
Părintele Boris Bobrinskoy — martor și teolog de excepţie 
al epocii sale 


Atunci când este pus în situația de a evoca unul sau altul 
dintre momentele biografiei sale spirituale şi teologice, părintele 
profesor Boris Bobrinskoy face adeseori această afirmație 
semnificativă: „Acolo sunt semințele...” Pentru un discipol al 
Părinților Bisericii această expresie nu are nimic surprinzător. Ea 
traduce de fapt o imagine familiară a vieții în Hristos înțeleasă ca 
permanentă actualizare a „germenilor” Harului dumnezeiesc sădiți 
în inimă la Botez (Chiril al Ierusalimului), ca „trecere” de la starea 
duhovnicească a prunciei la aceea de adult conştient şi responsabil 
(Irineu de Lyon) şi totodată ca „epectază” (Grigorie de Nyssa) sau 
tensiune spirituală infinit urcătoare către Dumnezeu, „dintr-un 
început într-altul, prin începuturi fără sfârşit”. Întreaga biografie a 
părintelui Boris apare astfel ca o descoperire, ca o germinare şi ca 
o maturizare a harismelor personale, manifestate mai ales în patru 
domenii ale vieții bisericeşti: slujirea liturgică, predica, 
paternitatea duhovnicească şi, în sfârşit, cercetarea şi învățământul 
teologic. 


Alcătuirea acestei biografii spirituale şi teologice mi-a fost 
sugerată de către traducătorul în limba română şi editorul tratatului 
Taina Bisericii"; ca student şi ucenic al părintelui Boris, acesta s-a 
străduit ca venerabilul decan de la Institutul Saint-Serge din Paris 
să facă prima sa călătorie în România, în iunie 2000, împlinindu-și 
astfel un vis mai vechi, mereu amânat din pricina unor împrejurări 
independente de voința sa. Cu prilejul acelei călătorii, părintele 
Boris a avut posibilitatea de a se întâlni cu P. F. Părinte Patriarh, 
cu alți ierarhi şi profesori de teologie şi, totodată, de a susţine 


| Este vorba despre ediția princeps a cursului de teologie dogmatică — Le 
Mystere de l'Église — susţinut de către părintele B. Bobrinskoy la 
Institutul de Teologie Ortodoxă Sainr-Serge din Paris în anul 1999, în 
cadrul programului academic Formation  Theologique par 
Correspondance (F. T. C.). i 

conferinţe la Facultăţile de teologie ortodoxă din Bucureşti, Cluj şi 
Alba Iulia. Se ştie că părintele Boris are o prețuire specială față de 
Biserica Ortodoxă Română. Cred că această prețuire se datorează 
prieteniei sale cu părintele Dumitru Stăniloae (pe care l-a citat şi l- 
a evocat adeseori’), întâlnirilor cu unii dintre teologii români ai 
generaţiei sale, pe care i-a cunoscut în diferite etape ale 
angajamentului său ecumenic, dar şi unora dintre studenții români 
care nu i-au înșelat exigenţele și aşteptările. Mă gândesc, de pildă, 
la câţiva dintre ierarhii tineri care au avut şansa de a studia la 
Saint-Serge. 


Mă simt dator să menționez că pentru redactarea acestor 
incursiuni în biografia spirituală şi teologică a prestigiosului decan 
de la Saint-Serge am apelat la Curriculum vitae şi Bibliographie 
des écrits du P. Boris Bobrinskoy (care enumeră aproximativ 250 
de studii şi articole publicate, începând cu anul 1951, în reviste 
dintre cele mai importante sau în volume colective la care şi-au 
adus contribuţia teologi de marcă ai perioadei respective), ambele 
publicate de către Institutul de Studii Ecumenice al Universităţii 
din Fribourg — Elveţia?, cu prilejul acordării înaltului titlu 
academic de Doctor honoris causa, eveniment care a avut loc la 
15 noiembrie 20007. Însă, cel mai mult am folosit amplul studiu al 
lui Maxime Egger, publicat ca introducere la una dintre cărțile 
părintelui Boris.* 


l A se vedea, de pildă, studiul Prière du Coeur et Eucharistie, inclus în 
volumul ‘omagial Persoană şi comuniune, închinat părintelui Stăniloae la 
împlinirea vârstei de 90 de ani (editor I. Ică jr., Sibiu, 1993, p. 627-634). 

2 În « Repères cecumeniques — Okumenische Wergzeichen », nr. 9, mai 
2001, p. 5 şi 37-55 (întregul număr al publicaţiei este consacrat părintelui 
Boris). 

3 La propunerea Facultăţii de Teologie Ortodoxă din Cluj, și Senatul 
Universităţii Babeş-Bolyai a hotărât să-i confere părintelui profesor acest 
titlu academic. 

* M. Egger, Vers la transparence à la Sainte Trinité. Vie et oeuvre du 
pere Boris Bobrinskoy, introd. la volumul La compassion du Pere, Les 
Editions du Cerf, Paris — Le sel de la Terre, Pully, 2000, p. 7-53. 

„Seminţele” şi etapele unei biografii exemplare 


Părintele Boris Bobrinskoy aparține unei familii nobiliare din 
“Saint Petersburg, al cărei arbore genealogic poate fi urmărit până 
către sfârșitul secolului ai XVIII-lea. Asemenea multor 
compatrioți, părinții săi au părăsit Rusia în 1917, stabilindu-se la 
Paris. Aici s-a născut, în 1925, cel de-al cincilea copil al familiei 
Bobrinskoy, refugiate din calea terorii revoluționare. Fiind 
mezinul familiei, copilăria îi va fi marcată de moartea mamei, care 
s-a petrecut pe când el avea doar zece ani. În urma acestui 
eveniment tragic, tatăl șău l-a trimis într-un internat fondat de 
către ramura belgiană a Ordinului iezuit cu scopul de a-i ajuta pe 
copiii ruşilor refugiaţi în: Occident. Aici a primit o serioasă 
educaţie franco-rusă, de care îşi va aduce aminte cu drag: „Mi-am 
făcut studiile secundare la Namur şi la Paris în şcolile iezuite, până 
la bacalaureat. Aceşti părinţi iezuiți, care erau ei înşişi de rit 
oriental, ne obligau să vorbim rusește şi să asistăm dimineaţa la 

Liturghia bizantină, unde eu cântam. Le sunt foarte recunoscător, 
în special unora dintre ei, pentru că m-au fortificat în vocaţia mea 
șacerdotală”.! 

- Aşa cum va mărturisi mai târziu, încă de la opt ani s-a trezit 
în sufletul său dorința, foarte concretă și foarte hotărâtă, de a 
deveni preot. „Evident, n-aveam nici cea mai mică idee despre ce 
putea să însemne aceasta, dar iubeam slujbele liturgice. Am fost 
marcat de un preot, părintele Ioan Tsaritelli, care vizita căminul 
copiilor ruși din Pirineii Atlantici, unde mi-am petrecut verile şi 
iernile între vârsta de şapte şi doisprezece ani; el venea în fiecare 
joi ca să ne înveţe catehismul, să facă o rugăciune şi uneori să 
oficieze Liturghia. M-am împrietenit cu el de îndată şi a 
reprezentat pentru mine un fel de figură exemplară, de fixaţie 
afectivă. Emana seriozitate şi bucurie. El a ştiut să-mi transmită 
sensul sacrului, al respectului pentru casa lui Dumnezeu”? 

Această vocaţie precoce, de care mama sa se bucura în taină, 
în timp ce tatăl său o dezaproba, nu-l va părăsi niciodată şi nici nu 
va fi pusă nicicând la îndoială. Ea a împlinit rolul benefic al unei 
busole interioare, orientându-l mereu şi permițându-i să-și păstreze 


! Ibid., p. 9. 
? Ibid. 


12 TAINA BISERICII 


echilibrul interior în furtunile fireşti ale adolescenţei, să traverseze 
crizele şi suferinţele care pot lovi sufletul unui copil orfan, 
expediat de la internat la pension, frământat de doliul după o 
mamă prea repede dispărută şi marcat de relaţia dificilă cu un tată 
prea distant sau absent pur şi simplu. „Această certitudine 
interioară a vocației nu m-a lăsat să mă pierd sau să mă simt 
copleșit. Ea a făcut cu putință ca toţi aceşti ani, nu întotdeauna 
uşori, să fie pentru mine un timp de rodire spirituală”. 

În paralel cu educația primită în așezământul iezuit care îi 
ocrotea pe copiii refugiaților ruşi, părintele Boris a întreținut, 
împreună cu câțiva dintre colegii săi, legături strânse cu mediile 
ortodoxe ruseşti din capitala Franţei. În timpul războiului a slujit 
ca ipodiacon la catedrala Sfântul Alexandru Nevsky, iar din 1942 şi 
l-a ales ca duhovnic pe părintele Ciprian Kern, profesor la 
Institutul teologic Saint-Serge. 

După bacalaureat, în 1944, a intrat ca student, cum era firesc, 
de altminteri, la Saint-Serge. S-a integrat imediat în mediul 
academic al Institutului, adâncindu-se cu ardoare în viaţa liturgică 
şi duhovnicească pe care o cultiva această prestigioasă şcoală de 
teologie ortodoxă din capitala Franței. Perioada respectivă a fost 
una „eroică”, atât pentru Institut cât şi pentru cursanţi. Ajutoarele 
ce veneau din Anglia, America, Suedia, Elveţia sau de la Consiliul 
Ecumenic al Bisericilor (CEB) au fost practic întrerupte din cauza 
războiului, iar în timpul ocupaţiei naziste localul Institutului a fost 
rechiziţionat de către Gestapo. Situaţia materială era catastrofală. 
Salariile profesorilor şi ale personalului auxiliar nu puteau fi 
plătite, hrana era insuficientă, iar cei aproximativ douăzeci de 
studenți, toţi ruşi, se descurcau extrem de greu, fiind obligați să 
presteze diverse munci pentru a putea supraviețui. Amintirea uneia 
dintre iernile foarte aspre ale acestei perioade a rămas până astăzi 
în memoria părintelui Boris: atunci s-a ales cu degerături serioase, 
iar din cauza subalimentaţiei s-a îmbolnăvit, timp de un an fiind 
nevoit să întrerupă cursurile. În ciuda numeroaselor dificultăţi, 
Institutul a supravieţuit aproape miraculos în perioada războiului, 
comunitatea profesorilor şi studenților făcând dovada unei 
exemplare tării de caracter în toată această etapă dramatică. 


1 Ibid. 

Momentul în care părintele Boris a intrat în incinta academică 
şi duhovnicească de la Saint-Serge, deodată cu viitorul mare 
teolog Jean Meyendorff, corespunde unei adevărate înnoiri 
spirituale şi teologice. Era imediat după eliberarea Parisului de sub 
ocupaţia germană, când tocmai murise părintele Serghei Bulgakov. 
Cea mai mare parte a profesorilor care au adus faima Institutului 
înainte de război se mai aflau încă în plină activitate: Antonie 
Kartachev, Vasile Zenkovsky, Leon Zander, episcopul Cassien 
Bezobrazov, părinţii Nikolai Afanassiev, Kiprian Kern şi G. 
Florovsky. Tot atunci şi-a început activitatea aici şi părintele 
Alexandre Schmemann, cel care va juca un rol important în 
redescoperirea dimensiunii liturgice şi euharistice a Bisericii, Ca şi 
în dezvoltarea unei noi viziuni a istoriei Trupului mistic al lui 
Hristos. 

Atunci când vorbeşte despre educaţia şi itinerariul formării 
sale spirituale şi teologice, părintele Boris se simte dator să-i 
mulțumească lui Dumnezeu şi să-şi exprime recunoştinţa față de 
toţi cei care i-au fost, într-un fel sau într-altul, Părinții întru 
credință: „Evident, toate aceste personalități m-au marcat. Îi 
datorez mult mai ales părintelui Serghei Bulgakov, al cărui spirit 
este încă foarte prezent la Saint-Serge.. Orice am crede despre 
concepția sa sofiologică — de care eu însumi m-am distanțat foarte 
curând, după un prim moment de entuziasm — trebuie să 
recunoaștem că gândirea sa teologică, adăpată din izvoarele 
liturgice, este foarte vie şi stimulatoare”. De altfel, părintele Boris 
i-a consacrat lui Bulgakov — pe care-l numeşte „vizionar al 
Înțelepciunii” — un vibrant omagiu cu ocazia împlinirii a cincizeci 
de ani de la moartea sa. După ce a evocat „prezenţa sa arzătoare” 
şi „geniul său teologic”, a încheiat cu aceste cuvinte: „Va veni 
clipa — oare noi vom fi făuritorii, sau martorii acesteia? — în care, 


! Ibid., p. 11. Este semnificativ faptul că părintele Boris face apel la 
expresia Părinţi întru credinţă şi atunci când evocă personalități de 
excepție ale gândirii teologice occidentale, precum Henri de Lubac, Jean 
Daniélou, Henri-lrente Marrou sau Paul Henry. A se vedea, de pildă, 
Studiul său Le renouveau actuel de la patristique dans l'Orthodoxie, în 
vol. colectiv Les Peres de l'Église au XX". Histoire — Littérature — 
Théologie. «L'aventure des Sources chrétiennes», Les Editions du Cerf, 
Paris, 1997, p. 444. 

după trecerea timpului şi a patimilor, Biserica va şti să se încline 
cu dragoste asupra mărturiei de viaţă şi de credință a părintelui 
Serghei, înlăturând din învăţătura lui ambiguităţile sau greșelile şi 
glorificându-i autenticitatea spirituală, iubirea arzătoare față de 
Biserică, încrederea întemeiată în taina Potirului euharistic că 
Împărăţia este aproape şi că Domnul vine”. 

Deși era considerat persona non grata la Saint-Serge, mai ales 
din cauza rolului activ pe care l-a avut în condamnarea părintelui 
Bulgakov şi a doctrinei sale sofiologice de către Patriarhia 
Moscovei (în 1935), Vladimir Lossky a fost o altă mare figură care 
îl va influența pe părintele Boris la începutul studiilor sale. 
„Atunci când am descoperit, în 1945, Essai sur la théologie 
mystique de l'Église d'Orient, aceasta a fost pentru mine o 
adevărată revelaţie de echilibru teologic, de plenitudine şi unitate a 
teologiei cu trăirea vederii lui. Dumnezeu. Regăseam, exprimate în 
limbajul de astăzi, marile intuiţii ale patristicii, mergând de la 
[Părinţii] capadocieni, pe care-i iubea, până la [Dionisie] 
Areopagitul şi la Sfântul Maxim Mărturisitorul, culminând cu 
sinteza palamită”, mărturisea dânsul la deschiderea colocviului 
organizat de către Institutul Saint-Serge în martie 1988, pentru. a 
marca împlinirea a patruzeci de ani de la moartea prematură a 
celui care i-a. fost nu doar un dascăl în tainele teologiei, ci şi un 
prieten apropiat?. 

Astfel, doctrina palamită şi gândirea neo-patristică vor intra 
treptat în orizontul teologic şi spiritual al tânărului teolog, la acest 
proces al formării sale contribuind în egală măsură şi părintele G. 
Florovsky. Perioada maturizării sale teologice a coincis fericit cu 
ampla mișcare de renaștere patristică, dar şi de redescoperire a 
izvoarelor biblice, ce se resimțea nu numai în Biserica romano- 
catolică, ci şi în Biserica anglicană, şi care s-a concretizat în 
proiecte de mare anvergură teologică şi culturală, cum ar fi 


! B. Bobrinskoy, Le Père Serge Boulgakov, visionnaire de la Sagesse, în 
«Service Orthodoxe de Presse» SOP (Paris) — suplim. nr. 196, martie 
1995, p. 19-20. 

2? În « La vie spirituelle », nr. 730, 1999, p. 84. 

colecţia „Sources chr&tiennes”.! Era o mişcare ce reunea 
personalităţi prestigioase, precum Henri-lren6e Marrou, părintele 
Paul Henry, specialist în Plotin şi în gândirea Fericitului Augustin, 
părintele Henri de Lubac, autorul unor remarcabile studii despre 
Origen şi despre Biserică, sau viitorul cardinal Jean Daniélou. 
Opera magistrală a lui Daniélou de pildă, Platonismul și teologia 
mistică, l-a impresionat profund pe părintele Boris, prilejuindu-i 
descoperirea Părinților capadocieni, mai ales a Sfântului Grigorie 
de Nyssa, a cărui lectură, aşa cum va recunoaşte mai târziu, l-a 
marcat enorm. Teologi de mare prestigiu, precum cei pe care 
tocmai i-am amintit, dar şi unele comunităţi monahale, precum 
abația benedictină germană de la Maria-Laach (cu Dom Odo 
Casel), s-au angajat cu pasiune în acest amplu proces teologic, 
biblic şi liturgic. Studiul 7he Shape of the Liturgy al lui Dom 
Gregory Dix,’ o vastă frescă a evoluției Liturghiei, animată de un 
suflu puternic şi o viziune înnoitoare, a devenit în această perioadă 
una dintre cărțile de căpătâi ale părintelui Boris. 

Toate aceste evenimente care au marcat conștiința europeană 
după cel de al doilea război mondial au fost ocazii ale unor 
schimbări pasionate, dar şi pătimașe la Saint-Serge, mai ales în 
sânul micii Fraternități a Mântuitorului Hristos, care îi reunea pe 
tinerii teologi în jurul părintelui A. Schmemann. Acesta 
propovăduia un fel de maximalism liturgic și euharistic, aflându-se 
astfel într-o vădită opoziție cu adepții  fervenţi ai 
tradiționalismului. Pentru tinerii teologi, preocupați de viața 
spirituală, de cunoaşterea Sfintei Scripturi, de aprofundarea 
Părinților Bisericii şi a Liturghiei, şcoala teologică de la Saint- 
Serge constituia, aşadar, un mediu ideal, viu şi înfloritor. Evocând 
această epocă extraordinară a devenirii sale intelectuale şi 
duhovniceşti, părintele Boris spune că ea a reprezentat „un 
moment unic de reînnoire, de convergenţă între teologia biblică, 
liturgică şi patristică, de adevărată deschidere ecumenică, 
deschidere însufleţită de dorința sinceră a revenirii la origini, a 
căutării unei căi care să ducă la depăşirea dezbinărilor dintre 


! Iniţiată în anul 1942 şi ajunsă la aproape 450 de numere, celebra colecție 
a avut un rol decisiv în redescoperirea teologiei patristice în secolul XX. 
? Westminster, 1945; ed. a patra, Londra, 1949. 


16 TAINA BISERICII 


creştini, urcând cât mai sus posibil în timp, pentru a regăsi 
trunchiul comun al Bisericii celei una, din Răsărit şi din 
Occident”.! 

Fiul familiei nobiliare refugiate din calea terorii bolşevice şi-a 
încheiat studiile teologice în anul 1949, cu o teză de licență 
elaborată sub îndrumarea părintelui G. Florovsky. Întors de doi ani 
din Grecia, unde a petrecut perioada războiului, acesta preda pe 
atunci la Saint-Serge cursul de Teologie morală. „Îi datorez mult, 
îndeosebi stimulatoarei sale concepții neo-patristice și viziunii sale 
despre Biserică înţeleasă ca Trup al lui Hristos; o eclesiologie 
hristocentrică ce a marcat foarte puternic CEB”, va spune mai 
târziu părintele Boris, referindu-se la prestigiosul său mentor. Şi-a 
ales ca temă pentru lucrarea de licență Taina Mirungerii în tradiţia 
siro-palestiniană a secolului al IV-lea. Cercetând cu acribie 
documentele şi monumentele liturgice ale acestei importante 
tradiţii creştine, tânărul teolog a descoperit că în epoca marcată de 
activitatea strălucită a unor autori precum Sfinţii Chiril al 
Ierusalimului, Efrem Sirul şi Ioan Gură de Aur, Mirungerea nu se 
conferea după Botez, ci înaintea acestuia ? Exista adică o 
Mirungere prebaptismală, un dar prealabil al Duhului, căci, aşa 
cum spune Sfântul Apostol Pavel, „nimeni nu-L poate mărturisi pe 
lisus ca Domn dacă nu-L mărturiseşte în Duhul Sfânt” (Z Corinteni 
12, 3). „În consecință, înainte-venirea Duhului în viața noastră şi 
în realizarea Sfintelor Taine nu este mai puţin importantă decât 
supraabundența Duhului dăruit nouă de către Hristos Cel prezent 
întru noi”, spune dânsul la un moment dat. Şi continuă: „Această 
descoperire a fost fundamentală pentru adâncirea conștiinței mele 
teologice şi a înţelegerii sensului lucrării Sfântului Duh în viaţa 
Bisericii. De fapt, Sfântul Duh nu este doar Cel care „ne-a dat” şi 
ne dă plenitudinea Sa în Biserică; El este, de asemenea, Cel care 
ne introduce, ne pregăteşte, ne deşteaptă, ne face capabili să 


! Cf. M. Egger, stud. cit., p. 12. 

2 Teologul anglican G. Dix afirma că în Biserica primară Botezul şi 
Mirungerea formau un singur sacrament, în sensul că Botezul ierta 
păcatele şi încorpora în Hristos, iar Mirungerea conferea noului botezat 
Duhul Sfânt şi îl introducea în Biserică. A se vedea lucrarea acestuia The 
Theology of Confirmation in Relation to Baptism, Westminster, 1951. 

purtăm lupta baptismală, moartea şi învierea lui Hristos. Sfântul 
Duh, ca Cel care ne trezeşte, ca Cel fără de care nu poate exista 
nici o vocaţie, nici o recunoaştere, nici o descoperire a lui Hristos: 
există aici şi ideea unei maturizări prealabile realizate de către 
Sfântul Duh printr-o corespondenţă profundă între ordinea creaţiei 
„naturale” şi ordinea nașterii duhovnicești. În amândouă, Duhul 
pregătește făptura ca să primească Cuvântul vieţii, care-o situează 
şi o menţine în adevărata viață”. 

Este firesc să facem o legătură între subiectul lucrării de 
licență şi teologul prestigios care va deveni părintele Boris, 
cunoscut prin studiile sale despre taina Sfintei Treimi şi despre 
sălășluirea sau „odihna” Duhului Sfânt peste Hristos. El însuşi 
mărturiseşte în acest sens: „Este întru totul adevărat că foarte 
devreme am fost atent şi sensibil la misterul şi la teologia 
Sfântului Duh. Aceasta a fost pentru mine o realitate interioară, 
implicită, care s-a adâncit, s-a conturat şi s-a cristalizat din ce în ce 
mai mult de-a lungul existenţei mele. Pe măsură ce eram stârnit 
către teologie, sensul şi lucrarea Sfântului Duh îmi deveneau 
fundamentale, esențiale”.? 

Un moment important al maturizării sale spirituale l-a 
reprezentat experienţa Ortodoxiei greceşti. G. Florovsky a fost cel 
care i-a înlesnit părintelui Boris o şedere de doi ani la Atena, ca 
student în ciclul trei, invitat al Bisericii grecești şi având o 
susţinere financiară din partea CEB. A ajuns în capitala Greciei în 
toamna anului 1949, la încheierea războiului civil, după victoria 
armatei naţionale împotriva luptătorilor comuniști care controlau 
încă o parte dintre satele montane. S-a stabilit la căminul 
studenţilor teologi, iar în cei aproape doi ani petrecuţi la Atena şi-a 
însușit foarte bine greaca modernă, continuând să o vorbească 
fluent şi astăzi. 


! Cf. M. Egger, stud. cit., p. 13-14. Prezenţa şi lucrarea Duhului Sfânt în 
ritualul sacramental al iniţierii creştine constituie tema celor mai multe 
dintre studiile părintelui Boris, reunite în vol. Communion du Saint Esprit 
[trad. rom. M. şi A. Alexandrescu, Împărtăşirea Duhului Sfân, Edit. 
Institutului Biblic, Bucureşti, 1999]. 

k Ibid., p. 14. 

La Atena a frecventat, în special, cursurile de Teologie 
dogmatică şi liturgică, precum şi cele de paleografie. În toată 
această perioadă a închegat trainice legături de prietenie cu 
personalități importante ale vieţii spirituale și culturale greceşti, 
îndeosebi cu unii dintre profesorii Universităţii ateniene. Un rol 
important în lărgirea orizontului său spiritual şi teologic l-au avut 
călătoriile pe care le-a făcut la renumitul complex monahal de la 
Meteora şi în mai multe insule greceşti, mai ales în Paros unde, la . 
mănăstirea Longovarda, a împărțit aceeaşi chilie cu părintele Kiril 
Argenti (1918-1994), proaspăt hirotonit. Acesta va ajunge apoi 
preot la Marsilia, devenind, aşa cum se ştie, una dintre figurile 
reprezentative ale Ortodoxiei din Europa occidentală. 

Cum era de așteptat, părintele Boris va fi atras de muntele 
Athos. Aici şi-a petrecut vacanțele de vară, străbătând în lung şi în 
lat acest spaţiu binecuvântat al prestigioasei tradiţii monahale 
ortodoxe. În timpul primelor trei luni petrecute la Sfântul Munte, 
s-a oprit mai ales la mănăstirea rusă Sfântul Pantelimon pentru a 
studia manuscrisele palamite ce se păstrau în arhiva acesteia, 
dânsul fiind printre primii teologi care au făcut o clasificare a lor. 
Pregătirea ediţiei critice a celor Două Tratate Apodictice ale 
Sfântului Grigorie Palama despre Purcederea Duhului Sfânt 
numai de la Tatăl şi studiul ce prefaţează această ediţie!, sau cele 
despre Sfântul Nicolae Cabasila şi spiritualitatea isihastă?, trebuie 
raportate la această experienţă decisivă pentru biografia sa 
spirituală şi teologică. Mai târziu, această muncă de pionierat în 
cercetarea manuscriselor de la Sfântul Pantelimon îi va fi de mare 
folos și părintelui J. Meyendorff în propriile sale cercetări asupra 
Sfântului Grigorie Palama. Prima şedere la Sfântul Munte l-a 
impresionat atât de mult încât, în vacanța de Paşti a anului 
următor, va reveni însoţit de un prieten, vizitându-i de această dată 


! În Grigoriou toú Palamâ, Apanta tá érga [Opere complete], vol. I, 
'Thessalonic, 1962, p. 19-153. 

2 B. Bobrinskoy, Onction chrismale et Vie en Christ chez Nicolas 
Cabasilas, în «lrEnikon», nr. 32, 1959, p. 6-22; Nicolas Cabasilas et la 
spiritualité hesychaste, în «Pensée Orthodoxe», nr. 12, 1966, p. 3 — 24, 
(trad, engl. Cabasilas and Hesychast Spirituality, în «Sobornosb», Londra, 
nr. 7, 1968, p. 486-510) şi studiul introd. la Nicolas Cabasilas, The Life in 
Christ, New York, 1974, p. 17-42. 

pe eremiţii din sihăstria Karoulia, mai ales pe Nikon Strandman, 
un apropiat al familiei imperiale ruse, care i-a găzduit pe cei doi 
pelerini. 

În iunie 1951 părintele Boris are privilegiul de a participa la 
un pelerinaj organizat de către Biserica Greciei, împreună cu 
Universitatea şi conducerea de stat, pentru a marca împlinirea a 
1900 de ani de la călătoriile misionare ale Sfântului Pavel în 
străvechea Eladă. La acest pelerinaj de mare amploare au fost 
invitate numeroase personalităţi din întreaga lume, între care şi 
câţiva profesori de la Institutul Saint-Serge din Paris: învățatul 
episcop Cassien, părintele Florovsky și Leon Zander. Ca tânăr 
student ce vorbea fluent mai multe limbi de circulație, părintele 
Boris a fost rânduit de către organizatori în cadrul serviciului de 
protocol. Vaporul care parcurgea traseul misionar al Apostolului 
neamurilor a străbătut Marea Egee, cu punctele de reper atât de 
cunoscute celor familiarizați cu istoria veacului apostolic: Rhodos, 
Cipru, Creta, Tesalonic, Filipi şi Corint. O călătorie într-adevăr 
memorabilă, care s-a încheiat apoteotic pe colina Areopagului. 
atenian şi printr-o ceremonie liturgică oficiată în catedrala 
consacrată Sfântului Apostol Pavel. Vom remarca faptul că la 
încheierea experienţei greceşti, părintele Boris a participat şi la un 
program ecumenic iniţiat de către CEB, având astfel prilejul să 
cerceteze câteva zone din Grecia şi Iugoslavia greu încercate de 
război. 

Perioada şederii în Grecia a însemnat pentru dânsul o 
experiență decisivă, cu şansa de a descoperi o altă fațetă a 
Ortodoxiei şi cu urmări benefice asupra biografiei sale ulterioare. 
Aşa cum va mărturisi mai târziu, faptul de a fi trăit în mediul 
marcat de limba şi tradiţia rusă de la Saint-Serge i-a impus o 
anumită viziune asupra Ortodoxiei. „Pentru mine, tipikon-ul şi 
tradiţia liturgică a Bisericii ruse, așa cum le ştiam de la Institut, 
constituiau acel nec plus ultra al adevărului imuabil al Ortodoxiei. 
Dintr-o dată, mă aflam în Grecia, în locuri diferite, luând 
cunoștință de existenţa altor tradiţii pe care nu întotdeauna le 
înţelegeam, pe care le puteam probabil critica, dar care, în final, își 
aveau valoarea şi rațiunea lor de a fi. Acestea mi-au dat un fel de 
viziune în relief, multiplă, a vieţii liturgice a Ortodoxiei. Am 
înțeles atunci că nu mai trebuie să ne închidem în propria noastră 


20 TAINA BISERICII 


viziune şi că suntem datori să luăm în serios, să învăţăm a 
cunoaşte şi a iubi diferitele tradiţii existente. În acest sens, această 
şedere a fost pentru mine extrem de formatoare”. 


Harisme și responsabilităţi: profesor de teologie, slujire 
sacerdotală şi angajare ecumenică 


Întorcându-se la Paris, în iulie 1951, a fost invitat să se ocupe 
de îndrumarea studenţilor de la Saint-Serge şi să predea alci istoria 
Orientului antic. Comunitatea academică se resimțea încă de pe 
urma plecării lui G. Florovsky şi a lui A. Schmemann la Institutul 
Sfântul Vladimir din New York. Doi ani mai târziu, pe la începutul 
anului 1954, i se propune catedra de Teologie dogmatică, rămasă 
vacantă de curând, prin plecarea lui Serghei Verkhovskoy 
(succesorul părinților S. Bulgakov şi Alexis Kniazev) în America. 
Desigur, părintele Boris a primit cu bucurie această slujire atât de 
importantă pentru viaţa Bisericii, onorând până astăzi orizontul 
catedrei cu seriozitatea şi responsabilitatea ce l-au caracterizat 
toată viaţa. ? 


În ianuarie 1957 s-a căsătorit cu Helene Distendu, iar în 
primăvara anului 1959 a fost hirotonit diacon. După câteva luni, în 
toamna aceluiaşi an,.a primit darul preoţiei, văzându-şi, astfel, 
realizat visul din copilărie. „Preoţia a venit la ceasul său, ca o 
evidenţă lăuntrică, fără ca implicaţiile concrete și practice ale 
acestui angajament să poată fi cunoscute sau prevăzute, va scrie el 
mai târziu. Pecetea Duhului nu este condiţionată, iar harul preoţiei 
semnifică întotdeauna o confirmare „obiectivă” a lui Hristos ca 
purtător al Duhului, nu doar pentru sfințirea noastră, ci pentru 
secerişul Domnului. Sfinţirea noastră este efortul ascultării şi 
purificării zilnice, într-un sentiment de contradicție dureroasă între 
puterea lui Dumnezeu care lucrează prin noi şi propria noastră 


! Cf. M. Egger, stud. cit., p. 16. 

2 Primul său curs la catedra de Teologie dogmatică a avut ca subiect taina 
Sfintei Treimi, formând conţinutul tratatului Le Mystère de la Trinité, 
publicat în 1986 la prestigioasa editură pariziană Cerf (în col. 
<Thâologies»), 331 p. (reedit. în 1996; trad. engl. The MS) of the 
Trinity, New York, 1999; trad. rom. în curs de apariție). 

slăbiciune şi nevrednicie. Faptul că bărbații căsătoriţi pot fi 
chemați la sacerdoțiu rămâne pentru totdeauna una dintre 
certitudinile tradiţiei creştine primare, pe care Ortodoxia a păstrat- 
o cu dragoste, mărturisind astfel, printr-o experienţă trăită, 
profunda compatibilitate dintre preoţie şi viaţa conjugală. Cu 
siguranţă, oricare preot căsătorit cunoaşte tensiunile și sfâşierile pe 
care le evocă Sfântul Pavel ( Corinteni 7, 32-35). Dar căsătoria şi 
paternitatea umană garantează cu siguranţă o stabilitate afectivă şi 
spirituală, deschid inima şi mintea la nevoile şi situaţiile omeneşti 
cele mai complexe şi mai dureroase, şi — paradoxal poate — asigură 
o adevărată disponibilitate lăuntrică pentru slujirea lui Dumnezeu 
şi a aproapelui”. 

Timp de câţiva ani, părintele Boris a slujit ca preot la Saint- 
Serge, fiind gata oricând să ofere asistenţă liturgică şi pastorală, 
credincioşilor care treceau pragul frumoasei şi primitoarei biserici 
din incinta Institutului. Faptul că nu era încorsetat de obligaţiile 
unui preot de parohie i-a permis să se implice activ în cadrul 
mişcării ecumenice, care se bucura în epoca respectivă de mare 
popularitate printre teologii de toate confesiunile. De altminteri, 
dânsul a considerat întotdeauna acest angajament ca pe o 
dimensiune permanentă a sacerdoțiului său. Chiar în prima 
perioadă a venirii sale la Saint-Serge, din 1946 şi până în 1949, 
urmându-l pe profesorul Leon Zander, a participat la diferite 
reuniuni ale tinerilor şi studenților creştini europeni, cum au fost 
cele de la Oslo, Lund şi Amsterdam. De asemenea, invitat fiind de 
Fellowship of Saint Alban and Saint Sergius, a făcut mai multe 
călătorii în Anglia, ceea ce a însemnat lărgirea orizontului 
cunoașterii realităților bisericeşti dintr-o lume marcată de tragedia 
celui de-al doilea război mondial, dar şi de speranța unei renaşteri 
spirituale şi de căutările pe care această speranță le provoca. 

Urmând firul biografiei sale, vom constata că, pe la începutul 
anilor 1960, se va implica în diverse proiecte teologice ale 
Comisiei Credinţă şi Constituţie din cadrul CEB, mai ales în cele 
care abordau problematica Liturghiei. A fost o experiență pe care o 
consideră decisivă pentru viitorul său. Pe de o parte, aceasta i-a dat 


! B. Bobrinskoy, Experience pastorale dans l'Église Orthodoxe 
d'aujourd'hui, în «Unité des chrétiens», nr. 58, aprilie 1985, p. 19. 

ocazia de a-şi realiza unul dintre primele studii teologice cu 
adevărat personale, intitulat Ascension and Liturgy,! iar pe de altă 
parte, i-a prilejuit o frumoasă şi rodnică prietenie cu pastorul 
suedez Jean-Jacques von Allmen, de care se simte foarte apropiat 
sufleteşte, împărtășind aceeași viziune teologică şi liturgică în ceea 
ce priveşte imperativul unei reînnoiri cuharistice în viața 
Bisericilor europene. Ca urmare a acestei legături fraterne, 
părintele Boris a fost invitat la facultatea de teologie din Neuchâtel 
ca doctorand şi cercetător. 

Împreună cu familia sa (doi dintre cei trei copii ai săi erau 
deja născuţi) se stabileşte la Neuchâtel în 1965, grație unei burse 
primite din partea Fondului naţional suedez de cercetare ştiinţifică 
şi a CEB. A petrecut aici vreme de doi ani, răstimp în care s-a 
fortificat fizic şi moral. Soţia sa preda matematica la Cernier, iar 
dânsul era înscris în cadrul programului de doctorat la Facultatea 
de teologie, având ca temă de cercetare Structurile treimice ale 
Tainei Euharistiei în secolul IV. Ca îndrumător al tezei l-a ales pe 
profesorul Jean-Louis Leuba. În afară de cursurile acestuia, a mai 
frecventat cursurile profesorilor von Allmen, Rordorf şi Menoud. 
Familia Bobrinskoy a legat o frumoasă prietenie cu surorile 
comunității de la Grandchamp, unde părintele oficia adeseori 
dumnezeiasca Liturghie. Perioada respectivă a însemnat pentru 
dânsul, aşa cum mărturiseşte la un moment dat, ocazia unei 
adevărate întineriri teologice, în sensul că atunci a primit un elan 
de muncă şi de creativitate, o energie interioară extraordinară, de 
care va beneficia apoi mulți ani. 

În 1967 familia Bobrinskoy s-a întors la Paris, părintele Boris 
reluându-și cursurile la Saint-Serge şi continuând să activeze în 
cadrul mişcării ecumenice. La înființarea Institutului superior de 
studii ecumenice din cadrul Institutului catolic (în anul 1968, ca 
urmare a deschiderii iniţiate de Conciliul Vatican II), este chemat 
să reprezinte comunitatea academică ortodoxă. „Consider că a fost 


l! Publicat în «Studia liturgica», Rotterdam puis Notre-Dame (USA), vol. 
2, nr. 2, 1963, p. 108-123. Studiul este reprodus în B. Bobrinskoy, 
Communion du Saint Esprit, Abbaye de Bellefontaine, col. «Spiritualité 
orientale», 1992, p. 71-91 [trad. rom. în Împărtăşirea Sfântului Duh, ed. 
cit., p. 71-92]. 

o binecuvântare a lui Dumnezeu faptul că am putut participa la 
dialogul ecumenic și că am fost pus, în mod constant, în situaţia de 
a-mi justifica propria credinţă în faţa fraţilor mei neortodocşi, în 
spiritul fidelității şi loialității faţă de tradiţia ortodoxă, dar şi al 
discreţiei şi respectului, mereu atent la impulsurile Duhului în 
creştinismul nostru dezbinat”, va spune mai târziu despre acest 
angajament ecumenic.! 

Pentru un om ca părintele Boris, care a cunoscut marea 
speranță a mişcării ecumenice de după cel de al doilea război 
mondial şi care a fost unul dintre ostenitorii implicaţi în lucrările 
vastului proiect teologic ce a susținut această speranţă, criza 
actuală a ecumenismului, ca şi replierea sau închistarea Bisericilor 
ortodoxe după căderea regimurilor comuniste, reprezintă motive 
de profundă întristare sufletească. „Există, spune dânsul, o mare 
criză de conștiință în raport cu ecumenismul, ce permite un spaţiu 
de acţiune din ce în ce mai limitat și mai dificil. În unele ţări, 
remarcabila şi încurajatoarea reînnoire eclesială este însoțită de o 
crispare religioasă şi confesională a diverselor medii, monahale şi 
nu numai, în sânul unei Ortodoxii care își caută identitatea şi, 
adeseori, nu prea ştie „contra” cui să se afirme: contra altor 
Biserici, a catolicilor, a protestanților, a uniaţilor. De fapt, situaţia 
este extrem de complexă. O prăpastie enormă există între cei care 
trăiesc în anumite țări ortodoxe unde domneşte — trebuie spus — o 
mare ignoranță în ceea ce priveşte realitatea ecumenismului şi 
ceea ce s-a văzut în țări ca Franța, unde există dorinţe reale şi 
capacităţi de ascultare, de înţelegere, de rugăciune comună. La ce 
va duce aceasta? Eu n-aş putea spune. Viitorul este, într-adevăr, 
nesigur”, mărturiseşte la un moment dat.? 

În orice caz, părintele Boris este convins că nu va exista un 
progres real în orizontul ecumenismului fără respectul faţă de 
celălalt şi fără o permanentă înnoire lăuntrică la nivel personal şi 
comunitar. Fapt pentru care „Biserica Ortodoxă nu poate chema la 
unitate şi la întoarcerea Bisericilor dezbinate decât dacă va căuta 
ea însăși, în prealabil, să-şi autentifice şi să-și actualizeze propria 
sa viaţă comunitară, euharistică şi sacramentală, precum și modul 


! B, Bobrinskoy, Expérience pastorale ..., p. 20. 
2 Cf. M. Egger, stud. cit., p. 22. 

de organizare, ea fiind amenințată de mari pericole: închistare 
dogmatică, ritualism,  conservatorism,  integrism față de 
comunităţile care îi sunt exterioare, estetism. În consecință, 
primatul iubirii înseamnă respectul nemărginit faţă de celălalt și 


e.» 1 


pocăinţa comună pentru greșelile trecutului”. 


Ca urmare a unui eveniment neașteptat ce s-a petrecut în anul 
1968, cursul vieţii părintelui Boris va înregistra o schimbare 
esenţială: preotul Pierre Struve de la parohia francofonă Sfânta 
Treime din Paris (parohie integrată în arhiepiscopia rusă a 
Patriarhiei ecumenice) a murit într-un accident. Părintelui Boris i 
s-a încredințat atunci responsabilitatea acestei parohii minuscule, 
ce nu avea decât doar trei-patru ani de existență și care se aduna 
pentru slujirea liturgică în cripta catedralei Sfântul Alexandru 
Nevsky din vecinătatea Arcului de Triumf, folosind franceza ca 
limbă de cult. Era o familie ortodoxă foarte mică, ce va creşte însă 
treptat pentru a deveni o adevărată comunitate eclesială, fiind 
astăzi, din punct de vedere numeric, cea mai importantă parohie 
' francofonă din capitala Franţei. 


Deşi nu era străin de ceea ce înseamnă responsabilităţile pe 
care le implică slujirea de preot al.unei comunităţi euharistice, 
ulterior va face o astfel de mărturisire: „pus în ogorul Domnului, 
aveam sentimentul viu că toată ştiinţa mea era redusă la zero, că 
totul trebuia redescoperit: slujirea liturgică, spovedania, 
îndrumarea duhovnicească, predica”.? A fi preotul unei comunități, 
mai spune dânsul, înseamnă că „solicitările şi nevoile oamenilor 
câştigă foarte repede o prioritate aproape absolută asupra altor 
domenii ale existenței noastre: viață familială, învățământ, 
cercetare. Tensiunile se ivesc, iar alegerile sunt dificile”.? 

În parohia sa, părintele Boris s-a dovedit a fi nu atât un simplu 
provocator de „experienţe” sau de aventuri ce tulbură rânduiala 
bisericească, ci un iniţiator de reforme liturgice făcute în spiritul 


! Sainteté et unité de l'Église (la cea de a 28-a adunare generală a 

Comisiei naționale catolice pentru ecumenism, 26 noiembrie 1994); cf. M. 

Egger, stud. cit., p. 22-23. 

i FOR Expérience pastorale dans l’Église orthodoxe aujourd’hui, p. 20. 
id. 

Tradiţiei ortodoxe. „Când am luat locul părintelui Pierre Struve, 
am înţeles imediat şi am simțit că trebuie făcute anumite 
„inovaţii”. Le-am făcut cu măsură, pas cu pas, conştient că există 
limite ce nu trebuiau depășite. Aceste „inovaţii” au vizat, mai ales, 
cinci probleme ale tradiţiei tipiconale: deschiderea uşilor 
împărăteşti în timpul Liturghiei, cititirea cu voce tare a 
rugăciunilor pe care preotul le rostește „în taină” — căci rugăciunea 
euharistică priveşte întreaga adunare a credincioşilor, iar epicleza, 
care încununează memorialul liturgic şi anamneza, este o 
rugăciune a Poporului lui Dumnezeu care co-liturghiseşte —, 
celebrarea Liturghiei Darurilor mai înainte sfinţite seara, 
integrarea Botezului în cadrul Liturghiei, redescoperirea statutului 
propriu al.spovedaniei, care nu trebuie redusă la funcția de simplu 
preambul, mai mult sau mai puţin obligatoriu, pentru primirea 
Împărtăşaniei. În mod spontan, organic, s-a impus, aşadar, o 
viziune liturgică, într-un fel de co-naturalitate cu ceea ce se 
întâmpla în America după mutarea acolo a părinților Alexandre 
Schmemann și Jean Meyendorff”.! 


Solid ancorat în tradiția Bisericii și mereu preocupat de 
respectarea ei, părintele Boris are, în acelaşi timp, curajul de a se 
detașa critic de anumite aspecte ale acestei tradiţii, de un anumit 
mod de percepere şi transmitere a ei.” Omiliile sale atât de ne- 
triumfaliste la Duminica I din Postul Mare, când Biserica 
prăznuieşte triumful Ortodoxiei asupra ereziilor, susțih această 
atitudine prin două cuvinte-cheie: purificare şi transparență. În 
cele două milenii de existență, Ortodoxia a dezvoltat și acumulat o 
extraordinară bogăţie liturgică, sacramentală, spirituală şi 
iconografică. Pericolul acestei bogății a textelor, gesturilor și 
simbolurilor, atunci când sunt cultivate idolatru, pentru ele însele, 
este acela „de a masca unicul necesar, adică mărgăritarul de mare 


! Cf. M. Egger, stud. cit., p. 23-24. Acest tip de „inovaţii”, privite cu 
suspiciune în mediile hiper-tradiționaliste, constituie, de altminteri, 
Subiectul studiului  „Innovations” liturgiques dans  l'Orthodoxie 
contemporaine, publicat de către părintele Boris în «Conferences Saint- 
Serge», C. L. V. Edizioni Liturgiche, Roma, 1997, p. 17-23. 

? A se vedea studiul său Tradition sacrée et traditions humaines, în vol. 
La compassion du Pere, p. 175-197. 

preţ pentru care noi trebuie să fim capabili în orice moment să 
lepădăm totul”.! 

„Abundenţa de rituri şi forme prin care se exprimă lex 
credendi, adică acea supraabundență a veşmântului în care este 
îmbrăcat esenţialul, devine, adeseori, tot mai greu de purtat. 
Trebuie să fim cu luare aminte pentru a nu confunda taina 
credinței cu acest veșmânt exterior, legat de timpuri şi locuri 
diferite. Prezenţa lui Hristos în viaţa lumii este o realitate simplă, 
pură, unică, ce se exprimă într-o multitudine de cuvinte. Fapt 
pentru care trebuie să mergem dincolo de cuvinte, dincolo de 
figuri de stil, de metafore, de simboluri, ca să contemplăm chipul 
Logosului întrupat pentru viața și îndumnezeirea noastră şi, întru 
El, să contemplăm chipul Tatălui. Dacă nu vom avea curajul, 
înţelepciunea şi puterea să facem această trecere pascală, însăși 
bogăţia noastră ne condamnă la înstrăinare de Unicul necesar”, 
afirmă părintele Boris.? Deşi se întrupează și se îmbracă în haina 
atât de pestriță a culturii şi artei, mesajul Evangheliei lui Hristos 
„rămâne și trebuie să rămână unul singur şi mereu transparent în 
ceea ce priveşte esenţialul, asemenea icoanelor şi iconostasului 
care trebuie să lase să transpară slava Împărăției şi nu să mascheze 
culisele unui teatru de proastă calitate. [...] Riturile liturgice sau 
icoana sunt limbaje sacramentale [...] ce ne introduc, prin 
participare la misterul mântuirii, cu mult dincolo de limbajul 
verbal sau conceptual. [...] Cu toate acestea, nu putem face din 
icoana și din literatura liturgică o armă totalitară, tăgăduind 
creativitatea naturală a omului. [...] Dogmele nu sunt decât paveze 
necesare care ne protejează de excese şi de sminteli, într-o parte și 
într-alta, dar care nu definesc şi nu epuizează taina, [...] sunt 
paveze împotriva ereziilor, împotriva veşnicelor tentaţii ale 


! Omilia la Duminica I din Postul Mare, a Ortodoxiei, 3 martie 1996; la 
M. Egger, Vers la transparence à la Sainte Trinité, p. 47. Aluzia la 
parabola despre negustorul ce caută mărgăritare bune (cf. Matei 13, 45- 
46) este evidentă. 

2B. Bobrinskoy, Omilia la Duminica I din Postul Mare, a Ortodoxiei, 18 
martie 1973; cf. M. Egger, stud. cit., p. 47. 

inteligenţei umane, sunt locuri de comuniune în adevărul viu al lui 
Hristos, și nu arme ale opoziţiei şi antagonismelor”.. 

Semnificativ este faptul că din momentul în care şi-a asumat 
responsabilitatea de sacerdot şi duhovnic al unei comunități 
euharistice, părintelui Boris îi va fi dat să trăiască durerea 
profundă a dezbinării ce exista între miile de ortodocşi de tradiţie 
şi de limbă rusă şi nevoile tot mai evidente ale grupurilor de 
credincioşi de limbă franceză. Dacă slujirea într-o parohie 
francofonă — punct de întâlnire a limbilor şi culturilor, dar şi loc de 
găzduire a libanezilor, românilor, ruşilor şi francezilor — a 
constituit chiar de la început „o îmbogăţire spirituală 
incomparabilă”, care i-a deschis orizonturile unei Ortodoxii 
universale, părintele a rămas totuşi fidel rădăcinilor sale culturale 
și spirituale, adică legat de tradiţia Bisericii ruse care l-a născut: 
„Până la sfârşitul vieţii mele, limba rusă (şi slavona) va rămâne 
limba rugăciunii mele intime, limba în care, încă din copilărie, am 
memorat cântări şi rugăciuni liturgice”? 

Această dublă dimensiune, de înrădăcinare într-o tradiţie 
specifică şi de deschidere lucidă către alte tradiţii, va face din 
părintele Boris un personaj-cheie al dialogului inter-ortodox. Atât 
prin activităţile sale din cadrul Institutului Saint-Serge, cât şi prin 
implicarea sa în Frăția ortodoxă din Europa occidentală, dânsul n- 
a abandonat niciodată strădaniile pentru apropierea şi unirea 
ortodocşilor de toate originile, pentru afirmarea unei Biserici 
locale puternice, asemenea prestigioaselor Biserici ale veacurilor 
primare, dincolo de toate divizările juridice şi etnice. În acest sens, 
este important să reținem faptul că teologul şi preotul Boris 


! Idem, Le message de l'Orthodoxie en cette fin de millénaire, în SOP — 
Suplim. nr. 207, aprilie 1996 [trad. rom. în «Vestitorul Ortodoxiei», nr. 
236-237, decembrie 1999, p. 3-5]. 

2 Idem, Expérience pastorale dans l’Église orthodoxe aujourd’hui, p. 20. 
Modul în care copilul trăieşte experiența sacrului şi învață să se roage a 
fost abordat de către părintele Boris şi în studiul Pricre et vie intérieure 
dans la tradition orthodoxe, publicat iniţial în «Verbum Caro», nr. 60, 
1961-4, p. 338-356 [retipărit şi în vol. colectiv La douloureuse joie, 
Abbaye de Bellefontaine, col. «Spiritualité orientale», 1993; trad. rom. M. 
şi A. Alexandrescu, Fericita întristare, Edit. Institutului Biblic, Bucureşti, 
1997, p. 41-74]. 

Bobrinskoy face parte dintre cei care au inspirat şi au susţinut cu 
hotărâre înființarea unui comitet inter-episcopal, devenit astăzi 
Adunarea episcopilor ortodocşi din Franţa. 


Oricum, începând cu anul 1969, viaţa părintelui Boris se va 
desfăşura între doi poli de egală importanță: parohia Sfânta Treime 
şi catedra de la Saint-Serge. După demisia profesorului Constantin 
Andronikof, care îi succedase părintelui A. Kniazev, va fi numit 
decan al Institutului. Intensitatea angajării concrete în mişcarea 
ecumenică se va resimți și în această perioadă a vieţii sale. Ultima 
sa contribuție importantă în acest sens a reprezentat-o participarea, 
în 1978, la o comisie teologică ce avea ca temă de cercetare 
faimosul adaus filiogue. În această chestiune fundamentală, 
adevărată „piatră de poticnire” în dialogul dintre ortodocşi şi 
romano-catolici, părintele Boris a propus o abordare teologică ce 
ar putea înlesni depăşirea unora dintre impasurile tradiționale, De 
altminteri, filioque va reveni frecvent în studiile sale, dânsul fiind 
probabil singurul teolog ortodox modern care a spus ceva cu 
adevărat important în această problemă. ! 

Dorinţa vie a părintelui Boris de a lega fapta de cuvânt s-a 
concretizat şi prin participarea sa activă la o mişcare precum 
Association chretienne pour l'abolition de la torture (ACAT). De 
asemenea, s-a implicat, în modul cel mai serios cu putință, în 
proiectul de realizare a unui centru de difuzare a programelor 
radiofonice religioase (catehetice, liturgice şi teologice) pentru 
Rusia. Acest proiect atât de important pentru rezistenţa spirituală a 
patriei părinţilor şi strămoşilor săi în fața ateismului totalitar s-a 
concretizat foarte repede (în 1978), datorită sprijinului primit din 
partea diferitelor facultăți europene de teologie, al unui mare 
număr de personalități din lumea ortodoxă şi catolică, al 
Bisericilor luterane germane şi suedeze, dar şi al unui institut 
precum Glaube in der 2. Welt. Încă de la începutul realizării 
acestui proiect, la care părintele Boris a pus foarte mult suflet, 
emisiunile erau transmise în mod regulat, câte două sau trei ore pe 
săptămână, difuzarea făcându-se din Portugalia. Apogeul postului 


! În ceea ce priveşte studiile ce au ca temă de cercetare adausul filioque a 
se vedea Bibliographie des écrits du P: Boris Bobrinskoy, ed. cit. Tema 
este tratată și în Le Mystère de la Trinité, ed. cit., p. 286-305. 

de radio Voix de l'Orthodoxie a fost atins în 1988, la comemorarea 
unui mileniu de la încreştinarea Rusiei. Aceste emisiuni continuă 
şi astăzi, fiind extrem de necesare în amplul proces de renaştere 
spirituală a Rusiei, dar şi pentru diminuarea propagandei violente a 
unor secte şi grupări religioase nocive, precum faimoasa AUM, de 
pildă. 


Viziune și mărturie ortodoxă 


Una dintre dimensiunile mărturiei părintelui Boris o 
reprezintă unitatea interioară dintre viaţă şi gândire, dintre 
spiritualitate, ca viaţă în Hristos şi în Duhul Sfânt, şi teologie ca 
reflecţie asupra tainei lui Dumnezeu. Exprimată adeseori şi în 
textele care alcătuiesc substanța operei sale publicate, această 
unitate l-a însoțit pe tot parcursul devenirii sale, fiind alimentată 
de cele trei izvoare de la care n-a încetat niciodată a se adăpa: 
tradiția liturgică a ortho-doxiei (dreapta preamărire a lui 
Dumnezeu), tradiţia filocalică a purificării inimii şi, în sfârşit, 
tradiţia biblică şi teologică a Părinților Bisericii. 

Atunci când este vorba de aprofundarea tainelor lui 
Dumnezeu, părintele Boris este conştient de realitatea şi de 
pericolele unei abordări academice a teologiei, dar mai ales de 
ruptura ce poate să apară între învățarea academică şi deprinderea 
teologiei pe de o parte, ca şi viaţa de rugăciune şi adevărata slujire 
bisericească în toate formele ei, pe de altă parte. „Există 
întotdeauna riscul închiderii într-o teologie de natură didactică, 
scolastică şi speculativă. Totuşi, una dintre cele mai mari calităţi 
ale Ortodoxiei din Occident, în raport cu alte ţări de tradiţie 
ortodoxă, este aceea că a ştiut să dezvolte şi să manifeste o 
sensibilitate acută a acestui pericol. Prin aportul unor „maeştri”, 
precum părinții Alexandre Schmemann şi Jean Meyendorff sau 
episcopii Antoine Bloom, Georges Khodr şi Kallistos Ware, ca şi 
al legăturilor cu Frăția ortodoxă din Europa occidentală, al 
mişcării Syndesmos aflată în plină renaştere, al unor publicaţii, 
precum „Contacts” sau „Service Orthodoxe de Presse”, al unor 
asociații, precum L'action chretienne des étudiants russes sau al 
celei închegate în jurul sfântului Siluan, s-a creat un mediu viu în 
care coexistă o exigență a cunoaşterii, o uimitoare conştiinţă 
teologică, precum şi un angajament în viaţa Bisericii şi a cetății. În 

acest sens, aportul Occidentului ortodox este cât se poate de unic 
şi de important pentru întreaga Biserică”.! 

În ceea ce priveşte reflecţia teologică, părintele Boris va 
consacra esentialul operei sale dorului nestins de a pătrunde şi de a 
lumina infinitul mister al Preasfintei Treimi. Încă din timpul anilor 
de studii, el a intuit profund că „întreaga viaţă a Bisericii, 
respirația sa liturgică şi sacramentală, inserarea sa în lume se 
definesc în cadrul pluralităţii legăturilor trinitare”.2 Așadar, 
perspectiva sa teologică depăşeşte perimetrul îngust al speculaţiei 
strict teoretice, fiind una existențială. Pentru dânsul, a vorbi despre 
comuniunea treimică înseamnă a vorbi despre prezenţa iubitoare a 
lui Dumnezeu în viața lumii, despre necontenita lucrare a Sfântului 
Duh în adâncul inimii omului, pentru a-l face tot mai asemănător 
cu Protochipul dumnezeiesc, cu Hristos. 

Din meditaţia de o viață a părintelui Boris asupra tainei 
Sfintei Treimi, o temă se impune ca fiind extrem de importantă: 
sălășluirea Duhului asupra Fiului, hristologia pnevmatică, aşa cum 
îi place să o numească. Această realitate fundamentală a Revelaţiei 
dumnezeieşti a devenit pentru dânsul un adevăr vital în ultimii 
douăzeci de ani, provocându-l să reflecteze serios la implicaţiile şi 
că, deşi poate fi depăşită prin simpla srelativizare, această 
controversă nu trebuie câtuşi de puţin subestimată.. Nu este 
suficient, de pildă, ca Biserica romano-catolică să decidă omiterea 
lui filioque din Simbolul credinţei pentru ca nodul gordian al 
conflictului milenar dintre Ortodoxie și catolicismul roman să fie 
dezlegat: „rezolvarea conflictului provocat de filioque este 
inseparabilă de conflictul eclesial, adică acela al primatului roman 
faţă de sinodalitatea ortodoxă”? 

Urmând cu fidelitate perspectiva tradiţiei patristice, părintele 
Boris își înrădăcinează întotdeauna reflecţia teologică în Sfânta 
Scriptură. Îi sunt foarte dragi Evangheliile, dar şi Vechiul 
Testament, faţă de care nu se apropie niciodată reducționist sau 


i Cf. M. Egger, stud. cit., p. 30-31. 

2 Les chemin de la révélation trinitaire, în SOP — suplim. nr. 156, martie 
1991, p. 9. i 

? Ibid., p. 8-9. 

maximalist, aşa cum se mai întâmplă uneori în Ortodoxie. O 
asemenea familiaritate cu Scriptura este rară printre teologii 
ortodocşi," în timp ce pentru Sfinţii Părinţi era o problemă absolut 
normală. Datorită acestui fapt, textele sale respiră viață, sunt 
dinamice, nu plictisesc. Dacă vom compara, de pildă, Taina 
Bisericii cu studiile ce au aceeaşi temă, publicate în diverse reviste 
teologice de la noi, vom constata că majoritatea dintre acestea sunt 
texte aride, că plutesc în abstract şi că, deşi au în vedere o realitate 
ideală și sunt „împănate” cu citate patristice, nu spun nimic 
limpede şi nimic important pentru viaţa concretă a Trupului mistic 
al lui Hristos. Referindu-se la familiaritatea sa cu textul şi spiritul 
Scripturii, părintele Boris spune că se simte tributar și 
recunoscător înnoirii biblice catolice şi anglicane: „Graţie acestei 
înnoiri, am învăţat să iau în serios textul însuși, istoria, 
mentalitățile. Bineînţeles, tipologia este importantă: este clar că 
Vechiul Testament cere o lectură creştină, hristologică, eclesială, 
sacramentală. Dar, această interpretare trebuie să plece din trăirea 
realului, legând întotdeauna viziunea spirituală de realitate, de 
întreaga istorie, care trebuie pusă în valoare, şi nu redusă doar la 
rolul de simplă povară chinuitoare, conform unei viziuni dualiste a 
aventurii umane. Înainte de a dezvolta dimensiunea profetică, 
mesianică, hristologică a unui text, trebuie să luăm în considerare, 
cu cea mai mare atenţie şi rigoare, contextul literal, literar, istoric 
şi geografic”? 

Itinerariul, personalitatea și viziunea părintelui Boris lasă să 
transpară o dialectică subtilă a unităţii şi diversităţii, a închiderii și 
deschiderii, unitatea inspiraţiei în credință, a unor intuiții 
fondatoare şi, totodată, supunere în fața voii lui Dumnezeu, 
precum și o diversitate evidentă a harismelor. Înrădăcinarea în 
tradiţia ortodoxă, în cea rusă mai ales, dar şi deschiderea înțeleaptă 
către „celălalt”, i-au asigurat acea libertate spirituală în temeiul 
căreia are curajul de a nu rămâne blocat în meandrele 
Supraadăugate ale acestei tradiţii, depăşindu-o din interior — atunci 
când exigenţele Evangheliei şi ale mărturiei lui Hristos în lume 


l! Datorită acestui fapt, teologii occidentali consideră adeseori că 
Ortodoxia este „alergică la Biblie”. 
? Cf. M. Egger, stud. cit., p. 45. 

impun un asemenea curaj — printr-o asimilare a bogățiilor celorlalţi 
şi, totodată, printr-o întoarcere la esenţial. Această ultimă mişcare, 
aşa cum arată foarte bine Olivier Clement, se manifestă mai ales 
prin „preocuparea pentru un limbaj reînnoit, inseparabil de un mod 
de viaţă eclesial şi, în acelaşi timp, mai presus de temeri şi de 
polemici, deschis frământărilor şi intuiţiilor modernității”. 

Dialectica subtilă a unităţii şi diversităţii, a închiderii şi 
deschiderii, a învățat-o din exemplul părintelui Lev Gillet din 
Chevtogne, cel care a scris atâtea cărți sub pseudonimul un 
călugăr al Bisericii de Răsărit: „Mai mult decât oricare altul, el 
ne-a arătat că este posibil să fii cu adevărat ortodox, fără a rămâne 
totuşi prizonierul tuturor bogățiilor culturale, estetice, artistice, 
teologice acumulate de-a lungul veacurilor. Fără a cădea într-un 
simplism sau într-un elementarism de tip sectar, noi putem, 
hrănindu-ne mai departe din aceste bogății, să revenim în mod 
constant la lucrurile esențiale, într-un limbaj. sobru, care este, în 
acelaşi timp, limbajul Evangheliei şi totodată cel al bărbaţilor şi 
femeilor de astăzi”.? 

Din acest punct de vedere, transparența despre care vorbeşte 
adeseori părintele Boris „este în primul rând refuzul separărilor și 
îngrădirilor artificiale dintre noi şi Dumnezeu, dintre noi şi ceilalţi. 
Căci, spune dânsul în continuare, suntem tentaţi în mod constant 
să ne ferim, să ne izolăm, să ridicăm ziduri în spatele cărora să ne 
complăcem într-un anume confort, fie în Bisericile noastre, fie în 
cadrul comunităţilor ce riscă să devină ghetouri. Reluând termenul 
părintelui Congar, insist adeseori asupra: noţiunii de Biserică 
săracă și slujitoare, o Biserică ce n-are finalitate în ea însăși. şi 
când spun Biserică, o înţeleg şi pe aceea pe care o purtăm în noi 
înșine. Pentru mine, Biserica trebuie să fie în același timp complet 
transparentă slavei lui Dumnezeu — Căruia îi este mijlocitoare şi 
reflecţie — şi total transparentă lumii — căreia îi este purtătoare de 


! Olivier Clément, Prefaţă la Împărtăşirea Sfântului Duh, p. 6. A se vedea 
în acest sens B. Bobrinskoy, La compassion du Père, ed. cit., p. 155-174 
(cap. Théologie du langage et langage de la théologie). 

2 Cf. M. Egger, stud. cit., p. 51-52. 

3 Yves Congar, Pour une Église servante et pauvre, Les Éditions du Cerf, 
Paris, 1963. 

cuvânt şi purtătoare de rugăciune înaintea Feţei lui Dumnezeu —, 
dar totodată nefiind din lume. Altfel spus, ea nu trebuie să 
compromită pogorârea harului lui Dumnezeu în lume, și nici 
urcarea suferințelor lumii către Dumnezeu. Ori, dacă Biserica îşi 
accentuează și îşi solidifică propriile frontiere, ea împiedică 
această dublă mijlocire şi devine opacă atât la harul lui Dumnezeu, 
cât şi faţă de nevoile lumii”.! 

Când Biserica se închide în particularismele şi în propria sa 
viață internă, raportându-se doar la ea însăşi, atunci ea îşi trădează 
misiunea fundamentală: aceea de a fi „lumina lumii” şi 
„sacrament” autentic al iubirii nesfârşite a lui Dumnezeu. „Nu 
trebuie să uităm niciodată că avem în faţă o lume imensă, o lume 
care-şi ignoră taina ce o poartă în'sine însăși, o lume a cărei inimă 
tânjeşte fără a şti spre ce, dar care, în mod fundamental, se află în 
căutarea lui Dumnezeu. O lume care ar vrea să-L cunoască, să-L 
iubească, să trăiască întru El. Noi, creştinii, avem o imensă 
responsabilitate față de această lume: Mi se pare că, dacă suntem 
plini de Duhul Sfânt, noi nu mai putem rămâne la căldură în noi 
înşine, închişi în frumoasele,. marile şi. luminoasele noastre 
comunități euhafistice. Căci oriunde îi este cu putință, Biserica 
trebuie” să poarte :spre cei săraci, spre cei goi, spre cei 
desconsideraţi, ceea ce a primit, adică cuvântul și iubirea lui 
Dumnezeu”, mărturiseşte pătintele Boris.” 


În loc de concluzii: Despre noblețea spirituală a părintelui 
Boris Bobrinskoy 

Am avut ocazia să-l văd pe părintele Boris slujind la 
dumnezeiasca Liturghie. Era într-o duminică din luna martie 1998, 
când a fost hirotonit şi instalat la Paris titularul nou-înfiinţatei 
Arhiepiscopii Ortodoxe Române din Europa Occidentală și 
Meridională. Evenimentul se desfășura în Catedrala greacă Sfântul 
ştefan de pe strada Georges Bizet şi, cum era de aşteptat, adunase 
multă lume. Era prezent şi Regele Mihai cu familia; de asemenea, 


! Cf. M. Egger, stud. cit., p. 48. 
2 B. Bobrinskoy, Omilia la Duminica I din Postul Mare, a Ortodoxiei, 3 
martie 1996; cf. M. Egger, stud. cit., p. 48-49. 

ambasadorul României la Paris. Participau o seamă de 
reprezentanți ai Bisericilor istorice occidentale, precum şi 
numeroase personalităţi ale diasporei românești. Frumoasa 
biserică românească din inima Parisului, cumpărată de către 
Regatul României încă înainte de primul război mondial, era (după 
aproape zece ani de la căderea regimului totalitar) în continuare 
„Zona” de ocupaţie şi de scandal a unor grupuri „românești şi 
anticomuniste”, pe cât de vehemente, pe atât de pestrițe și 
pitoreşti. Datorită acestui fapt, evenimentul la care mă refer se 
desfăşura în Catedrala comunității greceşti. 

Soborul era impresionant: doisprezece episcopi veniţi din 
toată lumea ortodoxă, avându-l ca protos pe Mitropolitul Jeremias 
al grecilor din Paris. Dintre zecile de preoţi şi diaconi, îmbrăcaţi în 
veşminte liturgice strălucitoare, a slujit efectiv doar unul. L-am 
remarcat imediat, nu atât pentru că doar acela era integrat efectiv 
în rânduiala şi dinamica Liturghiei la care participau clerici 
aparținând diverselor tradiţii liturgice ortodoxe, de la cele greceşti, 
ruseşti și românești, la cele din America sau Australia, ci pentru că 
era pur și simplu o prezență specială, care îmi stârnea gelozia 
inimii şi adânca părere de rău că eu însumi nu aveam o astfel de 
prezență. Întreaga ţinută sacerdotală, de la morfologia chipului la 
solemnitatea gesturilor, libertatea de mişcare și de comunicare, 
veșmintele liturgice, toate acestea exprimau o nobleţe interioară, 
pe cât de evidentă, pe atât de naturală, de neafectată. În afară de 
Arhiepiscopul Teofil Herineanu şi de părintele Constantin Galeriu, 
nu prea avusem ocazia să văd o astfel de ţinută sacerdotală. La 
întrebarea mea despre identitatea respectivului preot, cineva mi-a 
șoptit sec: „Părintele Boris !”. Bineînţeles că n-a fost nevoie să 
mai întreb „Care părinte Boris ?”; am intuit imediat că trebuie să 
fie însuşi Boris Bobrinskoy, pe care nu-l văzusem niciodată „față 
către față”, dar pe care îl cunoșteam încă din perioada pregătirii 
tezei de licență prin mijlocirea unora dintre studiile sale, îndeosebi 
cel despre Nicolae Cabasila și spiritualitatea isihastă şi cel 
consacrat Misterului pascal al Botezului. 


! Acesta din urmă publicat în vol. colectiv Baptême — sacrament d'unité, 
Maison Mame, Tours, 1971, p. 87-144 (trad. rom. în vol. Împărtăşirea 
Sfântului Duh, ed. cit., p. 104-164]. 

Într-un studiu publicat în impozantul volum care marca 

sărbătorirea semicentenarului celebrei colecţii patristice „Sources 
” chrétiennes”, părintele Boris face această afirmaţie ce proiectează 
o lumină nouă asupra limitelor noțiunii de Părinţi ai Bisericii şi 
care poate deranja spiritele complexate ori marcate de idei 
preconcepute și  comodități mentale: „Nici Sfântul loan 
Damaschin, nici Sfântul Grigorie Palama, nici Sfântul Nicodim 
Aghioritul nu înseamnă sfârşitul epocii patristice. În zilele noastre, 
cei precum stareţul Siluan, Sfântul Ignatie Brianceaninov, sau 
mitropolitul Filaret al Moscovei, sau părintele Dumitru Stăniloae 
(dar şi „Maicile” noastre, Nadejda Gorodeţky, Myrrha Lot- 
Borodine, Maria Skobţova), toţi aceştia sunt martorii tradiţiei 
patristice celei mai autentice și mai actuale”. 

În spiritul acestei afirmaţii, deosebit de onorante pentru 
teologia românească, putem admite că el însuşi face parte din 
categoria nobilă a martorilor care prelungesc în istorie şi aplică la 
viaţa propriilor generaţii experienţa extraordinară a Părinților 
Bisericii. Tratatul de eclesiologie, pe care Editura Patmos are 
bucuria de a-l tipări în premieră, poate fi receptat în acest sens. 


Pr. dr. loan Bizău 


! B. Bobrinskoy, Le renouveau actuel de la patristique dans l'Orthodoxie, 
în vol. cit., p. 437. 


1. Introducere: Taina Bisericii 
1. Credinţă şi Biserică 


Eclesiologia şi expunerea credinţei 

În general, lucrările care prezintă sinteza teologică a credinţei 
ortodoxe situează eclesiologia după capitolul despre Hristologie şi 
taina mântuirii. Cartea clasică a părintelui Serghei Bulgakov, 
Ortodoxia, face excepţie de la această regulă, pentru că ia ca punct 
de plecare al expunerii sale teologice Biserica, considerată nu ca o 
instituţie, ci ca viaţa nouă împreună cu şi în Hristos, transfigurată 
prin Sfântul Duh. 

Această „pedagogie eclesiologică” a părintelui Bulgakov 
reflectă experinţa sa, atât teologică cât şi eclesială: numai în 
Biserică se descoperă taina lui Dumnezeu, a lucrării Sale, a iubirii 
Sale; în Biserică este posibilă creşterea în credință şi cunoaștere. 


Simbolurile de credință și Biserica 

Încă din primele secole ale istoriei creştine, Biserica exprimă 
credința sa în Dumnezeu-Treime; tot de atunci a fost inclus în 
mărturisirile de credință un pasaj referitor la Biserică. Aceste 
mărturisiri de credinţă sau simboluri, reprezintă formule ce erau 
rostite la Botez, iar Biserica este menţionată, în general, după 
pasajul referitor la Duhul Sfânt. 

Astfel, potrivit Sfântului Ipolit al Romei, acela care săvârşeşte 
Botezul îi pune trei întrebări celui ce este coborât în apa 
baptisteriului. La a treia întrebare Crezi tu în Duhul Sfânt și în 
Sfânta Biserică ?, cel botezat răspunde: Cred.! Această formulă 
este reluată literalmente în vechiul simbol de credință roman al 
Apostolilor: Cred în Duhul Sfânt în Sfânta Biserică. 

În aceste două texte, Biserica nu este doar menționată, ci ea 
este prezentă în deplinătatea Duhului Sfânt, aşa cum propovăduia 
deja Sfântul Irineu de Lyon: Acolo unde este Biserica, acolo este, 


"Tradiţia Apostolică, cap. 21. 

de asemenea, Duhul lui Dumnezeu; și acolo unde este Duhul lui 
Dumnezeu, acolo este Biserica și tot harul.! 

Simbolul niceo-constantinopolitan disociază mai mult punctul 
pnevmatologic şi cel despre Biserică, deoarece Sfinţii Părinţi 
prezenţi la cel de-al doilea Sinod Ecumenic trebuiau să precizeze 
şi să aprofundeze dogma despre dumnezeirea Duhului Sfânt, în 
faţa ereziei pnevmatomahilor. La menţiunea Bisericii, se adaugă 
patru adnotări sau însuşiri ale Bisericii; ceea ce dă acestui punct o 
mai mare consistență şi o aparentă autonomie, cel puţin în 
construcţia stilistică. 

Eclesiologiile şcolii din Răsăritul creştin, precum cele din 
Occident, au suferit şi ele o anumită disociere a doctrinei despre 
Biserică de doctrina referitoare la Sfântul Duh. Faptul acesta a fost 
semnalat de către teologul catolic german Iosif Ratzinger: Biserica 
nu a mai fost înţeleasă în realitatea sa pnevmatică şi harismatică, 
ci a fost considerată exclusiv sub aspectul întrupării, de o manieră 
prea pământească, fapt pentru care ea sfârșește prin a fi explicată 
în întregime pornindu-se de la categoriile de putere ale gândirii 
profane. Dar, în felul acesta, nu mai era loc pentru doctrina 
Duhului Sfânt; în măsura în care nu a continuat să se păstreze 
parţial în simpla evlavie, doctrina Duhului Sfânt a fost absorbită 
în speculaţia trinitară abstractă şi astfel a pierdut, practic, orice 
rol în conştiinţa creştină.” 


Biserica şi actul credinţei 

Se pot discerne trei modalităţi de a considera Biserica în chiar 
actul credinţei: 

a) Biserica este obiectul credinței. Ea constituie prelungirea şi 
actualizarea în lume a tainei mântuirii. Ca Trup al lui Hristos, 
Mireasă a lui Hristos, Templu al Duhului Sfânt, ea participă la 
teantropia Mântuitorului, este de natură divino-umană, este 
Revelația tainei mântuirii în istorie. Biserica se definește prin viața 
lui Dumnezeu pe care o comunică şi care a întemeiat-o. Biserica 


Împotriva ereziilor, III, 24, 1. 
“Josif Ratzinger, Foi chrétienne hier et aujourd’hui, Paris, 1969, trad. fr., 
p. 238 - 239. 

este deci obiect al credinței. Nu Î poţi avea pe Dumnezeu ca Tată 
dacă nu ai Biserica drept Mamă, scria Sfântul Ciprian al 
Cartaginei. 

b) Biserica este mediul credinţei, adică spaţiul spiritual în care 
credinciosul se naşte pentru o viață nouă, creşte, se întăreşte în 
credință şi în viaţă, potrivit Sfântului Duh. Ea este matricea 
spirituală, spaţiul Duhului, unde prin suflarea sa şi prin focul său, 
scânteia credinţei se aprinde şi creşte în cunoaştere şi în iubire. 
Unus christianus, nullus christianus, cita părintele G. Florovsky 
un vechi autor anonim.’ 

c) Biserica este subiectul credinţei. Fără a se permite, 
bineînțeles, atribuirea vreunui earacter „ipostatic” Bisericii, putem 
spune despre credința creştină că depăşeşte limitele persoanei 
umane şi că ea este credinţa întregii Biserici, din toate timpurile şi 
din toate locurile: Biserica universală, catolică. Această 
catolicitate este, mai întâi, de natură calitativă, adică se referă la 
plenitudinea Adevărului său. Ea este, de asemenea, universală, 
căci este a fiecărui om şi deci a tuturor oamenilor. Prin convertirea 
baptismală, individul intră în credința Bisericii, o primeşte, şi-o 
însuşește, o asimilează în cele mai adânci profunzimi ale existenţei 
sale, apoi o transmite. Această credință comunitară nu înstrăinează 
şi nu frânge persoana celui credincios, care se deschide astfel spre 
adevărul său ultim. 


2. Biserica şi istoria mântuirii 
În istoria sa proprie, precum şi în structurile sale, Biserica — 
prin natura sa hristologică — reproduce istoria mântuirii. 


Pregătirea vetero-testamentară 

Timpul Vechiului Legământ este pe de o parte trecut, în 
măsura în care el pregătea venirea lui Hristos, adică îl anunţa, 
mărturisea despre Hristos (loan 5, 39). 

Dar pe de altă parte, Biserica retrăieşte această așteptare 
ardentă și dureroasă din timpul postului Crăciunului. Ea ne învaţă 


1De ecclesiae catholicae unitate, $ 5. , 
?G. Florovsky, Le Corps du Christ vivant în «La Sainte Eglise 
Universelle », Neuchâtel, 1948, p. 15. 

să ne pregătim noi înşine pentru venirea Mântuitorului pe pământ. 
Timpul profeților capătă atunci o semnificaţie particulară, de o 
mare actualitate. Această așteptare a Întrupării reprezintă o 
dimensiune fundamentală a vieții eclesiale şi o lege a vieţii 
duhovniceşti. Este timpul pedagogiei Legii, a fricii de Dumnezeu 
ca „început al înțelepciunii”. Tandreţea şi compasiunea lui 
Dumnezeu se conturează deja în scrierile profetice. Această frică 
de Dumnezeu este drumul obligatoriu către dragostea care aboleşte 
frica şi ne face fii ai Tatălui. 


Întruparea 

Divino-umanitatea lui Hristos se reproduce în taina Bisericii, 
în „atot-sacramentalitatea” sa. În Hristos și în Biserică sălășluieşte 
trupește toată plinătatea Dumnezeirii (Coloseni 2, 9). Cuvântul lui 
Dumnezeu înscris în Scripturi, Pâinea şi Vinul euharistic înseamnă 
prezența lui Dumnezeu în lume până la sfârşitul veacului (cf. 
Matei 28, 20). Icoana manifestă în forme şi în culori inefabila 
slavă și putere a lui Dumnezeu. În fine, Biserica se structurează în 
societatea umană unde trăiește, fără a se confunda, totuşi, cu 
societatea umană, fiind în lume dar nu din lume: Adevărurile 
veşnice se exprimă în limbaj omenesc, căci de când Dumnezeu a 
creat omul după chipul Său şi Cuvântul dumnezeiesc a devenit 
cuvânt omenesc, se poate vorbi în limbajul omenesc despre 
Dumnezeu în adevăr, fără a-L circumscrie, totuşi, pe Dumnezeu în 
cuvintele omenești. 


Botezul 

Figurativ, eu îl situez deja în botezul lui Hristos de la Iordan. 
Aici Mântuitorul şi-a revelat conştiinţa Sa mesianică de a fi 
umplut de Duh Sfânt, pentru a anunţa Vestea cea bună. De 
asemenea, Biserica este îmbrăcată cu puterea Duhului Sfânt în 
ziua Cincizecimii şi poate să-și atribuie cuvântul Mântuitorului: 
Duhul Domnului. este peste Mine, pentru care M-a uns ... (Luca 4, 
17; Isaia 61, 1 -2). 

Îmbrăcată cu puterea Duhului Sfânt, Biserica se asociază 
slujirii arhierești, profetice şi împărătești a lui Hristos. Slujirii 
arhierești, prin faptul că ea perpetuează în Liturghie şi în viața sa 
chiar jertfa mântuitoare a lui Hristos. Celei profetice, deoarece ea 

anunță lumii Vestea cea bună și îi descoperă sensul ascuns al 
istoriei, ca o naştere a Împărăției lui Dumnezeu de-a lungul 
meandrelor istoriei. Împărăteşti, pentru că ea actualizează, în 
vieţile noastre şi în destinele noastre, victoria pascală a lui Hristos 
împotriva puterilor răului. 


Kenoza 

Biserica participă la patimile lui Hristos. Pe de-o parte, ele se 
repetă în viaţa membrilor săi, iar mărturia creştină este „martirică” 
prin definiție. Nu este ucenic mai presus de învățătorul său (Matei 
10, 24). 

Dar Biserica este umilită şi înjosită de păcatele membrilor săi. 
Este kenoza Bisericii, sau poate kenoza Duhului Sfânt, a cărui 
strălucire este întunecată. 

În fine, kenoza Bisericii este chemarea de a-l imita pe Acela 
care S-a coborât până la a spăla picioarele ucenicilor Săi şi ne-a 
arătat chipul smereniei desăvârșite. Smerenia şi slujirea reprezintă, 
astfel, o dimensiune esenţială şi inalienabilă a exercitării 
adevăratei autorităţi în Biserică. 


Moarte şi Înviere 

Biserica participă la Moartea și la Învierea Mântuitorului 
celebrându-le în lauda euharistică, reprezentându-le în ciclurile 
liturgice de Paști, în cele duminicale şi în cele de fiecare zi. Taina 
pascală a Morţii şi a Învierii lui. Hristos constituie o adevărată 
dimensiune baptismală a Bisericii şi în Biserică. În ea se 
inaugurează moartea noastră, a „omului vechi”, şi renașterea 
noastră în Hristos. Toată existenţa omului — arta, cultura, limbajul, 
dragostea — este chemată spre reunificare în apa Botezului. 

Astfel, întreaga viaţă creştină capătă -o tonalitate pascală de 
lumină, de bucurie, de biruință. Aceasta este adevărata față a 
Bisericii și a creştinilor: mărturisire a lui Hristos până la dăruirea 
martirică a sângelui, viaţă nouă şi mărturisire în faţa lumii a lui 
Hristos Cel înviat, nădejdea lumii. 

Înălţarea și Liturghia cerească 


Nu se va insista niciodată îndeajuns asupra acestei dimensiuni 
„ascensionale” şi cereşti a credinței și a experienței creştine şi 

deci, până la urmă, a naturii Bisericii. Unitatea trupului Bisericii 
şi a capului său, Hristos, presupune prin urmare că „locul” 
adevărat al Bisericii, de pe acum deja, este acolo unde se află 
Domnul preamărit, adică la dreapta Tatălui. Epistolele Sfântului 
Apostol Pavel ne amintesc cu tărie că noi suntem înviaţi în Hristos 
şi înălțaţi întru El de-a dreapta Tatălui (Efeseni 2, 6; Coloseni 3, 
1). 

La rândul său, Apocalipsa ne face să întrevedem imaginea 
Liturghiei cereşti în jurulul Mielului. Această realitate cerească 
este o dimensiune esenţială a cultului liturgic, a celei mai profunde 
experienţe spirituale şi deci a tainei înseşi a Bisericii şi a unităţii 
tuturor membrilor săi în ea, morți, slăviţi, vii încă, toți adunați în 
jurul Mielului dumnezeiesc, a Marelui Arhiereu Iisus. 


Acela care vine 

Împăratul a venit, scrie părintele George Florovsky, dar 
împărăţia Sa va să vină. Biserica este, de fapt, sfâşiată între 
certitudine, credința în ceva deja împlinit şi aşteptarea încrezătoare 
şi dureroasă a ceva încă neîmplinit. Totuşi, impăratul nu poate fi 
disociat de Împărăția Sa. Împăratul a venit şi El vine în împlinirea 
eshatologică din Euharistie. Maranatha al comunităţilor iudeo- 
creştine exprimă bine dualitatea certitudinii (Domnul vine) şi a 
chemării (vino, Doamne !). Euharistia pecetluieşte joncţiunea, 
dincolo de timp şi spaţiu, dintre cele două Parusii, dintre cele două 
veniri ale lui Hristos, aceea a kenozei Sale și aceea a slavei Sale și 
a Judecăţii. 

Dar germenii, sau premisele Împărăției cerești, sunt deja 
oferite şi trăite în darul eclesiologic al Cincizecimii permanente a 
Duhului Sfânt. 

La fiecare Liturghie Biserica proclamă sosirea Împărăției 
treimice şi, totodată, se identifică cu aceasta: Binecuvântată este 
împărăția Tatălui şi a Fiului şi a Sfântului Duh. 


ICf. articolului nostru, Ascension et Liturgie, din « Contacts », nr. 27, p. 
164 - 184, reluat în Communion du Saint Esprit, Bellefontaine, 1992, p. 
71 - 91 (trad. rom. M. și A. Alexandrescu, Împărtășirea Sfântului Duh, 
Editura Institutului Biblic şi de misiune al B.O.R., Bucureşti, 1999]. 
George Florovsky, op. cit. 

Cincizecimea permanentă 

Darul cincizecimic al Duhului Sfânt este consecutiv lucrării 
mântuitoare a lui Hristos: Acum lucrarea lui Hristos s-a terminat 
şi începe lucrarea Duhului Sfânt, scria Sfântul Grigorie Teologul’. 
Iconomiei Fiului îi urmează aceea a Duhului Sfânt, spunea 
Vladimir Lossky?. 

Aceasta nu este, totuşi, decât o modalitate de a vedea taina 
proprie a Duhului Sfânt și relația Sa cu lucrarea lui Hristos. Toată 
lucrarea mântuirii este așezată în lumina şi sub pecetea Duhului 
Sfânt, iar Hristos este „pnevmatofor”, prin excelenţă. Duhul Sfânt, 
care a grăit prin prooroci, pregăteşte venirea Mâtuitorului, El Îl 
întrupează, Îl umple, ÎI face prezent în timpul Bisericii, până ce 
iarăşi va să vină întru mărire. Momentul istoric al Pogorârii 
Duhului Sfânt, aşa cum este atestat de către Evanghelistul Luca 
(Fapte 2), nu este doar un eveniment punctual din istoria 
mântuirii, ci el reprezintă inaugurarea unei noi şi permanente 
realități. Această realitate este prezentă în  anamnezele 
Euharistiilor noastre, cu toate că nu se face niciodată menţiune 
despre Cincizecime, căci Duhul Sfânt nu este „obiect” al 
memorialului liturgic, ci El este chiar puterea acestui memorial, a 
mărturiei, a confesiunii (cf. loan 14, 26; Matei 10, 20). 


3. Biserica şi Euharistia 


a) Euharistia, locul Bisericii 

Renaşterea teologică din epoca noastră îşi are izvorul în 
redescoperirea locului central al Euharistiei, atât în viața 
creștinului, cât şi în cea a întregii Biserici. Regăsirea rădăcinilor 
patristice, de care se bucură lumea ortodoxă astăzi, ne fac sensibili 
la coincidenţa profundă dintre Euharistie şi Biserică. Acolo unde 
este Euharistia, spunea Sfântul Ciprian al Cartaginei, acolo este 


"Sfântul Grigorie Teologul, Discours 41, 5. 

2A se vedea în întregime volumul Essai sur la théologie mystique de 
l'Eglise d'Orient, Paris, 1944, [ trad. rom. V. Răducă, Teologia mistică a 
Bisericii de Răsărit, Editura Bonifaciu, Bucureşti, 1998]. 

Biserica! Putem spune că atunci când Biserica săvârşeşte 
Euharistia, ea îşi descoperă şi îşi realizează adevărata identitate. 
Astfel, experiența prezenţei lui Hristos în Synaxa duminicală, pe 
care o avea Biserica apostolică, este inseparabilă de celebrarea 
euharistică. Aici Sfântul Apostol Pavel descoperă și dezvoltă 
imaginile sale eclesiologice, în particular, cele despre trup şi 
membre, ca şi aceea a templului. Prezenţa „euharistică” a lui 
Hristos în împărtăşirea din Pâine şi din Sfântul Potir este o 
prezenţă de plenitudine în slujba comunității eclesiale. Aceasta 
apare totodată ca Trup, căruia Hristos îi este Cap şi Conducător, şi 
ca un complex de membre grefate Trupului, care este Hristos, 
realizându-şi în El unitatea. În fine, ea apare ca Mireasă 
preaslăvită şi neprihănită în întâlnirea faţă către faţă cu Mirele 
său. 

Această plinătate şi integralitate a vieţii divine în Biserică se 
manifestă în cel mai înalt grad în scrisorile Sfântului Ignatie al 
Antiohiei adresate Bisericilor din Asia Mică şi din Roma, în mod 
deosebit acolo unde se referă la paralela dintre legătura Bisericii 
locale cu episcopul său şi aceea dintre Hristos şi Biserica 
„catolică”.2 Catolicitatea apare aici ca semnul acestei plenitudini şi 
unităţi a Bisericii locale, chiar datorită prezenţei euharistice a 
Celui care este, care era și care vine. De acum înainte, 
comuniunea cu Taina Euharistiei va fi în acelaşi timp semn şi 
condiție a comuniunii cu viața Bisericii, ca şi a comuniunii 
Bisericilor între ele. 

Euharistia se descoperă deci în conștiința teologică modernă 
ca Taina Bisericii prin excelență, Taină în care Biserica se 
recunoaşte și se perpetuează, ca locul şi timpul adunării Poporului 
lui Dumnezeu, ca darul și prefacerea acestui dar în Trup al lui 
Hristos, prin coborârea Duhului Sfânt şi, în fine, ca punct de 
plecare al mărturiei și al expansiunii misionare şi apostolice a 
întregii Biserici. 


Sfântul Ciprian al Cartaginei, op. cit, $ 5. 

“Epistola către Smirneni 8, 2 [trad. rom. D. Fecioru, în vol. « Scrierile 
Părinților apostolici, P.S.B. 1, Editura Institutului Biblic, Bucureşti, 1979, 
p. 184]. 

b) Structura eubaristică a Bisericii 

Organizarea slujirii cuharistice reflectă însăşi natura Bisericii 
şi structurile sale fundamentale. Euharistia este în întregime o 
comuniune şi, trebuie spus, o adevărată concelebrare a întregului 
Popor al lui Dumnezeu, după ordinea ierarhică (TOEIG) stabilită, în 
jurul episcopului care prezidează slujba (sau a delegatului 
episcopului" ). Această concelebrare ne face deja participanţi, aici 
şi acum, la unica Liturghie săvârşită de către „Marele Arhiereu 
Iisus” în Sanctuarul ceresc, înaintea măreției Tatălui. Toate părțile 
sau structurile Euharistiei corespund lăuntric vieţii Bisericii, 
relaţiei sale cu Dumnezeu și cu lumea. 


Taina Cuvântului 

Dacă în planul catehezei sacramentale separăm, divizăm şi 
distingem în Euharistie, două mari părți: 

a) doxologia centrată în jurul Evangheliei: şi £ a propovăduirii, 
altfel spus, Taina Cuvântului şi 

b) Sfânta Taină a Euharistiei, prefacerea şi cuminecarea cu 
Pâinea dătătoare de viață şi din Potirul mântuirii, 
trebuie amintit că Liturghia euharistică este, în întregime, de la 
începutul liturghiei catehumenilor şi până la trimiterea finală a 
credincioşilor, o liturghie a cuvântului. Cuvântul nu este doar 
juxtapus Euharistiei sau nu o precede doar, ci el interiorizează 
toată acţiunea liturgică. 

Această observaţie este importantă pentru a pătrunde taina 
Bisericii. Când vorbim despre Euharistie, vorbim tot timpul despre 
taina Bisericii, despre ființa Bisericii pe care Euharistia o explică, 
pe care o reflectă şi o descoperă. Euharistia Bisericii este, în 
întregime, o slujbă „cuvântătoare”?, cum se spune în rugăciunea 
euharistică a Sfântului loan Gură de Aur: Încă aducem Ție această 
Slujbă cuvântătoare şi fără de sânge, şi Te chemăm, Te rugăm și 
cu umilinţă la Tine cădem: Trimite Duhul Tău cel Sfânt peste noi 
și peste aceste Daruri, ce sunt puse înainte (epicleză). Deci 
Euharistia este, în întregime, o slujbă „cuvântătoare”, logică, o 


! Care este preotul (n. tr.) i 
A se vedea Pr. Petre Vintilescu, Expresiunea „slujbă cuvântătoare ” din 
Liturghierul român, Bucureşti, 1939 (n. trad.). 

slujbă susţinută, formată din cuvânt, limbaj, cântec, rugăciune. Şi 
aici trebuie amintit că însuşi cuvâtul, aşa cum răsună, așa cum este 
revelat în Euharistie, în rugăciune, în cult şi în întreaga viaţă a 
Bisericii, debordează, bineînțeles, cultul. Avem aici una dintre 
constantele concepţiei noastre despre liturghie: că totul în liturghie 
depăşeşte liturghia; altfel spus, conţinutul cultului depăşeşte 
formele, căci, dacă se separă, dacă se pune la o parte de lume, 
Biserica se adună, iar aceasta o face tot timpul pentru a se putea 
împrăștia şi întoarce în lume, în plinătatea Duhului Sfânt de la 
Cincizecime. 

Sacramentalitatea Cuvântului decurge din sacramentalitatea 
Bisericii înseşi şi din sacramentalitatea lui Hristos. Hristos însuşi 
fiind Dumnezeu şi om, tot ceea ce vine de la El, Cuvântul Său, 
faptele Sale, chiar viața Sa, ca şi moartea Sa, la fel ca Biserica şi 
Sfintele Taine, toate acestea sunt consubstanţiale Cuvântului lui 
Dumnezeu, care este veşnic, dumnezeiesc, nestrămutat, adevărat, 
frumos şi consubstanțial cuvintelor omului, ele însele în relație cu 
Cuvântul lui Dumnezeu. 

Acesta răsună mai întâi chiar în inima omului, creat după 
chipul şi asemănarea lui Dumnezeu, îmbrăcat şi format şi pătruns 
de Duhul Sfânt, prin care acest Cuvânt al lui Dumnezeu găseşte 
întotdeauna o corespondenţă, un ecou, receptivitate. 


Referitor la cult şi la Euharistie, se pot deosebi mai multe 
moduri de acțiune ale Cuvântului lui Dumnezeu: 

a) Cuvântul te poartă spre Biserică, el atrage aici, introduce; 

b) Cuvântul răsună în Biserică, ca şi cuvânt creator, care ne 
face conformi cu Hristos, care ne luminează, ne judecă, care ne 
păzeşte, ne călăuzeşte; 

c) Cuvântul face Euharistia, tot aşa cum Cuvântul face 
Biserica; 

d) în fine, Cuvântul este pecetluit prin Euharistie, prin 
cuminecare. Dacă este adevărat că este nevoie de Cuvânt pentru a 
înțelege Cina cea de Taină, pe de altă parte este nevoie de 
Euharistie pentru a înțelege Cuvântul. Numai în momentul 
frângerii pâinii ucenicii din Emaus au putut vizualiza şi înțelege pe 
deplin învățătura Stăpânului, au putut face legătura între cuvintele 
pe care isus le-a spus lor şi propria Sa persoană. Cuvântul liturgic, 

atâta timp cât nu este asimilat ca hrană vitală, atâta timp cât nu 
culminează în împărtăşire, rămâne încă exterior ființei profunde a 
omului. 

Putem spune despre Cuvânt nu numai că face Euharistia, dar 
cuvântul este pecetluit, la rândul său, prin Euharistie. Este nevoie 
de Cina cea-de taină pentru a înțelege Cuvântul, pentru a ajunge la 
Cruce şi la Înviere şi pentru a vorbi despre aceasta. Numai în 
interiorul experienţei pascale şi al experienței euharistice taina 
Crucii și a Învierii, a Înălţării și a celei de-a doua veniri capătă 
întregul lor sens, toată evidenţa lor şi devin, înainte de toate, o 
convingere interioară ce decurge şi se fondează pe o experienţă: 
Ce era la început, ce am auzit, ce am văzut cu ochii noștri, ce am 
privit şi mâinile noastre au pipăit despre cuvântul vieţii (...) Ce am 
auzit şi am văzut vă vestim şi vouă ( loan |, 1 şi 3). 

Cuvântul nu numai că este pecetluit prin Euharistie, ci el 
țâşneşte din Euharistie, prin această experiență, și Euharistia 
întăreşte în noi această evidență: el modelează inteligența noastră, 
orientează căutările noastre teologice, inspiră doxologia noastră, 
propovăduirea şi mărturia noastră. Cunoaşterea însăşi are nevoie 
de un resort mai profund decât ea însăși, pentru ca acest Cuvânt să 
poată pătrunde într-un loc deja curăţit, Cuvântul purifică şi 
eliberează; el pregăteşte pentru împărtăşire, pentru Euharistie, 
pentru chemarea la pocăință, dar, la rândul său, nu poate cu 
adevărat să se insereze aici decât atunci când omul este reînnoit 
prin contactul cu Inexprimabilul, altfel spus, în întâlnirea față 
către faţă, acolo unde Cuvântul face loc tăcerii. 

Cuvântul deci nu numai că săvârşeşte Euharistia, dar el 
ţâşneşte din ea, decurge de aici, şi aceasta determină, bineînţeles, 
întreaga vocaţie misionară a Bisericii. Dacă nu ar fi misionară, 
Biserica nu ar fi apostolică, nu ar fi Biserică; şi numai pornind de 
la această experienţă, de la această punere de-o parte, Biserica 
poate fi prezentă în lume. 

Prezenţa Bisericii în lume nu poate explica prin ea însăşi taina 
Bisericii. Biserica trebuie să fie oricând consubstanţială cu lumea, 
prin întreaga sa natură, prin întreaga sa umanitate — care este, de 
asemenea, umanitatea lui Hristos — dar, în acelaşi timp, există în 
Euharistie o punere de-o parte. Faptul acesta este vizibil mai ales 

când Biserica se separă de lume, se adună în încăperea de sus!, 
unde se adunau, de obicei, ucenicii, cu uşile închise. Și în acest 
sens, formula liturgică Ușile, ușile!, înainte de prefacerea 
euharistică, nu este doar ò reminiscență arhaică din vremea 
disciplinei arcane, unde păgânii, şi nici chiar catehumenii, nu 
puteau fi martori ai Tainei euharistice. Este esenţial pentru 
Euharistie, pentru Sfânta Taină a Cinei, ca porţile să fie închise, 
pentru ca Biserica să se întrunească şi să se distingă. Acest fapt 
cite foarte clar exprimat în rugăciunea arhierească a lui Hristos: nu 
pentru lume Mă rog, ci pentru cei pe care Mi i-ai dat (loan 17, 9). 


Laudă şi mulțufnire 

Prin Euharistie, Biserica aduce mulțumire Mântuitorului 
înviat şi preamărit, pentru lucrarea de mântuire a lumii, a Bisericii 
pământeşti; ea se alătură mulţimii de sfinţi şi de puteri îngereșşti 
pentru a adresa lui Dumnezeu lauda treimică pe care o aude Isaia 
(6, 3) şi vizionarul din Apocalipsă (4, 8). Această laudă trinitără 
traversează toată rugăciunea euharistică şi Biserica ne face astfel 
să anticipăm lauda veşnică din Împărăţia lui Dumnezeu. 
Mulţumirea euharistică constituie atitudinea proprie a Bisericii, 
unite cu Hristos care a biruit iadul și moartea, și trăind, în acelaşi 
timp, în întâlnirea față către faţă a Mirelui, care îi comunică Viaţa 
şi Biruinţa. Toată propovăduirea Bisericii în lume este o mărturie 
despre această biruință a Luminii pascale asupra tenebrelor, într-o 
atmosferă de bucurie, care nu poate estompa şi nici aboli timpul 
încercărilor, în acel astăzi al lui Dumnezeu din istorie. 


Biserica în anamneză 

Cartea Apocalipsei ne aminteşte că obiectul laudei eclesiale 
şi al memorialului liturgic este taina lui Hristos. Întregul cult, toată 
învățătura, toată tradiţia Bisericii nu sunt nimic altceva decât o 
punere în prezenţă şi o actualizare a tainei lui Hristos. Misterul lui 
Hristos ni se descoperă în triplul său aspect temporal, adică taina 
Celui Care este, Care era și Care va să vină. Regăsim în anamneza 
euharistică distincția şi totodată unitatea acestor trei aspecte ale 
tainei lui Hristos: Biserica îşi aduce aminte de Hristos Cel Ce este, 


! Cf. Fapte 1, 13-14; 2, |. 


Introducere 49 


Cel Ce era şi Cel Care va să vină. Am putea spune că Biserica este 
sfâșiată în lume, în timp, în istorie, în spaţiu, între aceste trei 
moduri de prezență, de acţiune şi de venire a lui Hristos. Este 
caracteristic faptul că în textul Apocalipsei, unde animalele sau 
bătrânii cântă și aduc laudă Mielului şi Celui aşezat pe tron, Îl 
numesc Cel ce este şi Cel ce era și Cel ce vine (|, 4 şi 8; 11, 17) 
fără a se conforma succesiunii cronologice. Formula din 
Apocalipsă 4, 8 (Cel ce era și Cel ce este şi Cel ce vine) reprezintă 
o excepţie. 

Doxologia începe, de asemenea, cu prezentul. Dumnezeu este 
mereu prezent şi datorită acestei prezenţe noi putem să ne dăm 
seama de trecut şi de viitor totodată. Prin această prezenţă a lui 
Hristos, pe de-o parte înălţat la ceruri, de-a dreapta Tatălui, slujind 
în mijlocirea Sa cerească pentru Biserică şi pentru lume, noi putem 
să ne întoarcem înapoi şi să trăim în etape retrospective învierea 
lui Hristos şi, în lumina pascală, Crucea, Patimile şi toată viaţa Sa 
pământească. Taina liturgică ne aminteşte că acum nu-L mai 
cunoaştem pe Hristos după trup (U Corinteni 5, 16) şi că nu mai 
este posibil să înţelegem cronologic prezentul şi viitorul, prin 
trecut doar. Hristos lucrează, Hristos vorbește, Hristos se roagă. Și 
în această rugăciune prezentă, ochii noştri se deschid şi învierea 
lui Hristos capătă adevăratul său sens. Toate liturghiile Bisericii se 
definesc în funcţie de această liturghie cerească permanentă, ce 
constituie „a doua parte a mântuirii”", prima fiind jertfa de pe 
Golgota și Învierea. Jertfa lui Hristos, ofrandă adusă Tatălui de 
către Fiul, Care Își dă propria Sa viaţă pentru viața lumii, această 
jertfă izbăvitoare culminează şi se prelungeşte în mijlocirea 
cerească. Jertfa pe cruce şi moartea lui Hristos, învierea Sa şi 
preamărirea Sa dau întreaga valoare, întreaga eficacitate acestei 
mijlociri cereşti care — spre deosebire de Jertfa pe cruce, săvârşită 
o dată pentru totdeauna şi care nu poate fi repetată — este 
permanentă. Aceasta este permanentă și acoperă întreaga perioadă 
a Bisericii, de la Înălțare până la Parusie, până la a doua venire a 
lui Hristos. 

Vorbind de anamneza lui Hristos Cel Care este, a lui Hristos 
în acelaşi timp prezent în Biserică şi înălțat de-a dreapta Tatălui, 


IP. Benoit, L'Ascension, în « Revue Biblique », 5 (1949). 

putem să ne amintim a doua parte a anamnezei — Hristos Cel Care 
era. Biserica își aminteşte de Acela care era, adică de ceea ce 
Hristos a împlinit o dată pentru totdeauna în istorie, de la 
întruparea Sa, în vremea lucrării Sale pământeşti, până la Înălţare. 
Care era se referă prin urmare la taina Întrupării, a Patimilor şi a 
Învierii, adică la istoria mântuirii în totalitatea sa. Nu este posibil 
să limităm sensul Euharistiei la un raport unilateral Euharistie — 
Cruce, sau chiar Euharistie — Înviere. Există o unitate profundă în 
toată lucrarea lui Hristos: întreaga iconomie a mântuirii este 
reprezentată în memorialul euharistic. 

În fine, adunarea euharistică își aduce aminte nu doar de 
trecutul istoric, de prezentul ceresc sau sacramental, ci şi de viitor; 
ea își amintește că Domnul vine. Prin Euharistie, Biserica este în 
întregime orientată spre Hristos, Care nu numai că este aici (lată, 
Eu sunt cu voi până la sfârşitul veacurilor. Matei 28, 19), dar Care 
este Cel ce vine. Ce înseamnă această venire a lui Hristos, 
exprimată nu numai în memorialul euharistic, ci în întreaga taină a 
Euharistiei, şi care trebuie să ne ajute să înțelegem sensul, aş zice 
chiar natura, ființa Bisericii? Lectura unor texte neo-testamentare 
şi a unor liturghii ale Bisericii primare ne indică o conștiință şi o 
așteptare a venirii lui Hristos extrem de intensă, de profundă, mai 
cu seamă în anumite cuvinte sau exclamaţii, cum ar fi de exemplu 
Maranatha, expresie care înseamnă în același timp Vino Doamne 
(lisuse) şi Da, Domnul vine, această expresie este atât o invocare, 
o aclamaţie, o rugăminte, cât şi un anunț: „Domnul vine” nu este 
doar o aşteptare, ci şi o împlinire. 


Biserica în epicleză 

În ştiinţa liturgică, epicleza a devenit, treptat şi din ce în ce 
mai mult, un termen tehnic, indicând o anumită rugăciune adresată 
Tatălui, pentru coborârea Duhului Sfânt asupra pâinii şi vinului, în 
vederea prefacerii lor în Trupul şi Sângele lui Hristos. Este bine să 
ne reamintim că în liturghiile primare existau epicleze care erau 
diferite atât prin forma lor, cât şi prin destinaţie: există epicleze 
hristologice — invocări pentru venirea lui Hristos — ca de exemplu: 
Da, vino, Doamne lisuse sau Maranatha (I Corinteni l, 22 şi 
Apocalipsă 22, 20). Această aclamaţie este redescoperită astăzi în 

liturghiile moderne, în particular „liturghia” de la Taizé sau 
„liturghia luterană” din Germania. Ea exprimă o urgenţă, sporită 
poate de instabilitatea apocaliptică a evenimentelor din ultima 
vreme; când totul oscilează şi se clatină în jurul nostru, atunci cu 
adevărat, nu doar omul în ființa sa profundă, dar și Biserica în 
întregime, se simte mai mult dependentă de această venire a lui 
Hristos. Şi unde se descoperă oare această venire cu atâta 
intensitate ca în Euharistie? 

Trebuie deosebite limpede cele două orientări ale epiclezei. 
Epicleza către Hristos nu se poate face decât în Duhul Sfânt: Și 
Duhul şi mireasa zic: Vino, Doamne lisuse! (Apocalipsă 22, 17- 
20). Nu este posibil ca Biserica să-L cheme, să-L invoce, să-L 
roage pe Hristos, pentru a-L vesti după aceea, decât prin harul 
Duhului Sfânt, ca în Euharistie. Biserica poate să-L mărturisească 
pe Iisus Hristos ca Domn numai în Duhul Sfânt (cf. I Corinteni 12, 
3). 

Pe de altă parte, epicleza propriu-zisă, invocarea venirii 
Duhului Sfânt, se inserează profund în Noul Testament. În 
cuvântarea de despărțire de dinaintea Patimilor, Hristos Însuşi 
vesteşte și făgăduieşte că, atunci când Îl va ruga pe Tatăl, această 
rugăciune va fi o epicleză, adică o invocare pentru trimiterea 
Duhul Sfânt: Și Eu voi ruga pe Tatăl şi alt Mângăietor vă va da 
vouă ca să fie cu voi în veac (loan 14, 16). Invocarea Duhului 
Sfânt, adică epicleza Bisericii, nu se poate face decât prin 
mijlocirea lui Hristos, prin rugăciunea lui Hristos Cel preamărit şi 
înălțat de-a dreapta Tatălui. Deci, toată Liturgia trebuie să fie 
înţeleasă în perspectiva acestei mijlociri cereşti a lui Hristos, care 
este o epicleză către Duhul Sfânt, o rugăminte adresată Tatălui, 
pentru a-L trimite pe Duhul Sfânt asupra Bisericii, asupra Sfintelor 
Daruri, asupra comunității, asupra întregii lumi. 

Epicleza se referă deci la întreaga Euharistie. Toată Euharistia 
este epicletică, toată Euharistia este o invocare. Nu preotul și 
adunarea credincioşilor sunt principalii celebranți ai acţiunii 
cuharistice, ci Duhul Sfânt este adevăratul celebrant al Euharistiei, 
ca și al celorlalte Sfinte Taine. Într-un sens particular, Duhul Sfânt 
este Cel care acţionează întru noi, care ne învaţă, care permite şi 
care realizează întru noi această rugăciune şi această conformitate 
cu Hristos. Dar dacă spunem că întreaga Euharistie este epicleză, 

devine limpede că epicleza depăşeşte cadrul Euharistiei şi că acest 
sens epicletic, de invocare, de dependență, acoperă și defineşte 
întregul mister al Bisericii, întreaga relaţie a Bisericii cu Hristos. 
Biserica nu este decât cea care slujeşte, adică ea nu poate fi decât 
releul, ea nu poate decât mărturisi şi vesti ceea ce o depăşeşte şi 
ceea ce se face prin intermediul „vaselor de lut”, care sunt 
instituţiile noastre. Ea nu poate fi decât în situaţie de pocăință, 
chiar dacă are convingerea că prin acțiunea sa euharistică, 
comunitatea eclesială este iertată, că ea trăieşte în această iertare şi 
că această iertare nu este nimic altceva decât lumina Învierii care 
țâșneşte în ea. Epicleza este o subordonare, o supunere totală față 
de Hristos şi față de Dumnezeu Tatăl în Duhul Sfânt; de asemenea, 
ea este o aşteptare şi o chemare. 

Pentru a vorbi despre epicleza întregii Biserici, este foarte 
important să se amintească rugăciunea Bisericii primare din 
încăperea de sus, în care se adunau de obicei ucenicii, înainte de 
Pogorârea Duhului Sfânt în ziua Cincizecimii. Putem spune că 
această invocare, această rugăciune fierbinte a Bisericii reunite în 
locul Cinei celei de Taină, se realizează, se repetă, se reflectă în 
rugăciunea liturgică a întregii Biserici în Euharistie. Toată Biserica 
este în rugăciune fierbinte, pentru că Euharistia este o Cincizecime 
permanentă, prin pregătirea Cincizecimii în această rugăciune şi, 
în același timp, prin faptul că Duhul Sfânt este revărsat în Biserică. 
Există două aspecte ale epiclezei, aşa cum avem două aspecte în 
cadrul Cincizecimii: 

l) pregătirea, rugăciunea fierbinte, conștiința că Duhul Sfânt 
va veni şi că Biserica se purifică pentru aceasta; ea este deja în 
stare de comuniune, rugăciunea este deja o rugăciune comună, o 
rugăciune unanimă; 

2) unanimitatea — condiţie pentru venirea Duhului Sfânt — 
care îi va fi după aceea şi rod (cf. Fapte cap. 2 în special). Epicleza 
ne aduce în acea stare de Cincizecime permanentă a Bisericii. 


Euharistia, comuniunea Bisericii 

Se pot distinge mai multe planuri de comuniune: 

a) Comuniune trinitară. Comuniunea euharistică este o 
comuniune trinitară, este un dar, o realizare a vieții treimice în 
Biserică. Liturghia ortodoxă începe prin binecuvântarea Împărăției 

Prea Sfintei Treimi: Binecuvântată este Împărăţia Tatălui şi a 
Fiului și a Sfântului Duh. Aceasta corespunde unei conştiinţe 
euharistice profunde, deşi uneori insuficient exprimată în 
învățământul şi în doctrina clasică. Tratatele de școală despre 
Euharistie au fost adesea influențate de un fel de „hristomonism 
euharistic”, adică de un anumit exclusivism al lui Hristos, uitând 
orice referință la Tatăl şi la Duhul Sfânt. Hristos este Calea spre 
Tatăl: Cel ce M-a văzut pe Mine a văzut pe Tatăl (loan 14, 9). 
Euharistia este deci în egală măsură orientată spre Tatăl. În cele 
din urmă, locul rugăciunii Tatăl nostru în cadrul Euharistiei 
aminteşte tocmai faptul că întreaga comuniune euharistică trebuie 
să se situeze într-un context trinitar, pentru ca Biserica să își 
amintească, în momentul împărtăşirii, că  Euharistia este 
împărtăşire cu Hristos cel aflat de-a dreapta Tatălui, cu Hristos cel 
înviat şi înălțat la ceruri. 

b) Euharistia este, de asemenea, comuniune a sfinţilor, 
comuniune a întregii Biserici. În Liturghia bizantină aceasta se 
exprimă în mod particular prin ritualul Proscomidiei. În timpul 
pregătirii elementelor euharistice, preotul așază pe sfântul disc, 
alături de sfântul agneţ, care îl simbolizează pe Hristos, părticele 
Care o simbolizează pe Maica Domnului, cele nouă cete ale 
Sfinţilor, precum și pe cei vii şi pe cei morți. Astfel, în celebrarea 
euharistică, membrii comunităţii sunt invitați să participe la 
această reprezentare figurativă de pe sfântul disc, trimițând în 
Altar pomelnicele lor cu numele celor vii şi ale celor morţi. Ei vor 
fi pomeniţi atunci când preotul va scoate miridele din prescură şi 
le va aşeza pe sfântul disc. Astfel este reprezentată toată Biserica, 
adică Trupul lui Hristos, Hristos întreg, cum spune fericitul 
Augustin, Hristos întreg, capul şi trupul (Christus totus, caput et 
corpus), şi astfel este reamintită participarea Sa reală în celebrarea 
Euharistiei. Ceea ce este adevărat pentru Proscomidie este 
adevărat în general pentru toată Liturghia: prin rugăciunea care 
urmează epiclezei, Biserica îşi aminteşte de Maica Domnului şi de 
toţi sfinţii, de cei vii şi de cei morţi, de toate dorințele şi de toate 
nevoile şi de toate suferințele lumii. 


1A se vedea numeroasele citate la G. Florovsky, op. cit., p. 21. 

Misiunea Bisericii 

Fuharistia este orientată şi legată deplin de taina Învierii, de 
Înălţare, de Cincizecime şi de cea de-a doua venire a lui Hristos. 
Misiunea Bisericii poate fi înţeleasă în funcţie de Învierea lui 
Hristos, ai cărei mărturisitori noi suntem în Euharistie, de 
Cincizecime, ai cărei beneficiari suntem în Euharistie şi de 
Înălțarea lui Hristos, pe care Îl însoţim şi la a cărui slavă 
participăm prin Euharistie. Aceasta este, înainte de toate, o 
misiune a comunității, o misiune de comuniune, deoarece 
comunitatea trebuie să reflecte dragostea: Să vă iubiți unul pe altul 
[...] Întru aceasta vor cunoaşte toţi că sunteţi ucenicii mei (loan 
13, 34; 15, 12 şi 17 etc). Ite, missa est din messa romană sau Cu 
pace să ieşim din liturghiile bizantine — această concluzie comună 
din liturghiile noastre — nu este decât enunţul primei etape a 
Euharistiei. Acest moment nu constituie ieşirea din Biserică, ci 
ieşirea Bisericii în lume. Această trimitere, această împrăştiere a 
credincioşilor este necesară: Biserica nu poate rămâne închisă în 
ca însăşi. Este necesar ca Liturghia de duminică să se prelungească 
în timpul săptămânii. În acest sens, Euharistia duminicală nu poate 
fi înţeleasă fără rugăciunea interioară, fără Euharistia interiorizată 
de către credincioși în timpul săptămânii, la locul şi în timpul 
lucrării lor, pe plan profesional şi în familie. 

Se pot distinge în cadrul Euharistiei două momente 
fundamentale: adunarea credincioşilor şi apoi răspândirea lor. 

a) În Euharistie, Biserica este întrunită, ea este unificată în 
acel față către faţă necesar şi unic, nu numai al fiecărei persoane, 
dar şi al comunităţii cu Domnul nostru, în Duhul Sfânt. 

b) Ieşirea credincioşilor la sfârşitul Sfintei Liturghii este o 
împrăştiere providenţială, precum fermentul în aluat, ori sarea în 
bucate. Nu mai puţin sugestivă este imaginea inimii: în sistolă are 
loc adunarea, afluxul de sânge în inimă, iar în diastolă are loc 
ieşirea, reînnoirea celulelor corpului, prin sângele regenerat el 
însuşi de către Harul dumnezeiesc. 

În această dimensiune misionară a Bisericii — pornind de la şi 
prin intermediul întrunirii euharistice, într-un ritm neîncetat, 
mereu reînnoit — trebuie să înțelegem taina Bisericii, creşterea şi 
maturizarea sa, mărturisirea sa şi suferința sa totodată, din 
Euharistie în Euharistie, până în Împărăţia Cerurilor. 

4. Eclesiologie şi sfat trinitar 


Aş vrea să subliniez aici grija tradiţiei patristice pentru a arăta 
continuitatea planului dumnezeiesc al mântuirii de-a lungul 
legămintelor succesive dintre Dumnezeu și oameni. Nu este de 
ajuns să se afirme temelia neo-testamentară a Bisericii în lucrarea 
mântuitoare, în Cruce, în Înviere și la Cincizecime. Biserica nu 
este extrinsecă lucrării izbăvitoare, nu este doar o simplă 
consecinţă cauzală; prin urmare, nu o putem juxtapune tainei 
mântuirii. Ea îi este revelaţia, extensia necesară, epifania 
sacramentală în istorie, între cele două Parusii. La fel cum voinţa 
lui Dumnezeu este un act şi se numește lume, scrie sfântul Clement 
al Alexandriei, tot astfel, intenţia Sa și mântuirea oamenilor se 
numeşte Biserică. 

Prin urmare, toată pregătirea vetero-testamentară are nu doar 
o dimensiune comunitară referitoare la Poporul ales, ci şi una 
eclesială, pentru că teologia lui Israel este ea însăşi profetică, 
tipologică, apocaliptică, eshatologică. Dar trebuie mers încă şi mai 
departe, pentru a regăsi o dată cu tradiţia eclesiologică ortodoxă și 
rădăcinile eclesiologiei, originile Bisericii în planul primordial al 
Creatorului, plan măreț, de iubire şi de comuniune, ce reiese din 
însăși taina trinitară. 

Am văzut grija Sfinţilor Părinţi, ca şi a anumitor teologi 
moderni, în primul rând din cadrul tradiţiei ruse, de a nu încătuşa 
eclesiologia într-o temporalitate închisă, ci de a o situa, într-o 
manieră mai coerentă din punct de vedere teologic, în cadrul 
planului lui Dumnezeu, în planul mântuirii, dar și în planul inițial 
al creaţiei. Astfel, Domnul însuşi ne spune: moșteniți împărăţia 
cea pregătită vouă de la întemeierea lumii (Matei 25, 34). În orice 
caz, în planul lui Dumnezeu despre lume, Biserica este deja 
prezentă. 

Două puncte trebuie subliniate aici: 

1. Cea dintâi întemeiere a Bisericii dintru început. 

2. Sfatul trinitar ca sfat eclesial. 


'Pedagogul, II, 6, 27 [trad. rom. D. Fecioru, în col. P.S.B., 4, Ed. Inst. 
Biblic, Bucureşti, 1982). 

Biserica dintru început 

Iată întâi câteva texte patristice de referință: 
Pseudo-Epistola Sfântului Clement de Roma: 

Prima Biserică a fost creată înainte de crearea soarelui și a 
lunii. [...] Cărţile profeților şi apostolii învaţă că Biserica nu este 
numai de acum, ci de la început, [...] ea a apărut în zilele de pe 
urmă pentru a ne salva.! 


„„Păstorul” lui Herma: 

Femeia bătrână este Biserica [...] De ce este bătrână? 
Pentru că ea a fost creată prima, înaintea tuturor. lată de ce este 
bătrână: lumea a fost făcută pentru ea.? 


Sfântul Ipolit Romanul 

Edenul este noua grădină de desfătare așezată spre Răsărit, 
adăpostită de tot felul de pomi; prin aceasta trebuie înţeles 
adunarea celor drepţi şi locul sfânt în care este așezată Biserica.’ 


Origen. 

Să nu credeţi că mireasa (din Cântarea Cântărilor) sau 
Biserica nu există decât de la venirea Mântuitorului în trup; ea 
există de la începutul omenirii și chiar de la crearea lumii, și 
chiar — îl iau aici ca martor pe sfântul Apostol Pavel — dinainte de 
crearea lumii. Pentru că Apostolul a spus: „Precum întru El ne-a 
și ales, inainte de întemeierea lumii, ca să fim sfinţi și fără de 
prihană inaintea Lui, Mai înainte rânduindu-ne, în a Sa iubire, 
spre înfierea întru El” (Efeseni 1, 4-5). Apoi în Psalmi stă scris: 
„Aminteşte-ţi Doamne de Biserica Ta pe care ai adunat-o dintru 
începuturi”. Primele temelii ale adunări Bisericii au fost puse deci 
dintru început. 


1Ps. Clément, 14. 1 - 2. 

Vedenia, II, 4, 1 [trad. rom. D. Fecioru, în vol. Scrierile Părinților 
Apostolici, col. P.S.B., 4, Ed. inst. Biblic, Bucureşti, 1979]. 

3 Daniel |, 17. 

4In Cantic. comment. 2. 

Sfântul Efrem Sirul 

Imaginea Paradisului este adunarea sfinţilor. Parfumul 
Cincizecimii este mireasma Paradisului: când fericiţii Apostoli 
erau adunaţi în încăperea de sus, unde se adunau de obicei, s-a 
făcut un vuiet și s-a umplut locul de o mireasmă de Paradis, căci 
Edenul, recunoscându-i ca oaspeţi, a răspândit parfumurile sale; 
el i-a delectat prin heralzii care mergeau să-i îndrume şi să-i 
conducă la ospăț pe comeseni. Fiind lubitor de oameni, El a 
alergat cu bucurie spre cei care au intrat.! 


Iată în continuare câteva citate din gândirea ortodoxă 
contemporană: 


Sfântul Filaret al Moscovei 

Istoria Bisericii începe cu istoria lumii. Creaţia lumii poate fi 
considerată ca un fel de pregătire pentru cea a Bisericii, deoarece 
scopul său final este ca regnul naturii create să se regăsească în 
cel al harului. [...] Lumea a fost creată pentru om şi această 
creaţie este, de asemenea, cea a primei Biserici al cărei principiu 
se află în chipul şi asemănarea lui Dumnezeu. Omul a fost 
introdus în lumea naturală în calitate de preot și profet pentru ca, 
prin mijlocirea lui, lumina harului să se comunice întregii creaţii. 
[...] Atunci Fiul lui Dumnezeu ar fi locuit printre oameni și ar fi 
stăpânit cu slavă în lume, răspândind fără încetare lumina şi 
puterea cerească până la prefacerea pământului în cer. [...] Prin 
neascultare, starea primară de fericire a fost distrusă, omul s-a 
îndepărtat de la comuniunea dătătoare de viaţă cu Dumnezeu, 
izvoarele harului dumnezeiesc au secat, iar legătura dintre om şi 
Dumnezeu a fost stricată; dar în adâncul naturii umane, sămânţa 
Bisericii a rămas vie, ca făgăduinţa Seminţei care va zdrobi capul 
şarpelui.? 


1FHiymnes sur le Paradis, XI, 14. S.C. 137 ; cf. de asemenea Hymne VI, 7- 8. 
Cf George Florovsky, Les voies de la theologie russe Paris, 1991, p. 242 
- 243. 

În fine, părintele Serghei Bulgakov consacră mai multe 
pagini dintr-un studiu important asupra eclesiologiei, aceleiași 
probleme a începutului Bisericii: 

Starea paradisiacă a strămoşilor noştri, dinaintea căderii în 
păcat, poate fi considerată, nu fără temei, ca fiind Biserica 
primordială. Strămoșii noștri trăiau într-o comuniune imediată cu 
Dumnezeu, ei auzeau vocea lui Dumnezeu care umbla prin Rai în 
răcoarea serii. În Rai nu erau biserici, la fel ca în noul Ierusalim. 
[...] Biserica este astfel temelia nestrămutată şi scopul creaţiei 
lumii. Lumea este creată de către Dumnezeu pentru Biserică, ca 
ceea ce o conține.’ 

Aceste texte ne fac mai sensibili la taina Bisericii. Dincolo de 
Biserica înțeleasă ca o instituție, în sensul cel mai nobil, de altfel, 
al termenului de „instituție”, tradiția creştină încearcă să descopere 
ontologia sa iniţială din cadrul planului creator al lui Dumnezeu. 
Astfel, Sfântul Ignatie al Antiohiei se adresează Bisericii Efesului, 
celei binecuvântate în măreția şi plinătatea lui Dumnezeu Tatăl, 
Bisericii celei mai dinainte rânduită a fi pururea în slavă 
nestrămutată? Aici Sfântul Ignatie este continuatorul Apostolului 
Pavel, care are cuvinte întru totul similare în Epistola către 
Efeseni, capitolele 1 şi 2. Aceste referinţe la Dumnezeu Tatăl sunt 
importante, pentru că Biserica este situată nemijlocit în planul 
trinitar al mântuirii. Având în vedere aceste texte, nu trebuie totuși 
juxtapuse în categorii platonice două aspecte ale Bisericii: Biserica 
văzută și Biserica nevăzută. Nu despre aceasta este vorba în 
gândirea Apostolului Petru sau a Sfântului Ignatie. Ontologia 
eclesială înseamnă că Biserica este una. Biserica ce era în sfatul 
trinitar al lui Dumnezeu este Biserica lui lisus. Hristos, aceea pe 
care a dobândit-o prin scumpul Său Sânge şi cu care va rămâne 
până la sfârșitul veacurilor. 

Interesul şi importanța tradiţiei eclesiale este deci de a arăta 
că dincolo de formulele stereotipe ale unei Biserici-instituţie, ale 


'Pr. Pavel Florensky, Colonne et Fondement de la Vérité, Paris 1975, p. 
215-216, [ trad. rom. Emil Iordache şi colectiv, Stâlpul şi Temelia 
Adevărului, Polirom, 2000). 

? Efeseni, salutarea iniţială, [trad. rom., în „Scrierile Părinților 
Apostolici”, P.S.B. 1, Editura Institutului Biblic, Bucureşti, 1979). 

unei Biserici-societate, aceasta este, înainte de toate, un organism 
tainic de iubire şi de viaţă. 

Prin urmare, nu numai că pe cei pe care Dumnezeu i-a 
cunoscut mai înainte, mai înainte i-a și hotărât (Romani 8, 29-30) 
spre mântuire, nu numai că Mielul este înjunghiat de la 
întemeierea lumii (cf. 7 Petru 1, 19-20 şi Apocalipsa 13, 8), dar 
Biserica însăși este prezentă ca Biserica cea dintâi, ca Biserică 
duhovnicească, creată înaintea soarelui şi a lunii, ea care s-a arătat 
în zilele din urmă pentru mântuirea noastră, în Trupul lui Hristos. 

Potrivit acestor texte străvechi, Biserica este anterioară 
proiectului cosmic, care îi este subordonat. Dacă nașterea Bisericii 
este pe Golgota, iar botezul ei în ziua Cincizecimii, rădăcinile ei se 
întind în timp şi chiar în veşnicie. Astfel, ceea ce este mai întâi în 
planul lui Dumnezeu, iată ceea ce constituie realitatea ultimă. ! lar 
după neprevăzutele schimbări chinuitoare ce intervin prin cădere şi 
prin păcat, recapitularea în Hristos ne readuce la origini. 
Legămintele succesive ale lui Dumnezeu cu oamenii marchează 
etapele intermediare ale Bisericii, care devine ceea ce este. Ea este 
dintotdeauna această împărăție în germene. 

Biserica nu este secundară deci în planul mântuirii, deși se 
poate pune întrebarea dacă structurile ierarhice şi sacramentale vor 
mai fi în Împărăția Cerurilor, când simbolurile vor lăsa loc vederii 
depline. În adevărul său ultim, Biserica este faptul primordial şi 
permanent al comuniunii omului cu Dumnezeu, lar această 
refacere a comuniunii este singura dorință a lui Dumnezeu din 
prima clipă a căderii omului în păcat. 


Sfatul trinitar şi eclesial 

Dacă Biserica este, dintru început, o epifanie a voinței 
dumnezeieşti de mântuire, de viaţă şi de comuniune veşnică, Raiul 
este o primă manifestare a acestui proiect divin şi trinitar. Biserica 
rezultă deci din sfatul trinitar. Aceasta este o noțiune teologică pe 
care o găsim la Sfinţii Părinţi; însă nu este vorba despre o manieră 
exterioară, arbitrară, formală, extrinsecă, ci de un mod necesar, 
inerent chiar actului creator. Dacă Dumnezeu este Treime, El 
creează omul după chipul şi asemănarea Sa, nu numai ca persoană, 


'Henri de Lubac, Méditation sur l'Eglise, Paris, 1953, p. 50 - 52. 

dar şi după modelul comuniunii trinitare. Nu este bine să fie omul 
singur. Acest cuvânt din Cartea Facerii (2, 18) nu se referă doar la 
un cuplu de oameni pierduţi în Rai, ci exprimă o realitate inerentă 
fiinţei umane care este, prin natura şi prin vocaţia sa, o ființă a 
comuniunii. Regăsim aici eclesiologia ca plenitudine a 
antropologiei însăşi. 

Vorbind de sfat trinitar în legătură cu Biserica, aceasta 
înseamnă că Dumnezeiasca Treime, fiind ea însăşi comuniunea 
desăvârşită şi veşnică, creează după chipul şi asemănarea Sa un 
chip dinamic, asemănare deschisă Prototipului, Care creează, Care 
întemeiază, Care primeşte omul şi lumea în cercul vieţii trinitare. 
Aceasta înseamnă că ceea ce Dumnezeu gândeşte şi doreşte, aceea 
există, şi există după chipul Tri-Unităţii divine, într-o relaţie 
comună şi personală, unde Biserica, la fel ca şi omul, se pune şi se 
descoperă înaintea Ipostazelor divine, în faţa şi în interiorul 

"veşnicei comuniuni treimice. 

Nu este de ajuns, prin urmare, să se vorbească despre Biserică 
în înțelesul de comuniune trinitară, ci trebuie văzută în Biserică 
relaţia cu Persoanele Sfintei Treimi. Biserica este Casa Tatălui — 
În casa Tatălui Meu mai multe locașuri sunt (Ioan 14, 2) — casa la 
care se întoarce fiul risipitor, staulul Bunului Păstor. Casa Tatălui 
este astfel locul înfierii, al intimității, unde Duhul Sfânt şi Fiul 
strigă în propriile noastre inimi: Ava, Părinte ! Am văzut deja, 
chiar la Sfântul Ignatie al Antiohiei, faptul că Biserica îşi găseşte 
adevărul său prim şi ultim în relația sa cu Dumnezeu Tatăl. Jar 
când toate vor fi supuse Lui, atunci şi Fiul însuşi Se va supune 
Celui ce I-a supus Lui toate, ca Dumnezeu -să fie toate în toţi (l 
Corinteni 15, 28). Începutul şi sfârșitul se întâlesc în taina Tatălui. 
Acest fapt este important pentru ontologia Bisericii. 

Bineînţeles, Biserica Tatălui este, de asemenea, Biserica 
Fiului. Şi aici avem toate imaginile pauline: casa, zidirea, templul. 
Este Trupul Său sfinţit, al cărui cap este Hristos, este Mireasa, 
Fecioară şi Mamă, al cărei Mire este Hristos. În Vechiul Testament 
poporul Israel este cel care a trăit această relaţie nupțială cu Mirele 
dumnezeiesc. Biserica devine această mireasă sfinţită prin 
scumpul Sânge, locul Cuvântului său şi al fidelității sale. 

fine, Biserica este Biserica Duhului Sfânt. Aceasta este o 
dimensiune recent revalorizată. Urmând lui Homiakov şi părintelui 

Serghei Bulgakov, Vladimir Lossky vorbea deja despre 
dimensiunea pnevmatologică a Bisericii, templu al Duhului Sfânt. 
Părintele Nicolae Afanassiev şi-a intitulat teza sa de doctorat 
Biserica Duhului Sfânt. Este o temă căreia i se acordă, în mod 
particular, multă atenţie astăzi. În ultima vreme, mitropolitul 
Ioannis Zizioulas a aprofundat în chip magistral această temă. 
Astfel, în Duhul Sfânt, Biserica este viaţă, adevăr, sfinţenie, ea 
devine Duh prin Duhul Sfânt care este în ea, prin spiritul fecioriei 
sale, al maternității şi al bucuriei sale, în fine, prin spiritul biruinţei 
sale, adică al Învierii lui Hristos în sfinţi şi în păcătoşii care se 
pocăiesc. 

Astfel, a vorbi despre sfatul trinitar referitor la Biserică 
înseamnă a înțelege că taina Bisericii este aceeaşi cu taina Treimii, 
adică un mister al iubirii. Iubirea treimică este deci Evenimentul 
ontologic primordial care constituie şi creează Biserica în fiinţa sa 
şi care determină structurile sale, instituţiile sale. Prin urmare, 
Biserica este sinodală după imaginea sfatului trinitar lucrător în ea. 

Prin analogie, se poate aplica Bisericii teologia triadologică 
- scria părintele Alexander Schmemann. La fel cum cele Trei 
Persoane ale Sfintei Treimi nu divizează Fiinţa dumnezeiască, 
fiecare dintre Ele având-o şi trăind-o în întregime, la fel Biserica 
— Trup al lui Hristos nu este divizată prin multiplicitatea 
Bisericilor. Dar la fel cum persoanele Sfintei Treimi se 
connumără! — după expresia Sfântului Vasile cel Mare — la fel se 
connumără Bisericile şi există printre ele o ierarhie? Astfel, 
canonul 34 apostolic a instituit organizarea sinodală a provinciilor 
bisericeşti pentru ca Tatăl, Fiul şi Duhul Sfânt să fie preamărit 
chiar în ordinea vieţii eclesiale. Prin urmare, chiar organizarea 
Bisericii, precum şi stabilirea şi dreapta exercitare a slujirilor, a 
diaconiei şi a primatului în Biserică, contribuie la preamărirea 
Sfintei Treimi. 


1 A se vedea Sfântul Vasile cel Mare, Despre Duhul Sfânt, cap. XVII 
[trad. Rom. Editura Institutului Biblic, București, 1988, p. 57]. 

2AL Schmemann, La notion de primauté dans l’ecclésiologie orthodoxe, 
în volumul colectiv La Primauté du Pierre, Neuchâtel, 1960, p. 243. 

1. Terminologia 

Cuvântul „biserică” corespunde termenului grec EKKANOLG. 
Pe lângă sensul profund de „adunare a mulțimii”, el se găsește 
frecvent în versiunea Septuagintei şi va fi reluat în Noul Testament. 
În Vechiul Testament deja, scria părintele George Florovsky, 
cuvântul EKKANOI, traducând evreiescul „qahal”, implica o 
` insistenţă particulară asupra unităţii organice a poporului ales, 
înțeles aproape ca o entitate sacră. Biserica creştină era, de 
asemenea, un popor, popor Sfânt, poporul lui Dumnezeu, „Sseminţie 
aleasă, preoție împărătească, neam sfânt, popor agonisit de 
Dumnezeu” (I Petru 2, 9).? 

Termenul ebraic „qahal” a primit foarte curând un sens sacral 
şi va fi tradus în Septuaginta prin doi termeni greceşti: EKKÂNOLOL 
şi ovovayoyn. „Sinagogă” corespunde mai degrabă termenului 
ebraic „edah”, care are o conotație mai profană sau chiar 
peiorativă, ca și în expresia „sinagoga păcătoşilor” (Proverbe 21, 
16). Uneori sinonime, cele două cuvinte, EKKÂNOLO şi cuovaywymn, 
se vor diferenția puțin câte puţin, până vor ajunge reciproc 
exclusive, mai ales în literatura creştină (de exemplu „sinagogă a 
satanei” în Apocalipsă 2, 9 şi 3, 9). 

„Ecclesia” vine de la verbul ekkoA Ga (a alege, a chema), de 
aici, o serie întreagă de termeni pe care îi găsim mai cu seamă în 
adresele şi introducerile Epistolelor pauline (Romani |, 7 sau I 
Corinteni 1, 2). În acest sens trebuie situat versetul de la Matei 16, 
18 în contextul biblic al teologiei privitoare la adunarea creştinilor, 
a Poporului lui Dumnezeu, la fel ca şi menţiunea Sfântului Ştefan 
despre „adunarea în pustie” (Fapte 7, 38), cu referire la 
Deuteronom 4, 10 şi 31, 30, Numerii 20, 4, Iosua 8, 35, la adunarea 
liturgică în ZI Regi 8, 14, sau la Psalmul 21, 26. Când Sfântul 


„Cf. Fapte 19, 32 şi 39. 
George Florovsky, op. cit., p. 15. 

Apostol Pavel va întrebuința termenul EKKOA0L0, el va face de 
acum înainte referire la poporul Israel, la Legământ, la sfinţenie, la 
alegerea poporului care stă şi ascultă Cuvântul lui Dumnezeu şi 
care Îi aduce laudă. 


2. Pregătirea eclesială în Israel 


Alianţele şi împlinirea lor 

Când vorbim despre pregătirea eclesială în Israel, înainte de a 
intra în detaliile legămintelor şi ale cultului, trebuie situat 
ansamblul Vechiului Legământ în planul lui Dumnezeu, și prin 
urmare, trebuie văzut într-o manieră globală, ca o lentă, lungă şi 
necesară pregătire pentru venirea lui Hristos şi pentru formarea 
Bisericii." 

Aş vrea să citez un text al părintelui Serghei Bulgakov, extras 
din articolul Scurtă prezentare a doctrinei Bisericii, din capitolul 
despre „Biserica vetero-testamentară”: Adam şi Eva, creaţi după 
chipul şi asemănarea lui Dumnezeu, trebuiau să găsească în El 
puterea de a dobândi deplina şi libera asemănare cu această 
imagine, adică o deplină eclesializare a propriei lor vieţi şi, în 
acelaşi timp, a întregii creaţii, al cărei destin depindea de om. 
Prima pereche de oameni a fost aşezată în Rai pentru a-l cultiva şi 
îngriji şi a primit porunca lui Dumnezeu, ca normă interioară a 
vieții lor, să nu guste din pomul cunoștinței Binelui și Răului; 
această poruncă cuprindea in chip ascuns semnele căii ce duce la 
eclesializarea omului.? Apoi el vorbeşte despre ascultare, pe care 
trebuiau să o manifeste față de Dumnezeu, despre căderea în păcat 
şi despre îndepărtarea de drumul eclesialităţii şi, de asemenea, 
despre cum se angajează omul pe un drum al secu/arizării, în care 
antrenează toată creaţia. O dată cu căderea în păcat, legătura 
dintre om şi Biserică a fost sfărâmată şi drumul spre eclesializare 
abandonat. [...] Biserica nu a fost distrusă prin păcatul omuilui, 
deși calea edificării sale pe pământ a fost modificată. Natura 


1! A se vedea cursul părintelui Nicolas Koulomzine, Ecclesiologie 
paulinienne (F. T. C.), p. 56-62. 

? Serghei Bulgakov, Scurtă prezentare a doctrinei Bisericii, în « Puti », 
Paris, nr. 1/ 1925, p. 57-58 (în ruseşte). 

căzută şi bolnavă a omului păstrează încă o sămânță vie care 
putea fi cultivată în grădina lui Dumnezeu. Era sămânţa femeii 
(Facerea 3), aceea care va zdrobi capul şarpelui. În Rai, o dată cu 
alungarea primilor oameni, avem fundamentul genealogiei lui 
Hristos cu care începe Evanghelia. 

Părintele Bulgakov acordă un loc important etapelor acestei 
genealogii, care: sunt etape ale Legământului: de la Adam la Noe, 
cu instituirea sacrificiilor ce se menţine la patriarhi; de la Noe la 
Avram, cu arca ce reprezintă o imagine nestrămutată a Bisericii; de 
la Avram la Moise; de la Moise la prooroci, unde Dumnezeu îşi 
descoperă Numele; în fine, de la prooroci la Hristos. Poporul i-a 
primit pe prooroci, oameni inspirați care trebuiau să-i înveţe pe 
cei supuşi Legii, în spiritul Noului Legământ; să trezească în ei 
aşteptarea lui Mesia şi să îi pregătească pentru întâlnirea cu Cel 
care va veni întru numele Domnului. Întreaga istorie a Bisericii 
vetero-testamentare se: rezumă, în cazul Evangheliştilor, la 
genealogia lui Hristos Mântuitorul și este această genealogie. 

Această succesiune de legăminte este fundamentală; ea 
manifestă unitatea planului dumnezeiesc, fidelitatea Sa de-a lungul 
avatarelor istoriei sfinte: Legământul cosmic, cel încheiat cu Noe, 
cu Avram şi cu Moise. Găsim imaginile eclesiale referitoare la Noe 
şi la Chivot, reluate în Epistola întâia a Sfântului Apostol Petru; 
regăsim imaginea lui Melchisedec; există, apoi, imaginea anti- 
Bisericii, reprezentate de Turnul Babel. Această temă este reluată 
mereu de către Sfinții Părinți şi de către imnografi, mai cu seamă în 
condacul şi în imnografia Pogorârii Duhului Sfânt. Anti-Biserica 
urii, a discordiei, a păcatului, cu Potopul, bineînţeles. Apocalipsa 
va vorbi despre Babilon, despre Fiară şi despre sinagoga satanei. 
Toate alianțele succesive reiterează promisiunea adamică 
referitoare la „sămânță” şi la „mântuire”. Trebuie subliniată deci 
importanţa „structurilor eclesiale” din cadrul Vechiului Legământ, 
Legământul însuși (Berith — ovvOnkn) care devine Testament 
(S.a0mrm) în moartea lui Hristos; Trebuie stăruit, de asemenea, 
asupra reciprocității Legămintelor şi asupra formelor lor de 
expresie simbolică, credință — fidelitate, cununie, asupra darurilor 


! Ibid., p. 58. 
? Ibid., p. 59. 

profetice în slujba lui Israel şi asupra imaginii kenotice a 
Slujitorului Domnului care va suferi, personificând întregul popor 
în vocaţia şi în suferinţele sale. 

O altă temă este cea a Prezenţei lui Dumnezeu, a Slavei lui 
Dumnezeu. Aceasta cunoaşte o întreagă evoluţie, începând cu tema 
norului şi a stâlpului de foc în timpul exodului, a norului în Chivot 
şi apoi în Templu. Prezenţa lui Dumnezeu, ai cărei martori sunt 
proorocii, manifestă relația dintre Dumnezeu şi poporul Său, Slava 
lui Yahwe, la Ierusalim, pe muntele Sinai.! În anumite momente, 
această Prezență se îndepărtează de Templu, potrivit viziunii lui 
Ezechiel (Cf. Ezechiel 8, 6; 10, 4, 18-19; 11, 22-23). 


Dimensiunea cultuală a eclesiologiei vetero-testamentare 

În cadrul „eclesiologiei” Vechiului Legământ, un loc aparte 
trebuie acordat cultului. Israel conştientizează că este „Qahal 
Yahwe”, poporul sfânt, adunarea Domnului, în organizarea 
cultuală însăşi a vieţii lui Israel, în elaborarea progresivă a 
sacerdoțiului şi a ritualulilor sacrificiale, în ascultarea şi supunerea 
la Cuvântul lui Dumnezeu, în fine, în lauda şi adoraţia liturgică. 
Israel este poporul ales, Mireasa, Viţa roditoare şi nu sălbatică.? El 
este Turma Bunului Păstor şi nu a mercenarilor. Toate aceste teme 
se vor regăsi în liniile mari ale eclesiologiei neo-testamentare, mai 
ales la Sfântul Apostol Pavel. . 

Pe de altă parte, nu se poate să nu vedem o anumită analogie 
între construirea Templului și instaurarea monarhiei în Israel. În 
ambele cazuri, Dumnezeu: acceptă, împotriva. voinţei Sale, să-şi 
„materializeze” Prezenţa şi Puterea. Fie că este vorba despre 
instituirea Templului sau despre aceea a regalității, totul porneşte 
de la o propunere omenească: David este cel care are ideea 
construirii unui templu, el şi nu Dumnezeu, printr-un anumit semn 
miraculos, este cel care alege locul (cf. III Regi 8, 16 şi Fapte 7, 
49) [...] Dar, în același timp, Yahwe intervine: la fel cum a 
ratificat şi a consacrat instituţia regală, refuzată la început prin 
slujirea proorocului Samuel, El consacră și ratifică construcţia 
templului, după ce S-a împotrivit într-o anumită măsură prin vocea 


! Cf. Yves Congar, Le Mystère du Temple, Paris, 1957. 
2 CF. Plângerilor lui Ieremia 2. 

profetului [...]. Dumnezeu rămânea suveran şi orice comunicare 
de la El la creatura Sa reprezenta un har.! Prezenţa lui Dumnezeu 
în Chivot se concretizează în Templu, dar suscită o adevărată 
reținere din partea profeților: Eu n-am locuit în casă, spune 
Domnul, din timpul în care am scos pe fiii lui Israel din Egipt şi 
până astăzi, ci am trecut din cort în cort (II Regi 7, 6; cf. I Cronici 
17, 5). În ochii proorocilor, Prezenţa lui Dumnezeu în Templu 
şărăcea noțiunea de prezenţă a lui Dumnezeu în mijlocul poporului 
Său, noţiune fundamentală în Vechiul Testament, exprimată, de 
exemplu, în Levitic: Voi aşeza locaşul Meu în mijlocul vostru, [...] 
voi fi Dumnezeul vostru şi voi, poporul Meu (Levitic 26, 11-12). 
Privitor la Templu, proorocii nu aveau nimic de împărțit cu evreii 
prea naiv încredințaţi într-o prezență înțeleasă ca o asigurare 
automat garantată. Ieremia reproşează compatrioților săi că repetă: 
templul Domnului, templul Domnului, fără să încerce îndreptarea 
căilor şi a faptelor lor (Jeremia 7, 4-5). Părintele Nikolai 
Koulomzine observă că şi în zilele noastre riscul de a confunda 
prezenţa sacramentală cu cea magică este mare. Totuşi, nu trebuie 
văzută aici o opoziţie categorică a proorocilor față de cultul 
sacrificial şi sacerdotal, ceea ce constituie, de altminteri, o tendință 
a teologiei liberale protestante din zilele noastre. 

Teologia referitoare la Templu trebuie situată deci într-o 
paranteză a istoriei, ca şi monarhia de altfel, cu diferenţa că, dacă 
monarhia va dispărea după căderea Ierusalimului, sacerdoțiul va 
deveni unicul purtător și mijlocitor al teocraţiei poporului Israel, 
pentru a dispărea la rându-i în mormântul lui Hristos, când 
catapeteasma templului s-a sfâşiat pe la mijloc. Templul se va 
reînnoi în întregime în Trupul lui Iisus şi El singur va întrupa 
preoţia împărătească în toată plenitudinea sa. 


Pedagogia provizorie a Legii şi aşteptarea eshatologică 

Duhul Sfânt lucrează deja în Vechiul Testament. Aceasta ar 
putea părea în contradicţie cu cuvintele Evanghelistului: Dacă 
însetează cineva, să vină la Mine şi să bea, [...] râuri de apă vie 
vor curge din pântecele lui. lar aceasta a zis-o despre Duhul [...] 
Căci încă nu era (dat) Duhul, pentru că lisus încă nu fusese 


! Yves Congar, op. cit., p. 69-72. 

preaslăvit (loan 7, 37). Contradicţie necesară între ceea ce exegeţii 
moderni numesc „absența Duhului” (temă dezvoltată de Joachim 
Jeremias’) în Vechiul Testament şi conştiinţa eclesială că întreg 
Vechiul Testament se situează sub influența Duhului Sfânt care a 
grăit prin prooroci, cum spune Simbolul credinţei niceo- 
constantinopolitan, sau Care i-a inspirat pe prooroci, după cum 
spun cele două Epistole ale Sfântului Apostol Petru. În Epistola 
întâia se spune: ei cercetau în care și în ce fel de vreme le arăta 
Duhul lui Hristos, Care era întru ei, când le mărturisea de mai 
înainte despre patimile lui Hristos şi despre măririle cele de după 
ele (I Petru 1, 11). Vladimir Lossky vorbeşte despre aceasta ca 
despre o acţiune „provizorie” sau „exterioară”, spre deosebire de 
Cincizecime, . după care Duhul Sfânt rămâne inseparabil de 
Biserică.? l 

În general, este important să se vadă dubla acțiune a Duhului 
Sfânt, pe de-o parte a Celui care pregătește şi, pe de altă parte, a 
Celui care pătrunde. Este chiar subiectul referitor la inspirarea 
Scripturilor. Părinţii vedeau în Sfânta Scriptură locul privilegiat al 
acţiunii Duhului Sfânt. 

Prezenţa Duhului Sfânt în Vechiul Testament nu contrazice, în 
conștiința noastră creştină, faptul că Legea şi Proorocii constituie o 
pedagogie provizorie şi necesară, pedagogie de care vorbeşte 
Sfântul Apostol Pavel în Epistola către Galateni: Câtă vreme 
moștenitorul este copil, [...] este sub epitropi şi iconomi (4, 1-2). 
Dar, în acelaşi timp, chiar în cadrul căii profetice, se naşte această 
așteptare şi această certitudine, că Dumnezeu va da o inimă nouă, o 
inimă simţitoare, că Yahwe va elibera şi că Duhul lui Dumnezeu se 
va odihni peste întregul Său popor. 

În aşteptarea mesianică a proorocilor există deci o dimensiune 
comunitară, eclesială, pe care o găsim deja în Numerii, unde 
traducătorii Septuagintei prorocesc, sub inspirația Duhului Sfânt, şi 
unde Moise refuză să-i oprească pe cei care au început să 
prorocească: O, de ar fi toţi prooroci în poporul Domnului 
(Numerii 11, 29). Aceasta aminteşte un pasaj analog, unde niște 


! Joachim Jeremias, Théologie du Nouveau Testament, Paris, 1973, cf. 
paragrafului despre Duhul „stins”, p. 104-107. 
* Vladimir Lossky, Op. cit., p. 129. 

oameni alungau demoni, fără să-L urmeze pe lisus. Hristos spune 
să nu fie opriţi, căci cine nu este împotriva noastră, este pentru noi 
(Marcu 9, 40; Luca 9, 50). 

Dacă Moise visează la timpul când tot poporul va proroci, Ioil 
anunță acest timp. Sfântul Apostol Petru reia cuvintele lui Ioil, 
spunând că în zilele din urmă, Domnul va turna din Duhul Său 
peste'tot trupul (Fapte 2, 17). 

O dimensiune universală se impune, pe care o găsim, de 
asemenea, la Zaharia: Bucură-te și te veseleşte, fiica Sionului, [...] 
Și multe neamuri se vor alipi de Domnul în ziua aceea și Îmi vor fi 
Mie popor şi voi locui în mijlocul tău (Zaharia 2, 14). Întreaga 
speranţă eshatologică culminează în aşteptarea lui Mesia, a regelui 
care a primit ungerea şi care domneşte peste poporul binecuvântat 
de Dumnezeu. Nădejdea eshatologică nu este doar individuală, ci 
este eclesială; asupra întregului popor al lui Dumnezeu se va odihni 
Duhul Sfânt. 


Împlinirea făgăduinței în Maica Domnului 

Aduc aici vorba despre Maica Domnului, cum face părintele 
Bulgakov, care este extrem de sensibil la taina Mariei. Cele două 
genealogii, spune el, converg în Floarea neveştejită, Fecioara 
Maria.' Ele descoperă sensul Vechiului Testament, şi anume 
pregătirea neamului omenesc pentru nașterea lui Hristos din 
Fecioara cea plină de har. Este adevărat, spune el, că cele două 
genealogii pleacă de la Iosif sau merg spre el. Dar este ştiut că 
genealogia lui Iosif şi cea a Mariei trebuie să fie aceleaşi. Este un 
obicei evreiesc, acela de a enumera ascendenţii de-a lungul liniei 
paterne. Ceea ce obligă ca genealogia să ajungă la Iosif şi nu la 
Maria.? O dată cu naşterea lui Hristos se încheie timpul Bisericii 
vetero-testamentare. Deşi catapeteasma templului nu s-a sfâşiat 
decât după ce s-a săvârşit totul pe Golgota, imaginea figurilor s-a 
estompat deja, lăsând loc arhetipului, împlinirii lor: Maica 
Domnului, ca templu viu, a intrat în Sfânta Sfintelor, în templul 
creat de mâna oamenilor, fără nici o piedică, împlinind astfel 
semnificaţia figurativă a acestuia. Domnul a implinit toată 


Iş, Bulgakov, Scurtă prezentare ..., p. 59-60. 
? Ibid. 

dreptatea şi adevărul Legii; El a venit nu pentru a aboli Legea, ci 
pentru a o împlini, dându-i un nou sens și un nou conținut, 
manifestând-o numai ca umbră a binelui ce va să fie şi nu ca 
imagine însăşi a lucrurilor.’ 


Taina mântuirii lui Israel 

Permanența acestui popor care poartă în el o pecete de neşters 
rămâne un mister asupra căruia nu există un acord nici măcar între 
ortodocşi. Între studiile părintelui Serghei Bulgakov? sau ale 
părintelui Alexander Schmemann, se observă un anumit dezacord 
asupra evaluării problemei lui Israel astăzi. Aş spune simplu că 
alegerea poporului Israel îi marchează pe succesorii săi cu o pecete 
ce nu se poate şterge. Fidelitatea poporului Israel (adică a părții 
celor credincioşi şi practicanți din acest popor) față de Biblie, faţă 
de revelația mozaică, creează legături particulare cu Biserica, în 
măsura în care este aceeaşi Biblie, aceiaşi Psalmi care sunt citiți, 
care sunt aprofundați şi, în cele din urmă, acelaşi Dumnezeu care 
este lăudat. Nu ne putem renega rădăcinile semitice. Poporul Israel 
este o taină pe care nu o putem delimita cu precizie, pentru că nu 
ştim care'sunt contururile acestui popor, nici unde se află el, adică 
printre cei care au participat la Răstignire sau printre cei ce, 
dimpotrivă, l-au primit pe Hristos. Care sunt adevărații 
reprezentanţi ai poporului iudeu ? Cei care l-au primit pe Hristos, 
precum Maica Sa, dreptul Simeon, Sfântul Ioan Botezătorul, 
Apostolii și urmașii lor, aş zice toată Biserica iudeo-creştină, 
constituită de către moştenitorii după trup, şi de asemenea după 
duh, de către Israel şi de către prooroci ? Sau ceilalţi ? 

Se revine întotdeauna la marea gândire paulină potrivit căreia 
prin credință suntem mântuiţi, credința în Hristos făcând din noi 
toți fii ai lui Avraam, iar în această filiaţie nouă în Avraam, este 
abolit zidul ce-l separa pe Israel de celelalte popoare. Sfântul 
Apostol Pavel dezvoltă o nouă concepție, o aprofundare a filiației 


! Ibid. 

2 Serghei Bulgakov, Les persécutions contre Israël, în « Le Messager 
Orthodoxe », Nr. 71, 1976, p. 1-18. 

“3 Alexander Schmemann, Réflexions à propos de deux articles, în « Le 
Messager Orthodoxe », nr. 71, 1976, p. 19-27. 

avraamice, care nu mai este limitată prin trup, ci este o filiaţie în 
Duhul Sfânt, prin credință. Este important să ne amintim de 
tristeţea ce îl cuprinde pe Sfântul Pavel şi aceasta pentru totdeauna, 
din cauza poporului Israel, acest popor care a primit făgăduinţa şi 
asupra căruia „apasă? alegerea dumnezeiască. Sfântul Pavel 
observă că nu toți cei din Israel sunt şi israeliți, că numai rămășiţa 
se va mântui, că Israel căuta mântuirea din faptele Legii (Romani 
9), dar că nu au totuși nici o justificare (cf. Romani 10), dar 
Dumnezeu nu a lepădat poporul Său, ci mai există o rămășiță 
aleasă prin har (Romani 11, 5). În cele din urmă, Sfântul Apostol 
Pavel nădăjduieşte că va trezi gelozia lui Israel pentru înfierea 
neamurilor de către Dumnezeu: căci puternic este Dumnezeu să-i 
altoiască iarăşi (Romani 11, 23). El este gata să pună în discuție 
propria sa mântuire pentru întoarcerea poporului Israel. 

Această temă a lui Israel este, într-un anume sens, inseparabilă 
de problema eclesiologiei. Într-adevăr, eclesiologia consideră 
Biserica drept noul popor, în raport cu un popor pe care Dumnezeu 
l-a ales şi l-a marcat cu tandreţea şi cu dragostea Sa. Dar Dumnezu 
nu-Şi reneagă promisiunile. Problema evreiască este deci de esență 
religioasă şi, în raport cu toate celelalte religii necreştine, religia 
iudaică are o natură particulară şi unică. Dar până la sfârşitul 
veacurilor, alegerea poporului iudeu este „funcțională”, adică ea 
este instrumentul iconomiei divine, ea este în întregime orientată 
spre propria împlinire în taina venirii întru slavă a lui Hristos. 


“III. Eclesiologia Noului Testament 


1. Întemeierea Bisericii 

Înainte de a intra în detaliile scrierilor Noului Testament 

referitoare la Biserică şi la eclesiologie, este bine să vedem cum se 
prezintă problema întemeierii Bisericii, în relaţie cu evenimentele 
cuprinse în Noul Testament. 
” Biserica lui Dumnezeu este întemeiată în și prin taina 
mântuitoare a lui Hristos; ea este împlinită şi însuflețită prin 
pogorârea Duhului Sfânt în ziua Cincizecimii. Este vorba despre o 
continuitate şi o ruptură în acelaşi timp, o împlinire şi o noutate în 
trecerea de la Vechiul la Noul Legământ. 

Există o continuitate, o unitate, putem spune chiar o identitate 
de lucrare mântuitoare în planul lui Dumnezeu, în intenția Sa 
întemeiată pe iubire. De aceea mântuirea poate fi numită „creaţie 
nouă”. Această „nouă creație” culminează în întemeierea și în 
devenirea Bisericii, până la împlinirea sa eshatologică în Împărăţia 
Cerurilor. 

Nu mai puţin decât despre continuitate, trebuie să vorbim şi 
despre ruptură: o ruptură cu categoriile instituţionale ale Vechiului 
Legământ, în mod particular cu jertfa și cu sacerdoţiul. Trebuie 
subliniată noutatea absolută referitoare la Hristos, Care vine, pe de- 
o parte, să împlinească Legea și Care, pe de altă parte, o rezumă în 
întregime în „porunca nouă” a Evangheliei. Prin urmare, trebuie să 
vorbim despre temelia neo-testamentară a Bisericii, înainte de a 
analiza problemele ce decurg de aici. Se poate spune că toată viața 
lui Hristos are caracter de jertfă, de la naşterea Sa până la Înălțare 
şi până la întoarcerea Sa pe pământ, la a doua venire întru slavă, 
toate acestea fiind elemente constitutive ale Bisericii. Înainte de a 
studia textele şi eclesiologiile Noului Testament, trebuie să pornim 
de la această imagine globală a întemeierii Bisericii în evenimentul 
fondator din Noul Testament şi să descoperim deja Biserica în 
plenitudinea sa de viață şi de adevăr, chiar la începutul 


74 TAINA BISERICII 


propovăduirii apostolice, în Faptele Apostolilor, în Epistole şi până 
în viziunea eshatologică din Apocalipsă. 

Fiecare etapă a lucrării mântuitoare a lui Hristos este 
determinantă pentru existența însăşi a Bisericii, având aşadar un 
caracter „fondator” pentru Biserică. Viaţa şi lucrarea lui Hristos nu 
pot fi considerate ca simple momente punctuale ale unei biografii 
individuale în cadrul istoriei umanităţii, ci constituie împlinirea 
planului dumnezeiesc veșnic de mântuire şi de viaţă. Fiecare dintre 
acestea este deci în totalitate constitutiv tainei Bisericii. 

Prin întruparea Sa, în unirea nupţială cu umanitatea, Hristos 
poartă în El Biserica!. Dogma divino-umanității proclamată la 
Sinodul Ecumenic de la Calcedon (care afirmă unitatea celor două 
naturi în persoana unică a lui Hristos) şi adâncită la sinoadele 
hristologice ulterioare, se referă nu numai la taina lui Hristos 
însuşi, ci se aplică şi Trupului Său, care este Biserica. 

Tradiţia liturgică ortodoxă slăvește Naşterea lui Hristos ca 
dărâmare a zidului ce separa cerul de pământ şi ca început al 
comuniunii lui Dumnezeu cu oamenii, dar şi ca îmbisericire a 
lumii, totodată.? Structurile liturgice, sacramentale şi doctrinare ale 
Bisericii sunt tot atâtea locuri şi moduri de extindere a Întrupării în 
timp şi în spaţiu, de actualizare a Sa în acel astăzi al lui Dumnezeu. 

Aici ar trebui să reamintim importanţa teologiei „tainei”. În 
teologia patristică răsăriteană, acest termen cuprinde nu numai 
taina Sfintei Treimi, care este taina prin excelenţă, ci se extinde şi 
la revelaţia Sa în lucrarea mântuitoare, Hristos fiind El Însuşi taina 
dumnezeiască revelată. La rândul său, Biserica aparține acestui 
orizont al misterului. Ea nu este o realitate secundară în comparaţie 
cu lucrarea lui Hristos, ci trebuie situată în cadrul acestei lucrări. 


1 Într-un text de referinţă al Părintelui Serghei Bulgakov, Întruparea lui 
Dumnezeu ca temelie a Bisericii, (Scurtă prezentare... , cap. 4), acesta 
acordă un loc important Întrupării. El aminteşte că Biserica este 
comuniune trinitară, că Vechiul Legământ este imagine şi pregătire a 
Bisericii și a mântuirii; de asemenea, el subliniază că Naşterea lui Hristos 
şi toată viaţa Sa omenească, până la Înviere şi la Înălțare, au un caracter 
întemeietor pentru Biserică; ei subliniază, de asemenea, şi importanţa 
divino-umanității lui Hristos, afirmând că Hristos însuși este Taina 
Mântuirii. 

2 A se vedea textele liturgice ale sărbătorii Naşterii Domnului. 

Putem vorbi, astfel, despre atotsacramentalitatea (potrivit 
sinonimiei fundamentale din vechea tradiție patristică între taină şi 
sacrament) Bisericii ca Trup al lui Hristos, ceea ce conduce la o 
înţelegere mult mai largă și mai deplină a noțiunii de sacrament, 
faţă de ceea ce afirmă învățământul de şcoală, atât ortodox cât și 
catolic. 

Prin finalitatea sa, Întruparea este mântuitoare şi, deci, 
pascală. Paştile lui Hristos reprezintă calea obligatorie pe care lisus 

ʻa urmat-o în desăvârşita Sa ascultare față de Tatăl, şi în care 
Biserica însăşi este purificată şi înnoită (cf. Efeseni 5, 25-26). 
Oficiind Sfânta Euharistie, Biserica aduce mulțumire pentru 
lucrarea mântuitoare și o actualizează în chiar existenţa sa. Biserica 
este Biserică atunci când oficiază Sfânta Euharistie şi când face 

` anamneza, rememorând Paştile Mântuitorului până când El va veni 
(cf. I Corinteni 11, 26). 

Dar, dacă finalitatea întrupării este crucea și Învierea lui 
Hristos, acestea din urmă deschid calea pentru darul Duhului Sfânt. 
Cincizecimea va fi deci împlinirea mântuirii în Biserică. Duhul 
Sfânt nu este un agent secundar al lucrării mântuitoare, ci El este 
prezent în fiecare moment într-un mod inalienabil, după „modul” 
care Îi este propriu; Biserica trebuie înţeleasă deci ca sălaș al 
darurilor Duhului Sfânt, care îşi are temelia în ziua Cincizecimii.! 

Aşadar, Biserica este definită simultan, adică prin lucrarea lui 
Hristos şi prin prezenţa Duhului Sfânt, ambele constituind cele 
două mâini ale Tatălui”, această dublă mijlocire făcându-ne fii ai 
Tatălui. Dar ce poate însemna pentru Biserică şi în Biserică o 
revelaţie vie şi personală a Tatălui ? Întrebarea lui Filip ne 
preocupă şi pe noi astăzi la fel ca şi pe el atunci: arată-ne nouă pe 
Tatăl (loan 14, 8). Trebuie amintite aici cuvintele extraordinare ale 
lui Jisus, unice în tot Noul Testament: Dacă Mă iubeşte cineva, va 
păzi cuvântul Meu, şi Tatăl Meu îl va iubi, şi vom veni la el și vom 
face locaş la el (Joan 14, 23). Aceasta este noutatea radicală a 
Noului Testament: Nu numai că Tatăl îl trimite pe Fiul Său în 
puterea Duhului Sfânt, dar vine El însuşi să locuiască întru noi. 
Rostirea rugăciunii Tatăl nostru după epicleza euharistică primeşte 


's. Bulgakov, op. cit., p. 56. 
2? Sfântul Irineu, Împotriva ereziilor, IV, 4. 


76 TAINA BISERICII 


astfel o semnificaţie eclesiologică fundamentală. Biserica este deci 
locul înfierii noastre de către Tatăl." 

Pentru a încheia acest capitol, reamintesc câteva aspecte ale 
gândirii ortodoxe contemporane şi, în primul rând, interesul 
învăţăturii lui Vladimir Lossky. Continuând ideea Sfântului 
Grigorie Teologul, care spunea că acum lucrarea Fiului s-a 
terminat; începe lucrarea Duhului Sfânt, în cartea sa Teologia 
mistică a Bisericii de Răsărit, el face distincţie între iconomia 
Fiului, adică lucrarea mântuirii, şi iconomia Duhului Sfânt, adică» 
sfinţenia. Chiar dacă eu încerc să adaug un accent la această 
distincţie prea categorică, prea radicală, există aici ceva care 
trebuie reţinut. Vladimir Lossky deosebeşte, de asemenea, între 
aspectul hristologic al Bisericii-Trup al lui Hristos, Mireasa lui 
Hristos — şi aspectul său pnevmatologic — Templu al Duhului 
Sfânt. 

Această diferenţiere schematică a lucrării Fiului de cea a 
Duhului Sfânt, mai ales când spune că Hristos a refăcut în lucrarea 
sa mântuitoare natura umană în unitatea sa şi că Duhul Sfânt 
asigură diferenţierea persoanelor, este contestată de către părintele 
George Florovsky. Într-un studiu apărut în culegerea L 'Eglise et les 
Eglises?, îl combate foarte dur pe Vladimir Lossky și respinge cu 
fermitate acest dublu mod de a aborda taina Bisericii şi a mântuirii. 

În ceea ce priveşte modul părintelui Florovsky de a trata 
această temă, care este unul hristocentric, el a inspirat şi 
condiţionat întreaga eclesiologie modernă. Reamintind Cuvintele 


l! Pe această temă s-a născut o controversă între episcopul Cassien 
Bezobrazov şi episcopul Vasile Krivoşeine. Primul refuza să atribuie în 
mod direct paternitatea şpirituală a oamenilor lui Hristos. Hristos ne 
introduce în paternitatea Tatălui. Este tema marelui său studiu Le Fils et 
les fils, le Frere et les freres (în Paulus-Hellas-Oikumene, Atena, 1951). 
El îndrăznea să spună că noi suntem fraţii lui Hristos, bazându-se pe 
Epistola către Evrei (1, 11-12). Dimpotrivă, episcopul Vasile a căutat să 
lărgească paternitatea la Hristos, prin faptul că El ne naşte în Duhul Sfânt, 
pentru Viaţa nouă întru Tatăl. 

? Sfântului Grigorie Teologul, Disc. 41, 5. 

3 George Florovsky, Christ and His Church, Suggestions and Comments, 
în L'Eglise et les Eglises, Chevetogne, 1955, vol. 2, p. 158-170. 

Fericitului Augustin: Christus totus, caput et corpus!, el subliniază 
- că Trupul lui Hristos, care este Biserica, nu este numai o extindere 
sau o continuare în timp şi în istorie a lucrării lui Hristos, ci trebuie 
înţeles chiar în interiorul tainei lui Hristos?. Această afirmaţie i-a 
inspirat pe unii dintre cei mai buni teologi moderni, în particular pe 
mitropolitul Ioannis Zizioulas, care a completat opera lui 
Florovsky arătând că Duhul Sfânt nu este exterior hristologiei, ci 
dimpotrivă, îi este elementul constitutiv. Hristos este, spune el, 
constituit pnevmatologic.? 


2. Unitate sau pluralism în eclesiologiile Noului Testament 


Critica biblică. modernă îşi pune întrebări asupra existenței, 
asupra unităţii, asupra legitimităţii de a vorbi despre o eclesiologie 
a Noului Testament. Alfred Loisy, de exemplu, spunea că Hristos a 
propovăduit Împărăția Cerurilor şi că Apostolii au întemeiat 
Biserica. El vede un decalaj între mărturia Evangheliştilor, sau 
verba Christi, şi ceea ce a devenit Biserica din vremea Apostolilor. 

Remarcăm astfel, puţin câte puţin, o eclesiologie din ce în ce 
mai structurată, de-a lungul Faptelor Apostolilor şi apoi în 
cuprinsul epistolelor, mai ales al ultimelor Epistole, nu numai al 
celor pastorale, dar şi al celor din captivitate, fără a mai vorbi 
despre Părinţii Apostolici şi despre ceea ce a urmat. 

Dimensiunea eclesiologică a Epistolelor nu este oare o creaţie 
a comunităților creştine primare, fiecare cu particularităţile sale 
regionale ? Dacă se poate discerne în Evanghelii o anumită 
perspectivă eclesiologică, poate oare aceasta să urce până la 
intenția cea dintâi a lui lisus şi deci să meargă dincolo de 
proclamația apostolică al cărei obiect este Evanghelia ? De fapt, 
aceasta ne obligă să dăm termenului de „eclesiologie” o 
semnificaţie foarte vastă, care cuprinde o întreagă viziune 
cuharistică, liturgică şi sacramentală, viziune inseparabilă de viaţa 


! Fericitul Augustin, In Joan. Evang. 21, 8; citat de către părintele 
Florovsky. 
* George Florovsky, op. cit., p. 12-13. 

A se vedea I. Zizioulas, L’Être ecclésial, Geneva, 1981, [trad. rom. A. 
Nae, Ființa eclesial, Editura Bizantină, Bucureşti, 1996]. 

astfel o semnificaţie eclesiologică fundamentală. Biserica este deci 
locul înfierii noastre de către Tatăl.! 

Pentru a încheia acest capitol, reamintesc câteva aspecte ale 
gândirii ortodoxe contemporane şi, în primul rând, interesul 
învăţăturii lui Vladimir Lossky. Continuând ideea Sfântului 
Grigorie Teologul, care spunea că acum lucrarea Fiului s-a 
terminat; începe lucrarea Duhului Sfânt, în cartea sa Teologia 
mistică a Bisericii de Răsărit, el face distincţie între iconomia 
Fiului, adică lucrarea mântuirii, şi iconomia Duhului Sfânt, adică» 
sfinţenia. Chiar dacă eu încerc să adaug un accent la această 
distincţie prea categorică, prea radicală, există aici ceva care 
trebuie reţinut. Vladimir Lossky deosebeşte, de asemenea, între 
aspectul hristologic al Bisericii-Trup al lui Hristos, Mireasa lui 
Hristos — şi aspectul său pnevmatologic — Templu al Duhului 
Sfânt. 

Această diferenţiere schematică a lucrării Fiului de cea a 
Duhului Sfânt, mai ales când spune că Hristos a refăcut în lucrarea 
sa mântuitoare natura umană în unitatea sa şi că Duhul Sfânt 
asigură diferenţierea persoanelor, este contestată de către părintele 
George Florovsky. Într-un studiu apărut în culegerea L'Eglise et les 
Eglises’, îl combate foarte dur pe Vladimir Lossky şi respinge cu 
fermitate acest dublu mod de a aborda taina Bisericii şi a mântuirii. 

În ceea ce privește modul părintelui Florovsky de a trata 
această temă, care este unul hristocentric, el a inspirat şi 
condiţionat întreaga eclesiologie modernă. Reamintind cuvintele 


! Pe această temă s-a născut o controversă între episcopul Cassien 
Bezobrazov şi episcopul Vasile Krivoşeine. Primul refuza să atribuie în 
mod direct paternitatea şpirituală a oamenilor lui Hristos. Hristos ne 
introduce în paternitatea Tatălui. Este tema marelui său studiu Le Fils et 
les fils, le Frere et les freres (în Paulus-Hellas-Oikumene, Atena, 1951). 
El îndrăznea să spună că noi suntem fraţii lui Hristos, bazându-se pe 
Epistola către Evrei (1, 11-12). Dimpotrivă, episcopul Vasile a căutat să 
lărgească paternitatea la Hristos, prin faptul că El ne naşte în Duhul Sfânt, 
peatru viața nouă întru Tatăl. 

Sfântului Grigorie Teologul, Disc. 41, 5. 
3 George Florovsky, Christ and His Church, Suggestions and Comments, 
în L'Eglise et les Eglises, Chevetogne, 1955, vol. 2, p. 158-170. 

Fericitului Augustin: Christus totus, caput et corpus!, el subliniază 
că Trupul lui Hristos, care este Biserica, nu este numai o extindere 
sau o continuare în timp şi în istorie a lucrării lui Hristos, ci trebuie 
înţeles chiar în interiorul tainei lui Hristos?. Această afirmație i-a 
inspirat pe unii dintre cei mai buni teologi moderni, în particular pe 
mitropolitul Ioannis Zizioulas, care a completat opera lui 
Florovsky arătând că Duhul Sfânt nu este exterior hristologiei, ci 
dimpotrivă, îi este elementul constitutiv. Hristos este, spune el, 
constituit pnevmatologic.* 


2. Unitate sau pluralism în eclesiologiile Noului Testament 


Critica biblică modernă îşi pune întrebări asupra existenţei, 
asupra unității, asupra legitimităţii de a vorbi despre o eclesiologie 
a Noului Testament. Alfred Loisy, de exemplu, spunea că Hristos a 
propovăduit Împărăţia Cerurilor şi că Apostolii au întemeiat 
Biserica. El vede un decalaj între mărturia Evangheliştilor, sau 
verba Christi, şi ceea ce a devenit Biserica din vremea Apostolilor. 

Remarcăm astfel, puţin câte puţin, o eclesiologie din ce în ce 
mai structurată, de-a lungul Faptelor Apostolilor şi apoi în 
cuprinsul epistolelor, mai ales al ultimelor Epistole, nu numai al 
celor pastorale, dar şi al celor din captivitate, fără a mai vorbi 
despre Părinţii Apostolici şi despre ceea ce a urmat. 

Dimensiunea eclesiologică a Epistolelor nu este oare o creație 
a comunităţilor creştine primare, fiecare cu particularitățile sale 
regionale ? Dacă se poate discerne în Evanghelii o anumită 
perspectivă eclesiologică, poate oare aceasta să urce până la 
intenția cea dintâi a lui lisus şi deci să meargă dincolo de 
proclamația apostolică al cărei obiect este Evanghelia ? De fapt, 
aceasta ne obligă să dăm termenului de „eclesiologie” o 
semnificație foarte vastă, care cuprinde o întreagă viziune 
euharistică, liturgică şi sacramentală, viziune inseparabilă de viața 


! Fericitul Augustin, In Joan. Evang. 21, 8; citat de către părintele 
Florovsky. 

= George Florovsky, op. cit., p. 12-13. 

3 A se vedea L. Zizioulas, L'Etre ecelesial, Geneva, 1981, [trad. rom. A. 
Nae, Fiinţa eclesială, Editura Bizantină, Bucureşti, 1996]. 

şi de natura însăși a Bisericii. Autenticitatea acestei viziuni totale a 
Bisericii este însă pusă în discuţie. De pildă, pasajele din 
Evanghelia de la Matei în care se găseşte cuvântul „eclesia”: Tu 
eşti Petru şi pe această piatră voi zidi Biserica Mea pe care nici 
porţile iadului nu o vor birui (Matei 16, 18), sau [...] de nu-i va 
asculta pe ei, spune-l Bisericii (Matei 18, 17). Aceste pasaje 
referitoare la Biserică vor fi adesea considerate drept creaţii ale 
comunității palestiniene, în care cuvintele lui lisus, ipsissima 
verba, ar fi suferit o accentuare eclesiologică ce le-ar face să-și 
depăşească sensul primar. 

In cadrul metodei critice, care a predominat în Occident, s-ar 
pune întrebarea care ar fi sensul acestor cuvinte în gura lui Iisus, 
care le era sensul în propovăduirea apostolică iniţială, pentru 
comunitățile care le primeau, ca şi pentru Evanghelistul care le-a 
dat formă în redactarea definitivă. Această problemă a autenticității 
şi a caracterului primordial al textelor eclesiologice este importantă 
pentru a ridica o altă problemă care îi este conexă: aceea a 
caracterului sacramental al scrierilor Evanghelistului Ioan, în 
special. 

Pentru Bultmann în mod particular, Evanghelia după loan ar 
fi fost anti-sacramentală, înainte de a fi retuşată de către un 
redactor eclesiastic, originar probabil din Asia Mică. Această idee 
se întemeiază, în principal, pe întâlnirea dintre Iisus cu Nicodim şi 
cu Samariteanca: vine ceasul când nici pe muntele acesta, nici în 
Ierusalim nu vă veţi închina Tatălui [...]; cei ce I se închină 
trebuie să I se închine în duh şi în adevăr (loan 4, 21-24). El se 
bazează, de asemenea, pe anumite texte profetice care reacţionează 
împotriva unui ritualism prea literal. Pentru alții însă, loan conferă 
cel mai pronunțat caracter sacramental Evangheliei sale. 


3. Scrierile Noului Testament 
a) Faptele Apostolilor 
Studiul Faptelor Apostolilor ne permite să înțelegem mai bine 


problema unităţii şi a diversităţii eclesiologiilor în cadrul Noului 


t A se vedea Oscar Cullman, Les sacrements dans | 'Evangile johanique, 
în La foi et le culte de l’ Eglise primitive, Neuchâtel, 1963. 

Testament. Ceea ce uimeșşte în ansamblul cărții Faptelor — pe care 
o putem considera ca o apologie a Bisericii — este linia de 

continuitate în interiorul unei evoluții foarte rapide, condensate 
` într-un rezumat extrem de scurt, fie că este vorba despre pregătirea 
comunităţii apostolice imediat după Cincizecime, sau despre 
diversificarea slujirilor apostolice, propovăduirea în Samaria, 
botezul lui Corneliu, Sinodul de la Ierusalim, sau, în fine, relatarea 
trecerii lui Pavel prin Milet şi rugăciunea pe care o face împreună 
cu preoții din Efes (cf. Fapte, 20, 17; 36). În toate aceste fresce, 
continuitatea, identitatea Bisericii în timp şi în spaţiu sunt asigurate 
printr-un anumit număr de componente. 

Trebuie să fie reţinut mai întâi firul călăuzitor al acestei 
continuităţi, care este acţiunea Duhului Sfânt ce lucrează în 
Biserică din ziua Cincizecimii. Oare nu a fost numită cartea 
Faptelor Apostolilor „Evanghelia Duhului Sfânt”? Duhul Sfânt 
este Duh al fidelității, aşa cum este şi Duh al noutăţii. Duh al 
fidelității față de tradiţie: Și stăruiau în învățătura apostolilor şi în 
împărtăşire, în frângerea pâinii şi în rugăciuni (Fapte 2, 42). 
Tradiţia este învățătura lui Iisus, apoi cea a Apostolilor şi stăruința 
în credinţă: s-au înapoiat [...] îndemnându-i să stăruie în credință 
(Fapte 14, 21-22). 

Duhul Sfânt este, în perioada momentelor cruciale ale 
expansiunii Bisericii, Duh al noutăţii, dar în ascultare şi cu 
discernământ. Duhul Sfânt se manifestă la convertirea a trei mii, 
apoi a cinci mii de oameni, apoi prin puterea lui Petru şi a 
propovăduirii sale, despre care se vorbește în primele capitole; 
Duhu! Sfânt se manifestă, de asemenea, în această nouă 
Cincizecime: Și pe când se rugau astfel, s-a cutremurat locul în 
care erau adunați, şi s-au umplut toți de Duhul Sfânt și grăiau cu 
îndrăzneală cuvântul lui Dumnezeu (Fapte 4, 31). Apoi celălalt 
pasaj, în care Duhul Sfânt se manifestă în mod particular: Și 
Punându-și Pavel mâinile peste ei, Duhul Sfânt a venit asupra lor 
şi vorbeau în limbi şi prooroceau. Și erau toţi ca la doisprezece 
bărbaţi (Fapte 19, 6). 

Comentatorilor Noului Testament le place să insiste asupra 
caracterului durabil, repetitiv, permanent chiar, al acestei veniri a 
Duhului Sfânt, pe care nu o putem circumscrie în spațiul restrâns al 
încăperii de sus, în care erau adunaţi Apostolii în ziua 

Cincizecimii, nici nu o putem limita la momentul Cincizecimii. Se 
poate găsi o continuitate între aceste diferite pogorâri ale Duhului 
Sfânt. 


Prezenţa Duhului se manifestă prin deosebirea duhurilor, așa 
cum Petru deosebeşte minciunile lui Anania (cf. Fapte 5), ca şi prin 
minunile şi semnele făcute de către Ştefan, plin de har şi de putere 
(Fapte 6, 8). Prezenţa Duhului se manifestă, de asemenea, în 
propovăduirea lui Filip în Samaria, însoţită de minuni și de semne, 
în punerea mâinilor de către Petru şi Ioan, urmată de darul Duhului 
Sfânt, în botezul famenului etiopian (Fapte 8); în capitolul 9, prin 
chemarea lui Saul, botezul şi vindecarea sa, propovăduirea 
inspirată a lui Pavel, sporirea Bisericii datorită lucrării Duhului 
Sfânt: Biserica, în toată Iudeea şi Galileea şi Samaria, avea pace, 
zidindu-se şi umblând în frica de Domnul, şi sporea prin 
mângâierea Duhului Sfânt (Fapte 9, 31). 

Să amintim vedenia lui Corneliu (Fapte 10), coborârea 
Duhului Sfânt asupra lui, înainte de a fi botezat, propovăduirea 
Sfântului Pavel, prin care Cuvântul lui Dumnezeu se răspândea în 
toate ținuturile (Fapte 13, 49), ca şi hirotonirea preoţilor. După ce a 
propovăduit la Derbe, Sfântul Pavel a desemnat preoți! în fiecare 
Biserică, şi rugându-se cu postiri, i-au încredinţat pe ei Domnului 
în care crezuseră. Pentru prima oară este vorba de preoți în afara 
Ierusalimului. În capitolul 15: Sinodul de la Ierusalim, adunarea 
Apostolilor şi a preoţilor, mărturia lui Petru, referirea la Duhul 
Sfânt şi, în final, concluzia Apostolului Iacob: părutu-s-a Duhului 
Sfânt şi nouă (Fapte 15, 28). Aceste cuvinte ale Apostolului Iacob 
vor fi reluate întotdeauna în formulările dogmatice ale Sinoadelor 
ecumenice. 

În capitolul 16: Duhul lui Iisus nu l-a lăsat pe Pavel să meargă 
în Bitinia, chemându-l să meargă în Macedonia. În capitolul 18: 
Apollo [...] învăţat în calea Domnului și arzând cu Duhul, grăia şi 
învăţa drept cele despre lisus. În capitolul 19, ucenicii din Efes ai 
lui loan nu cunoşteau decât botezul lui loan şi nu au auzit 
vorbindu-se despre Duhul Sfânt. Ei se botează în numele Domnului 


A npeoBvtepovs - în greceşte, cf. Fapte 14, 23. 

Jisus și când Sfântul Pavel îşi pune mâinile asupra lor, Duhul Sfânt 

„vine peste ei. 

În Duhul Sfânt, Pavel hotărăşte să meargă la Ierusalim: mânat 
de Duhul, merg la Ierusalim (Fapte 20, 22). Pavel se roagă cu 
preoţii din Efes şi îşi ia rămas bun de la ei: luaţi aminte de voi 
înşivă şi de toată turma, întru care Duhul Sfânt v-a pus pe voi 
episcopi, ca să păstraţi Biserica lui Dumnezeu (Fapte 20, 28). 

i Această trecere rapidă peste pasajele în care este menţionat 
Duhul Sfânt în Faptele Apostolilor permite să se spună că în 
domeniul de influență al Duhului Sfânt, Hristos asigură 
continuitatea Bisericii în istoria apostolică. O asemenea conștiință 
se exprimă într-o manieră frapantă în cuvântarea de rămas bun a lui 
lisus: Jar când va veni Acela, Duhul Adevărului, vă va călăuzi la 
tot adevărul; căci nu va vorbi de la Sine, ci câte va auzi va vorbi şi 
cele viitoare vă va vesti. Acela Mă va slăvi, pentru că din al Meu 
va lua şi vă va vesti (loan 16, 13-14). Trebuie să ţinem seama de 
caracterul progresiv al învățăturii Duhului lui lisus, care nu 
contrazice plenitudinea revelației celei dintâi, de la Cincizecime. 
Această învățătură a Duhului lui lisus este hotărâtoare pentru 
instituirea de către Hristos a ierarhiei sau a sacramentelor Bisericii. 

Unitatea eclesiologiei nu înseamnă însă uniformitate. Cartea 
Faptelor vorbeşte despre tensiuni existente între iudeo-creştini şi 
elenişti. Canonul Noului Testament așază pe acelaşi plan mesajul 
evanghelic al creştinilor veniți din iudaismul diasporei (Matei, 
Epistola către Evrei) cu cel al elenismului paulin. Dar extremele, 
iudaismul ebionit și adopţionismul sau elenismul dualist marcionit, 
sunt respinse în întregime. Acest fapt arată în ce măsură unitatea 
Bisericii, aşa cum se manifesta în perioada apostolică, este 
inseparabilă de darul credinței, ca element constitutiv al 
eclesiologiei şi al tainei unităţii în toate comunitățile creştine 
despre care se vorbeşte în scrierile Noului Testament. Taina unităţii 
este posibilă datorită credinței comune în Hristos. Aceasta este 
dimensiunea fundamentală a Ortodoxiei, a dreptei şi adevăratei 
doxologii. 

În cadrul acestei comuniuni şi unități a credinței, se pot 
distinge câteva puncte importante pentru taina Bisericii: 

Conştiinţa continuității Bisericii cu Israel este accentuată mai ales 

la Sfântul Apostol Pavel în următoarele aspecte: 

- prima idee despre Israelul reînnoit; 

- organizarea Bisericii primare la Ierusalim; 

- simbolismul celor'Doisprezece; 

- paralela între Moise şi Iisus; 

- faptul de a se ruga la Templu şi de a frecventa sinagogile, aici 

fiind inclus şi Pavel până la venirea sa la Roma; 

- diferitele denumiri primare ale Bisericii: eKkAnoLa Qeov, sau 

săracii din Ierusalim, sau cei care invocă Numele Domnului. 

Această primă denumire a creştinilor, înainte de folosirea numelui 

de „creştin”, este foarte importantă. La Antiohia erau numiţi astfel. 
Există deci continuitate și unitate cu Israel. În Noul Testament, 

Biserica încă nu se defineşte ca despărțită de Israel. Măslinul cel 

din fire sălbatic [...] a fost altoit în măslin bun (Romani 11, 2). 


Apostolicitatea Bisericii 

Când este vorba despre cei Doisprezece (a se reține 
importanța noțiunii de Doisprezece în evangheliile sinoptice şi în 
Carte  Faptelor), apostolicitate înseamnă că Biserica este 
întemeiată pe Apostoli şi pe Prooroci (cf. Efeseni 2, 20). A se 
observa că termenul de „apostoli” apare înaintea celui de 
„prooroci”. Apostolicitatea nu contrazice, ci, dimpotrivă, include 
teologia biblică despre diaconia lui Iisus. Conţinutul apostolatului 
este diaconia. Fiul Omului n-a venit să I se slujească, ci ca să 
slujească El (Matei 20, 28). 


Locul Botezului 

Evangheliile sinoptice se încheie cu un pasaj referitor la Botez 
care — împreună cu credinţa — reprezintă condiția fundamentală 
pentru mântuire. Avem exemplul celor dintâi botezați din primele 
zile de existență ale comunității din Ierusalim. Sfântul Pavel 
dezvoltă o întreagă teologie a Botezului (cf. Romani 6; Tit 3). 
Botezul este înţeles în raport cu credința apostolică, cu pocăința, cu 
darul Duhului Sfânt şi cu Numele lui Iisus. 

Euharistia 

Această temă se conturează numai în Cartea Faptelor. Este 
vorba despre o masă eshatologică a comunităţii din Ierusalim ? Sau 
este o anamneză euharistică, aşa cum o prezintă Sfântul Pavel ? În 
orice caz, este sigur că dimensiunea eshatologică, adică așteptarea 
gevenirii lui Hristos, înfloreşte în conştiinţa euharistică a primilor 
creştini. 

În concluzie, subliniem importanța întregii comunități 
eclesiale în procesul de elaborare şi de proclamare a kerigmei 
evanghelice despre Împărăția lui Dumnezeu. Nu se poate disocia 
lucrarea Apostolilor de comunitatea eclesială căreia îi aparțin şi ai 
cărei trimişi sunt ei înşişi. Așa sunt trimişi Petru şi loan în Samaria, 
de către comunitatea din Ierusalim (Fapte 8, 14). Astfel, credinţa în 
Hristos, unirea în Hristos, viața în Hristos nu sunt reale decât în 
cadrul unei comunităţi legate de Hristos. Misiunea apostolică îi 
este deci inseparabilă, iar Biserica din Ierusalim va rămâne 
întotdeauna locul ultim de referință al lucrării misionare a Sfântului 
Pavel. 


b) Dimensiunea eclesiologică a învăţăturii lui Iisus 
Evangheliile ne permit să întrezărim imaginile Bisericii chiar 
în cuvintele și în lucrarea Mântuitorului’. 


Chemarea 

Chemarea pe care lisus o face la începutul propovăduirii Sale 
se adresează întregului Israel. Ea se înscrie în prelungirea 
propovăduirii vechilor prooroci (parabola lucrătorilor viei, etc.). 
Anumiți oameni din mijlocul acestui popor fac obiectul unei 
chemări speciale: ei sunt viitorii Apostoli, stâlpi ai Bisericii. 
Chemarea pe care Dumnezeu o face este însoţită de o făgăduință. 
Ucenicii au încredere în Iisus, care le promite ceva irealizabil în 
accepţia omenească a cuvântului: să îi facă pescari de oameni. 


! A se vedea N. Koulomzine, Ecclâsiologie paulinienne, Saint-Serge, F. 
T. C., p. 72-81, « Les Evangiles, rassemblement par le Christ d'une 
communauté », 

Cei Doisprezece 

Trebuie remarcată solemnitatea alegerii celor Doisprezece, 
adică grupul de aleşi din preajma lui Hristos. În Evanghelia după 
Luca, alegerea este precedată de rugăciunea Mântuitorului, ceea ce 
subliniază importanța evenimentului (Luca 6, 12-16). Precizarea că 
Iisus a ieşit la munte este deosebit de importantă în Predica de pe 
munte sau în relatarea Schimbării la Faţă. Acelaşi cadru serveşte şi 
pentru alegerea celor Doisprezece. 

Acest număr de 12 nu este câtuşi de puţin întâmplător: el 
corespunde numărului de seminţii ale lui Israel. El capătă o 
semnificație eclesiologică: la înnoirea lumii, când Fiul Omului va 
şedea pe tronul slavei Sale, veţi şedea și voi pe douăsprezece 
tronuri, judecând cele douăsprezece seminţii ale lui Israel (Matei 
19, 28 şi Apocalipsa). 


Împărăţia lui Dumnezeu şi Biserica 

Din acest popor fac parte mai întâi femeile care îl urmau pe 
Domnul şi care Îi ascultau învățătura, precum Maria care ședea la 
picioarele Lui (cf. Luca 10, 39). Femeile sunt primele care primesc 
Vestea cea bună a Învierii. Este semnificativ faptul că Maria 
Magdalena e cinstită în Biserica Ortodoxă ca fiind „întocmai cu 
Apostolii”. Sunt apoi ucenicii, Iosif, Matei, Nicodim. Mai târziu, 
potrivit Evangheliei după Luca (10, 1-17), cei 70, număr simbolic 
de asemenea, în raport cu cei 70 de bătrâni din Pentateuh. 
Termenul de „ucenic” desemnează un cerc mai larg decât cel de 
„apostol”. 

Învățătura Mântuitorului, imaginile, parabolele, sunt bogate în 
semnificaţii eclesiologice. Propovăduirea evanghelică despre 
venirea întru slavă, despre iminenţa Împărăției lui Dumnezeu, are 
deja o conotaţie eclesiologică. Împărăţia lui Dumnezeu este modul 
esenţial de prezență, de comuniune al lui Dumnezeu cu oamenii, în 
Iisus Hristos, prin puterea Duhului Sfânt. Exigenţele Împărăției lui 
Dumnezeu sunt aceleași cu exigenţele Duhului Sfânt în Biserică. 
Propovăduirea Împărăției lui Dumnezeu de către isus î îşi va găsi 
ecoul la Sfântul Apostol Pavel: Împărăția lui Dumnezeu nu este 
mâncare și băutură, ci dreptate şi pace și bucurie în Duhul Sfânt 
(Romani 14, 17). Poarta de intrare în această împărăție este 

| pocăința. Descoperirea plenară a Împărăției în Hristos este 


inaugurată în iconomia Duhului Sfânt, iar Biserica este locul în 
care.noi devenim moştenitori ai Împărăției şi fii adoptivi ai Tatălui. 


Semnificaţia eclesială a imaginilor evanghelice 
«sa Această temă a Împărăției culminând în Biserică se întemeiază 
pe numeroase imagini evanghelice şi vetero-testamentare. Vom 
_ çita unele dintre acestea: 
s; Viţa şi lucrătorul (Ioan 15). Este mai mult decât o parabolă; 
gste o similitudine cu întregul sens puternic pe care acest termen îl 
„primeşte în Evanghelia după loan, o identitate chiar, căci vorbind 
despre viță, Hristos zice: Eu sunt vița cea adevărată și Tatăl meu 
ete lucrătorul. Hristos își asumă întreaga propovăduire a 
Proorocilor. La această temă se referă, de asemenea, parabola 
lucrătorilor viei, pe Care o găsim în evangheliile sinoptice. A vorbi 
` despre viţă şi despre mlădiţe înseamnă a vorbi despre rodul viei şi 
despre vin, ceea ce va însemna mai târziu sângele lui Hristos, vinul 
pe:care Hristos ni-l dă să-l gustăm în Împărăţia Cerurilor. Parabola 
despre Vița cea adevărată, prin lămurirea euharistică şi 
eclesiologică totodată pe care o aduce, ne orientează către o 
viziune eshatologică asupra Împărăției ce va să vină, dar care este 
inaugurată deja în timpul Bisericii. 
* Ușa staulului şi, în mişcare ascendentă, Bunul Păstor. Ca şi 
pentru Viţă, prin verbul „Eu sunt” (eyw etwput), Hristos se arată ca 
fiind Acela în care se împlinesc intuiţiile, revelaţiile şi cuvintele 
profetice: Adevărat, adevărat zic vouă: Eu sunt uşa oilor. [...] de 
va intra cineva prin Mine, se va mântui. [...] Eu sunt păstorul cel 
bun (Joan 10, 7-11). Această insistență cu care este evocată uşa 
staulului, înspre care noi suntem în mers şi în care Hristos ne adună 
pe toţi şi ne păzeşte, precum şi Bunul Păstor, care îşi paşte turma și 
Care o iubeşte într-atât că îşi pune viața pentru oile sale, se regăsesc 
în Epistola întâia a Sfântului Apostol Petru: Pe preoţii cei dintre 
voi îi rog-ca unul ce sunt împreună-preot şi martor al patimilor lui 
Hristos [...]. Păstoriţi turma lui Dumnezeu [...] pilde făcându-vă 
turmei, lar când Se va arăta Mai-marele păstorilor [...] (I Petru 5, 
1-4). 

e Piatra de temelie. Acest pasaj vine imediat după parabola 
lucrătorilor viei: Oare nici Scriptura aceasta n-aţi citit-o: „Piatra 
pe care au nesocotit-o ziditorii, aceasta a ajuns să fie în capul 
unghiului ? De la Domnul s-a făcut aceasta și este lucru minunat 
în ochii noștri” (Marcu 12, 10-11). Această piatră unghiulară 
revine în propovăduirea Sfântului Petru (Fapte 4, 11; I Petru 2, 6), 
ca şi la Sfântul Pavel (Efeseni 2, 19). Metoda Sfântului Petru 
constă în aplicarea figurilor fundamentale la totalitatea creştinilor 
pe de-o parte, iar pe de altă parte, la Acela care este Unicul. 
Apropiaţi-vă de El, piatra cea vie. [...] Şi voi înşivă, ca pietre vii, 
zidiţi-vă drept casă duhovnicească! Este interesant de observat că 
teologia privitoare la colegialitatea celor numiţi „pietre vii” se află 
chiar în gura celui căruia i s-a promis că va fi „piatră” (Matei 16, 
18). Totuşi, el nu şi-a arogat niciodată prerogativul de a fi singura 
„piatră”, ci el extinde această „petrinitate” la Biserica întreagă. Noi 
suntem cu toţii „pietre vii”. Acesta este un punct important al 
conştiinţei eclesiale a Sfântului Apostol Petru. 

Există în învățătura Mântuitorului încă trei termeni importanţi 

_ pentru a numi Biserica: Trupul, Mirele şi Slujitorul. 

e Biserica, Trup al lui Hristos. Se cunoaşte importanța temei 
pauline a Bisericii ca Trup al lui Hristos, care se va dezvolta în 
funcţie de unitatea dintre Cap şi Trup, în celebrare, aşa cum s-a 
petrecut în conştiinţa euharistică a Bisericii primare. Trebuie să 
reamintim totuşi că această teologie despre Biserică înțeleasă ca 
Trup al lui Hristos își are originea chiar în învățătura 
Mântuitorului: Dărâmaţi templul acesta şi în trei zile îl voi ridica. 
[...] Iar El vorbea despre templul Trupului Său (loan 2, 19). 
Sfântul Pavel insistă, de asemenea, asupra acestei afirmaţii: Căci 
întru El locuieşte, trupeşte, toată plinătatea Dumnezeirii (Coloseni 
2, 9). Întreaga tradiţie duhovnicească ortodoxă şi bizantină menţine 
această relaţie între corpul omenesc și taina Bisericii. Regăsim 
această idee în Mystagogia Sfântului Maxim Mărturisitorul, în 
comentariul Liturghiei privitor la trupul eclesial în analogie cu 
corpul omenesc. Părintele Stăniloae a reluat această temă în epoca 
noastră." 


! D. Stăniloae, La liturgie de la communauté et la liturgie intérieure dans 
la vision philocalique, în Gestes et Paroles dans les diverses familles 

` &: Biserica — — Mireasă şi Hristos — Mirele. Şi această imagine va fi 
' dezvoltată de către Sfântul Apostol Pavel. În Vechiul Testament ea 
“apare la Osea, la Isaia şi la Ieremia. Hristos şi-o asumă în mai 
multe rânduri: în parabola nunții fiului de împărat (Matei 22, 1), în 
jiabola celor zece fecioare (Matei 25). De asemenea, o găsim în 
qivântul lui Ioan Botezătorul: Nu sunt eu Hristosul, ci Sunt trimis 
faintea Lui. Cel ce are mireasă este mire, iar prietenul mirelui, 
: gare stă şi ascultă pe mire, se bucură cu bucurie de glasul lui. Deci 
„această bucurie a mea s-a împlinit (loan 3, 28-29). Sfântul Pavel 
dezvoltă această temă: v-am logodit unui singur bărbat, ca să vă 
-înfăţişez lui Hristos fecioară neprihănită (II Corinteni 11, 2). 
a Slujitorul. În Evanghelii, Hristos este Slujitorul Tatălui și 
Siujitorul oamenilor. Această imagine, care se inspiră din Cântarea 
Slujitorului Doranului din cartea proorocului Isaia, este un subiect 
eclesiologic fundamental. Întreaga Biserică este apostolică, dar 
întreaga Biserică este şi diaconală: ea este în slujba lui Dumnezeu 
şi în slujba lumii. 

Nu există numai imagini ce merită a fi citate sau amintite în 
învățătura eclesiologică a Evangheliilor, ci şi gesturi şi acte care au 
o semnificaţie profundă: 

e Furtuna: Hristos dormind în corabie în timpul furtunii; Hristos 
mergând pe ape în timpul furtunii şi apropiindu-se de ucenicii Săi. 
Există aici două imagini eclesiologice complementare: aceea a lui 
Hristos care este în Biserică, chiar şi atunci când pare dormind sau 
absent, şi a lui Hristos care vine în întâmpinarea Bisericii Sale. 

o Înmulțirea pâinilor: lisus le cere ucenicilor să poruncească 
mulţimii să se aşeze și apoi să împartă pâinile. Ucenicii sunt 
mijlocitorii, slujitorii lui Hristos în împărţirea pâinii şi deci a Pâinii 
vieții. 

e Rugăciunea arhierească: lisus se roagă pentru Biserică, se 
roagă pentru ucenicii Săi. 

e Învățătura despre rugăciunea în comun, cu învățarea rugăciunii 
Tatăl nostru. 


liturgique (Semaine Liturgique de Saint-Serge 1977), Roma, 1978, p. 
259-273. 

e Trimiterea în misiune. Deja în timpul vieţii Sale pământeşti, 
apoi după Înălțare. 

Hristos se prezintă astfel ca singurul şi unicul purtător al 
diaconiilor, al slujirilor, al harismelor şi al lucrărilor arhiereşti. 
Ceea ce va fi confirmat apoi în pasajele pnevmatologice din 
Epistola întâia către Corinteni: Darurile sunt felurite, dar acelaşi 
duh. Și felurite slujiri sunt, dar acelaşi Domn. Și lucrările sunt 
felurite, dar este același Dumnezeu (I Corinteni 12, 4-5). Aceasta 
ne permite să întemeiem pe Sfânta Scriptură afirmaţia că toate 
slujirile preoțești, toate diaconiile urcă până la Hristos şi că sunt 
întotdeauna comunicate în și prin Duhul Sfânt. Slujirile eclesiale, 
instituite direct de către Hristos sau prin delegaţie, de către 
Apostoli, sunt toate funcţionale, relative, vicariale, altfel spus, ele 
trimit toate la Cel Unic. Aşa cum spune Sfântul Petru, El este Mai- 
marele păstorilor (I Petru 5, 4), iar potrivit Sfântului Pavel, El este 
Arhiereu al bunătăţilor celor viitoare (Evrei 9, 11). Slujirile 
eclesiastice se raportează la Cel ce este, care era şi care va să fie, 
singurul Împărat, singurul Prooroc, singura Jertfă. Hristos este 
singurul Slujitor, şi acest termen are o dimensiune soteriologică şi 
eclesiologică totodată. 


c) Epistolele pauline! 

Sfântul Pavel este artizanul expansiunii Bisericii, desigur nu 
Singurul, dar este artizanul ales de către Domnul pentru extinderea 
Bisericii dincolo de limitele etnice şi religioase ale poporului 
evreu. Această expansiune se face cu fidelitate faţă de „sfinţii din 
Ierusalim” (cf. Cărţii Faptelor) şi, de asemenea, faţă de „săracii” 
din {Jerusalim (cum reiese din versetele care vorbesc despre 
colectele făcute în Asia Minor şi în Grecia). Nu mai puţin decât 
ceilalți Apostoli, Sfântul Pavel se numără printre cei care l-au 
văzut pe Hristos. Viziunea de pe drumul Damascului constituie un 
moment decisiv al vieţii sale. El este martor al Crucii şi al Învierii 
lui Hristos, martor al harului atotputernic al Celui Înviat, martor al 
iubirii gratuite a Tatălui şi al comuniunii Duhului Sfânt. 

Enumerând aceste trei momente ale lucrării trinitare, se 
citează în mod implicit concluzia din J Corinteni: Harul Domnului 


1 A se vedea N. Koulomzine, op. cit. 

nostru lisus Hristos și dragostea lui Dumnezeu și împărtăşirea 
„Sfântului Duh să fie cu voi cu toți ! (13, 13). Putem considera 
“aceste cuvinte ca fundament trinitar al eclesiologiei pauline, mai 

+ ales dacă ne gândim la sensul eclesiologic al noțiunii de „agapă” în 
scrierile Sfântului Ioan Teologul, în tradiția din Asia Mică şi în 
scrisorile Sfântului Ignatie al Antiohiei. Agape nu este numai un 
sentiment sau o atitudine de dragoste a lui Dumnezeu, ci este însăşi 

. esenţa Bisericii realizată în comuniunea euharistică. În comuniunea 

„euharistică, Agape şi Tatăl nu se disociază niciodată. La fel, 
termenul de „Comuniune a Duhului Sfânt” trebuie legat în mod 
obligatoriu de taina comuniunii dintre mădularele unui singur trup, 
unificat, care sunt legate împreună și cărora Duhul Sfânt le dă 
viaţă. 


Întâia Epistolă către Corinteni 

Această epistolă constituie o cateheză euharistică şi 
eclesiologică totodată, întemeiată pe dimensiunea euharistică a 
Bisericii locale. 

' a) Capitolul 1 

Formula de început este deja un salut trinitar. Pavel scrie 
Bisericii lui Dumnezeu care este în Corint, celor sfinţiți în lisus 
Hristos, celor numiți sfinţi, împreună cu toți cei ce cheamă numele 
Domnului nostru lisus Hristos în tot locul (1, 2). Aceasta este de 
ajuns pentru a situa Biserica locală în toată plenitudinea sa. 
- termenul de „sfinţi” nu trebuie înţeles într-un sens individual; el 
desemnează întreaga Biserică. Este echivelentul expresiei „sfânta 
Biserică a lui Dumnezeu”, în care participăm la sfințenia lui 
Dumnezeu, care ne este comunicată. 
- cei ce cheamă numele Domnului nostru lisus Hristos în tot locul, 
aşa se numeau creştinii înainte de apariţia cuvântului „creştin”. 

Finalul formulei de început (4-9) este o rugăciune trinitară 
care ia forma rugăciunii euharistice. 
- Mulţumesc totdeauna Dumnezeului meu. Se poate spune că 
întreaga epistolă este o euharistie — o aducere de mulțumire, o 

„ celebrare prin cuvânt. Aceasta este funcţia liturgică a Sfântului 

Pavel. El este liturg al cuvântului lui Dumnezeu, slujire pe care o 
împlineşte aducând mulțumire Tatălui Ceresc pentru harul lui 
Dumnezeu dat vouă în Hristos lisus. Această aducere de mulțumire 

pentru Domnul lisus se regăseşte în memorialul rugăciunii 
euharistice a Sfântului Ioan Gură de Aur şi a Sfântului Vasile cel 
Mare: aducem mulțumire Tatălui pentru barul dăruit în Iisus 
Hristos — instituirea Euharistiei, aducerea aminte de Cina cea de 
taină, de această poruncă mântuitoare, [...] de groapă, de învierea 
cea de a treia zi [...]. Rugăciunile euharistice care vor fi 
dezvoltate în tradiția alexandrină şi antiohiană răspund şi ascultă de 
legi fundamentale înscrise în viziunile spirituale şi teologice ale 
autorilor Noului Testament. 

- Căci întru El v-aţi îmbogățit deplin întru toate. Este aspectul 
pnevmatologic, pentru că bogăţiile sunt darul şi roadele Duhului 
Sfânt. Există deci un echilibru în transmiterea rugăciunii către 
Tatăl, prin Fiul, în Duhul Sfânt. 


b) Capitolul 3 

Este prima schiță a unei doctrine eclesiale. Tema generală este 
unitatea Bisericii aflată în pericol din pricina neînțelegerilor dintre 
predicatori. Eu sunt al lui Pavel [...], eu sunt al lui Apollo. Dar ce 
este Apollo ? Și ce este Pavel ? Slujitori [...]. Eu am plantat, 
Apollo a udat, dar Dumnezeu a făcut să crească. [...] Căci noi 
împreună-lucrători cu Dumnezeu suntem. Voi sunteţi ogorul lui 
Dumnezeu, zidirea lui Dumnezeu (3, 4-9). Este prima menţiune a 
unei teme eclesiologice din Noul Testament: Templul. O temă ce 
apare la Sfântul Pavel şi la Sfântul Ioan. 

Nu știți, oare, că voi Sunteţi templu al lui Dumnezeu şi că 
Duhul lui Dumnezeu locuieşte în voi ? (3, 16). Aici templul lui 
Dumnezeu nu este în mod obligatoriu trupul omenesc sau viața 
omului, ființa umană în particularitatea sa (contrar a ceea ce se va 
spune mai târziu), ci este încă ansamblul Bisericii, Biserica în 
unitatea sa. Or, această unitate este compromisă de predicatori care 
îşi atribuie glorie şi merite personale. Biserica întreagă este templul 
al cărui fondator este lisus, căruia arhitect îi este Tatăl, şi care este 
unit și adunat prin puterea unificatoare a Duhului Sfânt. 


 Liturghier, Ed. Institutului Biblic, Bucureşti, 2000, p. 162. 

c) Capitolul 6 
Reprezintă o a doua schiță de doctrină eclesială. Începând cu 
versetul 12, apare un avertisment împotriva desfrânării, depravării, 
adulterului. Sfințenia însăși a Bisericii este pusă în primejdie, căci 
nici un necurat, spune Sfântul Apostol Pavel, nu are moștenire în 
împărăţia lui Hristos (Efeseni 5, 5). Biserica este deja templu al 
Duhului Sfânt. Or, dacă mădularele Bisericii devin mădulare ale 
prostituţiei, nu vor compromite ele sfințenia Bisericii ? Sau nu ştiţi 
că trupul vostru este templu al Duhului Sfânt care este în voi, pe 
care-L aveţi de la Dumnezeu şi că voi nu sunteţi ai voştri ? Căci aţi 
fost cumpăraţi cu preț ! Slăviţi dar pe Dumnezeu în trupul vostru 
(19-20). Găsim din nou tema templului, dar aici putem presupune 
că este vorba şi despre templul personal al trupului sau al fiinţei 
umane, potrivit învățăturii lui Hristos însuşi: Dărâmaţi templul 
acesta[...]. El vorbea despre templul trupului Său (loan 2, 19-21; 
Matei 26, 61). Membrii Bisericii sunt uniţi cu Hristos în Duhul 
Sfânt: ei sunt temple ale Duhului Sfânt, întru mărirea lui 
Dumnezeu Tatăl. 


d) Capitolele 10 şi 11 

Sfântul Pavel dezvoltă aici o adevărată doctrină sacramentală 
şi euharistică despre Biserică. Este temelia a ceea ce se va numi 
„eclesiologia euharistică”. 

Versetele 1-13 prezintă o tipologie sacramentală a Bisericii în 
relaţie cu figurile Vechiului Legământ, în mod deosebit cu cartea 
leșirii: părinţii noştri au fost toţi sub nor şi toţi au trecut prin 
mare. Și toți, întru Moise, au fost botezați în nor și în mare. Și toţi 
au mâncat aceeași mâncare duhovnicească; Și toţi, aceeaşi 
băutură duhovnicească au băut, pentru că beau din piatra 
duhovnicească ce îi urma. lar piatra era Hristos (1-4). 

Este cea dintâi justificare neo-testamentară a unei tipologii 
creştine. Sfântul Pavel deschide calea unei întregi modalităţi de 
lectură hristologică şi eclesiologică a evenimentelor referitoare la 
ieşirea din Egipt, care lămuresc şi prefigurează evenimentele 
decisive pentru mântuire. Părinţii noștri au fost toți sub nor: norul 
este simbolul Duhului Sfânt; toți au trecut prin mare; botezați întru 
Moise: noi suntem botezați în Hristos. Expresia sub nor și [....] prin 
mare înseamnă „în apă şi în Duh”. Să remarcăm faptul că norul 

este menţionat înaintea mării. Liturgiştii îşi pun o serie de întrebări 
asupra acestui fapt: nu există oare un dar al Duhului Sfânt înaintea 
Botezului ? Toți au mâncat aceeași mâncare duhovnicească: 
Euharistia este considerată mâncarea duhovnicească prin excelență 
(cf. Ioan 6). În textul său din lucrarea colectivă Euharistia!, 
loannis Zizioulas, mitropolitul Pergamului, subliniază importanța 
cuvântului „toţi”. Acest „toţi” este o imagine a poporului lui 
Dumnezeu, a Bisericii din pustie. Avem deja contrastul şi 
antinomia între unitate și multiplicitate. 

Începând cu versetul 14, Apostolul Pavel abordează tema 
euharistică într-o manieră mai explicită, dar totdeauna cu grijă 
pentru puritatea Bisericii. Pericolul nu mai este cel al desfrânării, ci 
acela al idolatriei. Idolatria nu este mai puţin comuniune decât 
comuniunea euharistică, dar este comuniune cu demonii. Ea se 
opune harului lui Hristos, ea îl neagă şi contrazice deci taina 
Bisericii. Pakarul binecuvântării pe care-l binecuvântăm, nu este, 
oare, împărtăşirea cu sângele lui Hristos ? Pâinea pe care o 
frângem, nu este, oare, împărtăşirea cu trupul lui Hristos. Că o 
pâine, un trup suntem cei mulți; căci toți ne împărtăşim dintr-o 
pâine. Pentru întâia oară găsim aici noțiunea de trup aplicată la 
mulțimea celor ce se împărtăşesc cu Trupul lui Hristos. Este un 
fundament ce se va dezvolta în epistolele din timpul captivităţii. 
Ideea este exprimată explicit aici: prin împărţirea unicei pâini 
euharistice,. pâine duhovnicească, creştinii sunt mădulare ale 
aceluiaşi trup şi sunt în comuniune cu Hristos. 

În versetele 17-34 ale capitolului 11 găsim descrierea Cinei 
Domnului şi instituirea Euharistiei. Fragmentul acesta se aseamănă 
cu relatarea Sfântului Evanghelist Luca, având câteva 
particularităţi. Atunci când vă adunaţi în biserică (Ev EKKANOLO) şi 
când vă adunaţi laolaltă (em to œvto) înseamnă a se reuni în 
Biserică şi nu în interiorul Bisericii, după cum sublinia părintele 
Afanassiev. Noi devenim Biserică atunci când ne adunăm laolaltă. 
Cele două expresii folosite aici sunt sinonime. A doua, „laolaltă”, 
se regăsește în Faptele Apostolilor (2, 1) de fiecare dată când se 
vorbeşte de unanimitatea credincioşilor adunaţi împreună. Ea 
trimite la experienţa euharistică a comunităţii. 


l Paris, 1970. - 

Pasajul privitor la instituirea Euharistiei la Sfântul Pavel este 
capital; el are deja o consonanță liturgică. Căci eu de la Domnul 


am primit ceea ce vă dau și vouă (11, 23). De la Domnul şi de la 


Apostoli, cu siguranță. Dar Sfântul Pavel ţine să afirme şi să 
întărească propriul său statut apostolic şi nu ezită să sublinieze 
aspectul direct al uceniciei sale pe lângă Domnul. În noaptea în 
care a fost vândut: tradiţia antiohiană a reluat această expresie în 
Liturghia sa şi a adăugat: sau mai degrabă s-a dat pe Sine însuşi. 
Să reținem, de asemenea, că Luca şi Pavel au în comun expresia: 
aceasta să faceţi spre pomenirea Mea, expresie ce lipseşte în 
Evanghelia de la Matei şi în Evanghelia de la Marcu. 

Vocabularul din acest fragment uimeşte prin tonalitatea sa şi 
prin stilul său liturgic. Este oare deja liturghia săvârşită la 
Antiohia ? Sfântul Pavel a petrecut aici perioade lungi, fiind unul 
dintre fondatorii comunităţii. De asemenea, trebuie reţinută 
identitatea dintre pâine şi pahar ca imagine a Bisericii adunate din 
cele patru părți ale universului. O vom regăsi şi în Didascalie. 
Amintirea morții Domnului este explicită într-un context mai 
degrabă eclesial şi liturgic decât evanghelic: de câte ori veți mânca 
această pâine şi veţi bea acest pahar, moartea Domnului vestiți 
până când va veni (26). 

Ar trebui reluat sensul eclesial şi multidimensional al 
anamnezei liturgice creştine tradiţionale, al cărei obiect este unic şi 
multiplu în același timp: Domnul Hristos în diferite moduri ale 
prezenţei Sale. Readucere aminte de Crucea Sa şi de Înviere, de 
lucrarea Sa pământească; amintire a stării Sale cereşti, parusia 
eshatologică, când va veni din nou întru slavă. Aceste trei 
dimensiuni converg în vestirea şi în celebrarea Euharistiei în 
Biserică. Căci Biserica este altoită pe jertfa de pe Cruce, pe 
mijlocirea cerească, fiind orientată în întregime spre împlinirea 
venirii Sale întru slavă. 

Această explicaţie foarte precisă pe care o dă Sfântul Pavel 


despre Euharistie, amintind de instituirea Cinei celei de Taină, este 


decisivă pentru însăși existența Bisericii. De-a lungul Euharistiei, 
Biserica întreagă este dependentă de taina mântuirii. Este vorba 
despre taina mântuirii în totalitatea sa, şi nu numai despre Cruce și 
moarte, într-o manieră restrictivă. Taina mântuirii în întregime este 
amintită, de la Întrupare până la Înălţare. Chiar această perspectivă 

se deschide în cuvântarea lui lisus despre „pâinea vieţii”, din 
Evanghelia de la loan. 


e) Capitolul 12 
acest capitol, care urmează imediat după cel despre 

instituirea Euharistiei, Sfântul Pavel îşi expune poziţia în ceea ce 
priveşte darurile Duhului: darurile duhovniceşti sunt urmarea 
comuniunii cu Trupul lui Hristos. După organizarea Cinei, Sfântul 
Pavel vorbește, în mod firesc, despre darurile Duhului Sfânt. 
Aceste două capitole, 11 şi 12, sunt inseparabile. Capitolul 12 s-ar 
putea intitula „Cincizecimea euharistică”, rodul comuniunii cu 
Hristos, care sunt darurile duhovniceşti. Nimeni nu poate să zică: 
Domn este lisus, decât în Duhul Sfânt (12, 3). Dar acest Duh este 
dat în trupul pe care îl face să fie viu şi care este templul Său. Prin 
urmare, darul esenţial al Duhului Sfânt, care le rezumă în sine pe 
toate celelalte şi care le inaugurează, este de a-L mărturisi Domn 
pe lisus. Aici se poate stărui sau asupra termenului „Domn” 
(Kopos), care traduce în Septuagintă tetragrama sfântă Yahwe, 
sau asupra numelui lui Jisus, pentru că nu este alt Domn decât Iisus 
cel Răstignit; sau pe verbul „a zice”, „a mărturisi”: a-L mărturisi pe 
Domnul Iisus în toată existenţa noastră, până la a ne vărsa sângele 
pentru El. 

lisus din istorie şi Domnul Bisericii şi al universului este 
Același. Duhul este puterea mărturisirii, a laudei. Putem spune 
după Evanghelia de la loan: a-L mărturisi pe Domnul înseamnă a- 
şi aduce aminte de El. Biserica depinde de această anamneză în 
Duhul Sfânt şi de această mărturisire a lui Hristos. Din această 
mărturisire eclesială decurg, la rândul lor, toate darurile Duhului. 

În versetul 4 se menţionează diversitatea darurilor. Este un 
fragment a cărui perspectivă trinitară are o mare bogăţie şi a cărui 
logică internă este desăvârşită. Darvrile (yapıouæta) sunt 
felurite, dar acelaşi Duh. Și felurite slujiri (G.oKovia) sunt, dar 
acelaşi Domn. Și lucrările (evepynuara) sunt felurite, dar este 
acelaşi Dumnezeu (Tatăl), care lucrează toate în toți (4-6). 
Darurile sunt de obârşie trinitară: stăruie aici contrastul între 
diversitate şi unitate. Taina Bisericii însăşi este cea care se 
manifestă. Nu Tatăl şi nici Fiul, ci Duhul Sfânt este numit în 

primul rând. Se poate vorbi despre o progresie ascendentă de la 
Duhul Sfânt, prin Hristos, spre Tatăl. Punctul de plecare este, 
aşadar, pnevmatologic. Cu o rigoare constantă, Duhul se descoperă 
ca Cel ce împarte darurile, Domnul, Cel ce atribuie toate slujirile, 
toate diaconiile, iar Dumnezeu Tatăl, Cel care deţine toată energia, 
adică orice iniţiativă. Tatăl poruncește, vor spune Sfinţii Părinţi, 
Fiul împlineşte, iar Duhul sfinţeşte şi dă viaţă. 

În lumina acestor texte, este limpede că monoteismul paulin 
nu este unitarian, ci trinitar, că există modalități ipostatice proprii 
acţiunii Sfintei Treimi în Biserică şi că Ipostasurile divine nu se 
confundă, nu se inversează, că ele participă, fiecare în felul său, la 
lucrarea unică şi comună a zidirii Bisericii. Duhul este cel care 
dăruieşte harismele, în continuitatea primei Cincizecimi şi a 
Cincizecimii euharistice. 

Bineînţeles, această diversitate de slujiri sau diaconii trebuie 
raportată la Iisus Siujitorul: Eu nu am venit ca să fiu slujit, ci ca să 
slujesc. În timpul spălării picioarelor (Joan 13; Luca 22, 24-27), 
lisus spune: Eu, în mijlocul vostru, sunt ca unul ce slujeşte. 
Domnia lui lisus este o domnie slujitoare. Kenoza Sa nu 
diminuează întru nimic Slava Sa. Iisus este unicul Slujitor, unicul 
Păstor, unicul Episcop, unicul Prooroc, unicul Doctor. Slujirile în 
Biserică trebuie să se conformeze exemplului lui lisus: Că v-am 
dat vouă pildă, ca, precum v-am făcut Eu vouă, să faceți şi voi 
(loan 13, 15). Această diaconie se regăseşte în mărturiile 
apostolice din Z Corinteni 12, 27 şi în Efeseni 4, 11. 

În fine, remarcăm diversitatea energiilor, adică lucrarea ce 
urcă în întregime până la Tatăl, la paternitatea Sa creatoare care 
fondează Biserica şi care pune în lucrare toate vocaţiile. În 
Galateni 3, 5, Tatăl este Cel care dă Duhul și săvârşeşte minuni. 
Trebuie subliniată aici mișcarea de la Duhul Sfânt la Dumnezeu 
Tatăl. Edificarea eclesială şi inspirația Duhului Sfânt îl revelează 
pe Domnul Iisus şi, întru El, pe Tatăl. 

În versetele 7-11, Sfântul Pavel revine asupra darurilor 
Duhului şi asupra diversităţii lor, fără a mai cuprinde aici 
diaconiile. El menţionează vindecările, cuvântul cunoştinței, al 
înțelepciunii, dar nu caută să fie exhaustiv. Important este a 
întemeia diferite harisme ca daruri ale Duhului Sfânt. 

În versetele 12-13, Apostolul reia imaginea trupului și a 
diversității mădularelor. Căci precum trupul unul este, şi are 
mădulare multe, iar toate mădularele trupului, multe fiind, sunt un 
trup, aşa şi Hristos. Pentru că într-un Duh ne-am botezat noi toți, 
ca să fim un singur trup [...] şi toți la un Duh ne-am adăpat. 
Paralelismul cu versetele 1-2 din capitolul 10 este uimitor: părinții 
noştri au fost toţi [...] întru Moise botezați în nor și în mare. 
Mădularele trebuie să-și mărturisească o atenţie reciprocă, 
deoarece voi sunteţi trupul lui Hristos şi mădulare (fiecare) în 
parte (27). 


f) Capitolul 13 

În ierarhia darurilor lui Dumnezeu, mai mare dintre toate este 
dragostea (ayarn). Nu trebuie simplificată această noțiune de 
agape, şi nici redusă la un sentiment divin, în cele din urmă moral 
sau asemănător dragostei noastre omeneşti. Acest cuvânt 
desemnează o plenitudine: agape este propriu lui Dumnezeu Tatăl 
(cf. IH Corinteni 13, 13), şi îl regăsim, de asemenea, în forme 
paralele, în Epistola către Filipeni 2, 1: dacă este vreun îndemn în 
Hristos, dacă este vreo mângâiere a dragostei, dacă este vreo 
împărtăşire a Duhului. În gândirea Sfântului Pavel dragostea 
constituie lucrarea unică şi atotcuprinzătoare a Tatălui; El este, de 
asemenea, Cel care zideşte comunitatea euharistică. Se poate spune 
chiar că agape este Biserica, în sensul că ea constituie permanența 
Bisericii, culmea vieții în Duh, asemănarea cea mai înaltă cu 
Hristos, culmea lucrării, a „energiei” Tatălui. 


g) Capitolele 14 şi 15 

Darurile profeţiei sunt date pentru edificarea tuturor. Duhul 
Sfânt nu este un duh de neorânduială, ci este un duh supus el însuși 
Bisericii. Această realitate poate părea ciudată, dar ea ne arată că 
scopul darului Duhului este zidirea Bisericii. 

Capitolul 15 este o viziune asupra învierii generale. 
Dumnezeu se manifestă prin excelență în Cina euharistică, ce 
anticipează învierea finală a tuturor în Hristos. Căci precum în 
Adam toţi mor, aşa şi în Hristos toţi vor învia (22). Atunci când 
învierea morților se va împlini, Hristos va reda împărăţia lui 

Dumnezeu Tatăl, după ce va fi biruit toate stăpâniile, domniile şi 
puterile. 


Epistola către Efeseni 
Este bine să subliniem conţinutul hristologic şi eclesiologic 
totodată al acestei epistole, mai ales în primele două capitole. 


a) Capitolul 1 

Epistola este adresată sfinţilor şi credincioşilor întru Hristos 
Iisus. 

După formula de început, textul începe printr-o binecuvântare: 
Binecuvântat fie Dumnezeu şi Tatăl Domnului nostru lisus Hristos. 
În această formulă nu mai avem dezvoltată o eclesiologie locală, 
euharistică, într-o formă explicită. Găsim în plus, pe de-o parte, 
tema Bisericii ca popor, edificiu, templu, şi pe de altă parte, 
supremaţia lui Hristos: mai presus decât toată începătoria şi 
stăpânia şi puterea şi domnia (21). În finalul capitolului se spune: 
Și toate le-a supus sub picioarele Lui, şi mai presus de toate, l-a 
dat pe El cap Bisericii, care este trupul Lui, plinirea celui ce 
plineşte toate întru toți (22). Biserica este plenitudinea, împlinirea 
lui Hristos însuşi, ceea ce ar putea însemna că lucrarea lui Hristos 
ar fi incompletă fără instituirea Bisericii, care este altoită chiar pe 
Capul însuși. 


b) Capitolul 2 
Împreună cu Epistola către Coloseni, acest capitol vorbeşte 


` despre ceea ce s-ar putea numi natura cerească a Bisericii şi, prin 


urmare, a vieţii creştine în totalitatea sa. Voi cei ce eraţi morţi prin 
greşelile şi prin păcatele voastre. (1) Dumnezeu, bogat fiind în 
milă... (4) împreună cu El ne-a sculat și împreună ne-a aşezat 


Întru ceruri, în Hristos lisus (6). Sfântul Pavel nu disociază 


devenirea personală şi unică a lui Iisus, Capul, şi aceea a Trupului. 
Dacă Iisus a înviat şi S-a înălțat la ceruri, de-a dreapta Tatălui, în 
mod necesar Biserica este şi ea acolo, împreună cu El. Avem aici o 
eshatologie inaugurată. O caracteristică a eshatologiei ortodoxe 
este aceea că Biserica nu poate fi prezentată numai în drum spre, ci 
fiind deja în stare de slavă și de putere, de-a dreapta Tatălui. 
Această caracteristică eclesiologică va fi subliniată cu insistență în 

Epistola către Coloseni (capitolele 2 şi 3): Aşadar, dacă aţi inviat 
împreună cu Hristos, căutaţi cele de sus, unde se află Hristos, 
şezând de-a dreapta lui Dumnezeu (3, 1). Ne punem întrebarea la 
cine se referă oare acest „aţi? Este vorba despre fiecare în parte 
sau despre totalitatea celor care alcătuiesc Biserica ? Personal, aş 
da prioritate, pentru început, dimensiunii eclesiale: toţi împreună şi 
numai împreună putem fi considerați ca aparținând Trupului lui 
Hristos, ne putem considera ca fiind în acelaşi loc cu Domnul Iisus. 
În acelaşi loc, aşa cum spune Domnul în rugăciunea arhierească: 
voiesc ca unde sunt Eu, să fie împreună cu Mine (loan 17, 24). Nu 
este vorba despre un viitor îndepărtat, ci despre un prezent imediat. 

Inima Bisericii este acolo sus. Ea nu poate fi redusă la 
fenomenologia sa pământească. Desigur, această interpretare 
eclesiologică nu trebuie să excludă faptul că realitatea eclesială se 
asumă şi se realizează în cotidian. 

A doua parte a capitolului abordează tema împăcării, a 
reconcilierii. Prima reconciliere este cea dintre evrei şi păgâni. Este 
o noutate absolută şi de neimaginat chiar pentru iudeo-creștini. 
Este marea noutate pe care o aduce Sfântul Pavel, ca şi Sfântul 
Petru, atunci când îl botează pe Corneliu. Căci El este pacea 
noastră. El care a făcut din cele două — una, surpând peretele din 
mijloc al despărţiturii. Desfiinţând vrăjmăşia în trupul Său, legea 
poruncilor și învăţăturile ei, ca întru Sine, pe cei doi să-i zidească 
într-un singur om nou şi să întemeieze pacea (14-15). A doua 
reconciliere este cea cu Dumnezeu: Și să-i împace cu Dumnezeu pe 
amândoi, uniți într-un trup, prin cruce, omorând prin ea 
vrăjmăşia. Și venind, a binevestit pace... (16-17). Căci prin El 
avem și unii şi alţii apropierea către Tatăl, într-un Duh. Deci, dar, 
nu mai sunteţi străini şi locuitori vremelnici, ci sunteți împreună 
cetăţeni cu sfinţii și casnici ai lui Dumnezeu. Zidiţi fiind pe temelia 
apostolilor și a proorocilor, piatra cea din capul unghiului fiind 

` însuşi Iisus Hristos. Întru El, orice zidire bine alcătuită creşte ca 
să ajungă un locaş sfânt în Domnul. În care voi împreună sunteţi 
zidiţi, spre a fi locaş al lui Dumnezeu în Duh (18-22). Avem aici 
tema fundamentală a Bisericii ca edificiu, ca templu, piatra sa 
unghiulară fiind Iisus Hristos. 


£clesiologia Noului Testament 99 
PE A AARE 


c) Capitolul 5 

Sfântul Pavel reia imaginea Mirelui şi a Miresei, existentă 
deja în Vechiul Testament'. El dezvoltă această imagine şi în H 
Corinteni 11, 2. Este vorba despre o logodnă ce trebuie înţeleasă ca 
fiind a întregii Biserici. Numai la Sfântul Grigorie de Nyssa 
imaginea eclesială a Bisericii-Mireasă va căpăta o interpretare 
individualistă. 

Este tema cu care se încheie Apocalipsa: Și Duhul și mireasa 
zic: vino (22, 17). Taina Bisericii lasă loc acestei interiorități a 
Duhului, care invocă şi determină Biserica să cheme venirea lui 
Iisus. Dar alte imagini privilegiază unitatea Trupului cu Capul, a 
templului şi a lui Hristos. Este vorba despre o dublă epicleză: 
epicleza hristologică în Duhul Sfânt şi epicleza pnevmatologică în 
Hristos. Pe de-o parte, Hristos ne promite Duhul Sfânt, iar pe de 
altă parte, Biserica trăieşte în Duh şi aşteaptă venirea lui Hristos. 
Această afirmaţie este adevărată atât în viața eclesială, cât şi în 
viața noastră personală. 

„Un ultim fragment din această epistolă vorbeşte despre relaţia 
„cu Tatăl. Biserica fiilor nu are sens decât dacă în Duhul Sfânt şi 
prin Hristos se realizează înfierea noastră (cf. Romani şi Galateni). 
Prin Botez se realizează filiația noastră faţă de Dumnezeu: sunteți 
[...] casnici ai lui Dumnezeu (Efeseni 2, 19). 


Epistola către Coloseni ; 

Această epistolă revine asupra temei întâietătii lui Iisus şi a 
Trupului Său față de puterile cereşti. Este tema Înălţării la Cer. 
Sensul Înălţării în teologia ortodoxă este chiar acesta: Hristos a fost 
ridicat cu trupul Său deasupra îngerilor. Insistența asupra Înălţării 
este una dintre caracteristicile tradiţiei liturgice ortodoxe. În 
creştinismul occidental, dimensiunea ascensională a eclesiologiei 
Sau a hristologiei este mai puţin dezvoltată. 

Este exprimată aici întâietatea lui Hristos față de întregul 
Cosmos: întru El au fost făcute toate, cele din ceruri şi cele de pe 
Pământ, cele văzute şi cele nevăzute (1, 16). El este mai înainte 
decât toate și toate prin El sunt aşezate (|, 17). În El sălășluieşte 
toată plinirea (1, 19). Este reluarea sau anticiparea Prologului din 


| A se vedea N. Koulomzine, op. cit. 

Evanghelia de la loan: Toate prin El s-au făcut. Hristos este deci 
singura căpetenie adevărată a oamenilor şi a îngerilor. Noi înşine, 
îngropaţi fiind împreună cu El prin botez, cu El am şi înviat (2, 
12). Ştergând zapisul ce era asupra noastră [...] şi l-a luat din 
mijloc, pironindu-l pe cruce. Dezbrăcând (de putere) începătoriile 
şi stăpâniile, le-a dat de ocară în văzul tuturor, biruind asupra lor 
prin cruce (2, 14-15). 


d) Epistole către Bisericile din Asia Mică în Apocalipsă 

Cele şapte epistole ale Duhului către Bisericile din Asia Mică 
(şi către „îngerii” lor), față de care Sfântul Ioan avea grijă şi 
responsabilitate, conțin o doctrină pnevmatologică şi totodată 
hristologică foarte bogată. Este o viziune a liturghiei cereşti, a 
liturghiei trinitare. Această viziune se va completa la sfârșitul 
Apocalipsei cu cea a lerusalimului care coboară din cer: Şi am 
văzut cer nou şi pământ nou. Căci cerul cel dintâi şi pământul cel 
dintâi au trecut; şi marea nu mai este. Şi am văzut cetatea sfântă, 
noul Ierusalim, pogorându-se din cer de la Dumnezeu, gătită ca o 
mireasă, împodobită pentru mirele ei. Şi am auzit, din tron, un glas 
pulernic care zicea: „lată, cortul lui Dumnezeu este cu oamenii 
(Emanuel) şi El va sălăşlui cu ei şi ei vor fi poporul Lui şi însuşi 
Dumnezeu va fi cu ei. Şi va şterge orice lacrimă din ochii lor şi 
moarte nu va mai fi [...] căci cele dintâi au trecut” (Apocalipsa 
21, 1-4). S-ar putea adăuga şi lectura celei dintâi Epistole a 
Sfântului Apostol loan: este vorba aici despre agape şi despre 
împărtăşire (Kowov.a), doi termeni ce aparțin doctrinei trinitare, 
eclesiologice şi euharistice. 


€) Epistola Sfântului Apostol Iacov 

Potrivit părintelui Koulomzine!, această epistolă conţine o 
eclesiologie pre-paulină despre Poporul lui Dumnezeu în totalitatea 
sa, în sensul unui ansamblu de comunități legate de Ierusalim. 
Epistola începe astfel: Jacob [...] celor douăsprezece seminții, care 
sunt în împrăştiere, salutare. Împrăştiere, sau „diaspora”, se referă 
fie la creștinii de origine iudaică, fie la toți creştinii din mediul 


t Ibid. 

păgân. Această epistolă este, în întregul ei, o consolare pentru cei 
încercaţi. 


D Întâia Epistolă a Sfântului Apostol Petru 

Întâia Epistolă a Sfântului Apostol Petru este adresată 
Bisericilor din Asia Mică, asemenea epistolelor din Apocalipsă: 
Petru, apostol al lui lisus Hristos, către cei ce trăiesc împrăștiați 
printre străini, în Pont, în Galatia, în Capadocia, în Asia şi în 
Bitinia, aleşi după cea mai dinainte ştiinţă a lui Dumnezeu- Tatăl, 
şi prin sfinţirea de către Duhul, spre ascultare şi stropirea cu 
sângele lui lisus Hristos. După cea mai dinainte știință a lui 
Dumnezeu- Tatăl; expresia dublă Dumnezeu-Tatăl nu se găseşte 
niciodată la Sfântul Pavel; el spune numai „Dumnezeu”. Sfântul 
Petru simte nevoia de a completa. Menţionăm că în ultimele sale 
epistole pastorale, Sfântul Pavel îl va numi, de asemenea, pe lisus 
„Dumnezeu”. 

Regăsim în această epistolă tema sfințeniei: fiți şi voi înşivă 
Sfinţi în toată petrecerea vieţii. Căci scris este: „Fiţi sfinţi, pentru 
că Eu sunt Sfânt” (1, 16). Sfinţenia nu mai este doar o sfințenie 
eclesială, ci este, de asemenea, o sfințenie personală, realizată în 
viața creștinului. 

Este dezvoltată aici şi tema rugăciunii: Apropiaţi-vă de El, 
piatra cea vie, de oameni într-adevăr neluată în seamă, dar la 
Dumnezeu aleasă şi de preţ. Și voi înşivă, ca pietre vii, zidiţi-vă 
drept piatră duhovnicească, preoție sfântă, ca să aduceți jertfe 
duhovniceşti, bine-plăcute lui Dumnezeu, prin lisus Hristos. Pentru 
Că scris este în Scriptură: „lată, pun în Sion Piatra din capul 
unghiului, aleasă, de mare preţ, şi cel ce va crede în ea nu se va 
ruşina” (2, 4-6). Mai încolo el adaugă: Jar voi sunteți seminţie 
aleasă, preoție împărătească, neam sfânt, popor agonisit de 
Dumnezeu (2, 9). Sfântul Petru reia temele fundamentale din 
epistolele Sfântului Pavel, în mod particular teologia privitoare la 
Poporul lui Dumnezeu, ideea preoţiei universale a Bisericii, ca 
Popor sacerdotal în totalitatea sa. Nu trebuie individualizată preoția 
prea uşor, în sensul de „drept” al individului de a exersa această 
slujire în particularitatea sa. Preoția împărătească este sfințenia; 
hirotonia întregului popor pentru a aduce jertfe duhovniceşti. 
Avem de-a face aici cu o interiorizare a temei sacrificiului lui 

Hristos şi a Bisericii Sale: ofranda inimii şi jertfa duhovnicească, 
jertfă în duh şi în adevăr. 


g) Epistola către Evrei 

Această epistolă, mai ales în partea finală, reamintește că 
Biserica este în pelerinaj. Se regăsește aici tema înălțării, legată de 
cea a preoţiei împărătești a lui Hristos însuși. Ca „Arhiereu” lisus a 
intrat dincolo de catapeteasmă [... ] pentru noi ca înaintemergător 
(Evrei 6, 19-20). Acest termen leagă hristologia de Biserică. În 
tradiția creştină, titlul de înaintemergător (npoðpopnoc) este 
atribuit, în general, Sfântului loan Botezătorul. Dar în Epistola 
către Evrei acest titlu este atribuit Domnului Însuși. El ne 
aminteşte că lisus ne deschide calea: Mă duc să vă gătesc loc (loan 
14, 2). Lui Paul Evdokimov îi plăcea să vorbească despre Iisus ca 
înaintemergător al Duhului Sfânt!. Vă este de folos ca să mă duc 
Eu. Căci dacă nu Mă voi duce, Mângâietorul nu va veni la voi, iar 
dacă Mă voi duce, Îl voi trimite la voi (Ioan 16, 7). 

În concluzie, putem spune că de-a lungul parcursului nostru, 
ceea ce uimeşte este coerenţa intenţiei eclesiologice din Noul 
Testament. Această viziune impregnează profund epistolele 
Sfinților Pavel, loan şi Petru. Biserica este întemeiată pe taina lui 
Hristos şi pe lucrarea Sa mântuitoare. Ea este, totodată, reînnoită, 
„adunată” şi „împrăștiată” în suflarea şi puterea Duhului Sfânt. 
Acesta întemeiază toate harismele, altoiește toate slujirile şi 
diaconiile în unica slujire şi diaconie a lui Hristos, Slujitor al lui 
Dumnezeu şi Slujitor al oamenilor. Este același Duh al lui Hristos 
care în lisus Hristos realizează filiaţia eclesială față de Tatăl, unicul 
Izvor şi Dătător al energiilor şi harismelor. 


! P, Evdokimov, L'Esprit Saint dans la tradition orthodoxe, Paris, 1969. 


IV. Biserica şi eclesiologia de-a lungul tradiţiei 
creştine 


Spre deosebire de doctrina trinitară, de hristologie sau chiar de 
doctrina privitoare la Sfintele Taine, în literatura patristică greacă, 
acceptată în întreaga perioadă bizantină ca expresie supremă a 
tradiţiei bisericeşti, nu a existat, în general vorbind, nici o tratare 
sistematică a eclesiologiei, scrie părintele Jean Meyendorff. Însă 
aceasta nu înseamnă că anumiţi factori de viaţă creștină precum 
rânduiala bisericească, Tainele şi tradiţia, nu au ocupat un loc 
central în preocupările bizantinilor.! Ar fi inutil, laborios şi anost 
să încercăm prezentarea unui rezumat cronologic, pe autori, al 
învățăturii Sfinţilor Părinţi asupra tainei Bisericii, asupra 
structurilor sale sacramentale, asupra instituţiilor sale, asupra 
ierarhiei. Desigur, vom folosi în cele ce urmează învățătura 
Sfinţilor Părinţi şi, nu mai puţin, Noul Testament. Vom aborda 
câteva aspecte esenţiale ale conştiinţei Bisericii primare, chiar dacă 
vom reveni mai târziu cu o analiză mai detaliată. 


1. Identitatea Bisericii de-a lungul secolelor 

De-a lungul secolelor, Biserica moşteneşte conștiința 
Apostolilor de a fi Biserica şi Poporul lui Dumnezeu, identică sieşi, 
în timp şi în spaţiu. Ea este însufleţită de Duhul Sfânt, din generaţie 
în generaţie. Sfântul Irineu spune că nimic nu este adăugat şi nu s- 
a renunțat la nimic din învățătura apostolică. În Biserică se 
actualizează mereu taina trinitară a mântuirii lumii, pe care 
Biserica o afirmă, o manifestă, o comunică. În această concepție 
despre identitatea Bisericii de-a lungul secolelor, noțiunea însăși de 
tradiție eclesială, de succesiune apostolică, constituie o axă 
esenţială. Este mediul viu în care creşte Biserica, în care se 
formează canonul neo-testamentar, în care se dezvoltă cultul 
creștin sub formele şi în registrele cele mai variate. Această tradiție 


' Jean Meyendorff, Initiation à la Théologie Byzantine, Paris, 1975, p. 
107 [trad. rom. Al. I. Stan, Teologia bizantină, tendințe istorice și teme 
doctrinare, Editura Institutului Biblic, București, 1996, p. 107]. 


104 TAINA BISERICII 


apostolică nu poate fi redusă la o simplă normă juridică, la o 
transmitere formală a unei doctrine sau a unei succesiuni ierarhice 
a Apostolilor şi a episcopilor. Desigur, avem listele episcopilor, dar 
succesiunea apostolică este mult mai vastă, mai profundă şi mai 
interioară decât simpla transmitere a unei puteri episcopale prin 
intermediul hirotoniei. Tradiţia apostolică este înţeleasă dintr-o 
dată ca un act sacramental, ca o dimensiune a sfinţeniei Bisericii, 
coextensivă tainei înseşi a Bisericii. În această tradiţie eclesială, 
Duhul Sfânt este lucrător în persoane, în comunități, în actul 
transmiterii şi al primirii învățăturii de credință. Iar obiectul acestei 
transmiteri nu este nimic altceva decât plenitudinea mesajului 
evanghelic, care, aşa cum spunea Sfântul Irineu de Lyon, nu este 
nici diluat, nici adăugit de la o generaţie la alta: Primind deci 
această propovăduire şi această credinţă, Biserica, deși dispersată 
în lumea întreagă, le păstrează cu grijă, ca şi cum nu ar locui 
decât într-o singură casă. Toţi cred în acestea deopotrivă, ca şi 
cum nu ar avea decât un singur Suflet şi o aceeaşi inimă, şi ea le 
predică, îi învaţă şi le transmite într-un singur glas, ca şi cum nu 
ar avea decât o singură gură. [...] Ea nu este nici îmbogăţită prin 
cel care poate vorbi mult, nici sărăcită de către acela care poate 
vorbi mai puţin.! Noi păstrăm învăţătura pe care am primit-o de la 
Biserică; este ca o comoară prețioasă închisă într-un vas de preț. 
Duhul o întinereşte mereu, iar ea comunică tinerețea sa vasului 
care o conţine. Este darul lui Dumnezeu încredințat Bisericii. El 
comunică Duhul creaturii lui Dumnezeu; toate mădularele care 
participă aici sunt însufleţite, şi aici se află comuniunea cu 
Hristos, adică Duhul Sfânt, garanţie de-nestricăciune, temelie a 
credinței noastre şi scară care ne permite să urcăm la Dumnezeu,” 
spune Sfântul Irineu. 

Trebuie înțeles că aceste realități sau „însuşirile” Bisericii 
adică sobornicitatea, apostolicitatea, sfințenia, unitatea, nu sunt 
atribute secundare sau relative, ci ele ating însăși esența Bisericii, 
taina sa fundamentală. 


' Sf. Irineu de Lyon, Împotriva ereziilor 1, 10, 2. 
? Ibid., III. 24, 1. 


Biserica şi eclesiologia de-a lungul tradiției creştine 105 


2. Eclesiologie euharistică 

Există un consens în teologia ortodoxă modernă atunci când 
celebrarea euharistică şi liturgică a Bisericii în general este 
considerată ca locul prin excelență al manifestării sale, al epifaniei 
sale, al identității sale, momentul plenar şi privilegiat al existenţei 
sale. Această evidenţă luminează într-o nouă manieră scrierile din 
epoca ante-niceeană. Trilogia Biserică, Euharistie, episcop 
constituie modul de întrupare şi de prezență reală a tainei mântuirii 
în spaţiu şi în timp.! 

Noţiunea de prezenţă reală are o aplicare ce depăşeşte cu mult 
taina „transsubstanţierii”. Ea este „iconică” în episcop, el fiind în 
timpul celebrării euharistice „tipul” sau „figura” lui Hristos, într-un 
sens foarte real. Prin acțiunea permanentă a Duhului Sfânt în 
istorie, Biserica trece dincolo de realitatea omenească, sociologică 
şi istorică, devenind şi rămânând tot timpul înnoită, Trupul lui 
Hristos asupra căruia sălăşluieşte plenitudinea Duhului Sfânt, a 
harului şi a vieţii. Sfântul Pavel spune că întru El locuiește trupeşte 
(owua&rikwG) toată plinătatea zidirii (Coloseni i, 19; 2, 9). 
Termenul „somaticos” poate fi lărgit la ideea de Biserică-Trup 
(owna). Putem deci îndrăzni să spunem că plenitudinea 
Dumnezeirii, a Duhului Sfânt, a Harului dumnezeiesc, a Duhului 
Cincizecimii sălăşluieşte asupra Trupului lui Hristos, care este 
Biserica. Biserica, înțeleasă ca Trup al lui Hristos, este 
moştenitoare a acestui har. Mireasa, aşa cum spune Sfântul Pavel 
în Epistola către Efeseni, este prezentată ca slăviză, neavând pată 
sau zbârcitură, ori altceva de acest fel (Efeseni 5, 27). 

Dacă se pierde din vedere acțiunea permanentă a Duhului în 
Biserică, această dimensiune a Bisericii ca acţiune euharistică 
permanentă, atunci durata sfințitoare şi liturgică se reduce la o serie 
de momente punctuale şi izolate, iar credința se reduce la o 
doctrină, sau la o sumă de doctrine consecutive suprapuse, 
coexistente. Se poate vorbi atunci de coexistența eclesiologiilor sau 
de hristologii ale Noului Testament, dacă se pierde din vedere 
unitatea aceasta, care este unitatea Duhului Sfânt. 

Euharistia exprimă deci timpul puternic de identitate cu 
Domnul, preamărit cu, faţă către faţă şi în Trupul Său eclesial. 


! A se vedea în mod deosebit J. Meyendorff, op. cit., p. 274-280. 

Hristos este față către față cu Biserica Sa, dar şi în Biserica Sa. 
Biserica așteaptă, în Duhul Sfânt prezent în Biserică, venirea lui 
Hristos, fapt pentru care putem spune că Biserica din secolul XXI 
este identică, este aceeaşi cu Biserica din vremea Apostolilor. 

Euharistia nu îngăduie închiderea Bisericii într-o succesiune 
apostolică liniară pur temporală. Există o succesiune liniară: istoria 
creştină are un sens, ea este o istorie sacră, în care lucrează şi 
domneşte Duhul. Dar Biserica nu se limitează la o existență într-o 
succesiune liniară. Dimpotrivă, Euharistia permite şi presupune că 
fiecare moment al temporalităţii istorice a Bisericii, al succesiunii 
sale în timp, să fie epifania plenitudinii lui Hristos şi a vieții 
trinitare. Acesta este sensul pe care îl dăm noțiunii de Biserică 
catolică. În sens calitativ, ea este Biserica ce trăieşte în plenitudine, 
în aceeași plenitudine şi astăzi, din moment ce Liturghia este 
celebrată în comuniunea Bisericii apostolice. Centrul euharistic 
este, așadar, inima incandescentă a identităţii, a prezenţei, a 
manifestării Bisericii. Pornind de la acest centru, de la această 
celebrare, de la această taină, se realizează diversificarea slujirilor 
în jurul slujirii supreme şi centrale a episcopului. Vorbind despre 
episcop ca imagine a lui Dumnezeu Tatăl sau a lui Hristos (Sfântul 
Ignatie al Antiohiei), Sfinții Părinți nu vor ezita să opereze o 
identitate analoagă celei a Euharistiei, să indice în sacerdoțiul 
liturgic un model esențial al prezenţei lui Hristos în Biserică. 

Diversificarea slujirilor se face spontan, încă din primii ani ai 
vieţii Bisericii, din ziua Cincizecimii chiăr, în jurul funcției 
centrale a episcopului. Trebuie să vorbim despre episcopat imediat 
ce abordăm Euharistia ca temelie şi ca manifestare a Bisericii. 
Episcopatul apare foarte devreme în simbolistica şi în doctrina 
Sfinţilor Părinţi, ca imagine a lui Hristos, ori a lui Dumnezeu Tatăl, 
ca icoană sau loc al prezenţei reale, care nu se limitează doar la 
elementele Euharistiei, la pâine şi vin, ci care înseamnă că întreaga 
Biserică este chemată să devină Prezenţă reală, Trup al lui Hristos. 
Trimite Duhul Tău cel Sfânt peste noi şi peste darurile aduse aici 
[...] pentru ca să devenim un singur Trup într-un Singur Duh 
(Liturghia Sfântului Vasile cel Mare). 

Prezența reală a lui Hristos în Biserică se structurează şi se 
organizează în jurul episcopului. Sfântul Ignatie al Antiohiei îl 
compară pe episcop cu Hristos şi pe preot cu Apostolii. În 

Eubaristie, ca expresia plenară a vieţii Bisericii, prin oficiere, prin 
sfințirea Darurilor, prin Amim-ul rostit de către popor, prin 
împărtăşirea întregului popor!, poate fi depășită opoziţia între un 
cler şi un laicat ce se exclud reciproc. În epicleză, în sfințirea 
Euharistiei, se afirmă participarea întregului popor. Rugăciunea 
rostită de către preot este spusă la persoana întâia plural. Ar trebui 
precizat sensul acestei formulări: pluralul din epicleză se referă la 
preoții adunați în jurul Altarului sau la întreaga adunare a 
credincioşilor ? 

Poporul lui Dumnezeu este întotdeauna ierarhizat, dar într-o 
viziune unitară. Taina Bisericii, deplin realizată în Euharistie, 
depăşeşte dilema rugăciunii şi a răspunsului, a naturii şi a harului, 
a dumnezeiescului ca opus umanului, deoarece Biserica — Trupul 
lui Hristos — este tocmai comuniune a omului cu Dumnezeu, nu 
numai acolo unde Dumnezeu este prezent şi lucrător, ci şi unde 
omenitatea se face deplin „acceptabilă lui Dumnezeu”, deplin 
adecvată planului iniţial al lui Dumnezeu. [...] Astfel, toţi creştinii, 
inclusiv episcopul sau preotul, luaţi în parte, nu sunt altceva decât 
nişte păcătoşi, ale căror rugăciuni nu Sunt ascultate în chip 
obligatoriu, dar când sunt adunați laolaltă în numele lui 
Hristos, ca „Biserică a lui Dumnezeu”, ei sunt parte din Noul 
Legământ, faţă de care Dumnezeu s-a angajat pentru totdeauna 
prin Fiul Său şi prin Duhul Sfânt. Ca împărtăşire divino-umană şi 
ca „sinergie ”, Euharistia este o rugăciune adresată „în Hristos” 
Tatălui, şi împlinită prin pogorârea Duhului Sfânt. Epicleza, deci, 
este plinirea lucrării euharistice, tot aşa cum Cincizecimea este 
plinirea unei „iconomii ” dumnezeiești a mântuirii. 


În fine, Taina Euharistiei depăşeşte opoziția dintre Biserica 
locală şi Biserica universală. Biserica locală nu este parte dintr-un 
tot, care nu ar fi adevărată şi autentică decât în totalitatea sa. 
Biserica locală este deplinătatea Împărăției anticipate şi 
manifestate în Trupul lui Hristos, trăită în comuniune. Prin urmare, 


! O Liturghie în care poporul nu se cuminecă este o Liturghie adevărată, 
dar trunchiată. În Ortodoxie suntem datori să precizăm poziţia noastră în 
această problemă. 

ag. Meyendorff, op. cit. [trad. rom. p. 275 — 276). 

episcopatul este considerat mai întâi ca funcție sfințitoare, ca şi 
condiţie necesară celebrării Bisericii ca mister, şi din această 
funcţie sfințitoare decurg toate celelalte aspecte ale funcţiei sale: 
pastoral, didactic sau administrativ. Această reamintire a normelor 

"permanente ale structurilor Bisericii este importantă chiar dacă în 
practică o astfel de viziune a unei eclesiologii euharistice veritabile 
este contrazisă, chiar şi atunci când colegialitatea profundă a 
Bisericii este zdrobită şi când Biserica pare să se reducă la structuri 
administrative omenești: normele teologice şi bisericeşti esenţiale 
au fost reafirmate ori de câte ori au fost atacate direct şi, astfel, au 
continuat să fie o parte esențială a ceea ce — pentru bizantini — era 
tradiţia Bisericii universale. 

Toate acestea înseamnă că în istorie Duhul Sfânt este lucrător 
nu numai în Biserică, ci şi faţă de Biserică. La fel cum am evocat 
mai înainte dubla relație cu Hristos, pe care Îl invocăm pe de-o 
parte, dar care, pe de altă parte, este în noi ca şi Cap al Trupului 
Său mistic. De asemenea, putem spune că Duhul Sfânt este 
întotdeauna în Biserică, fiindu-i coeziunea şi unitatea, dar că, în 
același timp, El vine peste Biserică şi vorbeşte Bisericilor. Duhul 
Sfânt ridică în Biserică sau față de Biserică voci profetice. Ne 
aflăm în fața unei probleme foarte delicate: în ce măsură 
profetismul există permanent în Biserică? În ce măsură Duhul 
Sfânt continuă să cheme Biserica la fidelitatea sa cea dintâi ? 
Comunitățile noastre sunt totodată locul prezenței şi al lucrării 
Duhului Sfânt, dar sunt, de asemenea, locuri în care se manifestă 
încetineala şi păcatul, care compromit viziunea despre puritatea 
chipului şi a veşmântului Miresei lui Hristos. De aceea trebuie să 
găsim un limbaj pentru a vorbi despre Duhul profetic care se 
exprimă prin Biserică, prin sfinți, dar care vorbeşte totodată 
Bisericii. 


3. Ortodoxia 

Ortodoxia este una dintre exigenţele esențiale ale Bisericii: 
este puritatea credinţei, a doctrinei în fața pericolului permanent, 
tot timpul ameninţător şi mereu renăscând, al ereziilor, al gnozei 
etc. S-a vrut uneori să se opună preocupării pentru ortodoxie a 


! J. Meyendorff, op. cit. (trad. rom. p. 280]. 

Sfinților Părinţi un fel de prospețime doctrinară a Noului 
Testament. Desigur, nu este loc pentru o astfel de experienţă, 
deoarece Noul Testament conţine deja exigenţa de puritate a 
doctrinei. Găsim în Noul Testament semnalate primele deviații de 
la credința creştină. În I loan 2 de pildă, întâlnim tema minciunii şi 
a adevărului: cercetaţi duhurile [...] fiindcă mulţi prooroci 
mincinoși au ieşit în lume (I loan 5, 21). Sfântul Pavel avertizează 
împotriva falşilor învățători. Eroarea a pătruns în Biserici aproape 
imediat după întemeierea lor, răspândindu-se în acestea ca un 
venin subtil şi sfărâmându-le fără milă unitatea.’ 

Astfel, basmelor vătămătoare ale iudaismului şi ale unui 
iudeo-creştinism eterodox, Sfântul Ignatie al Antiohiei le opune 
regula credinţei în formule stereotipe şi deja fixate prin utilizarea 
lor în Liturghie şi la Botez: Fiţi surzi, dar, când cineva vă vorbeşte 
“altceva decât despre lisus Hristos, Cel din neamul lui David, Cel 
din Maria, Care cu adevărat s-a născut, a mâncat şi a băut, Care 
cu adevărat a fost prigonit pe timpul lui Pilat din Pont, Care cu 
adevărat a fost răstignit şi a înviat în văzul celor cereşti, al celor 
pământeşti şi al celor de desubi. Care cu adevărat a înviat din 
morți, înviindu-L pe El Tatăl Lui; după asemănare, Tatăl Lui ne va 
învia în lisus Hristos şi pe noi, care credem în El, fără de care nu 
avem viaţa cea adevărată. 

Dacă, după cum Spun păgânii, adică necredincioşii, Hristos a 
Pătimit în aparenţă — ei trăind în aparenţă — pentru ce port eu 
lanţuri, pentru ce doresc să mă lupt cu fiarele ? Deci, degeaba 
mor. Spun eu oare minciuni despre Domnul ? Sfântul Ignatie scrie 
aici îinpotriva dochetismului, curent ai cărui aderenți susțineau că 
Întruparea nu s-a produs decât în aparență: Slăvesc pe Iisus Hristos 
Dumnezeu, Care v-a înţelepțit aşa. Am înţeles că aţi ajuns 
desvârşiţi în neclintită credinţă, ca şi cum aţi fi pironiţi cu trupul şi 
cu sufletul, în Crucea Domnului lisus Hristos şi întăriţi în 
dragoste, în sângele lui Hristos, plini de credință în Domnul 


! G. Bardy, La théologie de l'Eglise de Saint Clément de Rome à saint 
Irénée, Paris, 1945, p. 31. 

Sfântul Ignatie al Antiohiei, Către Tralieni, IX şi X | trad. rom. în 
« Scrierile Părinților Apostolici », P.S.B. 1, Editura Institutului Biblic, 
Bucureşti, 1979, p.172]. 

nostru, Care cu adevărat este „din neamul lui David după trup”, 
[...] nu cum spun unii necredincioşi, că a pătimit în aparenţă, ei 
existând în aparenţă, şi, precum gândesc, așa li se va şi întâmpla, 
că sunt fantome şi draci. 

De asemenea, Sfântul Ignatie cere evitarea ereticilor: Dar 
vreau să vă feresc de fiarele cele cu chip de om, pe care nu numai 
că nu trebuie să-i primiţi, dar, dacă e cu putinţă, nici să vă întâlniți 
cu ei, ci numai să vă rugaţi pentru ei, poate se vor pocăi, lucru 
greu insă? 


Aceste formule folosite de către Sfântul Ignatie sau de către 
Sfântul Irineu vor deveni ulterior mărturisiri de credință rostite la 
Botez. Sfântul Irineu vorbeşte adeseori despre credinţa autentică şi 
despre Tradiția apostolică a Bisericii. Gândirea sa poate fi 
rezumată în câteva puncte fundamentale, centrate în jurul credinței 
în adevărul doctrinei şi al ortodoxiei’: 

a) Credinţă înseamnă propovăduirea Apostolilor, Tradiţia 
Apostolilor pe care Biserica a primit-o şi pe care o transmite.“ În 
această propovăduire a Apostolilor se manifestă succesiunea 
apostolică a episcopilor, ca lanţ vizibil în Biserica harismatică care 
este Biserica Duhului Sfânt. 

b) Această propovăduire şi această credință apostolică se 
identifică cu mărturisirea de credință rostită de către catehumeni 
înaintea Botezului, mărturisire de credință celebrată în rugăciunea 
euharistică a Bisericii. Există un paralelism profund între simbolul 
de credință şi rugăciunea euharistică propriu-zisă. Botezul şi 


! Idem, Către Smirneni | şi II, în « Scrierile Părinților Apostolici », P.S.B. 
1, Editura Institutului Biblic, Bucureşti, 1979, p. 182. 

2 Ibid., p. 183. 

3 Cf. Atanase Yevitits, Eglise, orthodoxie et eucharistie chez St. lrenee, în 
Parole et Pain, ur. 4, 1970, p. 267 — 286. 

4 Cf. Sf. Irineu de Lyon, Împotriva ereziilor, II], 3, 3. 

` Ibid., IV, 32, 1. 

€1bid.,1,9,4. 

A se vedea studiul nostru, Confession de foi trinitaire et 
consecrations baptismales et eucharistique dans les premiers siècles, 
în vol. La liturgie, expression de la foi (Conferences Saint-Serge, 
1978), Roma, 1979, p. 57 — 74. 

Euharistia şi, prin ele, toate riturile sacramentale şi liturgice, ocupă 
un loc central în problema succesiunii apostolice. În Euharistie şi 
în pregătirea pentru Botez se transmite regula nealterată a 
Adevărului, pe care Euharistia o descoperă în cel mai înalt grad. 
Euharistia confirmă credința noastră, aşa cum credinţa noastră 
confirmă Euharistia, afirmă Sfântul Irineu.! 

c) Această credință adevărată şi mântuitoare, conținută în 
simbolul de credință rostit la Botez, transmisă prin Apostoli, 
formulată de către Sinoade, propovăduită de către ierarhie, 
reprezintă cuvintele vii ale Domnului, rezumatul viu al Evangheliei 
Sale şi al întregii Sale lucrări mântuitoare.? Altfel spus, credința 
Bisericii este chiar taina lui Hristos, dogma hristologică şi trinitară 
de care se vor sfărâma de-a lungul secolelor valurile ereziilor. 
Obiectul credinței este taina lui Hristos. Nu există altul decât 
această taină, care se transmite la toate nivelurile tradiției creştine: 
doctrina, Sinoadele, Liturghia, Sfintele Taine, poezia, iconografia. 

Ortodoxia structurează existențele noastre. Ea este inseparabilă 
de sfinţenie şi inseparabilă de iubire. Ortodoxia este întotdeauna 
mai vastă decât doctrina. Soarele lui Dumnezeu străluceşte asupra 
celor buni şi asupra celor răi, asupra fariseilor şi a. vameşilor, a 
ortodocșilor şi a ereticilor. Ortodoxia este neîncetat în apărare, 
întotdeauna mărturisitoare, aprofundând taina lui Hristos pe care 
Sinoadele sau Sfinţii Părinţi au formulat-o într-un mod ireversibil. 
Ca parte constitutivă de temelie a Bisericii, Sinoadele sunt „bunuri 
câştigate pentru totdeauna”. Ortodoxia credinţei este inseparabilă 
de viaţă sau de „ortopraxie”. Această afirmație este adevărată 
pentru fiecare persoană la fel ca şi pentru Biserică. Ortodoxia 
merge împreună cu sfințenia. Dacă relativizăm ortodoxia, Biserica 
se prăbușeşte. Este o constantă a conștiinței Bisericii Ortodoxe. De 
aceea, termenul de „ortodoxie” este atât de central în înţelegerea 
tainei Bisericii. 


: Sf. Irineu de Lyon, Împotriva ereziilor, IV, 18, 5. 
Ibid., IV, 35, 4. 

4. Harisme şi ierarhie! 

A vorbi despre harisme în Biserică nu înseamnă a face doar 
muncă de istoric, ci înseamnă să abordăm un aspect mereu actual, 
şi aceasta mai cu seamă în vremea noastră, când Bisericile, mai 
ales cele occidentale, sunt interpelate de mișcările harismatice. 
Aşadar, este important să se precizeze doctrina Bisericii Ortodoxe 
privitoare la harisme şi să se vadă care este locul lor în Biserică, iar 
pentru precizarea acestui loc trebuie să urcăm până la întemeierea 
Bisericii”. 

A vorbi despre Duhul Sfânt nu înseamnă a ne referi doar la 
Sfânta Treime, ci a vorbi despre experienţa sensibilă, trăită, a 
Duhului Sfânt în Biserică şi în lume. Biserica primară nu 
teologhisea; ea trăia în Duhul Sfânt. Era, cum spune părintele 
Meyendorff, o teologie a experienţelor, o teologie trăită. 

viața Bisericilor apostolice, slujirile ierarhice şi harismele 
nu pot fi disociate. Nu există funcţii şi slujiri care nu sunt 
harismatice (a se vedea I Corinteni). Totuşi, încă din vremea în 
care a fost scrisă Epistola întâia a Sfântului Pavel către Corinteni, 
se pare că mulțimea darurilor Duhului ridica anumite probleme. 
Sfântul Pavel nu contestă autenticitatea darurilor, el însuşi fiind un 
purtător şi un beneficiar. Dar el se străduieşte să le raporteze la 
Hristos: nimeni, grăind în Duhul lui Dumnezeu nu zice: Anatema 
fie lisus ! — tot aşa nimeni nu poate să zică: Domn este lisus — 
decât în Duhul Sfânt (I Corinteni 12, 3). De altfel, Duhul lui 
Hristos transcende darurile duhovniceşti, ce nu trebuie căutate ca 
atare. Experiențele harismatice individuale căutate pentru ele însele 
devin un soi de lăcomie, de senzualitate spirituală. În fine, Sfântul 
Pavel readuce toate darurile duhovniceşti la folosul de obşte, la 
edificarea Trupului lui Hristos şi le subordonează darului suprem 
care este Dragostea (I Corinteni 13). Spunând acestea, Sfântul 
Pavel nu se ridică împotriva harismelor. Înzestrat el însuși cu 
haruri şi cu viziuni dintre cele mai înalte, Sfântul Pavel spune: 
Duhul să nu-l Stingeți (I Tesaloniceni 5, 19 — 20), cu duhul fiţi 


1 A se vedea pentru întregul capitol lucrarea lui G. Bardy: La théologie de 
l'Eglise, de Saint Clement de Rome à Saint Irénée, ed. cit. 

2 R. Laurentin Pentecâtisme chez' les catholiques, 1974; părintele Y. 
Congar, Je crois en l'Esprit Saint, Cerf, Paris, 1979. 

fierbinţi (Romani 11, 12). Apoi recomandă: Toate să le încercaţi; 
ţineţi ce este bine (I Tesaloniceni 5, 21). 

: Primii urmaşi ai Apostolilor se consideră şi ei inspirați şi 
purtători de Duh Sfânt. Sfântul Clement al Romei are această 
convingere: Ne veţi pricinui bucurie şi veselie de veţi asculta de 
ceea ce vă scriem prin intermediul Duhului Sfânt.! Succesiunea 
apostolică presupune în mod necesar o succesiune a inspirației, a 
pecetei Duhului Sfânt în ceea ce Sfântul Irineu va numi mai târziu 
harisma Duhului, harisma Adevărului, o harismă care este proprie 
episcopului. 

Sfântul Ignatie al Antiohiei gândește multe despre 
Dumnezei?; el poate înţelege cele cerești, ierarhia îngerilor, cetele 
stăpâniilor, cele văzute şi cele nevăzute. ? Patimile mele pământeşti 
au fost răstignite, o apă vie murmură în mine: Vino spre Tatăl. 

Sfântul Policarp al Smirnei află, printr-o revelaţie, felul morții 
care îl aşteaptă. Meliton de Sardes a trăit în Duhul Sfânt şi a scris o 
carte depre profeţii. Hermas, în lucrarea sa simbolică, mistică şi 
criptică despre Biserică, Păstorul, descrie descoperiri duhovniceşti 
care revelează natura profundă a Bisericii. 

Didascalia pune problema locului harismaticilor itineranți, a 
căror autenticitate trebuia verificată. Trebuie să fie primiţi, ascultați 
ca şi Domnul, aplicându-le în acelaşi timp criterii stricte de 
discernământ, care sunt tot atâtea măsuri de precauţie. În ciuda 
primirii onorabile care se face profeților, aceştia rămân tot timpul 
personaje suspecte. 

Sfântul Iustin recunoaște că numeroşi creştini sunt purtători ai 
Duhului. Pentru el, permanența harismelor în viața Bisericii după 
Cincizecime este o dovadă a autenticității creştinismului: Putem 
vedea încă în zilele noastre printre noi femei şi bărbaţi ce au darul 
Duhului lui Dumnezeu. Până în prezent darul proorociei nu ne-a 
fost luat.5 A vorbi astfel înseamnă a spune că faptul acesta a 
devenit excepțional. 


, 1 Corinteni 63, 2. 
A Tral. 4, 1. 
Tral. 5, 2. 
* Rom. 7,1. 
52 Apol. VI, 4-6. 

Nu există opoziţie între viața harismatică a Bisericilor şi rolul 
episcopilor. Aceştia din urmă continuă să fie consideraţi înainte de 
toate ca oameni duhovniceşti înzestrați cu credință şi cu 
discernământ. Este marea idee a Sfântului Irineu de Lyon care 
definește episcopii sau presbiterii ca fiind cei ce au primit garanţia 
Duhului şi care se conduc drept în toate, pe aceștia Apostolul 
numindu-i, pe bună dreptate, duhovniceşti.! Lor le este datorată 
ascultarea, căci prin succesiunea episcopatului ei au primit 
„harisma sigură a adevărului” (charisma veritatis certum). Avem 
aici o lămurire foarte prețioasă, pe de-o parte, asupra succesiunii 
episcopale (Sfântul Irineu dă lista episcopilor care s-au succedat în 
scaunele episcopale cele mai importante, mai ales în cel de la 
Roma), iar pe de altă parte, asupra învățării adevărului în relație cu 
succesiunea apostolică. lată deci o dimensiune harismatică a 
episcopatului, înţeleasă într-o manieră mai generală, a tuturor 
slujirilor ierarhice. În Biserică, niciodată nu se poate face o 
opoziție tranșantă între ierarhia instituțională şi darurile 
harismatice. Aceasta pentru că Biserica este prin excelență /ocul în 
care Duhul Sfânt acţionează şi inspiră: Este darul lui Dumnezeu 
încredinţat Bisericii. El împărtăşeşte creaţiei lui Dumnezeu Duhul 
Sfânt, în aşa fel că toţi cei care participă aici sunt însuflețiţi şi aici 
se află comuniunea lui Hristos, adică Duhul Sfânt, garant al 
incoruptibilităţii, temelie a credinţei noastre, scară pe care se 
poate ajunge la Dumnezeu. Căci este scris: „În Biserică a stabilit 
Dumnezeu apostoli, prooroci şi învățători” şi toată lucrarea 
Duhului. Aceia care nu aparţin Bisericii nu participă la aceasta, şi 
se lipsesc de viaţă prin gândurile lor perverse şi prin faptele lor 
rele. Unde este Biserica, acolo este Duhul lui Dumnezeu. Dar 
acolo unde este Duhul lui Dumnezeu, acolo este Biserica şi tot 
harul şi Duhul este Adevăr. [...] De asemenea, cei care nu 
participă la aceasta nu primesc de la sânul matern (al Bisericii) 
hrana vieţii, nu beau din izvorul curat ce se revarsă din Trupul lui 
Hristos, ci ei îşi scobesc în pământ bazine şi beau de acolo apă 
mocirloasă; ei resping credinţa Bisericii care i-ar putea îndruma 
şi Duhul care i-ar învăța? 


! Sf. Irineu de Lyon, Împotriva ereziilor V, 8, 2. 
2 Ibid., III, 24, 1. 

Se observă astfel că toți membrii Bisericii au parte de Duhul 
eshatologică. Toate slujirile sunt transformate în Biserică prin 
intervenția Duhului Sfânt; cei care nu intră în Biserică nu au parte 
de Duhul Sfânt. 

Este limpede că în toate aceste scrieri ale perioadei post- 
apostolice, harismaticii sunt respectați ca purtători privilegiați ai 
Duhului Sfânt, dar Biserica le aplică discernământul duhovnicesc 
prin intermediul ierarhiei stabilite. 

La sfârşitul secolului al II-lea apare un fenomen nou, care 
pune în discuţie problema harismelor. Este vorba despre 
_ montanism, o erezie în întregime spirituală, care a provocat un 
conflict în viaţa Bisericii. Această situaţie se poate asemăna cu cea 
de astăzi. Montanismul este o tendință spirituală puritană, care a 
luat naștere în Frigia, în jurul unor „prooroci” sau chiar „Hristoşi”, 
printre care şi un anume Montan, care dă numele său sectei. În 172 
izbucneşte prima scânteie. 

Montanismul se răspândeşte în Frigia, Siria, Galatia și Tracia. 
În locul unei supuneri oarbe față de o autoritate ierarhică ce se 
ocupa uneori de fleacuri şi care era mediocră din punct de vedere 
uman, montanismul punea ascultarea față de însuşi Duhul Sfânt, 
care Își manifesta prezența prin tot felul de semne. Montanismul 
înlocuia vulgaritatea şi banalitatea vieţii cotidiene cu o chemare 
necontenită la desăvârşire, la renunţarea la căsătorie, la vinderea 
tuturor bunurilor în favoarea săracilor, cu dorința arzătoare de 
martiriu, cu așteptarea exaltată a sfârşitului lumii şi a celei de-a 
doua veniri a Domnului. Acesta era idealul care îi inspira, pe care îl 
prezentau auditoriului lor şi pe care îl trăiau în viața lor. Cum să nu 
fi urmat cu entuziasm predicatori atât de generoşi ?! 

Celsus, cel împotriva căruia a scris Origen şi care a trăit, de 
asemenea, în secolul ÎI, a cunoscut în Fenicia şi în Palestina 
prooroci pe care îi descrie în textele sale. Sfântul Ipolit al Romei 
relatează, de asemenea, întâmplări foarte curioase. Unii episcopi au 
fost victime ale propriilor iluzii și au antrenat după ei numeroşi 
credincioşi. Unul dintre ei, în Siria, îi convingea pe fraţii săi să 
plece în deşert pentru a-l întâlni pe Hristos. Aceştia s-au pierdut 


1 Cf. G. Brady, op. cit. 

rătăcind prin munţi şi mai trebuia puţin ca guvernatorul să îi 
aresteze şi să-i condamne la moarte ca tâlhari. Din fericire, s-a 
întâmplat ca soția guvernatorului să fie creștină şi, la rugămintea 
sa, el a aranjat lucrurile în așa fel că a evitat orice persecuție 
împotriva lor. 

O dată cu Tertulian în Africa, găsim în cercurile montaniste 
prima teorie asupra Bisericii. El o numeşte Biserica Duhului Sfânt. 
Această Biserică este în totalitate opusă doctrinei tradiționale. 
Puțin câte puţin, Tertulian o formulează în lucrările sale, 
dezvoltând toate consecinţele. 

De virginibus velandis este o lucrare pre-montanistă. Aprigul 
polemist începe prin a admite posibilitatea unei evoluții, a unui 
progres în domeniul disciplinei: Regula credinței rămânând 
stabilă, restul, ce se raportează la disciplină şi la purtare, admite 
noutatea, adică îndreptarea prin chiar aceea că harul lui 
Dumnezeu lucrează şi sporește până la sfârşit. Domnul a trimis de 
fapt pe Mângâietorul pentru ca treptat (mediocritatea omenească 
neputând înţelege totul deodată) disciplina să primească o 
direcţie, pe care ea şi-o ordonează şi să fie condusă la 
desăvârşirea sa prin Duhul Sfânt, acest vicar al lui Hristos.’ 
Tertulian îl numeşte pe Duhul Sfânt vicar al lui Hristos. El merge 
mai departe şi afirmă că, după Hristos, Mângâietorul este singurul 
stăpân vrednic de acest nume şi că trebuie astfel cinstit, pentru că 
Acesta nu vorbeşte de la El, ci doar ceea ce Hristos Îi poruncește. 
Hristos este înaintemergătorul, pentru că El singur este succesorul 
lui Hristos. 

În opera ulterioară, De Fuga, la fel ca în aceea despre post (De 
Jejunio), cuvintele sale sunt mai violente: el atacă episcopii dacă 
nu pentru doctrina ior, pentru conduita lor, şi le batjocoreşte 
autoritatea. Cum vor asculta creştinii de conducători care nu găsesc 
nimic mai bun de făcut decât să o ia la fugă în vremea 
persecuțiilor? Trebuie spus că şi Sfântul Ciprian al Cartaginei a 
fugit la început şi numai când a fost descoperit şi-a mărturisit 
credinţa. Sfinţii Părinţi recomandau să nu se expună nimeni ca un 
temerar pericolului apostaziei din cauza persecuțiilor şi a torturii. 
În aparență, continuă Tertulian, apostolii nu au întemeiat şi, în 


l Tertulian, De virginibus velandis § 1. 

clarviziunea lor, nu au organizat episcopatul decât pentru a 
permite episcopilor să se bucure în siguranță de veniturile diocezei 
lor, sub pretext că o administrează. Şi când episcopii rânduiesc 


_ posturi, nu se poate crede că o fac cu premeditare, pentru a 


câştiga bani ? [...] Ei vor să pună limite chiar la lucrarea lui 
Dumnezeu Însuşi, indicându-i domeniile în care Duhul Sfânt va 


- putea exersa intervenția Sa; ei vor să limiteze Duhul între granițe 


definite şi indică limitele dincolo de care Îi va fi interzis să fixeze 


` reguli de conduită pentru episcopi. Cu atât mai rău pentru ei, care 


îl resping pe Mângăietorul, purtător a tot adevărul, dacă ei s-au 
încurcat în tot felul de întrebări.! 

Să menţionăm, în fine, ultima sa lucrare, De pudicitia, în care 
pune problema dacă Biserica are puterea de a ierta păcatele. Da, 
acceptă el, însă după Petru, această putere de a lega şi a dezlega va 
aparține oamenilor înduhovniciți, apostolilor şi proorocilor, ţinând 
seama că în Biserică este prezent și lucrează cu adevărat şi în mod 
esențial Duhul Sfânt însuși, ca şi Treimea unei Dumnezeiri unice, 
Tatăl, Fiul şi Duhul Sfânt. De aceea Biserica va ierta păcatele, dar 
ea nu o va face decât printr-un om însufleţit de către Duhul Sfânt, 
şi nu prin Biserică, înţeleasă ca o colecţie de episcopi. În Biserică, 
el opune omul duhovnicesc tuturor episcopilor adunați împreună. 
Căci este dreptul suveran al Domnului, nu al slujitorului Său, este 
dreptul lui Dumnezeu însuși şi nu al preotului. Ce loc rămâne deci 
pentru ierarhie, ce rol au episcopii, preoţii, diaconii într-o Biserică 
întru totul duhovnicească ? Tertulian, care altă dată a avut grijă să 
apere drepturile clerului, nu ezită acum să le suprime existența. 
Aceasta aminteşte anumite trăsături ale protestantismului şi ale 
Reformei. Chiar laici, nu suntem noi cu toții preoţi ? Este scris: El 
ne-a făcut preoți ai Împărăției lui Dumnezeu Tatăl. Între cler şi 
laici diferența constă, în prezent, în investitura Bisericii, care îi 
onorează pe unii cu o întâietate. Unde nu mai este nici adunare, 
nici întâietate, voi aduceţi jertfe, botezați, sunteți preoți pentru voi 
înşivă cu drept deplin. Dar acolo unde se găsesc reuniți trei 
credincioşi, fie ei şi laici, acolo este Biserica [...] Dacă nu sunt toți 
obligaţi la monogamie, de ce membrii clerului să fie ? Ar trebui 


| Idem, De Fuga $ 1. 

constituit pentru recrutarea clerului un ordin de credincioşi 
monogami ?! 

Pe scurt, trebuie ca toți credincioşii să aibă parte de inspirația 
Duhului Sfânt. Cei mai mulți oameni îl cunosc pe Dumnezeu prin 
intermediul viziunilor. Tertulian era în legătură cu o femeie pioasă 
care în timpul rugăciunii duminicale era răpită în duh, vorbea cu 
îngerii sau cu Domnul însuşi, vedea şi auzea lucruri ascunse. 
Astfel, pentru el Biserica ierarhică termină prin a se dizolva într-o 
comunitate de vizionari care au toți aceleași drepturi şi care merită 
toți aceeași încredere. 

Desigur, Biserica va afirma tot timpul echilibrul sănătos între 
prezența Duhului Sfânt şi unitatea în jurul episcopului în 
Euharistie, în mărturia adevăratei credinţe. Ipolit spune: Duhul face 
roade în cadrul adunării creștinilor. 

În secolul III se va relua această problematică a Bisericilor 
celor puri faţă de cea a păcătoşilor. Regăsim, chiar la Roma, un 
conflict între rigorismul Sfântului Ipolit şi prudența pastorală a 
papei Calist, de asemenea, între Biserica din Cartagina şi cea de la 
Roma în vremea Sfântului Ciprian. Problema era de a şti dacă pot 
fi reprimiţi în Biserică apostaţii, în ce mod pot fi ei iertați şi dacă 
trebuie botezați din nou. 

Voi încheia acest capitol despre locul harismelor în Biserică 
prin câteva citate din Sfinții Părinţi care au vieţuit în secolul al IV- 
lea, adică în perioada de înflorire a epocii constantiniene. 

În catehezele sale mystagogice, Sfântul Chiril al Ierusalimului 
afirmă că prin Sfântul Mir toţi creştinii primesc Duhul Sfânt. Tot 
sufletul creștin e sfințit prin Duhul Sfânt dătător de viață? Este 
doctrina obişnuită despre Botez, potrivit căreia Duhul Sfânt 
lucrează înainte şi în timpul Botezului, al Mirungerii şi al 
Euharistiei. Este darul obișnuit şi comun al Duhului Sfânt pentru 
întreaga Biserică. 

În Tratatul despre Duhul Sfânt, Sfântul Vasile spune: Unirea 
intimă a Duhului cu sufletul (nu constă) într-o apropiere în spaţiu 
pentru că, cum s-ar putea apropia cel trupesc de cel netrupesc ? — 
ci în abținerea de la păcate, care ulterior adăugate sufletului, 


! Idem, De monogamia $ 12. 
? Sfântul Chiril al Ierusalimului, Cat. Myst. III, 3. 

datorită iubirii de trup, l-au înstrăinat de intimitatea lui 
Dumnezeu. [...] Duhul însă strălucind, precum străluceşte soarele 
înaintea ochiului curat, îi va arăta acestuia în el însuşi imaginea 
Celui nevăzut. [...] Prin Duhul, inimile se înalță, cei neputincioşi 
sunt conduşi de mână, cei ce sunt pe calea virtuţii se desăvârșesc. 
Luminând pe cei care S-au curăţit de orice pată, ii arată 
duhovniceşti, datorită comuniunii cu El. Şi după cum (se întâmplă 
cu) corpurile strălucitoare şi cu cele transparente, că atunci când 
o rază cade peste ele devin mai strălucitoare şi altă strălucire 
porneşte din ele, la fel se întâmplă şi cu sufletele purtătoare şi 
iluminate de Duhul, ele insele devin duhovnicești şi răspândesc 
altora harul. Urmare a acestui fapt este prevederea celor viitoare, 
tâlcuirea tainelor, cunoaşterea celor ascunse, harismele, viaţa 
cerească, convieţuirea cu îngerii, bucuria fără margini, rămânerea 
permanentă (în comuniunea) cu Dumnezeu.! 

În cel de-al cincilea Discurs teologic, Sfântul Grigorie 
Teologul vorbeşte despre Duhul Sfânt şi despre numele Duhului 
Sfânt: Duhul Sfânt ia parte la toate lucrările lui Dumnezeu; El se 
împarte în limbi de foc, el împarte darurile duhovniceşti, el face 
apostoli, prooroci, evanghelişti, păstori; El este inteligent, 
multiplu, clar, pătrunzător. El este atotputernic şi supraveghează 
peste toate, el pătrunde toate duhurile inteligente, cele mai subtile, 
puterile îngerești.? Sfântul loan Damaschinul va împrumuta mult 
din acest discurs pentru a redacta stihirile praznicului Cincizecimii. 

În comentariul asupra Faptelor Apostolilor, Sfântul loan Gură 
de Aur este împărțit între nostalgia Bisericii primare şi certitudinea 
prezenței mereu vii şi reale a harismelor Duhului Sfânt în Biserica 
vremii sale: Primii creştini erau trei mii la început, apoi cinci mii 
și totuşi nu aveau decât un Singur Suflet. Astăzi nici unul dintre voi 
nu-l cunoaşte pe fratele său. Şi încercăm să căutăm o scuză în 
faptul că suntem numeroşi ! Dacă nu ur fi imposibil, mi-ar plăcea 
să vă conduc într-un oraş ai cărui locuitori nu formau decât un 


! Sfântul Vasile, Tratatul despre Duhul Sfânt, cap. IX [trad. rom. C. 
Corniţescu, în colecția P.S.B. nr. 12, Editura Institutului Biblic, Bucureşti, 
1988, p. 39]. 

? Sfântul Grigorie Teologul, Disc. 31, 19. 

singur suflet.! Ce au devenit aceste frumoase exemple ? Noi avem 
contrariul Sub ochii noștri. Numeroase divizări, neînţelegeri 
profunde domnind între toți şi ne tratăm unii pe alții cu o cruzime 
vrednică de animale. Şi ce ! Atât de îndepărtați fiind, El, Hristos, a 
binevoit să se unească cu voi, iar voi nu voiţi, cum ar trebui, să fiţi 
uniți cu fratele vostru? Altă dată, pământul devenise Cer, ca să 
spunem așa; ai fi crezut aceasta după tot ce vedeai: purtarea 
credincioşilor, îndrăzneala cuvântului, a miracolelor ce se făceau, 
în consecinţă, cu adevărat. Acești oameni erau parcă îngeri, de 
neclintit în săvârşirea binelui, insensibili la divizări, la ameninţări, 
în fața pericolelor şi, cu toate acestea, erau milostivi şi 
compătimitori faţă de ceilalţi, venind în ajutorul celui nenorocit, 
când prin milostenie, când prin îngrijiri trupeşti.? Unde este acum 
Duhul Sfânt ? se va pune întrebarea. Aveţi dreptate în ceea ce 
priveşte timpul în care se săvârșeau miracole, când morţii înviau, 
când leproşii erau tămăduiţi. Dar astăzi, ce semne ale prezenței 
Duhului Sfânt printre noi mai avem? Ei bine ! Nu vă tulburaţi ! 
Vreau să vă arăt că astăzi avem şi noi parte de Duhul Sfânt. Dacă 
nu L-am avea pe Duhul Sfânt în mijlocul nostru, cum ar fi fost 
eliberați de păcatele lor credincioşii care au fost iluminaţi în 
noaptea trecută“ ? Căci este imposibil să fim eliberaţi de acestea 
fără intervenţia Duhului Sfânt. Vedeţi petele şterse de Duhul 
Sfânt ? Dacă El nu iartă păcatele, atunci degeaba Îl primim noi la 
Botez. Dacă însă iartă păcatele, în mod greşit îndreaptă ereticii 
impotrivă-i blasfemiile lor. Fără Duhul Sfânt, noi nu am putea nici 
măcar pronunţa numele lui lisus; fără Duhul Sfânt, nu am putea 
nici măcar, noi credincioşii, să il invocăm pe Dumnezeu. Noi 
spunem de fapt „Tatăl nostru”. Or, la fel cum este imposibil să 
invocăm, fără Duhul Sfânt, Numele Domnului, la fel este imposibil 
Să-i Spunem lui Dumnezeu Tată. Fără Duhul Sfânt, darul 
înţelepciunii şi al ştiinţei nu s-ar afla în Biserică.’ 


! Sfântui loan Gură de Aur, Hom. in Act. 40, 4. 

2 Idem, Hom. 24, 2 in I Cor. 

3 Idem, Hom. 212, 1 in Act. 

* Care au fost botezați (n. tr.). 

5 Sfântui loan Gură de Aur, Hom. I, 3 despre Cincizecime. 

Să notăm, de asemenea, tandreţea Sfântului loan Gură de Aur 
faţă de episcopul său şi în acelaşi timp părintele său duhovnicesc, 
pe când era încă preot în Antiohia: Vedeți aici încă intervenția 
Duhului Sfânt ? Dacă Duhul Sfânt nu ar sălășlui în părintele şi 
învățătorul nostru, voi nu aţi fi strigat într-o singură voce „și cu 
duhul tău”, mai înainte, când el s-a urcat în acest amvon sfânt şi 
când v-a spus tuturor „pace vouă”. De asemenea, când se află în 
picioare, înaintea acestei Sfinte Mese, înainte de a atinge darurile, 
incepe întotdeauna prin a cere lui Dumnezeu pentru voi, harul Său, 
la care voi răspundeţi prin acest strigăt: „şi duhului tău”, 
amintindu-vă vouă inşivă prin răspunsul acesta că persoana pe 
care o vedeţi nu este fără motiv acolo. Darurile așezate pe Sfânta 
Masă nu sunt fericitul rod al naturii umane, ci este harul Duhului 
Sfânt cel care, prezent şi răspândit în mijlocul nostru, săvârşeşte 
această jertfă tainică ?! 

Lipsa miracolelor nu îl nelinişteşte pe Sfântul Ioan Gură de 
Aur, pentru că aceste miracole erau folositoare atunci 
credincioşilor. Ele sunt de acum de prisos credinţei. Dragostea le 
înlocuieşte astăzi. Credinţa noastră este îndeajuns de puternică 
pentru a se întâmpla semne sensibile, cum sunt miracolele pentru 
începători. Este chiar bine că nu se mai petrec, pentru că meritele 
credinţei cresc o dată cu dispariția miracolelor, a căror inițiativă 
se află, de altfel, la Dumnezeu. Timpul miracolelor a trecut. 
Credinţa, nădejdea și dragostea rămân. Căutaţi-le, căci acestea 
sunt mai mari decât miracolele.? Minunile nu au convertit lumea 
decât pentru că ele erau împreunate cu dragostea. Fără dragoste, 
lucrarea miracolelor nu ar fi durat.” 

Fericitul Augustin va spune cam același lucru: Adevărul 
figurat prin darul limbilor este de acum împlinit. Deci timpul 
limbilor a trecut. Încă astăzi suntem în posesia tuturor limbilor, 
pentru că suntem mădulare ale unui trup care le vorbeşte pe toate. 


pei 
Ibid. 
? Sfântui Ioan Gură de Aur, Hom. 2, 3 in Actes. 
Idem, Hom. 72, 4 in Jean. 
Fericitul Augustin, Serm. 269. 


122 TAINA BISERICII 


5. Sinoadele și organizarea lor 

Afirmăm tot timpul că Biserica Ortodoxă este Biserica 
sinoadelor. Pentru a prezenta Ortodoxia pornim de la cele şapte 
Sinoade Ecumenice, care constituie un fel de icoană a Bisericii 
reunite. Aceste Sinoade Ecumenice aparțin „epocii constantiniene” 
şi poartă pecetea unei viziuni coerente a alianţei dintre Biserică şi 
imperiul romano-bizantin. Pentru imperiu, Biserica constituie o 
temelie religioasă de unitate inseparabilă. Înainte de Constantin, 
Sinoadele Ecumenice nu se puteau organiza; după căderea 
imperiului bizantin, nu au mai fost Sinoade Ecumenice. Căci se pot 
adăuga sinoade, ca cele de la Lyon sau Florenţa, care s-au declarat 
„ecumenice”, dar care nu au fost recunoscute și deci „acceptate” ca 
ecumenice de către Biserica Ortodoxă. 

De ce constituia Biserica un factor necesar şi prețios de unitate 
pentru imperiu ? Pentru că neînțelegerile dogmatice din lumea 
creştină —  arianism, origenism, ereziile hristologice sau 
iconoclasmul — riscau să zdruncine unitatea imperiului şi să devină 
un factor puternic de divizare. Credinţa definită de aceste sinoade, 
totdeauna convocate şi adesea prezidate de către împărați, era 
considerată de către stat drept credinţa oficială a imperiului şi 
erau luate măsuri de constrângere împotriva celor ce se opuneau 
(în numele intereselor de stat). Deciziile sinoadelor erau incluse în 
cărțile oficiale de drept roman (sau bizantin)". 

Prestigiul final, ca şi autoritatea morală şi dogmatică a 
Sinoadelor Ecumenice, se datorează mai puţin faptului în sine că 
au fost convocate, căci nici un criteriu exterior infailibil juridic nu 
permite o decizie referitoare la ortodoxia unuia sau altuia dintre 
sinoade.? Pe de altă parte, sinoadele au fost uneori punctul de 
plecare al unor conflicte dogmatice profunde în loc să le fie 
concluzia. Nici sinodul de la Niceea, nici cel de la Calcedon nu au 
adus prin ele însele pacea în Biserică. Este prestigiul apărătorilor 
lor, anume Sfântul Atanasie, Sfinții Părinți din Capadocia, Sfântul 
Chiril al Alexandriei, cel care a asigurat triumful final al 
Ortodoxiei şi a pecetluit autoritatea Sinoadelor prin acceptarea lor 


! Părintele Jean Meyendorff, Orthodoxie et Catholicité, Paris, 1965, p. 27. 
2 A se vedea cele două sinoade de la Efes, 434 şi 433, sau Niceea II din 
787 şi Hiera din 754. 

de către Biserică, adică de către întreg Poporul lui Dumnezeu. 
Niceea a fost, de fapt, originea unei tulburări profunde, care a atins 
paroxismul după douăzeci de ani, când arianismul a triumfat în 
persoana succesorului împăratului Constantin. Dar deasupra legii 
statului care a dirijat desfăşurarea sinoadelor, Biserica a văzut în 
acestea puterea şi lucrarea Duhului Sfânt care o inspiră şi o 
conduce, potrivit promisiunii Mântuitorului. 

Din cele două mii de ani de istorie creştină, perioada celor 
şapte Sinoade Ecumenice constituie perioada de referință. Există o 
perioadă care a precedat Sinoadele Ecumenice, şi una ce le-a 
urmat. Convocarea Sinoadelor Ecumenice a urmat tradiția 
bisericească a sinoadelor locale (de exemplu în Capadocia, Siria şi 
Africa latină), obişnuite de la începuturile creştinismului. Acestea 
au avut de rezolvat atât probleme canonice, cât și probleme 
dogmatice sau administrative (lupta împotriva gnosticismului, a 
origenismului, a modalismului, sau împotriva lui Sabelius). Pe de 
altă parte, întreruperea sinoadelor nu înseamnă întreruperea 
conciliarității Bisericii, care continuă să se exprime într-un fel sau 
altul până la conciliile generale din Răsărit şi din Apus. 
Convocarea sinoadelor locale a fost probabil spontană şi necesară, 
datorată chiar naturii ierarhiei: trebuia să se întrunească episcopii 
dintr-o regiune pentru hirotonirea noului episcop al unui scaun 
episcopal. rămas vacant. Această întrunire euharistică, legată de 
hirotonirea unui nou episcop, devine foarte repede o instituție 
regulată, bianuală, potrivit vechilor canoane, instituție a cărei 
autoritate s-a extins în mod spontan și în domeniul rezolvării 
problemelor eclesiastice care se puneau. Treptat, regiunile se 
organizează după modul de organizare a imperiului: episcopul 
celui mai important oraș din regiune devine în mod firesc întâi- 
stătător. Astfel, din secolul III se formează regiuni sau 
circumscripţii eclesiastice în Cappadocia, Palestina, Antiohia sau 
Alexandria. 

Au existat diferenţe în ceea ce priveşte rolul celui care prezida 
Sinodul în raport cu ceilalți episcopi. De obicei, întâietatea 
mitropoliţilor le acorda un drept de inițiativă pentru a convoca 
sinodul şi o anumită libertate de a interveni în viața episcopilor 
sufragane. Aceasta nu le dădea nici un drept sau putere asupra 
celorlalți episcopi din propria regiune. Ceea ce înseamnă că 

amestecul în problemele episcopilor din alte regiuni era încă şi mai 
greu de imaginat. Este ceea ce se constată în polemica dintre 
Sfântul Ciprian al Cartaginei şi papa Ştefan, pe tema amestecului 
episcopului de la Roma în problemele mitropoliei africane. 


6. Pentarhia și primatul 

În secolele V şi VI se introduce în Biserică regimul patriarhal, 
cunoscut sub numele de „pentarhie”. Circumscripțiile eclesiastice 
sunt repartizate între cinci patriarhate: 

- Roma, pentru Italia şi Occident; 

- Antiohia, pentru Orient; 

- Ierusalim; 

- Alexandria; 

- Constantinopol, pentru diocezele din Asia Mică, Pont şi Tracia. 

Canonul 28 al Sinodului de la Calcedon compară cele cinci 
patriarhate cu cele cinci degete de la mână sau cu cele cinci simţuri 
ale omului. 

De asemenea, ar trebui vorbit despre hotărârile canonice ale 
sinoadelor bisericeşti. În a sa Introducere în Teologia bizantină, 
părintele Meyendorff arată cum Biserica Ortodoxă a trăit cu o 
jurisprudență canonică, fără să caute realizarea unui corpus 
canonicum extensiv sau exhaustiv. Occidentul a văzut în aceasta o 
slăbiciune proprie creştinismului oriental. Totuși, documentele 
canonice bizantine constituie un ansamblu impresionant, a cărui 
omogenitate este mai mult în spirit decât în literă. Într-adevăr, 
trebuie să se ţină seama de evoluția dreptului canonic şi, prin 
urmare, de contradicţiile datorate diversității situațiilor istorice 
concrete. 


7. Viziunea liturgică și sacramentală a Bisericii 

Nu se poate vorbi despre Biserică fără a vorbi despre Biserica 
rugătoare, în relația sa de Mireasă în fața lui Hristos, Biserică 
orientată în Hristos, spre Dumnezeu Tatăl. Aici ajungem, împreună 


w39 


cu părintele Al. Schmemann, la dimensiunea „eclesiofanică” a 


! A se vedea P. Elie Melia, Pentarchie et primauté, în La primauté 
romaine dans la communnion des églises, Paris, 1991, p. 75 — 102. 

Bisericii. În cadrul cultului, Biserica își manifestă identitatea sa 
profundă. 

Am vorbit despre principiul eclesiologiei euharistice a 
Bisericii primare. Caracterul central şi normativ al Euharistiei 
rămâne actual de-a lungul istoriei Bisericii, de-a lungul tuturor 
timpurilor, oricare ar fi practica euharistică locală. Problema 
relației Euharistie-Biserică se pune într-un mod foarte real în 
epoca noastră. 

De asemenea, trebuie amintită dezvoltarea ritualului liturgic, 
atât catedral cât şi monastic. Ritul catedral este legat de dezvoltarea 
imnografiei şi a acţiunii liturgice în catedrale sau în bazilici. Cât 
despre rugăciunea din mănăstire, aceasta se leagă de ideea slujirii 
neîntrerupte, fie sub forma recitării integrale şi repetitive a Psaltirii 
sau în oficierea slujbei zilnice, care ocupă o bună parte din zi, fie 
prin interiorizarea slujirii, prin rugăciunea personală. 

Din secolul IV, dezvoltarea ciclurilor liturgice îi împinge pe 
imnografi spre o creaţie continuă, în care este preponderent 
conținutul doctrinar împrumutat din deciziile Sinoadelor 
Ecumenice. Ciclurile liturgice formează astfel o frescă 
eclesiologică de mari dimensiuni. Este o iconografie a Bisericii pe 
care o găsim atât în ciclul zilnic, cât şi în cel săptămânal, ca şi în 
ciclul festiv anual, legat de cultul Sfinţilor şi de sărbătorile Maicii 
Domnului. Această descriere a Bisericii se regăsește sub o altă 
formă în icoane, în iconostas şi în locașul de cult însuşi. 

Cultul liturgic, ca şi arhitectura religioasă sau iconografia, 
arată o profundă corespondenţă între cultul eclesial — în care 
Biserica se mânifestă şi se defineşte în taina sa divino-umană — şi 
cultul interior. Regăsim aici linia tradiției ce urcă până la Sfinții 
Apostoli Pavel şi Ioan, a trupului ca templu al Duhului Sfânt. 

Părintele Stăniloae vorbeşte despre jertfa euharistică ce face 
să sporească viața duhovnicească a persoanelor care formează 
comunitatea, prin sălășluirea lui Hristos euharistic în fiecare 
Persoană ce aparţine comunităţii. Rezultă că Hristos, Care a 


! Părintele Dumitru Stăniloae, La liturgie de la communauté et la liturgie 
intérieure dans la vision philocalique (Conférences St.-Serge 1977), 
Roma, 1978. A se vedea, de asemenea, tradiția simbolică în comentariile 
liturgice bizantine ale Sfinților Maxim Mărturisitorul, Gherman al 
Constantinopolului, Nicolae Cabasila şi Simeon al Tesalonicului. 

pătruns prin Împărtășanie în interiorul persoanei, se aşază în 
interiorul cel mai intim al acesteia, ca Arhiereul în interiorul 
altarului, atrăgând şi primind acolo jertfele persoanei şi oferindu- 
le, unite cu propria Sa jertfă, lui Dumnezeu Tatăl. Liturghia 
comunităţii se continuă astfel într-o liturghie a persoanei, ca şi o a 
doua parte a sa. Ea îşi întinde acțiunea în lucrarea de 
înduhovnicire a vieţii creștinului. Cu siguranță, nu este suficient 
pentru credincios să se împărtășească o singură dată în viaţa sa 
pământească cu Trupul şi Sângele euharistic al Domnului, pentru 
ca această a doua parte, această parte interioară a Liturghiei, să 
continue la nesfârşit în inima lui. [...] Ideea acestei liturghii 
interioare, sau a acestei prelungiri a Liturghiei comunităţii în viața 
fiecăruia, a fost expusă cu multă limpezime de către Sfântul Marcu 
Ascetul. Într-adevăr, El vede realizându-se sălășluirea lui Hristos 
în noi prin Botez mai întâi, apoi prin Euharistie. 

Templul fiecăruia, spune Sfântul Marcu Ascetul, este locașul 
sfânt al sufletului şi al trupului, care e zidit de Dumnezeu. În 
sfârşit, altarul este masa nădejdii, aşezată în acest templu. Pe ea se 
aduce de către minte şi se jertfeşte gândul întâi-născut al fiecărei 
întâmplări. [...] Acest templu are un loc în partea dinăuntru a 
catapetesmei. [...] Acest loc este încăperea cea mai dinăuntru, mai 
ascunsă, mai sinceră a inimii, încăpere care dacă nu se deschide 
prin Dumnezeu şi prin nădejdea raţională şi înţelegătoare, nu 
poate cunoaște în chip sigur pe Cel ce locuiește în ea şi nu putem 
şti dacă jertfele noastre de gânduri au fost primite sau nu.? 


8. Monahism și viață duhovnicească 

În acest curs de eclesiologie, amintirea spiritului dominant în 
monahismul de la începuturile creştinismului se impune în măsura 
în care studiul originilor ne dezvăluie înrădăcinarea în tradiția 
biblică şi iudeo-creştină. Se spune adesea că monahismul a fost 
întemeiat pornind de la mișcarea eremitică şi cenobitică din secolul 
IV. De fapt, monahismul a apărut ca un factor esențial de păstrare, 


! Ibid., p. 266. 

2 Marcu Ascetul, Răspuns acelora care se indoiesc de dumnezeies- 

cul Botez, P.G. 65, col. 333 [ trad. rom. D. Stăniloae, în Filocalia vol 1, 
Sibiu, 1947, p. 282 — 283]. 

În acest curs de eclesiologie, amintirea spiritului dominant în 
monahismul de la începuturile creştinismului se impune în măsura 
în care studiul originilor ne dezvăluie înrădăcinarea în tradiția 
biblică şi iudeo-creştină. Se spune adesea că monahismul a fost 
întemeiat pornind de la mişcarea eremitică şi cenobitică din secolui 
IV. De fapt, monahismul a apărut ca un factor esenţial de păstrare, 
în şi pentru întreaga Biserică, a ideii Unicului necesar, a idealului 
Împărăției lui Dumnezeu care nu este din lumea aceasta. 

Se poate pleca de la studiul comunităţilor apostolice pentru a 
dezvălui acele trăsături specifice care anunţă în germeni ceea ce va 
deveni mai târziu instituția monastică. Aşa cum ştim, în Epistola 
întâia către Corinteni găsim anumite pasaje despre feciorie şi 
văduvie (7, 37) în sensul unei castităţi asumate pentru Hristos. 
Rădăcinile acestei instituiri se află deja în Vechiul Testament, în 
sensul că exista tendința unei abstinenţe voluntare. Faptul ar putea 
părea în contradicție cu concepţia despre maternitate, văzută ca un 
semn al binecuvântării dumnezeieşti. 

Pentru Sfântul Pavel, împlinirea dragostei nupțiale anunţată de 
către profeţi se afirmă în Biserică prin feciorie (cf. Efeseni 5, 2; H 
Corinteni 11). „Fecioară” este unul din titlurile atribuite cu 
precădere Mariei. Potrivit Sfântului Pavel, fecioria este preferabilă 
căsătoriei (Z Corinteni 7, 32 — 35), căci ea permite o dăruire totală 
lui Hristos, dăruire care se întemeiază chiar pe cuvintele Domnului 
(Matei 19, 12). În parabola celor zece fecioare de pildă (Matei 25, 
i — 6), ea apare în adevărata sa interpretare eshatologică, ca un 
semn particular sau permanent al tensiunii Bisericii între prezent şi 
viitor, între cele două împărăţii, ca o anticipare a învierii viitoare 
(Luca 20, 24). Cei feciorelnici sunt cei care vor merge după 
Miel oriunde se va duce (Apocalipsă 14, 4). Fecioarele sunt după 
chipul Împărăției cerești, care este, ea însăși, Mireasa fecioară a 
Mielului (Apocalipsă 19, 7 — 9; 21,9). 

Prin urmare, se poate vorbi despre feciorie şi despre abstinență 
ca despre o dimensiune fundamentală a monahismului, înscrisă în 
viziunea evanghelică despre Împărăţia lui Dumnezeu. Este limpede 
că nu poate fi confundată cu instituția neo-testamentară a 
fecioarelor sau cu instituţia de mai târziu a monahismului, fiind 
vorba despre o dimensiune comună şi interioară, care priveşte 
întreaga Biserică şi deci întregul Popor al lui Dumnezeu. 

Exigenţa de desăvârşire, de feciorie, de castitate, ascultare şi 
sărăcie este aplicabilă şi trăită înainte de toate în întreaga Biserică. 
Aşa o arată adunarea Bisericii din Ierusalim. Acest fapt se simte 
foarte clar în Regulile monahale ale Sfântului Vasile, unde nu sunt 
marcate frontiere între sfaturile date călugărilor şi cele care privesc 
Poporul lui Dumnezeu. 

Aceleași remarci se pot face şi cu privire la cea de-a doua 
exigență a monahismului, care este sărăcia. Deja în Vechiul 
Testament constatăm o adevărată răsturnare a valorilor 
duhovniceşti: bogăţia nu mai este un semn imuabil şi necesar al 
binecuvântării dumnezeieşti, a răsplății divine pentru cei drepți. 
Proorocii se ridică pentru a-i apăra pe cei săraci, denunță violența 
şi tâlhăria. Mesia însuşi va avea trăsăturile apărătorului celor umili 
şi dezmoşteniți (Isaia 11, 4). În Psalmi apare o nouă manifestare, 
săracii fiind prezentați cu predilecție ca prieteni ai lui Iahve, care 
îşi pun nădejdea în El şi asupra cărora se odihneşte Duhul. „Săraci” 
se poate traduce prin doi termeni care sunt sinonimi. Primul este 
„ptokoi”, iar.al doilea „praeis” (Matei 5, 3 — 4), care înseamnă 
„blânzi”, „umili”. În cuprinsul Fericirilor, la Evanghelistul Matei, 
regăsim aceşti doi termeni care se succed, în timp ce la 
Evanghelistul Luca, cel de-al doilea termen dispare. „Săracii” din 
Psalmi anunță „săracii” din Evanghelii sau din comunitatea 
apostolică de la Ierusalim, care şi-a propus să realizeze literalmente 
idealul biblic şi evanghelic. Desigur, „săracii” îl anunţă pe Cel 
Sărac, pe Acela care aduce sărmanilor Vestea cea bună (cf. Luca 4; 
Isaia 61). Sărăcia devine condiţie prealabilă pentru primirea Veştii 
celei bune. Biserica va păstra întotdeauna nostalgia sărăciei 
primilor creştini din Ierusalim, când nici unul nu zicea că este al 
său ceva (Fapte 4, 32). 

Astfel, preistoria monahismului creştin este foarte clară în ceea 
ce priveşte duhul monahismului şi evoluţia sa. Înainte chiar de 
practica însingurării pustnicilor în deșert, idealul ascezei solitare, 
cel al abstinenţei, cel al sărăciei erau larg răspândite în Biserica 
primelor trei secole. Poţi găsi la noi, scria Atenagora Atenianul 
împăraților Marc Aurelius şi Comodius, mulți bărbaţi şi femei, 
care, de dragul nădejdii că pentru o astfel de jertfă vor ajunge să 
fie mai mult împreună cu Dumnezeu, au îmbătrânit fără să se 

care se angajau să trăiască în abstinență după ce erau botezați. 
Desigur, nu se poate nega o anumită influenţă a ideilor dualiste, cu 
desconsiderarea căsătoriei şi a trupului; totuşi, imaginea primară şi 
eshatologică a celibatului transpare aici foarte bine. Aceasta se va 

etua în monahism şi, într-o anumită măsură, în sacerdoțiu, în 
cel prezbiteral, în Occident, şi în cel episcopal în Orient. Mai mult 
decât o stare de abstinență exterioară şi de lipsa oricărei avuţii, 
idealul monahal în profunzimile sale caută să unifice întreaga ființă 
şi inima pentru a-l căuta pe Dumnezeu cu toată ființa. Este temelia 
duhovnicească a castităţii, înțeleasă ca integritate interioară față de 
Dumnezeu, în opoziţie cu starea celui care are sufletul împărțit şi 
dedublat.! 

Aşa cum s-a afirmat în secolul IV, în diferitele sale forme, 
monaâhismul nu coincide cu începutul epocii constantiniene; el o 
precedă cu cel puţin o jumătate de secol. Între anii 250 - 270, 
Sfântul Antonie se va retrage în deşert, în Egipt, cel puţin potrivit 
Sfântului Jeronim. Sunt indicate numeroase cauze ale 
monahismului primar, ca şi unele influenţe ale budismului, ale 
iudaismului esenian, ale stoicismului elenistic, ale maniheismului 
iranian sau egiptean, ori reacţia celor puri împotriva secularismului 
în creştere din Biserica epocii constantiniene, sau chiar influenţa 
persecuțiilor. 

Astăzi monahismul este privit mai mult ca o apariție spontană și 
foarte răspândită, în același timp în Egipt, în Mesopotamia şi în 
Palestina. Potrivit părintelui Placid Deseille, intre sfârşitul 
secolului III şi mijlocul secolului IV, asceții şi fecioarele sunt tot 
mai numeroşi, adăugând adesea la viaţa lor plină de râvnă, o 
separare efectivă de lume, care mergea până la completa retragere 
în deşert? 

Adesea, aceasta însemna că retragerea în deşert nu era 
indispensabilă, unele comunități de asceți organizându-şi viaţa în 
jurul comunităţilor eclesiale. Astfel se naște monahismul care a 
apărut aproape simultan în diverse regiuni ale lumii creştine, 
asemenea unui fenomen de împădurire spontană. Totuşi, el a avut 


! Cf. A. Guillaumont, Aux origines du monachisme chrétien, 


Bellefontaine, 1979, p. 63. 
Placid Deseille, L'Evangile au désert, Paris, 1985, p. 23 — 24. 

de la început amprenta unui anumit număr de oameni ai lui 
Dumnezeu, a căror strălucire harismatică a fost extraordinară şi 
care vor rămâne pentru intreg monahismul de mai târziu, atât 
oriental cât şi occidental, mai mult decât modele: Sfinţii Părinţi 
purtători de Duh Sfânt. Aceştia au fost „Părinţii deşertului”, 
dintre care cei mai cunoscuţi au trăit în locuri retrase, în Egipt și 
în Siria.! În continuare, părintele Placid aminteşte că monahismul 
clasic nu se limitează la retragerea în locuri pustii, căci a existat 
foarte devreme şi o viață ascetică în orașe. Călugării din oraşe, 
mai puţin riguroşi în ceea ce priveşte insingurarea, au păstrat 
posibilitatea de a împăca idealul monastic cu o activitate 
caritabilă (de pildă slujirea în spitale) sau clericală. Viaţa lor era, 
în acest sens, mai eclesială. Acest ultim caracter se manifestă mai 
ales în domeniul liturgic. În timp ce călugării din deşert nu aveau 
decăt o viaţă liturgică redusă, călugării adunaţi în sau pe lângă 
oraşe erau strâns legați de viaţa cotidiană din biserici, cu excepția 
situaţiei în care spiritul de sectă ii îndepărta de aceasta. Călugării 
din oraşe sunt la originea Ceasurilor din cadrul Laudelor 
bisericeşti (Ceasul al treielea, al şaselea, al nouălea), care nu 
existau nici în rânduiala Liturghiei primare a bisericilor 
parohiale, nici in cea a călugărilor din Egipt. Existenţa 
monahismului în oraşe va avea o mare importanţă pentru 
dezvoltarea vieţii monastice. [...] Întreg monahismul cenobitic din 
secolele următoare va fi astfel moștenitorul unei părţi a tradiţiei 
călugărilor din oraşe.? 

În această perspectivă eclesială trebuie privită lucrarea celor doi 
importanți fondatori ai monahismului cenobitic răsăritean ortodox: 
Sfântul Vasile cel Mare şi Sfântul Teodor Studitul. Să amintim, de 
asemenea, continuitatea dintre vocaţia mănăstirească şi idealul 
martiriului, ca atitudine împotriva instalării Bisericii în viaţa 
seculară. În chiar sânul Bisericii, monahismul rămâne, atât în 
Orient, cât şi în Occident, şcoala rugăciunii prin excelență şi, prin 
aceasta, a vieții duhovniceşti, spre folosul sufletesc al tuturor 
credincioşilor. Nu există delimitări stricte între viaţa liturgică din 
mănăstiri şi cea a restului credincioşilor. Astfel, elaborarea 


! Ibid. 
2 Op. cit., p. 25. 

tipicului liturgic bizantin datorează mult monahismului palestinian 
şi studit. Latura comunitară a rugăciunii, așa cum era practicată în 
comunităţile cenobitice, ca şi aspectul personal al rugăciunii 
isihaste, se întrepătrund adânc într-o înțelepciune duhovnicească 
mereu actuală. Întreaga mişcare monahală răsăriteană a rămas 
unită în caracterul ei fundamental, de a aparţine „lumii de 
dincolo”, şi în convingerea că rugăciunea, oricare i-ar fi forma, 
este conţinutul permanent şi fundamental al vieţii monahale. Se 
poate ca unele centre monahale — ca de exemplu mănăstirea 
Studion de lângă Constantinopol — să fi fost relativ „active”, 
desfășurând o lucrare socială, promovând studiul, copierea 
manuscriselor şi alte îndeletniciri practice; dar şi atunci, ciclul 
liturgic al slujbelor monahale rămânea centrul absolut al vieţii 
comunitare şi, în general, ocupa cel puţin jumătate din orarul 
zilnic al monahului.! În unele mănăstiri, se practica rugăciunea 
neîncetată, ca în cazul „achemiţilor”. În totalitatea ei, obştea 
monahală i-a învățat pe bizantini cum să se roage. Monahii care 
viețuiau în chinovii au creat un sistem liturgic ce a fost adoptat 
apoi treptat de către întreaga Biserică, așa cum a rămas până 
astăzi. Biserica Răsăritului nu cunoaşte alt tipic afară de cel 
monahal. Isihaştii, la rândul lor, au creat o tradiţie de rugăciune 
personală şi de contemplaţie neîntreruptă. În ambele cazuri, 
rugăciunea a fost înţeleasă ca un mod de a atinge țelul vieții 
creştine însăşi: părtăşia cu Dumnezeu, theosis (îndumnezeirea), 
prin comuniunea cu omenitatea îndumnezeită a lui Hristos, în 
Duhul Sfânt. Chinoviţii au pus accent, în general, pe natura 
liturgică sau sacramentală a acestei comuniuni, în timp ce isihaștii 
învățau că trăirea trebuie atinsă prin efort personal? Desigur, cele 
două căi nu se opun. 

În Bizanțul de după iconoclasm, cele două tradiții s-au 
întrepătruns în general, într-o măsură mai mare şi descoperim, de 
exemplu, că profetul misticii personaliste, Sfântul Simeon Noul 


'J. Meyendorff, op. cit., Paris, 1975, p. 89 — 90 [ trad. rom. Al. I. 
Stan, Teologia bizantină, Editura Institutului Biblic, București, 


1996, p. 89 — 90]. 
Ibid. 

Teolog, şi-a petrecut cea mai mare parte din viaţă în comunităţi 
chinovitice situate în cetatea Constantinopolului. Deoarece din 
punct de vedere teologic şi spiritual nu a existat opoziție între 
eremiţi şi chinovitici, este posibil, prin urmare, să vorbim despre o 
singură teologie monastică.! De fapt, Ortodoxia nu a recunoscut 
niciodată disocieri între cenobitism și eremitism. 

Trebuie subliniat locul experienței duhovniceşti a Sfinţilor 
Părinţi, experiență inseparabilă de viaţa liturgică a întregii Biserici. 
Există astfel un profund acord între calea isihastă, care se 
manifestă din vremea Sfinţilor Macarie, Diadoh al Foticeei, Isaac 
Sirul, Simeon Noul Teolog, Grigorie Palama, în stăruința lor 
asupra experienței personale a Harului şi a prezenţei lui Dumnezeu, 
de-a lungul unei concepții din ce în ce mai precise despre 
rugăciunea neîntreruptă şi a invocării Numelui lui lisus. Există deci 
un acord între această mişcare isihastă şi mistica eclesială şi 
sacramentală, reprezentată de marii propovăduitori care au fost 
Sfinţii Părinţi ai Bisericii, precum Chiril al Alexandriei, loan Gură 
de Aur, Maxim Mărturisitorul, Nicolae Cabasila. Găsim la Sfântul 
Maxim Mărturisitorul, chiar în Mystagogia liturgică, o viziune 
armonioasă între cultul liturgic şi cultul interior al inimii, în însăși 
structura omului, care este o structură eclesială. Inima este 
sanctuarul prezenţei lui Dumnezeu. Sfântul Nicolae Cabasila arată 
cum experienţa duhovnicească se deschide în viața sacramentală: 
Omul devine ochi ca să vadă lumina.? 

Anumiți autori nu găsesc nici o legătură între opera Sfântului 
Nicolae Cabasila și cea a Sfântului Grigorie Palama. Între ei există, 
de fapt, o totală unitate de inspiraţie şi de scop: să afirme că 
părtăşia (comuniunea) cu Dumnezeu în Hristos, prin Duhul Sfânt, 
constituie singurul sens al vieţii umane. De fapt, Cabasila a scris 
un violent opuscul împotriva antipalamitului Nichifor Gregoras şi 
a luat clar atitudine partizană în cadrul controversei. [...] El nu l- 
a citat explicit pe Palama, dar multe pasaje din Viaţa în Hristos 
sunt parafrazări ale Triadelor lui Palama. [...] Geniul lui Cabasila 
constă în faptul că a reuşit să ia apărarea unei teologii a 
comuniunii cu Dumnezeu, într-o epocă zbuciumată, fără să fie 


! Ibid. 
2 Cf. J. Meyendorff, op. cit., p. 146 [în trad. rom. cit., p. 145). 

scolastic sau polemic. Ceea ce Palama reda prin termeni 
conceptuali, Cabasila a exprimat ca o realitate existenţială, nu 
numai pentru monahii isihaști, ci şi pentru fiecare creştin. Ca să 
înțelegem realizările teologice din Bizanțul secolului al XIV-lea, 
este important să-i citim împreună pe Palama şi Cabasila.! 

ceea ce are ea mai autentic, viața monahală încearcă să 
interiorizeze viața sacramentală prin lupta duhovnicească şi prin 
asceză. Ea poate fi considerată în sine ca un al doilea botez, cu 
condiţia să nu se uite că întreaga viață a creștinului trebuie 
concepută într-o perspectivă legată de Botez şi de asceză, de 
moarte a vechiului om şi de înviere în Hristos. Dacă se va înţelege 
că întreaga viață creştină este o actualizare şi o împlinire a 
Botezului, se poate înţelege şi accepta că monahismul constituie 
actualizarea sa sacramentală. 

Astfel, viața monahală redă aspectul cel mai intim şi cel mai 
universal al tainei Bisericii: intimitate personală cu Hristos, 
culminând în unire şi îndumnezeire, prin iubirea întregii creaţii, 
după modelul lui Hristos din Fericiri (potrivit Sfântului Siluan 
Atonitul). 


9. Misiune şi societate 

Afirmația că Biserica este misionară nu reprezintă o chestiune 
secundară. Ea nu este întâi Biserică şi apoi misionară. Aceasta ar 
putea părea surprinzător în măsura în care noi înțelegem misiunea 
ca o acțiune. Dacă misiunea este numai o lucrare, o activitate a 
Bisericii, trebuie ca mai întâi să existe Biserica, pentru a putea 
mărturisi. Dar noi vedem că, din ziua Cincizecimii, mărturia 
credinţei face parte chiar din esenţa vieţii creştine. 

Există deci o ambivalență în concepția despre misiune în 
Biserică. Pe de-o parte vrem să vorbim despre Biserică în sensul 
unei entităţi, al unei realităţi mistice existând ca Trup al lui Hristos, 
ca despre o permanenţă, ceva stabil, ca o Mireasă văzută cu chipul 
mereu tânăr. Pe de altă parte, există mărturia misionară. Aceasta a 
variat de-a lungul anilor, cu perioade de înflorire şi cu perioade de 
descreştere, cu vremuri de activitate şi vremuri de strâmtorare, 
când Biserica, în faţa persecuțiilor, căuta cu precădere să 


' Ibid., p. 145 — 146 [trad. rom. p. 144-145). 

supravieţuiască. Dar pe plan fenomenologic, unde se află misiunea 
Bisericii când scopul său primordial este de a supravieţui ? 
Desigur, miezul lucrurilor nu se află aici. Trebuie spus că, prin 
natura sa, Biserica este comunitară, ea este misionară (apostolică). 
Vom vorbi mai pe larg despre aceasta în capitolul privitor la 
trăsăturile Bisericii. Apostolicitatea înseamnă expansiune în spațiu. 
Biserica nu poate să se închidă în cadrul unei comunități sau al 
unui anumit joc. 

Bucuria din noaptea de Paști este vestea bună că Hristos a 
înviat, că este viu şi că este prezent azi prin Duhul Său, la fel ca şi 
în ziua Cincizecimii. Prin urmare, instaurarea unei societăți ce 
tinde să devină creştină decurge chiar din dinamica creştinismului, 
fiind îmbisericirea vieţii. Într-adevăr, dacă Hristos este lumina cea 
adevărată, care luminează pe tot omul (loan 1, 9), aceasta 
înseamnă nu numai tot omul în sens cantitativ, ci şi faptul că omul 
întreg, întreaga viață a omului, în toate aspectele sale, familial, 
social, profesional şi politic, întreaga activitate a omului în cetate, 
relația sa cu cosmosul, toate acestea trebuie definite pornind de la 
relația sa cu Hristos, pentru că omul este responsabil de destinul 
întregii creaţii. 

Visul şi tragedia Bisericii constantiniene a fost credința că se 
poate instaura o societate creștină, un stat creştin în esenţa sa. 
Marele vis al civilizaţiei bizantine a fost o societate creştină 
universală, administrată de către împărat şi călăuzită spiritual de 
către Biserică. Această idee, evident, îmbina universalismul roman 
şi cel creştin într-un Singur program socio-politic. Ea, ideea, se 
întemeia şi pe premisele teologice privitoare la om: omul este prin 
fire teocentric în toate laturile vieții sale, şi este răspunzător de 
soarta întregii creaţii. Atâta timp cât creştinismul a fost persecutat, 
această aserţiune biblică nu a putut fi decât un articol de credinţă 
ce trebuia concretizat la sfârşitul istoriei şi anticipat în Taină, 
spune părintele J. Meyendorff .! 

În vremea persecuțiilor de altădată sau de astăzi, cum se poate 
afirma creștinul ca responsabil de întreaga viață a societății, față de 
întreaga creaţie, sau cum poate exersa o acţiune caritativă în fața 
totalitarismului statului ? Există aici nu numai o contradicţie, ci o 


! Ibid., p. 282, | trad. rom. cit., p. 283]. 

adevărată imposibilitate practică de realizare personală (în afara 
relaţiei de la suflet la suflet), de convertire la Hristos, a bărbaţilor şi 
a femeilor de toate condiţiile din societatea păgână. În vremea 
persecuțiilor exista deja o încreştinare prealabilă. Dacă s-au 
sărbătorit în 1988 o mie de ani de la botezul Rusiei, aceasta nu 
înseamnă că în Rusia creştinismul a ajuns doar în 988. El era deja 
implantat, existau deja biserici, preoţi, un alfabet, texte biblice şi 
liturgice, sfinți şi martiri (precum Teodor şi loan de Kiev f 983) 
Există o preistorie creştină a Rusiei, cum există o preistorie a 
Bisericii înainte de Constantin. O dată cu „convertirea” lui 
Constantin cel Mare însă, aceasta s-a profilat deodată ca scop 
concret şi realizabil. Entuziasmul inițial cu care Biserica a 
acceptat protecţia imperială nu a fost niciodată corectat printr-o 
reflecţie sistematică asupra naturii şi rolului statului sau al 
societăţilor laice în viaţa umanităţii căzute. Aici stă tragedia 
sistemului bizantin: el a presupus că Statul, ca atare, putea să 
devină intrinsec creştin. Este tragedia tuturor societăţilor 
moștenitoare ale sistemului politic imperial şi monarhic bizantin. 
Astăzi vedem urmările acestui fapt, cum ar fi, de exemplu, în 
Bisericile instituţionale, „Bisericile de stat” (Grecia, Anglia, 
Suedia). Istoria recentă a dovedit caracterul utopic al unui 
asemenea ideal şi a descoperit chipul demoniac al statului 
(guvernat de Fiară). Istoria Bizanțului sau a Rusiei ne aminteşte, de 
asemenea, de tensiunea permanentă între profetismul eclesial și 
sfințenie pe de-o parte, şi totalitarismul statal, nu numai în cazul 
unui guvern ateu, dar şi pe lângă câte un împărat foarte ortodox. 
Aici monahismul a jucat din nou un rol de prim plan, amintind 
eterogenitatea Bisericii şi a statului. 

În această perspectivă a dinamicii Evangheliei şi a mărturisirii 
creştine, trebuie concepută misiunea Bisericii ca decurgând din 
Chiar natura sa. Deci, în loc să se vorbească despre activitatea 
misionară a Bisericii, trebuie subliniat cât de mult era orientată la 
început Biserica spre mărturie şi spre propovăduire. Numai aceasta 
poate explica expansiunea fulgerătoare a creştinismului în primele 
secole, când nu exista nici o structură sau societate misionară. 
Aceasta ar fi fost cu totul contrară chiar concepției despre Biserică 


! Ibid., p. 282 — 283 [trad. rom. cit., p. 283]. 

şi despre misiunea sa. Să reamintim rolul proorocilor şi al 
apostolilor itineranţi (cf. Didascalia). Ei sunt înveşmântaţi cu 
harisma mărturiei apostolice. Fi merg din cetate în cetate, din 
comunitate în comunitate, dar ei sunt susținuți de către întreaga 
Biserică, așa cum a fost Sfântul Pavel. 

Să reamintim, de asemenea, rolul misionar al monahismului 
eremiţilor, ca şi al comunităților, spre care credincioşii se îndreptau 
în căutare de pace şi de lumină duhovnicească. Se poate vorbi nu 
numai despre împăcarea societății, dar şi a naturii, precum a 
pădurii și a deşertului. Se constată expansiunea creştinismului în 
Rusia prin intermediul mănăstirilor, cu Sfântul Serghie de Radonej, 
Sfântul Ștefan din Perm s.a. Este o întreagă pleiadă de mănăstiri ce 
duce la pacificarea poporului şi la o încreştinare a lui şi a locurilor. 
Lucrarea misionară a ucenicilor Sfântului Serghei a fost imensă. 
Sfântul Serafim va spune: dobândește propria ta pace lăuntrică şi 
mii de oameni vor găsi în preajma ta mântuirea. Avem aici 
principiul fundamental al ceea ce se poate numi teologia misionară 
ortodoxă. Acest duh de pace înseamnă ascultare față de Duhul 
Sfânt. Pacea este unul dintre darurile Duhului Sfânt; alte roade sunt 
curajul, credinţa, lepădarea de sine, ieşirea din sine însuși, pentru a 
fi purtător al Cuvântului viu, al prezenţei lui Hristos, Care trebuie 
să se întrupeze întâi în noi, în inima noastră. 

Aici se înscrie, foarte devreme în teologia misionară a 
Bisericii, importanţa traducerii Sfintei Scripturi şi a Liturghiei în 
limbile vorbite. Să amintim lucrarea curajoasă a Sfinților Chiril şi 
Metodie. Cum spune părintele Meyendorff, misiunea bizantină în 
lumea slavă se pune de obicei în legătură cu ceea ce se numește ` 
„ideologia  chirilo-metodiană”, şi este caracterizată prin 
traducerea atât a Sfintei Scripturi, cât şi a Liturghiei în limba 
vorbită a popoarelor recent convertite de către cei doi fraţi.! El 
nuanțează puţin lucrurile, spunând că clericii bizantini nu au 
respectat întotdeauna principiile adoptate de către cei dintăi 
misionari. Evidenţa istorică arată că s-a practicat elenizarea 
forţată şi integrarea culturală, în special atunci când imperiul a 
reușit să obţină controlul politic direct asupra ţărilor slave. Totuși, 
sensul teologic fundamental al misiunii creştine, aşa cum a fost 


! Ibid., p. 288. 

exprimat de către Sfântul Chiril în Prologul său la Evanghelia pe 
care a tradus-o, nu a fost atacat în principiu niciodată. lată acest 
prolog: 

Deoarece ai învăţat să auzi, popor slav, 

Ascultă Cuvântul, că a venit de la Dumnezeu, 

Cuvântul ce hrăneşte sufletele omenești, 

Cuvântul care fortifică inima şi mintea [...] 

Pentru aceea Sfântul Pavel a învăţat: 

Când îmi înalț rugăciunea către Dumnezeu, 

Mai degrabă vorbesc cinci cuvinte 

Pe care fraţii toți le vor înţelege, 

Decât zece mii de cuvinte ce înţelese nu sunt.! 

Părintele Meyendorff adaugă: Clar, autorul vede vestirea 
Evangheliei ca esenţială pentru firea însăşi a credinţei creştine. 
[...] Cuvântul trebuie auzit şi înţeles; de aici, necesitatea 
traducerii Sfintei Scripturi şi a textelor de cult în limba poporului. 
Acest principiu [...] va rămâne trăsătura distinctivă a misiunii 
ortodoxe, într-o vreme în care Apusul creştin opta pentru o limbă 
unificată dar moartă, latina, ca singur canal pentru comunicarea 
Cuvântului. Sfinţii Chiril şi Metodie au purtat mai multe discuţii, în 
timpul misiunii lor din Moravia şi în timpul şederii lor la Veneţia, 
Cu misionari franci care susțineau „erezia celor trei limbi”. [...] 
Chiril şi Metodie evidenţiau că, în Răsărit, slavii şi armenii, perșii, 
egiptenii, georgienii şi arabii Îl lăudau pe Dumnezeu în propriile 
lor limbi. Politica deliberată de traduceri presupunea o misiune ce 
se transforma într-o  „indigenizare” rapidă a Bisericii, 
„indigenizare” devenită parte integrantă din diversele culturi 
naţionale. În cele din urmă, creștinismul ortodox bizantin s-a 
înrădăcinat adânc în viaţa lor şi nici o dominație străină sau vreo 
ideologie profană nu a putut să-l smulgă cu ușurință. [...] 
Metodele şi principiile misionare bizantine şi-au aflat continuarea 
în Rusia ortodoxă. 


! Citat de Meyendorff, op. cit., p. 289. 
? Ibid. (în trad. rom. 290 — 291] 

10. Privire de ansamblu asupra eclesiologiei ortodoxe 
moderne! 

La fel ca şi teologia trinitară, ca şi hristologia sau ca şi 
teologia sacramentală euharistică, eclesiologia a cunoscut o 
anumită evoluţie, sau, mai degrabă, a trebuit să ţină seama de 
problemele politice, sociale sau teologice schimbătoare. Prin 
urmare, pentru a pune problema unei istorii a eclesiologiei 
ortodoxe, trebuie să ştim pe ce ne putem întemeia cunoașterea în 
domeniul eclesiologiei ortodoxe de-a lungul secolelor. Există 
lucrări teologice fundamentale în care s-a definit ori s-a determinat 
conştiinţa Bisericii de a fi ea însăși? 

Nu este de ajuns să facem un salt de la Sfântul Ciprian de 
Cartagina (De catholicae ecclesiae unitate) sau de la Catehezele 
mystagogice ale unor autori precum Sfântul Chiril al Ierusalimului, 
Teodor de Mopsuestia sau Fericitul Augustin, care explică pentru 
catehumeni latura eclesiologică a Simbolului credinței, ca să 
ajungem dintr-o dată până în secolul XIX. Există cu siguranță o 
conştiinţă eclesiologică simțită în cotidian, şi care trebuie deslușită 
în documentele canonice, în corespondenţa Sfinților Părinți ai 
Bisericii, precum Sfinţii Vasile cel Mare sau Grigorie Teologul. 
Problema Bisericii se pune în raport cu schisma ce se adânceşte 
între Orient şi Occident, căci polemica despre Filioque nu este 
niciodată detașată de întrebări referitoare la autoritatea romană şi la 
primatul papal. Prin urmare, chiar la Sfântul Grigorie Palama şi la 
Nil Cabasila (unchiul lui Nicolae), există texte deosebit de 
importante privitoare la primatul roman. Părintele Meyendorff le-a 
analizat în contribuţia sa la lucrarea colectivă La primaute de 
Pierre.? Articolul său se referă la înțelegerea textului din Matei 16, 
18: Tu ești Petru, şi pe această piatră voi zidi Biserica Mea. De la 
Sfântul Ciprian şi până în ultima epocă a gândirii patristice 
bizantine, Biserica Ortodoxă nu a încetat să reflecteze la sensul şi 
ia limitele acestei promisiuni făcute lui Petru. Trebuie spus că 


! P, George Florovsky, Les Voies de la Théologie russe, Paul 
Evdokimov, Les principaux courants de l'ecclesiologie orthodoxe au 
XIXe siècle, în «Revue des Sciences religieuses », nr. 34; P. Louis 
Bouyer, L'Eglise de Dieu, cap. 10. 

27, Meyendorff, La primauté de Pierre, Neuchâtel, 1964. 

începând cu secolele XVII şi XVIII, catehismele ortodoxe sau 
mărturisirile de credință cu o oarecare autoritate, făcând parte din 
cărţile „simbolice” ale Ortodoxiei, sunt adesea influențate de 
perspectiva eclesiologică occidentală. Ele se referă, în general, la 
„însuşirile” Bisericii, dar ale unei Biserici definite înainte de toate 
ca o societate unită prin credință, prin ierarhie şi prin Sfintele 
Taine. Este ceea ce se regăsește şi în mărturisirile de credinţă ale 
Reformei. În această perspectivă Paul Evdokimov spune că 
Biserica a existat vreme de cincisprezece secole fără a căuta să-și 
precizeze natura sa; Reforma a făcut să se pună această problemă 
eclesiologică la Conciliul de la Trente, iar Conciliul Vatican a 
pus-o Orientului. Aceasta explică lipsa tratatelor de eclesiologie în 
Biserica primară, dacă facem abstracţie de Sfântul Ciprian al 
Cartaginei şi de textele catehetice privitoare la Simbolul credinţei. 

Cu siguranţă că în momentul în care Biserica a fost negată 
chiar în ceea ce priveşte temeliile şi natura sa, ea s-a văzut obligată 
să-şi pună întrebări asupra sa. În descrierea pe care o face 
principalelor tendinţe în eclesiologia ortodoxă a secolului XIX Z 
Paul Evdochimov menţionează în preambul renașterea monastică şi 
duhovnicească din secolul XVIII. Revenirea la împărtășania deasă 
este urmarea renașterii teologice şi duhovniceşti a ortodoxiei, 
greceşti, ruseşti, balcanice, de care noi ne bucurăm astăzi. De aceea 
trebuie spus că pentru renașterea teologiei ortodoxe şi, prin urmare, 
a eclesiologiei, a fost preponderentă opera Sfântului Nicodim 
Aghioritul, a Sfântului Paisie Velicikovsky şi a tuturor celor care 
au fost ucenicii lor în Moldova, în întreaga Românie și în țările 
slave. 


Catehism și manuale școlare 

Să amintim cât de influenţat a fost învăţământul teologic 
ortodox de ceea ce părintele Florovsky numea „captivitatea 
babilonică” protestantă şi latinizantă. Influenţa metodelor 
dogmatice occidentale s-a făcut simțită mai cu seamă în 
învăţământul şcolar oficial. Unul din martorii cei mai iluștri în 
acest sens este mitropolitul Macarie Bulgakov al Moscovei (ft 


P. Evdokimov, op. cit., p. 58. 
În Revue des Sciences Religieuses, t. XXXIV (1960), p. 57 — 76. 

1882), autorul unei istorii monumentale a Bisericii şi, de asemenea, 
al unei Teologii Dogmatice, în trei volume, care este o sumă de 
referințe biblice și patristice, dar care va rămâne „lipsită de sens 
dogmatic” (Florovsky). Totuşi, utilizarea din abundență a citatelor 
din literatura patristică marchează un început de întoarcere la 
izvoarele credinţei noastre. Homiakov a fost foarte sever, poate 
Chiar nedrept, spunând că „puţea a scolastică”. 

În istoria dogmaticii ortodoxe ruse, care coincide, de altfel, cu 
cea a dogmatiştilor greci contemporani (Andruţos, Diovuniotis), îl 
găsim apoi pe Filaret, arhiepiscop de Cernigov, care a aprofundat 
textele biblice şi, în mod particular, textele mesianice. El dă un 
conţinut mai bogat catehismului clasic. Apoi urmează dogmatica 
istorică a episcopului Silvestru. Chiar înainte de război, un manual 
de teologie dogmatică al arhiepiscopului Malinovski, care se voia 
ultimul strigăt al teologiei ruse înainte de revoluţie, nu este, din 
nefericire, decât o întoarcere la teologia de şcoală. 


Alexei Homiakov și slavofilii' 

Eclesiologia slavofililor reprezintă o turnantă notorie atât în 
ceea ce priveşte metoda, cât şi conținutul teologic însuși al 
învățământului. Asistăm în Rusia, atât în preajma Academiilor 
teologice, cât şi în cadrul mănăstirii Optina, la o redescoperire a 
gândirii patristice.’ Gândirea slavofililor este fecundată de această 
întoarcere la textele patristice, legată, în particular, de activitatea 
mănăstirii Optina şi de cea a „stareților”?. 

Pentru cel mai important reprezentant al mișcării slavofile, 
care a fost Alexei Homiakov, Biserica este o societate ideală care 
determină principiile organice ale vieții umane, sociale, care este 
ea însăși după imaginea Societății divine absolute, după modelul 
Sfintei Treimi. El sintetizează toată cercetarea eclesiologică în 
elaborarea noțiunii de sobornost, care este pentru el o mărturie de 


! Cf. Abbé Gratieux, A. S. Khomiakov et le Mouvement Slavophile, Paris, 
1939. 

? A se vedea de exemplu P. Ciprian Kern, Les Traductions russes des 
textes patristiques, Chevetogne, 1957. 

3 Nu cu sensul de egumen, de persoană care conduce o mănăstire, ci cu 
cel de părinte duhovnicesc autentic, experimentat, mare ascet, cu viață 
trăită în sfințenie (n. tr.). 

credință: Unitatea Bisericii decurge, în mod necesar, din unitatea 
lui Dumnezeu, pentru că Biserica nu este multiplicitate de 
persoane în individualitatea lor proprie, ea este unitatea harului 
divin care sălășluiește în multiplicitatea creaturilor înţelegătoare 
supuse harului. 

Această temă a sobornost-ului va avea un important ecou şi o 
amplă răspândire în opera slavofililor?, până la fraţii Trubeţkoy, 
care vor defini natura colegială (sobornaia priroda) a sufletului 
omenesc, a cunoașterii. Prin el însuşi, prin natura sa profundă, 
omul este deci o ființă eclesială și colegială, sau, am spune noi 
astăzi, o ființă liturgică. Sobornost este, înainte de toate, un termen 
calitativ, exprimând totalitatea şi integritatea credinței şi a vieții. 
Răspândirea cantitativă, spaţială, nu este decât o consecinţă şi o 
manifestare a acestei integrităţi interioare € 

Cât despre Homiakov, el subliniază importanţa consensului 
eclesial (consensus ecclesiae), prin care se exprimă chiar vocea 
Duhului Sfânt, dincolo de orice definiţie formală, de orice criteriu 
exterior al adevărului. 


Mitropolitul Filaret al Moscovei 

Trebuie menționat rolul preponderent al „Hrisostomului rus”, 
Sfântul Filaret, mitropolit al Moscovei ( 1867). Vreme de peste 
cincizeci de ani el a avut o influență decisivă asupra destinului 
Bisericii ruse. Fl este cunoscut pentru Omiliile sale teologice, în 
mod deosebit pentru Omilia la Sfânta şi Marea Vinere, în care 
vorbeşte despre iubirea crucificatoare a Tatălui, despre iubirea 
crucificată a Fiului şi despre iubirea triumfătoare a Duhului Sfânt 
în biruinţa Învierii. El a luptat pentru folosirea limbii ruse în cult şi 
pentru traducerea Sfintei Scripturi. Se poate sesiza la el un sens 
mistic şi duhovnicesc al Bisericii, al tradiţiei sale, ca şi al Duhului 
Sfânt care sălășluieşte în ea. Se pare că mitropolitul Filaret ar fi 


i „L'Eglise est une”, în A. Gratieux, Le mouvement slavophile à la veille 
de la Revolution, Cerf, Paris, 1953. | 

A se vedea A. Gratieux, op. cit., sau B. Zenkovsky, Histoire de la 
Philosophie russe, vol. 1, Paris, 1948. 

A se vedea B. Zenkovsky, La «Sobornost» dans la nature de Phomme, 
în « Dieu vivant », nr. 27, p. 67 — 80. 

P. Evdokimov, op. cit., p. 67. 

fost în strânsă corespondență cu patriarhii Bisericilor orientale 
aflate încă sub jug otoman, precum şi inspiratorul acelui text 
profund care este Enciclica Patriarhilor orientali din 1848. 

Această Enciclică era un răspuns la scrisoarea papei Pius al IX- 
Vatican. Ea a fost recunoscută ca un text simbolic, de referință în 
conştiinţa ortodoxă. Aici se afirmă adevărul, devenit fundamental, 
că numai Poporul lui Dumnezeu este păstrătorul Credinței şi al 
Sfintei Tradiţii. Ea se încheie printr-o reamintire a eclesiologiei 
conciliarităţii, în sensul cel mai larg al cuvântului, care este acela al 
Bisericii Ortodoxe dintotdeauna. Această enciclică este semnată de 
aproximativ treizeci de episcopi, între care Antim al 
Constantinopolului, lerotei al Alexandriei, Metodie al Antiohiei, 
Chiril al Ierusalimului, Sfântul Sinod de la Constantinopol, Sfântul 
Sinod de la Antiohia și Sfântul Sinod de la Ierusalim. În mod 
particular se afirmă: La noi, nici o inovaţie nu a putut fi introdusă, 
nici de către patriarhi, nici de către sinoade, pentru că la noi, 
apărătorul religiei este însuşi trupul Bisericii, adică Poporul 
însuşi, care vrea ca religia să-i rămână veşnic neschimbată şi la 
fel cu a Părinților săi. 

Paul Evdokimov adaugă că mitropolitul Filaret comentează în 
chip admirabil această enciclică, definind chiar principiul 
sobornicității. Toți impreună şi toţi în succesiune, formează prin 
voia lui Dumnezeu o singură Biserică ce este depozitara adevărată 
a Tradiţiei sfinte. „Poporul” înseamnă ansamblul ierarhiei şi al 
credincioșilor, constituit din aceste elemente inseparabile şi 
complementare ale Trupului.? Tema aceasta a Poporului lui 
Dumnezeu va fi dezvoltată de către părintele Nicolae Afanassiev în 
secolul XX. Ea se găseşte şi în Lumen gentium, care este textul 
despre eclesiologie formulat şi promulgat la Conciliul Vatican II. 


Moralism eclesiologic 
Paul Evdokimov consacră un capitol pentru ceea ce el 
numeşte „moralism eclesiologic şi teologic”, reprezentat de Tareev 


! Enciclica Patriarhilor ortodocși de la 1848 [trad. rom. T. M. Popescu, 
Bucureşti, 1935, p. 132). 
2 Paul Evdokimov, op. cit., p. 68. 

şi de mitropolitul Antonie Khrapovitsky (f 1937). El a reacționat 
cu tărie împotriva scolasticii occidentale (sau orientale), la fel ca 
împotriva a tot ceea ce îi părea că prezintă o urmă de misticism, şi 
aceasta în favoarea unui „moralism” teologic. În ceea ce priveşte 
dogmele, insistă asupra aspectului practic şi moral al acestora. De 
exemplu, sensul moral al dogmei despre Sfânta Treime este 
dragostea. El îşi definește sistemul ca un „monism etic”. Misiunea 
lui Hristos este, înainte de toate, pastorală şi Fericirile 
evanghelice se constituie în simbol de credință şi în chartă a 
Împărăției Cerurilor. Miezul tainei Mântuirii nu este atât 
răstignirea pe Golgota, cât agonia lui lisus în grădina Gheţimani. 
Cuvânul „mistic” are pentu el întotdeauna sensul peiorativ de 
„magic. El porneşte de la o idee foarte justă despre aplicarea 
morală a dogmelor în viaţă, dar sfârşeşte prin considerarea 
exclusiv morală a dogmelor, riscând prin acestea reducerea lor 
doar la adevărul etic. Astfel, taina Sfintei Treimi se reduce la 
imaginea pedagogică a unității, iar episodul din grădina 
Gheţimani devine punctul culminant al Evangheliei. În lipsa unei 
mistici autentice, inerente pentru spiritul Sfinţilor Părinţi, în lipsa 
unei perspective metafizice, sensul de negrăit al Crucii, dogma 
răscumpărării Sunt descrise în termenii unui „impresionism 
teologic”. Eclesiologia capătă semnificaţia unui voluntarism 
dirijat înspre domeniul social. 


Renașterea din secolul XX 

Această renaștere este pregătită de curentele spirituale şi 
teologice ale secolul XIX. Să amintim capitolul despre Biserică din 
Stâlpul şi temelia adevărului de Pavel Florensky.? Înainte chiar de 
tratatul său de eclesiologie, L'Epouse et l'Agneau,* părintele 
Serghei Bulgakov abordează tema aceasta în studii magistrale 
publicate în revista „Puti”, cu o analiză asupra tradiţiei vii şi mereu 
actuale a Bisericii. În 1937, părintele Bulgakov şi colegii săi de la 


' Ibid., p. 73. 

? P, Florensky, Colonne et Fondement de la Vérité, Paris, 1975 [trad. rom- 
E. Iordache şi colectiv, Stâlpul şi temelia adevărului Polirom, 2000). 

3 Idem, L'Epouse et l’Agneau, Paris, 1984. 

* În Tradition vivante, Paris, 1937 (Revista Institutului Saint-Serge). 

Institutul Saint-Serge participă la prima întâlnire a teologilor 
ortodocşi la Atena, unde această temă a Tradiţiei vii a fost pusă în 
relief în mod deosebit de către el însuşi şi de către părintele G. 
Florovsky. El o abordează şi în cartea sa Ortodoxia, apărută în 
1937, într-o traducere a părintelui Lev Gillet, şi retradusă mai 
târziu după textul rusesc integral de către Constantin Andronikov.! 
Primele capitole vorbesc chiar despre Sfânta Tradiţie. Cele dintâi 
cuvinte ale acestei lucrări merită să fie reluate aici: Ortodoxia este 
Biserica lui Hristos pe pământ. Biserica lui Hristos nu este o 
instituție, ea este viață nouă împreună cu şi în Hristos, 
transfigurată prin Duhul Sfânt [...] Esenţa Bisericii este viața 
divină care se manifestă în viaţa creată; este îndumnezeirea 
creaţiei, realizată prin puterea Întrupării şi a Cincizecimii. 

Se găsesc deja aici intuiţiile esenţiale ce vor fi dezvoltate de 
către Vladimir Lossky asupra „diadei” lui Hristos şi a Duhului 
Sfânt. Este vorba despre dubla iconomie a lui Hristos şi a Duhului 
Sfânt. Avem deja aici începutul unei eclesiologii euharistice, care 
va fi reluată de către părintele Afanassiev. Sinteza neo-patristică a 
lui Vladimir Lossky este de o coerenţă internă remarcabilă. 
Eclesiologia sa decurge din expunerea tainei Sfintei Treimi şi a 
iconomiei trinitare a mântuirii, sau, mai degrabă, din dubla 
iconomie a Fiului şi a Duhului Sfânt.? Lucrarea lui Hristos asigură 
restaurarea naturii umane în unitatea Trupului lui Hristos; Duhul 
Sfânt transmite persoanelor plenitudinea vieții dumnezeieşti. 

Referitor la părintele G. Florovsky, vom preciza că şi el este 
marcat de întoarcerea la gândirea creatoare a Sfinților Părinţi, fiind 
mai familiarizat cu Părinţii capadocieni decât cu Sfântul Grigorie 
Palama. Există un anumit conflict de școală, de caracter sau de 
generaţie între hristomonismul radical al lui Florovsky şi echilibrul 
hristo-pnevmatic al lui Vladimir Lossky. Florovsky? are o viziune 
hristocentrică asupra Bisericii, citându-l adesea pe Fericitul 


! S. Bulgakov, Ortodoxia, Paris, 1980. 

2 A se vedea capitolul Les deux aspects de l'Eglise în Introduction à la 
théologie mystique de l'Eglise d'Orient, Paris, 1944 [trad. rom. V. 
Răducă, Teologia mistică a Bisericii de Răsărit, Editura Bonifaciu, 
Bucureşti, 1998]. 

cr. capitolului Le Corps du Christ vivant în La Sainte Eglise universelle, 
Neuchâtel-Paris, 1948. 

Augustin pentru a aminiti că creştinii sunt un singur Trup în 
Hristos. El spune că, într-un anumit sens, Biserica este Hristos 
însuşi, în toată plinătatea Sa. Această identificare rezultă, de altfel, 
din toată concepția despre Întrupare, mărturisită de către Sfinţii 
Părinţi ai Bisericii. Întreaga natură umană este asumată aici în 
unirea cu Dumnezeu. Cum spune Fericitul Augustin, „nu numai că 
am devenit creştini, dar am devenit Hristos” (Non solum nos 
christianos factos esse sed Christum).! Sfântul Chiril al 
Ierusalimului, în cea de-a treia Cateheză mystagogică despre 
Mirungere, spune acelaşi lucru: Voi sunteţi Hristoşi. Prima 
semnificaţie a cuvântului creștin la Antiohia nu desemna 
apartenenţa la o religie sau la o sectă, ci semnifica apartenența la 
Hristos. Dacă El este Capul, continuă părintele Florovsky, noi 
suntem mădularele. Întregul om este El în noi. (Totus homo ille et 
nos, Christus et ecclesia)? Sau: Hristos nu este numai Capul, 
lipsind din Trup, ci El este în întregime în Cap şi în Trup (Non 
enim Christus in capite et non in corpore, sed Christus totus in 
capite et in corpore). Această expresie totus Christus se găseşte 
adesea la Fericitul Augustin, mai cu seamă în învățământul 
catehetic, fiind una dintre ideile sale fundamentale. Când vorbesc 
despre creştini la plural, îi văd una în Hristos Cel unul: noi Suntem 
mai mulți dar noi una suntem.“ Părintele G. Florovsky spune, cu o 
mare îndrăzneală, chiar că eclesiologia nu este o parte a dogmaticii, 
ci că este doar un capitol al hristologiei. El o aşază în interiorul 
hristologiei şi nu în continuarea sa. 

Opusă acestui hristocentrism radical, se află poziţia echilibrată 
a lui Lossky, care deosebeşte iconomia Fiului de cea a Duhului 
Sfânt. El subliniază că Hristos realizează unitatea naturii umane; în 
Hristos, Duhul Sfânt asigură diversitatea persoanelor sau a 
ipostazelor. Împotriva acestui schematism se va ridica părintele G. 


! Ibid., p. 21. 

? Ibid. 

3 Ibid. 

* Fericitul Augustin, In Psalm. 127, 3. 
$ G. Florovsky, op. cit. p. 12. 

Florovsky, reamintind că Duhul Sfânt este, nu mai puţin decât 
Hristos, artizanul unității." 

Părintele N. Afanassiev redefineşte principiile eclesiologiei 
ortodoxe în jurul tainei centrale a Euharistiei. El vede plenitudinea 
Bisericii realizată în jurul episcopului în Euharistie, în chiar 
catolicitatea Bisericii locale. El se referă la Sfântul Ignatie, la 
Sfântul Policarp şi la Sfântul Irineu pentru a arăta realizarea acestei 
plenitudini catolice a Bisericii în Biserica locală, al cărei centru 
este Euharistia. El o opune, într-un mod puțin schematic poate, 
concepţiei occidentale şi juridice a unei eclesiologii universale, 
centrate în jurul puterii monarhice a episcopului, care tinde către 
gruparea puterii monarhice în jurul celui investit cu primatul, la 
limită, în jurul papei.? 

La Al. Schmemann şi J. Meyendorff găsim o analiză 
aprofundată a temei primatului regional şi universal, expusă în La 
Primaute de Pierre dans l'Eglise orthodoxe? Vedem aici modul în 
care era conceput primatul în Biserica primară, de-a lungul 
scrierilor Noului Testament şi apoi în istoria Bisericii, până la cea a 
Bizanțului. Însă lucrarea cea mai importantă este cea a părintelui 
Meyendorff, scrisă în ruseşte, apoi în franceză, publicată în 
volumul pomenit mai sus, în care se studiază locul Romei în 
eclesiologia unor autori bizantini, precum Sfântul Grigorie Palama, 
Nil şi Nicolae Cabasila. Încă la conciliul de la Florenţa, Bizanțul 
era gata să accepte un primat roman, ulterior înlocuit cu primatul 
Constantinopolului în cadrul unei colegialități a Bisericii 
nedespărțite. Părintele Meyendorff reamintește cu insistență că în 
Apus, Biserica s-a dezvoltat ca o instituţie puternică; în Răsărit, ea 
a fost văzută, în primul rând, ca organism sacramental (sau 
„mistic”) răspunzător de „cele dumnezeieşti ” şi înzestrat doar cu 
structuri instituționale limitate. 

zilele noastre, ultimul care a reînnoit gândirea ortodoxă în 
dezbaterea asupra primatului, şi într-o manieră mai generală, 


! Idem, Christ and his Church, în volumul 1054 — 1954, L'Eglise et les 
Eglises, Chevetogne, 1955. 

2 A se vedea în mod particular N. Afanassiev, L'Eglise du Saint Esprit, 
Paris, 1975. 

3 Neuchâtel, 1960. 

$ Initiation..., p. 286. 

asupra eclesiologiei ortodoxe, este mitropolitul Pergamului, 
Joannis Zizioulas.! El continuă, nuanțând-o desigur, opera 
părintelui G. Florovsky, al cărui elev a fost, pentru a arăta 
fundamentul hristologic şi totodată pnevmatologic al eclesiologiei. 
În teza sa de doctorat L'Eucharistie, l'Evêque et l'Eglise, el caută să 
determine locul Euharistiei şi al episcopului în taina unităţii 
Bisericii. Deşi corectează câteva aspecte ale gândirii părintelui 
Afanassiev, el dezvoltă totuși ideile principale ale acestuia în ceea 
ce priveşte „eclesiologia euharistică”. Euharistia nu mai este 
înțeleasă ca o activitate a ierarhiei, ci ca Taina Bisericii, ca 
actualizare a Tainei lui Hristos prezent în toată plinătatea Sa în 
istorie, ca acţiune comună (liturghia) Bisericii, constitutivă chiar 
fiinţei şi vocației sale. 

Pornind de la această centralitate a Euharistiei în Biserică, 
mitropolitul Ioannis Zizioulas dezvoltă concepția sa despre temelia 
hristocentrică a Bisericii. Găsim aici una dintre ideile cele mai 
fecunde şi mai originale ale sale. Este vorba despre distincţia între 
abordarea „istorică” şi abordarea eshatologică a continuității 
Bisericii cu Apostolii (şi, desigur, cu Hristos însuşi). Pe de-o parte, 
spune el, în esență, Apostolii sunt investiţi cu o misiune pe care să 
o împlinească în timp şi în spaţiu. Ei sunt împrăștiați şi trimişi în 
toată lumea. Ei constituie un inel de legătură între Hristos şi 
Biserică, fiind elemente ale unui proces istoric neîntrerupt, investiţi 
cu o misiune ce aparține unei mişcări de continuitate liniară. Pe de 
altă parte, Apostolii au o funcţie eshatologică, fiind percepuți ca un 
colegiu unic şi indivizibil, care se adună de la marginile 
pământului într-un loc şi spațiu unic, acela al Bisericii reunită în 
Euharistie, manifestare şi anticipare a Împărăției Cerurilor. În 
ambele cazuri, Duhul Sfânt este în lucrare, „construind” Trupul lui 
Hristos în existența sa pământească, în dezvoltarea sa istorică şi în 
taina unității sale sacramentale şi eshatologice. 

Totuși, în abordarea istorică, Sfântul Duh este dat prin 
Hristos, prin Apostoli şi prin urmaşii lor, până la sfârşitul 
timpului. Duhul Sfânt este aici trimisul lui Hristos şi depinde de El. 


! A se vedea volumul său Z 'Etre ecclesial, Geneva, 1981, apoi lucrarea sa 
de doctorat Z 'Eucharistie, l'Eveque et l'Eglise, Paris, 1994. 

În abordarea eshatologică, Duhul este Domnul, El transcende 
istoria liniară şi transformă continuitatea istorică într-o prezenţă. 

concluzie, mitropolitul Zizioulas insistă, în ansamblul 
operei sale, asupra faptului că venirea lui Hristos trebuie 
considerată ca fiind constituită pnevmatologic. Hristos nu este 
Hristos dacă nu este o existenţă în Duh, adică o existență 
eshatologică. Nu trebuie să vorbim despre Hristos în termeni de 
individualitate închisă, ci în termeni de personalitate în comuniune, 
sau de personalitate „corporativă” (sau colectivă).! Toate aceste 
idei ale mitropolitului Zizioulas găsesc un ecou imens în teologia 
ortodoxă modernă şi contribuie la o înnoire a categoriilor noastre 
teologice şi, în particular, a conştiinţei noastre despre Biserică, 
despre natura şi misiunea sa. 


! Această temă a „personalităţii corporative” a lui Hristos în gândirea 
mitropolitului Ioannis Ziziulas pune anumite probleme conştiinţei 
teologice ortodoxe. Persoana însăși pare să se dizolve în această 
personalitate corporativă. Totuşi, în kenoza Sa, Hristos intră în 
singurătate, şi numai prin coborârea la iad şi prin Înălţarea Sa îi atrage pe 
toți la Sine (loan 12, 32), îl recapitulează pe Adam integral, devine 
Hristos şi Mântuitor (Fapte, 2, 36; 4, 11; 5, 31, Filipeni 2, 11). 


V. Însușirile Bisericii 
1. Preambul 


Pasajul eclesiologic din Simbolul credinţei 

În manualele școlare de eclesiologie, cele patru „însuşiri” ale 
Bisericii sunt „tratate”, în mod curent, potrivit Simbolului de 
credință niceo-constantinopolitan. Este vorba despre o enumerare, 
adesea formală, ce riscă să lase pe dinafară sensul necesar şi 
legătura intimă reciprocă a acestor noţiuni. Cele patru însuşiri ale 
Bisericii sunt Unitatea, Sfințenia, Catolicitatea (Sobornicitatea) şi 
Apostolicitatea. Toate aceste însuşiri ne introduc în însăși taina 
Bisericii, fiind dimensiuni vii, ce aparţin chiar ființei Bisericii, 
ontologiei sale. 

l Noi credem în Biserica cea una, Sfântă, soborniceasă şi 
apostolică. Aceasta este tradiția creştină despre Biserică, învățată 
de la Părinţi, afirmată de Sinoade, păstrată în creştinătate de-a 
lungul veacurilor. Nici un credincios nu va pregeta vreodată să 
mărturisească aceste patru atribute ale Bisericii pe care el le simte 
adevărate, datorită acestui instinct al adevărului, acestei facultăţi 
pe care am putea-o numi „innăscută”, proprie tuturor fiilor 
Bisericii, instinct sau facultate care se numeşte credinţă. Înţelegem 
— Sau cel puțin simțim, confuz, dar temeinic — că dacă am priva 
Biserica de unul din aceste atribute, ea nu ar mai fi Biserică şi că 
numai acordul acestor patru însuşiri, mărturisite în Crez, exprimă 
plinătatea fiinţei ei.! 

Să amintim aici că numai la al doilea Sinod Ecumenic 
(Constantinopol, 381) a fost introdus acest pasaj eclesiolo-gic, 
urmându-l pe cel despre Duhul Sfânt, foarte dezvoltat în urma 
controverselor pnevmatologice. Simbolul primar (precum cel al 
Apostolilor, datând din secolul III, şi care în Apus este folosit până 


! Vladimir Lossky, Du troisième attribut de l'Eglise în A limage et à la 
ressemblance de Dieu, Paris, 1967, p. 167 [ trad. rom. A. Manolache, 
După chipul şi asemănarea lui Dumnezeu, Ed. Humanitas, Bucureşti, 
1998, p. 163]. 


na. 

în zilele noastre), sau cel de la Niceea, se limitau la o scurtă 
menționare a Duhului Sfânt şi a Sfintei Biserici. 

Dar, scurtimea aparentă a primelor simboluri de credință nu 
trebuie să ne facă să pierdem din vedere că în conștiința profundă a 
Bisericii primare, taina Duhului Sfânt ţinea mai puţin de o viziune 
teologică speculativă, fiind o acţiune sfințitoare şi însufleţitoare în 
Biserică şi pentru lume. La fel, Biserica era percepută mai puţin 
într-o perspectivă ontologică, cât mai ales ca domeniu însufleţitor 
şi sfinţitor al Duhului dumnezeiesc şi îndumnezeitor. Voi cita aici 
un pasaj dintr-un studiu foarte lămuritor al cardinalului Joseph 
Ratzinger, în care acesta analizează simbolul de credință al 
Apostolilor: În conştiinţa creștinului de la început, credinta în 
Duhul Sfânt şi în Biserică se interferau. (Potrivit Sfântului Irineu, 
acolo unde este Duhul Sfânt, acolo este Biserica, acolo unde este 
Biserica, acolo este Duhul Sfânt). Trebuie considerat a fi o 
nenorocire pentru dezvoltarea ulterioară a Bisericii faptul că 
această interferenţă, această legătură între Duhul Sfânt şi Biserică 
a fost ruptă. Doctrina despre Biserică, la fel ca şi doctrina despre 
Duhul Sfânt, au pierdut astfel deopotrivă. Biserica nu a mai fost 
înțeleasă în realitatea sa pnevmatică şi harismatică, ci a fost 
considerată doar sub aspectul Întrupării. Ea a sfârşit prin a fi 
explicată în întregime pornind de la categorii de putere luate din 
gândirea profană. În acest fel, nu mai era loc pentru doctrina 
despre Duhul Sfânt, doctrină care nu a continuat să dăinuie decât 
într-o mică măsură, în Simpla evlavie. Astfel, doctrina despre 
Duhul Sfânt a fost cuprinsă într-o doctrină trinitară abstractă şi a 
pierdut practic, din cauza aceasta, orice funcţie în conştiinţa 
creştină. [...] Doctrina despre Biserică avea punctul de pornire în 
doctrina despre Duhul Sfânt şi despre darurile Sale. lar scopul 
acestei eclesiologii este o doctrină a relaţiei dintre Dumnezeu şi 
oameni, o doctrină a rolului venirii lui Hristos în devenirea 
întregii umanităţi.! 

Trebuie să precizez că aceste rânduri au fost scrise de către un 
teolog catolic, conștient de existența unui anumit divorț între 
pnevmatologia trăită şi eclesiologie. În ce măsură noi, ortodocșii, 


! Joseph Ratzinger, Foi chrétienne hier et aujourd’hui, Paris, 1969, p. 
238-239. 

putem face aceeași remarcă, mai ales pentru perioada de „robie 
babilonică” a învățământului nostru  post-bizantin, a 
instituționalismului excesiv al structurilor noastre eclesiale, în 
raport cu natura sacramentală şi divino-umană a Bisericii ? 

Voi reține aici câteva aspecte generale: 

a) Vechile simboluri de credință — dintre care, în mod 
particular, primul simbol de la Niceea — nu conţin întotdeauna o 
menţiune explicită a Bisericii; din acest punct de vedere, adăugarea 
făcută de Sinodul de la Constantinopol este în contrast cu vechiul 
simbol de credință. 

b) Simbolurile de credință occidentale conţin mențiuni ale 
Bisericii care par scurte, dar care, de fapt, o explicitează, atât când 
se face referire la temelia Bisericii, care este Duhul Sfânt, cât şi la 
manifestările sale, care sunt roadele Duhului Sfânt: comuniunea 
sfinţilor, iertarea păcatelor, învierea trupurilor, viaţa veşnică. 

c) Legătura dintre Duhul Sfânt şi Biserică este mai puternic 
exprimată în simbolurile de credință occidentale decât în simbolul 
niceo-constantinopolitan, deoarece acesta din urmă a amplificat 
pasajul despre Duhul Sfânt. În epoca respectivă trebuia afirmată 
divinitatea Duhului Sfânt. Desigur, doctrina despre Biserică trebuie 
să-şi găsească punctul de pornire în doctrina iconomiei trinitare. 
Dar nici chiar aici Duhul Sfânt nu trebuie separat. Este carasteristic 
faptul că în primele veacuri creştine, Biserica era, înainte de toate, 
locul în care lucra Duhul Sfânt. Ceea ce a permis părintelui 
Afanassiev să-şi intituleze teza de doctorat L 'Eglise du Saint Esprit 
(Biserica Duhului Sfânt). Acestă legătură a eclesiologiei cu Duhul 
Sfânt, şi deci cu toată iconomia trinitară a mântuirii, este în mod 
cert fundamentală. 

Cu siguranță că este arbitrar şi artificial să distingem Biserica 
în ea însăşi de însușirile sale, care i-ar fi adăugate şi care o 
definesc. Desigur, Biserica sfântă se opune sinagogii răzvrătite, 
sau Femeia înveşmântaltă in soare, castă şi pură, se opune marii 
păcătoase din Babilon, unitatea se opune divizării, iar catolicitatea 
se opune particularismului, dar aceste însuşiri sunt aspecte 
esenţiale ale fiinţei Bisericii, fără ele, Biserica nu mai este Biserică. 
În cele din urmă, termenul de Biserică este, de asemenea, un 


! Paris, 1975. 

calificativ care exprimă alegerea şi sfințirea pe care a făcut-o 
Dumnezeu şi care a căpătat un sens de definiţie simbolică a tainei 
sacramentale. 

Fără a putea intra aici în detaliile evoluţiei şi ale formării 
primelor simboluri de credință’, voi aminti ceea ce se poate 
considera ca reprezentând trei etape (mai degrabă tematice decât 
strict cronologice) în evoluţia şi în practica simbolurilor de 
credință. 


Contextul baptismal şi catehetic al primelor simboluri de 

credință 
Primii care scriu despre ritualul Botezului, Iustin, Tertulian, 

Ipolit, așază mărturisirea de credință treimică chiar în momentul 

triplei afundări, într-un adevărat dialog între celebrant şi 

catehumen. lată mărturia Sfântului Ipolit Romanul, din Tradiția 

Apostolică: Când cel care se botează va intra în apă, cel ce. 

botează, punând mâinile asupra lui, să zică așa: 

- Crezi tu în Dumnezeul Tatăl Atotputernicul ? 

Și cel care se botează să zică: 

- Cred. 

Şi îndată, cel ce ţine mâna pe capul lui îl cufundă o dată. Şi după 

aceasta să zică: 

- Crezi tu în lisus Hristos, Fiul lui Dumnezeu, Care s-a născut 
de la Duhul Sfânt şi din Fecioara Maria şi s-a răstignit în 
timpul lui Pilat din Pont, Care a murit şi s-a îngropat și a 
înviat a treia zi din morţi? şi s-a suit la ceruri şi şade de-a 
dreapta Tatălui şi iarăşi va să vie, să judece viii şi morţii ? 

Și când acela va'zice „ Cred”, să-l cufunde a doua oară. Şi iarăşi 

să zică: 

- Crezi tu în Duhul Sfânt şi în Sfânta Biserică şi în învierea 
trupului ? 

Și cel ce se botează să zică: 


! Dintre studiile cele mai importante dedicate acestei teme, se poate 
consulta P. Nautin, Je crois à l'Esprit Saint - étude sur l’histoire de la 
théologie du Symbole, Paris, 1947; J. N. D. Kelly, Early Christian 
Creeds, London, 1972; H. de Lubac, La foi chrétienne - essai sur la 
structure du Symbole des Apôtres, Paris, 1970; J. Quasten, Initiation aux 
Peres de l'Eglise, t. 1, Paris, 1955, p. 29-36. 


Însuşirile Bisericii 153 


- Cred, 
şi aşa să-l cufunde a treia oară. 

Astfel, nu există urme din primele secole ale unei formule 
baptismale rostită de către celebrant asupra celui ce este botezat, în 
timpul afundării. Tripla întrebare şi tripla mărturisire de credință, 
care însoțesc  afundarea, constituie echivalentul formulei 
baptismale care va fi adoptată mai târziu.? 


Contextul euharistic 

Este foarte probabil că la începutul secolului VI rostirea 
simbolului de credință a fost introdusă în mod permanent în 
Liturghie înainte de Anaforaua euharistică.* Cu toate acestea, 
absenţa simbolului credinţei în celebrarea euharistică primară nu 
pune în discuţie câtuşi de puţin caracterul de mărturisire de 
credință al Liturghiei în primele secole. Există un paralelism 
tematic riguros între structura trinitară şi cea hristologică a 
simbolurilor de credinţă şi cea a vechilor anaforale euharistice. Ca 
şi în cazul Botezului, aici mărturisirea de credință este activă, 
doxologică, constitutivă Sfintei Taine euharistice. Astfel, 
mărturisirea de credință trinitară a Bisericii corespunde plinătății 
laudei şi aducerii de mulțumire pentru mântuirea lumii. Aici îşi 
manifestă Biserica adevărata sa identitate. 


Contextul doctrinar și sinodal 

Simbolurile de credință îşi găsesc, în cele din urmă, locul lor 
organic în tradiţia sinodală a Bisericii, iar aceasta în două moduri. 
Mai întâi, în ceremonia chemării şi hirotonirii unui candidat la 
slujirea episcopală, când acesta este invitat să mărturisească 
credinţa ortodoxă înaintea episcopilor deja hirotoniți. Tipicul 


l Cap. 21, Sources Chrétiennes, 11 bis, p. 84 — 87 | trad. rom. P. Buburuz, 
« Tradiția Apostolică» a Sfântului Ipolit Romanul, în revista 
« Ortodoxia », nr. 3-4, Bucureşti, 2000, p. 84]. 

A se vedea studiul Confession de la foi trinitaire et consecrations 
baptismales et eucharistiques dans les premiers siècles, în La Liturgie, 
expression de la foi, (Conferences Saint-Serge), 1978, Roma, 1979. 

3 Ibid; de asemenea, cf. A. Hamman, Du symbole de foi à l'anaphore 
eucharistique, în Kyriakon Festschrift Johannes Quasten, vol. II, 
Miinster, 1970, p. 835 — 843. 

bizantin actual conţine trei mârturisiri de credinţă distincte: cea 
niceo-constantinopolitană şi alte două mărturisiri, mult mai 
elaborate, reflectând într-un mod foarte detaliat conflictele trinitare 
şi hristologice, şi conţinând totodată o serie de anateme. 

De altfel, dacă vom considera că originea sinoadelor locale 
trebuie căutată în sinaxele episcopale ținute cu ocazia hirotonirilor 
de episcopi!, vom înţelege că întrunirile sinodale implicau, în mod 
necesar, mărturisirea solemnă de credință a Bisericii, în lupta 
contra ereziilor. 


2. Unitatea Bisericii 


Temelia sa, unitatea lui Dumnezeu 

Toate însușirile Bisericii reflectă însăși natura Sfintei Treimi. 
Sfinţenia Bisericii este participare la sfințenia lui Dumnezeu. 
Catolicitatea Bisericii reflectă tri-unitatea Persoanelor Sfintei 
Treimi. Apostolicitatea Bisericii se întemeiază pe ierarhia (taxis) 
inefabilă a Persoanelor Sfintei Treimi, unde viața dumnezeiască 
provine de la şi revine la Tatăl (monarhia veșnică a Tatălui). La fel, 
unitatea Bisericii decurge în mod necesar din unitatea lui 
Dumnezeu (A. Homiakov). Viaţa Bisericii este o participare 
plenară la viaţa lui Dumnezeu, și, prin urmare, întoarcere la 
unitatea pierdută. 

Oricare ar fi abordarea noastră referitoare la Biserică, trebuie 
să pornim întotdeauna de la taina vieţii dumnezeieşti în sine şi abia 
apoi să abordăm structurile care o slujesc şi nu invers. Este ceea ce 
face Homiakov, ceea ce face părintele Serghei Bulgakov şi întreaga 
teologie ortodoxă sănătoasă. Când spunem că Biserica este după 
chipul vieţii dumnezeieşti, această afirmaţie priveşte întreaga viață 
a Bisericii, toate structurile sale, toate însuşirile sale, întreaga sa 
identitate. 


! Cf. de exemplu Jean Meyendorff, Orthodoxie et Catholicite, Paris, 1965, 
p. 28-29. 

Biserica după chipul tri-unităţii dumnezeieşti 

Prin urmare, unitatea Bisericii este după chipul unității divine. 
Un punct important din teologia noastră este faptul că nu se poate 
disocia taina unității în Dumnezeu şi taina Sfintei Treimi. Căci 
unitate nu înseamnă uniformitate, așa cum unitatea nu este o 
chestiune abstractă şi impersonală. Unitatea în Dumnezeu, pentru a 
prelua gândirea Sfântului Vasile cel Mare, este comuniunea 
veşnică, concelebrarea Persoanelor dumnezeiești între Ele în taina 
infinită a iubirii intra-treimice. Dumnezeu este Iubire, acestă temă 
din Întâia Epistolă a Sfântului loan îşi pierde sensul în măsura în 
care „iubire” nu se referă la iubirea Celor Trei Persoane. Când 
spunem trei pesoane de-o fiinţă, nu facem decât să gângăvim, căci 
în mod evident noi nu putem spune ce este Fiinţa în sine. Se poate 
spune doar că această iubire este atât de puternică, încât ea 
constituie Fiinţa Care este una, şi că, spre deosebire de iubirea 
umană, care este tot timpul o iubire ce tinde spre ceva, iubirea 
dumnezeiască este un repaos, o plinătate absolută, în care nu există 
tensiune, în care nu există nici chiar revelaţie internă. 

Așadar, unitatea Bisericii se explică în unitatea lui Dumnezeu; 
este Uni-Treimea. Ea trebuie să îşi găsească garantul în Persoanele 
dumnezeieşti şi în Bisericile locale, în catolicitatea lor, adică în 
plinătatea lor. Regăsim în mod necesar sensul catolicității şi al 
colegialităţii, care este un corolar al catolicităţii. Vom vedea că, de 
fapt, catolicitatea implică atât un sens de universalitate, cât și unul 
de plenitudine, în timp ce colegialitatea descrie sau ilustrează 
modul de legătură al fiecăruia dintre aceste centre de viață divină, 
de har dumnezeiesc, care sunt Bisericile, unde fiecare poartă în 
sine plenitudinea, dar nu există decât în relație cu celelalte. La fel 
cum fiecare dintre Persoanele dumnezeieşti poartă în Sine 
plinătatea vieţii divine şi rămâne în relaţie cu Celelalte. Există aici 
o diferență față de scolastica apuseană în particular, care spune că 
ipostasurile (persoanele) sunt relații. Ortodoxia nu agreează acest 
mod de exprimare, ci ea preferă să spună că ipostasurile sunt 
tainice întru toate. Noi nu adresăm rugăciunea noastră unor 
„telații”, ci ne rugăm Tatălui, care este în relaţie ontologică cu Fiul. 
„Relaţia” este o categorie abstractă a gândirii umane. Ipostasul este 
în mod ontologic în relaţie. Un ipostas care nu ar fi în relaţie nu ar 
fi un ipostas. Caracterul relațional decurge, în mod necesar, din 

taina persoanei sau a ipostasului. Colegialitatea divină, dacă ne 
putem exprima astfel, decurge din taina ipostasului. Tot astfel, 
colegialitatea  eclesială decurge din catolicitatea sa, din 
plenitudinea locală, care nu este o plenitudine cantitativă. 


Texte biblice 

Vorbind despre unitatea Bisericii, trebuie amintite textele 
biblice fundamentale: Joan 10, 15-16 — parabola bunului Păstor: Şi 
sufletul Îmi pun pentru oi. (...) şi va fi o turmă şi un păstor. Să 
reținem de aici cel puţin faptul că unitatea în „staul” este rodul 
jertfei. 

loan 11, 51-52: a proorocit că lisus avea să moară pentru 
neam. Și nu numai pentru neam, ci şi ca să adune laolaltă pe fiii 
lui Dumnezeu cei împrăștiați. Din nou rezultă că unitatea Bisericii 
este dobândită în urma jertfei mântuitoare a lui Hristos. 

loan 17, 21: Ca toţi să fie una, după cum Tu, Părinte, întru 
Mine şi Eu întru Tine, așa şi aceștia în Noi să fie una, ca lumea să 
creadă că Tu M-ai trimis. Să nu uităm că acest pasaj se situează în 
ofranda sacerdotală a Marelui Arhiereu, care devine el însuşi 
victima propriei Sale jertfe. 

Să mai cităm Efeseni 4, 4 — 6: Este un-trup şi un Duh, precum 
şi chemaţi aţi fost la o singură nădejde a chemării voastre. Este un 
Domn, o credinţă, un botez. Un Dumnezeu şi Tatăl tuturor, care 
este peste toate şi prin toate şi întru toți. Sau, I Corinteni 12, 4 - 6: 
Darurile sunt felurite, dar acelaşi Duh. Şi felurite slujiri sunt, dar 
acelaşi Domn. Şi lucrările sunt felurite, dar este acelaşi Dumnezeu 
care lucrează toate în toţi. Apoi, Fapte 1, 14: unitatea preceda 
pogorârea Duhului Sfânt, când toți aceștia, într-un cuget, Stăruiau 
în rugăciune. 

Unitatea Bisericii nu este deci nici accidentală, nici secundară. 
Biserica ar înceta să fie Biserică dacă şi-ar pierde unitatea. 
Imaginile neo-testamentare ale Bisericii ne descoperă necesitatea 
unităţii sale. Biserica este noul Popor al lui Dumnezeu, noul Israel, 
cu care Dumnezeu a făcut legământ prin Sângele lui Jisus Hristos. 
Biserica este singura Mireasă pe care Hristos şi-a ales-o, pe care El 
a iubit-o, a răscumpărat-o şi a sfinţit-o. Biserica este chiar Trupul 
lui Hristos, care are parte de aceeaşi viață dumnezeiască precum 
Capul său. Biserica este edificiul căruia Hristos îi este piatră de 

temelie şi piatră unghiulară, bază şi culme, plinătate a Duhului 
Sfânt, Templul în care El sălășluiește. 

Unitatea Bisericii este, înainte de toate, de natură interioară, 
căci Biserica este Trupul lui Hristos, iar Hristos, deşi omniprezent, 
este indivizibil. La fel cum Dumnezeu este unul, cum Hristos este 
unul, cum Duhul Sfânt este unul, tot așa, prin forţa acestei unități 
dumnezeieşti, Biserica este una şi indivizibilă. Această unitate 
constituie o taină la care avem acces prin credință. Ea aparține deci 
naturii sacramentale a Bisericii şi se manifestă, se exprimă, în viața 
sacramentală prin ierarhie, prin Sfânta Tradiţie a Bisericii. 


Unitatea Bisericii, planul cel dintâi al Creatorului 

Unitatea Bisericii corespunde planului cel dintâi al 
Creatorului, care i-a chemat pe primul bărbat şi pe prima femeie la 
o viaţă de dragoste şi de mijlocire între Dumnezeu şi creaţie. Creat 
după chipul lui Dumnezeu, omul purta în sine principiul unității, de 
armonie şi de pace lăuntrică, pe care el trebuia să îl răspândească şi 
să îl dăruiască întregii creaţii. Omul nu era destinat să fie în 
comuniune doar cu Dumnezeu, ci era chemat, de asemenea, să 
unifice întreaga creație şi să o aducă la supunere desăvârşită față de 
Creator. Păcatul a distrus acest plan iniţial al lui Dumnezeu şi a 
adus în lume ura, moartea, descompunerea, multiplicitatea. În timp 
ce Dumnezeu intervine neincetat în lume, scrie părintele Henri de 
Lubac, citându-l pe Sfântul Maxim Mărturisitorul, pentru a face ca 
totul să ajungă la unitate, prin acest păcat care este fapta omului, 
natura unică a fost divizată în mii de bucăţi şi umanitatea, care 
trebuia să constituie un întreg armonios, în care al meu şi al tău să 
nu fie opuse deloc, a devenit o mulţime de indivizi, numeroși cât 
nisipul mării, cu tendinţe foarte discordante.! Şi acum, spune în 
concluzie Sfântul Maxim Mărturisitorul, ne sfâşiem ca şi animalele 
sălbatice? 

Acolo unde este păcatul, spunea Origen, acolo este 
multiplicitate? Una dintre imaginile dragi Sfinţilor Părinţi este 


! Henri de Lubac, Catholicisme, Paris, 1947, p. 11. 
A PG 90, 256. 
In Ezech., Omilia 9, 1. 

antiteza dintre turnul Babel, unde orgoliul oamenilor a născut ura, 
discordia şi împărţirea limbilor, şi minunea din ziua Cincizecimii, 
când Duhul iubirii a unit din nou ceea ce era divizat. De aceea, 
Sfinții Părinți nu considerau păcatul și răul ca defect secundar al 
naturii individuale, ci ca dezintegrare duhovnicească a înseși 
naturii omului, întunecare a chipului lui Dumnezeu în om, pierdere 
a principiului unităţii. Acest principiu al unităţii şi al iubirii nu este 
unul oarecare printre însuşirile personalității omului, ci este 
manifestarea esențială şi fundamentală a structurii omului creat 
după chipul lui Dumnezeu. 

În ciuda neascultării creaturii, Dumnezeu rămâne fidel în 
raport cu prima Sa atitudine de iubire față de neamul omenesc, pe 
care îl va scoate din neant, pentru a-i arăta iubirea Sa, adică forța 
unificatoare de care s-a îndepărtat omenirea prin păcatul 
strămoșesc. Întreaga Providență a lui Dumnezeu, toată Iconomia Sa 
mântuitoare, va fi îndreptată spre această reunificare a multiplului, 
spre această restaurare a naturii umane căzute. Şi numai prin 
Întruparea Fiului lui Dumnezeu natura umană a găsit forma şi 
unitatea sa originară, revenind la comuniunea cu Dumnezeu (cf. 
Ioan 11, 52). Iubirea lui Dumnezeu se revarsă în sufletele noastre 
prin Duhul Sfânt şi această viață nouă care curge prin venele 
noastre este chiar viaţa lui Dumnezeu. Ful individual se 
transfigurează în organismul harismatic al Bisericii, unde 
personalitatea umană nu se dezintegrează, ci se regăseşte plenar, 
supunându-se şi  dăruindu-se lui Dumnezeu. Îndurarea 
dumnezeiască a adunat de peste tot părţile dispersate, le-a topit în 
focul dragostei şi a creat din nou unitatea pierdută (Fericitul 
Augustin). Numai în lumina totalităţii planului dumnezeiesc al 
mântuirii noastre, ca restaurare a unităţii originare, ne este cu 
putinţă să înțelegem cu adevărat unitatea Bisericii, nu numai ca 
natură intimă a sa, ci şi ca vocaţie şi ca lucrare a ei în lume. 

Unitatea Bisericii este manifestare a lucrării unificatoare a lui 
Hristos şi a Duhului Sfânt. Ea decurge din unitatea intimă a celor 
trei Persoane treimice: Ca toți să fie una, după cum Tu, Părinte, 
întru Mine şi Eu întru Tine (loan 17, 21). Unitatea Bisericii 
înseamnă, pe de-o parte, reconcilierea şi unitatea naturii umane cu 
Dumnezeu, iar pe de altă parte, refacerea comuniunii de dragoste 
dintre oameni. Biserica este locul în care această unitate a naturii 

umane cu Dumnezeu şi această coeziune interioară pot să se 
reconstituie. Unitatea Bisericii se realizează în unitatea credinței, a 
dogmelor, a tradiţiei, a Sfintelor Taine, a cultului liturgic, a întregii 
experienţe spirituale a Bisericii. Nimic nu se împlinește într-un loc 
oarecare al Bisericii, care să nu privească Biserica lui Hristos în 
totalitatea ei. 


Ecumenism în timp 

Garantul unităţii Bisericii este Sfânta Tradiţie sau, în alţi 
termeni, apostolicitatea Bisericii. Tradiţionalismul ortodox nu 
înseamnă fidelitate față de literă, faţă de forme; acestea pot fi 
perimate, dar Duhul este mereu viu. El înseamnă, dimpotrivă, 
fidelitate constantă faţă de Hristos, faţă de Adevăr, aşa cum ne-a 
fost transmis de către Hristos prin Apostoli, în succesiunea 
apostolică. Aici ajungem la manifestările exterioare ale unităţii 
Bisericii, la ierarhia eclesială. Prin intermediul episcopatului, 
numeroasele comunități eclesiale se întrunesc în trupul multiform 
al Bisericii. 

Trebuie să amintim aici meritul părintelui G. Florovsky care, 
în 1952, într-o adunare ecumenică cu tema Credinţă şi Constituţie, 
a amintit importanţa „ecumenismului în timp”, adică unitate și 
unanimitate cu Sfinții Părinți. Aceasta constituie una dintre 
caracteristicile esenţiale ale Ortodoxiei astăzi, cu condiția ca însăși 
noțiunea de Sfinți Părinţi să fie luată într-un sens viu. Ei sunt cei 
care ne nasc, şi nu nişte autori îndepărtați. Dacă ei nu sunt „Părinţii 
noștri”, dacă noi nu acceptăm de la ei, prin acest act sacramental de 
„primire” ansamblul credinţei, nu poate fi vorba de unitate. 
Tradiţia este mai mult decât o transmitere intelectuală, este o 
prezenţă a Sfinţilor Părinţi. Euharistia nu este doar taina prezenţei 
reale a lui Hristos în Biserică, ci este şi prezenţa reală a Bisericii în 
Hristos, prezenţa reală a Sfinţilor şi a Părinților Bisericii în 
prezentul veșnic al lui Dumnezeu. Adevărata apostolicitate este, 
astfel, un garant al unităţii. Cultul euharistic, doctrina, ierarhia, 
toate acestea sunt în slujba unității. Dar Duhul singur este cel care 
face şi întemeiază unitatea. El îi este norma ultimă, inefabilă. 
Numai la nivelul experienţei duhovniceşti și sacramentale se poate 
vorbi de unitate. 

Structuri euharistice ale unităţii 

Anumite forme ale vieţii eclesiale exprimă unitatea într-un 
mod privilegiat, ca de pildă Euharistia, acest moment în care 
Biserica este una în sensul cel mai profund, adică în realizarea 
comuniunii sfinților în jurul Tronului Mielului. De aceea, când 
doctrina sfinţilor din toate timpurile ne separă, nu putem fi părtaşi 
la Euharistie. De aici vine atitudinea Bisericii Ortodoxe, care 
refuză inter-comuniunea. Unanimitatea în credință constituie 
miracolul permanent al Ortodoxiei, în măsura în care noi nu avem 
o structură formală care impune o unitate a doctrinei. Ea este trăită 
în cadrul Euharistiei, în această unanimitate pe care o redescoperim 
cu uimire pe zi ce trece. Fie în Alaska, fie în Africa sau în Polonia, 
noi suntem dintr-o dată în acest spaţiu comun de unanimitate a 
doctrinei. Este extrem -de important. Episcopatul, primatul, 
succesiunea apostolică, toate acestea sunt în serviciul unităţii. 
Unitatea interioară, sacramentală a Bisericii nu este rodul 
episcopatului. Ea este cea care fondează structurile ce vor asigura 
unitatea externă a Bisericii. 

Părinţii Bisericii insistă cu tărie asupra rolului unificator al 
episcopatului. Sfântul Ignatie al Antiohiei cheamă, în mod 
constant, creștinii la unitate, îi pune în gardă împotriva schismelor 
şi a discordiilor. Căci unitatea este taină, miracol. Ea nu se 
realizează în mod automat. Ne putem îndepărta de unitate. Este 
marele păcat despre care va vorbi Sfântul Ciprian al Cartaginei, 
marele păcat împotriva . Duhului, acela de a sfâșia haina fără 
cusătură a lui Hristos. Ea este deci de aceeași natură cu unitatea 
divină. Nu mai puţin decât unitatea trinitară, unitatea eclesială nu 
înseamnă uniformitate, ci unitate a inimii şi a duhului. 

Părinţii Bisericii întemeiază unitatea Bisericii pe unitatea lui 
Dumnezeu. Sfântul Clement al Romei spunea: Pentru ce sunt între 
voi certuri, mânii, dezbinări, schisme şi război? Nu avem oare un 

“singur Dumnezeu şi un singur Hristos şi un singur Duh al harului 
revărsat peste noi şi o singură chemare în Hristos ?' Sau textul 


! Sfântul Clement al Romei, Epistola către Corinteni, 46, 5 — 6, [ trad. 
rom. D. Fecioru, în volumul Scrierile Părinților apostolici, col. P. S. B. |, 
Editura Institutului Biblic, București, 1979, p. 70]. 

Sfântului Irineu de Lyon asupra miracolului unității: divizările 
etnice nu constituie obstacol în calea unităţii credinței." 


Ierarhia, factor de unitate 

De altfel, numai în uniune cu episcopul se realizează uniunea 
în Biserică. Potrivit Sfântului Ignatie, unitatea trebuie să se 
realizeze, în plan trupesc, prin supunerea faţă de episcop, şi în plan 
duhovnicesc, prin fidelitate față de învățătura lui Hristos şi a 
Apostolilor. Poartă grijă de unire, spune el în epistola adresată 
Sfântului Policarp al Smirnei, decât care nimic nu-i mai bun.? De 
altminteri, toate epistolele Sfântului Ignatie sunt un apel la unitate, 
în milostenie frățească. Pecetea unităţii este comuniunea 
euharistică în jurul episcopului. 


Sfântul Ciprian al Cartaginei și unitatea episcopatului 

Biserica catolică este deci unită în unitatea episcopatului. La 
fel cum episcopatul este unul, la fel și Biserica este una, deşi, prin 
răspândirea credinţei, membrii săi au devenit foarte numeroşi. 
Potrivit Sfântului Ciprian de Cartagina, comunitățile eclesiale se 
reunesc într-un singur trup, prin intermediul episcopatului. Pentru 
Sfântul Ciprian, unitatea de credință pare insuficientă pentru a 
salva unitatea exterioară a Bisericii, împotriva diviziunilor interne 
şi a schismelor. El pune în față, într-o manieră concretă, criteriul 
unității ierarhice a episcopatului universal: Episcopatul este unul 
singur, din care deține fiecare în mod solidar o parte. Biserica este 
una singură, care se extinde prin dezvoltarea sa, îmbrățişând 
mulţimea credincioşilor. La fel, razele sunt multe, dar lumina este 
una singură. [...] Tot așa, şi Biserica Domnului, împrăştiindu-şi 
lumina, îmbrățișează cu braţele sale tot pământul; totuşi, una este 
lumina care se întinde peste tot şi unitatea ei rămâne neştirbită.? 
Este temelia teologiei sinoadelor, căci acolo unde este episcopul, 
acolo este Biserica. Sfântul Ciprian îşi întemeiază concepția despre 


A Sfântul! Irineu de Lyon, Împotriva ereziilor, 1, 10, 2. 

Ibid., |, 2. 

De l'unité de l’ Eglise catholique, $ 5 | trad. rom. D. Fecioru, în volumul 
Scrierile Părinților apostolici, col. P. S. B. 1, Editura Institutului Biblic, 
Bucureşti, 1979, p. 187]. 

n 

Biserică pe Euharistia adunării locale. El vorbeşte despre aceasta în 
tratatul său despre Rugăciunea duminicală, de teamă ca, fiind 
excomunicat, nu cumva să fie separat de Trupul lui Hristos şi astfel 
să nu mai aibă acces la mântuire. Pentru el, Trupul lui Hristos 
este, în același timp, trupul euharistic și trupul eclesial. Cele două 
sunt inseparabile. Dar în timpul schismei lui Novaţian, el dezvoltă 
doctrina despre sacramentum unitatis, taina unităţii, şi despre 
ecclesia mater, maica noastră Biserica. De asemenea, el insistă 
asupra unității lui Dumnezeu. Biserica săvârşeşte, la rândul său, 
unica Euharistie în taina episcopatului. Există această dublă 
temelie: Euharistia întemeiază Biserica şi Biserica săvârşeşte 
Euharistia. 

Datorită formaţiei sale juridice şi romane, faptul că Sfântul 
Ciprian nu a împins niciodată până la limitele sale extreme doctrina 
sa eclesiologică şi s-a opus întotdeauna cu tărie amestecului 
episcopului Romei în problemele Bisericii din Cartagina, poate 
părea extraordinar. Privitor la aceasta, aș aminti reacţia puţin 
ironică a lui Gustave Bardy, marele patrolog de după război: 
Greşeala lui Ciprian, în domeniul eclesiologic, este aceea de a fi 
crezut că o societate așa cum este Biserica catolică, răspândită pe 
întreg pământul, ar putea dăinui fără autoritatea unui şef, numai 
prin puterea bunei înțelegeri şi a milosteniei ce trebuie să îi 
unească pe toţi episcopii. Este iluzia unei inimi prea generoase, şi 
este cu atât mai de neînțeles că Ciprian insistă asupra autorității 
absolute, indiscutabile a episcopului asupra propriilor credincioşi. 
El nu concepe o Biserică fără episcopul său. [...] El pare insă să 
creadă că, în cadrul catolicităţii, unitatea poate să se menţină de 
la sine, numai prin puterea Duhului Sfânt, care îi păzeşte şi 
îndrumă pe episcopi. Evenimentele au dezminţit din plin această 
teorie, mai ales în cazul controversei legate de problema 
Botezului. El îi refuză papei Ştefan dreptul de a interveni: Nimeni 
dintre noi, spune Ciprian, nu se pretinde episcopul episcopilor; 
nimeni nu îi tiranizează pe colegii săi şi nici nu-i terorizează, 
pentru a-i constrânge să-şi dea acordul, considerând că fiecare 
episcop este liber să-şi exerseze puterea aşa cum înţelege el.! 


! Op. cit., vol Il, p. 246 — 247. 

Aceste afirmaţii ale savantului catolic Gustave Bardy sunt 
caracteristice pentru opinia romană tradiţională despre autoritatea 
centrală şi primatul episcopului Romei, văzut ca însuşi garantul 
unității Bisericii. Ele meritau deci să fie amintite aici. 


Concluzii 

În concluzie la aceste texte patristice, se poate afirma că, dacă 
Biserica este ea însăși taină, dacă ea participă la taina Preasfintei 
Treimi şi la taina mântuirii, unitatea însăși a Bisericii se descoperă 
în această taină a mântuirii. Ea se descoperă în limbajul de 
apropiere, în sensul unității vii, căreia îi este atât slujitoare, cât şi 
vestitoare şi purtătoare. Nu există, de fapt, decât o singură unitate, 
unitatea lui Dumnezeu. Această unitate este în același timp 
unicitate, totalitate, catolicitate, integritate, adevăr, sfințenie, 
continuitate, universalitate. Toate acestea există împreună. Orice 
atitudine care fărâmiţează sau relativizează unitatea, nu face decât 
să o distrugă. Singura garanție pentru unitatea Bisericii este 
rugăciunea lui Hristos (Joan 17) şi puterea şi prezența Duhului 
Sfânt, care este legătura şi locul unității. Această unitate se 
realizează la toate nivelurile existenței. Ea se materializează şi se 
întrupează în istorie. 

Biserica elaborează tipuri de structuri ale unității — 
sacramentale, precum Euharistia, dogmatice, precum credinţa, sau 
ierarhice, ca episcopul — în tradiţia şi succesiunea apostolică, care 
este transmiterea tainei plenitudinii Bisericii, în unanimitatea 
Bisericilor locale, în accepţia legitimă a primatului sau a întâietății 
într-o atitudine liber acceptată, ca primat regional sau primat 
universal. Dar nici unul dintre aceste elemente, care servesc unităţii 
şi o ocrotesc, nu o creează; nici unul nu poate fi pus în evidenţă în 
detrimentul celorlalte. Căci atunci când structurile se cristalizează 
şi se înăspresc, ele sunt în decalaj față de ceea ce este taina, adică 
unitatea. 

Astfel, unitatea este o calitate lăuntrică, inseparabilă de 
adevăr, de sfinţenie, o calitate pe care nu Biserica o stăpâneşte, ci 
ca este stăpânită de către aceasta. Biserica şi Bisericile locale pot să 
se îndepărteze de unitate, aşa cum pot păcătui din lipsă de dragoste, 
pot cădea în erezie şi în eroare, pot accepta compromisurile 
politice, pot refuza mărturia martirică. Nici o Biserică istorică nu 

este la adăpost de ispite, nici nu este în sine ferită de cădere; nici 
Bisericile ortodoxe istorice, nici Bisericile din Apus. Numai într-o 
perspectivă a smereniei şi într-o dependenţă epicietică față de 
Duhul Sfânt pot rămâne Bisericile în Duhul unităţii, în Duhul 
sfinţeniei, în Duhul catolicității, în Duhul adevărului. Duhul Sfânt 
poate reface deficienţele şi poate compensa lipsurile. De asemenea, 
el poate descoperi goliciunea interioară a unei glorii pur exterioare 
(cf. Apocalipsă 3, 14 şi următoarele). 

Ortodoxia nu trebuie să adopte o atitudine triumfalistă în 
privința darului Duhului Sfânt pe care îl are. Acestui dar ea îi este 
slujitoare mult mai mult decât stăpână, mereu în căutarea 
adevărului şi a sfințeniei, oriunde se află, în sânul său, ori în afara 
sa. Aceasta impune o stare de ascultare şi de discreţie în dialogul 
ecumenic. 


3. Sfințenia Bisericii 


„Unul sfânt”. De la Israel la Biserică 

Putem da acestui capitol același preambul ca şi celui 
precedent: sfințenia Bisericii decurge din sfințenia lui Dumnezeu. 
Ceea ce spune Ratzinger, citat chiar la începutul acestui capitol, 
despre legătura dintre Biserică şi Duhul Sfânt se manifestă mai cu 
seamă în sfințenie. Sfântul Vasile, atunci când a încercat să 
definească proprietatea ipostatică a Duhului Sfânt, nu a găsit alt 
cuvânt decât aghiasmos sau aghiosune, adică sfințire sau sfinţenie. 
Dacă este dificil să vorbim despre Duhul Sfânt făcând abstracţie de 
lucrarea Sa sfinţitoare, nu este mai puțin dificil să vorbim despre 
sfințenia Bisericii fără să ne referim la Duhul Sfânt, izvor de tărie 
şi de sfințenie. Această perspectivă lămureşte tot finalul simbolului 
de credință: comuniunea sfinților, iertarea păcatelor, învierea 
trupurilor şi viaţa veșnică. Sfințenia nu înseamnă doar sfinţenie 
morală, ci este transmiterea vieții dumnezeiești, a vieţii veșnice, a 
învierii, este pecetea Duhului pe trup chiar, pe întreaga natură 
umană, este darul nestricăciunii, al îndumnezeirii. 

Trebuie amintită, în primul rând, semnificaţia doctrinei despre 
sfinţenie în Vechiul Testament. Sensul literal al cuvântului kadoş 
este a fi tăiat, a fi separat, pus de-o parte de profan. Această 


A 


semnificaţie se regăsește în viața eclesială, mai ales în viața 

liturgică şi euharistică. Să nu uităm importanța ușilor în arhitectura 
Bisericii. Uşile sunt necesare pentru această punere de-o parte: 
Ușile, uşile, sau Sfintele, sfinţilor. Există o punere de-o parte a 
Bisericii, care este chiar prin numele său eclesia, cea care este 
chemată afară din, cea care este chemată din lume, pusă de-o parte 
şi sfințită. Este nu numai sensul lui Dumnezeu, dar şi a tot ceea ce 
are legătură cu viaţa religioasă în Israel. Termenul de sfânt conţine, 
de asemenea, semnificația numită în istoria religiilor „mysterium 
tremendum”, taină care ne creează un sentiment de frison mistic, 
care este mai mult decât simplă frică sau teroare, în faţa unei 
prezențe prea dense a slavei dumnezeiești. Prezenţa slavei era atât 
de intensă, încât nimeni nu putea intra în Templu când aceasta se 
manifesta. Slava dumnezeiască este inseparabilă de sfințenie, ea 
este una din formele prezenţei lui Dumnezeu. „Sfânt” are şi sensul 
de puritate interioară, de frumuseţe. În Noul Testament, sfinţenia se 
descoperă ca dragoste, tandrețe şi ca îndurare. 

În teologia poporului Israel, sfinţenia lui Israel decurge în mod 
limpede din sfințenia lui Dumnezeu. Dumnezeu este sfânt şi 
sfinţenia este extensibilă, este practicabilă. La rândul său, Israel 
este numit împărăție preoțească şi neam sfânt (/eșirea 19, 6; I 
Petru 2, 9). Că eşti poporul sfânt al Domnului Dumnezeului tău 
(Deuteronom 7, 6). Israel era sfinţenia Domnului (Ieremia 2, 3). 
Dumnezeu poruncește poporului Său să fie sfânt: Sfințiți-vă şi veţi 
fi sfinţi, că Eu, Domnul Dumnezeul vostru, sfânt sunt (Levitic 11, 
44). [...] se vor chema sfinţi şi oricine va fi înscris să trăiască în 
Ierusalim (Isaia 4, 3). Regăsim adesea această frază în Levitic sau 
în Ieșirea. În Psalmi se vorbeşte despre Biserica sfinţilor, despre 
adunarea sfinților (Psalmul 88, 6), iar Sfântul Apostol Pavel, la 
rândul său, când vorbeşte despre Biserica celor aleși sau a sfinţilor, 
nu vorbeşte despre indivizi, ci despre întreaga Biserică. 

Biserica este sfântă, pentru că Dumnezeu Însuşi o sfințește. 
Dacă Dumnezeu sfințește poporul Israel, Israel trebuie, la rândul 
său, să se sfințească. Dumnezeu este sfânt, iar Israel trebuie să-L 
sanctifice pe Dumnezeu. Sfinţirea, ca şi binecuvântarea, la fel ca şi 
Slava, este o dublă mișcare: ea implică o reciprocitate. Dumnezeu 
Sfințeşte, dar El vrea să fie sfinţit: „Sfințească-se numele Tău”. Noi 
Sanctificăm numele lui Dumnezeu. Ar putea părea nefiresc să-L 

poți sfinţi pe Dumnezeu. Noi sanctificăm Numele lui Dumnezeu, 
noi Îl lăudăm, noi Îi slăvim, ÎI binecuvântăm. 

În Epistola către Efeseni, imaginea căsătoriei aplicată la 
Biserica sfântă permite să subliniem cu tărie că sfințenia lui Israel, 
ales fiind dintre celelalte popoare, este o „alegere din iubire”. 
Această relaţie de iubire între Dumnezeu şi Israel, apoi între 
Dumnezeu şi Biserică, este bine exprimată prin imaginea nunții. 
Dumnezeu nu este numai înfricoşătorul Yahve de pe Sinai, a cărui 
slavă strălucea pe fața lui Moise; El este de asemenea Dumnezeul 
blândeţii şi al adierii simţite de către Ilie. Această blândeţe a lui 
Dumnezeu evocă bucuria datorată prezenței Sale, frumuseţii Sale, 
intimitatea vieţii întru El. De aceea imaginea miresei şi a mirelui 
este atât de grăitoare deja în Vechiul Testament. 

Voi arhinti doar câteva texte: 

— Aşa grăieşte Domnul: Mi-am adus aminte de prietenia cea din 
tinereţea ta, de iubirea de pe când erai mireasă şi mi-ai urmat în 
pustiu, în pământul cel nesemănat (Ieremia 2, 2). 

— tu vei uita rușinea tinereţii tale [...] Căci bărbatul tău este 
Făcătorul tău, şi numele Lui: Domnul Savaot [...] Ca pe o femeie 
părăsită şi cu inima întristată te cheamă Domnul; ca pe soţia din 
tinereţe care a fost alungată, zice Dumnezeul tău. O clipă te-am 
părăsit, dar cu mari îndurări te iau lângă Mine. Într-o izbucnire de 
mânie, pentru o clipă Mi-am întors faţa de la tine, dar în îndurarea 
Mea cea veşnică, Mă voi milostivi de tine, zice Răscumpărătorul 
tău, Domnul (Isaia 54, 4). 

Să nu uităm Cântarea Cântărilor, nici textul din Efeseni 5, 
nici pasajele din Apocalipsă 19 şi 21, unde Cetatea sfântă, noul 
Ierusalim, se pogoară din cer gătită ca o mireasă. 


Biserica sfântă în Noul Testament 

Această iubire intimă între Dumnezeu şi Poporul Său, această 
imagine, această analogie ne face să trecem în modul cel mai direct 
la realitatea Noului Legământ, unde logodna dintre Dumnezeu şi 
Biserică este pecetluită prin sângele lui Hristos şi prin darul 
Duhului Sfânt. De remarcat aici înţelesul noțiunii de „tată”. Dacă 
în Vechiul Testament fie se evită adoptarea titlului de „tată”, atunci 
când se vorbeşte despre Dumnezeu, fie nu este folosit decât într-un 
sens metaforic sau analogic (Psalmul 102, 13: În ce chip miluieşte 

tatăl pe fii [...]), pornindu-se de la paternitatea umană pentru a se 
ajunge la paternitatea divină, în Noul Testament paternitatea divină 
devine arhetip al paternităţii în cer şi pe pământ (Efeseni 3). În 
Cântarea Cântărilor sau la Osea, la Amos ori la Ieremia, găsim 
imagini care ilustrează iubirea lui Dumnezeu fată de Poporul Său. 
În Noul Legământ, imaginea nupțială nu mai este o analogie, ci 
chiar realitatea iubirii dumnezeieşti a lui Hristos faţă de Biserica Sa 
şi față de tot sufletul omenesc, pe care Duhul îl logodeşte cu 
Domnul. Este taina nunții veșnice a lui Hristos cu Biserica, nuntă 
care devine temelie a iubirii umane. Este vorba iarăşi despre o 
răsturnare de perspectivă. 

Cateheza eclesială şi apostolică privitoare la Noul Testament 
reia, în general, tema sfințirii noului Popor, pe care am văzut-o deja 
în Pentateuh. Această reluare poate fi sesizată în mod deosebit în 
Întâia Epistolă a Sfântului Petru (2, 9): voi sunteţi seminţie aleasă 
(yevog EKAEKkTOv), preoție împărătească, neam sfânt, popor 
agonisit de Dumnezeu [...]. Dar această sfințire îşi are temeiul în 
învățătura lui lisus, unde chemarea la sfințenie devine un sinonim 
al desăvârşirii şi al milostivirii. Fiţi sa pentru că şi Eu sunt Sfânt, 
spunea Dumnezeu în Levitic (19, 2). În Evanghelia după Matei, 
Domnul zice: Fiți, dar, voi desăvârșiţi, precum Tatăl vostru Cel 
ceresc desăvârşit este (5, 48). Iar în Evanghelia după Luca se 
exprimă astfel: Fiţi milostivi, precum şi Tatăl vostru este milostiv 
(6, 36). În Evanghelia după Matei, ceea ce devine dragoste 
(ayann) este desăvârşirea, iar în Evanghelia după Luca, este 
milostivirea. Agape, cea care se află în lucrare şi în acţiune. Se 
poate spune că dragostea (agape) dumnezeiască este conținutul viu 
al sfințeniei lui Dumnezeu. Este în acelaşi timp punere de-o parte şi 
totodată depășire a oricărui obstacol, foc ce cuprinde lumea. 
Hristos este El însuşi Sfântul, plin de Duh Sfânt de la zămislirea 
Sa, iar sfințenia Sa se împărtăşeşte (Joan 17). 


Euharistia, împărtăşire cu sfințenia lui Dumnezeu 

Dându-și viaţa Sa pentru lume, Hristos îi dă și sfințenia. În 
Hristos sfințenia are o dimensiune eclesială. Cateheza lui Petru 
capătă întregul său sens: sfințenia Bisericii se manifestă înainte de 
toate în comunitatea euharistică. Când Sfântul Pavel (Z Corinteni) 
sau Sfântul Ignatie se adresează Bisericilor, ei o fac în momentul 

cel mai însemnat al întrunirii lor, adică în adunarea euharistică. 
Aici se manifestă sfințenia Bisericii, oricare ar fi realitatea 
cotidiană şi obstacolele. Atunci când vorbeşte despre taina 
Bisericii, Sfântul Ignatie folosește termenii de sfințenie şi agape. 
Trebuie spus totuși că termenul de Biserică sfântă este rar la primii 
autori creştini. În Tradiția Apostolică a lui Ipolit al Romei găsim 
afirmații referitoare la sfinţenia Bisericii şi la legătura pe care o are 
aceasta cu iertarea păcatelor, deja în cadrul Simbolului credinţei. 
Simbolul Apostolilor nu vorbeşte decât despre sfinţenia Bisericii, 
fără a folosi un alt adjectiv. 


Mijlocire euharistică pentru sau Împreună cu sfinții 

În cadrul marii Anaforale euharistice, care este prin excelență 
locul de manifestare a sfințeniei lui Dumnezeu împărtăşită 
oamenilor, există o parte importantă care se numeşte „mijlocire 
pentru Biserică”. În această mijlocire este vorba totodată de sfinți, 
de cei morţi şi de cei vii. Problema teologică legată de această 
mijlocire a fost subliniată de către episcopul Georges Wagner. El a 
prezentat în 1972, în cadrul Săptămânii de Studii Liturgice de la 
Institutul  Saint-Serge, o comunicare remarcabilă despre 
„comemorarea sfinților în rugăciunea euharistică”, oprindu-se în 
mod special asupra rugăciunii din Liturghia Sfântului loan Gură de 
Aur: Încă aducem Ție această slujbă duhovnicească pentru cei 
adormiţi întru credință: strămoşi, părinţi, patriarhi, prooroci, 
apostoli, propovăduitori, evangheliști, mucenici, mărturisitori, 
pustnici şi pentru tot sufletul cel drept, care s-a săvârşit întru 
credință. Mai aies pentru Preasfânta, curata, 
preabinecuvântata, mărita Stăpâna noastră, de Dumnezeu 
Născătoarea și pururea Fecioara Maria. 

Este important să reținem că în această anafora avem ca 
prepoziţie „hiper”, care se poate traduce „în favoarea”, „pentru”. 
Episcopul Wagner remarca faptul că în pasajul analog al anaforalei 
Sfântului Vasile, această prepoziţie este înlocuită prin „meta”, 
adică „cu”. Au existat între secolele XII şi XIV discuţii asupra 
modului de a înțelege această mijlocire pentru sau împreună cu 
sfinţii, alături de ei. 

Un liturghist bizantin din secolul XI, Teodor de Andida, 
justifica utilizarea lui hiper, prin aceea că Euharistia este jertfa 

adusă pentru toţi, deci şi pentru sfinți. În secolul XIV, Sfântul 
Nicolae Cabasila, în erminia sa liturgică (cap. 33 şi 48), respinge 
orice interpretare mijlocitoare, adică orice manieră de a înţelege 
menţionarea sfinţilor în sensul unei mijlociri în favoarea lor. El 
spune că prepoziția hiper trebuie înţeleasă în sensul de 
recunoştinţă pentru sfinţi, care sunt, spune el, slăviți şi desăvârşiți. 
Astfel el polemizează, fără să îl numească, cu Teodor de Andida. 
Era important de amintit aceasta pentru a înţelege mai bine 
noţiunea însăşi de sfințenie a Bisericii şi în Biserică, la fel ca şi 
limitele acestei sfinţenii. 

Episcopul Wagner revine la tradiţia liturgică anterioară, 
urcând până în secolele III-V. El citează mai întâi Constituţiile 
Apostolice (cartea a 8-a, care este cea mai târzie): Noi îți aducem 
această rugăciune slujbă pentru toţi cei care ţi-au plăcut Ție, de la 
începutul vremilor, sfinții, patriarhii [...]. Este o formulare 
aproape identică cu cea din Liturghia Sfântului loan Gură de Aur. 
Sfântul Ciprian de Cartagina, în secolul III, spunea: voi ştiţi, noi 
aducem neincetat jertfe pentru mucenicii noștri. lar Sfântul 
Epifanie, la rândul său: Noi îi comemorăm tot atât pe cei drepți, cât 
şi pe cei păcătoşi, cerând milostivirea lui Dumnezeu şi pentru cei 
drepți, părinţii, patriarhii [...], pentru a-l deosebi pe Domnul lisus 
Hristos de mulțimea oamenilor, pentru că nu putem să-L 
comparăm pe Domnul cu nici un om. 

Totuşi, Sfântul Vasile omite deja acest termen. Fericitul 
Augustin, de asemenea: Nu ne rugăm pentru martiri în timp ce ne 
rugăm pentru ceilalți defuncți, când îi pomenim pe morţi. Ar fi 
injust să ne rugăm pentru martiri, cărora noi le cerem, dimpotrivă, 
să se roage pentru noi? Există aici deja o distincţie formală între 
martiri, cei care ar fi canonizaţi astăzi, şi ceilalți defuncți, pentru 
Care rugăciunea este necesară. În fine, episcopul Wagner îl citează 
de mai multe ori pe Sfântul loan Gură de Aur, care confirmă 
alegerea prepoziţiei hiper în Liturghia sa. În Omilia 41 la Întâia 
Epistolă către Corinteni, el spune că este foarte folositor pentru cei 
Tăposaţi să fie numiţi împreună cu sfinții, în timpul slujirii 


eee 

Sfântul Ciprian de Cartagina, Ep. 39, 3. 

3 Sfântul Epifanie, Haereses, 75, 8. 
Fericitul Augustin, Serm. 59, 1. 

Euharistiei. El nu separă în chip deosebit comemorarea liturgică a 
martirilor, a mărturisitorilor şi a preoților de cea a credincioşilor. 
Se simte la el o abordare arhaică încă: De asemenea, fără să ne 
istovim, să-i ajutăm pe cei răposaţi şi să ne rugăm pentru ei [...]. 
Iată noi ne rugăm cu încredere pentru univers şi îi numim pe cei 
răposaţi împreună cu martirii, mărturisitorii, preoții, pentru că noi 
toţi Suntem un trup, chiar dacă un mădular este mai slăvit decât 
celelalte. Se poate obţine în acest moment iertarea pentru cei 
răposați de peste tot, prin sfintele rugăciuni, prin daruri etc. 

Episcopul Wagner scrie în concluzie: În creștinism, la început, 
în centrul atenţiei nu era eshatologia individuală, nici soarta 
individului imediat după moarte, ci eshatologia în împlinirea sa 
cosmică, universală, Parusia, venirea Împărăției lui Dumnezeu şi 
învierea tuturor celor morţi. Ceva asemănător cu ,; Până când ?” 
din Apocalipsă (6, 10). „Duhurile drepţilor celor desăvârşiţi ” 
(Evrei 12, 23) iau parte la aşteptarea eshatologică a Bisericii pe 
pământ. Aceasta era concepţia primilor creştini. Sufletele 
mucenicilor strigă de asemenea cu cei răposaţi „Până când, 
Doamne, vom aștepta ?”, impreună cu fraţii lor de pe pământ. 

Pentru Sfântul loan Gură de Aur, spune el, fericirea la care au 
ajuns sfinții deja poate nu este decât o degustare înainte de 
realizarea eshatologică finală. Acum, spune FHrisostomul, martirii 
se află în ceata Sfântului Pavel, înainte chair de a primi cununile, 
dacă ei s-au înălțat prin aşteptarea cununilor şi s-au eliberat de 
incertitudine în ceea ce privește viitorul. Altundeva: Pavel nu a 
primit încă cununa, nici vreunul din cei mulţi ce au fost plăcuţi lui 
Dumnezeu, dintru începuturi. Și nu o va primi, atâta timp cât nu 
vor sosi toţi cei care trebuie să fie încoronați la sfârşitul vremilor. 
Este un gând atât de uimitor! Or, spune episcopul Wagner, 
celebrarea Euharistiei este tocmai garanţia sacramentală a 
împlinirii finale, un eveniment ce îi reaminteşte lui Dumnezeu 
implinirea eshatologică a mântuirii care trebuie să se realizeze. 
Prin urmare, mijlocirea se face pentru sfinţi, pentru că sfinţii în 
cer așteaptă venirea împărăției viitoare, în sensul cuvintelor 
apostolului Pavel: „până când El va veni”. Acesta trebuie să fi fost 
sensul adânc al formulei antice, „a aduce jertfă pentru sfinţi”, 
formulă ce nu se găseşte întâmplător în anaforaua ce poartă 
numele Sfântului loan Gură de Aur. 


Însuşirile Bisericii 171 


Această lucrare indică prudenţa cu care t.ebuie să folosim 
categoriile moderne referitoare la canonizare şi, prin urmare, la 
separarea sfinţilor de simplii răposaţi, în cadrul comuniunii globale 
a sfinţilor. 


Sensurile expresiei „comuniunea sfinţilor” 

Abordăm acum noțiunea de koinonia euharistică, şi mai 
precis, termenul de koinonia ton aghion (comuniunea sfinților) în 
Liturghie şi în scrierile Sfinţilor Părinţi. Trebuie să ne amintim că 
pentru Sfântul Vasile, termenul koinonia, împrumutat de la Sfântul 
Pavel, este un cuvânt important în eclesiologia euharistică, la fel ca 
și pentru Sfântul loan Gură de Aur. Acest termen se găsește în 
două locuri la Sfântul Pavel. În primul, cel mai important, se 
vorbește chiar despre koinonia euharistică: Paharul binecuvântării 
[...] nu este, oare împărtășirea (Koivovia) cu sângele lui 
Hristos ? Pâinea pe care o frângem nu este, oare, împărtăşirea cu 
trupul lui Hristos ? (I Corinteni 10, 16 — 17). Pentru Sfântul Pavel, 
pâinea şi vinul sunt deci koinonia cu trupul și cu sângele lui 
Hristos, adică este „comuniunea sfinţilor”. Această comuniune a 
sfinților, în sensul ei inițial, nu înseamnă comuniunea persoanelor 
sfinte, ci comuniune cu lucrurile sfinte. Koinonia ton aghion este 
comuniune, împărtăşire cu Cel care este sfânt, și cu elementele 
sfinte, cu Sfintele Daruri. Se poate pune la neutru termenul aghion 
în latină: communio in sacris. Această primă comuniune is ta aghia 
este centrul, izvorul unei a doua comuniuni, ton aghion, la 
masculin, communio sanctorum, comuniune a sfinţilor. Cele două 
sunt legate între ele. Euharistia este Sfânta Taină a Bisericii care 
manifestă această comuniune. 

Această comuniune este posibilă prin lucrarea Duhului Sfânt, 
care ne adapă în împărtășirea euharistică cu sângele şi ne hrânește 
cu trupul lui Hristos. Astfel, în A doua Epistolă către Corinteni, în 
capitolul 13, Sfântul Pavel face menţiunea Duhului Sfânt, care este 
corelativă cu împărtăşirea cu Trupul şi Sângele lui Hristos. 
Împărtăşirea Sfântului Duh, KOWWVLO TOV OVLOL NVEVUATOG, 
revine de două ori în epistolele Sfântului Pavel: Harul Domnului 
nostru lisus Hristos şi dragostea lui Dumnezeu şi împărtăşirea 
Sfântului Duh [...] (II Corinteni 13, 13); a doua oară, într-o 
mențiune de asemenea trinitară, în Epistola către Filipeni (2, |): 

Deci, dacă este vreun îndemn în Hristos, dacă este vreo mângâiere 
a dragostei, dacă este vreo împărtăşire a Duhului [...]. 

Aceasta ne conduce la noţiunea de sfințenie a Bisericii. Nu 
există o sfințenie proprie a Bisericii. Sfinţenia este o participare la 
sfinţenia lui Dumnezeu. Nu există Biserică, dacă ea nu este sfântă. 
Sfinţenia Bisericii înseamnă, de asemenea, o prezență vie a 
singurului Sfânt în Biserică: Dumnezeu transmite sfințenia Sa, 
transmiţându-Se pe Sine însuşi. La fel cum în Vechiul Testament 
Dumnezeu era prezent în slava Sa, la fel în Noul Legământ, 
sfinţenia se manifestă în Duhul Sfânt, fiind inseparabilă de 
apostolicitatea, de catolicitatea și de unitatea Bisericii. 

Trebuie remarcat locul privilegiat al imaginii logodnei, a cărei 
origine o aflăm la profeţi, cum ar fi Osea sau Isaia. Împlinirea 
acestei promisiuni făcute de către Dumnezeu lui Israel este, 
desigur, Întruparea, moartea şi Învierea lui Hristos. Bărbaţi, iubiţi- 
vă femeile voastre cum Hristos a iubit Biserica. Părinţii bisericeşti 
au comentat adesea aceste pasaje referitoare la Biserica-mireasă. 
Iată un text scris, fără îndoială, de către Sfântul Efrem: Biserica 
are ape care curg şi care se răspândesc. Sunt simboluri 
duhovnicești. Căci având un pretendent dumnezeiesc, se 
împodobeşte cu veşminte de nuntă. Izvorul acestor şuvoaie este 
Duhul Sfânt. Izvorul acestui veșmânt de apă vie, care este ca un 
veșmânt de nuntă al miresei, este Duhul Sfânt în persoană. 


Sfinţenie şi păcat în Biserică 

O ultimă chestiune pe care trebuie să o abordăm referitor la 
sfințenia Bisericii este locul păcatului în Biserică. Această 
chestiune este dezbătută de două milenii: există în Biserică loc 
pentru păcat ? Ca mireasă a lui Hristos, dacă mădularele ei sunt 
păcătoase, Biserica nu este ea însăși contaminată ? Sau, păcatul nu 
aduce după sine excluderea ireversibilă a păcătosului în afara 
Bisericii ? Astfel s-a născut în primele secole marea tentație a 
montanismului, tentație de cea mai mare puritate, tentaţie de a-i 
exclude pe păcătoşi, de a le refuza pocăinţa, de a le refuza iertarea, 
pentru că Biserica este sfântă, pentru că Dumnezeu este sfânt, 
pentru că prin Botez noi am fost sfințiți. Există un loc în Epistola 
către Evrei unde Apostolul spune: este cu neputinţă pentru cei ce 
S-au luminat odată şi au gustat darul cel ceresc şi părtaşi s-au 

făcut Duhului Sfânt, şi au gustat cuvântul cel bun al lui Dumnezeu 
şi puterile veacului viitor, cu neputinţă este pentru ei dacă au 
căzut, să se innoiască iarăşi spre pocăință, fiindcă ei răstignesc 
loruşi, a doua oară, pe Fiul lui Dumnezeu şi-L fac de batjocură (6, 
4-6). Găsim reflectată aici tulburarea pe care o putea produce în 
conștiința primilor creştini faptul de a păcătui. Ştim bine cum 
Sfântul Pavel porunceşte să fie îndepărtați din comunitatea 
Bisericii cei ce batjocoresc numele Duhului Sfânt. 

Despre subiectul acesta părintele Al. Schmemann 
scria următoarele: Victoria Bisericii asupra montanismului a avut o 
importanță crucială. În vremea aceea, Biserica trebuia să aleagă: 
fie să rămână un grup minuscul de „perfecţi, îndepărtând de la 
comuniunea cu ei pe toţi aceia care sunt incapabili să ajungă la 
această perfecțiune; sau, fără să altereze totuşi cu nimic idealul 
său final, să admită mulțimea in sânul său şi să-şi asume lunga 
sarcină de a o educa. Trebuie ca Biserica să rămână în sfinţenie, 
afară de lume, în afara istoriei, sau să accepte istoria ca şi câmp 
pentru o sarcină lungă şi grea? Era dificil să combaţi 
montanismul care anima atâta sfinţenie, atâta credinţă şi spirit de 
sacrificiu, atâta zel, atâta din ceea ce avea mai bun Biserica 
pentru a se inspira. Dar condamnându-l, Biserica a condamnat 
pentru totdeauna orice tendinţă de răsturnare a Bisericii istorice, 
vizibile, în scopul de a o dezincarna într-un „al treilea 
Testament”. 

Privitor la aceasta, Sfântul Efrem spunea: Biserica nu 
nesocotește faptul că ea este compusă din păcătoşi. Orice Biserică 
este Biserica celor ce se pocăiesc, orice Biserică este Biserica 
celor ce pier, şi Biserica rămâne până la sfârşit o comunitate 
amestecată, conţinând grâu şi pleavă. Biserica este fără păcat, dar 
niciodată fără păcătoşi. Sfântul Ambrozie spune că nu în sine, ci 
în noi este rănită Biserica şi totuşi ne imploră să fim atenţi ca nu 
Cumva Biserica să fie ea însăşi prejudiciată prin căderea noastră.? 

Trebuie spus că problema păcatului Bisericii sau a păcatului în 
Biserică este o problemă care continuă să-i tulbure şi chiar să-i 


! Al. Schmemann, Le chemin historique de l'Orthodoxie, Paris, 1995, 
p. 69. 
? Sfântul Efrem, De virginitate, 8, 48. 

divizeze pe creştini, mai cu seamă în dialogul ecumenic. 
Eclesiologia protestantă refuză insistența ortodoxă asupra Bisericii 
fără păcat. Unii spun că păcatul este în Biserica însăşi, că Biserica 
este păcătoasă şi deci, că trebuie să se pocăiască. Este problema 
pocăinţei în societatea creştină. Am făcut deosebire între păcatul 
individual și păcatul colectiv. Nu putem ignora faptul că păcatul 
colectiv există în Biserică sau în societatea creştină. 

Pentru a încheia acest capitol, iată câteva texte aparținând lui 
Origen!: Biserica este pentru moment păcătoasa căzută care 
plânge la râul Babilonului. Ea îl așteaptă pe Mântuitorul de la 
începutul istoriei. Când El apare, ea merge cu umilinţă să se 
prosterneze înaintea Lui, pentru a-l unge picioarele. Va veni şi 
ziua în care ea va fi cea care trebuie să fie, în ceruri. Ea va 
redeveni Mireasa neiîntinată şi fără de pată a Domnului. [...] 
Oricine poate să împlinească înaintea poporului atribuţiile legate 
de ceremonia slujirii, dar sunt puţin numeroşi aceia care, 
împodobiţi cu virtuțile lor, învăţaţi întru înţelepciune, formaţi în 
doctrină, sunt capabili să demonstreze adevărul lucrurilor, să îi 
învețe pe alţii ştiinţa credinţei, adăugând aici ornamentul 
înțelesului şi strălucirea afirmațiilor, ceea ce desemnează „tăișul 
de aur” ce se află deasupra capului marelui preot. Unic este 
numele ce desemnează preoţia, dar demnitatea ce depinde de 
meritele vieţii şi de virtuțile sufletului nu este unică. De aceea toți 
preoţii trebuie să se privească ca într-o oglindă în poruncile 
inscrise în legea divină. Altfel, să se considere că aparţin unui 
rang inferior, chiar dacă posedă titlul de prim rang.? 

Episcopul nu trebuie să ii înveţe pe alţii decât ceea ce a 
învăţat el însuşi de la Dumnezeu. Nu ceea ce vine din inima sa sau 
din sentimente omenești, ci din ceea ce îl învaţă pe el Duhul Sfânt. 
Eu care aparțin Bisericii [...] care iau Cartea Sfântă, care mă 
străduiesc să o interpretez, îi rog pe cei ce mă ascultă să fie atenţi 
şi să primească harul Duhului Sfânt pentru a discerne, ca oneşti 
comercianţi, când voi fi un dascăl rău și când, dimpotrivă, 
propovăduiesc doctrina conformă cu pietatea şi adevărul. Dacă 


! Cf. G. Bardy, La théologie de l'Eglise, de Saint Irénée au Concile de 
Nicée, vol. II, p. 139. 
? Ibid. 

găsesc în Moise sau la prooroci prefigurări ale lui Hristos, nu 
vorbesc de la mine, ci de la Duhul Sfânt.! 

Trebuie deci ca preotul să fie sfânt: Cei care revendică 
demnitatea de episcop se întemeiază pe același cuvânt cu Petru, 
pentru a spune că au primit de la Mântuitorul cheile Împărăției şi, 
prin urmare, ceea ce vor lega ei va fi legat şi în ceruri. [...] Porţile 
iadului nu trebuie să domine peste cel care vrea să lege şi să 
dezlege. Dacă este legat el însuşi cu legăturile greșelilor lui, el 
leagă şi dezleagă degeaba.? Acest gând amintește de Sfântul 
Simeon Noul Teolog. 


4. Catolicitatea Bisericii 


a) Originea şi istoricul termenului 

Din secolul III, adjectivul catolicos a fost adoptat în Simbolul 
credinţei, pentru a desemna una dintre caracteristicile distinctive şi 
specifice ale Bisericii lui Hristos’. Acest termen se întâlneşte 
pentru prima oară în Epistola Sfântului Ignatie al Antiohiei către 
Smirneni (8, 2): Unde se vede episcopul, acolo să fie şi mulţimea 
credincioşilor, după cum unde este lisus Hristos, acolo este şi 
Biserica universală. 

Părintele Florovsky scrie următoarele: Cuvântul „catolic” se 
găsește în primele simboluri de credință. Originile cuvântului 
rămân însă obscure. Se pretinde uneori că este de origine 
populară. Fără îndoială, este derivat din genitivul „catolu” a 
cărui etimologie, cea mai naturală, este „ansamblul *, „într-unul ”, 


! Ibid. 

? Ibid. 

* Dacă în limbajul curent cuvântul catolic este folosit pentru a desemna 
Biserica Romei, nici Biserica Ortodoxă, nici chiar cele mai multe dintre 
Bisericile reformate nu au încetat niciodată să considere catolicitatea ca 
una dintre trăsăturile eclesiologiei lor, interpretând însă în mod diferit 
acest cuvânt. De asemenea, se poate remarca faptul că în rusește, cuvântul 
« catolic » se scrie în două moduri: katoliceskii sau kafoliceskii. În prima 
variantă, cu « T », termenul desemnează Biserica Romano-Catolică, iar în 
cea de a doua, cu «F », este vorba de Biserica Ortodoxă, cea pe care o 
mărturisim; este termenul pe care Simbolul credinței îl foloseşte 
întotdeauna. 

poate chiar „în întregime”. În orice caz, în documentele cele mai 
vechi, termenul „eclesia catolike” nu a fost niciodată folosit într- 
un sens cantitativ, pentru a desemna expansiunea geografică a 
Bisericii. El se referea mai degrabă la integritatea credinţei sau a 
doctrinei, fidelitatea faţă de Marea Biserică, tendinţa plenară, în 
opoziţie cu tendinţele sectare ale ereticilor, care s-au separat de 
această plinătate originară, urmând fiecare linia sa particulară. 
Aceasta ne face să ne gândim la lucrarea Sfântului Ciprian, De 
Catholicae Ecclesiae Unitate, pe care a redactat-o pentru a lupta 
împotriva  schismelor. Numai în Apus, în lupta. contra 
donatismului, termenul „catolicos” a primit, mai ales la Fericitul 
Augustin, o interpretare exclusiv cantitativă. El se opunea astfel 
provincialismului geografic al donatiştilor. De la Fericitul 
Augustin, egalitatea dintre universal şi catolic a fost adoptată în 
vocabularul teologic curent, mai întâi în Occident, apoi în Orient. 
Părintele Florovsky concluzionează astfel: „catolic” nu este 
un nume colectiv. Biserica nu este catolică numai ca ansamblu al 
comunităţilor locale; ea este catolică în toate elementele sale, în 
toate actele sale, în toate momentele vieţii sale. Întreaga structură, 
țesutul viu al trupului său este catolic. Fiecare membru al Bisericii 
este și trebuie să fie catolic; întreaga existenţă creştină trebuie să 
fie în mod organic „catolicizată”, adică reintegrată, concentrată, 
centralizată interior. Scopul şi criteriul acestei unităţi catolice este 
ca mulţimea credincioșilor să nu aibă decât o inimă şi un Suflet, 


! G. Florovsky, op. cit. p. 24; Pe aceeași linie se află și gândirea lui 
Vladimir Lossky, care aminteşte că aceşti doi termeni, catolicitate şi 
universalitate, nu sunt expresii perfect sinonime, în ciuda folosirii 
adjectivului « katolicos » în Antichitatea elenistică. Etimologia nu este 
totdeauna o călăuză sigură în domeniul speculaţiei. Un filozof riscă să 
piardă adevărata valoare a conceptelor, dacă se ţine prea strâns de 
expresiile lor verbale; cu atât mai mult, un teolog, care trebuie să fie 
liber chiar față de concepte, când se găseşte în faţa unor realităţi ce 
depăşesc orice gândire omenească. (« Du troisième attribut de l'Eglise » 
în A l'image et à la ressemblance de Dieu, Paris, 1967, p. 170 [trad. rom. 
V. Răducă, Despre cel de-al treilea atribut al Bisericii, în După chipul şi 
asemănarea lui Dumnezeu, Ed. Humanitas, Bucureşti, 1998, p. 167]. 
Patristic Greek Lexicon, editat de G. H. W. Lampe, enumeră aproximativ 
zece întrebuințări creștine diferite ale cuvântului catolicos. 

cum era cazul la Ierusalim. Dacă nu, viata Bisericii este sărăcită. 
De asemenea, catolicitatea este o dată inițială şi o problemă de 
rezolvat (ca şi sfințenia, ca şi unitatea de altfel — n. n.) și sunt două 
aspecte de reținut. Unul este obiectiv, altul subiectiv. Unul este 
divin, altul omenesc.’ 

Termenul catolic a fost multă vreme înţeles exclusiv ca 
sinonim cu universal. Adesea teologia ortodoxă de şcoală a fost 
influențată de concepția universalistă și cantitativă romano- 
catolică. Noţiunea de universal nu este, desigur, exclusă din 
noţiunea de carolicitate. Dar nu acesta este sensul cel dintâi şi nici 
cel mai important. 

În textele Sfântului Ignatie, caracterul catolic al Bisericii 
decurge din prezenţa lui Jisus Hristos în Biserică. Catolicitatea este 
manifestarea prezenţei Sale. Adică, este o calitate intrinsecă, intimă 
a Bisericii, exprimând autenticitatea sa şi, în acelaşi timp, 
ortodoxia sa, fidelitatea sa faţă de adevărul viu, care este Hristos. 
Catolicitatea este deci o calitate concretă a Bisericii în tot locul, a 
ansamblului Bisericilor locale şi prin urmare, a fiecărei comunităţi. 
Măsura, norma, criteriul catolicității Bisericii este prezenţa lui 
Hristos în ea prin Duhul Sfânt, a cărui grijă faţă de Biserică este 
făgăduită pentru totdeauna. Catolicitatea este deci plenitudine de 
credință, de adevăr, de viață dumnezeiască transmisă 
credincioşilor. Prin aceasta, Biserica catolică s-a opus de la început 
sectelor eretice sau gnostice. Găsim la Sfântul Chiril al 
Ierusalimului o prezentare a termenului catolic în cea de-a 18-a 
cateheză despre Botez, una din cele două dedicate părții 
eclesiologice a simbolului de credință. În simbolul de credinţă de la 
Ierusalim, care nu este în întregime acelaşi cu simbolui de la 
Niceea, exista deja noțiunea de catolicitate. 

Biserica, spune el, se numește catolică, pentru că este 
răspândită în univers, până la marginile pământului şi pentru că 
propovăduieşte în întregime, fără a omite ceva, toate dogmele. De 
asemenea, pentru că aduce la smerenie întregul neam omenesc, 
guvernanţii şi pe cei guvernaţi, savanții şi analfabeţii, în fine, 


' Op. cit. p. 27. 
12 

pentru că îngrijeşte şi vindecă „catolic” tot felul de păcate şi 
pentru că se găsesc în ea toate virtuțile.’ 

Este o interpretare foarte cuprinzătoare a totalităţii, a sfinţeniei 
şi a universalităţii. Universalitatea Bisericii decurge din faptul că 
propovăduirea sa este adresată fiecărui om şi tuturor oamenilor şi 
pentru că îl împlineşte pe fiecare om prin plenitudinea darurilor 
Duhului Sfânt. Aceasta în măsura în care catolicitatea Bisericii este 
orientată spre interior, unde Biserica răspunde în totalitate 
aspirațiilor fiecărui om şi unde este chemată să aducă Vestea cea 
bună până la marginile pământului. În acest sens, nici un om nu 
poate rămâne străin de mesajul Evangheliei. 

Catolicitatea Bisericii, plenitudinea şi adevărul său, nu depind 
de universalitatea sa; ele sunt cele care o condiționează. Din ziua 
Cincizecimii, atunci când a coborât Duhul Sfânt peste Apostolii 
adunaţi în „încăperea de sus”, comunitatea apostolică era deja 
Biserica catolică. Biserica a fost întotdeauna catolică, chiar şi când 
în Biserică nu a rămas decât un mic număr de credincioşi, care 
luptau împotriva arienilor. Când Sfântul Maxim Mărturisitorul 
răspundea celor care încercau să-l forțeze să accepte comuniunea 
cu monoteliții, afirmând: Chiar și universul întreg de ar fi în 
comuniune cu voi, eu singur nu voi fi, el opunea catolicitatea sa 
unei universalităţi eretice. Catolicitatea Bisericii nu este deci 
determinată în funcție de număr sau de majoritate. Acest singur 
fapt ar trebui să îndemne la prudenţă, în legătură cu principiul 
determinării regulii credinţei, a adevărului, prin votul majoritar al 
unui sinod. Se înţelege de ce regula sinoadelor ortodoxe a fost 
întotdeauna unanimitatea. 

Catolicitatea este un dar al lui Dumnezeu pentru Biserica Sa. 
Este o taină care nu poate fi realizată decât cu dragoste, în 
comuniune şi, înainte de toate, în cadrul tainei Euharistiei. Dacă 
Biserica este prin natura sa euharistică, adică este prezentă acolo 
unde se găseşte Euharistia, putem deduce că neîncetat catolicitatea 
Bisericii este înnoită în acţiunea Euharistică. 

Aş vrea să adaug că Biserica este, în întreaga sa existenţă, în 
natura sa şi în structurile sale, chipul Sfintei Treimi. Aş prefera să 
spun aici după chipul Sfintei Tri-Unităţi. Acest cuvânt redă mai 


! Sfântul Chiril al Ierusalimului, Caz. 18, 23. 

bine antinomia din taina lui Dumnezeu, între Trei şi Unul, faptul că 
fiecare dintre Persoanele divine poartă în Sine plenitudinea naturii 
divine şi pe celelalte două persoane. Acest adevăr ar trebui aplicat 
la taina multi-unității, sau a pluri-unităţii, sau uni-pluralității 
Bisericii. Astfel, catolicitatea ar exprima mai mult plenitudinea 
locală a fiecărei comunități ce poartă în ea această plenitudine. 
Comunitățile nu se alătură unele altora, aşa cum nici persoanele 
Sfintei Treimi nu se adună, căci Trei nu este suma fiecărui Unu. 
Fiecare este unic şi Trei este un număr misterios, dincolo de 
adunare. Aspectul acesta a fost bine pus în valoare de întreaga 
noastră teologie modernă. 

Catolicitatea Bisericii se exprimă în prezenţa lui Hristos şi în 
cea a Duhului Sfânt. Euharistia locală este Euharistia catolică, de 
plenitudine, ea este locul în care se manifestă catolicitatea. 

În studiul său citat mai sus, despre cea de-a treia însușire a 
Bisericii, Vladimir Lossky analizează ce ar fi Biserica dacă ar 
rămâne lipsită de una din cele patru însuşiri ale sale, în cazul 
analizat, aceea a catolicităţii. Vedem deja, imediat ce se pune 
problema, marele vid care se creează: Biserica ar fi lipsită de 
Adevăr, fără cunoaşterea sigură a datelor primite prin Revelaţie, 
fără experienţa conştientă şi infailibilă a tainelor dumnezeiești. 
Dacă și-ar păstra unitatea, aceasta ar fi unitatea opiniilor 
multiple, rodul mentalităților şi culturilor omeneşti diferite, unitate 
ce ar avea ca bază constrângerea administrativă sau indiferența 
relativistă. Dacă ar păstra sfințenia, această Biserică lipsită de 
certitudinea Adevărului, ar însemna o sfinţenie inconştientă, o cale 
spre sfințirea lipsită de lumină, în adâncurile ignoranței faţă de 
ceea ce este harul. Dacă şi-ar păstra apostolicitatea, nu ar fi decăt 
o fidelitate oarbă la un principiu abstract, lipsit de sens. 
Catolicitatea, spune în concluzie V. Lossky, ne apare ca o însușire 
inalienabilă a Bisericii, în calitatea sa de posesoare a Adevărului. 
Se poate chiar spune că este o calitate a Adevărului creştin." 


b) Sens de plenitudine și de adevăr în eclesiologia euharistică 


Mitropolitul Ioannis Zizioulas înţelege denumirea de „Biserică 
catolică” în literatura primelor trei secole, în relație cu comunitatea 


! V, Lossky, op. cit., p. 169 — 170. 

euharistică concretă. Cum arată limpede eclesiologia lui Ignatie al 
Antiohiei, însuși contextul în care apare pentru prima oară 
termenul KOGOAIKn EKKÂNOLA era în mod clar un context 
euharistic, faţă de care principala grijă a Sfântului Ignatie era 
unitatea comunităţii euharistice (Smirneni 8). În loc, deci, să 
încercăm să găsim în acest text ignatian sensul „Bisericii catolice” 
în opoziţia dintre „local ” şi „universal”, ne vom arăta mai fideli 
izvoarelor dacă îi vedem sensul în lumina întregii eclesiologii a lui 
Ignatie, după care comunitatea euharistică este exact aceeași cu 
(e sensul pe care l-am dat cuvântului wonep, din textul Sfântului 
Ignatie) Biserica întreagă unită în Hristos. Catolicitate, deci, în 
acest context, nu înseamnă nimic altceva decât integritatea, 
plenitudinea şi totalitatea Trupului lui Hristos, exact așa cum 
(wonep) este El reprezentat în comunitatea euharistică.! 

În fine, Zizioulas rezumă concepția sa despre catolicitate, în 
raport cu dimensiunea hristologică a Bisericii: Conţinutul originar 
al noţiunii de „catolicitate ” nu este moral, ci hristologic. Biserica 
este catolică, nu pentru că ascultă de Hristos [...] ci, mai înainte 
de toate, pentru că este Trupul lui Hristos. Catolicitatea sa nu 
depinde de ea însăşi, ci de El. Este catolică pentru că se află acolo 
unde este Hristos. Nu putem înţelege catolicitatea ca pe o notă 
eclesiologică, dacă nu o înţelegem ca pe o realitate hristologică.” 


c) Contribuţia Bisericii ruse: sobornost-ul 

Nu vom rămâne insensibili la aportul propriu al eclesiologiei 
ruse privitor la ideea de catolicitate, tradus foarte devreme în 
Simbolul credinței prin sobornii, de la verbul sobirat, a aduna, şi 
de la sobor, adunare, sinaxă. Acest termen se referă, în primul 
rând, la adunarea euharistică. Apoi, el desemnează un templu, o 
catedrală sau o bazilică, soborul fiind mai întâi adunarea 
membrilor Bisericii în taina şi în slujirea euharistică. Acest fapt 
este important să fie amintit pentru a explica alegerea termenului. 

Adjectivul sobornii, aşa cum apare în Simbolul credinţei, i-a 
condus pe slavofili, şi în mod particular pe Homiakov, să creeze un 


! J, Zizioulas, L'Etre ecclesial, Geneva, 1981, p. 116 — 117 [ trad. rom. A. 
Nae, Fiinţa eclesială, Editura Bizantină, Bucureşti, 1996, p. 166-167). 
? Ibid., p. 125 [trad. rom. cit. p. 178]. 

neologism: sobornost. Acest termen înseamnă sinodalitate, 
colegialitate, solidaritate, unitatea membrilor Bisericii. Pornind de 
aici, teologia ortodoxă a dezvoltat o eclesiologie conciliară sau o 
eclesiologie de comuniune. Găsim această idee dezvoltată de către 
mitropolitul Ioannis Zizioulas, Olivier Clement sau de către 
părintele Meyendorff, iar înainte de ei, de către părintele Serghei 
Bulgakov şi Vladimir Lossky, şi mai înainte chiar, de către 
slavofili în secolul XIX. Slavofilii, şi mai cu seamă frații 
Trubețkoy, tind să aplice noţiunea de sobornost la toate facultăţile, 
la toate nivelurile şi la toate funcţiile existenței umane. Dacă 
Biserica este sinodală, sobornaia, este pentru că acest sobornost 
aparține naturii umane dintru început. Fiinţa umană a fost creată ca 
o ființă de comuniune, ca o ființă colegială, relaţională. Tezele lor 
le găsim prezentate în Istoria filosofiei ruse de Basile Zenkovsky, 
care vorbeşte de această solidaritate a ființei umane în conștiința 
sa, în creativitatea sa, în limbajul său, ca şi în cultura sa. La această 
solidaritate naturală, aș adăuga — şi revin astfel la Scriptură — o 
sobornicitate decăzută. Ceea ce explică legătura de solidaritate cu 
Adam în căderea sa şi în moştenirea păcătoasă. 


d) Catolicitate şi comuniune trinitară 
Pentru a concluziona, aș reţine referitor la catolicitate: 

1. definiţia hristologică şi euharistică a Sfântului Ignatie, 
reluată în textul de sinteză al Sfântului Chiril al Ierusalimului. 
Această definiţie dă un sens de integritate spirituală şi doctrinară, 
harismatică şi trinitară. Ea se referă la recapitularea fiinţei 
omeneşti, a genului uman, în persoana lui Hristos, în tot timpul şi 
în tot locul. 

2. dinamica acestui om nou care este Biserica-Trupul lui 
Hristos, ce este putere unificatoare şi diversificatoare totodată a 
Sfântului Duh. Astfel, sinodalitatea Bisericii sau colegialitatea sa, 
decurge din chiar fiinţa sa. Noţiunea de sobornost îi corespunde şi 
se opune concepţiilor cantitative sau geografice, juridice sau 
clericale, ce împart Biserica în „Biserica celor ce propovăduiesc” şi 
„Biserica celor ce ascultă”, în cler şi popor. Sinodalitatea apare co- 
extensivă misterului, ființei Bisericii, care face ca Biserica să fie 
într-un sinod permanent, după modelul Sfatului veşnic al Sfintei 
Treimi. 

Utilizarea termenului „apostolic” 

În Noul Testament nu găsim termenul apostolic pentru a 
califica Biserica. Sfântul Ignatie al Antiohiei este cel care salută 
Biserica sfântă din Trales, în chip apostolic în plinătatea ei 
(Ev ANOGTOALKO kapaknpi). La fel, în Martiriul Sfântului 
Policarp, acesta este numit învățător apostolic şi cu duh 
proorocesc.? Aici apostolic înseamnă contemporan cu Apostolii, 
cel puţin cu Sfântul loan. Ei transmite învățătura acestora, este un 
martor privilegiat al tradiţiei lor, adică al tradiţiei apostolice al 
cărei prim mare teoretician va fi Sfântul Irineu de Lyon. 

Dacă termenul apostolic este absent din Noul Testament, 
realitatea apostolatului şi relaţia sa eclesială sunt conţinute în Noul 
Testament într-un mod foarte limpede. Să amintim că titlul sau 
demnitatea de apostol pare să provină din iudaismul rabinic, care 
cunoştea funcţia de trimis în misiune plenipotenţiară. Astfel, 
Sfântul Pavel era trimisul sinagogilor iudeilor pentru persecutarea 
celor ce credeau în lisus (cf. Fapte 9, 2, de exemplu). Mărturie 
despre această instituție stau cuvintele lui Iisus care reflectă un 
obicei acceptat: Nu este sluga mai mare decât stăpânul său, nici 
solul mai mare decât cel ce l-a trimis pe el (loan 13, 16). Trebuie 
spus că termenul de apostolat este rar la Evangheliştii Matei, 
Marcu şi loan. Dimpotrivă, el se găseşte de 34 de ori la 
Evanghelistul Luca (de 6 ori în Evanghelie şi de 28 de ori în 
Faptele Apostolilor) şi de 29 de ori la Sfântul Pavel. Mărturia cea 
mai veche pare cea a Sfântului Pavel, mai ales în adresele 
epistolelor sale: Pavel, apostol al lui Hristos, sau simplu, apostol, 
în Corinteni, Romani, Galateni, Efeseni, Timotei şi Tit. În I 
Corinteni 15, 9 Sfântul Pavel îşi revendică el însuși titlul şi vocaţia 
de apostol. Menţionăm, de asemenea, în Faptele Apostolilor 
alegerea celui de-al 12-lea apostol în locul lui Iuda. 


! Ignatie către Tralieini (trad. rom. D. Fecioru, în volumul Scrierile 
Părinților apostolici, col. P.S.B. 1, Editura Institutului Biblic Bucureşti, 
1979, p. 170]. : 
2 Martiriul Sfântului Policarp 16, 2, [ trad. rom. I. Rămureanu, în vol. 
Actele martirice, P.S.B. 11, 1982, p. 33]. 

Fără a intra în detalii, este limpede că slujirea neo- 
testamentară de apostol este o slujire eclesială, care se referă la 
diferitele aspecte ale tainei Bisericii. Se poate vorbi de vocaţia, 
de misiunea, de darul Duhului, de întemeierea Bisericilor, de 
pietre de temelie (cf. Efeseni 2, 20-22, Matei 16, 18; I Petru 2, 
4-8; Apoc. 21). 


Fundament hristologic și pnevmatologic 

Acest fundament ţine de taina iconomiei mântuirii. Ne putem 
întreba cu cine începe Biserica ? Cu Apostolii, în mod cert, dar 
dincolo de ei, chiar cu Apostolatul lui Hristos, potrivit cuvintelor 
Sale: Precum M-a trimis pe Mine Tatăl, vă trimit şi Eu pe voi (loan 
20, 21). Putem merge, de asemenea, până la trimiterea celor 
Doisprezece: Nu voi M-aţi ales pe Mine, ci Eu v-am ales pe voi și 
v-am rânduit (loan 15, 16). Biserica este zidită de singurul şi 
unicul Apostol, trimisul Tatălui, Fiul unic Iisus Hristos. Și aceasta 
este viaţa veşnică: să Te cunoască pe Tine, singurul Dumnezeu 
adevărat şi pe lisus Hristos pe Care L-ai trimis (loan 17, 3). isus 
este Trimisul Tatălui, El spune ceea ce a auzit de la Tatăl, El 
împlineşte voia Tatălui. Aspectul hristologic al apostolicităţii este 
fundamental: Hristos este unicul Apostol (cf. Evrei 3, 1), chipul 
Apostolului adevărat. 

Aspectul pnevmatologic nu este mai puțin important. Isaia 
spune că Mesia este trimis de către Tatăl şi de Duhul Său (Isaia 48, 
16), El este umplut de Duh Sfânt şi totodată dătător de Duh. Duhul 
Sfânt deschide inimile şi simțurile omului pentru ca acesta să 
primească Cuvântul lui Dumnezeu, pentru ca să poată recunoaşte şi 
împlini acest Cuvânt. Fără Duhul Sfânt, nu poate fi nici trimitere, 
nici ascultare, nici transmitere de mesaj. 

La rândul lor, prin Apostoli se continuă, în chip necesar, 
plenitudinea slujirii apostolice a lui Hristos. Cel ce crede în Mine 
va face și El lucrările pe care le fac Eu şi mai mari decât acestea 
va face (loan 14, 12). El este Păstor, iar ei sunt asemenea. El este 
Prooroc, la fel sunt şi ei (Pavel); El este Martir, după cum sunt şi 
ei. Investirea lor apostolică se face în Duhul Sfânt, în Duhul 
Cincizecimii permanente. Duhul le deschide inimile pentru a-și 
aminti de cuvintele lui lisus: Duhul Sfânt vă va aduce aminte 
despre toate cele ce v-am spus Eu (loan 14, 26). El îi înflăcărează 

şi îi determină să mărturisească, prin cuvântul Său. Expansiunea 
Bisericii este deci înscrisă în primele linii ale istoriei sale, de la 
Cincizecime. Apostolicitatea Bisericii înseamnă expansiune şi 
continuitate deopotrivă: este același Duh al fidelității şi al 
contaminării. Temelia apostolică a Bisericii este unică şi 
permanentă în acelaşi timp. Se pot aminti pasajele esenţiale din 
Scriptură: Zidiţi fiind pe temelia apostolilor şi a proorocilor, 
piatra cea din capul unghiului fiind însuşi lisus Hristos (Efeseni 2, 
20). Și El a dat pe unii apostoli, pe alții prooroci, pe alţii 
evangheliști, pe alţii păstori şi învăţători (Efeseni 4, 11). Să 
remarcăm că titlul de apostol îl precedă pe cel de prooroc. Şi pe 
unii i-a pus Dumnezeu, în Biserică: întâi apostoli, al doilea 
prooroci, al treilea învățători (I Corinteni 12, 28). Această temelie 
va dura până la Parusie: Adevărat zic vouă că voi cei ce Mi-aţi 
urmat Mie, la înnoirea lumii, când Fiul Omului va şedea pe tronul 
slavei Sale, veţi şedea şi voi pe douăsprezece tronuri, judecând 
cele douăsprezece seminţii ale lui Israel (Matei 19, 28). Şi, 
bineînțeles, în Apocalipsă: lar zidul cetății avea douăsprezece 
pietre de temelie şi în ele douăsprezece nume, ale celor 
doisprezece apostoli ai Mielului (Apoc. 21, 14). Astfel se exprimă 
permanența apostolicității Bisericii până la Parusie. 

Tradiţia creştină este conştientă de temelia apostolică a 
Bisericii, aşa cum vedem la Sfântul Irineu mai ales, care afirmă că 
propovăduirea, învățătura şi tradiția Bisericii au fost primite de la 
Apostoli. Biserica le păstrează şi le predică în adevăr. Deși 
răspândită pe întregul pământ, Biserica a primit de la Apostoli şi 
de la ucenicii lor credinţa.! Aceasta este propovăduirea pe care 
Biserica a primit-o, aceasta este credinţa pe care ea o păstrează. 
Sfântul Irineu vorbeşte şi despre o transmitere istorică, precum și 
despre caracterul ereditar al învățăturii primite şi transmise, însă 
mai mult decât istoricitatea, este afirmată şi reamintită 
continuitatea şi identitatea Bisericii. Apostolii au depus plinătatea 
adevărului în Biserică la fel ca într-o vistierie, însă este vorba 
despre un depozit viu, care se întinereşte şi care întinereşte chiar 


! Sfântul Irineu de Lyon, Împotriva ereziilor 1, 10, 1. 
? Ibid. III, 1, 1 şi 3, 3. 

vasul în care este conţinut. Remarcăm două aspecte ale 
apostolicităţii la Sfântul Irineu: fidelitatea față de moştenirea 
apostolică şi plenitudinea acestei moşteniri în propovăduirea 
Bisericii de-a lungul istoriei, până la sfârşitul vremilor. 

Putem relua aici termenul din Epistola către Evrei: o dată 
pentru totdeauna — epanağ (7, 27) şi pentru totdeauna — 
to 6invexec (10, 14). Unul este unicitatea Evangheliei revelate 
pentru toate timpurile şi tot locul. Celălalt este permanenţa în timp 
şi în spaţiu. Noi suntem în centrul tainei lui Hristos și a Duhului 
Sfânt, în inima mesajului Evangheliei vii care este Evanghelia lui 
Hristos Cel mort şi Înviat, în dinamica Duhului Sfânt, Duhul 
transmiterii Cuvântului, Duhul ascultării, în sânul comunităţii 
euharistice. 


Succesiunea apostolică 

Când se vorbeşte despre succesiune apostolică, există tendința 
de a nu o înţelege decât ca o transmitere a puterii episcopale şi 
preoțești, prin punerea mâinilor. În realitate, succesiunea apostolică 
este inseparabilă de tradiția apostolică în totalitatea sa. Este vorba 
despre o adevărată transmitere sacramentală în şi prin Duhul Sfânt, 
o transmitere neîntreruptă a mesajului evanghelic, a tezaurului 
credinţei şi deci a tradiţiei apostolice de-a lungul secolelor, în 
integritatea sa, în totalitatea sa şi, aşa cum spune Sfântul Irineu, 
identică cu sine însăşi. Putem, de asemenea, numi această tradiție 
apostolică, împreună cu părintele Florovsky, „ecumenism în timp”, 
adică comuniune neîntreruptă cu Biserica sfinţilor, a învăţătorilor 
şi a Părinților din toate vremile, comuniunea noastră cu ei în taina 
lui Hristos. Pentru teologia ortodoxă, succesiunea apostolică 
constituie unul dintre aspectele esențiale ale continuității şi 
identității Bisericii. 

Această succesiune a fost prea des izolată de întregul context 
al vieţii Bisericii, înţeles într-un plan exclusiv instituțional şi 
juridic, garantând în mod sigur „validitatea” treptelor ierarhice, 
independent atât față de credința individului, cât şi de cea a 
Bisericii (doctrina), sau de întreaga viață a Bisericii în 
colegialitatea sa. Nu trebuie să afirmăm sau să reducem 


' Ibid. III, 4, 1 şi 24, 1. 

succesiunea apostolică la o problemă de validitate canonică. 
Desigur, succesiunea episcopală este o noțiune esențială, în măsura 
în care Biserica este organul transmiterii, nu numai a harului 
episcopatului, ci şi a puterii şi a mesajului apostolic. Sfântul Irineu 
spune despre episcop că el este purtătorul harismei sigure a 
adevărului (charisma veritatis certum).. Această harismă a 
adevărului, care îi este transmisă prin punerea mâinilor, se 
manifestă în unitatea sa, în comuniunea sa cu Biserica. Episcopul 
este în Biserică, iar Biserica este în episcop, spunea Sfântul 
Ciprian de Cartagina. Deci episcopul nu este niciodată singur şi el 
nu învață niciodată „ex sese”. El este inseparabil de comunitatea 
sa, el învață, el administrează în sânul acesteia. Să amintim, de 
exemplu, că Petru şi Ioan au fost trimişii comunității din Ierusalim 
la Antiohia (cf. Fapte 8, 14). La limită, există şi o ascultare 
reciprocă, o fidelitate reciprocă între episcop/ierarhie şi 
comunitate. | 

Deci faptul că se poate vorbi despre o transmitere apostolică a 
plenitudinii şi a vieții trinitare este înţeles în interiorul dimensiunii 
euharistice a Bisericii. Sfântul Irineu demonstra, împotriva 
ereticilor şi a gnosticilor, continuitatea misiunii apostolice, ca şi 
permanenţa acesteia în episcopat, în doctrină şi în viaţa 
sacramentală. Să reamintim deci importanța episcopatului ca o cale 
privilegiată a succesiunii apostolice, aceasta însă doar în interiorul 
Bisericii, în mărturia de credință apostolică. 

Succesiunea apostolică este, așadar, o succesiune plenară în 
cadrul Poporului lui Dumnezeu sau al Trupului lui Hristos. 
Autoritatea apostolică a episcopului se afirmă în raport cu 
„Concordanţa” sa cu comunitatea, tot atât cât este în funcție de 
delegarea istorică făcută de către succesorii Apostolilor. 

Succesiunea apostolică implică faptul că Biserica este în 
întregime în episcop, aceasta fiind calitatea sa harismatică, de a 
purta în el toată Biserica în mijlocirea sa. Dar succesiunea 
apostolică impune, de asemenea, ca episcopul să fie în întregime în 
Biserică, fără ca el să-i poată fi o rezultantă exclusivă. 

Prezența Duhului Sfânt este cea care asigură întotdeauna 
această dublă corespondenţă, această prezență reciprocă şi nupțială. 


l Ibid., IV, 26,2. 

Dar prezența Duhului Sfânt nu este niciodată asigurată în mod 
automat, ci ea este de natură epicletică, pentru a realiza 
întotdeauna, din nou, succesiunea şi pentru a menţine Biserica în 
identitatea apostolică, în sfinţenie, în catolicitate. 

Prin harisma episcopală şi sinodală, succesiunea apostolică 
este într-o Euharistie neîncetată, o continuitate a credinței 
propovăduite, primite, trăite, la nivelul gândirii, al vieţii, al 
adevăratei credinţe, al laudei drepte, al experienţei lui Dumnezeu 
cel viu şi prezent. Este triplul conţinut al Ortodoxiei: credință 
adevărată, laudă dreaptă, experienţă autentică ce este transmisă, 
înnoită, continuată. 

Adevărata credință se opune extremelor infailibilității 
juridice sau personale, ca şi relativizării instituţiilor şi a harismelor. 
Charisma veritatis certum este un dar inalienabil al Duhului Sfânt, 
făcut Bisericii în persoana episcopului, dar rămânând, de 
asemenea, peste Poporul din Biserică şi sălăşluind peste cei pe care 
Dumnezeu i-a chemat să propovăduiască. 

Lauda dreaptă este o doxologie eclesială care subînțelege 
adevărata credință; prin ea, Biserica istorică îşi unește vocea cu 
Biserica tuturor timpurilor. Unicitatea deci, înainte de a fi 
instituţională, este liturgică şi sacramentală. 

Experienţa autentică vine din acțiunea interioară a Sfântului 
Duh şi constituie aspectul harismatic al continuității Bisericii prin 
roadele Duhului şi prin sfinți. 


Continuitatea apostolică este, aşadar, inseparabilă de sfințenie. 
Nu putem uita că transmiterea credinței se plasează întotdeauna în 
cadrul nașterii duhovniceşti. Părinții Bisericii ne nasc în credință și 
ne aduc la viață prin Duhul Sfânt. Este vorba despre un adevărat 
fenomen duhovnicesc de zămislire în credință prin Duhul Sfânt. 
Termenul „Părinţi bisericeşti” nu este o noțiune formală, tocmai 
pentru că noi intrăm cu ei într-o legătură vie. Nu este vorba numai 
despre Părinţii cu o contribuţie însemnată pe plan doctrinar, în 
planul învăţăturii Bisericii, ci. de această întreagă comuniune a 
sfinților, fără de care adevărul şi autoritatea Bisericii sunt realități 
lipsite de viață, formale. Sfinţenia, episcopatul şi propovăduirea nu 
pot fi disociate. Nu se poate disocia ex opere operato de ex opere 
operantis. Trebuie deci afirmat cu tărie că adevărul şi autoritatea 

sunt legate de sfințenie. Altfel, noţiunea pur formală de 
infailibilitate doctrinară, separată de credinţă şi de sfinţenie, apare 
inacceptabilă. Tradiţia ortodoxă aminteşte că manifestarea 
prezenţei continue a Duhului de la Cincizecime se realizează în 
comunitatea euharistică, în inimile creştinilor, transformate şi 
înflăcărate pe zi ce trece, în secretul vieții lor interioare, prin 
lumina, bucuria, pacea şi milostivirea Duhului lui Dumnezeu. 
Atâta timp cât Biserica va exista, Domnul său va rândui în ea 
daruri multiple de vindecare, de alungare a demonilor, de profeție, 
de judecare. Biserica are o experiență bogată şi o memorie fidelă a 
acestor roade ale sfințeniei, precum şi a vaselor alese asupra cărora 
Duhul Sfânt a revărsat de-a lungul timpului darurile sale -dătătoare 
de viață. 

În toate planurile pe care le-am evocat — episcopat, doctrină, 
Sfinte Taine, sfințenie — lucrează același Duh, în transmiterea 
tainei lui Hristos şi în actualizarea Sa. În fiecare generație, Duhul 
trezeşte inimi, le naşte la viață nouă, le face conforme cu Hristos, 
fidele Evangheliei Sale, le integrează Bisericii în catolicitatea Sa, 
în sfinţenia Sa, în unitatea Sa, rânduieşte vocaţii particulare, slujire, 
sfințenie. Apostolicitatea este o continuă transmitere, de la 
persoană la persoană, de la inimă la inimă, în sânul Euharistiei 
eclesiale a vieţii noi (prin Botez), a prezenţei lui Hristos (prin 
Euharistie), a episcopatului (prin Hirotonie), a sfințirii monahale. 
Formele acestei succesiuni apostolice sunt multiple, dar realitatea 
şi forţa acestora este una şi aceeași. 


Apostolicitate şi apostolat 

Un ultim aspect al apostolicității se referă la răspândirea 
învățăturii. El poartă numele de apostolat sau de misiune a 
Bisericii. Desigur, nu este vorba despre un aspect exterior sau 
secundar. Dacă Biserica nu este apostolică şi nu este orientată spre 
mărturie, ea încetează a mai fi Biserică. Apostolicitatea include 
apostolatul ca trăsătură necesară, ca însușire fundamentală a 
Bisericii. Hristos a venit pentru a mărturisi, pentru a ne face părtaşi 
la viaţa lui Dumnezeu. Adesea această misiune a Bisericii este 
legată de catolicitatea înțeleasă ca universalitate. Este adevărat, 
însă Biserica este misionară în virtutea apostolicității sale. 


=» A 


Apostolii sunt, prin definiţie, „trimişi” în lume, fără a fi din lume. 

Dacă sfințenia Bisericii aminteşte că ea se deosebeşte de lume, 
apostolicitatea subliniază integrarea ei în lume. Lumea reprezintă 
locul în care Biserica este chemată să vieţuiască şi să strălucească. 
Acesta este scopul sfințeniei, al unităţii Bisericii. Acesta este 
sensul rugăciunii lui Hristos înaintea Patimilor Sale: Pentru ca 
lumea să creadă că Tu M-ai trimis (loan 17, 21). lisus avea să 
moară ca să adune laolaltă pe fiii lui Dumnezeu cei împrăștiați 
(Ioan 11, 52). 

Iată de ce Biserica este misionară, misiunea fiind vocaţia sa 
primordială. Nu este vorba despre o misiune înțeleasă ca scop în 
sine, ci de adunarea fiilor lui Dumnezeu în unitatea lui Hristos. 
Putem aminti aici că metoda misionară ortodoxă este o metodă de 
strălucire interioară. Dobândeşte pacea ta lăuntrică, spune Sfântul 
Serafim, și mii de oameni vor găsi mântuirea în preajma ta. 
Dinamica misiunii este o dinamică de atracţie, de prezență. Aceasta 
înseamnă că trebuie să părăsim „confortul” din comunităţile 
noastre, pentru a pleca în „deşert”, pentru a merge printre mulţimi, 
în locuri cuprinse de întuneric pentru a trăi acolo şi pentru a face să 
strălucească lumina. Așa au făcut sfinţii care s-au dus să locuiască 
în ţinuturile pustii din nordul Rusiei. Sau, ca şi Charles de 
Foucault, plecat, pur şi simplu, pentru a se ruga, pentru a trăi, fără 
a face nici un act de prozelitism. Există la el acest sens al gratuității 
contemplaţiei prin care îl caută pe Domnul şi care lasă Domnului 
grija de a făptui, în timpul vieţii sau după moartea sa. Căci numai 
după moartea sa, Charles de Foucault a avut discipoli. 

A vorbi despre apostolicitate înseamnă a vorbi despre o 
plenitudine a transmiterii, a fidelității, a misiunii, a credinţei, 
pornind de la originile apostolice, care sunt origini normative 
pentru Biserică în devenirea sa istorică. Conţinutul apostolicităţii, 
al acestei transmiteri a credinţei, este taina lui Hristos care se 
transmite în puterea de răspândire a Duhului Sfânt. Dinamica 
apostolicităţii este Duhul Sfânt. Conţinutul apostolicității este, de 
asemenea, sfințenia Bisericii, alegerea sa, viața dumnezeiască în 
ea, vocaţia sa sfințitoare. În cele din urmă, avem Ortodoxia, în 
triplul aspect de doxa — care este adevărata laudă ori slavă a lui 
Dumnezeu împărtășită — credință adevărată, adică viață 
dumnezeiască, laudă bisericească şi credință mărturisită, cântată, 
învățată. Avem astfel un sens integral al apostolicităţii, în care 

vedem că toate însuşirile Bisericii se completează şi depind unele 
de altele. Acest sens integral al plenitudinii unei vieți transmise şi 
trăite se rezumă în celebrarea Sfintelor Taine, în special în 
Euharistie şi în Hirotonie. Aceste Sfinte Taine poartă în ele toată 
bogăția unei apostolicități adevărate, calificate prin doctrina 
integrală a Bisericii. Iar Euharistia este locul în care apostolicitatea 
se afirmă şi se manifestă plenar. 

Apostolicitatea are, astfel, toate aceste dimensiuni 
complementare de continuitate, de fidelitate, de transmitere, de 
răspândire în timp şi în spațiu. Cu condiţia ca această expansiune în 
timp şi în spaţiu să nu-şi piardă caracterul eshatologic. Asupra 
acestui aspect a insistat mult mitropolitul Ioannis Zizioulas!. În 
opinia sa, există două dinamici, două mișcări: pe de-o parte, 
răspândirea, succesiunea în istorie a moştenirii apostolice, iar pe de 
altă parte, adunarea în Hristos, în Euharistie, ce recapitulează totul. 
Istoricitatea Bisericii nu trebuie izolată şi nici nu trebuie să 
pierdem din vedere că ea are ca ultim scop adunarea în Împărăția 
Cerurilor, inaugurată deja în timpul Bisericii. 


l Joannis Zizioulas, L'âtre ecclesial, Genève, 1981, mai ales cap. 4 [trad. 
rom. cit., p. 159 — 191]. 


VI. Întreita slujire a Bisericii 


1. Consideraţii generale 

Când luăm în discuţie slujirea mântuitoare a Bisericii, regăsim 
o concepţie pe care am întâlnit-o deja de două ori. Prima dată, 
atunci când am studiat rădăcinile vetero-testamentare ale 
hristologici şi ale iconomiei mântuirii, a doua oară, în taina lui 
Hristos însuși. În Vechiul Testament, este vorba despre trei forme 
de ungere: arhierească, împărătească şi profetică, sau slujire 
arhierească, împărătească şi profetică, care prefigurează, toate trei, 
ungerea lui Hristos şi lucrarea Sa mântuitoare. Am văzut, de 
asemenea, că taina lui Hristos trebuia să fie trăită şi contemplată . 
mai întâi în cadrul împlinirii Vechiului Legământ. Preoţia lui 
Hristos este, prin excelenţă, tema Epistolei către Evrei: Hristos a 
venit Arhiereu al bunătăţilor celor viitoare (Evrei 9, 11, 10, 1). 
Apoi, Hristos-Împărat este El însuşi venirea Împărăției, anunțată şi 
așteptată, Împărăţie pe care o vesteşte în propria Sa persoană, 
Împărăţie care nu este din lumea aceasta, şi care se manifestă în 
patima și în preamărirea Sa, în Învierea Sa. În fine, slujirea 
profetică, deoarece Hristos se revelează pe Sine, de asemenea, ca 
prooroc (Luca 4, 14 — 30), noţiune ce pare a fi nesocotită uneori în 
teologie. Biserica a evitat adesea să îi aplice lui Hristos, într-o 
manieră prea literală, titlul de prooroc, care totuși Îi aparține cu 
prisosință.! Astfel se împlinește și se continuă în Biserică această 
triplă sau tri-unică mijlocire a lui Hristos. Eclesiologia trebuie 
trăită chiar în interiorul tainei lui Hristos. 

Înainte de a vorbi de slujiri particulare în Biserică, este 
important să situăm Biserica în raport cu lumea. Mijlocirea 
arhierească a lui Hristos, biruința Sa împărătească asupra puterilor 
demonice, instaurarea Împărăției lui Dumnezeu, se continuă în 
Împărăţia trinitară inaugurată în Euharistia Bisericii. Se poate 
spune acelaşi lucru despre misiunea profetică a lui Hristos, pe care 
El o vestește şi pe care o aplică la Sine însuşi, atunci când se referă 
la cuvintele proorocului Isaia: Duhul Domnului este peste Mine, 


! Cf. de exemplu S. Bulgakov, Le verbe Incarn€. 

pentru care M-a uns să binevestesc (Luca 4, 18, cf. Isaia 61). 
Aceasta este în primul rând lucrarea Bisericii față de lume. În tripla 
sa slujire, Biserica continuă, prelungeşte lucrarea mântuitoare a lui 
Hristos. 

Această distincție între slujirea arhierească, împărătească şi 
profetică a lui Hristos şi a Bisericii nu este întotdeauna uşoară. Este 
o distincţie utilă, dar este puţin relativă. Nu putem separa moartea 
şi învierea lui Hristos ca ofrandă pentru înscăunarea Sa ca Împărat. 
Profetismul lui Hristos este un profetism ce se împlinește în 
moartea Sa. Totuși, Părinţii Bisericii utilizau această distincţie. 
Părintele H. de Lubac scrie: Fiecare din cele trei slujiri ale lui 
Hristos este esenţială pentru Biserică. Sau, mai degrabă, ele suni 
trei elemente ale unei slujiri unice şi indisolubile în sine, al cărei 
principiu se afirmă cât se poate de limpede de la intemeierea 
Bisericii. Căci toate trei decurg din unica misiune primită de către 
lisus de la Tatăl Său, misiune ce ÍI face totodată învăţător, sfinţitor * 
şi împărat, şi pe care o transmite Bisericii Sale. 

La fel, părintele Serghei Bulgakov scria: Doctrina teologică 
despre cele trei slujiri ale lui Hristos reprezintă rodul unei 
abstracții inevitabile, al fragmentării unui întreg. Această 
deosebire a celor trei aspecte are totuşi temeiuri biblice şi 
teologice suficiente pentru a o putea utiliza în scopul unor 
diferențieri practice.” Desigur, nu trebuie nici să amplificăm 
legătura, dar nici să exagerăm diferențierea acestor slujiri. 

Aşa cum Hristos era pătruns de Duhul Sfânt, care sălășluia 
întru El dintotdeauna în plenitudinea Sa, așa Biserica, la rândul ei, 
este întemeiată, pusă de-o parte, sfințită, trimisă; este ca un semn al 
Împărăției, dar şi contradicţie a Împărăției, anunţul biruinței, piatră 
de poticnire şi izvor de sfințenie. Fiecare din aceste slujiri le conțin 
pe celelalte două. Diferenţierea lor ne permite să actualizăm 
concepte biblice şi să regăsim, privitor la slujirile Bisericii, 
izvoarele lor biblice şi temeliile hristologice. 

Pe scurt, preoţia Bisericii se poate rezuma în rugăciunea de la 
ieşirea cu Darurile euharistice, în care Biserica participă la jertfa 
lui Hristos: Că Tu ești Cel ce aduci şi Cel ce Te aduci, Cel ce 


! H. de Lubac, Méditation sur l'Eglise, Paris, 1953, p. 111. 
? Serghei Bulgakov, Le Verbe Incarné, Paris, 1982, p. 255. 

primeşti şi Cel ce Te imparţi. La rândul său, Biserica jertfeşte şi se 
jertfeşte, primeşte şi împarte. Caracterul împărătesc al Bisericii se 
referă la tema Împărăției lui Dumnezeu, anunţată, inaugurată, 
tăinuită, aflându-se în lume ca germen. Mijlocirea profetică este în 
primul rând vestirea Cuvântului lui Dumnezeu, „în timp şi în 
contra-timp”, este, de asemenea, discernământul vremurilor și al 
inimilor, un discernământ întotdeauna harismatic prin definiţie, şi 
profetic în consecință. Darul profetic înseamnă să recunoşti în timp 
şi în istorie lucrarea lui Dumnezeu. În lume fiind, Biserica este 
chemată să interpreteze vremurile şi să le descopere sensul. 
Aceasta se face în unitatea Poporului lui Dumnezeu, de către toți 
aceia care sunt purtători ai darului Sfântului Duh, clerici şi laici. În 
fine, nu trebuie să uităm că prorocia se situează în întâlnirea faţă 
către față dintre Dumnezeu şi Biserică, în sensul că Biserica se află 
sub judecata lui Dumnezeu, prin vocea proorocilor pe care 
Dumnezeu îi trimite acesteia. 


2. Slujirea arhierească 


Hristos, singurul Arhiereu al Vechiului Legământ 

Orice strădanie de a defini Biserica, atât în ceea ce priveşte 
slujirea, cât şi natura sa, trebuie să-şi aibă punctul de plecare în 
taina lui Hristos şi a Duhului Sfânt. Mijlocirea Bisericii pentru 
mântuire decurge deci din mijlocirea lui Hristos pentru mântuire. 

Ce înseamnă pentru Biserică slujirea arhierească a lui 
Hristos ? Trebuie să urcăm până la sensul grec al termenului hiereu 
Şi arhiereu, în sensul de preoți hirotoniți, precum presbiterii. 
Complexul hiereu, hierateuma, hierosini, hieron, frecvent în Noul 
Testament, se referă în exclusivitate fie la cultul sacrificial din 
Vechiul Legământ, fie la preoția veşnică a lui Hristos în Noul 
Legământ, a lui Hristos ca singurul Arhiereu. Dar slujirea aceasta 
se situează într-o linie de succesiune ce coboară de la David, şi nu 
în moştenirea sacerdotală a lui Aron. Prin venirea şi prin moartea 
lui Hristos, jertfa lui Aron devine caducă, așa cum catapeteasma 
Templului s-a sfâșiat. Trebuie amintite aici cuvintele profetice ale 

lui Hristos despre Templul trupului Său: Dărâmaţi templul acesta 
şi în trei zile îl voi ridica (loan 2, 19; Matei 26, 61; Marcu 14, 58). 

Teologia despre preoția lui Hristos poate să se centreze în 
jurul dublei împliniri a preoţiei şi a jertfei vetero-testamentare. El 
este cel ce aduce jertfă desăvârşită — spre deosebire de cei ce 
trebuiau să aducă jertfă pentru păcatele lor (Epistola către Evrei) — 
dar şi Cel care este adus jertfă, Cel care Îşi dă viaţa pentru viaţa 
lumii. Epistola către Evrei este cea care prezintă îndeosebi doctrina 
despre jertfa Arhiereului lisus. Trebuie, de asemenea, să ne 
amintim că jertfirea lui Hristos pe cruce şi învierea Sa în cea de-a 
treia zi nu epuizează taina jertfei lui Hristos. Aceasta se deschide în 
dimensiunea cerească, căci jertfa se continuă prin Înălţarea la cer. 
Jertfa Fiului este primită de către Tatăl ca jertfă de bună mireasmă. 
Jertfă, mijlocire, acceptare, Cincizecime. Toate acestea sunt 
diferitele aspecte ce se completează reciproc, permiţând evitarea 
unci teorii despre jertfă, precum cea care domina în Evul Mediu 
latin. Ideea aceasta a fost dezvoltată, în urmă cu aproximativ 
patruzeci de ani, de către Max Thurian, teolog protestant, devenit 
între timp catolic. În cartea sa despre Euharistie!, acesta explică în 
ce fel a reacţionat Reforma împotriva viziunii medievale despre 
jertfă şi cum teologia biblică despre jertfă culminează în ofranda 
cerească dinaintea Tatălui. Jertfa pe Cruce şi Învierea sunt 
inseparabile de Înălţarea Celui care a șezut de-a dreapta tronului 
slavei în ceruri (Evrei 8, 1). 


Întreaga Biserică, Popor de preoți 

Biserica intră în singura preoţie a lui Hristos. Hristos 
Arhiereul, spune Epistola către Evrei, este Mijlocitorul şi 
Înaintemergătorul nostru. În Sfânta Liturghie, care este actul său 
constitutiv, Biserica este deci Poporul: sfânt şi sfințit de către 
Dumnezeu, ca preoție împărătească şi ca templu al Duhului. În 
textele fundamentale ale Sfântului Petru (Z Petru 2, 9) şi în 
Apocalipsă (1, 5-6; 5, 10; 20, 6) regăsim noţiunea de preoție 
împărătească. 

Aceasta înseamnă că Biserica are calea deschisă către Tatăl, în 
prezenţa lui Hristos, fără altă mijlocire şi nici alt intermediar, prin 


1 Max Thurian, L'Eucharistie, Neuchâtel, 1959. 

ungerea şi învăţătura directă a Duhului Sfânt: Jar voi, ungere aveţi 
de la Cel Sfânt şi ştiţi toate (I loan 2, 20, 26). Biserica este în 
totalitate sacerdotală, prin participare la Stăpânul său, Arhiereul 
lisus. 

Este delicat să vorbeşti despre slujirile Bisericii, tocmai pentru 
că există tendința de a le îngroşa, ceea ce le face opace. Biserica ar 
trebui să fie perfect transparentă, atât de transparentă la prezenţa 
lui Hristos, încât nu ar mai trebui să-L vedem decât pe Hristos 
însuşi. Sfântul Nicolae Cabasila spune că dacă ar putea cineva să o 
cuprindă cu privirea, n-ar vedea decăt însuşi Trupul Domnului, 
prin aceea că e unită cu El şi că se împărtășește din Trupul Lui. 
Biserica este Hristos cel viu şi nu face altceva decât să continue 
lucrarea Sa mântuitoare. Ea nu trebuie să se interpună între 
Dumnezeu și oameni. Mijlocirea Bisericii nu se adaugă celei a lui 
Hristos, ci se situează în interiorul mijlocirii Lui. Această privire a 
lui Hristos asupra lumii trebuie să fie şi cea a Bisericii. La fel cum 
Hristos este slujitor al lui Dumnezeu şi slujitor al oamenilor, tot așa 
Biserica trebuie să fie în slujba lui Dumnezeu şi în slujba 
oamenilor. 


Mijlocirea sa pentru mântuirea lumii 

Mijlocirea eclesială nu are sens decât în şi pentru lume. 
Astfel, propovăduirea Cuvântului, mărturia credinţei şi a vieții, 
darurile profetice ale Bisericii, care se înrădăcinează permanent în 
acţiunea liturgică, au întotdeauna ca obiect mântuirea lumii. Când 
uşile Bisericii se închid, așa cum trebuie făcut în timpul slujirii 
Sfintei Liturghii, care se săvârşeşte cu uşile încuiate (Joan 20, 19), 
aceasta se face pentru lume. Tot așa, Hristos a urcat noaptea singur 
în munte pentru a se ruga. Astfel, singurătatea lui Hristos se 
prelungeşte în solitudinea Bisericii pentru lume. Taina euharistică 
este laudă, doxologie în numele lumii; Biserica este anticipare a 
Ceea ce va fi lumea, ea este venirea Împărăției, în care toate vor fi 
noi. Fuharistia este mijlocire şi epicleză, ofrandă a nevoilor lumii, 
confirmarea pentru lume a împlinirii jertfei lui Hristos. Euharistia 
este mărturie pentru lume că Hristos a înviat, că lucrarea Lui 


INicolae Cabasila, Tâlcuirea Dumnezeieştii Liturghii cap. 38 [trad. rom. 
Ene Branişte, Editura Institutului Biblic, Bucureşti, 1997, p. 89]. 

dătătoare de viață se înfăptuieşte şi că darurile Duhului Sfânt se 
revarsă fără încetare. Prin urmare, această certitudine trebuie să fie 
continuată şi atunci când, după încheierea Liturghiei, poporul lui 
Dumnezeu se întoarce în lume. Această întoarcere în lume 
constituie un aspect esenţial al Euharistiei şi deci, al tainei 
Bisericii, în sensul că Biserica nu poate rămâne doar în Templu. 

Certitudune a împlinirii: unde sunt Eu, să fie împreună cu 
Mine şi aceia pe care Mi i-ai dat (loan 17, 24). Sfinţire a lumii şi a 
„profanului”: nu mai este nimic profan, ci doar profanat. Sfinţire a 
trupurilor, a lumii, a psihicului. Templul material nu este decât 
provizoriu (Apocalipsa 21, 22). În Împărăţia cerurilor nu va mai fi 
nici templu şi nici o altă preoţie decât cea a lui Hristos. În cadrul 
acestei viziuni a slujirii arhiereşti a întregii Biserici — înaintea lui 
Dumnezeu, în mijlocirea sa şi, totodată, în fața lumii, în 
împărtăşirea vieţii dumnezeieşti — putem situa preoția ierarhică. 
Vom reveni asupra acesteia în capitolul următor, despre slujirile 
ierarhice. 

Este important să pornim de la această viziune asupra întregii 
Biserici ca mijlocitoare, ca participând la mijlocirea lui Hristos 
pentru viaţa lumii, „pentru ca lumea să creadă”. Pentru viaţa lumii! 
este, de altminteri, titlul unei foarte frumoase cărți a părintelui A. 
Schmemann. Este un tratat de teologie sacramentală care ține 
seama tot timpul de această relație dintre Biserică şi lume. 
Părintele Congar a căutat, de asemenea, să definească această 
relaţie, cu prilejul conciliului Vatican II, folosind noțiunile de 
Biserică săracă şi slujitoare, şi dând celor două calificative 
întreaga lor plenitudine teologică: sărac cu duhul, adică în 
întregime” disponibil şi transparent la lucrarea Duhului Sfânt; 
slujitoare”, în sensul slujirii şi al slujitorului lui Dumnezeu, care 
este Hristos însuși. 

Diferenţierea slujirilor se situează mai ales, dar nu exclusiv, în 
devenirea Bisericii. Aceasta trebuie să se construiască, să se edifice. 
în raportul său cu lumea şi, de asemenea, în devenirea sa interioară. 
De fapt, cele două aspecte sunt inseparabile. Mărturia Bisericii se 
adresează în același timp lumii, când este rostită de către Biserică 


! A. Schmemann, Pour la vie du Monde, Paris, 1969. 
aa Congar, Pour une Eglise servante et pauvre, Paris, 1963. 

prin intermediul celor care poartă harisma propovăduirii, şi 
membrilor Bisericii în formare şi în devenire. 

Iată ce scrie Olivier Clement privitor la tema aceasta: Când 
este vorba despre sfinţirea lumii, despre mijlocirea Bisericii, 
trebuie amintită aici întreaga natură, vocaţie şi relaţie cosmică a 
Bisericii. Dacă Euharistia este marea şi unica Sfântă Taină a 
Bisericii pentru lume, această Euharistie are o valoare 
recapitulativă a întregii sacramentalități cosmice a Bisericii. 
Diferenţa între Sfintele Taine şi ierurgii este o diferenţă mai mult 
şcolară decât reală şi nu trebuie nici să izoleze, nici să 
devalorizeze lucrarea de binecuvântare a Bisericii asupra vieţii, 
asupra timpului, asupra locurilor şi a lucrurilor, a caselor. Este o 
adevărată exorcizare pe care o face astfel Biserica, participând la 
bătălia unică a lui Hristos şi la biruinţa Sa pascală. 


3. Slujirea împărătească 


Câteva observaţii preliminare 

1. În cadrul teologiei referitoare la Israel ca Popor al lui 
Dumnezeu, Biblia așază preoția şi regalitatea într-un cuplu unic (cf. 
Ieşirea 19, 5 — 6; I Petru 2, 9). Nu este o altă demnitate împărătească 
decât una jertfelnică. În Robul Domnului (Isaia 49) coincid 
Victima şi Biruitorul, Arhiereul şi Împăratul. 

2. Adesea, noțiunea de preoţie împărătească nu este decât o 
formulă consacrată, dar fără însemnătate, autorii fiind preocupaţi 
mai mult de preoţia universală şi de cea slujitoare, decât de 
teologia privitoare la demnitatea împărătească a Bisericii. 

3. În fine, demnitatea împărătească a Bisericii este redusă 
adesea la sensul, desigur foarte bogat, al funcției pastorale a lui 
Hristos, a Bisericii, a ierarhiei. Prin analogie, Biserica are menirea 
de a continua lucrarea lui Hristos. În EI, biruinţa este obținută, totul 
este încheiat. Cum spune părintele G. Florovsky, Împărăţia 
cerurilor a venit, pentru că Duhul Sfânt însuși este Împărăţia 
cerurilor. [...] Împăratul domneşte deja. Şi slava Sa se reflectă 
asupra fiilor Împărăției chemaţi la moştenirea acestei Împărăţii. 


! Olivier Clément, Le Sens de la terre. 

[...] Împăratul a venit, Domnul lisus, iar Împărăţia Sa va să vină.! 
Există în Biserică o tensiune între deja şi nu încă. De fapt, în Nou/ 
Testament, aspectul preoţesc şi cel împărătesc sunt legate în 
expresia „preoție împărătească”, în aşa fel că este greu să fie 
separate. 


Hristos Împărat și Împărăţia Sa în Noul Testament 

Pentru a situa corect demnitatea împărătească a Bisericii şi a 
mijlocirii sale în toată plinătatea sa este important să revenim la 
datele biblice, atât de bogate. În Vechiul Testament, adevărata 
demnitate împărătească anunțată de către prooroci îi aparține lui 
Yahve însuşi. Instituţia politică legată de numele lui David are un 
caracter trecător, ea este întotdeauna ambiguă şi nu întrupează 
niciodată în totalitate prezența lui Yahve ori demnitatea Sa 
împărătească. În aşteptarea mesianică se concretizează nădejdea în 
Împărăţia lui Dumnezeu și în viitorul Împărat. 

În Noul Testament, în evangheliile sinoptice, tema Împărăției 
lui Dumnezeu se impune în propovăduirea lui lisus. Există 
întotdeauna în conţinutul Evangheliei o tensiune între prezent și 
viitor. Împărăţia lui Dumnezeu este înăuntrul vostru (Luca 17, 21); 
iar în persoana lui lisus se inaugurează vremea Împărăției. În El 
este nu numai inaugurarea, dar și încheierea planului dumnezeiesc. 
Prin El, satan este deja alungat: Am văzut pe satana ca un fulger 
căzând din cer (Luca 10, 18). 

La fel ca şi în Vechiul Testament, demnitatea împărătească 
rămâne legată de tema Bunului Păstor. Nu este David luat de ia 
turma oilor sale, pentru a deveni rege, un rege ideal? De 
asemenea, Iezechiel îi denunță pe conducătorii răi, opunându-le pe 
Bunul Păstor, care este Domnul însuşi (cf. Jezechiel 34, 23). 

O altă noțiune care intervine în înţelegerea demnității 
împărăteşti în Biblie este aceea a judecății lui Dumnezeu. Aceasta 
se descoperă în istorie şi se realizează în timpurile mesianice. Israel 
şi toate popoarele vor fi supuse judecății lui Dumnezeu, care se va 
încheia în „ziua Domnului”, în timpurile eshatologice. Această 
judecată este anunţată în legătură cu tema apocaliptică a Fiului 
Omului (cf. Daniel, cap. 7). Nu este o judecată extrinsecă, ci sfântă 


! G. Florovsky, Le Corps du Christ vivant, p. 19, 30 şi 57. 


Întreita slujire a Bisericii 199 


şi adevărată, ce se face cu milostivire. Adevărată și sfântă, fără 
compromis cu răul şi cu păcatul; făcută cu milostivire şi cu 
blândeţe, căci în cele din urmă, judecata și milostivirea coincid. 

Nu voi aminti aici toate aspectele privitoare la venirea 
Împărăției, aşa cum se conturează deja de-a lungul Fericirilor. Este 
o sămânță ce trebuie să devină un copac mare, o interioritate 
ascunsă. În parabolele despre Împărăția cerurilor, există un răgaz 
misterios între inaugurarea istorică a Împărăției şi realizarea sa 
desăvârșită (parabola grâului și a neghinei), Împărăția nu se 
dobândeşte decât cu prețul a tot ceea ce detii; convertire şi 
pocăință; atitudine de sărac și de copil; persecuțiile, mărturisirea şi 
ofranda propriei vieți; ascultare față de Tatăl și de Duhul Sfânt și, 
în cele din urmă, haina de nuntă. Toate acestea sunt teme legate de 
cea a Împărăției. lisus Hristos este în inima Împărăției, El este 
chiar Împărăţia î în toată puterea ei; El dispune de aceasta. Această 
Împărăţie nu este manifestată decât pe Muntele Tabor şi la Intrarea 
în Ierusalim. 

Încoronarea împărătească a lui lisus este lucrarea slavei Sale 
în Paştile mântuitoare şi în lupta contra satanei. Înaintea lui Pilat, 
EI se arată împărat în tăcere: Împărăţia Mea nu este din lumea 
aceasta, în vreme ce Pilat spune: Jată regele vostru. Inscripţia de 
pe Cruce şi mărturia tâlharului cel bun confirmă demnitatea Sa 
împărătească. Coborârea la Iad este deja biruința decisivă asupra 
puterilor satanice în propria lor împărăție. Învierea şi Înălțarea 
marchează încoronarea lui lisus ca împărat. După cum spune 
Sfântul Petru în primele sale cuvântări după Cincizecime: pe acest 
Iisus [...] L-a făcut Domn (Fapte 2, 36); îi voi da să şadă cu Mine 
pe scaunul Meu (Apocalipsa 3, 21); şi a şezut de-a dreapta lui 
Dumnezeu (Marcu 16, 19; Fapte 2). În cele din urmă, domnia 
împărătească a lui Hristos preamărit este în Duhul Sfânt, timpul 
propriu al Bisericii. Astfel, primii creştini vor fi numiţi cei ce 
cheamă numele Domnului nostru lisus Hristos în tot locul (l 
Corinteni 1, 2). Pentru Sfântul Pavel, domnia lui lisus este 
inaugurată asupra tuturor oamenilor (Coloseni 2), asupra 
dușmanilor săi, asupra puterilor necurate (Coloseni 2), asupra 
morții (7 Corinteni 15), asupra Bisericii (Coloseni 1, 18; Efeseni 1 
și 4). Este o domnie cosmică (Filipeni 2, 10). Aceasta este 
mărturisirea creştinilor şi a Bisericii înaintea cezarului. Şi astfel, 

până la Parusie, Domnul este Împărat, dar demnitatea Sa 
împărătească este contestată de puterea Fiarei. Deznodământul 
luptei este tragic (cf. Apocalipsei), până când Domnul va preda 
împărăţia lui Dumnezeu şi a Tatălui (I Corinteni 15, 24). 


Biserica În şi către Împărăţia cerurilor 

În ceea ce priveşte Biserica, vedem că nu este de ajuns să 
vorbim despre domnia împărătească a lui Hristos în Biserică până 
la Parusie. Hlamida cu care a fost îmbrăcat Hristos în timpul 
Patimilor Sale este chiar veşmântul Bisericii. Prorocia involuntară 
a lui Pilat se continuă asupra Bisericii şi îi aminteşte acesteia 
singurul drum al înălțării sale la demnitatea împărătească a lui 
Hristos. Ceea ce s-a spus despre Hristos poate fi spus şi despre 
Biserică-Trupul Său. Împărăţia lui Dumnezeu e aproape; 
Împărăţia este înăuntrul vostru, ea este printre voi. Şi totuși, 
Împărăţia nu este din lumea aceasta. Voi sunteți în lume, dar voi nu 
sunteţi din lume. Împărăția lui Dumnezeu nu este o realitate 
palpabilă, ea este venirea Duhului Sfânt. [...] nu este mâncare și 
băutură, ci dreptate și pace şi bucurie în Duhul Sfânt (Romani 14, 
17). Este plinătatea darurilor Duhului Sfânt care se revarsă peste 
Biserică. Aceasta este Împărăţia lui Dumnezeu întru putere. Origen 
nu ezită să spună că Hristos însuşi este Împărăția lui Dumnezeu!. 
Sfântul Grigorie de Nyssa spune că invocaţia din Rugăciunea 
Domnească: Vină Împărăţia Ta era înlocuită în anumite biserici 
din Asia Mică prin cererea: să vină Duhul Tău cel Sfânt asupra 
noastră și să ne curăţească. El identifică venirea Împărăției cu 
prezența ipostatică (personală) a Duhului Sfânt.? 

Sfânta Liturghie vestește venirea Împărăției dumnezeieştii 
Treimi. În lauda liturgică, Treimea dezvăluie Biserica drept 
Împărăţia cerurilor, iar Biserica descoperă Împărăţia cerurilor ca 
Treime. Atunci Împărăţia lui Dumnezeu este prezentă şi coincide 
cu Biserica, în modul cel mai deplin, ca o anticipare pascală şi 
taborică a realizării finale. 

Unica modalitate a acestei demnități împărăteşti, căreia 
Biserica îi este anticipare şi epifanie, o reprezintă asceza și 


! Origen, Comm. in Matth. 14, 7, P. G. 13, 1197 B. 
2? Cf. G. Florovsky, op. cit., p. 19. 

sfințenia. Asceza, adică convertirea permanentă, înnoirea inimii, 
renunţarea la satana şi la lucrările lui, făcută la Botez. Această 
asceză este martirială, kenotică, crucificatoare; este un mod de a 
participa la Patimile lui Hristos, este sensul experienţei taborice a 
luminii din care li s-a dat să guste celor trei Apostoli, adevăratul 
sens al experienţei luminii dumnezeieșşti. Ea este o introducere, o 
pregătire pentru drumul ce trebuie urmat, în afara căruia nimeni nu 
poate ajunge la înviere. Singurul drum este suferinţa şi crucea, 
potrivit modului în care Dumnezeu îl rânduiește pentru fiecare 
dintre noi. 

A vorbi despre sfințenie nu înseamnă a vorbi despre câțiva 
aleşi sau despre sfinţenia viitoare, ci înseamnă a vorbi despre o 
iluminare reală, despre lumina Sfintelor Paşti în viața noastră, 
acum. La fel ca sfinţii, noi toţi suntem chemaţi să participăm la 
plinătatea credinței şi a vieţii. Asceza şi înaintarea pe calea 
sfinţeniei sunt întotdeauna un demers personal, pentru că Hristos 
sălăşluiește în inima omului când această inimă este exorcizată, 
împăcată, iluminată şi devine izvor de apă vie, în măsura în care 
chiar El o adapă. 

Această înaintare pe calea sfinţeniei este personală şi totodată 
eclesială şi cosmică: Dobândește pacea ta lăuntrică şi mii de 
oameni vor găsi mântuirea în preajma ta. (Sfântul Serafim de 
Sarov). Sfinţenia este întotdeauna eclesială, pentru că întreaga 
Biserică participă la biruinţa vieţii noi, înfruntând toate puterile 
distrugătoare ce se aliază nu numai împotriva membrilor Bisericii, 
ci şi împotriva Bisericii înseşi, a lui Hristos, în schisme, în erezii şi 
în compromisuri. Astfel, această înaintare pe calea sfințeniei este 
pentru lume o nouă naștere, o naștere în dureri. 

În sfinţirea pentru lume, care este ca o naştere în lume a 
demnității împărăteşti a lui Hristos, Biserica nu caută propria sa 
slavă. Ea este săracă şi slujitoare înaintea lui Dumnezeu, Căruia, 
doar Lui, i se cuvine împărăția şi puterea şi slava. Ea este săracă 
înaintea lumii, care este obiectul dragostei lui Dumnezeu. Biserica 
trebuie deci să depăşească tentaţia de a se defini ea însăşi altfel 
decât în umbra şi în urma Crucii. Cea care este glorioasă și 
biruitoare este Crucea. Pentru noi, biruința sa înseamnă întotdeauna 
participarea la patimile lui Hristos. 

Luptă şi biruinţă împotriva Fiarei 

A vorbi despre calea împărătească a Crucii înseamnă a defini 
aspectul tragic al integrării ei necesare în istorie. Biserica va fi 
până la sfârşitul veacurilor în luptă împotriva satanei, a Fiarei; ea 
va trece prin încercări care îi așteaptă pe toți ucenicii lui Hristos. 
Părintele Bulgakov vorbeşte despre aceasta în cartea sa Le Verbe 
Incarne, atunci când studiază cuvântările lui Hristos despre a doua 
venire a Sa (Matei 24 şi 25). Scopul lor este de a-i încuraja pe cei 
care Îl urmează, anunțându-i despre durerile şi încercările ce vor 
veni, când ei aşteptau deja Împărăţia mesianică. Aceste încercări 
încep cu căderea Ierusalimului. Vedeţi să nu vă amăgească cineva 
(Matei 24, 4). 

Tentaţia constantă a Bisericii este de a refuza judecata, de a se 
instala în istorie, de a se naturaliza aici: tentația teocrației, a 
cezaro-papismului bizantin, roman sau rusesc, a socialismului 
creştin totalitar realizat cu preţul libertății, ca şi la Marele 
Inchizitor al lui Dostoievsky. Prin puterea lui Hristos care lucrează 
în ea, istoria oamenilor se îndreaptă spre împlinirea sa, ea se poate 
scurta sau prelungi, potrivit libertăţii umane şi conform planului lui 
Dumnezeu. 

Îi cităm, în continuare, pe părintele Bulgakov: Astfel se 
împlineşte slujirea Sa împărătească şi în același timp slăvirea Sa. 
Până atunci totuşi, slujirea pământească a lui Hristos, şi deci 
kenoza Sa din timpul acestei Slujiri, continuă. Puterea este dată 
dar ea nu este încă definitiv primită (la fel cum slăvirea Sa a fost 
dată înainte de Sfintele Patimi: „Acum Fiul Omului a fost 
preamărit”). Înviat, înălțat şi aşezat de-a dreapta Tatălui, Hristos 
continuă încă slujirea Sa pământească. Venirea lui Hristos pe 
pământ este calea ce conduce de-a lungul istoriei către Împărăţie, 
„care nu va avea sfârşit”. În mod nevăzut, Domnul este cu noi pe 
pământ. Înălțarea Sa şi şederea Sa de-a dreapta Tatălui nu ni L-au 
răpit, nu ne-au lipsit de El în durerea noastră pământească, în 
suferinţa noastră, în lupta noastră. Fiind în slava Sfintei Treimi, 
Dumnezeu în ceruri, El rămâne în chip tainic unit cu lumea, 
rămâne cu noi, ca om-frate, ca Dumnezeu-Om în venirea Sa care 
continuă mereu. Aceasta se împlineşte prin părtăşie la „suferința 
şi la împărăţia şi la răbdarea în lisus” (Apocalipsa 1, 9). Smerenia 
lui Hristos a parcurs numeroase etape, până să fie depăşită prin 

preamărirea Sa. Deși fundamental depăşită, ea continuă să fie 
trăită în ceea ce constituie consecința acestei depăşiri, adică 
sălășluirea lui Hristos pe pământ, impovărat încă de păcatul 
vechiului Adam. Până astăzi, Hristos continuă să primească 
puterea ce Îi este conferită o dată cu umanitatea, şi până astăzi El 
îşi pune în lucrare slujirea împărătească. Dumnezeu adevărat, 
impărățind întru noi şi peste noi, pe pământ, El vine să aşeze 
Împărăția Sa cea veşnică, pentru care noi ne rugăm neîncetat 
Tatălui: „vie Împărăţia Ta”, şi pentru care noi îl invocăm pe Fiul: 
„Vino, Doamne lisuse!” (Apocalipsa 21, 20).! 


4. Slujirea profetică 

Noţiunea teologică de prorocie este folosită în Ortodoxie cu o 
prudenţă extremă. Există în general tendința de a limita prorocia la 
Vechiul Testament, în ciuda mărturiilor din Noul Testament, şi de a 
minimaliza caracterul profetic al lui Hristos însuşi. Se spune că, de 
fapt, Hristos nu poate fi numit prooroc, câtă vreme El este Cel care ` 
îi anunță pe prooroci. Printre primii care au făcut un studiu 
hristologic despre Proorocul Hristos a fost Oscar Cullmann, în 
cartea sa Christologie du Nouveau Testament, în care arată 
importanța titlului de prooroc acordat lui Hristos.’ 

În manualele de teologie, se vorbeşte despre Hristos prooroc, 
dar niciodată nu se vorbeşte în mod direct sau formal despre 
slujirea profetică a Bisericii. Părintele Bulgakov este, poate, 
singurul care vede în darul profetic al Bisericii o prelungire a 
slujirii profetice a lui Hristos în taina şi în slujirea Bisericii. 


Prorocia în Vechiul Testament 

Părintele Kniaziev spune: Proorocul este cel ce strigă, cel ce 
vestește, cel care cheamă, heraldul; sau, la pasiv, cel ce este 
chemat, ales, dar și cel care este „în afara sa”, sub inrâurirea 
Duhului Sfânt. În Evanghelia de la Marcu, lisus este acuzat că și-a 
ieșit din fire (3, 21). Utilizarea termenului nabi de către prooroci 
este limitată, iar mpoțmvrn în Septuaginta traduce uneori alți 


! S. Bulgakov, op. cit., p- 377. 
2 Oscar Cullmann, Christologie du Nouveau Testament, Neuchâtel, 1968, 
p. 18-47. 

termeni arhaici, precum „vizionarul” sau „clarvăzătorul”. Existau 
şcoli de prooroci, cercuri profesionale, tradiţii harismatice. Erau, de 
asemenea, harisme individuale, vocaţii excepționale pe lângă regii 
lui Israel. Această slujire harismatică nu este fără legătură cu rolul 
duhovnicesc al mărturiei evanghelice a patriarhilor şi a episcopilor 
în Rusia principatelor medievale sau în statul moscovit imperial, 
obiceiuri şi prerogative de „pecalovanie”, de mijlocire, am putea 
spune, pe lângă mai-marii acestei lumi. Există în Biserică un alt 
fenomen harismatic asemănător, acela al „nebunilor în Hristos”, 
care are şi o dimensiune profetică, vizionară, ceea ce înseamnă 
capacitatea de a deosebi lumina de întuneric. Există darul 
discernământului, pentru a deosebi falşii profeţi şi motivațiile 
omeneşti ale propovăduirii lor, aşa cum vedem în cartea 
proorocului leremia. Părintele Kniaziev subliniază sensul profetic 
al legământului mozaic şi funcția profetică a lui Moise. Prorocia 
este eclesială, colegială, ziditoare pentru poporul Israel, garantând 
şi aducând aminte de fidelitatea sa față de legământul monoteist şi 
faţă de idealul de dreptate al lui Yahve. 

Mărturia proorocilor este totodată o mărturie eshatologică, 
ceea ce înseamnă că proorocul îşi depăşeşte întotdeauna epoca. În 
aceasta constă chiar esența prorociei. Mu este prooroc în țara sa, 
spune Mântuitorul. De unde conflictele inevitabile cu slujirea 
profetică, în Vechiul Legământ, la fel ca şi în Biserică. El 
transcende întotdeauna litera Legământului, vestind un Nou 
Legământ (Ieremia 31, 31-34), o inimă nouă și un duh nou 
(lezechiel 36, 26). Astfel, profetismul Vechiului Legământ este o 
mărturie permanentă despre sfințenia lui Dumnezeu şi o continuă 
aducere aminte a faptului că poporul Israel este chemat la sfințenie. 
Sfinţenia lui Dumnezeu este exemplu, ideal şi izvor de sfinţenie 
pentru credincios. Prorocia implică amintirea transcendenţei lui 
Dumnezeu, cu o punere de-o parte a poporului, şi eterogenitatea sa 
într-o lume coruptă şi păcătoasă. Specific proorocului este faptul că 
el constituie o mărturie vie a discernământului duhovnicesc şi a 
judecății lui Dumnezeu asupra istoriei, asupra exigenţei mereu 
înnoite de justiție imanentă, socială şi morală. El este martor al 
dreptății imanente şi misiunea lui culminează în judecata lui 
Dumnezeu la adresa mai-marilor acestei lumi, ducând uneori la 

mărturia însângerată a martiriului, ca şi în cazul lui Isaia sau 
Ieremia (cf. Evrei 11). 

În realitatea zilnică, idealul profetic este, de asemenea, o 
nostalgie, o speranță sau chiar o tristețe: O, de ar fi toți prooroci în 
poporul Domnului, — zice Moise către losua — și de ar trimite 
Domnul duhul Său peste ei (Numerii 11, 29). Este un vis şi în 
acelaşi timp o viziune eshatologică a timpurilor în care Duhul lui 
Dumnezeu se va răspândi peste întreg Poporul. Este nostalgie şi 
exigență privitoare la fidelitatea față de esenţial, referitoare la 
spiritul Legământului. 

În fine, întreaga inspiraţie biblică, tot Vechiul Testament poate 
fi numit „profetic”, adică harismatic, inspirat de către Duhul Sfânt. 
Așa afirmă Sfântul Petru în cele două epistole ale sale: Această 
mântuire au căutat-o cu stăruință şi au cercetat-o cu de-amănuntul 
proorocii, care au prorocit despre harul ce avea să vină la voi. 
Cercetând în care şi în ce fel de vreme le arăta Duhul lui Hristos, 
Care era întru ei, când le mărturisea de mai înainte despre 
patimile lui Hristos şi despre măririle cele de după ele (I Petru |, 
10-11). Apoi textul din a doua epistolă, citat mereu în manualele de 
dogmatică: Aceasta știind mai dinainte că nici o prorocie a 
Scripturii nu se tâlcuieşte după socotinţa fiecăruia. Pentru că 
niciodată prorocia nu s-a făcut din voia omului, ci oamenii cei 
Sfinți ai lui Dumnezeu au grăit, purtaţi fiind de Duhul Sfânt UI 
Petru 1, 20 — 21). 

Noţiunea de prorocie se poate astfel lărgi la întreaga inspirație 
a Scripturilor. Nu numai profeţii propriu-ziși, ci toți autorii 
Scripuurilor, ca purtători de Duh Sfânt, poartă în ei o parte de 
inspiraţie, harisma de prooroci, ca slujitori ai Cuvântului, vorbind 
în numele lui Dumnezeu. 


Hristos prooroc ` 

Profetismul lui Hristos este afirmat limpede în propovăduirea 
neotestamentară. Aici, mărturia Sfântului Petru de după 
Cincizecime este categorică: Moise a spus: Domnul Dumnezeul 
vostru va ridica vouă dintre frații voştri Prooroc ca mine. Pe El 
să-L ascultați în toate câte vă va spune [...]. lar toți proorocii de 
la Samuel și cei câţi le-au urmat au vorbit și au vestit zilele acelea 
(Fapte 3, 22 — 24). 

Este bine să amintim că Domnul vorbeşte despre Sine însuşi 
ca despre un prooroc: Iar lisus le-a zis: Nu este prooroc disprețuit 
decât în patria lui şi în casa lui (Matei 13, 57). De asemenea: Însă 
şi astăzi şi mâine şi în ziua următoare merg, fiindcă nu este cu 
putință să piară prooroc afară din lerusalim (Luca 13, 33). lisus 
îşi asumă de la începutul slujirii Sale harisma de prooroc, când 
citește în sinagoga din Nazaret textul din Isaia 41: Și I s-a dat 
cartea proorocului Isaia. Și deschizând El cartea, a găsit locul 
unde era scris: Duhul Domnului este peste Mine [...] Astăzi s-a 
împlinit Scriptura aceasta în urechile voastre. Şi concluzia: nici un 
prooroc nu este bine primit în patria sa (Luca 4, 17 — 24). 

Această harismă profetică este o ungere a Duhului, cum spune 
Isaia: Duhul Domnului este peste Mine, că Domnul M-a uns să 
binevestesc săracilor (Isaia 61, 1). Este ungerea (crisma) Tatălui, 
care rămâne în lisus Hristos, care coboară peste El la loardan, care 
ÎI pecetluieşte de la naşterea Sa, care constituie nașterea Sa. 
Slujirea profetică a lui Iisus, la fel ca cea a proorocilor şi a lui Ioan 
Botezătorul, este legată de promulgarea, de propovăduirea 
Cuvântului lui Dumnezeu, pe care Iisus îl întrupează El însuși. Dar 
El nu se poate limita la transmiterea unei doctrine sau a unei 
învățături spirituale, ci El este Cuvântul viu. În acest sens, lisus 
este Proorocul care profeţeşte despre Sine însuşi; El este în acelaşi 
timp prorocia şi conținutul prorociei, Cel care vesteşte Evanghelia 
şi conţinutul Evangheliei. El este Evanghelia vie pe care o vestește. 

La fel ca şi în Vechiul Testament, cuvântul lui lisus şi mărturia 
Sa dau naștere unei tensiuni crescânde care culminează în 
paroxismul urii. Este unul dintre aspectele esenţiale ale prorociilor 
din Vechiul Testament, precum şi ale profeţiilor lui lisus. 
Propovăduirea Sa se încheie prin ruptura totală şi prin moartea care 
este soarta obligatorie a proorocilor. Acesta este aspectul kenotic al 
prorociei lui Hristos. Logosul dumnezeiesc se descoperă prin 
Duhul Sfânt în umanitatea lui Hristos, indisolubil și nupţial legat 
de Dumnezeirea Sa asumată de către Cuvânt. 

O. Cullmann lărgește datele cercetărilor sale după studiul 
pasajelor evanghelice citate mai sus şi vorbeşte despre iudeo- 
creştinismul târziu cu ambiguitățile proprii acestei epoci. Apare 
aici un pericol de erezie în limitarea identității lui lisus. Tendinţe 

de acest fel se găsesc în Evanghelia după Evrei!. Prorocia este 
privită de atunci cu o anumită neîncredere. 

Conţinutul mărturiei profetice a lui lisus este El însuşi, 
Împărăția lui Dumnezeu, pe care El o întrupează şi o revelează; 
puterea și prezența îi este Duhul Sfânt, care îl pătrunde pe Iisus în 
viața Sa pământească; în fine, Tatăl ceresc este Cel pe care Lisus Îl 
revelează și Îl slăveşte şi Care mărturisește la rândul Său despre 
bunăvoința Sa față de Iisus și Care Îl slăveşte. 

Ioan Botezătorul este profetul lui Iisus. Dar lisus este El însuşi 
prooroc al Tatălui, chipul Său desăvârşit, ca și Înaintemergătorul 
Duhului: Foc am venit să arunc pe pământ (Luca 12, 49) sau încă 
nu era (dat) Duhul, pentru că lisus încă nu fusese preaslăvit (loan 
7, 39). 

Încă două aspecte referitoare la slujirea profetică a lui Iisus 
merită a fi subliniate. Ea se manifestă prin minuni sau fapte, prin 
puterea Duhului lucrător întru El, unde Iisus dezvăluie rânduiala 
profundă şi ascunsă a planului Dumnezeiesc referitor la natura 
umană. Și al doilea, tema bucuriei sau chiar a extazului, când lisus 
pare că și-a ieșit din fire, sub înrâurirea Duhului Sfânt; când El s-a 
bucurat în Duhul Sfânt (Luca 10, 21), sau când lisus a suspinat cu 
duhul și s-a tulburat întru Sine (Ioan 11, 33) la moartea lui Lazăr. 


Slujirea profetică a întregii Biserici 

Cum poate participa Biserica la slujirea profetică a lui Hristos, 
Cum poate intra în această slujire ? 

Noul Testament şi scrierile apostolice vorbesc despre anumite 
harisme profetice pe care Biserica este întemeiată: Zidiţi fiind pe 
temelia apostolilor și a proorocilor (Efeseni 2, 20). Nu se 
precizează care profeţi, nici care apostoli. Sunt aceştia proorocii 
Bisericii primare, sau proorocii Vechiului Testament? Noul 
Testament vorbeşte, de asemenea, despre darul prorociei, în 
Faptele Apostolilor, în Epistolele pauline sau în Apocalipsă. 
Prorocia apare ca o slujire firească în Biserica primară (cf. I 
Corinteni 14, 29). Dar această slujire normală, pe care Sfântul 
Pavel o încurajează pe de-o parte — Duhul să nu-l stingeți (I 


' Sau Evanghelia Nazareenilor, text apocrif din prima jumătate a 
secolului II. 

Tesaloniceni 5, 19-20), sau Râvniți însă cele duhovnicești, dar mai 
ales ca să prorociţi (I Corinteni 14, 1) — era deja contestată, de 
vreme ce Apostolul este nevoit să vorbească astfel. Foarte 
devreme, prorocia a dat naştere la reacții de neîncredere, ale căror 
ecouri le găsim în Didascalie. Proorocii sunt acceptați, dar 
propovăduirea lor este limitată la două sau trei zile, după care ei 
trebuie să plece mai departe. 

În realitate, slujirea profetică a lui Hristos este unică: El 
rezumă în Sine pe toți proorocii și toată Legea. Mărturia Sa este 
permanentă, pentru toate timpurile. Acolo unde este Cuvântul lui 
Hristos, Acolo este însuși Hristos cel viu, Învățătorul şi 
Judecătorul. Dar această prezență profetică şi eshatologică a lui 
Hristos se afirmă în Biserică, căci ea este adăpată de Duhul 
proorocilor. Astfel, prima propovăduire a lui Petru aminteşte 
această dimensiune eclesială, sinodală, sobornicească a harismei 
profetice. În Fapte 2, 16 — 21, Sfântul Petru îl citează pe proorocul 
Ioil: Jar în zilele din urmă, zice Domnul, voi turna din Duhul Meu 
peste tot trupul şi fiii şi fiicele voastre vor proroci. Există aici ceva 
mai mult decât universalismul darului Duhului şi al vestirii 
Evangheliei. Este chiar virtutea primită la Cincizecime, faptul de a 
fi eclesial şi de a coincide cu ființa Bisericii, căreia ea îi înnoieşte 
viaţa și îi lărgeşte marginile. 

Anumite fenomene sunt totuşi caracteristice stării de inspirație 
profetică. În Fapte 2, 13 avem impresia pe care o provocau 
Apostolii de a fi băut vin, la. care mai târziu va răspunde Sfântul 
Pavel spunând: nu vă imbătaţi de vin [...] ci vă umpleţi de Duhul 
(Efeseni 5, 18). Tema beţiei, a beției sobre, este o temă pe care o 
găsim în Cântarea Cântărilor, ca şi la Sfântul Grigorie de Nyssa, 
la Sfântul Ambrozie sau la Sfântul Isaac Sirul. Alte fenomene 
caracteristice stării de inspiraţie profetică ar fi „vorbirea în limbi” 
sau duhul dragostei şi al cunoaşterii. Într-un cuvânt, locuirea de 
către Duhul, lăcașul Duhului Sfânt, care face Biserica însăşi 
adevărată şi o înnoieşte. 

Părintele Serghei Bulgakov scria: Cincizecimea este 
consacrarea universală pentru prorocire în vederea căreia 
fiecare primeşte un dar particular (în Sfânta Taină a Mirungerii: 
„pecetea darului Duhului Sfânt”). În acest sens, nu există 
persoane care să nu aibă în Biserică darul lor. Ele pot fi diferite, 

dar duhul profetic rămâne nestrămutat în ele, căci prorocirea nu 
este un dar special, nici o mărturisire, ci este denumirea tuturor 
darurilor posibile.’ 

În Epistola întâia către Corinteni (cap. 12), Sfântul Pavel 
afirmă multitudinea darurilor și totodată integritatea lor. 
Multitudinea darurilor indică faptul că inspiraţiile profetice sunt 
diverse. Dar prorocia are anumite limite în Biserică şi Sfântul 
Pavel amintește că dragostea este mai presus decât prorocia, 
dragostea, fiind darul ultim al Duhului Sfânt. Să reamintim imnul 
dragostei din I Corinteni 13: De aș grăi în limbile oamenilor şi ale 
ingerilor, [...] de aș avea darul prorociei şi tainele toate le-aş 
cunoaşte şi orice ştiinţă, şi de aș avea atâta credinţă încât să mut 
şi munţii, iar dragoste nu am, nimic nu Sunt. 

Ceea ce am spus despre Vechiul Testament şi despre persoana 
lui Hristos ne permite să regăsim în timpul Bisericii alte aspecte ale 
prorociei hristologice. Pe de-o parte, în kenoza Bisericii: nu există 
prooroc în patria sa şi în timpul său; orice prorocie implică o 
kenoză, kenoză în istorie, în stat, față de mai marii acestei lumi, în 
faţa puterii Fiarei. De asemenea, Biserica continuă să ducă în lume 
cuvântul lui Hristos Prooroc, care este un cuvânt de mângâiere în 
încercări. De asemenea, el exprimă judecata lui Dumnezeu asupra 
lumii. Toate acestea se unesc în viaţa liturgică, în propovăduirea 
Bisericii, în propovăduirea liturgică a Cuvântului lui Dumnezeu şi 
în slujirea liturgică, unde Cuvântul lui Dumnezeu este viu şi judecă 
în acelaşi timp lumea și Biserica. 

Astfel, slujirea profetică a Bisericii nu este doar doctrină, ci ea 
este o doctrină vie, o mărturie despre adevărul viu al lui Hristos, 
Catehizare interioară, naștere de noi fii în Duhul, propovăduire 
misionară în „nebunia” Crucii şi în „scandalul” Evangheliei. 

Regăsim aici kenoza şi martiriul, dar şi eşecul Bisericii în 
lume şi „nebunia” Bisericii, cum spune Sfântul Pavel despre Cruce. 
Tentaţia Bisericii este de a respinge vocaţia sa profetică, de a se 
instala în lume şi de a face să cadă chiar asupra ei judecata 
profetică a lui Dumnezeu prin slujitori, pe care El îi va ridica, chiar 
împotriva ierarhiei şi a compromisurilor. Atunci constatăm o 
tensiune între Biserică şi prorocie. Găsim o astfel de tensiune în 


! S. Bulgakov, Le Paraclet, Paris, 1946, p. 282. 

viaţa Sfântului Maxim Mărturisitorul, a Sfântului Atanasie sau a 
Sfântului Vasile. O tensiune între Biserică şi prorocie, care 
constituie punctul său eshatologic final, ea însăşi supusă 
discernământului profetic al Duhului. 


Ierarhie şi prorocie 

Privitor la acest subiect, să amintim că harisma profetică în 
Biserică sau referitoare la Biserică nu este un rol rezervat exclusiv 
episcopului; ea poate fi dată de către Duhul Sfânt oricui şi oricând 
El voieşte. Acest rol harismatic poate reveni laicilor, teologilor sau 
celor ce se adresează episcopului, ca şi în Apocalipsă: Duhul 
vorbeşte Bisericilor. El poate vorbi prin clarvăzătorul din 
Apocalipsă, la fel cum o poate face prin oricine alege El, pentru a 
deveni purtător al Cuvântului Său. 


Mişcări harismatice vechi şi contemporane 

Aceste fenomene au existat în toate timpurile în viața 
Bisericii. Există fenomene pe care Biserica le-a acceptat, precum 
cel al vorbirii în limbi sau al prorociei. Mai târziu, Sfântul Ioan 
Gură de Aur se întreba de ce darurile Duhului nu mai erau la fel de 
evidente ca şi înainte. La această întrebare, el dă două răspunsuri: 
unul mai trist, pentru că s-a răcit credința’; iar altul mai 
îmbucurător, anume că adevăratul dar al Duhului este dragostea şi 
că dragostea cuprinde toate celelalte daruri?. El vorbeşte mereu 
despre aceasta, mai cu seamă în comentariul la Faptele Apostolilor 
şi, de asemenea, în comentariul său la Epistolele Sfântului Pavel. 
Știm, de altfel, că Sfântul Pavel vorbeşte adesea despre astfel de 
fenomene extraordinare, dar şi despre puterea Duhului în viața 
cotidiană a Bisericii. Putem trage concluzia generală că în 
conştiinţa Bisericii primare Duhul Sfânt nu era doar prezent, ci 
lucra cu putere, cu certitudine. Mai mult, Duhul Sfânt judecă 
Biserica, după cum este scris în Apocalipsă. 


! Sfântul loan Gură de Aur, Omilia la I Cor. 24, 2. 

2 Idem, Omilia 8 la Epistola către Romani; detalii în L'Esprit du Christ 
dans les sacrements chez Jean Chrysostome et Augustin în Jean 
Chrysostome et Augustin (Actes du colloque de Chantilly), 1974, Paris, 
1975, p. 258 — 261. 

Trebuie amintit faptul că în conştiinţa şi în tradiția Bisericii 
Ortodoxe nu există o adevărată opoziţie între viața Bisericii şi 
lucrarea Duhului Sfânt. Aceasta fiind situația, au existat fenomene 
marginale încă de timpuriu, chiar în Biserica din vremea 
Apostolilor. Unii căutau să stăpânească la propriu puterea Duhului, 
precum Simeon Magul, amintit în Faptele Apostolilor (Cap. 5). Se 
cunoaşte răspunsul pe care Petru şi Ioan l-au dat acestuia. Mai 
târziu, apare montanismul, un fenomen foarte particular al lucrării 
Duhului Sfânt, un fel de privilegiu al acestor comunităţi extatice 
sau iluminate, care acționau, așa-zicând, prin puterea Duhului 
Sfânt şi care opuneau aceste daruri şi modul lor de a trăi unui 
ritualism lipsit de viață și de ardoare. Această viziune a lucrurilor 
este exprimată cu tărie de către Tertulian în ultima perioadă a vieții 
sale. 

În diferite perioade ale istoriei creştine, au apărut diverse 
manifestări spirituale asupra cărora Biserica s-a văzut pusă în 
situația de a se pronunța. Mă refer, în mod particular, la un 
fenomen pe care Biserica a trebuit să-l judece, cu multă dificultate, 
şi anume acela al Sfântului Simeon Noul Teolog. El a fost adesea 
în conflict cu înalta ierarhie a vremii sale, şi aceasta din mai multe 
motive. Întâi pentru că el, într-un mod privat am putea spune, adică 
fără să fi avut asentimentul Bisericii, l-a canonizat pe părintele său 
duhovnicesc, pe Simeon cel Bătrân, față de care avea o atitudine 
profund filială. De îndată ce Simeon cel Bătrân, zis şi cel Evlavios, 
a murit, i-a compus o slujbă şi i-a zugrăvit icoana, cinstindu-l ca pe 
un sfânt. Atitudinea sa a dat naştere unei reacţii violente a unei 
părţi a clerului înalt. Pe de altă parte, Simeon Noul Teolog făcea 
afirmaţii foarte categorice, spunând că cel care nu l-a văzut pe 
Hristos aici pe pământ, nu Îl va vedea nici după moarte, sau că 
Taina Botezului tradițional, dacă nu este înnoită în viața creştină, 
este de fapt un botez mort, că trebuie reînnoit printr-un botez în 
Duh. Un început de gând care, desigur, nu era pe placul tuturor. 

Mai târziu, mai ales în protestantism, ca reacție la un 
Catolicism ritualist şi formal, administrativ şi juridic, dar şi ca 
reacție la anumite aspecte ale calvinismului şi luteranismului, s-au 
născut comunități de iluminați. Mă gândesc, în mod particular, la 
cazul lui Michel Servet, care în cele din urmă a fost ars pe rug din 
ordinul lui Calvin. Aceste tendințe au fost combătute cu violenţă în 

Biserica protestantă, pentru a reaminti autoritatea instituţiei 
eclesiale și a pastorilor săi. Se poate vorbi, de asemenea, despre 
anumite tendinţe ale catolicismului german, precum Joachim de 
Flore cu teoria sa despre cel de-al treilea eon, sau a treia perioadă, 
„vremea Duhului Sfânt”, care ar urma „timpului lui Hristos”. 

În istoria creştinismului contemporan trebuie să vorbim și 
despre sectele ruse, foarte virulente, care există probabil încă şi 
astăzi, precum Biserica Maicii Domnului, care se ridică împotriva 
Bisericii instituţionale. În protestantism, această mişcare este 
denumită penticostalism. Ea proslăveşte un adevărat botez al 
Duhului Sfânt, însoţit de fenomene harismatice vizibile, cum ar fi 
vorbirea în limbi, punerea mâinilor etc. De fapt, aceste manifestări 
harismatice au impregnat pe nesimţite catolicismul roman. Există 
astăzi un penticostalism catolic atât de dezvoltat, printre ai cărui 
apărători importanți s-a numărat şi cardinalul Suenens, care căuta 
să susțină şi să recupereze ceea ce se putea în favoarea Bisericii. 

Penticostalismul protestant s-a dezvoltat mai întâi în cele două 
Americi şi a câștigat apoi teren în Europa. S-au făcut numeroase 
studii de psihologie şi de sociologie religioasă pentru a se realiza o 
deosebire a duhurilor, pentru a vedea cu claritate în acest domeniu. 

Există şi aspecte pozitive: mai întâi o reactivare a credinţei, a 
rugăciunii, a citirii Cuvântului lui Dumnezeu, a dragostei pentru 
aproapele, iar aceasta ca reacţie la un creştinism sociologic. 
Rămâne de discutat însă problema dimensiunii colective a acestui 
fenomen, a cărui stabilitate şi durată rămân incerte. Întotdeauna 
trebuie să ne înarmăm cu dreapta socotință pentru a deosebi 
psihicul de duhovnicesc, pentru a vedea ce poate veni cu adevărat 
de la Dumnezeu şi poate sluji la zidirea credinciosului şi a 
Bisericii, şi ceea ce este doar o condiţionare exterioară secundară. 
Se pune în mod firesc întrebarea: care ar putea fi criteriile pentru a 
discerne ? Desigur, roadele Duhului, adică permanența dragostei şi 
a iertării aproapelui, asceza, rugăciunea, sobrietatea duhovnicească, 
smerenia şi ascultarea, fidelitatea față de tradiţie şi ierarhie, faţă de 
unitate, zidirea Bisericii. Căci pericolul acestor mişcări harismatice 
era de a opune Botezul tradiţional ritual, mai ales botezul copiilor, 
unui botez al adultului numit „botez al Duhului”. Trebuie spus cu 
claritate că în conştiinţa eclesială, catolică sau ortodoxă, nu pot fi 
opuse două botezuri. Căci a stărui asupra importanţei botezului 

Duhului înseamnă a devaloriza Botezul sacramental primit în 
Biserică, a devaloriza viaţa parohială a comunităţilor creștine, în 
raport cu noile comunități care trăiesc în paralel, în marginea sau în 
desconsiderarea parohiilor tradiționale. Există o problemă de 
relaţie între aceste noi comunități şi Biserică. 

Într-o anumită măsură, aceeași problemă se pune în Biserica 
Ortodoxă. Nu în raport cu fenomene harismatice, ci în raport cu 
anumite comunități sau fraternități ce s-au constituit mai ales 
începând cu secolele XVI şi XVII în Europa şi la ora actuală în 
Rusia. Sunt probleme care se pun şi care nu trebuie judecate 
superficial. 

În ceea ce priveşte gândirea religioasă rusă, aş vrea să 
amintesc mai întâi opera unui mare înduhovnicit rus contemporan, 
Foudel, prieten şi fiu duhovnicesc al părintelui Pavel Florensky. El 
a dedicat un studiu special cărții Stâlpul şi Temelia Adevărului a lui 
Florensky, mai precis spus asupra capitolului intitulat Paraclerul 
sau Mângâietorul. lată câteva extrase: Noi avem o foarte vastă 
cunoaștere experimentală a Duhului Sfânt la asceţi. Mă tem să 
ating acest loc sfânt al Bisericii și să-l prezint superficial, dar mă 
tem şi „să ascund talantul stăpânului”, nespunând ceea ce ştiu 
celor ce nu cunosc’, Citează câteva pasaje din Sfinții Părinți despre 
viziunea Duhului şi regretă că în Liturghie rugăciunile adresate 
direct Sfântului Duh sunt puţine: Există rugăciunea „Împărate 
ceresc” şi imnul Sfântului Simeon Noul Teolog, iar în Penticostar, 
canoanele (în apendice), adresate Duhului Sfânt, în perioada 
Cincizecimii. Aceste ultime texte au dispărut din Penticostarele 
greceşti moderne. Este adevărat că aceste rugăciuni sunt 
excepţionale. Iată troparul Canonului din Lunea Sfântului Duh: 
Vino întru noi, şi fă-ne să luăm parte la sfinţenia Ta, şi la lumina 
cea neinserată [...]. El citează convorbirea cu Motovilov în care 
Sfântul Serafim de Sarov indică drept scop al vieţii creştine 
dobândirea Duhului Sfânt. De asemenea, spune că o cunoaștere 
unilaterală a celui de-al doilea Ipostas a dat naștere la o religie a 
Noului Timp, a Noului Eon, un creştinism în care plinătatea 
darurilor Duhului Sfânt este inaccesibilă credinciosului şi că 


! S. Foudel, Despre părintele Pavel Florensky (în limba rusă), Paris, 
1988, p. 54 — 55. 

doctrina şi experiența Logosului au umbrit doctrina şi experiența 
Duhului Sfânt. Iată, potrivit lui Foudel, ceea ce vrea Florensky să 
spună în Scrisoarea a 5-a, în capitolul despre Biserică. El se 
apropie astfel de mişcarea formată în jurul lui Merejkovsky, 
denumită „noua conştiinţă religioasă”. Îmi e cu totul străin, spunea 
acela, să caut dobândirea Duhului Sfânt prin constrângere." 
Această nouă conștiință apare întotdeauna nu deasupra Bisericii, ci 
împotriva Bisericii. Esenţa acestei noi conştiinţe este legată de 
faptul că cei care o promovează nu sunt capabili să descopere 
Duhul Sfânt în istoria Bisericii. 

Pe acest fond, citesc textul lui Florensky cu o oarecare 
îndoială. În tot timpul epocii noastre, spune Florensky, rugăciunile 
au fost adresate mai ales Tatălui. Dacă ne rugăm Fiului, aceasta o 
facem mai degrabă în aşteptarea Duhului Sfânt, mai degrabă cu 
nostalgia Mângâietorului, decât cu bucuria prezenţei Sale. 

Foudel se întreabă, de asemenea, de ce, în capitolul referitor la 
Duhul Sfânt, Florensky nu vorbeşte deloc despre Cincizecime, 
despre botezul cu foc, prin Duhul Sfânt, al Bisericii. Dobândirea 
Duhului Sfânt nu este menționată decât în Scrisoarea a 5-a, care 
nu este cea referitoare la Duhul Sfânt. Cartea lui Florensky este 
scrisă, de fapt, sub forma unor scrisori adresate unui prieten foarte 
apropiat, pe care nu îl cunoaştem (să fie oare Serghei Bulgakov ? 
Este cunoscută pictura lui Nesterov din Galeriile Tretiakov, care îi 
reprezintă pe Florensky şi pe Bulgakov mergând împreună). 

Foudel aminteşte că experiența Fiului şi a Duhului Sfânt sunt 
inseparabile în cunoaşterea Bisericii. Cândva, l-am întrebat pe un 
stareț despre părintele Florensky, temându-mă de un răspuns 
negativ. Mi-a răspuns: „foarte bine, numai că era încă prea 
tânăr”. Concluzia sa: taina indivizibilităţii lui Hristos şi a Duhului 
Sfânt în Biserică constă în aceea că sfinţii înaintau către Duhul 
Sfânt pe o cale unică prin asceză şi participare la Golgota Fiului. 
Astfel, Simon Noul Teolog, Îl numea pe Duhul Sfânt „purpura 
Marelui nostru Dumnezeu și Mântuitor înaintea răstignirii Sale”; 
apoi Sfântul Clement al Romei Îl numește pe Duhul Sfânt 
„martorul patimilor Domnului lisus”. Numai prin patimile lui 
Hristos și prin asceză se poate intra în comuniunea Duhului Sfânt. 


! Cf. S. Foudel, op. cit., p. 57. 

Dacă drumul către Duhul Sfânt trece prin Fiul şi prin Cruce, Fiul 
nu poale fi recunoascut decât prin harul Duhului Sfânt, căci 
„nimeni nu poate să zică: Domn este lisus, decât în Duhul Sfânt”. 
Cei care, în creștinism, se separă de Golgota Fiului, care işi 
imaginează că nu au nevoie de ea pentru a avea parte de învierea 
în Duhul Sfânt, aceia cad în iluzie, în pseudo-spiritualitate şi 
exaltare. Aceşti oameni refuză calea cea strâmtă. Într-un fel sau 
altul, ei se afundă împreună cu lumea care zace în răutate. 
Dimpotrivă, cei care, acceptând calea strâmtă a Golgotei, uită 
Învierea şi instaurarea împărăției Duhului Sfânt deja revelată pe 
pământ, fac mort creştinismul lor, sau potrivit Sfântului Pavel, îl 
fac sare stricată ori luminător stins". 

Harismele sunt deci o realitate permanentă a Bisericii, în 
măsura în care ele se află în zona de influență a Duhului Sfânt, în 
ceea ce numim, împreună cu Sfântul Nicolae Cabasila 
„Cincizecimea permanentă a Duhului”. Nu există, în realitate, un 
alt botez al Duhului decât cel al Bisericii, ungerea Duhului dată 
prin Mirungere, care ne însoţeşte întreaga viață, înnoită prin asceză 
şi rugăciune. 

În Ortodoxie cunoaştem anumite harisme particulare, cum ar 
fi, de pildă, paternitatea duhovnicească. Aceasta nu s-a stins 
niciodată în viaţa Bisericii, de la începuturi, de la Sfântul Antonie 
și de la toți Părinții deşertului, de la Varsanufie şi loan, până în 
vremea noastră. Ştim că Paisie Velicikovski a avut numeroși fii 
duhovniceşti în Moldova, în Rusia etc. Genealogia „stareţilor” nu 
s-a întrerupt niciodată, nici chiar în timpul persecuțiilor şi al 
necazurilor, ci dimpotrivă. În zilele noastre, atât la Muntele Athos, 
cât şi în mănăstirile din România, în Rusia sau în Anglia, au trăit 
părinţi precum I. Popovici, D. Stăniloae, Sofronie şi mulți alții. 
Există o continuitate a duhovnicilor, şi aceştia pot fi numiţi stareți. 
Ortodoxia continuă să mărturisească despre această harismă şi 
astăzi. 

Oricum, Duhul Sfânt este liber. El ridică, acolo unde şi atunci 
când vrea, prooroci, în Biserică sau în afara Bisericii, pentru 
judecarea şi zidirea acesteia. 


' Ibid., p. 60-61. 


VII. Slujirile ierarhice şi laicatul 
1. Introducere!. Originile neo-testamentare ale ierarhiei 


Problema naturii şi a originii slujirilor ierarhice în Biserică 
este o problemă istorică foarte dezbătută. Totuşi, ea nu este doar o 
problemă academică sau istorică. Răspunsurile care i se pot da au 
urmări asupra organizării ierarhice a comunităţilor creştine. Şi 
invers: se poate spune că practica eclesială a diferitelor familii 
creştine influențează evaluarea originilor şi studiul trecutului, 
pentru că există o condiţionare reciprocă. Întrebarea dacă am putea 
avea în domeniul acesta o istorie liberă de orice influență a 
eclesiologiei trăite este justificată. 

Practicii unui episcopat monarhic — ale cărui origini le vedem 
la Sfântul Clement al Romei în Epistola întâia către Corinteni sau 
în epistolele Sfântului Ignatie al Antiohiei şi ale Sfântului Policarp 
al Smirnei — i se opune absenţa aparentă a acestei funcțiuni în Noul 
Testament, sau cel puţin absența unei ierarhii tripartite (episcopat, 
preoţie şi diaconat). În Noul Testament pare să fie o mai mare 
varietate de harisme, de funcțiuni şi de slujiri. 

Este oare posibil să trasăm o frontieră absolută între mărturia 
Noului Testament (în particular textele cele mai târzii, precum 
epistolele pastorale, care atestă deja existenţa slujirilor desemnate 
prin termenii episcopoi sau presbiteroi folosiţi ca sinonimi) și 
mărturiile Sfinţilor Clement sau Ignatie ? ? Este oare posibil să se 
opună concepției monarhiste şi ierarhizate a Bisericii post- 
apostolice o viziune ideală despre o Biserică penticostală?, adăpată 
de darurile Duhului Sfânt, condusă doar de spontaneitatea profetică 
a membrilor săi, într-o răspândire harismatică inepuizabilă ? 

ntrebuințez acești termeni cu intenția de a arăta în ce direcție 
merge o anumită idealizare a acestei mişcări harismatice venită de 


„N. Afanassiev, L'Eglise du Saint Esprit, YMCA Press. 
Desigur, nu este vorba despre secta cu același nume, ci despre o Biserică 
în care Duhul Sfânt constituie singurul criteriu de organizare (n. tr.). 

jos şi care, în fond, respinge orice organizare ierarhică strictă. Este 
suficient să presupunem că în Biserica Cincizecimii, harismele şi 
slujirile erau împărțite potrivit nevoilor, dintr-un fond nediferențiat 
şi neorganizat ierarhic după natura sa harismatică? Putem 
presupune aceasta fără să admitem o relaţie de sus în jos, de 
transmitere apostolică de la Hristos către Apostoli, şi de la Apostoli 
la urmașii lor, după principiul nestrămutat în Biserică al hirotoniei, 
al punerii mâinilor şi al succesiunii apostolice ? Punerea mâinilor 
era oare doar simpla recunoaştere a unei manifestări a darurilor 
Duhului Sfânt în Biserică ? Nu este totuşi un act ce reprezenta o 
alegere făcută nu doar de către popor, ci de către Dumnezeu Însuși, 
prin intermediul Apostolilor şi al urmaşilor lor ? 

Într-un studiu remarcabil’, apărut în 1935, părintele Bulgakov 
pare să încline în direcția unei anumite idealizări de acest fel. 
Această opoziţie între o spontaneitate primară şi caracterul juridic 
posterior este, fără îndoială, excesivă. 


2. Contextul eclesiologic al slujirilor 


a) Euharistia 

Trebuie să vorbim despre Euharistie în primul rând, ca 
manifestare plenară şi veritabilă a Bisericii în taina sa mântuitoare 
şi dătătoare de viață. Se pot aminti, cu întreaga teologie modernă, 
principiile eclesiologiei euharistice, pe care se întemeiază 
coextensivitatea Bisericii şi a Euharistiei. Formulele cele mai 
potrivite mi se par a fi cele ale mitropolitului Ioannis Zizioulas, cu 
condiția ca Euharistia să nu se reducă — atunci când se spune că 
acolo unde este Biserica, acolo este Euharistia, și acolo unde este 
Euharistia, acolo este Biserica — la o simplă orizontalitate 
frățească, pusă în lucrare între comeseni, la o împărțire făcută după 
un anumit ritual, sau la distribuire aproape automată a harului prin 
preoţia slujitoare într-o verticalitate ce are în vedere mântuirea 
individuală. Euharistia este anamneza Tainei mântuirii, a prezenţei 
lui Hristos Cel mort şi înviat, a prezenţei Sale în puterea Duhului 
Sfânt, iar Cincizecimea este tocmai evenimentul unic şi permanent, 


! S. Bulgakov, Ierarhia şi Sfintele Taine (în rusește), în «Puti » nr. 49, 
1935. 


Slujirile ierarhice şi laicatul 219 


adică noul mod de prezenţă a lui Hristos în comunitatea eclesială. 

Pe de-o parte, Cincizecimea confirmă natura hristologică a 

Bisericii, şi prin urmare slujirile, pentru că ucenicii devin Apostoli, 

după chipul Apostolului; şi în acelaşi timp Cincizecimea asigură 

permanența darului Duhului, în ceea ce noi numim „Cincizecimea 
permanentă”. Desigur, întrupare permanentă, şi nu reîncarnare. 

Cincizecimea permanentă pune Biserica, în fiecare clipă a 

existenţei sale, în legătură cu starea slăvită, biruitoare şi cerească a 

ei în Hristos de-a dreapta Tatălui. Astfel, structurile Bisericii sunt 

eshatologice, provizorii. Sunt structuri de așteptare „până la a doua 
venire” a Celui care adună și uneşte întru El toate harismele și toate 
slujirile. 

Se pot rezuma aici câteva puncte dezvoltate de către Ioannis 
Zizioulas. Pornind de la datele neo-testamentare pe care le 
analizează, în mod particular Epistola întâia către Corinteni! a 
Sfântului Pavel, el studiază Unul și multiplul, care este chiar 
specificul tainei Euharistiei în conștiința euharistică a Bisericii 
primare. Consecințele ce decurg de aici sunt importante pentru 
organizarea Bisericii: 

- în primul rând, Euharistia este întrunirea întregii Biserici într- 
un loc; 

- în al doilea rând, ea este adunarea întregii Biserici, în toată 
varietatea oamenilor care o alcătuiesc. Este modul de realizare 
a acestei adunări (care nu înseamnă uniformizare) și a 
pluralității legitime; 

- în al treilea rând, Synaxa euharistică este chipul unicei 
Liturghii cereşti a Mielului înaintea tronului ceresc. Liturghia 
cerească unică este arhetipul şi imaginea oricărei adunări 
euharistice în jurul episcopului şi al Sfântului Altar. Aceasta 
înseamnă că Altarul este imaginea Tronului Mielului, şi nu 
doar masa, iar episcopul este, potrivit expresiei Sfântului 
Ignatie al Antiohiei, chip al Tatălui?. 

- în al patrulea rând, el abordează locul episcopului, rolul său 
sacerdotal şi locul presbiterilor şi al poporului în slujirea 


'Jean Zizioulas, op. cit., cap. l'Un et le Multiple [trad. rom. cit. p. 163 — 
173]. 
? Către Tralieni 3, 1. 

euharistică. Trebuie înțeles că sacerdotală este întreaga 
celebrare euharistică a Bisericii. Episcopul nu este singurul 
iereus, sau arhiereus, căci întreaga Biserică este co-slujitoare 
în această jertfă sacerdotală. Episcopatul este sacrament şi 
semn de unitate. Așa precum în Sfânta Treime Tatăl este 
izvorul şi plinirea unităţii Persoanelor treimice, la fel episcopul 
este semn, izvor şi țintă a unităţii în viaţa Bisericii. Astfel, se 
poate spune că episcopatul este Taină, chip, simbol al lui 
Hristos şi al lui Dumnezeu Tatăl. Episcopul este cel ce aduce 
Euharistia lui Dumnezeu, după imaginea lui Hristos. Hristos 
este Cel ce aduce şi Cel ce Se aduce, Cel ce primeşte şi Cel ce 
Se imparte, potrivit cuvintelor Liturghiei (Vohodul Mare). 
Episcopul este cel care aduce şi împarte, fie că este vorba 
despre jertfa Euharistiei, despre Cuvânt, laudă, milostenie sau 
mărturisire; 

- în al cincilea rând, în acest cadru trebuie să situăm prezența 
poporului şi participarea sa la Euharistie, la aducerea de 
mulțumire, la epicleză, la comuniune, prin Amin. În Liturghia 
primelor veacuri, Amin avea sensul puternic al unei participări 
plenare, al unei adeziuni totale, după modelul Amin-ului lui 
Israel. Adunarea euharistică nu poate să nesocotească acest 
Amin, nici aceste răspunsuri care trebuie să fie conştiente şi 
înţelese, trăite. În Liturghie, căutăm să trăim din plin acest 
Amin, mai ales în epicleză. Adunarea euharistică nu poate trece 
peste împărtăşirea poporului, care este pecetea, adevăratul 
Amin al participării la Euharistie; 

Astfel, analiza asupra Euharistiei este cea dintâi în elaborarea 
progresivă a slujirilor. 


b) Apostolii în Noul Testament 

În textele Noului Testament este vorba de mai multe ori despre 
Biserica întemeiată pe Apostoli şi Prooroci. Nu este oare aici o 
referință intuitivă la Hristos şi la Duhul Sfânt? Chiar dacă 
apostolatul implică atât o dimensiune pnevmatologică, cât şi una 
hristologică, ca şi profeția de altfel, există cu siguranță în această 
definiție o referință clară la Hristos şi la Duhul Sfânt, care se 
diferențiază în ierarhie, pe de-o parte, şi în harisme, pe de altă 
parte. Găsim, foarte devreme, o punere la punct a problemei, în 

sensul unei rigori în celebrarea Euuaristiei şi în conducerea 
Bisericii, începând cu primii urmaşi ai Apostolilor. 

Mai întâi sunt Apostolii. Ei reprezintă ceva unic, în mod 
particular cei Doisprezece şi Pavel,. care vine să li se adauge. 
Funcţia lor nu este transmisibilă. O singură dată locul pierdut de 
către Iuda este înlocuit pentru Cincizecime prin alegerea lui Matia. 
La moartea lui Iacob, fiul lui Zevedeu, după cum relatează Cartea 
Faptelor (12, 2), locul său rămâne fără succesor. Slujirea 
Apostolilor este unică. Mai întâi ea își are originea în Hristos, fie 
că este vorba despre cei Doisprezece, fie că este vorba despre 
Sfântul Pavel, numit în mod limpede cu acest titlu: Eu sunt cel mai 
mic dintre apostoli, care nu sunt vrednic să mă numesc apostol 
[...] Dar prin harul lui Dumnezeu sunt ceea ce sunt (I Corinteni 
15, 9 — 10). Ei sunt sfințiți de către Duhul Sfânt, iar Pavel de 
asemenea. Mai mult, funcția Apostolilor este una eclesiologică. 
Deşi sunt fondatorii Bisericii, ei nu sunt deasupra Bisericii. Când 
este vorba ca cineva să meargă să propovăduiască în Samaria, 
bătrânii din Ierusalim îi trimit pe Petru şi pe Ioan (Fapte 8, 14). 
Vedem că aici Apostolii sunt ascultători față de Biserică, ceea ce 
nu diminuează întru nimic autoritatea sau puterea lor. De fapt, nu 
este vorba despre o slujire constituită, care s-ar putea insera într-o 
succesiune lineară, de genul apostolatului sau episcopatului. Este 
vorba de daruri profetice ale Duhului, care „suflă unde voieşte”. 
Apostolii întrupează acest dar al Duhului, căci ei sunt purtători ai 
deplinătății Duhului Sfânt, dar ei nu dețin exclusivitatea. Pe de altă 
parte, trebuie remarcat faptul că termenul de prooroc nu se 
limitează la darul profeţiei, care este un dar intermitent. 

Slujirea apostolică este o slujire de colegialitate. Aceasta se 
simte foarte limpede în primele capitole din Faptele Apostolilor. 
Este vorba despre o colegialitate iniţială care se va răspândi prin 
misiunea şi expansiunea „până la marginile pământului”. Este o 
normă iniţială, iconică, a oricărei colegialități ierarhice. Această 
colegialitate apostolică, pe care o regăsim mai târziu în organizarea 
Bisericii, în unitatea și comuniunea episcopatului, cum va spune 
Sfântul Ciprian de Cartagina, este icoana normativă a oricărei 
colegialități în Biserică. 

Începând cu slujirea apostolică a celor Doisprezece, 
descoperim o tensiune creatoare şi permanentă între aceștia și 

Biserică şi, deci, dubla identitate şi referință a celor Doisprezece. 
Pe de-o parte, cei Doisprezece sunt trimişii lui Hristos, ei sunt 
„pietrele de temelie”, criteriile de referință. Rolul lor este de a 
reprezenta şi actualiza în Duhul Sfânt acea întâlnire fază către fată, 
nupţială şi eshatologică, dintre Hristos şi Biserică, întâlnirea față 
către față împărătească, sacerdotală şi profetică. Acest rol al 
Apostolilor includea, la început, diaconia: este o slujire ce se va 
transfera, puţin câte puţin, de la Apostoli. Dar diaconia face parte 
în sine din apostolat, după cum Hristos este primul Slujitor 
(takovo). Trebuie recitită Epistola întâi către Corinteni a 
Sfântului Apostol Pavel, care este charta stabilirii harismelor în 
Biserică; în capitolul 12, Sfântul Pavel menţionează că Darurile 
sunt felurite, dar acelaşi Duh. Și felurite slujiri Sunt, dar acelaşi 
Domn. Și lucrările sunt felurite, dar este același Dumnezeu care 
lucrează toate în toţi (I Corinteni 12, 4-6). Toate diaconiile se 
raportează la slujirea lui Hristos. Este unul din titlurile 
eclesiologice ale lui Hristos, titlu absent atât din studiile noastre 
hristologice, cât şi eclesiologice. Slujirea diaconatului trebuie 
situată în chiar persoana lui Hristos. 

Slujirea apostolică este după chipul slujirii lui Hristos. 
Apostolii sunt vicarii lui Hristos. Acest vicariat se reproduce în 
toate diaconiile eclesiale, care decurg din slujirea apostolică ca 
dintr-un centru de origine unic. Acest sens vicarial (de 
reprezentare), de a fi chipul lui Hristos, despre care Sfântul Ignatie 
vorbește atunci când se referă la episcop, se împlineşte mai întâi în 
propovăduirea Evangheliei. Evanghelia este astfel ca o primă 
formă de Liturghie. Când Sfântul Pavel vorbeşte despre celebrare 
şi despre propovăduirea cuvântului, el vorbeşte în termeni liturgici, 
euharistici aproape. De pildă, ceea ce se numeşte aducerea de 
mulțumire din Epistola către Romani are trăsăturile unei Euharistii. 
La Sfântul Pavel cuvântul euharistie nu se limitează doar la 
Euharistia prefacerii pâinii şi a vinului. Dimpotrivă, la el există trei 
tipuri de euharistie: Euharistia, ca împărtăşire cu Trupul şi Sângele 
lui Hristos (7 Corinteni 11), euharistia cuvântului și euharistia 
rugăciunii interioare, sau liturghia inimii, a buzelor curate: 
Mulţumesc (evxapioru) întâi Dumnezeului meu, prin ISUS 
Hristos, pentru voi toți, fiindcă credinţa voastră se vestește în toată 
lumea. Căci martor îmi este Dumnezeu, Căruia fi slujesc 

(AarmpEvo) cu duhul meu, întru Evanghelia Fiului Său, că 
neîncetat fac pomenire (uvevoav) despre voi (s. n.). Cerând 
totdeauna in rugăciunile mele ca să am cumva, prin voința Lui, 
vreodată, bun prilej ca să vin la voi (comuniune) (Romani 1, 8 — 
10). Această vestire a Evangheliei este euharistia sa, liturghia sa, 
slujirea sa fundamentală şi cea dintâi. El o face în numele lui 
Hristos: În numele lui Hristos, aşadar, ne înfăţişăm ca mijlocitori, 
ca și cum însuşi Dumnezeu v-ar indemna prin noi UI Corinteni 5, 
20). 

Conţinutul slujirii apostolice constă în propovăduirea 
„liturgică” a Evangheliei. Când spun „propovăduire liturgică” nu 
mă refer la propovăduirea din timpul Liturghiei. Atunci când 
Sfântul Pavel vorbeşte în sinagogă sau în piaţa publică, avem o 
propovăduire liturgică. Acest aspect al propovăduirii liturgice 
lipseşte în zilele noastre. Noi o limităm mai ales la cadrul cultului. 
Ori, trebuie să extindem propovăduirea la întreaga slujire pastorală 
şi duhovnicească, care este, de asemenea, o continuare a Liturghiei, 
desigur, având dreaptă socotinţă şi judecată. 

Apostolii, de altfel, nu sunt numai față către față înaintea 
Bisericii şi a lumii, ci sunt inseparabili de Biserica lui Hristos. În 
cadrul comunității eclesiale, în „încăperea de sus” (Fapte 1, 13), 
coboară peste ei limbile de foc ale Cincizecimii. Oricând vorbim 
despre slujire, despre sacerdoțiu, despre presbiteri, trebuie să existe 
neapărat această dublă atitudine, acest dublu faţă către faţă: 
înaintea Poporului lui Dumnezeu, când sunt icoane ale lui Hristos, 
şi în fața lui Hristos şi a Tatălui, împreună cu Poporul lui 
Dumnezeu. Este o temă foarte actuală, pentru că atinge problema, 
foarte dezbătută astăzi, de la Conciliul Vatican II al Bisericii 
catolice, respectiv orientarea celui care oficiază Sfânta Liturghie. 
Liturghisitorul trebuie să fie cu faţa către popor sau dimpotrivă, 
trebuie să oficieze cu spatele către popor ? Există o semnificaţie 
eclesiologică a diferitelor orientări ale celui care liturghiseşte, cu 
faţa sau cu spatele către popor. Ambele orientări îşi au semnificația 
lor, fiind complemetare!. 


ES Pie e pa pe pa Pere a 
' Cf. B. Bobrinskoy, La place de l'évêque ou du prêtre célébrant par 
rapport à l'autel: considérations théologiques et liturgiques în 
« Conférences Saint-Serge » 1994, Rome, 1995, p. 99 — 106. 

c) Preoţie şi consacrare 


Euharistie şi preoţie 

Trebuie amintit cu insistență că Hristos este singurul Preot sau 
Arhiereu al Noului Legământ. Acest adevăr este cheia Epistolei 
către Evrei. Preoţia lui Hristos este o preoție care se continuă în 
Biserica înţeleasă ca Trup al Său. Biserica întreagă participă la 
preoţia lui Hristos. În celebrarea Euharistică (aş zice în diferitele 
celebrări liturgice despre care am vorbit), se prelungește preoția lui 
Hristos în Biserică, adică în Poporul lui Dumnezeu, ca Trup al lui 
Hristos şi ca Mireasă a lui Hristos. 

Eubharistia este locul de împlinire a preoţiei care, în Hristos, 
coincide cu jertfa Sa mântuitoare: Cel ce aduce și Cel ce Se aduce 
jertfă. Avem din nou marea învățătură din Epistola către Evrei, 
unde Hristos Se aduce pe Sine Jertfă desăvârşită, ca mijlocire şi 
ispășire pentru păcatele noastre. În taina mântuirii, noţiunile de 
jertfă, de preoție, de hirotonie şi de sfințire sunt inseparabile. 

În rugăciunea Sa arhierească din Evanghelia după Ioan, 
Hristos se roagă pentru Apostoli, mijloceşte pe lângă Tatăl, Îl roagă 
pe Tatăl să-L trimită pe Duhul Sfânt. Nu putem să nu remarcăm o 
dimensiune sacerdotală în această rugăciune numită Rugăciunea 
arhierească. În capitolul 17 din Evanghelia după loan, găsim un 
verb care, luat în sens literal, poate să ne tulbure. Este vorba despre 
versetul 19: Pentru ei Eu Mă sfințesc pe Mine Însumi 
(vrep avtov ayiağw euavrov). Sfinţii Părinți şi-au pus întrebări 
în legătură cu acest termen. Potrivit tradiției antiohiene, se va 
spune că Iisus se sfințește pe Sine Însuşi, primește sfințirea de la 
Duhul Sfânt. În tradiţia alexandrină, El va fi Sfântul care Se 
sfințeşte pe Sine Însuşi şi care îi sfințește pe ucenici. Este o 
problemă de relaţie, care atinge taina lui Hristos. Aceasta înseamnă 
că nu se poate trasa o frontieră netă între hirotonire şi sfințire. In 
Vechiul Testament, noţiunea de sfinţenie era înainte de toate O 
noțiune de consacrare, de punere de-o parte, nu doar de natură 
fizică, ci o consacrare şi o sfințire a inimii. Toate aceste noțiuni 
sunt inseparabile. Hristos se aduce pe Sine Însuşi ca Jertfă bine- 
plăcută lui Dumnezeu. În EI, jertfa și preoţia coincid în totalitate. 
El este purtătorul exclusiv şi unic al acestei slujiri şi al acestei 

lucrări. El este „Cel pus de-o parte”, Unicul, Singurul. Prinosul Său 
este o consacrare. Trebuie să revenim la sensul profund al jertfei, 
inclus implicit în toate sacrificiile Vechiului Legământ. Prin 
lucrurile jertfite, propriul trup, propria fiinţă este adusă prinos lui 
Dumnezeu. Jertfa este o consacrare a inimii, o ofrandă adusă 
Tatălui, iar Duhul sfinţitor care pecetluieşte jertfa revarsă darurile 
Sale în Cincizecimea Bisericii. Fără această sfințire a inimii, 
consacrare este un cuvânt zadarnic. 

Jertfa lui Hristos este adusă Tatălui o dată pentru totdeauna, 
prin lucrarea Duhului Sfânt: Cu cât mai mult sângele lui Hristos, 
Care, prin Duhul cel veşnic, S-a adus lui Dumnezeu pe Sine, jertfă 
fără de prihană, va curăţi cugetul vostru de faptele cele moarte 
(Evrei 9, 14). „Sângele lui Hristos, prin Duhul cel veşnic”; avem 
aici temelia epiclezei, care este o jertfă adusă lui Dumnezeu prin 
puterea Duhului Sfânt. Duhul Sfânt este Cel care mărturisește 
despre patimile lui Hristos (Z Petru 1, 11) şi care mărturiseşte 
despre bunăvoința Tatălui prin darurile pe care le revarsă asupra 
Bisericii. La rândul său, Biserica continuă şi descoperă această 
slujire preoțească şi sacrificială, până la sfârşitul timpului. Biserica 
este deci, în întregime, sacerdotală. Diversitatea tuturor slujirilor şi 
harismelor sale este de natură sacerdotală şi sacrificială. Putem 
spune că Biserica este o „preoţie diversificată”. Aceasta explică 
faptul că, în mod spontan, funcţiile eclesiale de conducător al 
Euharistiei în Noul Testament (NPOEOTU, TIPOEBPO, TPOLOTOUEVO) 
moșştenesc treptat titlul de iereus. Găsim pentru prima oară acest 
titlu folosit pentru episcopos în Tradiţia apostolică a Sfântului 
Ipolit în secolul III, la Roma. Începând de aici, „sacerdotizarea” 
episcopatului, apoi a presbiteratului, vor deveni regula, norma şi 
limbajul obişnuit. În interiorul tainei sacrificiale şi sacerdotale a 
Euharistiei, termenul iereus sfârşeşte prin a fi atribuit episcopului 
la hirotonirea sa!. 

Astfel, caracterul sacerdotal apare ca aparţinând în mod 
necesar preoţiei. Cel care este consacrat preoţiei îi aparține acesteia 


! Cf. B. Bobrinskoy, Fondement théologique du langage sacerdotal 
concernant les minist`res de présidence, în « Conférences Saint-Serge » 
1995, Roma, 1996. 

pentru totdeauna. Caracterul sacerdotal este indelebil!, la fel ca 
orice consacrare a persoanelor, a locurilor sau a lucrurilor. Pâinea 
şi vinul sfințite în Trupul şi Sângele lui Hristos nu pot redeveni 
pâine şi vin obişnuit. Celui botezat, care a fost consacrat preoţiei 
lui Hristos prin Sfântul şi Marele Mir, nu mai poate să-i fie ştearsă 
această Ungere, care reprezintă în el o pecete veşnică. De aceea 
Ortodoxia nu poate accepta caracterul provizoriu, limitat, 
tranzitoriu al sfințirii, ca în protestantism, fie că este vorba despre 
sfințirea în vederea slujirii, fie că vorbim despre sfinţirea 
elementelor euharistice sau despre voturile monahale provizorii. 
Cum pot fi voturile provizorii ? La limită, sfinţirea căsătoriei poate 
fi de asemenea provizorie ? Sau Botezul ? 

În mod natural, ceea ce este atins, ceea ce este pecetluit de 
către Duhul Sfânt, este pentru totdeauna. Nimeni care pune mâna 
pe plug şi se uită îndărăt nu este potrivit pentru împărăţia lui 
Dumnezeu (Luca 9, 62). Cel ce este sfințit nu mai poate redeveni 
profan. Aceasta este dinamica proprie Duhului Sfânt de a face să 
crească în om şi în lucruri prezenţa lui Hristos, lumina Sa, energia 
Sa. În această perspectivă, conducerea slujirii euharistice îl 
marchează pe cel care o realizează cu o sfințire durabilă şi 
permanentă, cu pecetea Duhului Sfânt, care este de natură 
euharistică şi sacerdotală. Această conducere este sacerdotală, ca 
orice participare la Euharistie, de altfel, dar este sacerdotală prin 
excelență. Căci, dacă întreaga comunitate euharistică îl reprezintă 
pe Hristos, devenind „Trupul Său”, episcopul, înaintestătătorul, 
este în mod particular „Trupul Său” (în plus faţă de caracterul 
iconic al întregii adunări), când este întors către popor în numele 
lui Hristos. Atunci, relaţia sa cu Poporul lui Dumnezeu este o 
relație de două ori iconică, o relaţie nupțială. El este acolo precum 
mirele înaintea miresei. lată de ce episcopul nu poate fi decât un 
bărbat. De asemenea preotul, reprezentantul lui Hristos, trebuie să 
fie un bărbat, pentru această analogie nupţială: Biserica — Mireasa 
lui Hristos. Este o idee care apare acum în teologia ortodoxă 
modernă. Această idee a fost afirmată la Sfântul Sinod al 
Patriarhatului Moscovei, pentru a răspunde practicii hirotonirii 
femeilor făcute de către anglicani; aceeaşi idee a fost afirmată şi în 


! Care nu poate fi pierdut. 

America. Noi o trăim acum ca pe o realitate, care trebuie 
aprofundată şi întemeiată. Vom reveni asupra acestei probleme în 
capitolul referitor la locul femeii în Biserică. 

Înaintestătătorul Synaxei eclesiale îl reprezintă pe Hristos, 
continuă mijlocirea Sa înaintea Tatălui, pentru lume şi în lume, din 
partea Tatălui. Preoţia este o dimensiune a întregii vieți a Bisericii, 
a oricărei slujiri eclesiale, a oricărei sfinţiri a Duhului, diaconală, 
didactică, kerigmatică, pastorală, administrativă. Totul aparține 
preoţiei lui Hristos; orice harismă a Duhului Sfânt este în slujba 
Bisericii, a edificării Bisericii. Nu există harismă a Duhului care să 
nu fie hirotonie, care să nu ne ceară oferirea vieţii noastre ca 
prinos, ca punere de-o parte, ca sfințire. Nu există deci slujire sau 
vocație neharismatică. Anumite vocații sunt însă sacerdotale prin 
excelenţă, respectiv cele care privesc slujirea euharistică, sfințirea 
credincioşilor. Aceasta explică utilizarea progresivă a noţiunii de 
iereus, ierosini (sacerdos, sacerdotium) pentru slujirea episcopală 
şi presbiterială. Dar, cum am mai spus, acest fapt nu trebuie izolat 
de preoţia împărătească a Poporului lui Dumnezeu în totalitatea sa. 


Caracterul sacerdotal 

În teologia romano-catolică ideea unui caracter indelebil sau a 
unei peceţi de neşters, de nesfărâmat a preoţiei este clasică. O 
găsim la Fericitul Augustin, dar cel care a fixat caracterul de 
neşters al Sfintelor Taine, în general, a fost Conciliul de la Trente. 
Canonul 9 al acestui Conciliu afirmă: dacă cineva spune că prin 
cele trei Sfinte Taine, a Botezului, a Mirungerii şi a Hirotoniei, nu 
se imprimă în suflet o calitate proprie, adică o anume pecete 
Spirituală de neşters, de unde rezultă că aceste Sfinte Taine nu pot 
fi repetate, să fie anatema. 

Trebuie spus că în cadrul Reformei, de la Luther şi până în 
zilele noastre, controvesa în jurul noțiunii de caracter sacramental 
nu a încetat, mai ales în ceea ce priveşte sacerdoțiul. În ceea ce 
priveşte Mirungerea, caracterul său sacramental este respins în 
totalitate, aceasta fiind redusă la o simplă reafirmare a Botezului și 
marcând intrarea adolescentului sau a adultului în comunitatea 
eclesială. Astăzi este pusă din ce în ce mai mult în discuţie 
concepția juridică, a unui caracter sacerdotal, deținut sau primit 
personal, care ar risca să fie înţeles in sese, fără referință intrinsecă 

la o comunitate reală sau la Biserică — Poporul sacerdotal, Astfel, 
ex sese de la Conciliul Vatican I traduce în mod clar (Şi trădează 
totodată) această mentalitate a unei hirotonii ce acționează în sine 
însăşi, în afara mișcării de comuniune cu Biserica. Ca reacţie 
împotriva acestei concepții juridice a preoţiei, chiar în cadrul 
catolicismului roman se dezvoltă o viziune mai utilitară, mai 
pragmatică şi mai funcţională despre preoţie: nu mai este vorba 
despre o anumită ontologie, despre o pecete ontologică asupra 
persoanei investite cu aceasta, ci despre o funcţie. Şi orice funcție 
poate fi provizorie. Mitropolitul Ioannis Zizioulas vorbeşte despre 
aceasta în studiul său Z 'ordination à la lumière de la Communion.’ 
El se întreabă dacă hirotonia conferă un har obiectiv pe care 
slujitorul hirotonit l-ar deţine ontologic, sau dacă aceasta este o 
modalitate anume de a desemna pe cineva pentru o funcție, în 
numele lui Hristos şi al Bisericii. În acest context, întreaga 
controversă asupra hirotoniei s-a dezvoltat de-a lungul timpului, 
intre tendințe mergând de la atribuirea unui „caracter 
indelebilus ” slujitorului hirotonit, la afirmarea caracterului pur 
funcţional al hirotoniei şi, în chiar această accepţie, la ideea 
„sacerdoțiului tuturor credincioșilor'?. Când părintele A fanassiev 
şi Paul Evdokimov îşi publicau, în anii "60, la fel ca Hieronymos 
Cotsonis, viitorul arhiepiscop al Atenei, studiile asupra preoţiei 
împărăteşti a credincioşilor şi a Bisericii, se știe că acestea au 
stârnit reacţii foarte vii, în particular din partea profesorului 
Trembellas din Atena, care nega, în mod radical, orice concepţie 
despre preoție ce ar putea fi atribuită Poporului lui Dumnezeu. 

Sub influența unei anumite concepții despre slujire, care a 
dominat multă vreme în Occident, teologia a fost pusă în situaţia de 
a alege între aceste două opţiuni, cea ontologică sau cea 
funcţională. Devine inevitabilă considerarea hirotoniei fie în 
lumina diviziunii preot — nepreot în interiorul Bisericii, fie în 
lumina unei organizări neierarhice sau antiierarhice, în care prima 
rațiune de a fi a hirotoniei nu ar depăși necesitatea eficacității 
pragmatice în viața eclesială. 


! Ioannis Zizioulas, op. cit., ed. cit., p. 173 — 177 [trad. rom. cit. p. 240 - 
249]. 
? Ibid., p. 174 [trad. rom. cit. p. 242). 

Nu cred că doar influența teologiei latine a făcut ca unii 
ortodocşi să insiste asupra caracterului indelebil al Tainelor. Găsim 
în mod cert această afirmaţie la teologii răsăriteni post-bizantini, 
precum Petru Movilă şi autorii „mărturisirilor simbolice”, care au 
intrat, ca să spunem așa, în lista Mărturiilor de credință ale 
Bisericii Ortodoxe. De fapt, trebuie spus că tradiția ortodoxă a 
refuzat în general să izoleze hirotonia sacramentală de contextul 
său hristologic, eclesiologic şi eshatologic. Hirotonia şi natura sa 
trebuie considerate în cadrul comunității eclesiale. În Biserică nici 
o hirotonie nu se poate face în afara Euharistiei. Acesta este deja 
un prim principiu, a cărui întreagă semnificaţie se impune a fi 
descoperită. Nici o hirotonie nu trebuie făcută fără ca cel hirotonit 
să fie legat de o comunitate eclesială. Vedem aici întregul decalaj 
între regula canonică, pe de-o parte şi realitatea trăită, pe de altă 
parte. Avem ceea ce în Biserica catolică se desemnează prin 
“episcopi in partibus". De asemenea, în Biserica Ortodoxă avem 
episcopi care poartă titluri nominale. Poporul lui Dumnezeu însuşi, 
la fel ca şi lumea căreia îi adresăm cuvântul nostru viu, ne cere ca 
acest cuvânt să corespundă realității. Biserica nu trebuie să se 
refugieze în arheologie. În Biserică există canoane care interzic 
orice hirotonie în afara Synaxei euharistice a Bisericii locale, ceea 
ce semnifică, pentru Biserica rusă, la fel ca şi pentru celelalte 
Biserici, interdicția de a schimba sediul episcopal. În aşa măsură 
încât, atunci când marele episcop de Sasima, Sfântul Grigorie 
Teologul, a fost ales pentru scaunul Constantinopolului, nu a putut 
rămâne aici multă vreme, pentru că i s-a reproșat această încălcare 
a canoanelor. Un episcop este ales pe viață pentru un scaun 
episcopal. Fericitul Augustin nu a încercat să devină episcop al 
Cartaginei, în ciuda faimei sale, ci a rămas episcop al minusculei 
dioceze Hiponia. 

Sfântul Sinod al Bisericii Ruse avea ca politică generală aceea 
de a nu permite episcopilor să se fixeze prea mult timp într-o 
anumită dioceză, pentru a evita închegarea unor legături prea 
strânse cu populaţia. A fost tragic, mai ales pentru Sfântul Ignatie 
Briancianinov, faptul că a fost mutat din scaun în scaun, de trei ori. 
Episcopul este mirele Bisericii sale, iar aceasta devine „văduvă” 
atunci când el moare. O relaţie nupţială nu permite schimbarea, 

nici a mirelui şi nici a miresei. Rămânem cu cel sau cu cea care ni 
s-a rânduit de la Dumnezeu. 


Despre starea preoțească la Sfinţii Părinţi 

Aş vrea acum să mă întreb în ce fel înțelege şi concepe tradiția 
ortodoxă noţiunea de „stare preoțească” sau „stare consacrată”, 
pentru că este vorba despre consacrarea oamenilor, a locurilor şi a 
lucrurilor prin puterea Duhului Sfânt. Semnalăm dosarul patristic 
al problemei, apărut în revista dominicanilor Nouvelle Revue 
Theologique!. Nu este vorba despre un studiu referitor la noțiunea 
catolică de caracter etern din tradiţia romană, ci despre o 
prezentare a ceea ce spun Părinţii Bisericii cu privire la noţiunea de 
Stare preoțească. 


Iată câteva referințe patristice: 


Pentru Sfântul Ioan Gură de Aur, slujirea preoțească este o 
mijlocire. Să nu uităm caracterul paulin al eclesiologiei sale?. La 
Sfântul Pavel, slujirea este o mijlocire: În numele lui Hristos, ne 
înfățișăm ca mijlocitori (lI Corinteni 5, 20). Starea preoțească este 
constituită în primul rând prin propovăduirea Cuvântului lui 
Dumnezeu. Este prima formă a Liturghiei la Sfântul Pavel. Înainte 
de a fi un mod de celebrare rituală a Euharistiei, în sensul rigid al 
termenului, Liturghia este o proclamare a Cuvântului (Romani 1). 
El nu şovăie să spună: Voi sunteți lucrul meu întru Domnul [...] voi 
Sunteţi pecetea apostoliei mele în Domnul (I Corinteni 9, 1-2). 
Jertfa Apostolului este în primul rând vestirea Evangheliei. La 
rândul lor, credincioşii devin pentru Apostol o jertfă de care el este 
răspunzător înaintea lui Dumnezeu. Sfântul Pavel este el însuși 
mijlocitor întru preoție, adică în propovăduirea Evangheliei. 
Pornind de aici, el este răspunzător pentru sufletele celor pe care i- 


1 J. M. Garrigues, M. J. Le Guillou, A..Riou, Le caractère sacerdotal 
dans la tradition des Pères grecs, în « Nouvelle Revue Théologique », 93 
(1971), p. 801 — 820. 

? Yeromonahul Atanasie (Jevtitch), Eclesiologia Apostolului Pavel, 
potrivit Sfântului loan Gură de Aur, (în greacă) Atena, 1967. 


Slujirile ierarhice şi laicatul 231 


a adus la Domnul şi al căror mijlocitor este înaintea lui Dumnezeu, 
pentru că le-a propovăduit şi le-a transmis Cuvântul lui Dumnezeu: 
Ce fel de om trebuie să fie cel ce se roagă pentru tot orașul — dar 
pentru ce spun tot oraşul ? — pentru toată lumea, care se roagă să 
facă pe Dumnezeu îndurător faţă de păcatele tuturora, nu numai 
ale celor vii, dar și ale celor morți ?! 


Pentru Sfântul Grigorie de Nyssa, harul transmis prin 
hirotonie şi prin punerea mâinilor realizează o adevărată 
transfigurare tainică în sufletul celui hirotonit. El compară 
hirotonia cu sfințirea euharistică. Pâinea euharistică este până în 
acest moment pâine obişnuită, dar când va fi sfinţită prin Sfânta 
Taină, se va numi şi va deveni Trupul lui Hristos. La fel, 
untdelemnul sacramental, la fel vinul care, inainte de a fi 
binecuvântate, sunt lucruri de puţină valoare și pe care mai apoi, 
Sfințirea Duhului le face deosebite. Această putere a cuvântului îl 
face pe preot vrednic şi cinstit, separat de adunarea oamenilor 
prin noutatea binecuvântării. Într-adevăr, el care ieri şi înainte 
făcea parte din mulţimea poporului, se dovedeşte în acelaşi timp 
îndrumător, conducător, învăţător al smereniei şi al tainelor 
ascunse. Și el face aceasta fără să îşi fi schimbat trupul sau forma, 
rămânând în aspectul său vizibil cel care era. El are schimbată 
forma sufletului său, schimbată în chip nevăzut, în mai bine, 
printr-o putere şi printr-un har nevăzut. 2 Sfântul Grigorie foloseşte 
cea mai puternică analogie posibilă, adică cea a sfințirii euharistice. 
Nu precizează cum se face prefacerea, ci spune doar că există o 
prefacere, o transfigurare, prin Duhul Sfânt. 


Teodor de Mopsuestia, dincolo de doctrina sa hristologică şi 
Chiar sacramentală ambiguă, are în catehezele sale baptismale și 
mystagogice mărturii foarte importante despre conştiinţa comună a 
Bisericii. Astfel, el compară hirotonia preotului sau a episcopului 
cu viziunea lui Isaia. Nevrednicia pe care o simțea Isaia este şi a 


! Sfântul Ioan Hrisostom, Despre preoţie, cartea a VI-a, cap. 4, [trad. rom. 
Pr. D. Fecioru, Editura Institutului Biblic, Bucureşti, 1987, p. 124]. 

2 Sfântul Grigorie de Nyssa, La ziua luminilor sau la Botezul lui Hristos 
(cuvântare ţinută, probabil, la 6 ianuarie 383), P. G. 46, 581 C — 584 A. 

preotului, dar el este purificat prin focul serafimului. Serafimul [din 
viziunea lui Isaia] a luat cărbunele aprins, nu cu mâna Sa, ci cu un 
cleşte. Această viziune arată că şi serafimii se tem să se apropie de 
Taine, dacă nu au ceva mijlocitor pentru aceasta. Tie iţi va da 
Sfânta Taină preotul întâistătător cu mâna lui, zicând: ,„ Trupul lui 
Hristos”. Nici preotul întâistătător nu se socoteşte mai vrednic să 
ia şi să transmită aceste Daruri, dar el are în loc de cleşte, acel 
har spiritual pe care l-a primit pentru a deveni preot, har care îi 
dă asigurarea de a face asemenea Daruri. [...] primind acest Dar, 
tu ai încredere în milostivirea Celui ce a făcut aceste Daruri 
oamenilor, Cel ce a dat şi preotului întâistătător asemenea 
asigurare, nu numai pentru preotul i însuți, ci pentru toţi cei care 
au nevoie de milostivirea lui Dumnezeu”. 


Sfântul Chiril al Alexandriei îl prezintă pe preot mai mult ca 
dătător decât ca purtător de Duh Sfânt. La fel cum Hristos 
transmite Apostolilor puterea dumnezeiască a propriului Său Duh, 
prin care Apostolii sunt transformați în altceva decât erau până 
atunci, Hristos sfinţeşte, la rândul Său, Apostolii printr-o sfințire 
reală, făcându-i să se împărtășească din natura Sa, prin 
participarea Duhului şi remodelând într-un fel i natura umană într- 
o putere şi o slavă care este deasupra omului.? A se reţine sensul 
pnevmatologic şi epicletic al acțiunii Sfântului Duh. El spune de 
asemenea: Cum le-a dat Domnul ucenicilor Săi o demnitate care 
aparține numai naturii dumnezeieşti ? Este Duhul Sfânt care 
sălășluieşte în ei, care iartă (sau care reţine) după propria sa voie, 
chiar dacă aceasta este realizat prin oameni. 


Tradiţia siriană ne este accesibilă datorită părintelui 
Emmanuel Patak Siman, care citează numeroase texte siriene 


! Teodor de Mopsuestia, Omilia a doua despre Sfânta Euharistie 38, Edit. 
Mingana, Camnbridge, 1933, p. 82 [trad. rom. P. V. Ivan, în revista 
« Glasul Bisericii », anul XXXIII (1974), nr. 9-10, p. 893-894]. 

2 Sfântul Chiril al Alexandriei, Traité sur l'Evangile de Jean, P. G. 74, 
709 D-— 712 D. 

 Ibid, 102 D -721 A. 

4 Emmanuel Patak Siman, L'expérience de l'Esprit par l'Eglise d’après la 
tradition syrienne d'Antioche, Paris, 1971. 

urcând până la Sfântul Efrem Sirul. Regăsim în textele liturgice 
siriene o dimensiune pnevmatologică cu mult mai accentuată decât 
în tradiția bizantină. El insistă asupra acțiunii de punere a mâinilor, 
care îl face pe preot „pnevmatofor”. Îl citează pe Narsai, care a 
scris imne baptismale: Duhul Sfânt oficiază Sfintele Taine prin 
mâinile preotului, dar fără preot, ele nu sunt niciodată săvârșite. 
Tainele Bisericii nu sunt oficiate fără preot, pentru că Duhul Sfânt 
nu a permis nici unei alte persoane să le săvârşească. Preotul a 
primit, într-adevăr, puterea Duhului prin punerea mâinilor, şi prin 
ea se realizează toate Sfintele Taine în Biserică. 


Sfântul Maxim Mărturisitorul subliniază dinamica 
sanctuarului şi a naosului, biserica împărțindu-se astfel în preoți şi 
liturgi, pe de-o parte, iar pe de altă parte, poporul credincios. Este 
anticipare a ceea ce mai târziu se va numi biserica cu iconostas. 
Dar Biserica rămâne una şi aceeași. Hirotonia nu creează o nouă 
ontologie, căci singur Botezul îl face pe om fiu al Tatălui în Duhul 
Sfânt. Rânduiala ierarhică este chip şi imitare a preoţiei unice a lui 
Hristos. Hirotonia realizează astfel un mod propriu de prezență 
reală netrecătoare a lui Hristos, reprezentat şi prezent în preoție. 
Preoţia este, de asemenea, pentru Sfântul Maxim o imitare şi o 
participare la kenoza lui Hristos, la slujirea Sa diaconală pentru 
oameni, care merge până la dăruirea vieții. Este manifestarea cea 
mai importantă şi mai evidentă a iubirii lui Hristos prezent în 
slujitorii Săi. Sfânta biserică a lui Dumnezeu este chip și icoană a 
întregului cosmos, [...] având aceeași unitate şi distincţie ca și el. 
[...] împărțindu-se în locul destinat numai preoților şi 
liturghisitorilor, pe care îl numim „ieration”, şi în cel lăsat pe 
seama întregului popor credincios, pe care îl numim „naos. Dar 
e una după ipostas, neimpărţindu-se şi ea însăşi deodată cu părțile 
ei din pricina deosebirii acestora întreolaltă. Dimpotrivă, dezleagă 
şi părțile înseși de deosebirea arătată prin numirile lor, făcându-le 
să se raporteze la ceea ce e una în ea și înfăţișându-le pe 
amândouă identice întreolaltă.? 


! Tradus de Ph. Gignoux, în L'initiation chrétienne, Paris, 1963, p. 237. 
2 Sfântul Maxim Mărturisitorul, Mystagogia 2 [trad. rom. Dumitru 
Stăniloae, Editura Institutului Biblic, Bucureşti, 2000, p. 15 — 16]. 

Într-o scrisoare adresată unui episcop, Sfântul Maxim vorbeşte 
despre taina preoţiei ca participare la puterea mântuitoare a kenozei 
ipostatice a Fiului lui Dumnezeu. Pentru el, omul nu poate ceda 
decât sub greutatea kenozei extreme a lui Dumnezeu: Prea Sfinţite 
ocrotit de Dumnezeu, printr-o Smerită căutare asupra tainei 
iconomiei lui Dumnezeu față de oameni, aţi înţeles că Dumnezeu 
este egal Sieşi, atât în înălțimea (slavei), cât şi în profunzimea 
(smereniei). Fiind potrivit naturii Sale dincolo de nemărginire, El 
nu renunță absolut întru nimic la infinitatea Sa, dar potrivit 
iconomiei, în același timp El este necuprins şi este cunoscut ca 
necuprins. [...] Dumnezeu, prin punerea mâinilor, a instituit 
preoţia pe pământ în locul Său. Dar El nu încetează să fie văzut 
trupeşte și tainele Sale nu încetează să fie dezvăluite celor ce sunt 
capabili să le vadă. [...] Astfel noi suntem trimiși ai lui Hristos, 
spunea Sfântul Pavel, și aceasta pentru a întoarce oamenii prin 
măreţia slujirii Sale binefăcătoare, şi pentru a-i face să înţeleagă 
dintr-o dată propria lor împietrire. La fel, Prea Sfinţite, printr-o 
coborâre voită, m-aţi luat cu pricepere de mână, făcând să pară că 
vreți să învățați împreună cu mine aceasta din scrieri, deşi vă 
revine, prin demnitatea pe care o aveți, să-i învățați pe alții. Astfel, 
deşi târziu, m-aţi făcut să iau seama de ignoranța mea, 
prefăcându-vă ignorant şi întrebându-mă ca şi când nu ați 
cunoaște. Mărturisesc acest har înaintea Voastră, Prea Sfinţite. 
Sunt onorat de felul în care întunecimile îngâmfării mele au fost cu 
delicateţe înlăturate și vă rog să nu încetați să-l puneţi la punct pe 
slujitorul vostru prin astfel de cuvinte și în acest chip." Printr-o 
smerenie voită, după modelul Siujitorului pătimitor, preotul ia pe 
pământ locul Fiului lui Dumnezeu, pentru ca El să nu înceteze a fi 
văzut trupeşte. 

Iată câteva dintre ideile pe care le găsim la Sfinții Părinți. Aş 
dori să mai adaug câteva lucruri în acest sens. Mai întâi să 
subliniez caracterul eshatologic al preoţiei. Aceasta înseamnă, pe 
de-o parte, că hirotonia aparține timpului istoric al Bisericii, la fel 
cum prefacerea pâinii și a vinului în Trupul şi Sângele euharistic 
aparţine timpului Bisericii. Căci în Împărăţia cerurilor ne vom 


l P, G. 91, 604 — 605. 

împărtăşi „mai cu adevărat în Ziua cea neînserată”. Simbolurile 
aparţin timpului Bisericii, care este timpul kenozei. 

În al doilea rând, hirotonia nu are finalitate în sine însăși, iar 
preotul nu este hirotonit pentru el însuși. Ea constituie Biserica pe 
cale și în realizarea slujirii Mielului, singurul Arhiereu. Nu se poate 
găsi un gest mai semnificativ, în simplitatea sa, pentru a exprima 
sensul caracterului sacerdotal, decât ritualul „Odorului” 
(napakata Onkn): Primeşte acest Odor și-L păstreză pe El până 
la a doua venire a Domnului nostru lisus Hristos, când are să-l 
ceară de la tine. Şi păstrează-L până la ultima ta răsuflare. 
Euharistia este cea care constituie pecetea preoţiei: Hristos cel viu 
şi prezent în Duhul Sfânt. Este Euharistia pe care episcopul o aduce 
şi prin care el însuşi este pecetluit. În Biserica latină, preotul 
primeşte, de asemenea, ungerea cu Sfântul şi Marele Mir, pe mâna 
sa, în ziua hirotoniei. 

În rezumat, trebuie să subliniem, mai întâi, unicitatea preoţiei 
lui Hristos, unicul Arhiereu care s-a înălțat la cer şi mijloceşte 
pentru noi, şi apoi să subliniem caracterul figurativ sau iconic al 
episcopatului eclesial. Figurativ sau iconic, potrivit cuvintelor 
Sfântului Ignatie al Antiohiei, precum acestea: Că și lisus Hristos, 
viața noastră cea nedespărţită, este voinţa Tatălui, după cum şi 
episcopii, cei rânduiţi până la marginile lumii, sunt în voinţa lui 
lisus Hristos." Să privim pe episcop ca pe Domnul însuşi. Să le 
faceţi pe toate în unire cu Dumnezeu, având întâistătător pe 
episcop, care este în locul lui Dumnezeu, pe preoţi care sunt în 
locul soborului Apostolilor şi pe diaconi care-mi sunt așa de dragi, 
cărora li s-a încredințat slujirea lui lisus Hristos.” Când vă 
Supuneţi episcopului ca lui Iisus Hristos, îmi păreți că nu vieţuiţi 
după om, ci după Iisus Hristos.€ Toţi să-i respecte pe diaconi ca pe 
lisus Hristos; să-l respecte şi pe episcop, care este chip al Tatălui”. 
Unde se vede episcopul, acolo să fie şi mulţimea credincioșilor, 


! Sfântul Ignatie al Antiohiei, Către Efeseni 3, 2 [trad. rom. cit. p. 58]. 
? Idem, Către Efeseni VI, 1. 

? Idem, Către Magn. VI, 1. 

* Idem, Către Tral. Ul, 1. 

5 Ibid. I, 1. 

după cum, unde este lisus Hristos, acolo este şi Biserica 
universală. 


Dionisie Areopagitul spune că toată ierarhia îşi are culmea 
în lisus.2 Se poate vorbi, astfel, despre o participare a preoţiei la 
taina lui Hristos, nu doar despre o unitate fundamentală a preoţiei 
şi a întregii Biserici sacerdotale, ci şi despre acțiunea preotului în 
numele lui Hristos, in persona Christi, cum va spune mai târziu 
teologia latină. Trebuie reţinute deci noțiunile patristice de typos 
(icoană) şi topos (loc). Episcopul Antoine Bloom spunea într-un 
interviu: La fel ca icoana, preotul trebuie să fie transparent 
mesajului pe care îl poartă, fără să se identifice cu el. El trebuie să 
ştie să fie acolo, fără să-și impună prezenţa. Dacă preotul intră în 
Sfântul Altar, în spatele iconostasului, aceasta nu este nici un drept 
şi nici un privilegiu, căci numai Hristos are dreptul deplin de a sta 
acolo. Preotul este acolo ca o icoană, in persona Christi. 

Biserica este în întregime, deci, Mireasa şi Trupul lui Hristos; 
ea participă în totalitatea sa la starea preoțească a lui Hristos, prin 
Botez şi prin Mirungere. lar în interiorul Bisericii se află o 
diversificare a slujirilor şi a harismelor. De asemenea, este 
important a se reţine că hirotonia clerului, la fel ca orice Sfântă 
Taină — Botezul, Mirungerea, Cununia — reprezintă un dar, o pecete 
a Sfântului Duh, care este de neşters. Aceasta deosebeşte teologia 
ortodoxă de diferite doctrine protestante. Totuşi, dilema între 
prefacerea ontologică sau caracterul funcţional al preoţiei le apare 
ortodocșilor ca o problemă inexistentă. Nu poate fi despărțit darul 
Duhului: Sfânt de ontologia celui care îi este beneficiar. Căci Duhul 
Sfânt ne pătrunde, cum spune Sfântul Pavel despre Cuvântul lui 
Dumnezeu, şi îl atinge pe om până la despărțitura [...] dintre 
încheieturi şi măduvă (cf. Evrei 4, 12). Duhul Sfânt ne atinge în 
profunzime, atinge ontologia ființei noastre, adică chipul lui 
Dumnezeu. Nu mă tem să vorbesc aici despre ontologie ! Nu este 
vorba de a o concepe într-o manieră juridică. Pot exista aici, aşa 


! Idem, Către Smirn. VIII, 2. 
? Ierarhia bisericească V, 5, [trad. rom. D. Stăniloae, Sfântul Dionisie 
Areopagitul, Opere complete, Editura Paideia, Bucureşti, 1996, p. 90]. 

3 « Le Monde », 2/3-1-1977, p. 14. 

cum le deplânge deja Sfântul Pavel, cazuri în care cei care au 
primit Botezul şi darul Duhului cad din acest har (cf. Evrei 6, 4-6). 


Preoţie şi laicat 

Însăşi noțiunea de preoţie împărătească, universală și, am 
putea spune, colegială a întregii Biserici este o chestiune care nu 
este înțeleasă de la sine, iar prin anii °60 a provocat puternice 
neînţelegeri în Ortodoxie, mai ales în mediile teologice academice 
grecești. Părintele Afanassiev este cel care, alături de Paul 
Evdokimov şi de părintele Bulgakov, a exprimat această noțiune 
într-un mod paradoxal: Creștinismul primar era o mişcare laică. 
lată primele paragrafe ce prezintă preoția împărătească cu care este 
investit fiecare nou-botezat şi în care toți Îl slujesc împreună pe 
Dumnezeu Tatăl. Preoţia vetero-testamentară devine slujire 
comună, preoție levitică, preoţie laică; termenul „laikos” 
desemnează Poporul lui Dumnezeu. Creștinismul primar era o 
mişcare laică (în raport cu preoţia levitică și revalorizând din plin 
sensul lui /aos, care a fost devalorizat în opoziţia dintre clericalism 
şi laicism — B. B.) Fiind din descendența lui David, Hristos nu 
aparţinea tribului lui Levi. Apostolii nu aveau o poziţie specială în 
Templul din Ierusalim. [...] La fel, primii creştini nu slujeau în 
Templu. Astfel, nu au putut reface în mijlocul lor, preoția levitică. 
Dacă mai târziu au fost printre ei preoți, participarea lor la viața 
Bisericii din Ierusalim nu a putut modifica totuşi caracterul laic” 
al creştinismului primar. Știm că preoții participau la viaţa din 
sinagogă (inainte de schisma definitivă), dar nu aveau o poziție 
importantă. În mentalitatea iudaică, preoţia era strâns legată de 
Templu şi nu putea exista fără el. 

Astfel, singurul Templu neo-testamentar este de acum 
Templul trupului lui Hristos (Matei 26, 61; Ioan 2, 21). Dar dacă 
Hristos şi-a asumat la rândul Său funcţia preoțească, el o face în 
opoziţie cu preoția ereditară, în propria Sa persoană, pentru 
veşnicie, după rânduiala lui Melchisedec. La rândul său, Sfântul 
Petru, în Întâia sa Epistolă (Cap. 2), reamintește realitatea jertfei 
duhovniceşti în lisus Hristos. Când Sfântul Pavel vorbeşte despre 
jertfă şi despre Liturghie, el are în vedere, mai ales, propovăduirea 


"N. Afanassiev, L'Eglise du Saint Esprit, Paris, 1975, p. 39. 

Evangheliei. Sfântul Pavel este slujitorul lui Iisus Hristos pentru 
neamuri: vă amintesc despre harul ce mi-a fost dat de Dumnezeu, 
ca să fiu slujitor al lui lisus Hristos la neamuri, slujind Evanghelia 
lui Dumnezeu, pentru ca prinosul neamurilor, fiind sfințit de Duhul 
Sfânt, să fie bine primit (Romani 15, 16). Sau: și chiar dacă mi-aş 
vărsa sângele pentru jertfa şi slujirea credinţei voastre, mă bucur 
şi vă fericesc pe voi toţi (Filipeni 2, 17). Apoi: vă îndemn, deci, 
fraţilor, pentru indurările lui Dumnezeu, să infăţişaţi trupurile 
voastre ca pe o jertfă vie, sfântă, bine plăcută lui Dumnezeu, ca 
închinarea voastră cea duhovnicească (Romani 12, 1). La fel 
binefacerea, este şi ea o jertfă, o liturghie: Am de roate și am și de 
prisos; m-am îndestulat primind [...] cele ce mi-aţi trimis, miros cu 
bună mireasmă, jertfă primită, bine plăcută lui Dumnezeu (Filipeni 
4, 18). 

Pentru a reveni la formula provocatoare a părintelui 
Afanassiev, putem spune că el vede în regimul Noului Legământ 
abolirea opoziţiei între sacru şi profan, şi că afirmă sacralizarea 
integrală a lumii, a întregii vieți omenești, care a fost profanată. 
Viaţa noastră este sfințită, omul este sfinţit ca membru al Poporului 
sfânt, al preoţiei împărăteşti, jertfă vie mijlocind pentru lume. Vom 
reveni asupra acestei viziuni pauline integraliste şi de aici trecem la 
slujirea euharistică şi liturgică. Se poate spune, așadar, că 
Euharistia este o actualizare a singurei jertfe şi slujiri a lui Hristos. 
Este o slujire eclesială, sacerdotală pentru lume, adusă de întreaga 
Biserica, unde tot poporul este co-slujitor, se împărtășește, se 
sfințeşte şi sfințeşte. Mirungerea făcută la Botez naște această 
ontologie sacerdotală în interiorul căreia funcţiile slujitoare pot Şi 
trebuie să se diversifice. Este o slujire a întregului Popor al lui 
Dumnezeu, care este totodată „laikos” şi sacerdotal; viaţa întreagă 
a tuturor oamenilor şi a fiecărui om în parte este inclusă, 
îmbrăţişată în acest prinos sacerdotal. Cum spune Sfântul Pavel: 
înfățişaţi trupurile voastre ca pe o jertfă vie, sfântă, bine plăcută 
lui Dumnezeu (Romani 12, 1). El folosește același limbaj atât 
pentru Cuvântul lui Dumnezeu, cât şi pentru Euharistie, pentru 
propovăduire, pentru liturghia interioară sau pentru darul de 
binefacere. Toate acestea sunt de natură euharistică. 

Prin urmare, aceasta înseamnă că preoţia slujitoare este O 
slujire personală harismatică pentru Poporul sfânt, în cadrul 

sfințirii penticostale şi harismatice a întregii Biserici. Astfel, 
potrivit părintelui Afanassiev, teologia clasică referitoare la slujiri 
şi la Sfintele Taine trebuie regândită. În primul rând, slujitorul 
Sfintelor Taine este Hristos. Găsim această afirmaţie la Sfinţii 
Părinţi şi în teologia modernă. Că Tu ești Cel ce aduci și Cel ce Te 
aduci, Cel ce primeşti și Cel ce Te imparţi. Pe de altă parte, am 
văzut că în tradiția siriacă slujitorul Sfintelor Taine este Duhul 
Sfânt. Nu există contradicţie între cele două viziuni. Biserica îi este 
locul şi mediul vital. Tot Poporul lui Dumnezeu este co-slujitor şi 
mărturisește. În acest context, slujirile ierarhice pot fi afirmate cu 
tărie în săvârşirea Sfintelor Taine. În măsura în care Hristos este 
Cel care Slujeşte în Duhul Sfânt, slujirile ierarhice ÎI reprezintă pe 
Hristos într-un mod privilegiat, dar întotdeauna în cadrul tainei 
Poporului lui Dumnezeu. 

Părintele Afanassiev vorbeşte, de asemenea, despre o evaluare 
exagerată a tradiţiei liturgice şi chiar a arhitecturii creştine. El 
consideră că o barieră excesivă a fost ridicată în timp între Altar şi 
naos. Problema iconostasului, la fel ca şi cea a icoanei sau a 
preotului, este o problemă pe care trebuie să o aprofundăm. Așa 
cum icoana are menirea de a fi transparentă pentru lumina şi 
prezența Împărăției cerurilor şi a lui Hristos şi nu de a fi o barieră, 
la fel preotul, care este chemat să permită această trecere, poate 
deveni barieră. Şi iconostasul poate crea o atmosferă de culise, cu 
toată dezordinea ce poate exista în locurile ascunse privirii 
credincioșilor. În aceasta constă pericolul considerării excesive a 
materialității iconostasului, riscând să devină o barieră aproape 
ontolugică între cler şi popor. Sunt probleme reale, pe care nu le 
putem ignora. Legat de aceasta, trebuie pusă şi problema citirii cu 
voce scăzută a rugăciunilor făcute „în taină”. Suntem numeroşi cei 
care credem că rugăciunile rostite „în taină”, cel puţin cele care 
privesc Poporul lui Dumnezeu co-slujitor, trebuie auzite şi trăite de 
Către acest Popor al lui Dumnezeu. Alte rugăciuni îl privesc pe 
preot, cum ar fi de exemplu rugăciunea de la Vohodul Mare: 
Nimeni din cei legaţi cu pofte şi cu desfătări trupeşti nu este 
vrednic să vină, să se apropie sau să slujească Ție [...]. 

De aici şi diferenţa în modul de a se împărtăși, care poate fi 
justificată prin motive de ordin practic, credincioşii cu linguriţa din 
Sfântul Potir, iar clerul, separat, din Sfântul Trup și Sfântul Sânge. 

Îmi amintesc că în vremea părintelui Ciprian Kern am participat la 
Institutul Saint-Serge la săvârșirea Liturghiei Sfântului Iacob al 
Ierusalimului, Liturghie care se oficiază încă şi astăzi o dată pe an 
în anumite academii teologice ortodoxe. Tipicul acestei Liturghii 
prevede ca şi credincioşii să primească Sfântul Trup al lui Hristos 
în mâini şi să bea Sfântul Sânge din Potir, aşa cum fac preoții. 
Există aici vestigii ale practicilor vechi. Nu este vorba despre a 
schimba lucrurile în felul acesta. Desigur, când sute sau mii de 
oameni vin să se împărtăşească, există exigenţe practice de 
prudență. Aceste motive trebuiesc luate în seamă. Motive practice 
pe care le acceptăm cu toţii și care nu pot fi abolite astăzi, dar care 
trebuie înțelese astfel. Iar atunci când, la Saint Petersburg sau în 
altă parte, într-un mediu restrâns de studenţi și de preoți, se poate 
celebra Liturghia Sfântului Iacob şi se poate restabili împărtăşania 
sub cele două specii separate, cred că este un lucru bun pentru a 
încerca să pătrundem în Chiar sensul Euharistiei. 

Treptat, în Biserica primară s-a făcut o identificare a 
slujirilor ierarhice şi a treptelor preoțești. În Noul Testament nu 
există urme ale unei asemenea identificări. La Sfântul Pavel, 
noțiunea de preoție are mai multe înțelesuri, iar harismele sunt de 
asemenea multiple. Denumirile primare folosite de către Sfinţii 
Pavel, Petru sau loan nu sunt sacerdotale, ci slujitoare. Există 
păstori (roweve), apoi cei care supraveghează (ETLOK0TL), 
cârmuitori (npoLorauevor), bătrâni (npeofvTepo), învățători 
(66000.01). Aceste titluri trebuie înţelese ca decurgând din 
funcţia slujitoare unică a lui Hristos, singurul Păstor, singurul 
Episcop, singurul Învățător. Rolul lor este de a promova slujirea 
interioară, care constă într-o viaţă, virtuoasă, religioasă şi dreaptă. 
Este ceea ce spune Sfântul Clement al Romei. Rol euharistic la 
Sfântul Ignatie, rol doctrinar la Sfântul Irineu, unde episcopul se 
detașează puțin câte puțin de presbiterat, păstrând în același timp o 
legătură organică cu el. Rolul său este liturgic, dar, pornind de la 
Liturghie, el este pastoral şi doctrinal. Rugăciunea punerii 
mâinilor, a Sfântului Ipolit al Romei, accentuează pentru prima 
oară caracterul sacerdotal al episcopatului, pentru că această 
Tugăciune se făcea doar pentru episcop. Numai în secolul IV 
presbiterii, la rândul lor, vor fi desemnaţi cu numele de iereus. 

3. Diversificarea slujirilor în Biserica înțeleasă ca Popor 
sacerdotal 


a) Reamintirea contextului euharistic 

Am văzut că slujirile în Biserică se diferențiază în contextul 
săvârşirii Sfintei Taine a Liturghiei. Toate slujirile se întemeiază și 
își au obârşia în unica Taină a lui Hristos, singurul Apostol, unicul 
Episcop, unicul Învățător, singurul Păstor, singurul Slujitor. 

Succesiunea apostolică, la fel ca şi transmiterea vocaţiilor și a 
harismelor slujitoare, este lucrarea Sfântului Duh şi a fost rânduită 
întotdeauna pentru zidirea Bisericii și a membrilor săi. Orice 
opoziţie între slujiri şi harisme, între apostolat şi profeție este falsă, 
pentru că orice slujire este harismatică, iar Duhul ascultă de 
Biserică. 

Nu este cu putință o istorie detaliată a evoluţiei structurilor 
ierarhice începând cu timpurile apostolice. Aş vrea să mă limitez la 
a semnala şi dezvălui câteva etape și puncte importante. 


b) Apostolii și urmaşii lor 


Cei Doisprezece 

Pentru a analiza chestiunea diversificării slujirilor, vom reveni 
la Apostoli şi la succesorii lor. După cum spune Sfântul Apostol 
Pavel, Apostolii sunt mijlocitori şi misiunea lor este unică. Ea 
acoperă ansamblul harismelor eclesiale. Aceasta nu împiedică să se 
ridice uneori profeți şi să vorbească, precum cel din Faptele 
Apostolilor, care prevesteşte o foamete mare (11, 28). Apoi va avea 
loc diversificarea slujirilor particulare: doctrinară, pastorală, 
misionară, taumaturgică. Apostolii sunt în mod exclusiv, atât în 
colegialitatea lor, cât şi în particularitatea lor personală, (ca 
apostolii întemeietori ai Bisericii), la obârşia tuturor slujirilor din 
Biserică, în trimiterea slujitorilor, în punerea mâinilor, în memoria 
sacramentală a Bisericii. 

Cei Doisprezece constituiau un Colegiu unic, un colegiu de 
plenitudine a  apostolatului care nu era conceput prin 
individualizare. În cazul instituţiei apostolice a celor Doisprezece, 


16 

există unele trăsături particulare. De exemplu, Iacob, fiul lui 
Zevedeu, nu este înlocuit la moartea sa, locul său rămânând fără 
succesor. Colegiul celor Doisprezece este o primă viziune de 
plinătate. Apariţia Sfântului Pavel, a cărui vocaţie este de prim 
rang, înseamnă de asemenea instituire harismatică şi profetică în 
Biserica celor Doisprezece. Este interesant de remarcat că în 
iconografia ortodoxă, Sfântul Pavel este reprezentat împreună cu 
Sfântul Petru la Înălțare şi mai ales la Pogorârea Duhului Sfânt'. 
Viziunea teologică şi eclesiologică predomină: sunt mai degrabă 
imagini ale Bisericii decât reprezentări istorice. 

Există de asemenea o nuanță particulară în apostolatul 
Sfântului Ioan. Trebuie citite cu atenţie capitolele 20 şi 21 ale celei 
de-a patra Evanghelii. Ioan apare aici ca însoţitorul lui Petru, 
respectuos față de vârsta acestuia; îl lasă să intre primul în 
Mormântul din Gheţimani, însă el este cel care crede, iar Petru 
după el. Pe lacul Tiberiadei, Ioan este cel care îl recunoaște pe 
Iisus, iar Petru este cel care se aruncă în apă pentru a-L întâlni. Iar 
când lisus îl repune pe Simon între Apostoli, Simone, fiul lui Iona, 
Mă iubeşti tu [...] ?, îi spune: Urmează Mie, în timp ce Ioan îl 
urmează de la sine pe Domnul, iar Petru întreabă: Doamne, dar cu 
acesta ce se va întâmpla ? În toate aceste pasaje, îşi are originea o 
problematică a Bisericii din Asia Mică. Alături de afirmarea 
primatului lui Petru, există chiar în Evanghelie ceea ce episcopul 
Cassien Bezobrazov numea „primat al dragostei”. El analizează cu 
pertinenţă rolul lui Ioan şi relația sa cu Petru. Primatul instituțional 
al lui Petru, care se regăseşte apoi în primatul eclesial — nu numai 
cel al Romei, ci şi al marilor circumscripţii eclesiastice şi chiar al 
fiecărui episcop în dioceza sa — lasă loc unui primat ioanic, 
profetic. Ioan apare înaintea lui Petru ca cel ce este învățat direct 
de la Duhul Sfânt. Nu din întâmplare Întâia Epistolă a Sfântului 
loan este cea care afirmă: lar voi ungere aveţi de la Cel Sfânt şi 
ştiţi toate. [...] ungerea pe care aţi luat-o de la El rămâne întru voi 
şi n-aveţi trebuinţă ca să vă înveţe cineva, ci ungerea Lui vă învaţă 


! A se vedea N. Ozolin, Iconografia ortodoxă a Cincizecimii, Editura 
Patmos, Cluj-Napoca, 2002. 

2 Cassien Bezobrazov, St. Pierre et l 'Eglise dans le Nouveau Testament. 
Le probleme de la Primaure, în « Istina », 1955, nr. 3, p. 261 — 304. 

despre toate (I loan 2, 20; 27). Nu este vorba de a-l opune pe loan 
lui Petru, ci de a remarca diferențele dintre ei. Există o dimensiune 
harismatică şi profetică la care voi reveni şi care este evidentă, în 
mod particular, în Evanghelia după loan. 

Această dimensiune este importantă astăzi, în dialogul cu 
Roma, la fel ca şi în dialogul interortodox privind rolul primatului, 
rolul episcopatului şi relația dintre episcopat şi Poporul lui 
Dumnezeu. 


Colaboratorii lor 

Din timpul vieţii Apostolilor, slujirea lor s-a lărgit în diverse 
feluri. În primul rând este diaconia celor Şapte. Lor le revine 
slujirea la mese şi anunțarea Veştii celei bune, pentru a lăsa 
Apostolilor mai mult timp pentru rugăciune. Aceasta nu înseamnă 
că cei Şapte nu mai au vreme de rugăciune. Vedem aceasta în 
darurile harismatice ale lui Filip (de exemplu în convertirea 
famenului etiopian) şi desigur, la Ştefan, în discursul său din faţa 

Sinedriului. 

Mai mult, unii Apostoli apar ca purtând numele de apostol 
fără să se numere printre cei Doisprezece. Sunt însoțitori itineranţi 
ai celor Doisprezece şi ai Sfântului Pavel: Barnaba (Fapte 9, 27), 
care îl va prezenta pe Pavel la Ierusalim, la fel ca Sila/Silvan, 
Timotei, Epafrodit, fratele şi împreună cu mine lucrător şi 
luptător, cum și trimisul (ANOOTOA0v) vostru și slujitorul nevoilor 
mele (Filipeni 2, 25). Evanghelistul Luca nu ezită să dea titlul de 
apostoli însoţitorilor lui Pavel şi chiar cel de „evanghelist”. Filip, 
binevestitorul (EVOYyEALOTOv), ce avea patru fiice, fecioare, care 
prooroceau (Fapte 21, 8). Și El a dat pe unii apostoli, pe alții 
prooroci, pe alţii evangheliști (Efeseni 4, 11), care participă la 
misiunea apostolică de întemeiere a Bisericilor şi de propovăduire 
a Cuvântului lui Dumnezeu. 

Părintele Afanassiev se întreabă dacă propovăduirea, cea a 
Evangheliştilor în primul rând, era internă şi individuală sau 
exterioară și prealabilă confirmării apostolice. În particular, în 
Faptele Apostolilor cap. 8, vedem că propovăduirea presupunea în 
final deplinătatea sfințirii săvârşită de către Biserică prin venirea 
lui Petru şi a lui Ioan sau a lui Pavel (Faptele Apostolilor 21). El 
vorbeşte, de asemenea, despre o a doua generaţie de evanghelişti, 

care nu mai sunt obligatoriu colaboratori ai Apostolilor, ci 
misionari ai Cuvântului lui Dumnezeu „până la marginea 
pământului”. Astfel, îl citează pe Eusebiu al Cezareei, care 
vorbeşte despre evangheliști în perioada primelor secole. El crede 
că adeseori rolul de evanghelizare era cumulat de către mai-marii 
Bisericilor locale. Deja în Evanghelia sa, Sfântul Luca vorbeşte 
despre 70 sau 72 de ucenici. Ei primesc porunca de a vesti 
împărăţia lui Dumnezeu, de a vindeca bolnavi. Avem aici, poate, o 
referire la cartea Numerii, la pasajul despre venirea Duhului peste 
cei 70+2 (dintre care doi au rămas în tabără) ucenici ai lui Moise 
(Numerii 11, 24 — 30). De aici probabil, cifra de 70 la Sfântul Luca. 
Dar chiar slujirea celor 70 sau 72 vine de la Hristos şi este vorba 
despre o cooptare a lor în vederea propovăduirii Împărăției lui 
Dumnezeu. 

La Ierusalim apare o ierarhie locală. Foarte curând, Pavel face 
o vizită lui Petru şi Iacob la Ierusalim (Galateni 1, 19). Petru 
vesteşte lui Iacov şi fraților cum l-a eliberat pe el Domnul din 
temniţă (Fapte 12, 17). Sinodul de la Ierusalim, amintit în Epistola 
către Galateni (2, 9) şi în Faptele Apostolilor (cap. 15), vorbeşte 
despre Iacov şi despre presbiteri. 

Această enumerare a colaboratorilor direcți ai celor 
Doisprezece nu este exhaustivă şi nu acoperă diversele forme de 
harisme și păstorire în comunităţile locale. Desigur, noi nu 
cunoaștem decât cele câteva nume pomenite în Noul Testament. 
Este vorba aici despre o colaborare directă, despre o extindere 
literală a unuia sau altuia dintre aspectele slujirii apostolice 
propriu-zise. 


Trimișii Apostolilor 

Alături de colaboratorii direcți, contemporani, intitulati uneori 
„întocmai cu Apostolii”, trebuie să vorbim şi despre Apostoli în 
cadrul Bisericilor pe care le-au întemeiat şi apoi despre urmașii lor. 
De exemplu, în Faptele Apostolilor (cap. 20), Sfântul Pavel revine 
din cea de-a treia călătorie misionară, se opreşte în portul maritim 
al Efesului, care era Miletul şi îi convoacă pe presbiterii din Efes. 
Pasaj atât de emoţionant, în care, înainte de a se ruga în genunchi, 
cu lacrimi, le adresează acestora un îndemn: luați aminte de voi 
inşivă şi de toată turma, întru care Duhul Sfânt v-a pus pe voi 

episcopi (ETLOKOTELV), ca să păstraţi Biserica lui Dumnezeu, pe 
care a câștigat-o cu însuși sângele Său. Găsim aici imaginea 
păstorului, a turmei, şi termenii de presbiter şi episcop, care nu sunt 
încă diferenţiaţi. Este un text arhaic, ce unește aceste două noţiuni 
cu cea de „păstor al turmei”. Este funcţia preoțească de 
supraveghere (émoKkonetv), care constă în a păstori Biserica. 
Această concepţie arhaică este confirmată întru totul în Întâia 
Epistolă a Sfântului Petru: Căci eraţi ca nişte oi rătăcite, dar v-aţi 
întors acum la Păstorul şi la Păzitorul sufletelor voastre (I Petru 2, 
25). Apoi, pe preoţii cei dintre voi îi rog ca unul ce sunt împreună- 
preot (OvunpeofBvrepos) și martor al patimilor lui Hristos şi 
părtaş al slavei celei ce va să se descopere: păstoriţi turma lui 
Dumnezeu, dată în paza voastră, cercetând-o, nu cu silnicie, ci cu 
voie bună, după Dumnezeu, nu pentru câştig urât, ci din dragoste; 
nu ca și cum aţi fi stăpâni peste Biserici, ci pilde făcându-vă 
turmei. lar când se va arăta Mai-marele păstorilor (&p%utot- 
HEvOŞ), veți lua cununa cea neveştejită a măririi (I Petru 5, 1-4). 

Toate aceste texte sunt foarte semnificative pentru 
caracteristicile teologice ale slujirii pastorale. Presbiterul este 
sfințit. El are o funcţie paternă, de supraveghere, de păstor, 
întemeiată pe cea a lui Hristos, care este singurul Mare Păstor. 
Epistolele pastorale sunt cele care marchează în ultimă instanță 
începutul unei noi perioade. Nu mai este vorba despre o delegare 
din partea Apostolilor, ci de pregătirea urmaşilor, din cauza morţii 
apropiate a întemeietorilor. Se poate determina în aceste epistole 
punctul de trecere între Biserica întemeietorilor și a Apostolilor, 
Pavel, Petru şi Ioan, şi previziunea viitoarei Biserici, cea de după 
prima generaţie, înainte chiar de a fi ajuns la Sfântul Clement, la 
Sfântul Ignatie ș. a. 


Urmaşii lor 

Sfântul Pavel vorbeşte foarte limpede despre moartea sa 
apropiată: Că eu de acum mă jerifesc şi vremea despărțirii mele s- 
a apropiat. Lupta cea bună m-am luptat, călătoria am săvârşit, 
credința am păzit. De acum mi s-a gătit cununa dreptății dI 
Timotei 2, 1). Colaboratorii lui Pavel sunt tovarășii săi de luptă şi îi 
va desemna ca urmaşi ai săi pe Timotei şi pe Tit, în particular, care 

sunt fiii săi în credință: Lui Timotei, adevărat fiu în credinţă: Har, 
milă, pace (I Timotei 1, 2). Sau: această poruncă îţi încredinţez, 
fiule Timotei (I Tim. 1, 18), Lui Timotei, iubitul fiu UI Timotei |, 
2), Tu deci, fiul meu, intăreşte-te în harul care e în Hristos lisus (II 
Timotei 2, 1). Apoi Tit: Lui Tit, adevăratul fiu după credinţa cea 
de obște: Har, milă şi pace, de la Dumnezeu- Tatăl şi de la Domnul 
lisus Hristos, Mântuitorul nostru (Tit 1, 4). 

Termenul de fiu sau de filiaţie trebuie luat în sensul adânc al 
cuvântului. Dacă dezvăluie credincioşia Ucenicilor față de Tatăl 
înseamnă că implică o adevărată filiație în această naștere 
duhovnicească, înțeleasă ca lucrare a Sfântului Duh. Filiaţia 
duhovnicească apare foarte des la Sfântul Pavel: O, copiii mei, 
pentru care sufăr iarăși durerile naşterii, până ce Hristos va lua 
chip în voi (Galateni 4, 19). Nu este o simplă metaforă. În această 
filiaţie, continuitatea apostolică se descoperă în adevărata lumină, 
aceea a unei nașteri în credință, a unei vieți trăite în lisus Hristos. 
Naștere în credință, aceasta este investirea făcută prin punerea 
mâinilor şi prin darul Sfântului Duh: Nu fi nepăsător față de harul 
care este întru tine, care ţi s-a dat prin proorocie, cu punerea 
mâinilor mai-marilor preoților. (I Timotei 4, 14). Este vorba aici 
despre punerea mâinilor mai multor preoţi, ceea ce Sfântul Ignatie 
va numi întregul presbiterium, pe care el nu îl consideră niciodată 
în individualitatea unuia sau altuia dintre membrii săi. Niciodată 
episcopul nu este de conceput în afara sau separat de colegiul celor 
Doisprezece. Găsim deja această idee în Întâia Epistolă către 
Timotei. 

Orice filiaţie duhovnicească trece în mod necesar prin etapele 
esenţiale ale iniţierii, imitaţiei şi maturizării. Apoi, cel devenit 
adult, moşteneşte paternitatea şi transmite, la rândul său, mesajul şi 
conţinutul credinței. Succesorii Sfântului Pavel sunt, după cum 
spune el însuşi, cei care îl urmează în toate. Nu este nici un fel de 
vanitate în acest îndemn. El îndrăzneşte să spună: Să-mi fiți mie 
următori! (I Corinteni 4, 16). El trebuie să servească drept exemplu 
pentru cei care cred, care vor crede şi vor creşte împreună cu el: 
Mulţumesc Celui ce m-a întărit, lui lisus Hristos, că m-a socotit 
credincios şi m-a pus să-i slujesc [...]. Şi a prisosit foarte harul 
Domnului nostru [...]. lisus Hristos a veni! în lume ca să 
mântuiască pe cei păcătoşi, dintre care cel dintâi sunt eu. Și 

tocmai pentru aceea am fost miluit, ca lisus Hristos să arate mai 
întâi în mine toată îndelunga Sa răbdare, ca pildă celor ce vor 
crede în El, spre viaţa veşnică (I Timotei 1, 12 — 17). 

Succesiunea apostolică nu este automată, formală. Ea 
presupune viață duhovnicească, ţinută, smerenie, credinţă, 
mărturie. De fapt, credinţa lui Pavel şi a lui Tit este o credință 
comună: fiu după credinţa cea de obşte (Tit 1, 4). Tu însă m-ai 
urmat în învăţătură, în purtare, în năzuinţă, în credință, în 
îndelungă răbdare, în dragoste, în stăruinţă, în prigoniri și 
suferinţe (II Timotei 3, 10-11). 

Această fidelitate faţă de model îl duce pe fiu la maturitate, iar 
Timotei, la rândul său, păstrează şi păzeşte comoara ce i-a fost 
încredinţată: O, Timotei, păzeşte comoara (napa8NKnv) ce ţi s-a 
încredinţat (I Timotei 6, 20). Comoara este bogăția pe care cel ce 
primeşte hirotonia o acceptă în mâinile sale şi care este simbolizată 
de Trupul lui Hristos, Pâinea sfințită. Este realitatea tainei lui 
Hristos întru care el a fost născut: știu în cine am crezut şi Sunt 
încredințat că puternic este să păzească comoara ce mi-a 
încredințat până în ziua aceea (Il Timotei 1, 12). Comoara cea 
bună ce ți s-a încredinţat, păzeşte-o, cu ajutorul Sfântului Duh, 
Care sălășluieşte întru noi (II Timotei |, 14). 

Această comoară este Evanghelia, învățătura şi, de asemenea, 
turma, Poporul lui Dumnezeu, căruia îi este păstor. Biserica este 
cea care i-a fost încredinţată. În epistolele pastorale trebuie 
subliniată importanța acestei comori care este Evanghelia, 
„doctrina”. Pentru prima dată găsim dezvoltată noţiunea de 
„doctrină” (55aoxoduo), adică Ortodoxie. Fidelitatea faţă de 
învățătură nu este o noţiune dezvoltată ulterior de către Sfinții 
Părinți. Această noţiune există deja în Bisericile din vremea 
Apostolilor, şi încă din ziua Cincizecimii. În capitolul 2 din 
Faptele Apostolilor, stă scris că primii creştini stăruiau în 
învățătura (tayn) apostolilor (Fapte 2, 42). 

Sfântul Pavel vorbeşte despre învățătura sănătoasă (I Timotei 
1, 10); [...] vei fi bun slujitor al lui Hristos lisus, hrănindu-te cu 
cuvintele credinţei şi ale bunei învățături (I Timotei 4, 6); [...] ia 
aminte la citit, la îndemnat, la învăţătură (I Timotei 4, 13); la 
aminte la tine însuți și la învățătură (I Timotei 4, 16). El 
avertizează, de asemenea, împotriva falşilor învățători, împotriva 

seducătorilor. Dar această doctrină nu este una teoretică; este 
evlavie (evoefaac). Şi acest cuvânt capătă la Sfântul Pavel o 
semnificaţie foarte vastă și profundă. În mod particular în Epistola 
întâia către Timotei (3, 16), care se pare că reprezintă un imn: Ca 
să ştii [...] cum trebuie să petreci în casa lui Dumnezeu, care este 
Biserica Dumnezeului celui viu, stâlp şi temelie a adevărului. Și cu 
adevărat este taina dreptei credinţe (uEya EOTI TO TNG EVOEPELAG 
uvornplov): Dumnezeu S-a arătat în trup, S-a îndreptat în Duhul, 
a fost văzut de îngeri, S-a propovăduit între neamuri, a fost crezut 
în lume, S-a înălțat întru slavă. Termenul evoefeac (evlavie, 
pietate, cucernicie) apare de zece ori în epistolele pastorale. Nu 
poate fi redus la o simplă cucernicie individualistă, subiectivă, 
sentimentală. Această cucernicie cuprinde întreaga viaţă în 
plinătatea credinţei, în taina lui Hristos lăudat şi vestit neamurilor 
prin Evanghelie. 

La rândul său, Timotei trebuie să transmită comoara pe care a 
primit-o: Tu, deci, fiul meu, întăreşte-te în harul care e în Hristos 
lisus, şi cele ce ai auzit de la mine, cu mulţi martori de față, 
acestea le încredințează la oameni credincioşi, care vor fi 
destoinici să înveţe și pe alții (II Timotei 2, 1-2). Avem aici un 
pasaj cheie, care oferă deja un prim argument pentru succesiunea 
apostolică de-a lungul anilor. „Încredinţează-le” în grecește are 
aceeaşi rădăcină cu „comoară” (7apa6nKknv); încredinţează-le 
inimii lor, în mâinile lor, ale celor care le vor păstra cu fidelitate, 
oameni siguri, fideli, credincioși. 

Începând de aici doar, Apostolul se interesează de virtuțile 
celui chemat să conducă comunităţile, care se numeşte episcop sau 
presbiter. În epistolele pastorale nu există încă deosebire între cei 
doi termeni: să fie fără de prihană (I Timotei 3, 2-7) — şi urmează 
lunga listă a virtuților familiale, bărbat al unei singure femei etc. — 
iconom al bunurilor duhovniceşti, iconom al lui Dumnezeu în 
Biserică, legat de învățătura dreaptă, primitor. Căci se cuvine ca 
episcopul să fie fără de prihană, ca un iconom al lui Dumnezeu, 
neingâmfat, nu grabnic la mânie, nu dat la băutură, paşnic, 
nepofiitor de câştig urât. Ci iubitor de străini, iubitor de bine, 
înțelept, drept, cuvios, cumpătat, ţinându-se de cuvântul cel 
credincios al învățăturii, ca să fie destoinic şi să îndemne la 
învăţătura cea sănătoasă și să mustre pe cei potrivnici (Tit |, 7). 

Iată ce se poate desprinde din epistolele Sfântului Pavel, ceea 
ce vom regăsi de altfel şi în Întâia Epistolă a Sfântului Apostol 
Petru. 


„Îngerii” Bisericilor din Apocalipsă 

Înainte de a trece la capitolul următor, este bine să ne oprim 
asupra mărturiei Sfântului loan, din Apocalipsă, care are o 
importanță aparte. Îngerii celor șapte Biserici din Asia Mică, 
(capitolele 2 şi 3), sunt socotiți în general ca şi întâi-stătători ai 
acestor Biserici locale. Ei sunt investiţi cu un fel de slujire 
episcopală, Care s-ar apropia de cea a Sfântului Ignatie al Antiohiei. 
Toate acestea ar fi fost scrise în același loc şi în aceeaşi perioadă, 
aşa cum pare să confirme şi mărturia presbiterului Ioan, în cea de A 
treia Epistolă, în pasajul privitor la Diotref. Aici se confirmă 
mărturia Sfântului Ignatie care vorbeşte despre un episcopat 
monarhic. 

În concluzia acestei priviri asupra vremilor neo-testamentare 
se poate spune că Biserica nu poate exista fără conducerea adunării 
euharistice. Nu poate exista Biserică locală fără întâi-stătătorii ei. 
Această conducere se exprimă în termeni diferiți. Este vorba despre 
zidirea Bisericii, despre iconomie, despre funcția pastorală 
(epistolele Sfântului Petru sau epistolele pastorale ale lui Pavel). Să 
cinstiți pe cei ce se ostenesc între voi, care sunt mai-marii voştri în 
Domnul şi vă povățuiesc (I Tesaloniceni 5, 12). În I Corinteni 12, 
28 găsim termenul xwfBepvnoeig — cârmuirile. În Fapte 15, 22, ei 
sunt numiţi „bărbaţi cu vază între frați” — av6pag nyovuevovç 
EV TOLG &ÔEÀHotG , precum în Evrei 13, 17: mai marii voştri — TOIG 
nyovuevotç. 

Această conducere a Bisericii locale este iconică, hristologică, 
sacerdotală, în mod necesar după chipul lui Hristos, sacramentală. 
Ea este icoana prezenţei lui Hristos însuși. 


c) Episcopi şi presbiteri 

Perioada post-apostolică este în desăvârşită continuitate cu 
perioada neo-testamentară. Am văzut utilizarea aproape sinonimică 
a diferiților termeni, episcop şi presbiter, mai ales. Aceştia nu au 
încă o utilizare juridică sau canonică definitivă. Este vorba despre 
o funcţie în act, şi nu despre un titlu acordat, care i-ar diferenţia de 


250 TAINA BISERICII 


alţii pe cei care îl au. În Fapte 20, 17-18 Sfântul Apostol Pavel 
vorbeşte preoţilor (toro rprofvTepovc) din Efes chemaţi să 
păstorească turma şi să-i fie emoxonovg — păzitori (Fapte 20, 28). 
Aceeași terminologie se regăsește în Întâia Epistolă a Sfântului 
Petru 2, 15 şi 5, 1-4, precum şi în numirea episcopilor şi a 
diaconilor din Epistola către Filipeni 1, 1. Chiar şi în epistolele 
pastorale, unde episcopul trece la singular şi se deosebeşte de 
presbiteri, el fiind întâi-stătătorul, termenii se confundă în Tit 1, 5 
şi 7. Punerea mâinilor peste Timotei a fost făcută de către mai- 
marii preoţilor (rpeofvTepov — colegiul bătrânilor, I Timotei 4, 
14) sau chiar de către Pavel: îţi amintesc să aprinzi și mai mult din 
nou harul lui Dumnezeu, care este în tine, prin punerea mâinilor 
mele (II Timotei |, 6). 

Dacă în Noul Testament apare deja o disociere între episcop şi 
presbiter, cea mai grăitoare, cea mai decisivă este mărturia 
Părinților apostolici. La ei găsim structura monarhică a Bisericii şi 
dimensiunea colegială a ierarhiei şi a episcopatului. Sfântul 
Clement al Romei şi Păstorul lui Herma vorbesc la fel despre 
presbiteri şi episcopi, dar pentru Sfântul Ignatie, episcopul este 
deja în fruntea Bisericii soborniceşti, întotdeauna în cadrul 
colegiului presbiterilor. Ei trebuie să fie în armonie unii cu alţii, ca 
şi corzile cu chitara.! Referinţa pentru episcop este Hristos sau 
Dumnezeu Tatăl, Episcopul tuturor, Episcopul nevăzut.” Biserica 
este supusă episcopatului lui Hristos însuşi, supravegheat de către 
Dumnezeu Tatăl. Sfântul Ignatie este episcop după trup, dar 
Hristos este Episcopul în Duh. Episcopul este indiciul prezenţei lui 
Hristos şi reprezentantul Său, în slujba Bisericii. Episcopul este 
întotdeauna unic, în timp ce presbiterii formează un colegiu similar 
şi paralel celui format din cei doisprezece Apostoli, la care Sfântul 
Ignatie se referă constant. Sfântul Ignatie insistă asupra ascultării 
colegiului presbiterial față de episcop, mai puţin decât asupra 
ascultării comune a credincioşilor față de colegiul presbiterial şi 
față de episcop. Dincolo de oameni, ascultarea este datorată lui 


' Sfântul Ignatie al Antiohiei, Către Efeseni IV, 1 [trad. rom. cit. p. 158]- 
? Idem, Către Magnezieni IIl, 2 [trad. rom. cit. p. 166]. 

Dumnezeu, prin lisus Hristos şi prin cei Doisprezece. Nu faceţi 
nimic fără episcopi şi fără preoți." 

Această uniune dintre episcop, presbiteri şi Poporul lui 
Dumnezeu se manifestă înainte de toate în cadrul vieții 
sacramentale. Slujirea episcopală şi preoțească are în primul rând 
un caracter euharistic, deci bristologic. Prin episcop, totul ajunge la 
Hristos, totul se recapitulează în El. De aici va decurge caracterul 
„sacerdotal” al slujirilor ierarhice care se va preciza puţin câte 
puţin. 

Sfântul Irineu confirmă utilizarea termenului episcopos. 
Tradiția apostolică se va transmite prin succesiunea episcopală, el 
îşi asumă sarcina de a întocmi lista episcopilor. Există la el încă 
urme ale semnificației primare a termenului presbiter, care 
desemna un ucenic al Apostolilor, dacă nu chiar un Apostol. Acest 
presbiter era înzestrat cu o autoritate morală şi duhovnicească 
foarte particulară: În Asia presbiterii s-au grupat în jurul lui Ioan, 
ucenicul Domnului. Unii l-au cunoscut nu numai pe loan, dar și pe 
alţi Apostoli. Ei sunt martori ai scrierilor acestora. Putem să îi 
enumerăm pe aceia pe care Apostolii i-au instituit ca episcopi în 
Biserici ca şi pe succesorii lor, până în zilele noastre.” Biserica 
Romei a fost întemeiată de către Petru şi Pavel. Tradiţia pe care a 
păstrat-o de la Apostoli şi pe care a binevestit-o oamenilor a ajuns 
până la noi prin succesiunea episcopilor. Apostolii i-au transmis 
lui Lin responsabilitatea episcopatului. Anaclet îi succede 
acestuia, apoi episcopatul îi revine lui Clement* Aminteşte 
epistola Bisericii Romei către frații din Corint: Acum este Elefterie, 
al 12-lea episcop după Apostoli.” El îndeamnă la ascultare față de 
presbiteri, pentru că ei sunt urmaşi ai Apostolilor. O dată cu 
succesiunea în episcopat, ei au primit harisma sigură a adevărului 
(charisma veritatis certum), după cum i-a bine-plăcut Tatălui. Cât 
despre cei care trec drept presbiteri, dar care sunt sclavi ai 


„Ibid. VII, 1 [trad. rom. cit. p. 167]. 
« Sfântul Irineu de Lyon, Împotriva ereziilor, I}, 22, 5. 
` Ibid. M, 1. 
î Ibid. 
` Ibid. HI, 3. 
Ibid. IV, 26,2. 

propriilor patimi, trebuie să vă depărtaţi de ei şi să vă atașați de 
cei care păstrează succesiunea Apostolilor şi care, având rangul 
de presbiteri, au o învățătură sănătoasă şi o conduită ireproşabilă. 
Iată presbiterii pe care îi (re)cunoaște Biserica". 

O etapă ulterioară este nașterea conştiinţei teologice a slujirii 
ierarhice, în mod particular în documentele sacramentale şi 
canonice din secolele III şi IV, primul fiind Tradiția Apostolică a 
Sfântului Ipolit al Romei. Găsim aici tripla ierarhie tradițională, 
cea prezentată de Sfântul Ignatie şi cea care rămâne până în zilele 
noastre. Anumite trăsături apar mai limpede decât la Sfântul 
Ignatie: succesiunea episcopală prin punerea mâinilor, sau 
împreună-slujirea colegială a episcopilor Bisericilor vecine pentru 
hirotonia episcopală (acesta fiind un element nou). Comunitatea 
locală este sobornicească şi plenară, dar ea nu îşi este suficientă 
siegi. Este aceeaşi idee a comunităţii episcopilor, pe care o 
propovăduia Sfântul Ciprian de Cartagina. Episcopul este ales de 
către popor, dar poporul, la fel ca şi colegiul presbiterilor, 
păstrează tăcerea în timpul hirotoniei. Colegiul pfesbiterilor îl 
înconjoară pe episcop, dar funcţiile sale sunt în mod clar distincte. 
În timpul rugăciunii punerii mâinilor, caracterul sacerdotal este 
menţionat numai pentru episcop: Tu, Tată, Care cunoşti inimile, 
dăruieşte-i acestui rob al Tău pe care L-ai ales pentru episcopat să 
păstorească turma Ta cea sfântă şi să infăptuiască înaintea Ta cu 
desăvârșire primatul preoţiei, slujind Tie noaptea şi ziua, ca 
neîncetat să milostivească fața Ta și să-Ţi aducă darurile Sfintei 
Bisericii Tale și în virtutea întâietăţii preoţiei să aibă puterea de a 
ierta păcatele după porunca Ta [...].? Plinătatea preoţiei şi a 
păstoririi se află în episcop. Această slujire este în cele din urmă o 
diaconie. Termenul nu este încă rezervat pentru cea de a treia 
treaptă a ierarhiei, el desemnând toate slujirile. 

Scrierile canonice şi liturgice din secolul IV scot la iveală o 
evoluție semnificativă în relația dintre episcop şi colegiul 
presbiterilor. De acum presbiterul, numit şi el iereu, este considerat 
individual, ca trimis al episcopului, ce vine să conducă adunarea 


! Ibid. 
? Tradiţia Apostolică, 3 [trad. rom. Pr. Petru Buburuz, în « Ortodoxia » nr. 
3-4/ iulie-decembrie 2000]. 


Slujirile ierarhice şi laicatul 253 


euharistică, primind astfel, în afara puterii de a hirotoni, funcţiile 
sacramentale care aparţineau la început doar episcopului. Astfel, 
împreună-slujirea primară a tuturor presbiterilor cu episcopul 
devine din ce în ce mai mult o delegare a puterii sacramentale către 
presbiteri, existând încă veriga provizorie a horepiscopilor!. 


6. Diaconie şi diaconat 

Problema diaconatului este una care se pune astăzi în toate 
Bisericile, chiar şi în Biserica catolică, unde se încearcă repunerea 
diaconatului în valoare, aici fiind cuprins şi diaconatul căsătorit. În 
Biserica Ortodoxă se pune problema restaurării diaconatului 
feminin, care a existat altă dată în Siria şi despre care se vorbeşte în 
Didascalia siriană. 


Hristos, Slujitor al lui Dumnezeu şi al oamenilor 

Înainte de a vorbi despre diaconat ca a treia (sau prima !) 
treaptă a preoţiei, trebuie reamintită semnificația teologică a 
diaconiei şi, înainte de toate, a diaconiei lui Hristos în Noul 
Testament. Vedem aici o întoarcere, de la tentaţia puterii, la dorința 
de a sluji, în mod deosebit în episodul spălării picioarelor 
ucenicilor: Fiul Omului nu a venit ca să I se slujească 
(SaxovnOnvau ), ci ca să slujească El (Siakovnoou) și să-Și dea 
sufletul răscumpărare pentru mulţi (Matei 20, 28, Marcu 10, 48, 
Luca 22, 24-27). Fiul Omului este Slujitorul prin excelenţă şi în 
mod desăvârşit. Noţiunea de slujire, de diaconie sau chiar cea de 
doulos, care este apropiată, rezumă întreaga mijlocire a lui Hristos, 
până la dăruirea propriei Sale vieţi. Spălarea picioarelor, potrivit 
părintelui Afanassiev, face lumină asupra adevăratei naturi a 
slujirii euharistice, liturgică şi caritativă în acelaşi timp, ca slujire 
integrală, ca parte integrantă din koinonia. El nu deosebeşte 
Euharistia de spălarea picioarelor. 

Trebuie amintită apoi, alegerea celor şapte diaconi, așa cum ne 
este relatată în capitolul 6 din Faptele Apostolilor. Sfântul Irineu 


! Cf. Mer. Jean Zizioulas, Episkopè et Episkopos dans l’ Eglise primitive, 
în « Irenikon », 1983 — 84, p. 484 — 501. 
Potrivit lui N. Afanassiev, L'Eglise du Saint Esprit. 

pare să fie primul care a dat o interpretare diaconală acestui text, 
deşi, potrivit cărţii Faptele Apostolilor, slujirea celor şapte nu se 
mărginea la slujirea la mese, ci cuprindea şi slujirea în plan 
doctrinar, a propovăduirii şi chiar a Botezului (Filip şi famenul 
egiptean). Prin urmare, slujirea la mese era numai o extindere a 
Euharistiei; ea putea include Euharistia şi, eventual, chiar 
conducerea ei. 


Diaconia Bisericii înaintea lui Dumnezeu şi a oamenilor 

Găsim termenul „diakonos” în Noul Testament în salutul de la 
începutul Epistolei către Filipeni (1, 1), în epistolele pastorale (Z 
Timotei 3, 8-13) şi, de asemenea, în propovăduirea Apostolului 
Pavel, mai cu seamă atunci când este vorba despre diversitatea 
slujirilor. 

Textul cel mai semnificativ din punct de vedere teologic este 
cel din Z Corinteni 12, 4-6: Darurile sunt felurite, dar același Duh. 
Și felurite slujiri (S.okoviov) sunt, dar acelaşi Domn. Și lucrările 
sunt felurite, dar este acelaşi Dumnezeu care lucrează toate în toţi. 
Avem aici o imagine treimică, ascendentă: Duhul Sfânt, Domnul şi 
Tatăl. Duhul Sfânt este singurul dătător de harisme; Domnul este 
Cel în care se adună la un loc şi se unesc diaconiile;, Tatăl este Cel 
care săvârşeşte toate întru toți. 

Avem, de asemenea, în același capitol (versetul 28), 
enumerarea diferitelor harisme şi funcţii, cu darul vindecărilor şi 
întrajutorările. În Epistola către Romani 12, 8: Dacă împarte, să 
împartă cu firească nevinovăție, [...] dacă imparte, să împartă cu 
voie bună. Chiar dimensiunea milosteniei este liturgică. În mod 
deosebit, în Epistola către Romani şi în A doua Epistolă către 
Corinteni, strângerea de ajutoare pentru săraci şi pentru sfinții din 
Ierusalim este asimilată unei Euharistii: M-aș aduce de bună voie 
` prinos pentru sufletele voastre. Potrivit acestei slujiri vom fi 
judecaţi (Matei 25), căci dragostea de aproapele este cea care arată 
dragostea de Durmnezu (Întâia Epistolă a Sfântului loan). Există în 
Biserica înţeleasă ca Trup al lui Hristos o dimensiune diaconală 
spre care ne îndreaptă atenţia întreg Noul Testament. Ea vine de la 
Hristos, în Poporul lui Dumnezeu, iar episcopul este primul în care 
se manifestă aceasta. 

Slujirea diaconală 

La rândul său, slujirea diaconală este proiecția sacramentală a 
acestei diaconii globale. Există un timp al iniţierii, al pregătirii 
pentru treptele superioare. Înainte de a ajunge la exercitarea 
autorităţii şi a puterii, iniţierea începe prin milostenie. 

n primele secole, numeroase mărturii atestă dezvoltarea 
diaconatului, care atinge apogeul în secolele II şi III. Trebuie 
menţionaţi Sfântul Clement, Sfântul Ignatie şi Sfântul Policarp. 
Am citat Didascalia siriană şi pe Sfântul Ipolit al Romei din 
secolul III. Mărturiile lor sunt bogate și explicite. Aceste scrieri 
confirmă că diaconatul îşi află adevăratul context în adunarea 
euharistică (potrivit impresionantului dialog dintre papa Sixt şi 
ucenicul său Laurent, când a fost martirizat cel dintâi. Ucenicul îl 
roagă să-l ia cu el în moarte, pentru că i-a fost credincios întreaga 
viaţă). 

În istoria Bisericii se pot remarca diferite forme ale slujirii 
diaconale. Astăzi nu ne este întotdeauna uşor să le deosebim. 
Trebuie amintită întâi legătura esenţială cu Euharistia. Dar a existat 
uneori pericolul unei rivalități cu presbiterii, în măsura în care în 
unele Biserici, cum ar fi Roma în mod particular şi Alexandria, 
diaconul (sau arhidiaconul, astăzi) era mâna dreaptă a episcopului 
şi adesea succesorul lui. Astfel, episcopul Alexandru al Alexandriei 
a fost însoțit la sinodul I de la Niceea de diaconul său, Atanasie. 
Episcopul l-a delegat pe diacon, mâna sa dreaptă, cu organizarea şi 
administrarea diocezei. Un studiu aprofundat al diaconatului şi 
diaconiei a fost făcut de către părintele Adalbert Hamman', 
pornind de la Noul Testament şi insistând asupra faptului că această 
diaconie se manifestă în slujirea săracilor, adică în ceea ce numim 
astăzi „taina fratelui”. Găsim în această scriere numeroase referiri 
la textele vechi şi la Părinţii Bisericii, privitoare la rolul diaconului 
în diferite Biserici, pentru slujirea săracilor, pentru slujirea la mese, 
cu milostenie. 

În concluzie, cred că ar trebui să ne gândim mai mult la acest 
aspect al iniţierii în preoţie şi pastoraţie prin diaconat. Pentru 
deprinderea actului milosteniei, pentru propovăduirea Cuvântului 


! Cf. Tradiţia Apostolică 8. 
? Vie liturgique et vie sociale, Paris, 1968, p. 67 - 150. 

lui Dumnezeu, ştim că lor le revine citirea Evangheliei în cadrul 
liturgic. Şi, în mod tradiţional, în primele Liturghii, diaconul avea 
privilegiul de a distribui Sfânta Împărtășanie. De aceea, încă şi 
astăzi, diaconul este cel care iese cu Sfântul Potir şi spune: Cu frică 
de Dumnezeu, cu credinţă şi cu dragoste, apropiaţi-vă! 

În slujrea liturgică, diaconul asigură o legătură particulară 
între cler şi popor, prin slujirea sa, prin ectenii. Acestea constituie o 
orientare a rugăciunii, în care adevărata rugăciune este „Doamne 
miluieşte”, şi nu cererile pronunţate de către diacon. Atunci când 
Biserica întreagă se roagă, prin „Doamne miluieşte”, ea se 
exprimă. Diaconatul este o deprindere a rugăciunii şi a milosteniei; 
de asemenea, el îi chemă pe credincioşi să se apropie de Sfânta 
Masă şi contribuie la pregătirea Sfintelor Daruri. 


7. Poporul lui Dumnezeu 


a) Biserica întreagă, Popor sfinţit pentru preoţia împărătească 

Până nu de mult, teologia ortodoxă, mai ales în manualele de 
eclesiologie, pare să fi urmat un model tipic occidental, acela al 
unei opoziții nete între cler şi laicat, între o Biserică ce 
propovăduiește şi una care ascultă propovăduirea, cu toate riscurile 
şi exemplele de înăsprire a clericalismului în defensivă şi ale unui 
laicat ce tinde să conteste puterea exclusivă a ierarhiei. 

Mulțumită  renaşterii  eclesiologice începută de către 
Homiakov în jurul ideii dominante de sobornost, de colegialitate în 
Biserică, sinodul de la Moscova din 1917-1918 a analizat şi 
legiferat o imensă lucrare de reflecţie asupra Bisericii ruse şi de 
reorganizare a ei, a refăcut instituţia patriarhală şi a hotărât, pe de 
altă parte, modalităţile de participare a laicilor la administrarea şi 
conducerea Bisericii. Aceasta este o problemă dificilă, asupra 
căreia există şi astăzi poziţii divergente. Teologia ortodoxă a fost 
sensibilizată în ceea ce priveşte participarea laicatului la instituțiile 
vieţii bisericeşti, la propovăduirea şi păstrarea credinței. De mai 
bine de un secol, Ortodoxia trăieşte în căutarea locului ce trebuie să 
îl aibă Poporul lui Dumnezeu în Biserică. 

b) Participarea credincioşilor la Euharistie şi la slujirea 
liturgică 

Trebuie adus omagiu părintelui Nikolai Afanassiev pentru că a 
pus problema unei noi perspective, în lucrarea sa intitulată Slujirea 
laicilor în Biserică! (lucrare ce va deveni unul dintre capitolele 
tezei sale de doctorat). Din multe puncte de vedere, această teză 
este bine scrisă, deşi ea necesită completări şi anumite îndreptări. 
Tema fundamentală este temelia biblică şi neo-testamentară a 
preoţiei împărăteşti a tuturor membrilor Bisericii, împlinire a 
prorociei din cartea Ieșirii (19, 6; cf. I Petru 2, 5; Apocalipsă 1, 6; 
5, 10). Studiul detaliat al ritualurilor sacramentale de iniţiere şi al 
Euharistiei ar confirma, potrivit părintelui Afanassiev, această 
preoţie universală: punerea mâinilor şi ungerea cu Sfântul şi 
Marele Mir la Botez, veşmântul alb care a inspirat veşmântul 
preoţesc, tunsura, introducerea în Biserică, sărutul păcii, 
participarea la Euharistie, Amin-ul rostit la finalul epiclezei şi al 
binecuvântărilor, rugăciunile euharistice rostite cu voce tare. 
Concluzia părintelui Afanassiev este că trebuie subliniată deplina 
participare a ceea ce el numeşte „împreună-slujirea întregului 
popor” la acţiunea liturgică, euharistică a Bisericii, sub conducerea 
episcopului înconjurat de preoți. Se poate spune că el este heraldul 
eclesiologiei Sfântului Ignatie al Antiohiei. 

A doua presupoziţie a părintelui Afanassiev este mai 
contestabilă. El respinge participarea credincioşilor la 
administrarea Bisericii şi la propovăduirea învățăturii. El admite 
totuşi darul universal al discernământului laicatului, în ceea ce 
priveşte administrarea şi învățătura. Vreau să spun că, spre 
deosebire de Sinodul de la Moscova, care introduce în consiliile şi 
adunările episcopale reprezentanţi ai laicilor aleşi în parohii, 
părintele Afanassiev este mai reținut, probabil din cauza 
problemelor contemporane. | 

Am văzut că toate slujirile — preoțească, împărătească şi 
profetică — vin de la Hristos, singurul în care acestea îşi află 
plenitudinea şi desăvârşirea. Întregul trup eclesial participă la 
această preoție împărătească şi profetică. De altfel, apostolatul 
celor Doisprezece inaugurează principiul unei transmiteri slujitoare 


! Paris, 1955 (în rusește). 

şi ierarhice a deplinătății harismelor şi diaconiilor. Dincolo de cei 
Doisprezece, căile privilegiate ale acestei transmiteri sunt 
episcopii, succesori şi moştenitori ai lor, în aşa măsură, încât putem 
vorbi despre sacerdoţiul episcopal și presbiterial, ca semn sau 
icoană a prezenţei reale a lui Hristos. Episcopul concentrează întru 
sine harismele, iar acest fapt nu contrazice numeroasele mărturii 
apostolice despre diversitatea slujirilor şi a harismelor. Toate 
harismele depind de apostolat și episcopat. Dar şi invers, 
episcopatul trebuie să fie un centru al diversităţii harismelor, în 
colegialitatea Bisericii, trăită în mediul împreună-slujirii liturgice a 
Euharistiei. 


c) Poporul lui Dumnezeu, păzitor al credinţei 

Nici una din aceste harisme nu apare ca o putere asupra 
Bisericii, nici chiar slujirea episcopală. Ele se află în Biserică, nu 
deasupra Bisercii, şi nici în afara Bisericii. Căci înaintea lui 
Hristos Împăratul, singurul Păstor, Învățător și Prooroc, toți 
membrii Bisericii sunt membri ai Poporului lui Dumnezeu, ai 
turmei lui Dumnezeu. Toţi sunt, în mod ontologic, laici, adică unşi 
şi, deci, sfințiți pentru preoția împărătească și profetică a lui 
Hristos şi a Bisericii Sale. Tot poporul (laos) lui Dumnezeu este 
împreună-slujitor al Euharistiei, răspunzând episcopului la finalul 
epiclezei: Amin! Acest Amin are o însemnătate eclesiologică 
globală și „extra-liturgică”. El exprimă funcția proprie poporului, 
care este aceea de a spune în Duhul Sfânt „da”, adică de a primi, 
prin darul discernământului şi al judecății, învăţătura, doctrina, 
propovăduirea credinţei şi de a accepta, în libertatea creatoare a 
fiilor lui Dumnezeu, exercitarea puterii pastorale, a autorității și a 
învățăturii. Nu ca și cum aţi fi stăpâni peste Biserici, ci pilde 
făcându-vă turmei (I Petru 5, 3). 

Trebuie subliniată responsabilitatea colegială a Poporului lui 
Dumnezeu în receptarea învățăturii, în apărarea credinţei și în 
exercițiul evlaviei. Cunoaștem rolul important pe care l-au avut 
călugării în vremea Sinoadelor ecumenice, a Sinodului de la Efes 
sau a celui de la Niceea II, ca şi rolul mănăstirii Studion, cu Sfântul 
Teodor Studitul. Acest principiu al responsabilității colegiale a 
Poporului lui Dumnezeu s-a exprimat ca regulă în Enciclica 

Patriarhilor orientali din 1848, acceptată în Ortodoxie ca text 
simbolic şi având o oarecare autoritate canonică. 

Poporul lui Dumnezeu are această conştiinţă, chiar dacă 
modul de funcţionare a colegialității este mai reținut şi adesea 
diminuat în realitatea actuală. Părintele Al. Schmemann a vorbit 
despre o criză a colegialităţii în Ortodoxia contemporană. Chiar 
pentru noi, hotărârile din această Enciclică, la fel ca şi deciziile şi 
textele Sinodului de la Moscova, rămân ca un dat şi un ideal. 
Idealul colegialității este greu de pus în practică la toate nivelurile, 
parohii, dioceze sau Biserici întregi. Nu trebuie să ne amăgim însă 
cu iluzii: noi propovăduim o teologie a colegialității deosebit de 
frumoasă, dar care, din păcate, este adesea dezmințită de realitate. 

Astfel de afirmații nu contrazic prestigiul cuvenit episcopului 
sau reprezentanților săi, ci amintesc doar faptul că această 
reprezentare a episcopului nu se poate limita formal la preoții 
sfințiți. Duhul Sfânt este liber să desemneze pe oricare dintre 
membrii Bisericii pentru mărturisirea credinţei, pentru a-i învăţa pe 
alții, pentru îndreptarea stării în care se află slujirea pastorală, 
pentru căutarea teologică liberă și creatoare. Episcopatul îşi 
păstrează prerogativele, funcţia sa de purtător de cuvânt al 
doctrinei apostolice, însă doar în unitate cu Poporul lui Dumnezeu. 

Astfel, a vorbi despre învățătura doctrinară în Biserică 
înseamnă întotdeauna a vorbi despre rolul profetic inspirat direct 
de Duhul Sfânt, dincolo de previziunile omenești. Pare necesar, de 
fapt, să se distingă vocaţiile extraordinare de învățământul obişnuit, 
instituţional, acela al propovăduirii preotului sau a episcopului. Să 
recunoaştem că uneori există o anumită opoziţie între ele. Este 
important să ştim că în cele din urmă, dincolo de episcop sau de 
poporul credincios, criteriul ultim este Duhul Sfânt care 
sălășluieşte în Biserică. El este Cel care asigură exercițiul 
discernământului în cadrul poporului euharistic. 


d) Participarea credincioşilor la conducerea Bisericii 
Discernământul poporului drept credincios privitor la slujirea 
împărătească, pastorală a ierarhiei, este esențial. Aceasta înseamnă 
o sinodalitate permanentă în Biserica locală, la toate nivelurile. 
Fără această sinodalitate, episcopul se rupe de Biserica sa, nu-şi 
mai recunoaşte oile, nu poate mijloci pentru ele, nici să le pască, 

nici să le reprezinte în mod sinodal. Desigur, în sinoadele de la 
începuturile Bisericii, episcopul purta în sine Poporul lui 
Dumnezeu în măsura în care sinodul episcopilor trebuia să fie un 
sinod al întregii Biserici. Astăzi, se pare că această relaţie dintre 
episcop şi Poporul lui Dumnezeu depinde de o participare a 
poporului la viața şi conducerea Bisericii, probabil mai mare în 
raport cu trecutul. 

Sinodul de la Moscova a elaborat principiul și modalităţile 
unei reprezentări a laicatului la toate nivelurile vieţii Bisericii ruse, 
de la cele inferioare, până la dioceze și la Biserica rusă în 
ansamblul ei, şi pentru a reface în parte o anumită lipsă a 
exerciţiului colegialității. Părintele Jean Meyendorff scria în 1955: 
Participarea laicilor în sinoadele locale şi chiar la predicarea 
eclesială nu este regula ci o erezie dacă ea presupune 
contestarea darurilor harismatice ale preoţiei, învăţăturii şi 
administraţiei încredințate ierarhiei bisericeşti. Dar această 
participare a laicilor este, dimpotrivă o reacţie sănătoasă a 
conștiinței eclesiale, dacă ea reprezintă manifestarea preoţiei 
împărăteşti a tuturor creştinilor şi dacă vine din conștiința 
responsabilităţii lor comune pentru mărturisirea adevărului, sau 
dacă este datorată imposibilității de moment de a exprima în alt 
mod slujirea „laicilor” în Biserică, ori dacă este cauzată de 
incompetenţa ierarhiei în ceea ce priveşte conducerea Bisericii și 
propovăduirea învăţăturii. 

Desigur, aceasta nu epuizează subiectul. Nu ajunge să vorbim 
de participarea la slujbe, la propovăduirea învăţăturii, la 
administrarea Bisericii. Cele trei aspecte — împărătesc, preoţesc şi 
profetic — ale slujirii lui Hristos se rezumă în noțiunea profetică şi 
evanghelică a Slujitorului pătimitor, pe care Hristos o asumă în 
totalitate. Se insistă astăzi asupra unei noțiuni care a fost dezvoltată 
la Conciliul Vatican II: este vorba de ideea de Biserică „slujitoare 
şi săracă”, după cum spunea părintele Y. Congar, noțiune ce este 
pe cale să fie adoptată și în teologia ortodoxă. În mod particular, 
această temă a fost studiată de către mitropolitul Antonie 
Plămădeală al Ardealului în teza sa de doctorat: Biserica slujitoare 


! La hiérarchie et le peuple dans l'Eglise Orthodoxe, în « Le Messager de 
lP ACER », nr. 39, 1955, p. 40. 

în Sfânta Scriptură, în Sfânta Tradiţie şi în teologia contemporană. 
El arată că această diaconie este prezentă în toate detaliile și 
aspectele vieții bisericeşti. Şi părintele Paul Verghese, mitropolitul 
Bisericii ortodoxe orientale din India de Sud, a dezvoltat acest 
aspect. 

Noi l-am analizat amănunţit când a fost vorba despre 
instituirea diaconatului, în legătura sa particulară cu episcopatul şi 
constituind un revelator fin al dimensiunii eclesiale a diaconiei, 
adică a singurei harisme menite să le cuprindă pe toate celelalte și 
să rămână în Împărăţia cerurilor, harisma dragostei. Aici, de 
asemenea, semințele promit un seceriş bogat. 

Există o legătură între această slujire particulară a diaconatului 
şi viaţa Poporului lui Dumnezeu în totalitatea sa. Necesitatea 
slujirii şi a dragostei nu este particularitatea vreunei funcții sau 
harisme, ci trebuie să devină o dimensiune a întregii Biserici. 
Legea dragostei este charta de temelie a Bisericii, în sensul că ea 
inspiră relaţiile sale, interiorizează structurile sale, contrazice legea 
entropiei spirituale, adică a sclerozării instituţiilor, manifestată prin 
legi, putere, constrângere, egoism individual sau colectiv, în cele 
din urmă, ea constituie temelia judecății lui Dumnezeu asupra 
Bisericii însăşi în istorie. i 


e) Locul femeii în viața Bisericii 

Într-un fel sau altul, toate comunitățile creștine se întreabă 
astăzi care este locul femeii în Biserică. Biserica Ortodoxă nu 
poate se să sustragă de la această dezbatere, fie că întrebarea vine 
din exterior, în cadrul dialogului ecumenic, fie că vine chiar din 
interiorul comunităților ortodoxe. 


Noţiuni antropologice 

Aş vrea să prezint întâi câteva reflecţii generale asupra tainei 
bărbatului și a femeii şi să propun o evocare antropologică. În 
primul rând, potrivit Facerii 1, 26 şi 27, bărbatul şi femeia sunt 
creaţi împreună: Să facem om după chipul și după asemănarea 
Noastră [...]. Şi a făcut Dumnezeu pe om după chipul Său; a făcut 
bărbat şi femeie. În versetul 26 este vorba despre totalitatea 
fiinţelor umane, iar în versetul 27 se face distincția între bărbat şi 
femeie. Bipolaritatea iniţială este integrată în unitatea unicului 

Adam. Astfel Adam, așa cum este prezentat de către Sfântul Pavel, 
depăşeşte perimetrul sexului, pentru a include întreaga umanitate; 
la fel cum Hristos, noul Adam, depăşeşte în El însuşi deosebirea 
dintre sexe, pentru a cuprinde întreaga umanitate în vederea 
mântuirii. Totuși, trebuie reținută distincţia dintre sexe făcută de la 
început: a făcut bărbat şi femeie. În taina Noului Adam putem 
înțelege taina creaţiei globale, unice, aproape dincolo de timp, a 
umanității. Căci primul Adam are, în acest context, un sens generic 
şi individual în același timp. Regăsim acest sens generic al 
umanităţii în textul paulin: nu bărbatul este din femeie, ci femeia 
din bărbat (I Corinteni 11, 8). 


Caracterul patern şi matern al lui Dumnezeu 

Un alt punct ce trebuie amintit este locul acordat caracterului 
patern şi matern al lui Dumnezeu în reprezentările pe care și le fac 
autorii biblici despre Dumnezeu. Cele două se suprapun şi coincid: 
paternitatea lui Dumnezeu şi „adâncul milostivirii”, caracterul 
matern al lui Dumnezeu, tandrețea Sa. Oare femeia uită de pruncul 
ei şi de rodul pântecelui ei n-are milă ? Chiar când ea îl va uita, 
Eu nu te voi uita pe tine, citim în cartea proorocului Isaia (49, 15). 
Dar acelaşi Isaia exclamă: 7u, Doamne, ești Tatăl nostru (Isaia 65. 
16, cf. Psalmul 103, 13). 


Simbolismul nuptial în Biblie 

Un alt aspect important este locul acordat simbolismului 
nupţial. Iahwe în Vechiul Testament, Hristos în Noul Testament, 
este întotdeauna Mirele şi niciodată Mireasa. Dumnezeu este 
întotdeauna logodnicul lui Israel (Osea 2, 21; Ieremia 2, 2; 31, 3; 
Isaia 54, 5 — 8, lezechiel 16), Hristos este întotdeauna Mirele 
Bisericii. Inversarea termenilor este de neimaginat. Aici, ca şi în 
cazul paternităţii, aceasta presupune o anumită masculinitate. De 
altfel, genul feminin pentru ruah subliniază interioritatea Duhului, 
puterea maternă a celui ce dă viața. 


Starea de păcat 

Se poate spune că păcatul este cel care supune femeia 
bărbatului şi invers, pentru că el îl mână pe om spre femeie cu 
pasiune și dorință de posesie. După căderea în păcat femeia (ișah), 

făcută din coasta lui Adam, primeşte numele de Eva, sau „maica 
tuturor. celor vii”, imagine a Maicii Domnului. 

Din cuvintele lui Hristos se poate desprinde idealul căsătoriei 
unice a bărbatului cu femeia, după modelul relaţiei unice dintre 
Dumnezeu şi umanitate; relație unică întemeiată de la început şi 
confirmată de către Domnul în contextul controversei despre divorţ 
şi repudierea femeii. Dintru început nu a fost aşa ! (Matei 19, 8). 


Feminitatea Bisericii şi a oricărui suflet omenesc 

Sfântul Pavel trece de la sacralizare la sfințire. Trupul este 
sfânt, trupul este templul Duhului, iar femeia însăşi devine simbol 
al sufletului credincios, al oricărui suflet credincios. Este un punct 
fundamental, asupra căruia voi reveni. Căci vă râvnesc pe voi cu 
râvna lui Dumnezeu, pentru că v-am logodit unui singur bărbat, ca 
să vă înfăţişez lui Hristos fecioară neprihănită UI Corinteni 11, 2). 
Se poate pune întrebarea dacă această imagine a logodnei propusă 
de către Sfântul Pavel priveşte individul sau comunitatea eclesială 
în totalitatea sa. Ambele interpretări sunt valabile, dar s-a insistat 
de obicei pe prima explicaţie. Aceste cuvinte ale Sfântului Pavel 
sunt situate într-o viziune de totală feminitate a naturii umane, în 
relaţia sa cu Dumnezeu. În fine, în ce privește depăşirea sexelor, 
trebuie amintit versetul din Galateni 3, 28: nu mai este parte 
bărbătească şi parte femeiască, pentru că voi toţi una Sunteţi în 
Hristos lisus. 


Hristos şi Biserica Sa 

În ceea ce priveşte taina Bisericii, deosebim un anumit număr 
de imagini, de simboluri, toate complementare unele altora, care ne 
permit să aprofundăm această taină pe care aş numi-o multi- 
simbolică. Se poate porni de la imaginea de Biserică-Trup al lui 
Hristos, Hristos fiind Capul Bisericii, imagine pe care o găsim la 
Sfântul Pavel. Pe de altă parte, Biserica Mireasă a lui Hristos, care 
este Mirele. De asemenea, Hristos este Arhiereul care face întreaga 
Biserică să participe, fie ca Trup al Său, fie ca Mireasă, la preoția 
al cărei singur purtător deplin este El. În primul rând aş vrea să 
reținem feminitatea Bisericii, maternitatea sa duhovnicească, 
fecioria sa, deşi această ultimă noţiune nu este specific feminină, ci 
se aplică oricărei existențe orientate spre Dumnezeu. Orice 

persoană omenească, intrând ca piatră vie în Biserică, participă la 
această feminitate, fată către faţă cu Domnul. 


Clericul care slujeşte, icoană a lui Hristos şi a comunității 

Preotul sau episcopul nu fac excepție de la această feminitate, 
care este proprie sufletului omenesc şi comunității eclesiale în 
ansamblul și în unitatea sa. Când clericul care slujeşte, cel care 
conduce adunarea euharistică, este îndreptat cu fața către Răsărit, 
rezumând și purtând în el întreaga rugăciune a poporului, el 
personifică singur întreaga comunitate, fiind una cu ea. Ca 
Mireasă, el este faţă către faţă cu Domnul, aşa cum personifică, de 
asemenea, pe Arhiereu! Iisus în taina mijlocirii Sale cerești. Avem, 
aşadar, o imagine dublă, de Mireasă şi de Arhiereu în unitate totală 
cu Trupul eclesial, care este Mireasă şi totodată purtător al preoţiei 
împărăteşti. 

Preotul este una cu comunitatea. O imagine privilegiată a 
acestei rugăciuni comune a întregii Biserici orientată către Tatăl 
este imaginea Orantei, care, în calitate de nouă Evă, recapitulează 
în sine umanitatea în prinosul său de jertfă. Este extraordinar faptul 
că Sfântul Irineu a putut deja lărgi viziunea Sfântului Pavel despre 
Noul Adam, aplicând-o noii Eve.! Trebuie înţeles bine că aceasta 
se face în contextul unicei mijlociri şi a unicei recapitulări săvârşite 
de către Hristos. Totuşi, Maicii Domnului îi este dat să adune 
laolaltă rugăciunea noastră. Regăsim această ipostază a Maicii 
Domnului în imaginea extraordinară a Femeii înveșmântate cu 
soarele din Apocalipsă (12, 1-17). 

Pe de altă parte, întâlnirea față către faţă dintre Hristos şi 
Biserica Sa se exprimă într-un al doilea mod, atunci când cel care 
conduce adunarea euharistică nu mai este îndreptat către Răsărit, ci 
către popor, într-o relație de dialog şi comuniune, când cel care 
liturghiseşte vestește Cuvântul mântuitor și îl transmite pe Hristos. 
Când împarte Sfânta Împărtășanie, el acționează in persona 
Christi, personificându-L. Înaintea Miresei, el În reprezintă pe 
Mirele dumnezeiesc ce vine în întâmpinarea Miresei Sale. Putem 
vorbi aici despre caracterul iconic al masculinităţii preotului. În 


! Cf. Sfântul Irineu de Lyon, Împotriva ereziilor III, 22, 4, V, 19, 1. 

întâlnim atunci față către faţă şi vedem în el pe Mirele 
dumnezeiesc. 

Trebuie făcută astfel o deosebire fundamentală între preoția 
împărătească, la care toți credincioșii participă — sfinţenia şi preoția 
împărătească a Bisericii, căreia Maica Domnului îi este arhetip — şi 
pe de altă parte, slujirea specifică preotului, imagine a lui Hristos, 
Mire şi Arhiereu. Ca Mireasă, Biserica este feminină în totalitatea 
Sa, iar ca Trup al lui Hristos, ea este în totalitate masculină, în 
întâistătătorul ei. Ca Mireasă, noi suntem chemaţi să îl întâlnim pe 
Hristos; în acelaşi timp suntem chemaţi să-L întrupăm pe Hristos 
înaintea celorlalți. 

Ceea ce am scris până aici nu este decât un început de reflecţie 
pe care aş dori să o dezvolt şi să o întemeiez mai bine. Sunt câteva 
idei personale. Imaginea preotului care stă în picioare, înaintea 
comunității, sau împreună cu ea, ne ajută să înțelegem mai bine 
taina Bisericii în relaţie cu Hristos, prin faptul că Biserica este 
totodată Trup al lui Hristos, confundându-se cu EI, în Care nu mai 
este nici bărbat, nici femeie, şi totodată Mireasa lui Hristos, 
întorcându-se către El’. 


Slujirea mirului 

Vorbind despre diaconie în Biserică, în cadrul Poporului lui 
Dumnezeu, mă întreb în mod necesar asupra tainei femeii, asupra 
locului său şi a harismelor sale proprii. Tema diaconatului ne incită 
la aceasta. A mijlocul îndemnurilor privitoare la diaconi, Sfântul 
Pavel vorbeşte despre femeile creştine: Femeile de asemenea să fie 
cuviincioase, neclevetitoare, cumpătate, credincioase întru toate (I 
Timotei 3, 11). Slujirea femeii este o diaconie eclesială necesară, 
spontană, constantă. Aceasta mi se pare că rezultă din mărturia 
Evangheliştilor privitoare la femeile purtătoare de mir, care slujeau 
Domnului şi Apostolilor. Se reproşează adesea Bisericii primare 
„anti-feminismu!” ei. Eu cred că nimic nu este mai străin de duhul 
Noului Testament, al Sfântului Pavel care, este adevărat, îi cere 
femeii să tacă în biserică, dar care nu a găsit simbol mai potrivit 


! Cf. B. Bobrinskoy, La place de l'évêque ou du prêtre célébrant par 
rapport à l'autel: considérations théologiques et liturgiques în 
« Conférences Saint-Serge 1994 », Roma, 1995, p. 99 — 106. 

pentru dragostea lui Dumnezeu față de Biserică decât dragostea 
nupțială, după modelul din Cântarea Cântărilor. 

Locul femeilor purtătoare de mir în viaţa lui lisus şi a 
ucenicilor Săi, ca şi acela pe care l-au avut femeile în Bisericile 
pauline este remarcabil: vă încredinţez pe Febe, sora noastră, care 
este diaconiţă a Bisericii din Chenhrea, ca s-o primiţi în Domnul, 
cu vrednicia cuvenită sfinţilor şi să-i fiţi de ajutor la orice ar avea 
nevoie de ajutorul vostru. Căci şi ea a ajutat pe mulţi şi pe mine 
însumi. Îmbrăţişaţi pe Priscila şi Acvila, [...] şi Biserica din casa 
lor (Romani 16, | — 5). 

Alături de diaconițe, trebuie să vorbim despre văduve și 
despre vocaţia lor ascetică şi retrasă, ca şi despre fecioare, socotite 
împreună cu văduvele, la Sfântul Ignatie. Didascalia siriană va 
marca apogeul slujirii femeilor, în particular a diaconiţelor, care 
trebuie onorate /a fel ca pe Duhul Sfânt. 

Nu putem reveni oare aici la femeile purtătoare de mir şi să 
evocăm caracterul eclesial prin excelență, care este cel al slujirii 
împlinite, fără a ieşi în evidenţă, cu modestie, în slujirea zilnică a 
celor mai umili, în tăcerea din timpul ascultării Cuvântului, în 
receptarea interioară a comorii credinţei întru adorare şi laudă ? Nu 
este oare aici un aspect necesar, dar neglijat, al maternității în 
Biserică și al maternității Bisericii, extensie ea însăşi a maternității 
plenare şi permanente a Mariei, Maica Domnului ? 

În toată virilitatea necesară a structurilor şi instituțiilor 
noastre, slujirea femeilor mirofore nu constituie oare o calitate 
necesară de interioritate, de prezenţă în Duhul Sfânt ? Domnul 
aşteaptă şi acceptă această slujire a mirului, în ajunul Patimilor 
Sale, ca şi în mijlocul acestora, căci Biserica este tot timpul în 
drum către Înviere, trecând prin Patimi şi suferință. Oare nu are loc 
atunci, în Mormântul lui Hristos, de acum gol, întâlnirea cu îngerul 
luminos care spune femeilor: Nu vă înspăimântați [...] A înviat ! 
(Marcu 16, 6). Şi degrabă mergând, spuneţi ucenicilor Săi că S-a 
sculat din morţi (Matei 28, 7). Nu se exercită atunci, în cele din 
urmă, sacerdoțiul acestor femei care aleargă să vestească 
Apostolilor Învierea ? Aceasta indică o constantă a slujirii femeii în 
Biserică, a slujirii Poporului lui Dumnezeu în Biserică, aceea de a 
vesti mereu Apostolilor şi urmaşilor lor că Hristos a înviat, că este 

viu şi că porțile iadului nu vor putea birui Biserica, Viața, 
Dragostea. 

Trebuie deci, ca peste tot unde există, Biserica să instituie 
dragostea, slujirea celor săraci, prezența în rugăciune în casa 
Domnului, slujirea Bisericii însăşi, a frumuseții sale, a purității, a 
ordinii și a sfințeniei. 

În fine, slujirea femeilor purtătoare de mir şi preoția 
universală a bărbatului şi a femeii trebuie să se caute și să se 
împlinească în Taina prezenţei reale a lui Hristos în cel sărac şi 
suferind. Trebuie precizat aici că slujirea femeilor mirofore nu este 
exclusiv feminină, nici în Evanghelii (Iosif, Nicodim, „celălalt” 
Iosif, logodnicul Mariei), nici în Biserică, unde întregul popor 
participă activ la această împreună-slujire liturgică a dragostei. 


Sacerdoţiul femeii 

Ce este de fapt cu sacerdoțiul femeii ? Trebuie amintit că totul 
în Biserică este sacerdotal, adică participare la preoția lui Hristos, 
întru Care nu este nici bărbat nici femeie, ci o creație nouă. Fiecare 
harismă a Duhului este sacerdotală, pentru că este sfințire, vocaţie, 
punere de-o parte, mijlocire pentru lume. Dacă femeile nu au fost 
chemate la apostolatul celor Doisprezece şi la o preoţie slujitoare, 
nu este din dispreţ faţă de condiţia femeii sau din motive 
sociologice. Eu văd în aceasta o extindere a prezenţei reale a lui 
Hristos în conducerea Euharistiei unde, cine oare dacă nu Fecioara 
Maria ar putea fi vrednică de această onoare? Preoția Fecioarei 
Maria şi apostolatul său sunt de un alt ordin și, redescoperind taina 
Fecioarei Maria, se pot înţelege în vremea noastră harismele 
proprii femeii, inalienabile în Biserică, se poate înţelege însăși 
taina Bisericii şi sensul său matern şi fecioresc. 

Întreaga viață a omului este sacerdotală în Duhul Sfânt, căci 
este prinosul vieții noastre adus jertfă bine plăcută lui Dumnezeu 
(Romani 12, 1). Fecioara Maria aduce acest prinos în mod 
desăvârşit, şi ea este întru totul lăcaş al prezenței reale a Fiului său 
înviat, imaginea veşnicei ascultări şi păstrări a Cuvântului lui 
Dumnezeu de către creatură. Acesta este sensul maternității 
Fecioarei Maria, al Bisericii, de a ne îndemna să ascultăm şi să 
primim în tăcere Cuvântul, prin harul Duhului Sfânt. 

Hirotonia femeilor 

Problema hirotonirii femeilor este la ordinea zilei, în cadrul 
mișcării ecumenice cel puţin, de la începutul secolului XX şi în 
special, de la sfârşitul primului război mondial. Biserica Ortodoxă 
nu poate evita această problemă printr-o eschivare facilă. 

Încă din anii '60, protestantismul a deschis femeilor calea spre 
slujirea pastorală. Aflându-mă, prin anii '66-67, la Neuchâtel, îmi 
amintesc lupta ce a fost dusă împotriva acestei decizii, deşi, în 
cadrul protestantismului, decizia a fost inevitabilă. De aproximativ 
douăzeci de ani, în anglicanism se pune aceeaşi problemă și, puţin 
câte puţin, barierele juridice formale au căzut. Astăzi nimic nu mai 
împiedică femeile, în anglicanism sau în Biserica episcopală din 
Statele Unite, să acceadă nu numai la preoţie, dar şi la episcopat, în 
vasta comuniune anglicană. Consecințele acestor decizii sunt, 
desigur, foarte grave pentru viitorul relaţiilor acestei Biserici cu 
Ortodoxia, în orice caz, dar și cu catolicismul roman. 

O reflecţie teologică se dezvoltă în diferite instanţe 
ecumenice. În ceea ce priveşte Ortodoxia, în 1976, s-a ţinut un 
colocviu la Agapia, în România. A fost organizat de către Consiliul 
Ecumenic al Bisericilor, fiind pentru prima oară când o astfel de 
întâlnire a avut ca subiect nu numai preoția femeilor, dar și locul 
său, în general, în viaţa Bisericii. În 1988 s-a ţinut la Rodos o 
consultare inter-ortodoxă cu tema „Locul femeii în Biserica 
Ortodoxă şi problema hirotonirii femeilor”. Conţinutul acestor 
discuţii a fost publicat, oglindit în mass-media, în buletinele şi 
revistele teologice. Există deja o bibliografie abundentă. În 1988, 
două persoane din Franţa au participat la această dezbatere: 
Elisabeth Behr-Siegel, cu prelegerea intitulată Locul femeii în 
Biserică, şi Françoise Jeanlin, cu Locul Maicii Domnului în 
Biserica Ortodoxă, în raport cu hirotonirea femeilor. 

Faptul că o asemenea întrunire a avut loc este semnificativ. 
Lumea noastră este împărţită între două concepţii radical opuse cu 
privire la locul femeii în societatea umană şi în cea eclesială: pe de- 
o parte, o concepție patriarhală, dusă la extrem în Islam, şi care 
marchează încă profund mentalitatea iudeo-creştină tradiţională. 
De cealaltă parte, întreaga mișcare de emancipare a femeii, în 
sensul unui egalitarism revendicativ la toate nivelurile vieţii 

sociale. Ortodoxia intră puţin câte puţin în această dezbatere, prin 
cei mai buni teologi ai săi. Ea evită totuşi să se polarizeze prea 
punctual asupra problemei hirotoniei femeilor. Chiar dacă această 
chestiune pare să-şi aibă răspunsurile dinainte, pentru numeroase 
motive, o reflecţie în profunzime se impune!. În cartea Women and 
Priesthood găsim diferite puncte de vedere în legătură cu această 
chestiune. În textul semnat de E. Behr-Siegel este dezvoltată o 
anumită tendință favorabilă hirotonirii femeilor, ce pare a fi 
susţinută şi de către episcopul Antoine Bloom’. 

Biserica Ortodoxă din America (O.C.A.) şi Sfântul Sinod al 
Bisericii Ruse au dat răspunsuri scurte la această problemă. 
Vladimir Zelinsky a publicat un studiu asupra preoţiei femeilor, 
asupra mișcării ecumenice și a poziţiei ortodoxe”. 

Am încercat să găsesc aici, înainte de toate, acele elemente 
prin care am putea aplica această realitate arhetipală la propria 
noastră existenţă, la viaţa eclesială, la slujiri, raportându-ne la taina 
lui Hristos şi a Bisericii. Nu atât pentru faptul că Hristos şi-a ales 
bărbaţi ca urmași ai Săi, în persoana Apostolilor, ci pornind de la 
Hristos însuși, de la masculinitatea Sa, întru Care nu mai este parte 
bărbătească şi parte femeiască (Galateni 3, 28) şi Care este totuși 
Mirele, nu Mireasa, şi întru care se află identitatea masculină a 
preotului. 


! Bibliografie în cartea prefațată de părintele Schmemann, Women and the 
Priesthood, New York, 1983. 

2 A se vedea studiul remarcabil semnat de Werner Harrisson, Le probleme 
du sacerdoce d'ordre et l'ordination des femmes, în SOP, supliment pe 
februarie 1993. 

3 Le Sacerdoce des femmes et le Mouvement Oecuménique, în 
« Contacts », nr. 162 (1993), p. 138-148. 


VIII. Biserica Ortodoxă una și divizarea creștinilor 
1. Introducere 


Unitatea Bisericii: dar şi vocaţie 

Este sigur că divizarea creștinilor reprezintă una dintre 
problemele cele mai dureroase care justifică a posteriori 
rugăciunea lui Hristos ca toți să fie una. Trei pasaje evanghelice Îl 
arată pe Mântuitorul rugându-Se pentru unitate. În Ioan 10, 16: Am 
şi alte oi care sunt din staulul acesta. Și pe acelea trebuie să le 
aduc, şi vor auzi glasul Meu şi vor fi o turmă şi un păstor. Acest 
pasaj, adesea neglijat, ÎI arată pe Hristos rugându-Se pentru cei 
care sunt în afară. Biserica, de asemenea, trebuie să intre în această 
rugăciune a lui Hristos, în această suferință și compasiune pentru 
cei care sunt în afară de Biserică şi de unitatea sa. Apoi, în 
capitolul 17 din Evanghelia după Ioan, versetul 1: Părinte Sfinte, 
păzeşte-i în numele Tău, în care Mi i-ai dat, ca să fie una precum 
suntem şi Noi. Şi versetul 21: Ca toţi să fie una, după cum Tu, 
Părinte, întru Mine şi Eu întru Tine, aşa şi aceştia în Noi să fie 
una, ca lumea să creadă că Tu M-ai trimis. Divizarea creştinilor 
constituie o contra-mărturie a rugăciunii lui Hristos şi a 
Evangheliei şi totodată un scandal pentru lume. Cine ar putea 
spune astăzi aşa cum se spunea în primele veacuri ale Bisericii: 
Priviţi-i pe creștini cum se iubesc ? 

Unitatea este un dar de la Dumnezeu. Ea nu este proprietatea 
noastră. Această unitate a fost obţinută prin prețiosul sânge al lui 
Hristos. Biserica ori este una, ori nu mai este Biserică. Noi 
mărturisim aceasta în Simbolul credinţei. Dar în acelaşi timp este 
ca o cetate asediată de către forțele satanice. 

Nu putem vorbi niciodată despre Biserică fără să ne dăm 
seama în fiecare clipă de prezenţa satanei, de anti-Cincizecime, de 
turnul Babel, care se manifestă prin lucrarea de divizare, de 
împrăștiere. Două texte, dintre care unul este adesea citat de către 
Roma în avantajul propriu, vorbesc despre această lucrare 
distrugătoare. Primul este din Evanghelia de la Luca 22, 31-32: 

Simone, Simone, iată satana v-a cerut să vă cearnă ca pe grâu, iar 
Eu M-am rugat pentru tine Să nu piară credinţa ta. Și tu, 
oarecând, iîntorcându-te, întăreşte pe fraţii tăi. Aici lucrarea 
satanei este definită ca „diabolică”, adică de divizare, de 
împrăştiere, în timp ce lucrarea lui Hristos este „simbolică”, adică 
de reuniune, de adunare laolaltă.! Al doilea text îl constituie 
profeția involuntară pe care o face Caiafa în Evanghelia de la loan 
(11, 52). Evanghelistul adaugă că arhiereul a proorocit că lisus 
avea să moară pentru neam, şi nu numai pentru neam, ci şi ca să 
adune laolaltă pe fiii lui Dumnezeu cei împrăștiați. Aici vedem din 
nou că diavolul împrăștie, iar Hristos adună laolaltă. 

La fel ca Adevărul şi ca Sfinţenia, Unitatea Bisericii este dată 
dintru început. Totodată, ea este un dar constant înnoit prin Duhul 
Sfânt, în mijlocirea noastră epicletică permanentă din cadrul 
Euharistiei, în mijlocirea cerească a Fiului şi Marelui Arhiereu 
lisus Hristos. Duhul Sfânt — și în aceasta constă taina Sa — este, în 
acelaşi timp, dat pentru totdeauna (El va rămâne cu voi pentru 
totdeauna) şi cerut din nou, fără încetare (Vino, Doamne !). Trăim 
între prezența Duhului Sfânt şi aşteptarea Sa. Tot asfel, suntem 
împărţiţi între darul unităţii şi rugăciunea pentru unitate. Biserica 
nu posedă unitatea, ea este menținută în unitate, cum este 
menținută în sfințenie şi în adevăr, în ciuda aparențelor. 
Făgăduinţele lui Hristos sunt valabile până la sfârşitul timpului: și 
porţile iadului nu o vor birui (Matei 16, 18). 

Să ne întoarcem cu gândul o clipă în secolele de unitate, 
dinaintea marii schisme dintre Răsărit şi Apus. S-ar putea spune că 
Bisericile particulare nu sunt ferite de ispită şi cădere, nici de 
divizare, nici de schisme, nici de erezii. Or, noi suntem, într-un 
anume sens, tot timpul la începutul istoriei Bisericii. Nici o 
Biserică Ortodoxă nu poate să se mândrească că este în adevăr. Ne 
trebuie multă smerenie și mai ales trebuie să ne ferim de orice 
triumfalism pentru că Dumnezeu celor mândri le stă împotrivă, iar 
celor smeriţi le dă har (Petru 5, 5; Iacov 4, 6). 

Sfârşitul secolului XX a cunoscut o dinamică nouă de 
reunificare, pe calea dialogului, şi toate Bisericile creştine sunt 
implicate, într-un fel sau altul, în această dinamică. Biserica 


'Din grecescul ovuBolAa, „a aduna, a se uni, a se regăsi”. 

Ortodoxă este obligată să aibă şi în această problemă discernământ 
spiritual. Cei mai de seamă artizani ai mișcării ecumenice au 
încercat să trăiască suferinţa acestei rupturi, meditând asupra 
rugăciunii lui Hristos dinaintea Patimilor: Ca toți să fie una. Mă 
gândesc la pionierii mişcării ecumenice precum părintele 
Couturier, Léon Zander, cardinalul Mercier, mitropolitul Evloghie, 
părintele Bulgakov şi atâția alții. Ei au adus mărturie despre 
scandalul pe care îl reprezintă divizarea creştinilor pentru lume şi 
în lume. 

De altfel, pericolul nu este mai mic nici în cazul unui dialog 
ecumenic ce tinde spre superficialitate, preocupat doar de căutarea 
unei unități geografice, a unei unități de fațadă. Părintele George 
Florovsky avea obiceiul să reamintească importanţa a ceea ce el 
numea „ecumenismul în timp”, care presupune o unitate profundă 
în credință cu Sfinţii Părinţi, pentru a integra tradiția Sfinţilor 
Părinţi în căutarea unității. Căci Biserica nu este numai o entitate 
geografică contemporană, ci este, de asemenea, comuniunea 
sfinților, a tuturor celor ce sunt în jurul tronului Mielului, cu care 
şi noi suntem una. 


Unitate şi schismă 

Încă din vremea Apostolilor, Biserica a cunoscut tensiuni ce 
duceau la schisme, la dezacorduri doctrinare, la erezii. Acest 
cuvânt „schismă” nu are în mod obligatoriu un sens peiorativ. Căci 
trebuie să fie între voi şi eresuri, ca să se învedereze între voi cei 
încercaţi (I Corinteni 11, 19). Anumite disensiuni duc la 
dezacorduri doctrinare. În epistolele sobornicești se găsesc, în mai 
multe reprize, chemări la ortodoxia credinței. 

Nimeni nu s-a ridicat cu mai multă forță împotriva păcatului 
divizării ca Sfântul Ciprian al Cartaginei, în secolul al III-lea. El se 
ridica împotriva celor care sfășiau cămaşa fără cusătură a lui 
Hristos. Opera sa, prima lucrare eclesiologică, scrisă în această 
perspectivă de luptă împotriva divizărilor, pe care le constată în 
jurul lui, are ca titlu De unitate ecclesiale catholicae (Despre 
unitatea Bisericii catolice). El spune aici, printre altele, că nimeni 
nu poate să îl aibă pe Dumnezeu ca Tată dacă nu are drept mamă 
Biserica. 


18 

Trebuie remarcat cât de uşor a fost în istorie şi cât rămâne de 
uşor să creezi diviziuni, şi chiar schisme, în timp ce este teribil de 
greu să le împiedici sau să fie resorbite. Este de ajuns să vezi 
schismele contemporane — fără să mai vorbim despre Reformă sau 
despre Biserica romano-catolică — chiar în Ortodoxie: a se vedea 
rascolnicii din secolul XVII, creştinii după vechiul calendar, ruşi 
sau greci, ca și Biserica Rusă din afara frontierelor, sau schismele 
politice din Europa de Est. Desigur, compromisurile făcute de 
către ierarhi, ca și reformele liturgice intempestive şi periculoase 
(reforma calendarului, a limbii şi a riturilor) pot provoca reacţii 
violente și pot duce la diviziuni. Chiar şi faimoasa declaraţie a 
mitropolitului Serghie din 1930 a provocat un violent rechizitoriu 
al episcopilor internați la Solovski și a pus Biserica rusă într-o 
situaţie foarte dureroasă. Atingem aici problema delicată a 
receptării de către Poporul lui Dumnezeu, nu numai a deciziilor 
sinodale, ca şi în trecut, dar şi a deciziilor din viaţa cotidiană a 
Bisericii. Aceasta se poate constata astăzi în Ortodoxie în cazul 
ritualurilor liturgice, în probleme precum cea a uşilor împărăteşti 
deschise sau închise, ori a rugăciunilor Liturghiei cu voce tare sau 
scăzută etc. 

Desigur, dincolo de schismele din cadrul Ortodoxiei 
contemporane, din cauza cărora noi suferim şi pe care încercăm să 
le depășim, Biserica Ortodoxă nu poate rămâne indiferentă la 
problema marii schisme din secolul XI dintre Răsărit şi Apus, care 
a dus la separarea Bisericii catolice romane, ca şi în problema 
schismelor din secolul XVI, care sunt probabil continuarea primei 
mari schisme. Secolul XI este o frontieră pur convențională. De 
fapt, această separație între Biserici a început înainte de 1054 şi nu 
a fost reală decât mult mai târziu. Problema generală care se pune 
este de a ști dacă se poate concepe că Biserica romano-catolică, 
pentru a vorbi despre ea în primul rând, a pierdut orice calitate 
eclesială, chiar în momentul în care s-a separat de Bizanţ. Pusă în 
acest fel, problema se arată dificil de rezolvat. Nu anatemele sunt 
cele care ar fi făcut dintr-o dată ca sfinţii din Apus să fi încetat de 
a mai fi sfinţi şi ca harul lui Dumnezeu să fi părăsit imediat 
această Biserică. Teologii bizantini din secolul XIV, precum 
Sfântul Grigorie Palama, sau slavofilii din secolul XIX, nu 

gândeau astfel. Filaret al Moscovei spunea bine că limitele 
marcate pe pământ nu urcă până la cer. 

Care este atunci calea de urmat pentru a resorbi schisma? 
Trebuie să așteptăm şi să cerem o pocăință şi o convertire 
colectivă din partea Bisericii Romei, să-i pretindem să se îmbrace 
în pânză de sac şi să îşi pună cenuşă pe cap? Trebuie puse între 
paranteze toate elaborările sale dogmatice din secolul LX încoace? 
Oare nu s-ar putea imagina o reflecţie teologică făcută în comun, 
pentru a depăși problemele litigioase? Este ceea ce se face deja în 
problema adaosului Filioque, ca şi asupra problemei primatului 
roman. 

Eu nu pun pentru moment decât întrebări. Pentru că nu printr- 
o atitudine triumfalistă — în care Ortodoxia şi-ar ignora propriile 
deficienţe şi dezordinile din sânul ei — va fi depăşită vreodată 
schisma. Dorinţa de unitate trebuie să fie în Ortodoxie ca o 
suferință, ca o rană din iubire şi din compasiune pentru o bună 
parte din Biserica lui Hristos, care este încă separată din punct de 
vedere sacramental de comuniunea cu Biserica Ortodoxă și de 
plenitudinea sa. Simt această suferință în mod particular atunci 
Când mă aflu în prezența unor catolici sau protestanți, care vin în 
parohiile noastre şi cărora trebuie să le explicăm motivele pentru 
care este imposibil să îi primim la Împărtăşanie. Dacă facem 
aceasta cu inima uşoară, atitudinea noastră este o contra- 
mărturisire. Nu o putem face decât suferind, cu delicateţe, cu 
blândeţe, pentru a nu-i răni pe fraţii şi surorile noastre care nu sunt 
ortodocși. 


Vestigii de eclesialitate 

Biserica, aşa cum credem noi, este în același timp una și 
ortodoxă, purtând în ea, deşi uneori în chip nedemn, plenitudinea 
vieţii în Dumnezeu. Noţiunea de vestigii de eclesialitate a fost 
propusă pentru a încerca un răspuns la problema pe care ne-o 
punem asupra naturii comunităţilor eclesiale separate, ca Biserici, 
de Ortodoxie. Se vorbeşte despre vestigii de eclesialitate cum se 
vorbeşte despre vestigii sau semințe de Logos în religiile 
necreştine. Această formulă s-ar putea întemeia pe cuvintele 
evanghelistului loan: Cuvântul era Lumina cea adevărată care 
luminează pe tot omul ce vine în lume (loan 1, 9). 

Putem oare accepta că aceste comunități de bărbați și femei 
botezate în numele Sfintei Treimi şi care încearcă să trăiască după 
cuvântul Evangheliei, atât individual cât şi în cadrul comunitar, 
organizate după structuri sacramentale, să fie considerate ca 
simple grupuri, care nu sunt în nici o relație cu Biserica lui 
Hristos? Eu personal nu cred. Şi totuşi, există în Ortodoxie curente 
care nu recunosc nici un fel de eclesialitate Bisericilor ce se află în 
afara Bisericii Ortodoxe. Adepții acestor curente botează din nou 
pe toţi cei ce vor să intre în Ortodoxie. 

Această formulă de vestigii presupune că există urme, că 
există o „adiere” de Duh Sfânt în aceste comunităţi non-ortodoxe. 
Nu este cu siguranță o formulă canonică. Ea are un caracter relativ 
şi semnificaţia sa depinde de situaţiile şi de relaţiile pe care le 
întreţinem cu una sau alta dintre comunitățile separate. Anumiți 
ortodocşi vor avea tendința să sporească această cantitate de 
vestigii, adică să recunoască acestor comunități o mai mare 
eclesialitate. 

În cadrul dialogului ecumenic, problema recunoașterii 
comunităților creştine drept Biserici se pune într-o formă concretă. 
Chiar principiul ce stă la baza constituirii Consiliului Ecumenic al 
Bisericilor implică necesitatea recunoaşterii unei anumite 
eclesialități, membrilor care sunt admişi aici. Astfel, în 1948, când 
Adunarea de la Amsterdam a fondat Consiliul Ecumenic al 
Bisericilor, Roma a refuzat să i se asocieze, pentru că ea se 
considera singura Biserică în sensul deplin al cuvântului. Astăzi, 
Biserica Catolică intră ca partener în secțiunile de studii, fie 
teologice, sociale, caritative sau politice. Dar aceasta nu înseamnă 
că ea este membru în Consiliul Ecumenic al Bisericilor. Ea 
participă la adunări, dar în calitate de observator. 

Ortodoxia nu a ezitat, datorită puterii, dar şi a slăbiciunii sale, 
să intre ca membru deplin în sânul acestei organizații. Dar ea a 
precizat cu claritate în cadrul departamentului Credință și 
Constituţie, la Montreal în 1950, că faptul de a participa la 
Consiliul Ecumenic nu implică ipso facto, şi pentru nici un 
membru, obligația de a-i recunoaște pe toți ceilalți membri 
participanţi ca „Biserici”. 

Această problemă este departe de a fi una teoretică, deoarece 
ea priveşte nu mai puțin recunoașterea (sau nerecunoaşterea) 

sacramentalităţii acestor Biserici și, deci, validitatea sacramentelor 
acestor comunități. 

Problema validității sacramentelor va fi cu siguranță pusă la 
următorul Sinod pan-ortodox. Acest lucru va fi foarte dificil. Căci 
modul în care sunt primiți catolicii sau protestanții diferă de la o 
regiune la alta, chiar în cadrul Bisericii Ortodoxe. Trebuie să-i 
primim pe catolici printr-un nou Botez, sau prin Mirungere, sau 
printr-o confesiune de credinţă doar, cum se face în Biserica rusă? 
Sunt diverse soluţii, care ar trebui unificate. La fel pentru Sfânta 
Taină a Cununiei sau a Euharistiei şi pentru recunoaşterea 
validității hirotoniei. Biserica din Grecia primeşte preoţi catolici 
fără să îi hirotonească din nou. Părintele Lev Gillet a fost primit de 
către mitropolitul Evloghie printr-o simplă concelebrare. În alte 
cazuri s-a procedat la o nouă hirotonire. Se pune această problemă: 
unde se află calea împărătească a Ortodoxiei ce trebuie aleasă 
între atitudinea rigidă, de acrivie! canonică şi cea a iconomiei 
pastorale şi, deci, a deschiderii? 


Suplinirea împlinită de către Duhul Sfânt 

Mă refer aici la rugăciunea rânduită pentru hirotonia 
diaconului și a preotului (care nu se regăsește şi în cazul hirotoniei 
episcopului). Dumnezeiescul Har, cel ce totdeauna pe cele 
neputincioase le vindecă şi pe cele cu lipsă mpoxeipiiei le 
împlinește, rânduieşte pe prea cucernicul diacon (N), în preot.” 
Aceasta înseamnă că Duhul Sfânt suplineşte deficiențele firii 
noastre păcătoase. 

În procesul de vindecare și de unificare, ultimul cuvânt nu 
aparține canoniştilor, ci Duhului Sfânt însuși. Duhul Sfânt aprinde 
inimile, luminează în minţile noastre, ne face inventivi şi creatori 
pentru a ieşi din impasuri ce dăinuie de secole. El pansează rănile 
pricinuite de separare, de violență şi de ură. De aceea, Duhul Sfânt 
trebuie lăsat să opereze o „pacificare a memoriei” în inimile 
noastre mai întâi. Părintele Yves Congar, marele eclesiolog 
catolic, spunea că un studiu făcut împreună asupra diviziunilor şi 


! Din gr. akriveia = exactitate; observare exactă a canoanelor. 
? Arhieraticon, Editura Institutului Biblic, Bucureşti, 1993, p. 79. 


278 i TAINA BISERICII 


conflictelor dintre noi ar putea avea valoare terapeutică şi ar putea 
să slujească în scopul reconcilierii. 

Această suplinire pe care o împlineşte Duhul Sfânt, cred unii 
canoniști sau teologi, poate acţiona pentru a remedia lipsurile de 
ordin sacramental. Privitor la întreruperea sau incertitudinea legată 
de derularea succesiunii apostolice sau episcopale, se poate crede 
că esenţial este a recunoaşte şi a mărturisi „domnia” Duhului 
Sfânt, Care este Stăpân în Biserica Sa, Care o judecă şi Care poate 
face, aşa cum zicea Domnul, din aceste pietre fii gi lui Avraam. 

Asemenea probleme se pun astăzi conștiinței ortodoxe. În fața 
impasurilor în care s-ar părea că ne aflăm, trebuie amintit faptul că 
în Duhul Sfânt nu este nici un impas definitiv. 


2. Primatul roman și Ortodoxia 

Este vorba despre poziţia Ortodoxiei în problema atât de 
dezbătută a primatului papal. Există în acest domeniu o importantă 
bibliografie. Aş insista în mod deosebit asupra contribuţiei 
esențiale a părintelui Jean Meyendorff,! care s-a preocupat de 
această chestiune încă de la începutul carierei sale literare și 
teologice. Au existat, de asemenea, în anii 50, mai multe dialoguri 
organizate de către dominicani, ale căror intervenții au fost 
publicate în revista „Istina”.? Toate aceste contribuţii sunt 
fundamentale. i 


a) Scurt istoric 

Este dificil, dacă nu chiar imposibil, a se data cu precizie 
momentul schismei. Ea nu poate fi raportată la un anumit 
eveniment din istorie. Se pot aminti factorii „non-teologici”, 
politici, culturali sau umani, ca şi barierele lingvistice. Să ne 
gândim că Fericitul Augustin citea cu greutate în grecește, în ciuda 
cunoştinţelor sale de filozofie neo-platonică. De partea lor, grecii 
mânuiau cu neîndemânare latina. Înstrăinarea lingvistică nu a făcut 


| Initiation à la théologie byzantine, Paris, 1975, p. 123-137 (trad. rom. 
Alexandru I. Stan, Teologia Bizantină, Editura Institutului Biblic, 
București, 1996] şi Unite de l’Empire et division des chrétiens, Paris, 
1994. 

2 Istina », vol. I, 1955; vol. II, 1957. 

decât să sporească neînțelegerile. Apoi opoziţia politică între 
Bizanţ şi Imperiul franc, opoziţie care s-a transformat în 
competiție. Totuşi, nu au fost întotdeauna doar forţe centrifuge. 
Trebuie reţinuţi factorii care au fost în favoarea unităţii în perioada 
marilor sinoade unioniste, de la Lyon și Florența, şi mult înainte, 
recursul ce se făcea la Roma, eforturile împăraţilor bizantini 
pentru a menține unitatea diferitelor părți ale Imperiului. În 
perioada conflictului dintre patriarhul Fotie şi papa Nicolae, cele 
două Biserici au încercat să depăşească în pace neînțelegerile 
dintre ele. 

Dintre factorii teologici, trebuie să începem cu problema lui 
Filioque. Am vorbit despre aceasta în cadrul tratatului de teologie 
trinitară!; voi reveni aici, pentru a aminti că divergențele privitoare 
la Duhul Sfânt sunt mai profunde şi mai devastatoare decât s-ar 
putea crede. Căci, în cele din urmă, modul de a vedea rolul 
Duhului Sfânt în Biserică determină chiar natura Bisericii, iar 
pentru Biserică, determină natura autorităţii sale. Autoritatea nu 
este o problemă subsidiară de eclesiologie, ci ea depinde chiar de 
natura Bisericii. Părintele J. Meyendorff are mai multe pagini 
asupra acestui subiect. În tratatul asupra Sfintei Treimi, am 
încercat mereu să arăt că problema lui Filioque are un sens 
eclesiologic, nu doar în ceea ce privește fondul însuși, care 
priveşte rolul Duhului Sfânt, ci şi asupra felului în care doctrina 
despre Filioque a fost erijată în dogmă. Să amintim că, formal, la 
Florenţa a existat o participare importantă de episcopi bizantini, 
dar în realitate, această participare nu a fost nici durabilă şi nici 
efectivă. Este ceea ce Homiakov numea în secolul XIX „fratricid 
moral”, arătând cum au trăit Bisericile din Răsărit această 
dezvoltare dogmatică unilaterală. Nu se poate să nu se observe aici 
legătura cu problema colegialităţii, care se află în centrul 
eclesiologiei. 

Părintele J. Meyendorff a studiat textele petriniene din Noul 
Testament. De fapt, trebuie să pornim de la o exegeză biblică, fără 
a ne adânci însă prea mult într-o hermeneutică eclesială a Sfintei 
Scripturi. Aceste pasaje trebuie văzute mai întâi într-o manieră 


! Le Mystère de la Trinité. Cours de théologie orthodoxe. Cerf, Paris, 
1986. 

obiectivă, dacă este cu putință, lăsând la o parte concepțiile noastre 
tradiționale. După aceea, trebuie să vedem cum se pune problema 
lui Petru în contextul general al Noului Testament, apoi la Sfinții 
Părinți, la Sfântul Ciprian, la Origen şi în marile texte patristice. 
Nu este vorba despre o negare a întâietății lui Petru, ci este vorba 
de a şti ce semnifică această întâietate. 

Francis Dvornik a fost primul care a făcut o breşă în 
concepția romană unilaterală asupra ereziei şi a schismei lui 
Fotie". În concluzie, el îl citează pe Sfântul Simeon al 
Tesalonicului (secolul XV): Nu ar trebui să-i contrazicem pe latini 
când spun că episcopul Romei este cel dintâi. Acest primat nu face 
rău Bisericii. Lăsaţi-i doar să dovedească loialitatea primatului 
față de credinţa lui Petru şi fată de cea a urmașilor lui Petru. 
Dacă este așa, să se bucure de toate privilegiile lui Petru. 

Trebuie amintit, împreună cu părintele Meyendorff, faptul că 
tradiţia creştină asocia originea şi prestigiul Bisericii Romei 
propovăduirii şi martiriului celor doi mari corifei care au fost 
Sfinţii Petru şi Pavel. Deja Sfântul Irineu de Lyon se exprima 
astfel: Petru și Pavel, fondatori ai primatului romar’. Pelerinajele 
făcute la Roma ad liminia, adică la terme, la locul în care au fost 
martirizați cei doi Apostoli, vor contribui la acest prestigiu, 
indicând faptul că autoritatea Romei nu decurge în mod exclusiv 
din cuvintele lui Hristos adresate lui Petru. Se pare că Sfântul 
Ciprian de Cartagina este cel dintâi care a pus în evidență 
cuvintele din Evanghelia după Matei (16, 18): Tu eşti Petru [...], 
prezentându-l pe Petru ca pe modelul slujirii episcopale, nu numai 
pentru scaunul Romei, ci pentru oricare episcop. Sfântul Ciprian 
considera cathedra Petri ca aparținând nu numai episcopului 
Romei, dar şi fiecărui episcop în cadrul comunităţii sale. Aceasta îi 
permitea să se ridice împotriva autorității papei Ştefan, atunci când 
acesta s-a amestecat în problemele interioare ale Bisericii din 
Cartagina. 


‘Dvornik, Francis Le schisme de Photius, Paris, 1950; Byzance et la 
Primaute romaine, Paris, 1964. 

Cf. P. Grelot, Pierre et Paul, fondateurs de la primauté romaine, în 
« Istina », nr. 3, 1982. 

Se pare că pe la sfârşitul secolului IV decretul numit 
Gelasianum, un text apocrif atribuit papei Damasus, afirma în mod 
solemn că Biserica Romei este în fruntea tuturor Bisericilor, prin 
decret divin, pe baza cuvintelor adresate de către Hristos lui Petru. 
De fapt, atribuirea acestui text este contestată. Anumiți savanţi îl 
atribuie lui Ghelasie (sfârşitul secolului V) sau lui Ornidas, în 
secolul VI şi chiar mai târziu, precum fac Batiffol sau Dvornik. 
Astăzi există tendinţa, la autori ntre care se numără și Meyendorff, 
să fie atribuit lui Damasus. Oricum, sunt manifestări foarte 
precoce ale conştiinţei romane cu privire la primatul de drept 
divin. 

Capitolul lucrării părintelui Meyendorff, Saint Leon et la 
papauté consciente d'elle-même [Sfântul Leon şi papalitatea 
conștientă de ea însăși] indică prin chiar titlul său că această 
conştiinţă a .rolului particular pe care Sfântul Leon îl atribuia 
scaunului Romei era întru totul sinceră şi onestă. În timp ce 
împărații puteau să-și abandoneze capitala și imperiile înseşi 
puteau să dispară, rânduiala voită de Cel ce este Adevărul rămâne 
deci — spune Sfântul Leon — și Sfântul Petru, stăruind în această 
tărie pe care a primit-o, nu abandonează cârmuirea Bisericii care 
i-a fost încredințată. În cazul Sfântului Leon, autoritatea 
episcopului Romei este proclamată cu o mare solemnitate, 
elocvenţă şi gravitate de către un papă al cărui caracter — scria 
Meyendorff — și devotament faţă de Biserică, era acceptat de către 
toată lumea.? El introduce două schimbări subtile, dar foarte 
importante pentru felul în care Biserica Romei își înţelege rolul. 
În primul rând, el consideră Biserica drept un trup universal (ca şi 
Sfântul Ciprian, corpus in solidum), care nu mai este dominat de 
un împărat, ci de însuşi Hristos, Care este capul acestui trup și 
Care l-a făcut pe Petru prinț al întregii Biserici. Astfel, acest 
primat (principalitas) în cadrul Trupului eclesial aparţine lui 
Petru şi urmașilor săi. Un alt termen, cel de principatus, folosit de 
către Sfântul Leon, este o alunecare înspre atribuirea unui soi de 
titlu legal episcopului Romei, titlu rezervat până atunci 
împăratului. A doua inovaţie privitoare la relaţia lui Petru cu 


'Serm. 3. 3. 
*p. 169. 

episcopatul universal utilizează ca argument scriptural întâietatea 
lui Petru între cei doisprezece Apostoli. Această întâietate nu era 
un punct controversat; toți autorii patristici din Răsărit şi din 
Apus o recunoșteau. Ceea ce este contestat e nu locul lui Petru 
printre cei Doisprezece, ci eventuala succesiune a lui Petru. 
Această chestiune nu poate fi rezolvată prin texte scripturistice, ci 
ea se sprijină pe supoziții eclesiologice. Pentru Sfântul Leon, locul 
ocupat de către Petru este întemeiat pe mărturisirea sa, că Hristos 
este Fiul lui Dumnezeu. Dar cum şi prin cine este menținută în 
Biserică, după moartea Petru, credința lui Petru ? Sfântul Leon 
era un cititor asiduu al Sfântului Ciprian, unicului autor latin care 
a definit conceptul de cathedra Petri ca centru și criteriu al unității 
Bisericii. Totuşi, pentru Sfântul Ciprian, cathedra Petri era un 
concept sacramental, eclesiologic, aş zice, prezent în fiecare 
Biserică locală. Petru era exemplul și modelul fiecărui episcop 
local care prezida Euharistia în mijlocul comunităţii sale, având 
puterea cheilor, spre a dezlega păcatele. Sfântul Leon nu neagă 
aceasta, dar el alunecă înspre afirmaţia potrivit căreia episcopul 
Romei este singurul care ocupă scaunul lui Petru. Prin urmare, 
puterea episcopilor locali nu este dependentă numai de persoana 
istorică a lui Petru, dar şi de persoana moștenitorului său, a cărui 
responsabilitate este universală. Cathedra Petri — trage concluzia 
părintele Meyendorff — este, potrivit Sfântului Leon, numai la 
Roma.! 

Am vorbit despre meritul canonicului Dvornik de a-l fi 
reabilitat pe patriarhul Fotie şi de a fi arătat că Răsăritul şi Apusul 
au fost unite până la sfârşitul secolului IX. Sinodul de la 
Constantinopol din 879 - 880 a fost considerat, mult timp în Apus, 
al VIII-lea sinod ecumenic. Eu personal, cred că în efortul nostru 
de a urca înapoi cât mai departe posibil şi, de asemenea, cât mai 
aproape posibil, pentru a regăsi amploarea a ceea ce este numit 
„trunchiul comun” al Bisericii nedivizate a Răsăritului şi 
Apusului, este foarte important să i se dea o deplină recunoaștere 
eclesiologică şi doctrinară acestui sinod. Este un punct esenţial. 


'p. 170-171. 
*cf. La primauté romaine dans la communion des Eglises, Paris, 1991 
(rezultatul dialogului catolico-ortodox asupra primatului papal). 

În cursul prezentării istorice a îndepărtării progresive dintre 
Răsărit şi Apus, trebuie subliniată importanța conflictelor din 
secolul IX. Aceste conflicte sunt legate de evanghelizarea 
progresivă a ţărilor slave, de lucrarea sfinţilor Chiril şi Metodie, de 
opoziția apărută între misionarii bizantini şi franci, accentuată, în 
mod particular, în Moravia şi Bulgaria. Cel mai grav dintre aceste 
conflicte îl opunea pe papa Nicolae I, patriarhului Fotie. Acesta 
din urmă a fost destituit şi excomunicat de către Conciliul de la 
Latran în 853, fără să fie ascultat, probabil din cauza eforturilor 
făcute de către papa Nicolae pentru a recupera jurisdicția sa asupra 
Iliricum-ului şi de a-şi extinde influenţa în Răsărit. Răsăritul nu a 
acceptat niciodată concluziile conciliului roman. Nici Ignatie, care 
a fost reabilitat atunci, nu a acceptat să fie prezentat conflictul 
dintre cei doi patriarhi în faţa sinodului roman. Împăratul Mihail 
III, citat de către Dvornik, reproşa papei că problema lui Ignatie a 
fost judecată de către legaţii săi, deşi era vorba despre o problemă 
disciplinară care nu avea legătură cu scaunul roman. Apoi, sinodul 
ignatian din 869 - 870 l-a destituit pe patriarhul Fotie şi l-a 
excomunicat. Dar exigenţele și formalismul trimişilor papei vor 
afecta grav şi pentru multă vreme imaginea Romei în ochii 
bizantinilor. 

Exista atunci un dezacord profund între Roma şi Bizanţ, 
asupra drepturilor jurisdicţionale ale Romei. Pentru Roma, dacă o 
cauză era judecată de către ea, trebuia să fie pur şi simplu aprobată 
la Bizanţ. Pentru Bizanţ, cauza trebuia revăzută şi judecată la 
Bizanţ, în prezanţa trimişilor romani. Bizantinii insistau asupra 
caracterului colegial sau pentarhic al primatului roman. Deci nici o 
decizie luată la Roma nu era definitivă decât dacă avea şi acordul 
celorlalte scaune patriarhale. Roma nu era considerată ca fiind ea 
singură centrul determinant al comuniunii eclesiale. 

În 877, Fotie a revenit pe scaunul patriarhal. Sinodul de la 
Constantinopol din 879 - 880 confirmă, în prezenţa legaţilor papei, 
reabilitarea lui Fotie, anulează decizia sinodului precedent din 869, 
reafirmând în același timp primatul roman. Părintele Meyendorff 
spune, în concluzie, că este ultimul sinod care a aplicat vreodată o 
procedură de sinod comun ținut în Răsărit, convocat de către 
împărat, unde legații Romei au avut un loc de onoare în calitate de 
ultimă instanță în problemele litigioase şi care încă se află — 

potrivit Bisericii Ortodoxe — la aproape acelaşi nivel cu Sinoadele 
Ecumenice anterioare.” Este interesant de remarcat că acest sinod 
de la Constantinopol conţine şi o clauză dogmatică, un canon care 
condamnă orice adaus făcut Crezului niceo-constantinopolitan. 
Episcopul Pierre L'Huillier consideră această hotărâre dogmatică 
drept charta fundamentală a comuniunii religioase între Răsărit şi 
Apus. Contravenind acestei hotărâri sinodale ratificată de către 
trimişii papei, acceptând adaosul Filioque în Simbolul credinţei, 
Roma a rupt ipso facto comuniunea cu celelalte patriarhate ce au 
rămas fidele vechii credințe ortodoxe. 

În cunoscuta sa Mystagogie despre Duhul Sfânt, unde Fotie 
introducea cu forță expresia „numai de la Tatăl” (ek uovov 
Tov II&Tpoq), el îl laudă pe papa loan VIII pentru că a acceptat 
prin Sfinţii şi iluștrii Săi reprezentanți Paul, Eugen și Petru, 
Simbolul credinţei, la fel cum predecesorii săi, episcopii Romei, 
au făcut intotdeauna în Biserica Catolică. Mai mult, succesorul 
său, papa Adrian III (884), trimițându-ne scrisoarea sinodală 
potrivit obiceiului străvechi, mărturisea aceeași credinţă şi învăţa 
că Duhul Sfânt purcede de la Tatăl.? 

Urmarea evenimentelor este prezentată şi în lucrările lui 
Olivier Clement L 'Esor du Christianisme oriental şi Byzance et le 
christianisme”, care începe cu Fotie şi se termină cu căderea 
Bizanțului. i 

Din punct de vedere teologic, trebuie ținut seama de studiile 
făcute de părintele Serghei Bulgakov în primii ani ai şederii sale în 
Franța, după fondarea Institutului Saint-Serge în 1924 - 1925 şi 
publicate în revista „Puti”: Esquisses de la doctrine de l'Eglise, un 
studiu cu titlul Le Dogme du Vatican şi un frumos studiu intitulat 
Pierre et Jean. De partea catolică, lucrarea foarte importantă a 
părintelui Tillard, L'Evêque de Rome“, în care autorul descrie 
transformarea conștiinței romane. 


1J. Meyendorff, Initiation à la théologie byzantine, Paris, 1975, p. 136 — 
137 [trad. rom. Alexandru I. Stan, Teologia Bizantină, Editura Institutului 
Biblic, Bucureşti, 1996]. 

„Mystagogia, 89, (Migne) P. G. 102: 725 C. 
„O. Clement, Byzance et le christianisme, Paris, 1964. 

J. M.R. Tillard, L'Evegue de Rome, Paris, 1982. 

După căderea Constantinopolului, opoziția dintre Răsărit şi 
Apus s-a accentuat o dată cu conciliul de la Brest-Litovsk, cu 
nașterea uniatismului şi în cele din urmă cu proclamarea dogmei 
de la Conciliul Vatican I. 


b) Sfântul Petru în Noul Testament 


Textele petriniene 

Sunt numite astfel textele care, în conştiinţa teologică şi 
eclesiologică romano-catolică, încearcă să întemeieze pe o 
instituţie ce vine de la Iisus Hristos nu numai întâietatea lui Petru 
dar şi succesiunea sa în Biserica Romei. Textele evanghelice 
trebuie situate în ansamblul lecturii Evangheliilor, ţinând seama de 
locul lui Petru, şi în raport cu tăcerea privitoare la Petru în restul 
Noului Testament. 


Evanghelia după Matei 16, 15-19. 

Trebuie început cu pasajul din Matei 16, 15-19, unde Iisus îi 
întreabă pe ucenici Săi cine este El. Dar voi cine ziceți că sunt ? 
Răspunzând Simon Petru a zis: Tu eşti Hristosul, Fiul lui 
Dumnezeu Celui viu. lar lisus, răspunzând, i-a zis: Fericit eşti 
Simone, fiul lui Iona, că nu trup şi sânge ţi-au descoperit ţie 
aceasta, ci Tatăl Meu, Cel din ceruri. Şi Eu îţi zic ţie, că tu ești 
Petru și pe această piatră voi zidi Biserica Mea şi porțile iadului 
nu o vor birui. Și îți voi da cheile împărăției cerurilor și orice vei 
lega pe pământ va fi legat şi în ceruri, şi orice vei dezlega pe 
pământ va fi dezlegat şi în ceruri. Este textul esenţial pe care se 
întemeiază doctrina romană asupra primatului papal. 

Trebuie reamintit mai întâi în ce măsură această mărturisire a 
lui Petru constituie un moment de răscruce în istoria evanghelică a 
activităţii lui lisus. Căci, de atunci a început lisus să arate 
ucenicilor Lui că El trebuie să meargă la Ierusalim și să 
pătimească multe de la bătrâni şi de la arhierei și de la cărturari 
şi să fie ucis, şi a treia zi să învieze. Aceasta nu este singura 
mărturisire de credință în Sfintele Evanghelii. Ea se situează într- 
un ansamblu mai vast. De altfel, Petru răspunde aici în numele 
celor doisprezece Apostoli. Dar este vorba despre acel Petru pe 

care lisus îl fericește prin ceea ce s-ar putea numi „o nouă 
Fericire”, în limbaj întru totul biblic şi evanghelic, o Fericire ce ar 
putea să fie numită „Fericirea credinţei” sau „Fericirea mărturisirii 
credinţei”. De altfel, ea rezumă toate Fericirile precedente, căci 
conţinutul Fericirilor este Hristos Însuşi. El singur este „Fericitul”, 
cel Curat, Cel ce flămânzeşte, Cel ce este însetat de dreptate și 
Care este persecutat. Deci mărturisirea lui lisus nu poate fi 
separată de celelalte daruri şi de celelalte aspecte ale acestei 
fericiri. De aceea, a fost necesar ca după aceste cuvinte, lisus să 
înceapă vestirea Patimilor Sale apropiate. Aceasta se înscrie în 
firea lucrurilor. 

Trebuie remarcată de asemenea schimbarea numelui: 7u eşti 
Petru. Această schimbare îl înflăcărează cu siguranţă pe Petru. 
Totuşi, pentru Sfinţii Părinți, piatra pe care Biserica a fost clădită 
este Hristos Însuși. De altfel, nimeni nu va şti mai bine decât Petru 
în persoană să afirme pentru primele comunități ale 
creștinilor „petrinitatea” lui lisus. Întâia sa Epistolă vorbeşte cu 
claritate despre aceasta, şi Sfântul Pavel o va relua mai târziu. 
Apropiaţi-vă de El, piatra cea vie, de oameni într-adevăr neluată 
în seamă, dar de Dumnezeu aleasă şi de preț (I Petru 2, 4). Apoi 
citatul din versetul 6: Iată, pun în Sion Piatra din capul unghiului, 
aleasă, de mare preţ, şi cel ce va crede în ea nu se va rușina. 
Există o piatră unică, care este Hristos, dar toți credincioşii sunt 
pietre vii: Și voi înșivă, ca pietre vii, zidiţi-vă drept casă 
duhovnicească, preoţie sfântă, ca să aduceţi jertfe duhovniceşti, 
bine-plăcute lui Dumnezeu, prin lisus Hristos (verset 5). Aceasta 
permite situarea petrinității lui Petru în contextul hristologic şi 
eclesiologic!. Vom vedea mai târziu lectura acestui text, sensul 
acestei făgăduinţe şi al schimbării numelui în tradiția patristică. 

Această mărturisire de credință, această beatitudine, (fericit 
eşti tu) este urmată de cuvinte foarte dure, atunci când Petru ÎI ia la 
o parte şi Îi spune: Fie-Ți milă de Tine, să nu Ți se întâmple Ție 
aceasta (Matei 16, 22). Mai înainte, Petru vorbea în numele celor 
Doisprezece, acum vorbeşte în numele său, ex sese şi nu ex 
consensu. El îşi atrage dojana Domnului: Mergi înapoia Mea, 
satano ! Sunt aproape aceleași cuvinte cu cele spuse satanei în 


'Koulomzine, Curs de eclesiologie, St. Serge. 

deșert, diferenţa fiind aici faptul că adaugă înapoia Mea. Aceste 
cuvinte sunt un ordin de a-L urma, aceleaşi ca și în Joan 21: 
Urmează Mie (loan 21. 19). Prin urmare, se poate spune că nu 
credința se întemeiază pe Petru, ci Petru este Petru pentru că 
mărturiseşte credința şi când mărturiseşte credinţa. Pentru că 
Hristos este singura Stâncă, singura Temelie, singurul Credincios. 
Apocalipsa Îl numeşte morog, adică Martorul cel credincios 
(Apocalipsa 1, 3; 3, 14; 19, 11). Toate sunt cu putinţă celui ce 
crede, mai spune lisus. În acest context eclesiologic, toți Apostolii 
sunt întemeiați pe Piatra care este Hristos’. Slujirea lui Petru 
rămâne unică, fără nici o aluzie directă la prelungirea ei în istorie, 
chiar şi atunci când lisus promite că nici porțile iadului nu o vor 
birui. A 
Episcopul  Cassien  Bezobrazov concluzionează astfel: 
Imaginea lui Petru în Evanghelia după Matei este o imagine 
ideală, mai ales dacă admitem că această Evanghelie a fost scrisă 
incă în timpul vieţii Sfântului lacob. Cum s-a spus deja, 
interpretarea canonică a acestei imagini (privind succesiunea) ar 
fi în contradicţie cu istoria. Sensul primar al loghion-ului despre 
Biserică rămâne necunoscut pentru noi. Dar în vremea furtunoasă 
a anilor 60, în ajunul catastrofei, imaginea Sfântului Petru era 
imaginea unui șef care a condus Biserica la începuturile ei, și în 
prezenţa căruia actualul cârmuitor, lacob, înțelegea să se retragă 
cu discreţie. Marea distanţă care îl separa pe Sfântul Petru de 
Ierusalim dădea acestei imagini din Evanghelia după Matei (cap. 
16) proporţii legendare şi o semnificaţie simbolică. O explicare a 
simbolului lipsea în mod inevitabil, pentru că orice explicaţie ar fi 
presupus precizie şi ar fi distrus imaginea. [...] Numeam altădată 
Evanghelia după Matei și Epistola Sfântului Apostol Iacob, 
„testamentul iudeo-creştinismului ”. [...] Influenţa sa era mare, 
poate din primele zile. Concepţia sa despre primat, rămasă fără 
explicaţie, punea o problemă care necesita un răspuns. Sfântul 
Evanghelist Luca a fost primul care a incercat să dea un răspuns 
la această problemă.? 


"Episcopul Cassien, Saint Pierre et l'Eglise dans le Nouveau Testament. 
Le probleme de la Primaute, în « Istina », 1955, nr. 3, p. 261 - 304. 
2Ibid., p. 282. 

Evanghelia după Luca 22, 32 

Pasajul din Evanghelia după Luca, capitolul 22, este mai 
scurt. Face parte din ultimele convorbiri ale lui Iisus înainte de 
Sfintele Sale Patimi şi se situează într-o perspectivă eshatologică. 
Simone, Simone, iată satana v-a cerut să vă cearnă ca pe grâu. lar 
Eu M-am rugat pentru tine să nu piară credința ta. Și tu, 
oarecând, întorcându-te, întăreşte pe fraţii tăi (Luca 22, 32). 
Avem de-a face aici cu un contrast analog cu cel din Evanghelia 
după Matei, dar în sens invers. În Evanghelia după Matei se 
începe cu mărturisirea credinței şi se termină cu mustrări; în 
Evanghelia după Luca este vestirea lepădării lui Petru şi 
menționarea satanei, urmat de rugăciunea lui Hristos. Trebuie 
legată această rugăciune de Rugăciunea arhierească a Domnului 
din Evanghelia după loan, capitolul 17. Întreg capitolul 17 este o 
rugăciune, care constituie o explicare a acestor cuvinte: Eu m-am 
rugat. lisus îl roagă pe Tatăl să îi păzească de cel rău. Aici, de 
asemenea, cel rău este la lucru. Cuvintele Și tu, oarecând, 
intorcându-te pot fi interpretate în mai multe feluri: când te vei 
converti, când te vei întoarce la apostolat; sau când te vei întoarce 
la Ierusalim. Şi într-un caz şi în altul, este vorba despre o situaţie 
particulară a lui Petru. Cât despre frați, aceştia sunt Apostolii sau 
comunitatea? În acest text, superioritatea lui Petru fată de ceilalți 
Apostoli scapă oricărei interpretări canonice ulterioare. Potrivit 
versetelor 29-30, toți sunt purtători ai unei autorități canonice: Și 
Eu vă rânduiesc vouă împărăție, precum Mi-a rânduit Mie Tatăl 
Meu, ca să mâncaţi şi să beţi la masa Mea, în împărăția Mea şi să 
şedeţi pe tronuri, judecând cele douăsprezece seminţii ale lui 
Israel. Aici sunt cei doisprezece Apostoli, toți asemenea Sfântului 
Petru, Sfântul Petru asemenea celorlalți. Mai încercat decât 
ceilalți, Petru va fi ridicat deasupra celorlalți. Dar această 
superioritate nu va fi una jurusdicţională. Raportul pe care textul 
în discuţie îl presupune între căderea Sfântului Petru şi slujirea 
între fraţii săi, ne îndeamnă să interpretăm această slujire într-un 
sens moral. Întărit prin experiența propriilor sale greșeli (şi a 
lacrimilor sale) şi de mijlocirea Domnului, el îşi va susține fraţii în 
suferință (regăsim aceasta foarte accentuat în Întâia sa Epistolă 
sobornicească, marea epistolă  consolatoare). Pasajul din 

Evanghelia după Matei cap. 16 admitea o asemenea interpretare. 
Ideea de slujire în Biserică, ce îşi găsea justificarea şi sensul 
suprem în dragostea care se consumă în slujba celorlalți, este o 
idee biblică. Această dragoste apostolică este secretul superiorității 
Sfântului Petru. 


Evanghelia după loan cap. 21 

Al treilea pasaj referitor la Sfântul Petru este cel din 
Evanghelia după loan cap. 21, după pescuirea minunată. Acest 
pasaj trebuie situat în ansamblul celei de-a patra Evanghelii. Atrag 
atenţia asupra studiului părintelui Bulgakov despre Petru şi Ioan', 
studiu în care el a trecut în revistă toate textele petriniene din Noul 
Testament, acordând o mare atenţie pasajelor specifice fiecărei 
Evanghelii. Evanghelia a patra reflectă întrebările din perioada ce 
a urmat timpurilor apostolice, întrebări ce au continuat să se pună 
de-a lungul anilor: care este natura şi care sunt limitele primatului 
lui Petru? Acesta este afirmat cu tărie în Evanghelia după loan, nu 
mai puţin decât în celelalte Evanghelii. 7u, urmează-Mi. Dar, 
potrivit părintelui S. Bulgakov, aici se manifestă o altă întâietate, 
care este aceea a credinţei şi a cunoașterii, a viziunii spirituale. Ea 
nu poate fi înscrisă în categoriile canonice şi instituţionale ale 
primatului jurisdicţional, dar nu i se opune, totuși. 

Aceasta este un mister”. Episcopul Cassien Bezobrazov reia 
concluziile părintelui Bulgakov şi subliniază unitatea literară şi 
organică a capitolului 21 cu capitolele precedente. (În timp ce unii 
exegeți moderni atribuie redactarea capitolului 21 unei perioade 
anterioare şi, uneori, altui autor. Părintele Jean Breck ajunge la 
aceeași concluzie ca şi episcopul Cassien. ) 

Episcopul Cassien arată că Evanghelia după loan este 
preocupată în întregime de problema întâietăţii lui Petru şi de 
raporturile acestuia cu „celălalt ucenic”. De la primul până la 
ultimul capitol, Evanghelia după loan afirmă rolul pastoral unic — 
dar nu cel dintâi — al lui Petru pe lângă ceilalți apostoli. Acest rol 


1 S. Bulgakov, Petru și Ioan, doi proto-apostoli (în rusește). 
?P, Boris Bobrinskoy, Pierre et Jean selon le quatrième Evangile, în 
« Foyers Mixtes », nr. 68, 1985, p. 8-10. 

unic nu presupune succesiune. Rolul lui Petru ca şi păstor este 
încununat de moartea păstorului. Nu este iubire mai mare decât 
atunci când îţi dai viața pentru cei pe care îi iubeşti. (loan 10). 
Astfel înțelege episcopul Cassien cuvintele urmează-Mă. lisus nu 
poate fii urmat decât prin cruce, până la înviere. Ne amintim de 
pasajul hagiografic despre moartea lui Petru, în care îl vedem pe 
Petru în timpul persecuției lui Nero părăsind oraşul şi întâlnindu-l 
pe lisus, care se îndrepta spre Roma. Şi Petru întreabă: quo 
vadis Domine? (unde mergi, Doamne?) Şi răspunzându-i lisus că 
merge să îndure din nou răstignirea, Petru se întoarce. 


Petru şi loan 

n ceea ce priveşte Evanghelia a patra, trebuie subliniate 
legăturile particulare care îl unesc pe Petru cu celălalt ucenic. De 
la Cina cea de Taină, aceste legături privilegiate sunt confirmate 
de către Sfântul Luca, singurul care precizează (cap. 22, 8) că lisus 
a trimis pe Petru şi pe loan ca să pregătească Paștile. Ştiind că 
lisus i-a trimis pe ucenicii Săi, doi câte doi, să propovăduiască, se 
poate presupune că Petru şi Ioan mergeau şi să propovăduiască 
împreună. Îi regăsim împreună în Faptele Apostolilor, capitolul 3: 
Petru şi loan se suiau la templu, pentru rugăciunea din ceasul al 
nouălea. La fel în cap. 4: pe când vorbeau ei către popor, au venit 
peste ei preoţii [...]. Şi în cap. 8, 14: Iar apostolii din Ierusalim 
[...] au trimis la ei pe Petru şi pe loan. Prin urmare, aşa cum se 
menţionează în Evanghelia după loan, la Cina cea de pe urmă, 
după Înviere, la mormânt, sau pe marginea lacului Tiberiada, 
tradiţia unanimă recunoaşte în acest ucenic pe loan, fiul lui 
Zevedeu. 

Numai capitolele 20 şi 21 din Evanghelia după loan dau 
indicaţii privind o anumită întâietate a lui Petru, pe care restul 
Evangheliei după loan pare să o ignore. De exemplu, la începutul 
acestei Evanghelii, loan 1, 42, se spune doar că: isus, privind la 
el, i-a zis: Tu eşti Simon, fiul lui lonă. Tu te vei numi Chifa (ce se 
tălcuieşte Petru). Nimic mai mult. Nici o promisiune mesianică, 
nici eclesială. De asemenea, mărturisirea lui Petru, de la sfârşitul 
capitolului 6: Nu vreți 'și voi să vă duceţi? Simon Petru I-a 
răspuns: Doamne, la cine ne vom duce? Tu ai cuvintele vieţii celei 
veşnice. Şi noi am crezut și am cunoscut că Tu eşti Hristosul, Fiul 

lui Dumnezeu Celui viu. Le-a răspuns lisus: Oare nu v-am ales Eu 
pe voi, cei doisprezece? Şi unul dintre voi este diavol ! (loan 6, 67 
- 70). Nimic nu face aici să apară întâietatea lui Petru, pe care 
pasajele paralele din Evangheliile sinoptice le sugerează. Totuşi, 
alegerea celor doisprezece ucenici (Matei 10) afirmă această 
întâietate: Întâi Simon. Mărturisirea mesianică din Cezareea lui 
Filip, cuvintele lui lisus despre apropiata trădare (loan 13, 21), 
toate acestea pun în evidenţă intimitatea celuilalt ucenic cu 
Domnul. El singur are îndrăzneala de a-L întreba, şi aceasta la 
cererea expresă a lui Simon Petru. La judecarea lui Iisus de către 
Caiafa, cea de-a patra Evanghelie confirmă mărturisirea din 
Evangheliile sinoptice, despre lepădarea lui Petru, pentru a arăta 
împlinirea cuvintelor profetice ale lui lisus şi pentru a explica 
repunerea lui Simon Petru în slujirea pastorală şi în apostolat. 

Să trecem la episodul în care cei doi ucenici aleargă spre 
mormântul gol (Joan 20, 4). Acesta este semnificativ pentru 
legătura dintre ei şi pentru prietenia lor. Celălalt ucenic, ajungând 
înainte, îl lasă pe Simon să intre primul şi nu intră decât după el. 
Totuși, despre acest celălalt ucenic se spune că a văzut şi a crezut 
(Ioan 20, 8). Astfel, cu dreptul de a intra primul, întâietatea lui 
Petru pare afirmată. Dar aceasta este limitată imediat prin harisma 
viziunii şi a credinței însoțitorului său. În chip asemănător, în 
vremea pescuitului pe lacul Tiberiadei, ucenicul pe care îl iubea 
lisus este cel care îl recunoaşte pe Domnul, şi acest cuvânt îi 
ajunge lui Simon Petru pentru a se arunca în apă în întâmpinarea 
celui Înviat (Joan 21, 7). Este un ansamblu fericit îmbinat, unit. Se 
simte intenţia fundamentală a autorului de a pune taina dragostei 
înaintea tainei credinței şi a întâietății. 

Totuși, întâietatea lui Petru, în sine, recunoscută de ceilalți 
evangheliști — întâi Simon — nu este pusă în discuție în Evanghelia 
după loan. Aş spune chiar că este mai degrabă confirmată prin 
atitudinea ucenicului pe care îl iubea lisus. Împreună cu părintele 
Bulgakov, văd în ansamblul capitolului 21 din Evanghelia după 
loan o problemă eclesiologică ce depăşeşte cadrul pur istoric al 
evenimentelor din Galileea şi reflectă în mod sigur întrebarea 
comunităţilor din Asia Mică asupra locului lui Petru şi asupra 
relaţiei sale cu ucenicul iubit. Acest capitol 21 este singurul în care 
se răspunde la întrebarea mută a credincioșilor din toate timpurile: 

Ce este cu renegarea lui Petru şi cum se înțelege restaurarea şi 
afirmarea întâietăţii, în raport cu această renegare. Evanghelia 
după Ioan justifică reabilitarea lui Petru în slujirea apostolică şi 
Chiar în întâietate, prin voința expresă a Domnului înviat. În 
vremea redactării finale a capitolului 21, este sigur că Petru a 
îndurat deja martiriul, potrivit dublei profeţii a Mântuitorului 
privitoare la el: tu nu poți să urmezi Mie acum, dar mai târziu Îmi 
vei urma (loan 13, 36) şi precum bunul păstor, care îşi pune viața 
pentru oile sale. Moartea pentru oile şi mieluşeii săi — pe care 
Petru este chemat să le pască (paște oile Mele) şi să le întărească 
(iar tu, oarecând, întorcându-te, întăreşte pe frații tăi!) — este 
imaginea fidelă a bunului Păstor. Acesta este mesajul pe care ni-l 
lasă Evanghelistul Ioan, singurul care îl reabilitează pe Petru în 
apostolat şi în întâietatea originară. Există, astfel, în Evanghelia 
după loan o complementaritate a două întâietăți: aceea a 
autorităţii, care este neîndoielnică, şi a credinței, a viziunii, ce 
aparține Evanghelistului Ioan. Acestea două nu se confundă, dar 
sunt unite indisolubil?. 


c) Exegeză patristică a textelor petriniene 

Trecem la mărturiile privind primatul lui Petru în Biserica 
primară. Aş cita aici câteva pasaje bine cunoscute din Sfântul 
Clement, Sfântul Ignatie, Sfântul Irineu, Origen şi Sfântul Ciprian. 
Pentru analiza şi interpretarea acestor pasaje patristice ante- 
niceene, trebuie citit părintele Afanassiev?. 

Epistola Sfântului Clement al Romei este adresată Bisericii 
din Corint, ca urmare a neînțelegerilor prelungite din această 
Biserică şi al căror ecou se regăseşte deja în epistolele Sfântului 
Pavel. Să reamintim faptele: era, probabil, vorba despre o revoltă 


' Luca 22, 32. 
“Pentru un studiu detaliat al problemei întâietăţii lui Petru în conştiinţa 
Bisericii Ortodoxe, a se vedea revista « Istina», care conţine studii 
(uneori contradictorii) privitoare la această chestiune. Asupra poziţiei 
Bisericii Catolice, a se vedea P. Benoît, La Primaute de Pierre selon le 
Nouveau Testament, în « Istina » 1955, nr. 3, p. 305 - 334. 

Afanassieff, La doctrine de la primauté à la lumière de 
L'ecclesiologie, în « Istina » 1957, nr. 4, reluat în La Primaute de Pierre, 
lucrare colectivă sub titlul Z 'Eglise qui préside dans L'amour. 

împotriva presbiterilor sau a episcopului. Se pare că presbiterii s- 
ar fi adresat Romei şi Roma a răspuns că destituirea presbiterilor 
care nu au săvârşit nimic condamnabil nu corespundea voinţei lui 
Dumnezeu. Latinii prezintă această epistolă ca o intervenţie 
directă în problemele interne ale unei alte Biserici, în virtutea 
primatului papal. Părintele Afanassiev aminteşte că, dimpotrivă, 
Biserica Romei nu se considera superioară celei din Corint, că 
epistola nu conţine nici o aluzie la pretenţia vreunei puteri a 
Bisericii Romei asupra celei din Corint. El trage concluzia că 
acesta nu era un act juridic din partea Romei, ci o mărturie a ` 
Bisericii asupra a ceea ce s-a petrecut în ea. 

Părintele Afanassiev dă dovadă aici de multă obiectivitate 
istorică. El subliniază că această epistolă este redactată în termeni 
foarte ponderaţi, sub forma unui îndemn. Dar rezultă, de 
asemenea, că Biserica Romei era conştientă de valoarea decisivă 
pe care mărturia sa trebuia să o aibă pentru Biserica din Corint. 
Totuşi, este vorba numai despre o mărturie, despre o autoritate 
morală, fără ca Sfântul Clement să aibă măcar nevoie să justifice 
temeiurile intervenţiei sale printr-o așa-zisă întâietate. Epistola 
menţionează doar pe apostolii Petru şi Pavel care au murit la 
Roma în vremea persecuției lui Nero. Se pare că vocea Bisericii 
Romei a fost auzită şi că această epistolă a lui Clement s-a bucurat 
de multă stimă la Corint. 

A doua mărturie în această problemă este a Sfântului Ignatie 
de Antiohia. Se cunoaște conținutul exact al epistolei sale către 
Romani. El se adresează aici cu respect şi afecţiune acestei 
Biserici care este condusă de iubire (agape). Este unul dintre 
termenii caracteristici pentru scrierile Sfântului Ignatie, termen 
care îşi are obârşia în epistolele Sfântului Ioan Teologul şi în toată 
tradiția Asiei Mici. Agape are aici un sens euharistic şi semnifică 
plenitudinea Bisericii locale, trăită în cadrul Euharistiei. Pentru 
Sfântul Ignatie, agape înseamnă „Biserica locală în plenitudinea sa 
euharistică”. Fiecare Biserică locală este agape, pentru că fiecare 
este după chipul lui Dumnezeu, care este agape: Dumnezeu este 
dragoste. Potrivit părintelui  Afanassiev, Biserica Romei 
prezidează adunarea Bisericilor locale la fel cum episcopul 
prezidează adunarea euharistică locală, adică ea ocupă locul cel 
dintâi, ei îi revine întâietatea în mijloclul multitudinii de Biserici 

unite prin bună înțelegere. Nu se poate deduce din această frază a 
Sfântului Ignatie exercitarea vreunei autorități, şi cu atât mai puțin 
a vreunei puteri a Bisericii Romei asupra celorlalte Biserici. Pentru 
Sfântul Ignatie, întâietatea nu este expresia unei puteri; ea este 
întemeiată pe dragoste, trebuie să decurgă din dragoste şi nu este 
decât o manifestare a autorităţii dragostei. De altfel, se pare, spune 
părintele Afanassiev, că Ignatie cunoştea Epistola Sfântului 
Clement către Corinteni. . 

Al treilea text patristic este luat din cartea a III-a a lucrării 
Sfântului Irineu, Împotriva ereziilor. La noi a ajuns în traducerea 
sa latină: Cu această Biserică (a Romei), din cauza autorităţii sale 
celei mai mari care îi vine de la întemeiere, trebuie neapărat să 
convină toate Bisericile, adică credincioșii care vin de peste tot; 
ea în care, întotdeauna [...] a fost observată tradiţia ce vine de la 
Apostoli. Este un text foarte important, care a constituit un 
permanent obiect de discuție. Cum trebuie înțeleasă expresia 
„această Biserică”? Nu se spune că este vorba de Biserica Romei, 
dar teologii din toate timpurile şi de toate tendințele au fost 
întotdeauna de acord, spunând că nu putea fi vorba decât despre 
Biserica Romei. Sfântul Irineu se străduieşte să dovedească 
principiul tradiției apostolice şi al tradiției eclesiale, bazându-se pe 
listele episcopilor, pe o succesiune neîntreruptă din vremea 
Apostolilor. El spune că ar fi putut da listele episcopilor tuturor 
Bisericilor, dar se mulţumeşte să o dea pe aceea a Bisericii Romei. 
A ales-o pentru că este, spune el, cea mai mare, cea mai veche 
cunoscută de către toţi şi, mai ales, este fondată şi sfințită prin 
propovăduirea şi martiriul Sfântului Petru şi al Sfântului Pavel. 
Aceasta nu înseamnă că Biserica Romei ar fi fost fondată de către 
Petru, pentru că atunci când Pavel soseşte aici, este primit de către 
o comunitate creştină. Nu este necesar să se încerce dovedirea 
faptului că Petru personal a fost fondatorul Bisericii Romei. Căci 
Roma a fost sfinţită prin moartea lui Petru şi Pavel, iar tradiția 
apostolică asupra acestui fapt s-a transmis prin succesiunea 
episcopilor; prin urmare, toate Bisericile trebuie să convină asupra 
lui. Termenul „a conveni” este, de asemenea, subiectul a 
numeroase interpretări: a recurge la, a fi în acord, etc. 

Dacă este necesar ca toate Bisericile locale în care apar 
neînțelegeri să facă apel la Biserica Romei, aceasta nu înseamnă 

totuși că necesitatea respectivă are un caracter juridic. Ea decurge 
dintr-o necesitate interioară ce corespunde naturii Bisericii, care 
este dragoste şi în care se practică solicitudinea. Trebuie spus că 
acesta este unul dintre punctele cele mai profunde şi cele mai 
personale ale eclesiologiei părintelui Afanassiev. L-a exprimat 
adesea în studii în care dezvoltă noţiunea de „putere a dragostei”. 
Pentru Sfântul Irineu, spune el, acest pasaj exclude ideea unei 
adevărate întâietăți. Faptul este confirmat şi de alţi istorici, precum 
Dom Bernard Botte. Sfântul Irineu nu a fost teoreticianul 
primatului papal în sine, ci al priorităţii romane printre Bisericile 
locale. 

Origen a fost printre cei dintâi care au analizat, în comentariul 
său asupra Evangheliei după Matei, pasajul despre Sfântul Petru 
din Matei 16-18. Simon devine piatra pe care este fondată 
Biserica, pentru că el a exprimat credința. Dacă și noi zicem „Tu 
ești Hristosul, Fiul lui Dumnezeu celui Viu”, atunci și noi devenim 
Petru, fiindcă oricine se încorporează lui Hristos devine piatră. Și 
dă oare Hristos numai lui Petru cheile Împărăției, încât alte 
persoane binecuvântate nu le pot primi ?' După părerea lui 
Origen, adaugă părintele Meyendorff, Petru nu este nimic altceva 
decât primul „credincios”, iar cheile pe care le-a primit au 
deschis porţile cerului numai lui. Dacă alții vor să-l urmeze, ei îl 
pot „imita” pe Petru şi vor primi aceleași chei. În acest fel, 
cuvintele lui Hristos au importanță soteriologică, dar nu 
instituțională. Ele afirmă doar că credinţa creștină este credinţa 
exprimată de către Petru pe drumul spre Cezareea lui Filip. În 
întregul corpus de exegeză patristică, acesta este sensul 
preponderent al loghiilor petriniene şi el rămâne valid în 
literatura bizantine. Domnul i-a dat cheile lui Petru și tuturor 
celor ce se aseamănă lui, astfel încât porţile Împărăției cerurilor 
rămân închise ereticilor, dar sunt uşor accesibile credincișilor. 
(Teofan Kerameus, Omilie italo-gr., secolul XII). 

Sfântul Ciprian al Cartaginei reprezintă un moment crucial în 
eclesiologie, în măsura în care el este primul care a compus o 


'Flom. in Orig. 12, 10 citat de Meyendorff, Teologia bizantină, p. 132. 
“Ibid. 
SCitat de Meyendorff, Op. cit., p. 132. 

operă eclesiologică, căutând să apere unitatea Bisericii împotriva 
ereziei şi a schismei. El este, probabil, primul care face legătura 
între promisiunea din Evanghelia după Matei, cap. 16 şi slujirea 
episcopală în ansamblul ei. Pentru el, pe locul lui Petru stă 
episcopul fiecărei Biserici locale. Domnul nostru, pe care trebuie 
să Îl venerăm şi căruia trebuie să Îi respectăm poruncile, a spus 
lui Petru: „tu eşti Petru şi pe această piatră voi zidi Biserica 
Mea”. De aici decurge, de-a lungul timpului și a succesiunilor de 
episcopi, alegerea lor şi organizarea Bisericii. Biserica se 
întemeiază pe episcopi şi toată conduita sa se conformează 
îndrumărilor ce vin chiar din partea acestor cârmuitori ai ei. 
Episcopul este deci personajul central; el apare singur înaintea 
poporului pe care îl călăuzeşte, îl instruieşte şi pe care îl judecă în 
locul lui Hristos. Dosarul complet al marelui patrolog catolic 
Bardy! cuprinde şi alte fragmente din epistolele Sfântului Ciprian. 
Biserica nu se îndepărtează de Hristos. Biserica rămâne unită cu 
Pontiful său, turma rămâne aproape de păstor. Prin aceasta 
trebuie înţeles că episcopul este în Biserică şi Biserica în „episcop. 
Şi dacă cineva nu este cu episcopul, nu este în Biserică? Sau Pe 
unul singur a întemeiat Biserica. Și, cu toate că după Înviere a dat 
tuturor Apostolilor o putere egală, pentru a manifesta unitatea, El 
a rânduit prin autoritatea cuvântului său chiar originea acestei 
unități, în aşa fel că a început cu unul singur? 

Acesta este un punct important. Pe de altă parte, 
circumstanţe foarte precise, Sfântul Ciprian se găseşte în dezacord 
cu Biserica Romei şi afirmă principiul independenței Bisericii 
sale, în raport cu celelalte Biserici. Având grijă ca legătura de 
bună înţelegere să rămână și să dăinuie fidelitatea indisolubilă 
față de unitatea Bisericii, fiecare episcop își rânduieşte el însuşi 
actele sale și administraţia sa așa cum crede de cuviinţă, dând 
socoteală pentru acestea numai Domnului.“ A fost decis de către 
noi, îi spune papei Corneliu, că problemele trebuie analizate acolo 


'Bardy, la Théologie de l'eglise, de Saint Irénée au concile de Nicée, 
Paris, 1947. 

2Epist. 66, 8. 

3De cath. eccl. unitate, 4. 

tEpist. 55,21. 

unde delictul a fost comis." Eu nu impiedic nici un întâistătător al 
vreunei Biserici să hotărască ceea ce i se pare lui bine.? Este un 
text ferm, în care se împotriveşte amestecului papei Corneliu în 
Biserica sa. 

Urmând în continuare cursul istoriei, se văd conturându-se 
noi tendinţe în conştiinţa Bisericii Romei. Împreună cu părintele 
Meyendorff, ne putem opri asupra papei Leon I. În secolul VI, 
Sfântul Grigore cel Mare adresează o scrisoare patriarhului 
Alexandriei, care l-a salutat, numindu-l episcop universal. Vă cer 
să nu folosiţi aceste cuvinte când vorbiți despre mine. Pentru că 
eu știu ce sunt şi ce sunteţi dumneavoastră. Prin rang, Sunteţi 
fraţii mei. Potrivit obiceiurilor, sunteţi părinţii mei. Eu nu am 
ordonat deci, eu m-am străduit pur şi simplu să indic ceea ce mi se 
părea util. Și iată că la începutul scrisorii dumneavoastră găsesc 
acest titlu grandios de „papă universal”, pe care îl refuz. Rog pe 
Sfintia Voastră prea binevoitoare să nu mai facă de acum înainte 
aceasta. Pentru că atunci se ia de la Sfinția voastră ceea ce e 
atribuit în mod exagerat altuia. Nu prin cuvinte doresc să-mi aflu 
măreţia ci prin purtarea mea. Și nu consider pentru mine o onoare 
ceea ce aduce atingere onoarei fraţilor mei. Onoarea mea este 
onoarea Bisericii universale. Onoarea mea este tăria fraţilor mei. 
Ceea ce mă onorează cu adevărat este ca nici unuia să nu i se 
refuze onoarea ce ii revine. Dacă Sfintia voastră mă numeşte papă 
universal, îşi refuză sieşi ceea ce îmi atribuie mie drept universal. 
Să nu fie aceasta ! Să dispară cuvintele care sporesc vanitatea şi 
rănesc milostenia f 

Dar în secolul al XI-lea, deci după anateme, un alt papă, 
Grigore al VII-lea, spune următoarele în Dictatus papae: Biserica 
romană a fost fondată de către Domnul singur. Singur pontiful 
roman merită să fie numit universal. Singur el poate depune sau 
ierta episcopii. Reprezentantul său în sinoade poruncește tuturor 
episcopilor, chiar dacă este de rang inferior şi numai el poate 


'Epist. 59, 14. 

?Epist. 69, 17. 

Jean Meyendorff, Unite de l’Empire et division des chrétiens, Paris, 
1993. 

“Citat de J.M.R. Tillard în L'Evêque de Rome, Paris, 1982, p. 73 şi 74. 

pronunţa o decizie de destituire. Papa poate să îi destituie pe cei 
absenţi. Nu se poate rămâne sub același acoperiș cu cei ce au fost 
excomunicați de către el. Papa este singurul om căruia toți prinții 
îi sărută picioarele şi singurul al cărui nume este pronunţat în 
toate Bisericile. Lui îi este permis să destituie împărați [...]. El nu 
poate fi judecat de către nimeni. Biserica Romei nu a greşit 
niciodată şi nu va putea niciodată greşi. Există o astfel de listă cu 
27 de puncte.! Ce diferenţă de atmasferă!, comentează părintele 
Tillard. Limbajul este de acum înainte cel al puterii. Cel ce 
vorbeşte astfel este de acum înainte „pontif roman”. Roma îşi 
afirmă pretenţiile şi îşi atribuie semnele exterioare ale 
suveranității sale, luând tiara, fapt care îl va determina, o 
jumătate de secol mai târziu, pe Sfântul Bernard, care rămâne 
totuşi un apărător al teocraţiei papale, să-i scrie lui Eugen III în 
1146: „ Nu ştiu când a fost văzut Petru împodobit cu pietre 
prețioase sau în mătase, nici adăpostit sub un baldachin de aur, 
nici călărind un cal alb, nici escortat de soldaţi și nici înconjurat 
de un strălucitor cortegiu de asistenţi. Acceptă acest fast, care 
face din tine urmaşul lui Constantin, ca o concesie făcută 
vremurilor noastre, dar fereşte-te să socoți că ţi s-ar cuveni”? 

Ce spun bizantinii? Părintele Meyendorff face un studiu 
foarte detaliat al textelor. Iată câteva pasaje care arată că principiul 
însuşi al primatului nu era respins, dar era condiționat de unitatea 
Bisericii şi de mărturisirea de credință. Fotie spune: Zemeiurile 
Bisericii stau pe Petru. El este corifeul Apostolilor. Chiar când îl 
trădează pe Hristos, el nu este alungat dintre cei Doisprezece. El a 
fost stabilit ca piatră a Bisericii (?) şi adevărul l-a proclamat 
drept purtător al cheilor cerului. Domnul a încredinţat lui Petru 
cheile împărăției în schimbul dreptei Sale mărturisiri şi pe 
mărturisirea sa a aşezat temelia Bisericii. Astfel, Petru este piatra 
pe care s-a zidit Biserica pentru că el a mărturisit credința sa în 
dumnezeirea Mântuitorului. 

Sfântul Grigorie Palama spune: Petru este corifeul şi primul 
dintre Apostoli. În predica sa pentru sărbătoarea Sfinţilor Petru și 
Pavel, îl compară pe Petru cu Adam: Dându-i lui Simon numele de 


"Tillard, op. cit., p. 75. 
“Citat de către Tillard, op. cit., p. 77. 

Petru, construind pe această piatră Biserica Sa, Hristos l-a făcut 
tată al rasei adevăraţilor inchinători ai lui Dumnezeu. Ca şi 
Adam, Petru a fest supus ispitei diavolului, dar căderea sa nu a 
fost definitivă. El s-a căit şi a fost restabilit păstor de către 
Hristos. [...] Petru face parte dintre Apostoli, dar se distinge de 
ceilalți pentru că poartă un titlu Superior. Personal el este numit 
corifeu şi temelie a Bisericii. 

Toţi teologii bizantini, chiar şi după conflictul cu Roma, 
vorbesc despre apostolul Petru în aceiași termeni, fără a încerca să 
atenueze sensul cuvintelor biblice. Siguranța lor calmă, spune 
părintele J. Meyendorff, arată încă o dată că ei nu vedeau în 
aceste texte un argument în favoarea eclesiologiei romane. De 
altfel, ei nu cunoșteau această eclesiologie și logica ei le era întru 
totul străină! El menţionează punctele importante: Petru este 
corifeul soborului apostolic, el vorbeşte în numele celor 
Doisprezece. Dacă ceilalți, Ioan, Iacob şi Pavel, sunt numiţi şi ei 
corifei, Petru este singurul numit piatră pe care s-a zidit Biserica. 
Întâietatea sa are un caracter personal, datorată meritelor sale, dar 
ca are o semnificaţie eclesiologică. 

Cuvintele lui lisus de pe drumul spre Cesareea lui Filip, pe 
această piatră voi zidi Biserica Mea, sunt legate de mărturisirea 
lui Petru. Petru a mărturisit primul această credință. Æl s-a așezat 
în fruntea teologilor, spune slujba bizantină din 29 iunie. El a 
primit titlul mesianic de „stâncă”, titlu pe care Biblia îl atribuie lui 
Mesia însuși. Totuşi, în măsura în care acest titlu este, în cazul 
unui om, legat de credința sa, omul poate să îl și piardă. Este ceea 
ce, întâmplă lui Petru. Şi a trebuit să treacă prin lacrimile pocăinței 
ca să fie restabilit. Acest din urmă adevăr are o valoare 
permanentă. Petru îi întăreşte pe credincioși până la sfârşitul 
veacurilor, scrie Teofilact al Bulgariei?. Cuvintele Domnului 
privitoare la cheile împărăției nu semnifică o putere asupra 
cheilor, scrie Teofan Kerameus, ci posibilitatea pentru Petru de a 
intra în împărăție şi de a introduce pe alţii. Toţi cei ce sunt 
mântuiţi prin credinţa în Hristos primesc cheile împărăției. 


'0p. cit., p. 98. 
2In Lucam P.G. 123, 1073. 
3Hom. 135, P.G. 132, 965. 

Adversarul lui Palama, Varlaam din Calabria, spune: Nici un 
Apostol nu a fost numit episcop în unul sau altul dintre oraşe sau 
regiuni (conform Epistolei întâia către Corinteni: „Eu nu am venit 
să botez ci să propovăduiesc ”). Ei aveau peste tot aceeaşi putere. 
Ori, episcopii care au fost hirotoniți pentru a le urma, au fost 
păstori ai unui loc anume. Varlaam interpretează semnificația 
hirotoniei episcopului: Dacă latinii au dreptate, aceasta ar 
însemna că Clement a fost stabilit de către Petru, nu numai ca 
episcop al Romei, dar şi ca păstor al întregii Biserici. Dar cine l-a 
numit vreodată pe Petru „episcopul Romei ” sau cine l-a numit pe 
Clement „corifeu"'? Petru, corifeul Apostolilor, a stabilit mulți alți 
episcopi în multe alte oraşe, şi care este legea ce permite numai 
episcopului de Roma să se numească „succesorul lui Petru” și să- 
i dirijeze pe ceilalţi?! 

Unul dintre ultimii mărturisitori ai patristicii bizantine 
tardive, Sfântul Simeon al Tesalonicului, cu puţin înaintea căderii 
Constantinopolului, înțelege succesiunea lui Petru ca succesiune în 
adevărata credință. Nu ar trebui să-i contrazicem pe latini când 
spun că episcopul Romei este cel dintăi. Acest primat nu face rău 
Bisericii. Lăsaţi-i doar să dovedească loialitatea primatului faţă 
de credinţa lui Petru şi față de cea a urmaşilor lui Petru. Dacă 
este așa, să se bucure de toate privilegiile lui Petru. Să fie primul 
şi conducătorul tuturor și pontiful Suprem. Numai să fie episcopul 
urmaş al ortodoxiei lui Silvestru, Agaton, Leon, Martin și Grigore; 
atunci îl vom numi apostolic şi cel dintâi între episcopi și îi vom fi 
supuşi, nu numai ca şi lui Petru, dar ca şi Domnului însuşi. 

Nu trebuie văzut, spune părintele Meyendorff, în aceste 
cuvinte ale lui Simeon o simplă exagerare retorică. Orice episcop 
ortodox, atâta timp cât nu trădează demnitatea sa episcopală, este 
chipul lui Hristos în Biserica sa. Primul dintre episcopi nu face 
excepție de la această regulă. [...] Pentru Simeon, primatul nu a 
dispărut în Biserică (chiar după abandonul Romei, n. n.). În 
mijlocul creştinătăţii bizantine, vechea capitală a imperiului avea 
un loc intangibil, pe care trebuia neapărat să-l regăsească, dacă 
revenea la ortodoxie [...]. „Noi nu îl renegăm deloc pe papă, 


Ip.G. 151, 1260 - 1263. 
2Dial. contra Haereses, 23 P.G. 145, 120. 

continuă Simeon, nu este papa cel cu care refuzăm să intrăm în 
comuniune. Noi suntem uniţi cu el, cum Suntem uniţi cu Hristos şi 
îl recunoaştem ca părinte şi păstor. În Hristos noi suntem în 
comuniune şi în uniune indisolubilă cu papa, cu Petru, cu Lin, cu 
Clement. Dar papa actual, în măsura în care nu mai este urmaşul 
lor în credință, nu mai este nici moștenitorul scaunului lor. Acela 
care se numeşte papă nu va fi niciodată papă atăta timp cât nu va 
avea credinţa lui Petru”. Pentru Sfântul Simeon, orice om se poate 
dovedi nedemn de harul pe care îl primeşte şi de slujirea la care l- 
a chemat harul Duhului Sfânt. Infailibilitatea Bisericii vine din 
fidelitatea lui Dumnezeu faţă de poporul Său. Ea nu se poate 
identifica cu infailibilitatea personală a cuiva. 

Ar trebui, de asemenea, să ne oprim asupra evenimentelor 
care au urmat anatemelor din 1054, adică cea de-a patra cruciadă, 
căderea Constantinopolului în mâinile cruciaților şi stabilirea unei 
ierarhii latine la Constantinopol. Ne aflăm aici în cadrul unei alte 
problematici, şi anume o tentativă de unire, în care Roma oscilează 
în atitudinile sale din diverse motive, dintre care unele politice. În 
secolul XIII, când clerul grec era supus autorității romane în 
părţile ocupate ale Imperiului bizantin, în urma cruciadelor, se 
manifestă tendința de a tolera cel puţin ritul grec şi de a inaugura o 
politică de apropiere adevărată între latini şi bizantini. Nu mai este 
vorba despre interpretarea primatului papal, ci despre relații între 
Biserici devenite străine una față de alta. 

La conciliul de la Florența, s-au înfruntat două tendinţe 
ecleziologice: pe de-o parte, eclesiologia conciliară în Răsărit, 
reluaiă în Apus de sinoadele de la Constance şi de la Basel, care au 
precedat Florenţa, proslăvind întâietatea sinodului față de papă și, 
pe de altă parte, tendinţa centralizatoare papală la care, în mod 
involuntar, bizantinii şi-au dat sprijinul, optând pentru conciliile 
Ferrara și Florenţa, împotriva celui de la Basel. În paralel cu 
textele bizantine citate mai sus, Biserica bizantină spera într-un 
nou conciliu unionist şi într-o apropiere în profunzime cu Roma, 
în mod particular Sfântul Marcu din Efes care, ales episcop pentru 
a participa la sinodul de la Florența, spunea în discursul său 
adresat papei Eugen, înainte de începerea conciliului de la Ferrara: 


'Op. cit., p. 111 - 112. 

Astăzi sunt începuturile bucuriei universale; astăzi razele 
spirituale ale soarelui păcii strălucesc în lumea întreagă; astăzi 
membrele trupului lui Hristos, altă dată împărțite şi separate de 
multe secole, se grăbesc spre unirea reciprocă. Pentru aceasta, 
Hristos Dumnezeul nostru, capul nostru, te-a îndemnat pe tine 
care prezidezi intre aceşti ierarhi, să ne inviţi aici şi să îl convingi 
pe prea Ssmeritul nostru împărat să te asculte şi să-l obligi pe 
păstorul şi patriarhul nostru să uite de bătrâneţea sa şi de multele 
sale boli. Astfel, prea sfinte Părinte, primeşte-i pe fiii tăi ce vin din 
îndepărtatul Răsărit. Îmbrăţişează-i pe cei care au fost atâta timp 
separați." Este un discurs mișcător şi semnificativ, în care Sfîntul 
Marcu enumeră problemele litigioase, între care adaosul Filiogue, 
şi care se termină printr-o rugăminte patetică de a reface pacea şi 
unitatea, înlăturând cauza scandalului. 

Cunoaștem urmările conciliului, constrângerile la care a fost 
supusă delegația Bizanțului şi, mai ales, Sfântul Marcu al Efesului, 

- care refuză să semneze decretul final. Acest conciliu „unionist” 
este caracterizat de o ambiguitate fundamentală, în măsura în care 
actele conciliului conţin o definiţie a credinţei din Biserica Romei, 
definiție pe care reprezentanţii Bisericii răsăritene erau nevoiţi să o 
semneze în fața pericolului pe care îl reprezenta Islamul. Părintele 
Borovoy spune: Nu era reconcilierea într-o credinţă unică, ci mai 
degrabă o supunere în planul dogmatic (Filioque) şi totodată în 
cel eclesiologic (primatul papal). Papa semnează acest decret ca 
un învingător: Eu, Eugen, Episcop al Bisericii Universale, semnez 
şi hotărăsc să fie astfel. 

Aici nu vom analiza în amănunt ceea ce a urmat conciliului 
de la Florenţa, toate acordurile pentru unire, care au dus la Uniaţia 
de la Brest-Litovsk în 1596, consfințindu-se astfel o situație de 
conflict ireversibil între cele două părți ale creştinătăţii. În 
problema uniatismului trebuie citită contribuția părintelui Roberti? 
Şi, de asemenea, cea a părintelui Tillard. Părintele Roberti studiază 


J Gill, Concile de Florence, | « Actes grecs », Roma, 1983, p. 28. 

2. Borovoy, The Destiny of the Union of Florence in Poland and the 
Great Lithanium Principality, în « Chridtian Unity, Ed. G. Alberigo, 
Louvain, 1991, p. 555 - 556. 

personalitatea lui Pius al LX-lea, care se află în deplin acord cu 
ceea ce se numește ultra-montanism, adică conștiința că Biserica 
Catolică concentrează întreaga autoritate eclesială la Roma. Totul 
trebuie să vină de la cap, adică de la papa. Şi galicanismul va 
deveni atunci un inamic ce trebuie răpus. El vorbeşte despre Dom 
Béranger, abate de Solesmes, care ducea o campanie împotriva 
ritualulilor proprii şi pentru adoptarea generală a liturghiei 
romane. Se va face peste tot ceea ce face papa și astfel ne vom 
găsi uniţi în misterul liturgic. Este jenant să citeşti asemenea texte 
care implică o adevărată devoțiune față de papa sau Constituţia 
Pastor Aeternus care precedă definiţia romană şi, în final, 
formularea Conciliului Vatican I. 


d) Dialogul contemporan 

În momentul în care începe Conciliul Vatican II, în 1962, 
teologia romană devine din ce în ce mai atentă la tradiţiile altor 
Biserici şi, mai ales, la eclesiologia ortodoxă. Aici trebuie amintită 
contribuţia următorilor profesori: episcopul  Cassien, N. 
Afanassiev, P. Evdokimov, Al. Schmemann, care au participat ca 
observatori la Conciliul Vatican II. De asemenea, trebuie amintită 
reînnoirea patristică, biblică şi liturgică, ce a contribuit la 
conştientizarea dezechilibrului  eclesiologiei dominante. S-a 
reanalizat teologia privitoare la episcopat, sub influența părintelui 
Congar, fondatorul colecției Unam Sanctum în cadrul Editurii Cerf 
şi a cărei primă carte se numea Les Chrétiens séparés. Lui, ca şi 
abatelui Gratieux, autorul a trei volume despre Homiakov, această 
publicare îi va aduce necazuri. 

Într-o manieră generală, trebuie reamintită importanța 
constituţiei eclesiologice a Conciliului Vatican II, Lumen Gentiurn, 
care, fără să nege vreo afirmaţie dogmatică a Conciliului Vatican I 
(primatul absolut, jurisdicția episcopală imediată a papei peste 
Biserica Universală, infailibilitatea papală potrivit expresiei ex 
sese, şi nu consensu ecclesiae), situează totuşi primatul într-o 
viziune eclesiologică diferită, care este aceea a unei căutări a 
colegialităţii. În timp ce Conciliul Vatican I privea Biserica 
pornind de la conducătorul său, episcopul Romei, Conciliul 
Vatican II concepe Biserica pornind de la episcopi, pe care îi 
declară, pe toți împreună, urmași ai Apostolilor şi care, toți 

împreună, constituie fundamentul Bisericii universale. Toți 
episcopii sunt cârmuitori ai Bisericii, călăuzind casa Dumnezeului 
celui Viu, păstorii Săi, pontifii Săi, stabiliţi în fruntea slujirii. Ei 
-toți sunt vicari şi trimişi ai lui Hristos. Dacă înainte titlul de vicar 
al lui Hristos era rezervat doar papei, Conciliul Vatican II afirmă 
cu claritate că plenitudinea funcţiei care cârmuieşte toată Biserica 
aparţine întregului corp eclesial. În cadrul acestei misiuni şi în 
funcţie de ea, Lumen gentium stabileşte şi situează funcţia 
pontifului roman. Schema nu mai este piramidală. Nu se mai 
merge de la papă la episcopi, punând toată greutatea de partea 
primului, riscând să rămână nedesluşit statutul celorlalţi; acum se 
merge de la episcop la papă. Se reaminteşte că Hristos a întemeiat 
Biserica nu doar pe Petru singur, ci pe Apostolii care îl aveau în 
frunte pe Petru, nu pe pontiful roman singur, ci pe ansamblul 
episcopilor, avându-l în frunte pe succesorul lui Petru. Există o 
deplasare a accentului, inseparabilă de o evoluţie mai profundă. Se 
poate resimți aici cât de îndatorat este părintele Tillard 
eclesiologiei comuniunii. Pentru Lumen Gentium, episcopatul este 
un sacrament, în timp ce episcopii nu erau înainte decât 
funcţionari aplicând decretele Romei. 

Paul al VI-lea a dus la bun sfârşit Conciliul şi a fost, împreună 
cu cei care l-au înconjurat, artizanul constituţiei eclesiologice 
Lumen Gentium. Se ştie că pontificatul său a permis revalorizarea 
conferinţelor episcopale naţionale din cadrul Bisericii Catolice. 


e) Ridicarea anatemelor și alte gesturi simbolice 

După moartea lui Pius al XII-lea (1958), papa loan al XXIII a 
anunţat decizia sa de a convoca un mare sinod al Bisericii 
universale, care în final s-a redus la un conciliu al Bisericii 
romane, cu toate surprizele pe care le cunoaștem. În afara 
eclesiologiei, au fost abordate teme importante. Nu vom vorbi însă 
decât despre aspectul eclesiologic, care a fost consemnat în 
decretul Lumen Gentium. Acest decret reprezintă un efort de a 
regăsi, alături de primatul roman, elementele unei colegialități 
veritabile a episcopilor. 

Chiar în timpul conciliului, Paul al VI-lea a urmat lui loan al 
XXIII-lea. Ortodocşii pot aduce un omagiu particular papei Paul al 
VI-lea pentru gesturile spectaculare şi profetice pe care le-a făcut 

în favoarea Bisericii noastre. Când a fost ales Ioan al XXIII-lea, 
patriarhul Athenagora i-a trimis o scrisoare, spunând: Era un om 
care se numea loan [...]. Au fost gesturi de prosternare şi de 
pocăință a papei în biserica Sfânta Sofia. Când mitropolitul 
Meliton a venit în vizită la papa Paul al Vl-lea, acesta a 
îngenunchiat şi i-a sărutat picioarele. 

Trebuie amintită mai ales ridicarea reciprocă a anatemelor din 
1054, care a vut loc în 1965. Privitor la acest subiect, voi cita ceea 
ce spune părintele Meyendorff: Declaraţia comună a papei Paul 
al Vl-lea şi a patriarhului Athenagoras asupra ridicării 
anatemelor are grijă să nu exagereze importanța reală a 
evenimentelor din 1054. „Este important să se recunoască faptul 
că sancţiunile se refereau la persoanele vizate, şi nu la Biserici şi 
Că, prin urmare, aceste sancțiuni nu înțelegeau să rupă 
comuniunea  eclesială între scaunul de la Roma şi 
Constantinopol”. Era vorba despre condamnări personale, şi nu 
eclesiale. În tot cazul, bula de excomunicare depășea puterile 
legatului papal. Prin urmare, papa şi patriarhul ecumenic aveau 
cunoștință despre caracterul punctual şi aproape accidental al 
supărătoarelor evenimente din 1054. 

Totuși, această ridicare de anateme, însoţită de regrete 
reciproce, nu este de ajuns pentru a elimina cauzele diviziunii. 
Pentru că acestea sunt mai vechi şi mai profunde. 

Părintele Meyendorff susține, așa cum o fac şi eu, 
recunoaşterea sinodului din 879 - 880 ca ultimul conciliu ţinut 
împreună, ca al optulea sinod ecumenic. El reamintește, urmându-l 
pe Francis Dvornik, că niciodată Roma nu a tăgăduit delegaţii de 
la acest sinod şi că numai la sfârşitul secolului XI reforma 
gregoriană reface autoritatea sinodului ignatian, care l-a destituit 
pe patriarhul Fotie. Numai atunci a recunoscut Roma acel sinod ca 
fiind ecumenic. Când la conciliul de la Florența, latinii au invocat 
autoritatea sinodului ignatian ca al optulea conciliu, Sfintul Marcu 
din Efes a răspuns fără ezitare: non possumus, reamintind 
autoritatea sinodului fotian şi faptul că papa loan al VIII-lea a 


A se vedea O. Clement, Dialogues avec le patriarche AthEnagoras. 
2Eglises soeurs, Implications théologiques du Tomas Agapis, în « Istina », 
1975, nr. 1, p. 36. 

anulat conciliul ignatian. De altfel, bula de uniune a numit şi 
Florenţa ca al optulea conciliu ecumenic. Era un fel de compromis. 

Ridicarea anatemelor în 1965 are un caracter simbolic şi 
profetic. Ea deschide o speranță. Desigur, nu este decât un început. 
Trebuie amintit faptul că conciliul de la Lyon, proclamând dogma 
lui Filiogue, a însoţit această proclamaţie de anateme împotriva 
celor care o resping. Or, aceste anateme nu au fost încă ridicate. 
Formal, noi ne aflăm sub sancţiunea anatemelor pronunţate de 
Roma împotriva celor care neagă Filiogue. În 1974, în vremea 
papei Paul al VI-lea, s-a celebrat al şaptelea centenar de la 
conciliul de la Lyon. Părintele Meyendorff spune: Papa numeşte 
conciliul de la Lyon, şi aceasta pentru prima oară, „al şaselea 
dintre conciliile generale”, şi nu conciliu ecumenic. Acelaşi lucru 
s-ar putea spune despre conciliul de la Trident, despre Vatican I și 
Vatican II ? Nu ar putea fi numite — pentru că Biserica Ortodoxă 
nu a participat la acestea — „sinoade generale occidentale” ?! 

Miza acestor denumiri este foarte importantă. Pentru că un 
conciliu al Bisericii Romane, chiar general, nu are autoritatea unui 
sinod şi semnificația proclamării dogmelor este repusă în discuţie. 
Nu se mai poate considera că aceste dogme au o validitate 
universală; ele nu mai constituie de acum înainte un obstacol 
pentru unire. Toate acestea sunt probleme foarte delicate şi pleacă 
de la expresii ale papei, ce nu pot fi trecute sub tăcere. Atunci, 
spune părintele Meyendorff, autoritatea Bisericii Romei, angajată 
atât de puternic când este vorba despre aceste dogme, ar putea fi 
revăzută într-o nouă lumină. Totuşi, o uniune canonică şi 
sacramentală fără soluţionarea problemelor puse de aceste 
definiții dogmatice, ar readuce în discuţie, într-o manieră încă și 
mai acută, problema pluralismului teologic într-o Biserică unică. 
Putem considera că o parte a Bisericii respinge o anumită 
doctrină şi că o altă parte o consideră obligatorie? 

Istoricul rus Vassili Bolotov distingea între dogme, având o 
semnificație şi o autoritate universală, şi teologumene sau chiar 
opiniile particulare, care nu au decât o semnificație relativă. Eu 
personal, recunoscând nevoia unei distincții între necesar şi 
relativ, nu sunt adept al unei extinderi a teologumenelor la acest 


"În « Istina » 1975, studiu reluat în Live and Tradition, 1978, p. 75. 

gen de afirmaţii. De fapt, spune Meyendorff, pluralismul teologic 
şi liturgic este inevitabil şi chiar de dorit, dar nu este un scop în 
sine şi nu trebuie invocat pentru a justifica relativismul doctrinar 
în sine sau pentru a acoperi conflicte doctrinare serioase. 

În tot cazul, această celebrare a şapte sute de ani de la 
conciliul de la Lyon pune o problemă pe care nu trebuie să o uităm 
astăzi. 


f) Biserica Ortodoxă şi primatul lui Petru 

Ce trebuie să reținem deci despre primatul lui Petru ? În 
primul rând (şi acesta este marele merit al studiilor intreprinse 
după război), să reținem că Biserica Ortodoxă nu contestă rolul 
central al lui Petru în Noul Testament şi în organizarea Bisericii 
după Pogorârea Duhului Sfânt, potrivit cărții Faptele Apostolilor. 
Dar ea refuză să-i atribuie lui Petru prerogative exclusive şi să le 
transfere scaunului Romei. Puterea cheilor este comună, puterea 
de a ierta păcatele aparţine celor doisprezece Apostoli. Există 
situaţii conflictuale între Petru şi Pavel (cf. Epistolei către 
Galateni), apoi tăcerea din Noul Testament, din Epistolele 
Sfântului Apostol Petru, din Evanghelia după Marcu şi din 
Apocalipsă, unde nu se vorbeşte despre nici o autoritate particulară 
a lui Petru. Această tăcere este atât de generalizată, încât ea nu îmi 
pare întâmplătoare. Capitolul 21 din Evanghelia după loan, din 
contră, pare să confirme o oarecare întâietate a lui Petru, dar 
amintindu-i limitele. În Biserica ce se năştea, rolul celui dintâi nu 
excludea inițiativele, nici împotrivirile celorlalți stâlpi ai Bisericii; 
exista atunci o adevărată colegialitate. 

Biserica Ortodoxă nu poate accepta atribuirea exclusivă a 
promisiunilor din Evanghelia după Matei, cap. 16, scaunului 
Romei. Desigur, Roma a fost glorificată în perioada apostolică 
prin martiriul lui Petru şi Pavel, iar Ortodoxia leagă martiriul lor 
comun de acest oraş. Putem extinde şi la Petru această distincție 
făcută de către Pavel (Z Corinteni 1, 17) între rolul misionar și 
apostolic şi conducerea Bisericii locale: Căci Hristos nu m-a 
trimis ca să botez, ci să binevestesc. Astfel se explică faptul că 
listele episcopale, prima fiind cea a Sfântului Irineu de Lyon, nu îl 
menţionează pe Petru ca episcop al Romei, dar fondează această 
Biserică pe martiriul lui Petru şi Pavel. Prestigiul şi autoritatea 

Romei este imensă în primul secol din cauza originii sale 
apostolice, ceea ce nu semnifică totuşi că ea a fost întemeiată de 
către Apostoli. Când Pavel soseşte la Roma, fără îndoială înainte 
de Petru, este primit de o comunitate deja existentă. Prestigiul 
Romei este datorat, de asemenea, influenței sale politice, 
numeroşilor săi martiri, episcopilor şi teologilor prin care s-a 
remarcat. Rolul de arbitru al papei va fi determinant în vremea 
anumitor Sinoade ecumenice. El va fi totuşi contestat de către 
Sfântul Ciprian al Cartaginei, care refuză, chiar în temeiul 
pasajului din Evanghelia după Matei (16, 18), orice amestec al 
Romei în problemele interne ale Bisericii din Africa. 

Până la separarea Bisericilor, în secolul XI, Ortodoxia a 
recunoscut un anumit rol de întâietate a scaunului Romei. La 
Conciliul de la Sardica (343), un canon a definit dreptul oricărui 
episcop depus din scaun prin decizia unui sinod local, să facă apel 
la Roma. Roma însă nu putea nici casa, nici reface hotărârea, dar 
putea să o trimită înapoi la același sinod sau la altul. Acest 
conciliu a fost recunoscut de către întreaga Biserică şi face parte 
dintre actele sale canonice. 

După schismă, rolul de întâietate al Romei a fost menţinut şi 
recunoscut de către teologii bizantini până la Sfântul Simeon al 
Tesalonicului, inclusiv, cu condiţia ca Roma să revină la credința 
şi la unitatea Bisericii. S-ar putea pune problema schițând o 
comparaţie cu situaţia Bisericilor non-calcedoniene. Nu au fost de 
ajuns cincisprezece secole de schismă cu Bisericile non- 
calcedoniene (care nu au recunoscut Sinodul IV ecumenic de la 
Calcedon, 431) — condamnate de către Biserica Ortodoxă bizantină 
pentru erezia monofizită, referitoare chiar la misterul lui Hristos 
(erezie uneori reală, alteori doar verbală) — pentru a distruge 
eclesialitatea Bisericilor ortodoxe orientale. Într-adevăr, 
conferințele bilaterale din ultimele decenii, ținute de către teologi 
din cele două Biserici, Ortodoxă şi Orientală, au fost unanime în a 
recunoaşte „unitatea în mărturisirea credinţei hristologice”. Dacă 
toate acestea sunt adevărate, ne putem întreba cum s-a putut 
realiza, pe parcursul celor nouă secole de separație progresivă între 
Roma și Ortodoxie, o asemenea ruptură încât chiar eclesialitatea 
Bisericii Catolice Romane să fie abolită prin aceasta. 

Pun întrebarea în felul acesta deoarece conştiinţa ortodoxă 
este împărțită, divizată şi sfâşiată asupra acestui subiect al 
evaluării eclesialităţii, a harului și a vieţii divine în Biserica 
Catolică. Există abordări contradictorii în Ortodoxie. Poziţia netă 
și dură a anumitor medii ortodoxe nu poate angaja totalitatea 
Ortodoxiei. În tinereţe citeam manuale de apologetică, atât catolice 
cât şi ortodoxe. Catehismul catolic al canonicului Boulenger 
încerca să demonstreze că Biserica Ortodoxă nu ar fi nici una, nici 
sfântă, nici catolică şi nici apostolică. La fel, catehismul ortodox al 
părintelui Sakharov spunea aceleaşi lucruri despre Biserica 
Catolică. În această situație totul e clar: nu există nici o neliniște, 
nici o suferință. Dar alții speră şi se roagă cu adevărat pentru 
reunificarea Bisericii Ortodoxe şi Catolice într-o mărturisire 
comună a credinței ortodoxe. Îmi amintesc că atunci când papa 
loan al XXIII-lea anunța convocarea unui mare conciliu şi când, 
puțin câte puţin, în acel conciliu ieşeau la lumină elemente 
privitoare la  colegialitate aparținând ortodoxiei, părintele 
Schmemann spunea că trebuie să fim foarte atenţi la darul 
discernământului, pentru a distinge, a degaja, a încuraja la fraţii 
noştri separați, tot ce putea fi pozitiv, în sensul unei căutări a 
adevărului şi autenticității. 

Se poate, de asemenea, pune următoarea întrebare: dacă într-o 
zi, prin harul Tămăduitorului care este Duhul Sfânt, ale cărui 
mijloace de acţiune ne sunt necunoscute şi imprevizibile, va fi o 
Biserică unificată, problema exersării primatului nu ar trebui 
reexaminată în acea nouă zi ? Această chestiune este ea actuală, 
reală, urgentă ? Va trebui ales între Roma şi Constantinopol ? Ce 
înseamnă astăzi ca Roma sau Constantinopolul să fie centre ale 
primatului ? Care sunt inconvenientele istorice? Nu suntem 
depășiți oare de istorie? Nu suntem prizonieri ai categoriilor 
instituţionale ce decurg din pentarhie, în timp ce regionalitatea 
anumitor patriarhate orientale venerabile încetează să mai fie 
vizibilă ? La limită, este bine să declarăm că un centru eclesial 
rămâne până la capătul vremilor de drept divin ? Aceasta nu se 
referă numai la lerusalim, sau Cartagina, sau Cezareea, ori 
Antiohia. Ce rămâne astăzi din Constantinopol, din punct de 
vedere regional, sau din Alexandria, a căror existență este 
aleatorie ? La limită, problema primatului universal nu trebuie 


310 l TAINA BISERICII 


oare să fie legată de cea a unei profunde restructurări a sediilor 
eclesiale locale ? Ea a început în anumite regiuni, în mod 
particular în Statele Unite, cu Orthodox Church in America. Dar 
este o etapă provizorie, tinzând spre o unificare a tuturor 
ortodocșilor de pe continentul american. Este vorba despre 
plănuirea unei restructurări a sediilor şi a primatelor eclesiale, 
ţinând cont de o diaspora ortodoxă ce trebuie să se organizeze 
puţin câte puţin. 

Ultima problemă, fără soluționarea căreia nici o unire a 
Bisericilor nu poate fi gândită, este problema doctrinară, faţă de 
care Ortodoxia are o sensibilitate particulară. Primatul nu este în 
realitate decât un aspect — teologic, doctrinar deja, deoarece 
canoanele Bisericii au un fundament dogmatic — al unei situaţii 
mai complexe, al unei evoluţii globale a creştinismului occidental, 
unde totul pare să fie legat: primatul în concepția unei Biserici 
universale, prioritatea unului asupra multiplului, infailibilitatea 
papală, purcederea Duhului Sfânt. S-a crezut şi se crede încă în 
ireversibilitatea dogmelor pontificale. Totuşi, în secolul pe care 
abia l-am încheiat, am fost martori că Duhul Sfânt poate găsi ieşiri 
din impasurile cele mai grele. 

De exemplu, în aspecte care par secundare, o convergenţă se 
schiţează deja. În tinereţea mea, părintele Ciprian Kern a făcut un 
întreg dosar asupra epiclezei, care se opunea doctrinei euharistice 
latine a transsubstanțierii prin cuvintele de Instituire. Erau aici 
două blocuri opuse. Astăzi, la nivelul teologiei Euharistiei, o 
întâlnire se schiţează, chiar dacă ea nu este încă totală, pentru că în 
noile rugăciuni  euharistice din Biserica romano-catolică, 
epiclezele de consacrare se rostesc numai înainte de 
transsubstanțiere (doctrina catolică menține învăţătura Conciliului 
de la Trident, care face din cuvintele de Instituire cuvintele 
transsubstanțierii). Există apropiere, dar nu comuniune. La fel, în 
ceea ce priveşte rolul icoanei, întoarcerea la sursele biblice şi 
patristice, împărtăşania sub ambele specii sau limba de cult; sunt 
puncte în care Bisericile se apropie. Puncte de convergenţă par să 
se contureze chiar şi în problema adaosului Filioque. Dialogul 
oficial bilateral dă deja rezultate, fiind el însuşi rod al Duhului 
Sfânt, adică al dialogului iubirii. 

Dar progresul nu este nici liniar şi nici omogen, nici fără 
întreruperi şi nici fără reveniri la trecut. De altfel, Bisericile 
noastre au traversat crize profunde privind cultul, rânduiala 
eclesială, viaţa euharistică, canoanele, administrația, naționalismul 
etc. În concluzie, dreptatea şi adevărul, îndreptările doctrinare, 
sunt inseparabile de sfințenie. Aş vrea să închei cu această 
afirmaţie privitoare la legătura dintre sfințenie şi adevăr: nu poate 
fi izolat adevărul de sfinţenie. Adevărul nu este decât expresia 
experienţei unei vieţi întru Hristos prin Duhul Sfânt, al cărei 
conținut este, evident, sfințenia. 


3. Mișcarea ecumenică 


Sfârșitul secolului XX a trăit dezvoltarea mişcării ecumenice 
cu toate contradicţiile ei, cu limitele ei, cu speranțele şi decepţiile 
sale. Trebuie să o abordăm în lumina conștiinței noastre teologice 
şi eclesiale. 


a) Scurt istoric 

Mai întâi să amintim câteva repere istorice. Conflictele care 
încep la sfârşitul primului mileniu au degenerat în marea schismă 
din secolul XI, cu evenimentele ce au urmat: cea de-a patra 
cruciadă, conciliile unioniste nereușite, căderea Constantinopo- 
lului, dezvoltarea uniatismului. Se poate spune că Biserica este 
divizată în cea de Răsărit şi cea de Apus, iar aceasta nu este în 
contradicție cu faptul că noi credem că suntem Biserica, aşa cum 
Biserica Catolică crede că este Biserica, fiecare afirmându-se 
unică şi universală. Niciodată distanța nu s-a manifestat atât de 
ireductibilă, ca şi la Conciliul de la Florența. Roma găseşte aici 
fundamentul conciliar al uniatismului, însă Ortodoxia nu se 
recunoaşte în acesta. Secolele următoare vor accentua polarizarea 
crescândă a creştinismului între latini şi greci’. 

În secolul XVI, o dată cu reforma protestantă în statele 
germanice şi scandinave, se creează o situaţie în care nu mai sunt 


' A History of the Ecumenical Movement, vol. I (1517-1948), Londra, 
1954. Un capitol privitor la mişcarea ecumenică din perioada anterioară 
anului 1910 este semnat de către părintele G. Florovsky. 

doar doi parteneri, ci partenerii devin mai mulţi, și fiecare dintre ei 
caută, în diferite momente şi după nevoile locale, să se alieze cu 
unul sau cu celălalt, împotriva celui de-al treilea. Ca şi personajele 
lui Sartre din piesa Cu uşile închise. La Conciliul de la Trident din 
1563, Biserica Catolică s-a definit împotriva Bisericii Protestante, 
în câteva domenii particulare: cel al Tradiţiei, împotriva lui Sola 
Scriptura; cel al meritelor personale, împotrivă la Sola fide; cel al 
plinătăţii noțiunii de transsubstanţiere în Euharistie, împotriva 
noţiunii de prezență simbolică; cel al faptelor, împotrivă la sola 
gratia etc. Părintele Florovsky vorbeşte, în acest sens, despre o 
subdezvoltare culturală şi intelectuală a Ortodoxiei grecești, 
balcanice şi ruseşti, care rămâne dependentă de influenţele 
occidentale, fie scolastice, fie protestante. El a introdus o noţiune 
care a avut un anumit succes, aceea a unei pseudo-morfoze a 
gândirii teologice ortodoxe între secolele XVI şi XVIII, 
reamintind că un mare număr de tineri greci mergeau să studieze 
în orașele occidentale, mai ales în Italia. Chiar şi cei care 
rămâneau fideli credinței părinţilor lor, erau în pericol de a fi 
occidentalizați sau latinizaţi pe dinăuntru. ÎI citez în continuare: 

În 1577 a fost fondat la Roma faimosul colegiu Sfântul 
Atanasie, în vederea formării teologice a studenţilor veniți din 
Grecia. Propaganda romană pe lângă greci creştea, fiind 
susţinută adesea de către puterile occidentale. Singura alternativă 
ce rămânea tinerilor ortodocși era aceea de a face studii în 
universităţile protestante din Germania, Țările de Jos sau Elveţia. 
Adevărata pagubă a acestei educaţii occidentale nu consta atât în 
faptul că ideile ne-ortodoxe au fost preluate de către ortodocși, ci 
mai cu seamă în pierderea propriei mentalități (Epovnua) şi 
ruperea de tradiția lor vie. În acea epocă, Ortodoxia a fost 
constrânsă să-și clarifice poziţia în conflictul violent care opunea 
Roma și Reforma. Era atunci frecventă utilizarea argumentelor 
protestante împotriva Romei şi a celor ce aparțineau latinilor, 
împotriva protestantismului, fără a se mai osteni cineva să verifice 
argumentele în lumina tradiţiei răsăritene. Acestea erau 
rădăcinile unei „pseudo-morfoze” a gândirii ortodoxe. Acest 
termen, folosit de Oswald Spengler, se referă la „cazurile în care 
o cultură mai veche este atât de vastă încât o altă cultură nu-şi 
mai poate găsi spaţiul său pentru a se dezvolta”. O pseudo- 

morfoză poate deveni un fel de schizofrenie atunci când un limbaj 
sau un Simbolism străin este adoptat ca mijloc de expresie. 
Numeroase au fost motivele ce au condus teologia ortodoxă să 
adopte în acel timp limbajul lumii catolice sau protestante. La 
început influenţa se limita la vocabularul teologic şi la metodă. 
Termenul de  „transsubstanţiere”, necunoscut Părinților 
răsăriteni, a fost preluat fără ca doctrina să se modifice; pasul 
următor a fost adoptarea întregii terminologii scolastice pentru a 
exprima doctrina referitoare la viața sacramentală, în particular 
la cele șapte Sfinte Taine. Pe de altă parte, era tentantă utilizarea 
terminologiei protestante, de exemplu pentru doctrina păcatului 
originar, care nu a fost niciodată formulată potrivit în vremea 
Sfinţilor Părinți sau a teologiei bizantine. În fine, să nu uităm 
presiunea continuă a factorilor non teologici, sociologici şi 
politici. Guvernul turc avea obiceiul de a interveni frecvent în 
alegerea patriarhilor şi era deosebit de atent la orientarea 
politică a candidaţilor. Patriarhii erau adesea depuşi, iar uneori 
erau realeşi. Rămâi cu impresia că se făcea în aşa fel ca unui 
candidat pro-roman să îi succeadă un candidat pro-protestant și 
aşa mai departe." 

A existat însă o lentă și progresivă conștientizare a Bisericii 
Ortodoxe. Ea a înţeles că nu putea să se definească împotriva 
altora, ci că trebuia să ajungă la propriul său nivel de conştiinţă şi 
de identitate. Această idee de identitate trebuie percepută şi 
definită. Este limpede că în tot acest timp, până la începutul 
secolului XX, diversele modalităţi de dialog erau mai mult de 
natură polemică, ori ţineau mai degrabă de apologetica defensivă, 
în loc să fie un dialog între frați. Aceasta este preistoria 
ecumenismului. Trebuie adăugat că însăși natura dialogului dintre 
Ortodoxie şi Reformă este alta decât aceea a dialogului dintre 
ortodocşi şi Roma, în măsura în care Reforma a pus în discuţie 
unele dintre componentele fundamentale ale tradiţiei catolice, cum 
ar fi Sfintele Taine, succesiunea apostolică, rugăciunea pentru cei 
morţi, cinstirea sfinților, fără a mai vorbi despre icoană, monahism 
sau despre învățătura referitoare la îndumnezeire. 


1 Tbid. 

Dacă, în ansamblu, Biserica Ortodoxă nu punea în chestiune 
eclesialitatea Bisericii Catolice, nu se poate spune acelaşi lucru 
despre atitudinea sa faţă de bisericile născute din Reformă. De 
aceea, orice dialog cu reformaţii, chiar şi cu anglicanii, fără a vorbi 
de luteranii scandinavi, îndeamnă la o întoarcere integrală la 
comuniunea ortodoxă, în acest context fiind cuprinși şi vechii- 
catolici. Se pot amini aici discuţiile care au început cu ei în 1871 şi 
care s-au întrerupt o dată cu primul război mondial, ducând la 
renunțarea la Filioque. Poate fi amintit de asemenea faptul că, 
puţin câte puţin, Ortodoxia a ştiut să se elibereze de ceea ce 
părintele Florovsky a numit captivitatea babilonică occidentală a 
teologiei sale, regăsindu-şi rădăcinile profunde în marea tradiţie 
patristică, ce a rămas întotdeauna prezentă în lex orandi, în 
Liturghie şi în teologia vie a mediilor monastice şi duhovniceşti. 
Lex orandi statuat legem credendi şi reciproc. Ortodoxia are o atât 
de bogată tradiţie liturgică încât, chiar dacă se creează un decalaj 
între experiență, tradiția liturgică şi învățământul de şcoală, ea 
rămâne fidelă sieşi. Se ştie cât de încărcată este Liturghia ortodoxă 
de învățătura Sfinților Părinţi. 

Pentru a lua un exemplu concret, ne vom referi la sărbătorirea 
Sfântului Grigorie Palama în a doua Duminică din Postul Mare, 
introdusă la puţin timp după moartea sa de către patriarhul 
Kokkinos. Această biruință a gândirii tradiționale isihaste şi 
duhovniceşti nu era o inovaţie a lui Palama, ci o conştientizare 
privitoare la marea tradiţie patristică. Dacă teologia de școală a 
ignorat, în cel mai bun caz, până pe la mijloculul secolului XX 
orice semnificație a palamismului, faptul de a-l sărbători pe 
Sfântul Grigorie Palama în oficiul liturgic a fost un fel de pavăză. 
Astfel a fost păstrată în memoria rugătoare a Bisericii doctrina 
acestui sfânt. 

Este caracteristic faptul că isihasmul a avut opozanți în 
întreaga istorie a Bisericii. Duşmanii lui Palama nu au fost numai 
latinii sau occidentalii, ci şi unii dintre cei ce ţineau la tradiția de 
şcoală bizantină. La fel s-a întâmplat cu Sfântul Marcu din Efes 
sau Nil Sorski, care au ştiut menţine această mare tradiție. Sfântul 
Nicodim Aghioritul şi Sfântul Macarie din Corint s-au izbit de 
rezistența multora dintre cei care s-au opus atunci când ei au 
încercat să renască tradiţia isihastă prin intermediul Filocaliei şi să 

revină la deasa împărtășanie. Există aici o constantă ce nu trebuie 
să ne uimească. Regăsirea rădăcinilor adânci în tradiţia isihastă 
merge în mod natural împotriva unui occidentalism latin sau 
protestant, dar şi împotriva unui anumit naționalism dublat de 
raționalism, de ritualism, de tradiționalism şi de toate ism-ele de 
care Ortodoxia suferă de mult timp. Putem spune că de-a lungul 
câtorva secole de transmitere subterană, marea tradiție 
duhovnicească ortodoxă a produs în cele din urmă o adevărată 
înflorire. Se poate vorbi despre colivarii' de la Athos, despre 
Sfântul Paisie de la Neamţ, a cărui influenţă s-a întins în Balcani şi 
în Rusia (Mănăstirile Optina, Sarov etc). 

În ceea ce priveşte renașterea duhovnicească a Ortodoxiei, 
suntem îndatoraţi marilor duhovnici din secolul XIX şi, de 
asemenea, acelui mare traducător al Filocaliei în limba română, 
care a fost părintele D. Stăniloae. Lor le este îndatorată Ortodoxia 
pentru că a ieşit din pseudo-morfoza sa, pentru a face o adevărată 
metamorfoză, pentru că a ieşit din captivitatea babilonică, 
afirmându-se în identitatea sa permanentă. Să menţionăm, de 
asemenea, împreună cu părintele Florovsky, întreaga operă de 
traducere în limba rusă a Sfintei Scripturi cu ajutorul 
mitropolitului Filaret, care a îngăduit poporului rus să aibă acces la 
Cuvântul lui Dumnezeu. 

Ar trebui să amintim eclesiologia de comuniune a lui 
Homiakov şi legăturile sale strânse cu starețul Ambrozie de la 
Optina. Pornind de aici, avem în vedere şi marele efort al 
traducerii Sfinţilor Părinţi în limba rusă, precum şi numeroasele 
studii publicate de către academiile ruseşti, începând cu prima 
parte a secolului XIX, până la primul război mondial’. Ele şi-au 
! «Cearta colivarilor», cea mai importantă mișcare de înnoire 
duhovnicească și liturgică din secolul al XVIII-lea, în care s-a implicat 
aproape întreaga comunitate monahală athonită, a avut ca punct de 
plecare o chestiune aparent neînsemnată: dacă aducerea de colive pentru 
pomenirea morților ar trebui făcută numai sâmbăta, sau dacă s-ar putea 
săvârşi şi duminica. A se vedea Elia Citterio, Nicodim Aghioritul. 
Personalitatea — opera — învăţătura ascetică, Editura Deisis, Sibiu, 2001, 
p. 49-56 (n. tr.). 

Boris Bobrinskoy, Renouveau actuel de la patristique dans 
orthodoxie, SOP, 1994. 

asumat sarcina de a traduce scrierile Sfinţilor Părinți". Renaşterea 
teologiei ortodoxe moderne nu poate fi înțeleasă fără a ţine seama 
de acest capital care a fost punerea la dispoziţie a tuturor scrierilor 
Sfinţilor Părinţi. Olivier Clément spunea că la sfârşitul secolului 
XIX, Rusia avea în limba sa cea mai bună bibliotecă patristică din 
Europa. Academia din Moscova traduce marii teologi şi Sfinţii 
Părinți din epoca clasică; cea din Petersburg, cronicile istorice, 
vechile Liturghii, pe Sfinţii Ioan Gură de Aur şi Teodor Studitul; 
Academia din Kiev se specializează în Părinţii latini, iar Academia 
din Kazan, mai preocupată de problemele misionare, traduce 
documentele Sinoadelor ecumenice şi locale. Sfântul Teofan 
Zăvorâtul traduce din nou, din greceşte şi din slavonă, Filocalia, în 
limba rusă. Revoluţia din 1917 a pus capăt unei uriaşe înfloriri, nu 
numai a studiilor patristice, ci şi a unei profunde renaşteri 
spirituale şi eclesiale; deja în perioada Sinodului de la Moscova şi 
a restaurării patriarhatului, 1917-1918, se prevestea o perioadă 
lungă şi apăsătoare de întrerupere. Numai la sfârşitul celui de-al 
doilea război mondial au putut academiile teologice să-și 
deschidă timid porțile? 

Toate acestea condiționează şi explică renașterea spirituală şi 
teologică ortodoxă, ca şi redescoperirea identității sale 
eclesiologice în faţa papalității şi a Reformei. În măsura în care 
conștiința teologică ortodoxă se eliberează de dependenţa sa 
intelectuală față de Apus, Ortodoxia se eliberează şi de teama unei 
Poveri culturale predominante şi a unei superiorități intelectuale 
apăsătoare, teamă care năștea un complex de inferioritate, de 
defensivă şi, în final, de agresivitate. Dar, eliberându-se treptat de 
teamă, a urmat şi o eliberare de agresivitate. Ortodoxia poate 
dobândi astfel o privire nouă asupra Bisericilor separate şi poate 
deveni conştientă de vocaţia sa de mărturie şi de deschidere într-un 
veritabil dialog care devine, doar atunci, un dialog frățesc. 

Reluând studiul părintelui Florovsky, ar trebui să stăruim 
aSupra prezentării preistoriei mişcării ecumenice. El reaminteşte 


; Ciprian Kern, Traductions russes des textes patristiques, Chevetogne, 
1957. 

Boris Bobrinskoy, Renouveau actuel de la patristigue dans 
l'Orthodoxie, SOP, 1994. 

pretenţia occidentului latin la universalism eclesiologic şi politic. 
Totuşi, Luther invoca deja arbitrajul Ortodoxiei în controversa 
Roma/Reformă. Cu ocazia întâlnirii de la Brest, în 1596, aflându- 
se în defensivă, ortodocşii căutau susţinerea fraților lor protestanți, 
simțindu-se împreună persecutați de guvernul polonez. Din această 
perioadă ambiguă a unei Ortodoxii umilite, se poate aminti 
destinul tragic al unui Chiril Lukaris, autorul unei mărturisiri de 
credință calvinistă în întregime, care a fost respinsă de către 
teologul de origine moldovenească Petru Movilă, mitropolitul 
Kievului. 

Apoi să amintim divergenţele dintre Filaret al Moscovei şi 
Homiakov referitoare la prezența harului asupra credincioşilor ne- 
ortodocşi. Filaret spune: Vă rog mai întăi să nu numiţi false acele 
Biserici care crede că lisus este Hristos. Biserica creştină poate fi 
sau în întregime adevărată, mărturisind doctrina dumnezeiască 
adevărată şi mântuitoare, fără nici un amestec sau opinie 
dăunătoare a oamenilor, sau nu în întregime adevărată, 
amestecând adevărul cu erorile. Pentru el, creştinismul este 
divizat în mod evident: autoritatea în Biserică aparține consensului 
unanim al Bisericii universale, întemeiate pe Cuvântul lui 
Dumnezeu. Biserica Ortodoxă a fost întotdeauna fidelă moştenirii 
credinței originare; ea este adevărata Biserică. Filaret nu judecă şi 
nu condamnă celelalte entităţi creştine. Chiar Bisericile impure 
aparțin, într-un anumit fel, misterului unității creştine. Judecata 
ultimă aparţine lui Hristos, Capul Bisericii. Destinul creştinătăţii 
este unul şi în istoria decăzută a divizărilor noastre se poate vedea 
o lucrare tainică a Providenței dumnezeieșşti, care vindecă rănile şi 
îndreaptă rătăcirile, pentru a duce Trupul glorios al lui Hristos la 
unitate şi la perfecţiune. Aşa cum spune Florovsky, mitropolitul 
Filaret era mult în avans față de timpul nostru, nu doar în Răsărit, 
iar ideile sale au servit drept bază pentru întoarcerea la Ortodoxie 
a unui număr de uniți cu Roma, în 1839. Faţă de Filaret, 
Homiakov avea o viziune puţin diferită, în primul rând asupra 
evaluării naturii schismelor. 

b) Originile mișcării ecumenice! 

Nicolas Zernov citează apariția unei asociații britanice, 
Anglican and East-Orthodox Churches Association, fondată în 
1906, pentru a reface comuniunea între Biserica Ortodoxă şi 
Biserica Anglicană. Ea moştenea partizani din Oxford Movement, 
care s-a aflat la mijlocul secolului XIX la baza redescoperirii 
Sfinţilor Părinţi. Între ei se număra Palmer şi viitorul cardinal 
Newman. 

Trebuie amintit în mod particular dialogul cu vechii catolici, 
de la sfârşitul Conciliului Vatican I. Ortodocşii au asistat la 
diferite congrese ale vechilor catolici care s-au ţinut la Bonn, ca şi 
la cel de-al treilea, ţinut la Rotterdam în 1894, când s-au pus în 
discuţie problemele privitoare la Filioque, la transsubstanţiere şi la 
hirotonia vechilor-catolici. Părerile ortodocşilor au fost împărțite 
în ceea ce priveşte modul de a concepe răspunsul asupra validării 
hirotoniilor acestora. Există întotdeauna poziții mai mult sau mai 
puţin dure. Ortodoxia a înțeles că noțiunea de „transsubstanţiere” 
era inerentă unei concepţii scolastice şi că ea decurgea din 
diferenţierea ce se face între substanţă şi accident în filosofia lui 
Aristotel. În ceea ce priveşte problema adaosului Filioque, 
profesorul Bolotov? face un studiu aprofundat.” El distinge în 
doctrina Bisericii ceea ce numește dogme, teologumene şi opinii 
teologice, cu o diferență calitativă de autoritate a unora faţă de 
celelalte. Dogmele sunt necesare mântuirii; teologumenele sunt 
opinii teologice stabilite de către Părinţii Bisericii nedivizate. 
Toate teologumenele ar trebui considerate acceptabile, fără să 
antreneze constrângeri. În conflictul referitor la Filiogue, Bolotov 
afirmă ca dogmă faptul că Duhul Sfânt purcede de la Tatăl, dar 
propune două teologumene contradictorii. Aceea a Sfântului 
Augustin şi a scolasticii, potrivit căreia Duhul Sfânt purcede de la 
Tatăl şi de la Fiul. Cea de a doua, a Sfântului Fotie, care afirma că 
Duhul Sfânt purcede numai de la Tatăl. Bolotov acorda o oarecare 
autoritate şi uneia şi alteia. În marea sa majoritate, conștiința 


1 N. Zernov, Eastern Churches and the Oecumenical Movement in the 
XXth century, în op cit. vol I, p. 645 — 675. 

2 În Thesen üben den Filioque, 1898, trad. fr., în « Istina », 1970. 

3 Cf. B. Bobrinskoy, Le Mystère de la Trinité, Paris, 1996, p. 294 — 295. 

ortodoxă nu a urmat această distincţie, în afară de liturgistul 
Alexei Maltsev şi de viitorul patriarh Serghei al Moscovei, pe 
când era încă rectorul Academiei teologice din Petersburg. 

În 1912 a fost fondată la Saint Petersburg Societatea rusă a 
Amicilor Bisericii Anglicane, primul său președinte fiind viitorul 
mitropolit Evloghie. Încă înainte de război, pe când era 
arhiepiscop de Kholm (astăzi în Polonia), acesta avea înclinaţie 
către dialogul ecumenic. Rezoluţia din 20 septembrie 1918 a 
Sinodului de la Moscova spunea: Sfântul Sinod al Bisericii 
Ortodoxe Ruse, constatând cu bucurie eforturile sincere ale 
vechilor catolici şi ale anglicanilor pentru unirea cu Biserica 
Ortodoxă, pe baza doctrinei tradiţiei vechii Biserici Catolice, dă 
binecuvântarea sa pentru truda acelora care caută calea spre 
unire cu aceste Biserici care ne sunt apropiate. Sfântul Sinod este 
autorizat să organizeze o comisie permanentă, cu departamente în 
Rusia şi în străinătate, pentru un Studiu aprofundat referitor la 
dificultăţile vechilor catolici şi ale anglicanilor pe calea refacerii 
unităţii şi pentru a continua, pe cât este cu putință, până la 
atingerea grabnică a scopului final. Nici o comisie nu putea fi 
organizată în acea vreme, însă lucrarea teologilor ortodocşi intraţi 
în dialog era în acord cu dorința şi cu recomandările Sinodului de 
la Moscova. 

Activitatea pionierilor ecumenismului se situează la începutul 
secolului XX. Voi vorbi numai despre Dr. John Mott, căruia 
Institutul nostru, Saint-Serge din Paris, îi este oarecum îndatorat 
pentru existența sa. Fl a lucrat la început în Rusia, apoi în 
Extremul Orient, apoi la Praga. A făcut peste tot cunoştinţă cu 
numeroși teologi, cu oameni ai Bisericii şi cu studenţi ortodocşi. 
De asemenea, a inspirat Federația Universală a Studenţilor creştini 
(WSCF), în care ACER a fost mai târziu membră. De la sfârşitul 
celui de-al doilea război mondial, această federaţie a jucat rolul 
unui vârf de lance al mişcării ecumenice. Activitatea sa poate fi 
comparată cu aceea pe care organizaţia Syndesmos o desfășoară 
astăzi în interiorul Ortodoxiei. În 1909 exista o mișcare a 
studenţilor creştini ruşi, ortodocşi şi neortodocşi. În Anglia a 
activat viitorul episcop de Ohrida, Nikolai Velimirovici, mare 
personalitate sârbă. Anul 1920 a fost decisiv pentru mișcare. O 
scrisoare a locţiitorului patriarhului de Constantinopol, semnată de 

unsprezece mitropoliți, a fost adresată „tuturor Bisericilor lui 
Hristos”. Ea invita Bisericile să renunțe la prozelitism şi să 
formeze o ligă de asistență mutuală. Scrisoarea sugera diferite 
acțiuni practice, subliniind că dezacordurile doctrinare nu trebuie 
să împiedice o lucrare comună. Fa marchează dorința câtorva 
ierarhi ortodocşi de a lua iniţiativa unei apropieri cu Apusul. 

Puțin câte puţin, în perioada interbelică, se organizează 
diferite acţiuni: 1) reluarea întâlnirilor cu anglicanii; 2) marile 
conferințe ecumenice organizate de mişcarea ecumenică Credinţă 
şi Constituţie, loc de reflecţie teologică, conferințele mișcării 
Viaţă şi Acţiune, loc de orientare practică, mai degrabă. Acestea au 
fost Lausanne, Edinburgh, Oxford, 3) acțiuni studenţeşti. 


c) Ortodocşii şi mişcarea ecumenică 

La conferința de la Lausanne, din 1927, au participat 
mitropolitul Germanos de Tiatira, Nikolai  Nicanorovici 
Gloubokovsky (care a ţinut o conferință despre mesajul Bisericii), 
viitorul mitropolit al Atenei, arhiepiscopul  Hrysostom 
Papadopoulos, mitropolitul Sofiei (care a vorbit despre limbajul 
Bisericii), profesorul Stefan Zankov din Bulgaria şi părintele 
Serghei Bulgakov de la Paris (care a vorbit despre ierarhia 
eclesială). Intervenţiile lor au fost publicate în revista „Puti”. În 
sfârşit, a fost prezent şi episcopul Nicolae Velimirovici, care a 
vorbit despre Sfintele Taine. lată un fragment din această ultimă 
intervenţie: Dacă cineva crede că Botezul şi Euharistia, sau una 
dintre cele şapte Sfinte Taine sunt singurele Sfinte Taine, să-L 
întrebe pe Dumnezeu privitor la acest subiect, postind, rugându-se 
cu lacrimi şi Dumnezeu îi va descoperi adevărul, aşa cum l-a 
descoperit întotdeauna Sfinţilor. Tot ce putem spune despre marile 
taine creştine nu este opinia noastră, pentru că de ar fi opinia 
noastră, aceasta nu ar avea nici o valoare. Ci este experienţa 
Apostolilor din timpurile străvechi şi a sfinţilor din vremea 
noastră. Pentru că Biserica lui Dumnezeu nu iși întemeiază viața 
pe vreo opinie, ci pe experienţa sfinţilor. La fel ca la început, aşa 
se petrece şi în timpurile noastre. Părerile intelectualilor pot fi 
deosebit de inteligente şi totuşi false, in timp ce experiența 

sfinților este întotdeauna adevărată. Domnul Dumnezeul nostru 
este adevărat El însuşi întru sfinţii Săi. 

În cadrul acestor conferinţe, ortodocșii nu au luat parte la vot. 
Hotărârile erau luate prin consensul protestanților, pentru că în 
acea vreme Biserica Catolică nu participa la lucrări, nici măcar ca 
observator. Delegații ortodocşi au făcut acolo totuşi unele 
declaraţii speciale. Aceasta arată modul în care Biserica Ortodoxă 
şi-a adus propria contribuţie, pe deplin conştientă, la acest dialog. 
Biserica Ortodoxă aderă cu fermitate la principiul potrivit căruia 
limitele libertăţii individuale şi ale credintei sunt determinate de 
definițiile formulate de către întreaga Biserică şi noi le menţinem 
ca obligatorii pentru fiecare persoană. Prin urmare, Sentimentul 
Bisericii Ortodoxe este că reuniunea nu se poate face decăt pe 
bazele credinței comune şi a mărturisirii Bisericii din vechime, 
nedivizate, a celor şapte Sinoade Ecumenice și a primelor opt 
secole. Astfel stând lucrurile, noi nu putem susţine ideea unei 
reunificări, care s-ar limita la câteva puncte comune formulate în 
cuvinte, deoarece pentru noi, acolo unde este absentă totalitatea 
credinţei, nu poate exista comuniune in sacris. Deci, noi, 
subsemnaţii, reprezentanţi ortodocşi, trebuie să ne abținem de la a 
accepta orice fel de raport, altul decât mesajul Bisericii, pe care îl 
acceptăm şi pentru care suntem gata să votăm. Dorim să declarăm 
că, în opinia noastră, tot ceea ce putem face acum este să intrăm 
in cooperare cu celelalte Biserici în domeniul social şi moral, pe 
baza dragostei creștineşti și spunând limpede că am ajuns la 
această hotărâre ascultând doar ceea ce ne-a dictat conștiința. 
Dorim să asigurăm Conferinţa că ne-a adus o mare mângâiere 
constatarea că, deși separați datorită unor diferenţe doctrinare, 
noi suntem una cu fraţii noştri, aici, în credinţa în Domnul și 
Mântuitorul lisus Hristos. Declarăm că nu vom înceta să ne 
consacrăm apropierii mai intime dintre Biserici și mai adăugăm 
că Îl vom ruga neîncetat pe Dumnezeu pentru ca, prin lucrarea 
Duhului Sfânt, să îndepărteze orice obstacol care mai există incă 
şi să ne îndrume pe toţi spre unitatea pentru care Întemeietorul şi 
Stăpânul Bisericii S-a rugat. 

Mişcarea ecumenică a provocat reacții multiple în rândul 
ortodocşilor. Spun „ortodocşi” şi nu Ortodoxie. Pentru că în ceea 
ce priveşte mişcarea ecumenică, precum şi referitor la Biserica 

romano-catolică, nu există până în prezent — şi mă îndoiesc că va 
putea să fie în curând — o atitudine unică. Există atitudini întru 
totul comune, referitoare la adevărul şi la plenitudinea vieţii în 
Biserica Ortodoxă, de aceasta nu se îndoiește nimeni, însă 
consecințele ce decurg de aici privitor la dialogul ecumenic pot fi 
diametral opuse. Este una dintre temele propuse pentru studiu şi 
discuţii într-un viitor sinod pan-ortodox. 

Să reamintim cele două linii fundamentale ale mișcării 
ecumenice: linia teologică şi linia practică. Ortodocşii au fost 
divizați în privința participării la aceste două mari ramuri, care s- 
au reunit în cele din urmă la Amsterdam în 1948, punând bazele 
Consiliului Ecumenic al Bisericilor (CEB). Înainte de război, 
mediile teologice ortodoxe s-au simţit mai mult vizate de dialogul 
teologic, promovat de marile conferințe ale mișcării Credinţă şi 
Constituţie. Alte medii, mai puţin îndreptate spre teologie, s-au 
abținut de la acest dialog şi au preferat să participe la o cooperare 
practică. Aceasta are importanţa sa, căci fără ea, orice reflecţie 
teologică devine speculație. Un anumit număr de mari 
personalităţi ortodoxe s-au făcut cunoscute înaintea războiului: 
Mitropolitul Germanos de Tiatira, Nikolai  Nicanorovici 
Gloubokovsky,  Hrysostom arhiepiscopul Atenei, profesorul 
Alivisatos, artizan al primului congres teologic ortodox de la 
Atena din 1937, mitropolitul Ştefan al Sofiei, profesorul Zankov 
din Sofia, părintele Bulgakov de la Paris, mitropolitul Evloghie şi 
episcopul Nicolae Velimirovici de Ohrida, profesorii Nicolas 
Zernov, Léon Zander, George Florovsky, Basile Zenkovsky şi 
alţii. 

Aş vrea să mă opresc puţin asupra părintelui Bulgakov şi 
asupra intervenţiei sale la Conferinţa de la Lausanne din 1927). 
Dânsul a stârnit atunci o mare emoție punând în discuţie problema 
Preacuratei Fecioare Maria în raport cu unitatea creştinilor. El 
spunea: Sfinţenia este scopul și esenţa vieţii Bisericii. Sfinţenia 
umanităţii lui Hristos este actualizată în comuniunea sfinţilor. Dar 
nu putem separa umanitatea Domnului nostru de umanitatea 


!Zernov, The Eastern Churches and the Ecumenical Movement in the 
XXth century, în R. Rouse. şi S. C. Neill, « A History of the Ecumenical 
Movement », Londra, 1967, p. 656. 


Biserica Ortodoxă una şi divizarea creştinilor 323 


Maicii Sale, preacurata Theotokos. Ea este capul umanităţii în 
Biserică, Maică şi Mireasă a Mielului. Ea este prezentă, împreună 
cu toți Sfinții şi cu îngerii, în viaţa şi în cultul Bisericii. Alţii pot să 
nu se simtă îndemnați să o numească în rugăciune aşa cum mă 
simt eu. Totuşi, în măsura în care noi suntem purtaţi împreună 
spre o unitate doctrinară, este posibil ca noi să ne apropiem unii 
de alții, chiar şi în această privinţă. Propunerea părintelui 
Bulgakov, de cinstire în rugăciune a Fecioarei Maria, a provocat o 
violentă opoziţie din partea aripii protestante prezentă la 
conferinţă, iar Dr. Garvin, preşedintele reuniunii, l-a întrerupt pe 
orator, atrăgându-i atenția asupra faptului că s-a îndepărtat de 
subiectul conferinţei. Părintele Bulgakov a refuzat să se supună 
acestei puneri la punct şi a reînnoit apelul său pentru recunoașterea 
mariologiei ca problemă doctrinară de importanţă vitală pentru 
mişcarea ecumenică. Insistenţa sa a fost încoronată de un anumit 
succes, pentru că tema Comuniunii Sfinţilor a fost inclusă în 
programul următoarei conferințe Credinţă şi Constituţie de la 
Edinburgh, din 1937. Incidentul a scos în evidență cât de mare era 
prăpastia ce îi separa pe conducătorii mişcării ecumenice la 
începutul activităţii lor. Aceste suspiciuni şi neînțelegeri au fost 
atenuate în mare măsură datorită strădaniilor organizaţiilor 
Credinţă şi Constituţie şi Viaţă şi Acţiune, care s-au întrunit la 
intervale regulate între 1926 - 1937. 

În paralel cu această organizaţie şi cu dezvoltarea dialogului 
ecumenic la scară mondială, şcolile de teologie ortodoxă caută, 
încet-încet, să se organizeze și să se unească. În 1937 s-a întrunit 
prima conferință de teologie ortodoxă, organizată de către 
profesorul Hamilcar Alivisatos. S-a emis atunci următoarea 
rezoluţie: Primul congres ortodox de teologie consideră mişcarea 
ecumenică pentru unitatea Bisericii ca o fericită manifestare de 
reinnoire generală în teologie şi se declară gata să colaboreze cu 
această mişcare în spirit ortodox. 

Nu poate fi trecut sub tăcere rolul Institutului Saint-Serge de 
la Paris în general, al profesorilor şi a rectorului său, mitropolitul 
Evloghie, în cadrul dialogului ecumenic, mergând în paralel cu o 
activitate teologică şi ştiinţifică ortodoxă şi cu o mărturie a 
Ortodoxiei, în expresia sa rusească şi în această tradiție muzicală. 
În vremea aceea, corala Institutului Saint-Serge a făcut turnee în 

diverse țări din nordul Europei, mărturisind astfel despre tradiția 
Ortodoxiei. Leon Zander organiza aceste călătorii, care apăsau 
greu asupra Institutului şi a studenţilor, dar ale căror roade 
materiale şi duhovniceşti au fost foarte importante. Fu am 
participat la aceste concerte în Olanda şi în Anglia în 1947 şi în 
1952 - 1955.! 

Al doilea război mondial a întrerupt în mare măsură dialogul 
teologic şi practic. În 1945 apare o nouă situaţie, o dată cu 
renașterea unei Biserici vii în Rusia, cu impunerea jugului 
comunist în toată Europa de Est şi cu cvasi închiderea facultăților 
de teologie, cu o diaspora ortodoxă în Apus mărturisind despre 
Ortodoxie. Anul 1948 este semnificativ prin două momente: 
conferința pan-rusească de la Moscova, un prim semn al vitalităţii 
Bisericii ruse. Dar, din motive probabil politice, ea s-a abținut să 
participe la mişcarea ecumenică, aşa încât această conferință 
reprezintă o întrerupere a apropierii începute în 1920. Politica 
Romei era condamnată ca anti-creştină, anti-naţională şi anti- 
democratică. Hirotoniile făcute în Biserica Anglicană nu erau 
recunoscute, iar participarea ortodocşilor la mișcarea ecumenică 
era descurajată. De fapt, aceasta contrazice decizia Bisericilor 
Ortodoxe din Balcani şi din Polonia de a trimite delegaţi la 
Conferinţa de la Amsterdam, în 1948. 

La Conferinţa de la Amsterdam, din 1948, se naște Consiliul 
Ecumenic al Bisericilor, prin fuziunea a două organizaţii: Credinţă 
şi Constituţie cu Viaţă şi Acţiune. Consiliul îşi alege ca sediu 
Geneva, unde se găsește şi astăzi. 

În perioada interbelică s-au înfiripat legături de prietenie 
duhovnicească între mai multe personalități: cardinalul Mercier, 
de Malines, Dom Lambert Boudouin fondatorul abației de la 
Chevetogne, Lord Halifax, mitropolitul Evloghie, apoi o figură 
harismatică a Bisericii din Franţa, abatele Paul Couturier, care a 
avut ideea de a organiza o rugăciune comună pentru unitate. El 
este cel care a reunit acceptul unor personalități din diverse 
Biserici şi a iniţiat actuala Săptămână de rugăciune pentru 
unitatea creştinilor, care se situează în perioada 18 - 25 ianuarie. 
În proiectul său nu exista nici o concepţie confesională particulară, 


'Léon Zander, Na zenli cudej (În pământ străin), Paris, 1981. 

comunist în toată Europa de Est şi cu cvasi închiderea facultăților 
de teologie, cu o diaspora ortodoxă în Apus mărturisind despre 
Ortodoxie. Anul 1948 este semnificativ prin două momente: 
conferința pan-rusească de la Moscova, un prim semn al vitalității 
Bisericii ruse. Dar, din motive probabil politice, ea s-a abținut să 
participe la mişcarea ecumenică, așa încât această conferință 
reprezintă o întrerupere a apropierii începute în 1920. Politica 
Romei era condamnată ca anti-creştină, anti-națională şi anti- 
democratică. Hirotoniile făcute în Biserica Anglicană nu erau 
recunoscute, iar participarea ortodocşilor la mişcarea ecumenică 
era descurajată. De fapt, aceasta contrazice decizia Bisericilor 
Ortodoxe din Balcani și din Polonia de a trimite delegaţi la 
Conferinţa de la Amsterdam, în 1948. 

La Conferinţa de la Amsterdam, din 1948, se naşte Consiliul 
Ecumenic al Bisericilor, prin fuziunea a două organizaţii: Credinţă 
şi Constituţie cu Viaţă și Acţiune. Consiliul îşi alege ca sediu 
Geneva, unde se găseşte şi astăzi. 

În perioada interbelică s-au înfiripat legături de prietenie 
duhovnicească între mai multe personalități: cardinalul Mercier, 
de Malines, Dom Lambert Boudouin fondatorul abației de la 
Chevetogne, Lord Halifax, mitropolitul Evloghie, apoi o figură 
harismatică a Bisericii din Franţa, abatele Paul Couturier, care a 
avut ideea de a organiza o rugăciune comună pentru unitate. El 
este cel care a reunit acceptul unor personalități din diverse 
Biserici şi a iniţiat actuala Săptămână de rugăciune pentru 
unitatea creştinilor, care se situează în perioada 18 - 25 ianuarie. 
În proiectul său nu exista nici o concepție confesională particulară, 
ci numai rugăciunea pentru ca Domnul să realizeze unitatea prin 
mijloacele pe care le vrea şi când va voi. Această inițiativă a 
amintit că rugăciunea este necesară pentru a ieşi din cadrul pur 
raţional al dialogului ecumenic, pentru a se încredința milei lui 
Dumnezeu. 

Consiliul Ecumenic al Bisericilor a fost întemeiat pe o bază 
doctrinară. Aici nu pot participa persoane particulare ci doar 
Biserici. 147 de Biserici din 44 de ţări au căzut de acord să 
recunoască baza doctrinară ce constă în „credința în Domnul 
nostru lisus Hristos, ca Dumnezeu şi Mântuitor”. Principalele 

obligaţii erau coordonarea şi urmărirea activităţii celor două 
mişcări fondatoare, facilitarea acţiunii comune a Bisericilor, 
promovarea studiului dogmatic în comun, dezvoltarea conștiinței 
ecumenice a credincioşilor, convocarea unor conferințe generale, 
susținerea Bisericilor în misiunea lor particulară de evanghelizare. 
Legat de aceasta, trebuie reamintită conștiința misionară, care a 
fost una dintre principalele preocupări ale celor care au lucrat, încă 
de la începutul secolului XX, pentru apropierea creştinilor. Să 
menționăm Conferința misionară internațională protestantă, care 
se află pe teren în multe țări. Scandalul divizării creștinilor, pus în 
evidenţă în ţările de misiune, a fost un element motor determinant 
pentru înțelegerea necesității de a se lucra pentru unitatea 
creştinilor. 

După Amsterdam, părintele Florovsky a dezvoltat ideea de 
„ecumenism în timp”, adică altfel spus, revalorizarea Tradiţiei şi a 
Sfinților Părinţi. A fost susținut de către Oscar Cullmann. Această 
idee şi-a găsit împlinirea la Conferinţa de la Montreal (1953), la 
puţin timp după convocarea Conciliului Vatican II. Conciliul 
Vatican II este cel care a redat locul cuvenit Scripturii în planul 
Revelaţiei. Aceasta redresa situaţia unei Biserici romane în care 
exista tendința de a se reduce importanţa Scripturii. De cealaltă 
parte, protestanții au regăsit importanţa Tradiţiei. Există aici un fel 
de apropiere între două concepții care i-au divizat vreme de secole 
pe catolici şi protestanți. Desigur, nu ar trebui ignorat rolul 
Ortodoxiei în această dublă evoluţie. 

Să amintim apoi problema, care se punea atât pentru 
ortodocși, cât şi pentru catolici, faptului că şi unii și alţii se 
consideră singura Biserică. Una dintre problemele Consiliului 
ecumenic este legată de lumea protestantă, care avea tendința de a- 
1 considera nu doar o organizație de coordonare, ci având ceva 
eclesial în sine (de aici căutarea unui simbol de credinţă comun, a 
unei concepţii comune despre Botez etc.). Ortodoxia nu se simţea 
în largul său în acest climat, refuzând să fie considerată doar o 
simplă entitate eclesială printre celelalte. De aceea, Comitetul 
central de la Toronto (un fel de instanță executivă între Adunările 
generale cincinale) a elaborat, în 1950, o declaraţie privitoare la 
semnificaţia eclesiologică a C.E.B., precizând că acesta nu poate fi 

în nici un fel considerat o „supra-Biserică . El nu are deloc 
intenţia de a uzurpa vreo slujire proprie Bisericilor membre, ci 
vrea să exprime unitatea într-un alt mod. Nu este decât un răspuns 
provizoriu la divizarea creştinilor şi nu rezolvă problemele 
eclesiologice. Participarea unei Biserici la C.E.B. nu înseamnă că 
ea trebuie să-şi relativizeze de acum concepţia proprie. El există 
pentru ca Bisericile să poată privi în faţă diferenţele dintre ele. 
Este de la sine înțeles că nici o Biserică membră a Consiliului nu 
este obligată să-și schimbe eclesiologia în momentul în care intră 
în Consiliu. Aceste principii au fost foarte importante pentru 
Biserica Ortodoxă, permițându-i să participe la Consiliu. 

După război, patriarhul Athenagoras a imprimat un nou elan, 
nu doar în ceea ce priveşte o mai mare participare a Ortodoxiei la 
mișcarea ecumenică, ci şi pentru o mai bună grupare a Bisericilor 
Ortodoxe, în vederea unui sinod pan-ortodox!. Cartea lui Olivier 
Clement prezintă istoricul etapelor, al călătoriilor patriarhului, 
consultările de la Rhodos şi întreaga activitate preliminară a 
acestui congres pan-ortodox, ca şi problemele ce se puneau în 
vederea reunificării Ortodoxiei calcedoniene cu Ortodoxia ne- 
calcedoniană. 

Anul 1961 reprezintă o dată importantă, cu Adunarea 
Generală de la New-Delhi. Au fost primite aici, ca noi membri, 
Biserica Rusiei, a Poloniei şi altele. A fost elaborată o nouă 
mărturisire de credință comună, depăşindu-o pe cea hristologică, 
deja recunoscută, pentru a deveni o mărturisire treimică. Ortodoxia 
a jucat aici un rol determinant. 

Pentru a încheia, iată luările de poziţie ale câtorva mari 
teologi ortodocşi, privind participarea la dialogul ecumenic. Voi 
începe cu părintele Bulgakov, care a fost unul dintre participanţii 
importanți la mişcarea ecumenică între cele două războaie 
mondiale. El a scris mult despre mișcarea ecumenică, mai cu 
seamă în rusește. Bibliografia sa consemnează numărul important 
de studii pe care le-a redactat?. În lucrarea sa clasică Ortodoxia, el 
a consacrat un capitol special „Ortodoxiei şi heterodoxiei”. Începe 


"Olivier Clement, Dialogues avec le patriarche Athenagoras, Paris, 1969. 
2 Leon Zander, Dieu et le monde, (în rusește) vol. I, Paris, 1948, p. 159 - 
173. 

prin a spune că Ortodoxia are conştiinţa de a fi adevărata 
Biserică, deţinând plinătatea şi puritatea vieţii eclesiale în Duhul 
Sfânt. Ea va considera deci, toate celelalte confesiuni ca 
desprinse, direct sau indirect, din unitatea eclesială. Ea nu poate 
năzui decât la un singur lucru: ca toată creștinătatea să se 
întoarcă la Ortodoxie, în aşa fel ca toate confesiunile să se re- 
unească în cursul unic al Ortodoxiei universale." El reamintește 
totuşi că nu este vorba aici nici de prozelitism, nici de 
imperialism. Aceasta rezultă din logica lucrurilor. [...] Dar cum 
poate fi înţeleasă o asemenea „ortodoxizare ” a lumii creştine? Ar 
fi vorba mai întâi de a intra într-o organizaţie sau instituţie, cum 
cere Biserica romano-catolică? În realitate, o asemenea instituţie 
unică la care să se adere nu există în Ortodoxie, care reprezintă 
un sistem de Biserici locale autocefale, în comuniune unele cu 
altele. O asemenea unire exterioară presupune, bineînțeles, o 
mişcare interioară, care primează asupra organizării. El 
recunoaşte că, în ciuda divergenţelor dintre aceste căi, 
comunităţile creştine separate de Ortodoxie păstrează o parte 
importantă din tradiţia catolică şi, deci, de comuniune cu 
Ortodoxia. Ele conţin, toate, germenele şi acest spirit ortodox care 
trăieşte în Biserica universală este şi mai evident în ochii lui 
Dumnezeu decât este în ochii oamenilor. Importantă este această 
lucrare interioară. Ortodoxia nu încearcă să supună, ci să 
deschidă aptitudinile. Dincolo de eforturile oamenilor, este 
lucrarea Duhului Sfânt, care trăieşte în Biserică. La Roma, 
unitatea înseamnă mai întâi supunere faţă de puterea papei. 

O mărturie mai recentă şi la fel de prețioasă este aceea a 
actualului episcop ortodox de Oxford, P. S. Kallistos Ware, care în 
lucrarea sa The orthodox chruch consacră un întreg capitol 
problemei unităţii creştinilor. El pleacă de la aceeași afirmaţie: 
Biserica Ortodoxă se consideră, cu toată smerenia, Sfânta 
Biserică apostolească despre care este vorba în Simbolul 
credinţei. [...] Între creştini pot avea loc diviziuni, dar Biserica 
însăşi nu este şi nu poate să fie divizată. Creştinii care aparțin 
tradiției Reformei vor spune, poate, că este o afirmaţie 
inacceptabilă. S-ar putea ca acest exclusivism al ortodocșilor să le 


Paris, 1980, p. 209 [trad. rom. N. Grosu, Sibiu, 1933, p. 237]. 

apară ca o piedică în calea oricărui „dialog ecumenic” real şi a 
oricărui demers constructiv de refacere a unităţii. Asemenea 
concluzii ar fi totuşi false, pentru că au existat, de mai bine de o 
jumătate de secol, un mare număr de întâlniri, încurajatoare şi 
productive între creştinii ortodocşi și ceilalți. 

De asemenea, el vorbeşte despre modul în care ortodocşii 
răspund diferit la întrebarea: care este situaţia creștinilor de alte 
confesiuni? Nu toți ortodocșii vor răspunde în acelaşi fel. Pentru 
că, dacă toţi ortodocşii loiali credinţei lor sunt de acord asupra 
doctrinei fundamentale a Bisericii, nu toți sunt de aceeaşi părere 
asupra consecinţelor practice. Există un prim grup moderat, 
cuprinzându-i pe cei mai mulți dintre ortodocșii care au un 
contact personal cu credincioşi ce aparţin celorlalte confesiuni. 
(Aici trebuie insistat mult asupra acestei dimensiuni a relaţiilor 
personale şi asupra importanţei cunoaşterii trăite, aceea pe care 
noi o putem avea în ţările Europei occidentale, frecventând 
creștini din Biserica catolică şi din cea protestantă. Această 
simplă cunoştinţă determină, într-o oarecare măsură, apropierea 
noastră chiar de principiile dialogului ecumenic). Pentru ei, cu 
toate că Ortodoxia este Biserica, este fals să se tragă concluzia că 
cei care nu Sunt ortodocşi nu aparţin Bisericii. Duhul lui 
Dumnezeu suflă unde voiește, şi cum spune Sfântul Irineu, „acolo 
unde este Duhul Sfânt, acolo este Biserica”. Noi ştim unde este 
Biserica, dar nu putem fi siguri unde nu este. Nu trebuie deci să îi 
judecăm pe creştinii ne-ortodocşi. Apoi îl citează pe Homiakov: 
Faptul că Biserica pământească este văzută nu înseamnă încă 
plenitudinea şi desăvârşirea întregii Biserici, aceea pe care 
Domnul a indicat-o pentru a se arăta la Judecata din urmă; 
această Biserică pământească acționează în interiorul propriilor 
sale limite, şi doar pe acestea le cunoaşte. Ea nu poate decide 
ceea ce este în afara limitelor sale. Nu judecă restul umanităţii și 
nu-i consideră excluşi, ca şi cum nu i-ar aparţine, decât pe aceia 
care se vor ei înșiși excluși. Ea lasă pentru Ziua Judecăţii restul 
umanităţii, care îi va fi străin sau care îi va fi alipit prin legături 
pe care Dumnezeu nu a socotit bine să le descopere. 


“Timothy Ware, L'Orthodoxie, Paris, 1968, p. 409. 
Ibid., p. 410. 

Există un al doilea grup, mai rigorist, pentru care Ortodox 
fiind Biserica, cei care nu sunt ortodocşi nu pot fi în Biseric 
Regăsim aceasta la un număr considerabil de autori contemporar 
Unii merg până la a spune, precum în mişcarea Bisericii ruse d 
afara frontierelor, că ecumenismul este o pan-erezie. La care : 
răspunde că mișcarea ecumenică este, pentu mine, 
binecuvântare de la Dumnezeu şi că ea m-a întărit în convingerii 
mele şi în fidelitatea mea față de Biserica Ortodoxă. 

Astfel, mitropolitul Antonie Khrapovitsky, întâistătăton 
Bisericii ruse din afara frontierelor, a scris în catehismul său: Esi 
oare posibil să se admită vreo diviziune în Biserică sau într 
Biserici? Răspuns: Niciodată. Există eretici şi Schismatici, care « 
au separat de Biserica indivizibilă şi care au încetat, prin urmare 
să fie membri ai Bisericii. Dar Biserica însăşi nu poate să-l 
piardă unitatea, garantată prin promisiunea lui Hristos. Est 
evident că există mulţi ne-ortodocşi care sunt de bună credinţă ş 
dacă ei îl iubesc sincer pe Dumnezeu, El va avea milă de ei. Dar e 
nu pot fi numiţi, în situaţia actuală, membri ai Bisericii. 

Aş fi vrut să adaug câteva extrase din textele părintelu 
Meyendorff. Timp de 20 de ani, el a fost redactorul publicaţie 
lunare The Orthodox Church a Bisericii Ortodoxe din America şi : 
adunat în mai multe volume editorialele sale, dintre care un mari 
număr sunt dedicate mișcării ecumenice. El ne aminteşte ci 
Biserica Ortodoxă nu este o sectă, nici o simplă denominaţiune, c 
este adevărata Biserică a lui Dumnezeu. Pentru că este catolică ş 
apostolică și se referă la intreaga umanitate. Prin urmare, cu toi 
adevărul si cu tot ceea ce se manifestă pozitiv şi bine în lume. 
Dacă noi refuzăm să ascultăm şi să acordăm atenţie vieţii 
credincioşilor de alte confesiuni, nu numai că ne vom pierde pe 
noi înşine, dar vom fi şi necredincioşi poruncii lui Hristos de a-i 
iubi pe celălalt, vom nesocoti responsabilitatea de a mărturisi 
Ortodoxia în lume. În măsura în care numeroasele conferinţe şi 
adunări ecumenice ne dau aceste posibilităţi, este datoria noastră 
de ortodocşi de a participa la ele. Totuşi, deoarece Dumnezeu a 
întemeiat o singură Biserică, deoarece fiinţa noastră ortodoxă 
implică apartenenţa noastră la această Biserică și plenitudinea 
adevărului ne este accesibilă, chiar dacă nu este în intregime 
înțeleasă de către fiecare, individual, aici nu poate exista nici un 

compromis în materie de credință Principala noastră 
responsabilitate în cadrul mişcării ecumenice este de a afirma că 
adevărata unitate creştină nu este o unitate întemeiată pe un 
minim comun între părti, ci o unitate în Dumnezeu. lar Dumnezeu 
este Adevărul însuşi, în toată plinătatea sa. Participarea noastră 
la mişcarea ecumenică are însă o limită: nu acceptăm 
relativismul. 

Voi încheia cu un scurt extras aparținând episcopului 
Kallistos: Răsăritul și Apusul încep să se descopere reciproc şi 
fiecare are multe de învăţat de la celălalt. Despărtirea lor a fost, 
şi pentru o parte şi pentru cealaltă, o mare tragedie şi o pricină de 
sărăcire. Astăzi, apropierea şi legăturile vii care au rezultat din 
această apropiere constituie deja un izvor de îmbogăţire 
reciprocă. Occidentul trebuie, cu erudiţia sa biblică şi patristică, 
să ducă Ortodoxia la o nouă întelegere a fondului istoric al Sfintei 
Scripturi şi, de asemenea, la o lectură mai critică a Sfinţilor 
Părinţi. La rândul lor, ortodocșii pot să-i ajute pe creştinii 
occidentali să ia din nou cunoştinţă de sensul profund al Sfi ntei 
Tradiții, făcându-i să vadă în Sfinţii Părinţi o tradiție vie.! 
Episcopul Kallistos amintește importanţa traducerii integrale a 
Filocaliei în franceză, în engleză, în românește, fapt care arată 
interesul criticii occidentale combinate cu tradiţia spiritualității 
ortodoxe. Exemplul creștinilor din Apus este o incurajare pentru 
ortodocşii care doresc să revină la obiceiul unei împărtăşiri 
frecvente. La rândul lor, creştinii occidentali, mulțumită icoanelor 
ortodoxe, rugăciunii lui lisus şi Sfintei Liturghii bizantine, au găsit 
izvor de îmbogăţire profundă a rugăciunii şi a cultului lor. Când 
Biserica Ortodoxă va putea găsi în spatele cortinei de fier puțină 
libertate, experiența Occidentului o va ajuta să se readapteze unei 
societăți secularizate și industrializate. Dar tocmai această 
Biserică Ortodoxă persecutată este cea care aminteşte Apusului 
importanţa şi sensul martiriului şi constituie o mărturie vie despre 
valoarea suferinţei în viaţa creştină. 

Am citat câteva persoane. Aş fi putut să citez altele. Dar 
aceasta arată că există un consens, deși nu deplin, privind 
certitudinea totală şi universală că Ortodoxia poartă în ea adevărul, 


'Kallistos Ware, op. cit., p. 732 - 733. 

chiar dacă nici o persoană din Biserică nu poate pretinde că îl 
deţine în întregime. 

Suntem chemaţi la dialog, pentru a mărturisi, dar şi pentru a 
descoperi ceea ce ar putea fi pozitiv la frații noştri, pentru a auzi 
întrebările ce ne sunt puse şi pentru ca prin intermediul lor să 
ajungem la o mai bună experienţă a vieţii Duhului în Ortodoxie. 
De asemenea, avem n-voie de o reformă profundă a instituţiilor 
noastre eclesiale. Părir..ele Schmemann a vorbit până la moartea sa 
despre starea de criză în care se află Ortodoxia, criză eclesiologică, 
criză spirituală, criză liturgică. Noi credem că este vorba despre o 
criză de creştere. Toate aceste probleme au fost discutate la marele 
Sinod de la Moscova, dar elanul a fost sfărâmat de revoluția 
bolșevică. Ele rămân actuale. Duhul Sfânt ne întreabă şi nu putem 
să ne mulțumim doar cu mărturia trimișilor Sfântului Vladimir la 
Constantinopol: Nu ştiam dacă eram în Cer sau pe Pământ. Dacă 
în ce priveşte viaţa liturgică această mărturie este adevărată, faptul 
nu înlătură analiza unor probleme, precum exerciţiul colegialității 
sau practica spirituală. Şi poate că noi avem, de asemenea, de 
învăţat. Nu putem fi martori ai Ortodoxiei în lume şi înaintea 
fraţilor noştri separați, dacă nu ne refacem propria existență, 
eclesială și personală, totodată. 

